
Pirmas skyrius 


Šios knygos įvadą pradedu teiginiu, kad valdžia tapo visur prasismel- 
kiančia kasdienio gyvenimo dalimi, o viešasis administravimas - itin visur 
prasismelkiančiu valdžios aspektu. Šis teiginys tebėra teisingas, nors ir ilgą 
laiką daugelį pramoninių šalių valdė konservatoriai (Ronaldas Reaganas ir 
George'as Bushas Jungtinėse Valstijose, Margaret Thatcher ir Johnas Majoras 
Jungtinėje Karalystėje, Helmutas Kohlis Vakarų Vokietijoje). Prie konservato- 
rių šliejasi ir centro dešinės vyriausybės tokiose neįtikėtinose vietose kaip 
Švedija. 

Vėliau kairiosios vyriausybės grįžo valdžion daugumoje pramoninių de- 
mokratinių šalių, bet tai nebėra tokie patys socialdemokratai, kokie buvo pra- 
eityje!. Dauguma tų vyriausybių iš esmės perėmė tas pačias prielaidas apie 
būtinumą mažinti valdžią ir nuosekliai pamėgino sumažinti vyriausybės vaid- 
menį piliečių gyvenime. Tiek Billas Clintonas Jungtinėse Valstijose, tiek ir 
Tony Blairas Jungtinėje Karalystėje įsipareigojo nedidinti valdžios ir tuo pat 
metu, panaudodami valdžią kaip pozityvų įrankį, pagerinti piliečių gyveni- 
mą. Socialdemokratinės vyriausybės visoje Europoje, išskyrus galbūt Prancū- 
ziją, iš dalies perėmė tą pačią „trečiojo kelio“ retoriką, nors ir skirtingu mastu. 
Valdžia nebėra priešė, kokia ji kadaise buvo, bet taip pat nebėra plačiai 
pritariama ir praeityje kairiųjų vyriausybių vykdytai „apmokestinti ir leisti 
pinigus“ politikai. 

Tai, kas pasakytina apie pramonines demokratijas, ypač tinka buvusio 
komunistinio bloko šalims ir daugeliui trečiojo pasaulio šalių. Šiose politinėse 
sistemose įvyko beveik visiška valdymo struktūrų transformacija ir todėl daž- 
nai jaučiamas poreikis, ypač ankstesnėse komunistinėse sistemose, ir ekono- 
miškai, ir politiškai sumažinti valdžios kišimąsi ir suteikti didesnę asmeninę 
laisvę. Šie vertybių pokyčiai vyko kartu radikaliai transformuojantis ir vieša- 
jam sektoriui. Be kitų dalykų, šie pokyčiai reiškė tai, kad buvo privatizuojama 
daug valstybinių įmonių ir sumažėjo užimtumas viešajame sektoriuje. 

Vis dėlto nepaisant politinių vadovų didžiausių pastangų, viešojo sekto- 
riaus vaidmuo daugelyje šalių tebėra svarus, o tam tikrais atvejais jis netgi 
stiprėja. Vyriausybių vadovai paprastai įsitikindavo, kad valdymą kontro- 
liuoti kur kas sunkiau, negu jie tikėjosi ateidami į valdžią. Šiame skyriuje 
pasistengsime glaustai pagrįsti bendrąjį teiginį — jei tik tokio pagrindimo 
apskritai reikia, — jog sunku kontroliuoti viešąjį sektorių, o dar sunkiau jį 
„atridenti atgal“. Kai vienais atvejais valstybė rieda atgal, kitais - ji neišven- 
giamai turi „riedėti pirmyn“. Pramonės, ypač komunalinių paslaugų, priva- 
tizavimas reikš, jog tas verslo šakas reikės vienaip ar kitaip reguliuoti, kad 
nebūtų apgaudinėjama visuomenė*. Didelio masto privatizavimas, vykstantis 
Rytų Europoje, reiškia, kad valdžia privalo sukurti tiek teisinius principus, 
tokius kaip nuosavybės teisės ir sutartys, tiek ir reguliavimo mechanizmus. 


14 


VALDŽIOS IR ADMINISTRACIJOS GAJUMAS, AUGIMAS IR KEITIMASIS 


Kitose šalyse, kur centrinės valdžios vaidmuo visuomenėje mažesnis, žemes- 
niųjų valdžios pakopų vaidmuo yra svarbesnis, o kai kada sukuriamos ir visai 
naujos valdžios pakopos*. Visais šiais atvejais valdžia ir toliau, nors ir ne taip 
akivaizdžiai, dalyvauja ekonominiame ir visuomeniniame gyvenime. 

Valdžios augimas ne tik paskatino imtis mokslinių tyrinėjimų, bet ir para- 
gino aktyviai dalyvauti politinėje veikloje. Atsirado įvairių viešojo sektoriaus 
augimo ir jo gajumo interpretacijų. Taip pat ir valstybinės biurokratijos eks- 
pansija pradėta traktuoti arba kaip šalutinis bendrojo viešojo sektoriaus augimo 
produktas, arba kaip pagrindinė šio augimo priežastis. Be to, jeigu valdžia 
nepajėgi sumažinti savo masto ir daromos įtakos visuomenei, kaltė dažniau- 
siai tenka saugiai įsitvirtinusiai viešajai biurokratijai. Pavyzdžiui, vis stiprė- 
jantis Europos Bendrijos poveikis kasdieniam dvylikos šalių narių piliečių 
gyvenimui dažnai išreiškiamas žodžiais: ekspansinės „eurokratų“ idėjos. Ar- 
gumentai, susiję su viešosios biurokratijos ekspansija ir blokuojančia galia 
yra pernelyg gausūs, kad galėtume čia nuodugniai juos aptarti". 

Kita vertus, svarbu svarstyti šiuolaikinį viešąjį administravimą politiniame 
ir intelektualiniame kontekste, o didesnis domėjimasis valdžios mastais ir 
daromu poveikiu tebėra svarbus veiksnys, formuojantis dabartinius ginčus 
dėl viešojo sektoriaus ir viešojo administravimo. Šalių viduje vyriausybės, 
besistengiančios geriau ir teisingiau teikti paslaugas visuomenei, taip pat 
privalo suvokti, jog visuomenė priešinasi apmokestinimui. Tarptautinėje plot- 
mėje tarptautinė finansinė bendruomenė yra skeptiška didelio viešojo sekto- 
riaus atžvilgiu ir daro įtaką per akcijų bei valiutų rinkas. 


ŠIUOLAIKINIS VIEŠASIS SEKTORIUS 


Perskaičius ankstesnįjį skirsnį, galima pagalvoti, kad įmanoma tiksliai ir 
nedviprasmiškai išmatuoti valdžios mastą“. Iš tiesų pamatinis šiuolaikinės 
valdžios bruožas, ypač pramoninių šalių — tas, kad vis labiau nyksta ribos 
tarp valdžios ir visuomenės - tarp viešumo ir privatumo. Dėl tokio netikslumo 
visi mėginimai nedviprasmiškai teigti, jog valdžia plečiasi arba traukiasi, 
tampa daugybės klaidų bei klaidingų interpretacijų šaltiniu. Pavyzdžiui, kai 
kuriais vertinimais Rusijos valdžia 2000 m. turėtų būti didesnė, negu ji buvo 
prieš žlungant ankstesnei sistemai, nes palyginti su BVP mokesčiai dabar yra 
proporcingai didesni negu komunizmo laikais“. 

Be to, viešojo sektoriaus dydžio vertinimo netikslumais galima pasinaudo- 
ti politiškai, kai reikia argumentuoti, kiek atitinkamoms vyriausybėms sekasi 
arba nesiseka deramai kontroliuoti viešąjį sektorių. Skepticizmo dėl viešojo 
sektoriaus ir priešinimosi apmokestinimui epochoje viešojo sektoriaus kontrolės 

klausimas dažnai būna svarbus politiškaiš. Opozicijos politikams labai pato- 
gu įrodinėti, kad jų oponentai paleido viešąjį sektorių „siautėti“, ir paprastai 
jie gali surinkti šį teiginį patvirtinančių duomenų. Panašiai atsakingi politikai 
gali surinkti savų duomenų, įrodančių, kad jie iš tiesų gerai tvarkė valstybės 
piniginę. 

Keletas pavyzdžių, kaip sunku įvertinti viešojo sektoriaus dydį, gali padėti 
paaiškinti šį ginčą. Vienas akivaizdus pavyzdys yra mokesčių sistemos vaid- 
muo nustatant valdžios daromą poveikį ekonomikai ir visuomenei - poveikį, 
kurį daugelis valdžios dydžio vertintojų nustato neadekvačiai. Pavyzdžiui, 
Jungtinėse Valstijose būsto programos subsidijos per mokesčių sistemą (pir- 
miausia per nekilnojamojo turto įkeitimo palūkanų ir vietinių turto mokesčių 
atskaitymą) viršijo tiesiogines vyriausybines išlaidas būsto programai remti 
daugiau negu 150 procentų; tokia padėtis išliko ir po 1986 m. „mokesčių 
reformos“ įstatymo. Taip pat ir Jungtinėje Karalystėje, vykdančioje plačią 
(nors ir pamažu blėstančią) komunalinę (valstybinę) aprūpinimo būstu pro- 
gramą, gyvenamųjų namų savininkų atleidimas nuo mokesčių kainuoja 1 
milijardą svarų (1,5 milijardų JAV dolerių)!?. Panašios mokesčių lengvatos 
taikomos piliečiams daugumoje pramoninių šalių, kur didžiausi nominalūs 
mokesčiai (pvz., Švedijoje) derinami su gausiausiomis mokesčių lengvato- 
mis!!. Visos šios mokesčių sistemos spragos daro poveikį ekonominiam elgesiui 
ir prilygsta vyriausybės daromam poveikiui ekonomikai ir visuomenei kaip ir 
tuo atveju, kai valdžia tiesiog ką nors apmokestina ir išleidžia surinktus 
pinigus tiems patiems tikslams!. Tačiau mokesčių lengvatos, kitaip nei išlai- 
dos tam pačiam tikslui, paprastai nėra visuotinai įtraukiamos į viešojo sek- 
toriaus dalį. 

Valstybinės paskolos - tai dar vienas būdas, kuriuo vyriausybė gali daryti 
įtaką ekonomikai akivaizdžiai nedidindama valdymo. Daugelio pramoninių 
šalių vyriausybės duoda nacionalizuotoms pramonės šakoms paskolas, ku- 
rios dažnai nebūna grąžinamos; tačiau šios negrąžinamos paskolos ne visa- 
da išskiriamos kaip valstybės išlaidų dalis“. Netgi paskolos pavieniams 
piliečiams, pavyzdžiui, fermeriams ar smulkiems verslininkams, dažnai ne- 
laikomos išlaidomis, turint omenyje, kad galų gale jos bus grąžintos. Toks 
valdžios įsitraukimas būna dar subtilesnis, kada vyriausybės, kaip kad Jung- 
tinėse Valstijose, dažnai suteikia finansinių sunkumų turinčioms įmonėms ar 
norintiems studijuoti studentams garantijų privačioms paskoloms gauti. Iš 
tikrųjų šiems reikalams išleidžiama nedaug valstybės pinigų, tačiau tai reikš- 
mingai veikia ekonomiką. 

Galų gale ne tik išlaidos, bet ir pačios organizacijos laviruoja ant viešojo 
ir privačiojo sektoriaus ribos. Po karo daugelyje šalių smarkiai pagausėjo 
pusiau viešųjų organizacijų!*. Siekiant, kad organizacijos būtų lankstesnės 

priimdamos sprendimus arba kad jos griežčiau laikytųsi rinkos disciplinos, 
arba būtų apsaugotos nuo potencialiai priešiško politinio spaudimo, arba 
norint tiesiog užmaskuoti tikrąjį valdžios dydį, buvo kuriamos organizacijos, 
kurios atsidūrė abipus tvoros, skiriančios viešąjį sektorių nuo privataus. Tam 
tikrais atvejais šios organizacijos kuriamos iš naujo, kada valdžia įžengia į 
kurią nors politikos sritį pirmą kartą, - pavyzdžiui, Visuomeninio transliavi- 
mo korporacija Jungtinėse Valstijose. Kitais atvejais tai būna anksčiau sukur- 
tos organizacijos, veikusios kaip vyriausybės padalinys, bet vėliau „atskirtos“ 
nuo vyriausybės suteikiant pusiau savarankiškų institucijų statusą, kaip kad 
daugelis nežinybinių viešųjų organizacijų Jungtinėje Karalystėje ar Karūnos 
korporacijų Kanadoje. Praėjusio amžiaus devintajame ir paskutiniajame de- 
šimtmečiuose vykdant radikalesnes viešojo sektoriaus reformas, buvo sukurta 
ir daugybė pusiau vyriausybinių organizacijų, kurios leidžia vyriausybėms 
siekti jų politinių tikslų ir tuo pat metu neatrodyti tokioms „didelėms“ kaip 
anksčiau. 

Be akivaizdžių problemų, iškylančių mėginant įvertinti vyriausybės mastą, 
šios pusiau vyriausybinės organizacijos sukūrė dar sunkesnių atskaitomybės 
problemų. Susilpnėjus jų saitams su valdžia ir atsiradus didesnėms galimy- 
bėms piktnaudžiauti savo galiomis, tradicinės politinės bei juridinės šių or- 
ganizacijų kontrolės priemonės tapo neveiksmingos (žr. 8 skyrių). Rezultatas 
tas, kad šios organizacijos (ir už jas atsakingi politikai) turi galimybių pik- 
tnaudžiauti galiomis!?. Negana to, kadangi jos yra viešosios ir privačios 
vienu metu, paprastam piliečiui gali pasirodyti sunku išsiaiškinti, kas iš 
tikrųjų atsakingas už jų teikiamas paslaugas. Tai kiek paradoksalu, bet vy- 
riausybių siekis atrodyti mažesnėms ir veiksmingesnėms baigiasi painiava ir 
akivaizdžia atskaitomybės stoka, o tai gali padaryti net dar didesnę žalą tų 
vyriausybių reputacijai visuomenės akyse. 


Valstybes išlaidos 


Nors dabar galime suprasti, kad sunku ar netgi neįmanoma aiškiai įver- 
tinti valdžios augimo, vis dėlto mes galime nagrinėdami valstybės išlaidų 
suvestines bendrais bruožais suvokti, kaip keitėsi valdžios vaidmuo. Tai 
plačiausiai taikomas matas santykiniam valdžios dydžiui nustatyti ir paro- 
dantis galbūt matomiausius valdžios veiklos aspektus. Itin daug sužinoti 
apie viešojo sektoriaus ribas galima nagrinėjant valstybės išlaidų ir bendrojo 
vidaus produkto (BVP) - tai standartinis visų ekonomikoje pagamintų rinkos 
prekių ir teikiamų paslaugų matas - santykį. 

Kaip matyti iš 1.1 lentelės, BVP santykis su valstybės išlaidomis daugelyje 
šalių smarkiai skiriasi. Ryškiausi skirtumai yra tarp mažiau išsivysčiusių ir 

pramoninių valstybių. Net ir mažiau išsivysčiusi valstybė, kurios valstybinė; 
išlaidos didžiausios (Kenija), išleidžia kur kas mažesnę proporcinę BVP dalį 

negu Jungtinės Valstijos, kurių išlaidos pagal lentelę yra pačios mažiausios 

iš trijų pramoninių šalių'*. Savaime aišku, vien tik septynių šalių pavyzdys 

gali smarkiai klaidinti, tačiau panašių duomenų tikriausiai gautume ir iš kitų 

šalių. Be to, egzistuoja didžiuliai skirtumai tarp pramoninių ir tarp mažiau 

išsivysčiusių šalių. Pavyzdžiui, Švedijoje viešojo sektoriaus išlaidos, palyginti 

su BVP, 80 procentų didesnės negu Jungtinėse Valstijose. 


1.1 lentelė. Valstybės išlaidų procentinė dalis, tenkanti bendrajam vidaus 


produktui 
Šalis 1960 1970 1980 1985 1990) 1998 
Jungtinės Valstijos 27,5 30,3 33,4 33,2 34,1 34,0 
Jungtinė Karalystė 33,1 33,2 42,2 42,8 41,9 43,4 
Švedija 28,7 37,1 57,2 51,9 48,8 49,9 
Singapūras 11,9 12,8 23,5 39,2 31,5 33,2 
Kolumbija 8,4 16,2 14,9 17,1 16,4 18,9 
Kenija 11,5 16,2 20,4 30,1 32,2 34,6 
Indija 11,4 14,1 18,0 25,2 24,0 23,6 


Šaltiniai: United Nations, Statistical Yearbook (New York: United Nations, annual); 
United Nations, Yearbook of National Accounts (New York: United Nations, annual); World 


Bank, World Tables (Washington, DC: World Bank, annual). 


"Bendrasis vidaus produktas pagal rinkos kainas. 


Atrodo, kad be jau minėtų skirtumų tarp šalių, valstybės išlaidų augimo 
tempai yra kur kas didesni ekonomiškai silpnesnėse šalyse negu pramoninė- 
se valstybėse. Nuo 1950 iki 1995 m. Indija beveik tris kartus padidino BVP 
dalį, skiriamą valstybės išlaidoms, o Kolumbijoje ši dalis per tą patį laikotarpį 
išaugo daugiau nei du kartus. Kenija nuo 1960 iki 1990 m. beveik patrigubino 
viešajame sektoriuje sukurto BVP procentą, nors augimas iš esmės liovėsi. 
Švedijoje išlaidos augo beveik taip pat sparčiai kaip ir mažiau išsivysčiusiose 
šalyse. Kitose dviejose pramoninėse šalyse viešosios išlaidos didėjo kur kas 
nuosaikiau, o Švedijoje jų augimas sulėtėjo ar net liovėsi. Apskritai didėjant 
viešajam sektoriui, yra viena svarbi išimtis - Singapūras - „nauja pramoninė 
šalis“, kurioje viešasis sektorius padidėjo labai menkai ir kurioje buvo labiau 
pabrėžiamas siekis garantuoti gerą verslo klimatą greitai augančiam šalies 
privačiajam sektoriui. 

Kaip matyti iš 1.2 lentelės, palyginti mažesnes valstybės išlaidas ekono- 
miškai silpnesnėse valstybėse iš dalies lemia tai, kad labai didelė BVP dalis 
čia gaunama iš žemdirbystės (ypač iš prasimaitinti skirtos žemdirbystės). Tai 

1.2 lentelė. Procentinė bendrojo vidaus produkto dalis, gaunama iš pagrin- 
dinio ekonomikos sektoriaus (žemės ūkis, miškininkystė ir žuvininkystė) 


Šalis 1960 1970 1980 1985 1990 1998 
Jungtinės Valstijos 4 3 3 2 2 2 
Jungtinė Karalystė 4 3 2 2 2 1 
Švedija 7 4 3 3 3 3 
Singapūras 4 3 2 2 1 1 
Kolumbija 32 26 26 18 16 16 
Kenija 38 30 30 29 26 23 
Indija 47 41 31 30 28 26 


Šaltiniai: United Nations, Statistical Yearbook (New York: United Nations, annual); 
United Nations, Yearbook of National Accounts (New York: United Nations, annual); World 
Bank, World Tables (Washington, DC: World Bank, annual). 
reiškia, kad tokios šalies ekonomika turi mažiau lengvai apmokestinamų 
„laisvai plaukiojančių resursų“. Galima pasakyti ir kitaip: vyriausybė turi 
mažiau mokestinių svertų ištekliams išspausti. Sandorius grynais pinigais 
lengviau apmokestinti negu žmogų, kuris tiesiog augina savo derlių tam, kad 
prasimaitintų, arba prekiauja mainų būdu. Jeigu mes apskaičiuotume valsty- 
bės išlaidų mastą siedami jį su antriniu ar netgi tretiniu ekonomikos sektoriais 
(apdirbamąja pramone ir paslaugų sfera), tai ekonomiškai silpnesnėse šalyse 
išvysime kiek kitokį valstybės išlaidų augimo vaizdą. Iš šios skaičiavimo 
pagrindu sudarytos 1.3 lentelės matyti, kad Kenijos, Indijos ir Kolumbijos 
išlaidos, palyginti su lengvai gaunama BVP dalimi, maždaug prilygsta Jung- 
tinių Valstijų išlaidoms. Taigi ekonomiškai silpnesnės valstybės iš tiesų lin- 
kusios daryti dideles išlaidas turint omenyje jų sunkumus gauti resursų. 
Todėl, vartojant Almondo ir Powello terminiją, dėl gana menko šių šalių 
pajėgumo kurti BVP jų galimybės skirstyti taip pat menkos!ė. 


1.3 lentelė. Valstybės išlaidų santykis su lengvai sukuriamo bendrojo vidaus 
produkto dalimi 


Šalis 1960 1970 1980 1985 1990 1998 
Jungtinės Valstijos 28,6 31,3 344 33,4 34,2 34,2 
Jungtinė Karalystė 34,5 34,2 43,2 42,9 42,0 44,6 
Švedija 30,9 38,7 59,0 52,2 49,5 511 
Singapūras 147 13,4 24,0 40,0 38,9 33,2 
Kolumbija 124 21,6 20,0 20,8 19,6 20,1 
Kenija 13,1 22,9 29,1 424 43,5 446 
Indija 215 240 276 36,0 33,3 32,6 


Šaltiniai: United Nations, Statistical Yearbook (New York: United Nations, annual); 
United Nations, Yearbook of National Accounts (New York: United Nations, annual); World 


Bank, World Tables (Washington, DC: World Bank, annual). 

Nors šie duomenys yra tik iliustracinio pobūdžio, jie parodo, kad valdy- 
mas yra didelis „verslas“ ir toliau auga, nors ir lėčiau negu netolimoje pra- 
eityje. Net ir menkiau išsivysčiusiose šalyse, turinčiose mažesnį viešąjį sekto- 
rių, mažiausiai vienas doleris (ar bet kuris kitas piniginis vienetas) iš penkių 
tenka valstybės išlaidoms. Jungtinėse Valstijose, kurios yra viena iš mažiau- 
siai linkusių daryti išlaidas išsivysčiusių šalių, viešajam sektoriui tenka vie- 
nas doleris iš trijų. Tačiau mes turime atminti, kad vyriausybė, išleisdama 
pinigus, neišpila jų į duobę, iškastą kur nors Vašingtone ar Nairobyje; pinigai 
skiriami švietimui, ligoninėms, greitkeliams, policijai bei plačiam diapazonui 
vyriausybės paslaugų, kurių reikia daugumai piliečių. 

Be to, ypač mažiau išsivysčiusiose šalyse, šie fondai gali būti panaudojami 
ekonominiam augimui skatinti. Tokių šalių vyriausybės privalo veikti kaip 
pagrindinis kapitalo kaupimo šaltinis vėlesniam ekonominiam augimui. La- 
biau išsivysčiusiose ekonomikose Žmogiškasis kapitalas atrodo esąs domi- 
nuojantis ekonominio augimo veiksnys, ir vyriausybė vaidina lemiamą vaid- 
menį suteikdama ir /arba skatindama švietimą ir mokymą". Taigi, paprastas 
viešojo sektoriaus mažinimas nebūtinai yra receptas ekonominiam augimui 
skatinti, kaip kartais mano dešinieji; kartais tokio mažinimo efektas gali būti 
visai priešingas. 


VYRIAUSYBĖS AUGIMAS 


Kuriam laikui pamiršę, kad sunku kiekybiškai išmatuoti sąvoką „valdžia“, 
galime toliau aiškintis, kodėl po Antrojo pasaulinio karo ši institucija (arba 
institucijų grupė) augo ir stiprėjo. Po to karo nepaprastai išaugo vyriausybės 
vaidmuo taikos metu. Kai kuriose Europos šalyse tai atspindėjo dar prieš karą 
pradėjusį formuotis modelį, bet dabar kaip tik atsirado pagrindas ir politinė 
valia įtvirtinti platesnį ir įtakingesnį valdžios vaidmenį. 

Viešojo sektoriaus patirtis per praėjusius keletą dešimtmečių buvo šiek tiek 
dviprasmiškesnė. Konservatorių valdymo Jungtinėse Valstijose, Kanadoje ir 
Jungtinėje Karalystėje (taip pat kitur) laikotarpiu viešasis sektorius sugebėjo 
atsispirti daugeliui pastangų jį sumažinti. Net tokiose šalyse kaip Jungtinės 
Valstijos ir Jungtinė Karalystė, kurias dešimtmetį ar net ilgiau valdė konser- 
vatyvios vyriausybės, valdžios apimtis, matuojama valstybės pajamų arba 
išlaidų BVP procentais, sumažėjo menkai ar visai nesumažėjo??. Kada politinė 
švytuoklė vėl sugrįžo į kairę ir buvo išrinkti tokie vadovai kaip Tony Blairas, 
Billas Clintonas, Gerhardas Schroderis ir Lionelis Jospinas, labai menkai 
pasireiškė valia didinti vyriausybės pajamas ir išlaidas. Naujoji kairės atmai- 
na pripažįsta daug ribotesnį valdžios vaidmenį - bent jau finansinį - ir, 

mėgindama daryti įtaką ekonomikai ir visuomenei, dažnai yra priklausoma 
nuo glaudesnių viešojo ir privataus sektorių sąjungų?!. 

Atsakymų į šį klausimą yra beveik tiek pat kiek ir jį nagrinėjančių moks- 
lininkų, tačiau galime remtis keliais pamatiniais požiūriais siedami valdžios 
augimą su viešosios biurokratijos augimu. Taip pat reikia išnagrinėti tuos 
pačius atsakymus norint išsiaiškinti, ar vyriausybė taip pat gali sumažėti 
reaguodama į reikalavimus, kad viešasis sektorius taptų ne toks viską ap- 
imantis ir skvarbus gyvenimo aspektas. 


Įsipareigojimai 


Dabartiniu metu vyrauja nuomonė, kad viena pagrindinių viešojo sekto- 
riaus augimo priežasčių yra įvairios „įsipareigojimų programos“, kurias savo 
piliečiams sukūrė vyriausybės ekonominio klestėjimo metais, tačiau vėliau, 
ekonomikai patyrus nuosmukį, jos nesugebėjo šių įsipareigojimų nutraukti. 
Tokių programų pavyzdžiai - tai socialinė apsauga, valstybinis sveikatos 
draudimas ir būsto subsidijos. Apkarpyti šias programas būna itin sunku, 
nes jas remia piliečiai mokėdami už jas nustatytus mokesčius ir tiki, jog įgyja 
kažką panašaus į draudimo polisą??. Šios rūšies programoms tenka didžiau- 
sia vyriausybės išlaidų dalis - maždaug 42 procentai Jungtinėse Valstijose, 
45 procentai Jungtinėje Karalystėje ir beveik 59 procentai Švedijoje. Be to, 
tokiais laikotarpiais, pavyzdžiui, devintajame ar dešimtajame dešimtmečiais, 
kai kyla spaudimas mažinti valstybės išlaidas tiek dėl politinių, tiek ir dėl 
ekonominių priežasčių, visų valstybės išlaidų dalis, skiriama įsipareigojimų 
programoms, labai padidėja, o laisvai pasirenkamos išlaidos panaikinamos. 

Dėl įsipareigojimų programų įgyvendinimo nebūtinai turėtų santykiškai 
didėti viešasis sektorius, jei ne demografiniai pokyčiai, vykstantys beveik 
visose pramoninėse visuomenėse. Šios visuomenės senėja, kasmet daugėja 
pensininkų. Senėjant gyventojams, daugėja išlaidų ne tik pensijoms mokėti, 
bet ir valstybinėms sveikatos apsaugos programoms įgyvendinti, nes seny- 
viems Žmonėms būtina didesnė medikų priežiūra negu jaunesniems. Tokia 
amžiaus struktūros kaita pramoninėse valstybėse yra gana sparti. Pavyz- 
džiui, nors Jungtinės Valstijos yra palyginti jauna šalis, mat čia šešiasdešimt 
penkerių metų ribą perkopusių gyventojų yra 12 procentų, o Šveicarijoje ir 
Švedijoje šio amžiaus gyventojai sudaro atitinkamai 16 ir 18 procentų, šiai 
amžiaus grupei priklausančių žmonių skaičius didėja du kartus greičiau nei 
visos šalies bendras gyventojų skaičius. Iš 1.4 lentelės matyti, kad numatomas 
pensinio amžiaus žmonių skaičiaus didėjimas privers ateityje smarkiai didin- 
ti valstybės išlaidas. 

14 lentelė. Numatomas gyventojų, vyresnių negu šešiasdešimt penkerių metų 
amžiaus, gausėjimas (procentai visų gyventojų skaičiaus) 


Metai 
Šalis 2000 2025 2050 
Australija 11,4 18,9 24,9 
Vokietija 16,8 24,1 26,7 
Japonija 16,7 26,1 29,0 
Švedija 18,1 23,0 23,1 
Jungtinė Karalystė 15,9 20,3 23,9 
Jungtinės Valstijos 12,6 20,3 23,2 


Šaltinis: E. Bos, M. T. Vu, A. Levin, and R. A. Bulutao, World Population Projections, 
1992-93 Edition (Baltimore, MD: Johns Hopkins University Press, 1992). 


Fiskalinis spaudimas 


Dėl viešojo sektoriaus ekonomikos pobūdžio viešasis sektorius turi tenden- 
ciją didėti likusios ekonomikos dalies atžvilgiu. Kraštutinę šio teiginio versiją 
pateikė Adolphas Wagneris, ir ji buvo pavadinta „Wagnerio dėsniu“**. Pa- 
grindinė šio dėsnio mintis ta, kad kuo labiau šalis ekonomiškai stiprėja, tuo 
daugiau skiriama viešajam sektoriui. Šio teiginio logika tokia, jog, augant 
ekonomikai, patenkinami pamatiniai gyventojų gyvenimo poreikiai, o pinigai, 
skiriami privačiam vartojimui, įgyja mažėjančią ribinę vertę. Jei tai tiesa, pi- 
liečiai turėtų norėti, kad būtų apmokestinama didesnė dalis jų pajamų. Empi- 
riniai tyrinėjimai tik menkai patvirtina šį teiginį, o kai kurių mokslininkų 
nuomone, vyriausybės, užuot leidusios valstybės išlaidoms didėti kartu su 
ekonomika, linkusios išlaikyti jas kuo žemesnio lygio??. Be to, spartaus eko- 
nominio augimo dešimtajame dešimtmetyje patirtis, atrodo, sako, kad asme- 
niniai vartotojiški troškimai faktiškai yra nepasotinami. 

Kitą finansinį santykinio viešojo sektoriaus didėjimo aiškinimą pateikė 
Alanas Peacockas ir Jackas Wisemanas“. Jie įrodinėjo, kad egzistuoja „postū- 
mio efektas“: visuomenės tolerancija mokesčių didinimui išauga streso laiko- 
tarpiais, pavyzdžiui, karo metu, o krizei pasibaigus, vyriausybė iš mokesčių 
surinktas įplaukas panaudoja naujoms programoms finansuoti. Vadinasi, 
kiekviena krizė padidina visuomenės palankumą apmokestinimui, O tai lei- 
džia vyriausybėms plėtoti naujas veiklos kryptis ir programas. Nors iš pradžių 
buvo nagrinėjamas karų pavyzdys, tokių negandų kaip ekonominė krizė ar 
netgi stichinė nelaimė padariniai galėtų būti panašūs?/. 

Tačiau nors šis „reketo efektas“ yra gana tikėtinas, ne mažiau įtikinamai 
skamba ir kitas požiūris, pasak kurio, politikai kur kas daugiau laimėtų 
mažindami mokesčius, o ne kurdami naujas programas. Visose apklausose 

atsispindi visuomenės priešinimasis mokesčiams. Šios logikos problema ta, 
kad programų išmokų gavėjai yra daug organizuotesni už mokesčių mokėto- 
jus ar „viešojo intereso“ atstovus. Todėl politikams neatrodo, kad priešta- 
raudami išlaidoms ar išmokoms, jie galėtų laimėti tiek pat, kiek ir remdami 
šias programas. Suinteresuotos mokesčių mokėtojų grupės ir politinės parti- 
jos, siekiančios mažinti valstybės išlaidas, padėjo atsverti spaudimą didinti 
šias išlaidas, bet tai padaryti joms pavyko tik iš dalies. Net radikalios prieš 
mokesčius nusistačiusios Skandinavijos partijos, referendumai dėl mokesčių 
ir jų viršutinės ribos nustatymas Jungtinėse Valstijose nepasiekė beveik nieko 
daugiau, išskyrus tai, kad sulėtino išlaidų didėjimą??. 

Trečioji fiskalinė viešojo sektoriaus didėjimo priežastis buvo pavadinta 
„Baumolio liga“ arba, formaliai kalbant, santykinės kainos efektu“?. Valdy- 
mas — imli darbui „pramonė“, todėl jo kapitalinės išlaidos paprastai būna 
mažai produktyvios. Daugumos vyriausybės atliekamų užduočių, tokių kaip 
pašto paslaugos, mokymas mokyklose ar teisėtvarkos palaikymas, kaina labai 
mažai sumažėjo įdiegus toli gražu ne pačią pažangiausią technologiją. Toks 
priklausymas nuo darbo jėgos reiškia, kad infliacijos metu vyriausybės pa- 
slaugų savikaina auga sparčiau negu kitų prekių ar paslaugų savikaina, 
darant prielaidą, jog užmokestis viešajame sektoriuje lieka maždaug toks pat 
kaip ir privačiajame sektoriuje. Vadinasi, norint teikti tas pačias paslaugas, 
valdžios išlaidos didės. Kartą Britanijos Iždas apskaičiavo, kad santykinės 
kainos efektas sudaro 0,7 procento per metus“!. Tai reiškia, kad vyriausybei 
norint ir toliau teikti tokias pat viešąsias paslaugas, kasmet valstybės išlaidų 
rodiklis padidės 0,7 procento. Nesunku apskaičiuoti, kad, esant tokiam ro- 
dikliui, valstybės išlaidos per dešimtmetį padidės beveik 8 procentus. 

Darbo intensyvumas vyriausybėje palieka viešiesiems vadybininkams dvi 
galimybes: didinti valstybės išlaidas (kartu ir mokesčius) arba mažinti vals- 
tybės paslaugas. Nė viena šių alternatyvų šių laikų politikams ir administra- 
toriams nėra patraukli. Sąlygišką vyriausybinių organizacijų darbo inten- 
syvumą dešimtajame dešimtmetyje dar labiau išryškino privataus sektoriaus 
organizacijų pastangos mažinti nuolatinių darbuotojų skaičių ir teikti pirme- 
nybę laikiniems darbuotojams, samdomiems, kai jų prireikia. Nors vyriausy- 
bės, stengdamosi taupyti, taip pat bando sekti jų pavyzdžiu, jas varžo vals- 
tybinės tarnybos taisyklės ir profesinių sąjungų priežiūra. Be to, vyriausybes 
varžo būtinybė palaikyti valstybės tarnautojo etiką tarp darbuotojų, ypač to- 
kių, kurie sprendžia subtilius klausimus (mokesčių revizoriai) arba tiesiogiai 
bendrauja su visuomene (socialiniai darbuotojai). 


23 


Pirmas skyrius 


Nors santykinės kainos efektas galbūt ir darė įtaką išlaidoms beveik per 
visą pokario laikotarpį, į šimtmečio pabaigą išryškėjo atvirkščias efektas. Da- 
bar viešasis sektorius atrodo palankesnis našumo pokyčiams, atsirandantiems 
dėl kompiuterių naudojimo, negu privatus sektorius*Ž. Daug darbo viešajame 
sektoriuje susiję su manipuliavimu informacija, jos saugojimu ir skleidimu — 
natūraliais kompiuterių uždaviniais. Valdžios darbas taip pat reikalingas 
plataus jos atstovų bendravimo, o jam padeda elektroninis paštas ir kitos 
informacinės paslaugos. Yra tam tikrų duomenų, kad dėl kompiuterizavimo 
našumas viešajame sektoriuje sparčiai didėja, taip pat mažiau reguliuojamas 
įdarbinimas viešajame sektoriuje““. 


Politinis procesas 


Trečiąją valdžios augimo priežastį galima pavadinti „pogo fenomenu“: 
„mes susidūrėme su priešu, o jis buvo mes“, arba valdžia auga, nes piliečiai 
reikalauja iš jos vis daugiau paslaugų. Šiuos reikalavimus retai skelbia tokie 
politiniai dariniai kaip politinės partijos; priešingai, politikai dažnai sėkmingai 
žada mažinti išlaidų ir mokesčių lygį. Spaudimą didinti išlaidas kuria vadi- 
namosios spaudimo grupės, siekiančios visais įmanomais būdais paveikti 
valdžią. Siekdamos savo tikslų, jos išnaudoja net pačias menkiausias galimy- 
bes. Savo nariams šios grupės gali iškovoti realios naudos - išsiderėti dides- 
nių subsidijų ūkininkams, mokesčių lengvatų verslui ar didesnių pensijų se- 
nyviems žmonėms**. Mokesčiai šioms išlaidoms padengti tolygiai paskirstomi 
visiems gyventojams, todėl sunku sukurti organizacijas, kurios pasipriešintų 
šioms šališkoms spaudimo grupėms. Tik nedaugelis žmonių mano, jog ga- 
lima ką nors laimėti aukojant laiką organizuotai kovai prieš didėjančias iš- 
laidas. Pasak Lowi, viešąjį sektorių gali pasisavinti privačios grupuotės, kurių 
tikslai finansuojami iš mokesčių mokėtojų kišenės“?. Tokia raida priartina 
„liaudies tragediją“, kai elgesys, kuris yra visiškai racionalus individui, šiuo 
atveju —- grupei, tampa nepaprastai kenksmingas visai visuomenei“". 

Daugelyje politinių sistemų vis daugiau pastangų dedama bandant išly- 
ginti disbalansą tarp jėgų, atstovaujančių individualiems, ir jėgų, atstovaujan- 
čių visuomenės interesams. Jungtinėse Valstijose tokios organizacijos kaip 
„Bendras reikalas“ ragino vyriausybę keisti įstatymus ir teisines procedūras 
taip, kad eiliniai piliečiai įgytų daugiau teisių tvarkyti reikalus su valdžia“. 
Jos taip pat siekia padidinti eilinių piliečių galią palyginti su „specialių 
interesų grupių“ galiomis. Panašūs procesai vyksta ir daugelyje kitų pramo- 
ninių šalių. Kai kurie judėjimai, pavyzdžiui žaliųjų Vokietijoje, išaugo iki 
politinių partijų, tačiau dauguma taip ir liko piliečių veiksmo grupėmis. Papras- 

tai šios grupės, kartais vadinamos Burgerinitiativen, susitelkia dėl kokios nors 
vienos problemos, o vėliau subyra, nors jų veikla buvo gana sėkminga darant 
įtaką vyriausybių prioritetams*š. Dėl šių aplinkybių viešasis administravimas 
dažnai atsiduria keblioje padėtyje, nes jam sunku suinstitucinti bendravimą 
su suinteresuotomis grupėmis, kurios susikuria ir išyra vos ne kada panorė- 
jusios. 

Galiausiai turime pažymėti, kad visuomenė, atrodo, šiek tiek susigaudo, 
kas yra tai, ką prancūzai pavadintų services publics, arba veikla, už kurią 
beveik neišvengiamai atsakingas viešasis sektorius??. Jeigu valdžia pamėgin- 
tų atsikratyti tų paslaugų, ji galėtų patirti politinių sunkumų net labiausiai į 
rinką orientuotoje visuomenėje. Panašu, kad tokiose, mažiau į rinką orientuo- 
tose sistemose, kaip dauguma kontinentinės Europos sistemų, būtų energin- 
gai priešinamasi privatizavimui arba atsisakymui dalyvauti. Pavyzdžiui, Pran- 
cūzija privatizavo kai kurias veiklos sritis, bet valstybė toliau iš esmės dalyvauja 
daugelyje pramonės sričių*?. Skandinavijos šalyse buvo reformuojamos vals- 
tybinės programos, bet vyriausybė toliau aktyviai atlieka reguliuotojos vaid- 
menį ir mėgina suvienodinti socialines ekonomines piliečių sąlygas. Dauge- 
lyje mažesnių Europos šalių vis dar šiek tiek išlieka „suderėtos ekonomikos“. 


Velyvojo kapitalizmo saulėlydis 


„Vėlyvojo kapitalizmo saulėlydis“ - tai dar vienas valdžios augimo pa- 
žangiose pramoninėse šalyse aiškinimas. Šis požiūris grindžiamas marksiz- 
mo ir neomarksizmo principais. Jo šalininkai įrodinėja, jog vidiniai kapitaliz- 
mo prieštaravimai, ypač tai, kad kapitalistai, pasisavindami pelną, stabdo 
bendrą sistemos augimą bei našumą ir todėl verčia vyriausybes lopyti sistemą 
didinant valstybės išlaidas, ypač skiriant jų gerovės programoms. Tačiau kai 
vis daugiau pinigų išleidžiama socialinėms reikmėms, jų lieka vis mažiau 
visuomenės ekonominiam gyvybingumui palaikyti. Viešasis sektorius plėsis 
didėjant visos ekonomikos našumui, tačiau galiausiai socialinė ekonominė 
sistema žlugs neatlaikiusi savo pačios prieštaravimų. 

Šis santykinio valstybės išlaidų didėjimo aiškinimas yra pagrįstas tam 
tikra ideologija, dažniausiai priskiriama kairiajam politikos sparnui. Be to, 
pasibaigus šaltajam karui, marksizmas įdomus tik istoriniu požiūriu. Ironiš- 
ka, tačiau ši analizė daugeliu atžvilgių labai primena valstybės išlaidų ana- 
lizę, kurią siūlo konservatoriai, priklausantys dešiniajam politikos sparnui. Ir 
marksistai, ir konservatoriai įrodinėja, jog; socialinės išlaidos lėtina ekonomi- 
nės plėtros tempą. Tačiau marksistai mano, jog dėl to yra kaltas pelnas, o 

konservatoriai aiškina, jog priežastis - per mažas pelnas. Be to, abi ideologi- 
nės sistemos socialines išlaidas laiko pagrindine aptariamų ekonominių sis- 
temų nuosmukio priežastimi. Žinoma, skiriasi šių sistemų siūlomi vaistai. 
Marksistai mano, kad vienintelis sprendimas - padaryti galą kapitalizmui, o 
politiniai dešinieji įrodinėja, kad reikia net dar labiau taikyti kapitalistinius 
sprendimus. 


Viešoji biurokratija 


Galų gale viešoji biurokratija — pagrindinis mūsų tyrinėjimų objektas — 
pati yra laikoma valstybės išlaidų ir valdžios apskritai augimo priežastimi. 
Vienas iš daugelio stereotipų yra tas, kad viešoji biurokratija — tai godžių ir 
ekspansyvių organizacijų virtinė. Šį požiūrį itin įtaigiai savo veikale išdėstė 
Williamas Niskanenas*!. Jis įrodinėja, jog įstaigų vadovai - manoma, jie yra 
nuolatiniai valstybės tarnautojai - maksimaliai didina biudžetą ir jog jie 
naudojasi informacijos kontrole ir savo galimybėmis nuslėpti tikrąją jų teikia- 
mų paslaugų savikainą tam, kad smarkiai pasididintų savo biudžetus daugiau, 
negu reikia. Pagal Niskaneno modelį įstatymų leidžiamoji valdžia mažai arba 
visiškai neturi galimybių kontroliuoti įstaigų, nes šių rankose yra informacijos 
monopolis. Todėl įstatymų leidžiamoji valdžia negali savarankiškai įvertinti 
biudžeto ir vyriausybės išlaidos sparčiai didėja. Viešosios biurokratijos kon- 
troliavimo problemą Niskanenas siūlo spręsti sukuriant kažką panašaus į 
įstaigų, konkuruojančių dėl teisės teikti kurią nors paslaugą, rinką, kuriai 
esant vis daugiau kokybiškų paslaugų pasiektų vis daugiau piliečių. Tokia 
konkurencija sulaikytų paslaugų kainų augimą ir išstumtų iš verslo blogiau 
dirbančias organizacijas*?. 

Tačiau ši elegantiška ekonominė analizė grindžiama gana abejotinomis 
prielaidomis ir nedaug teprimena realųjį viešojo administravimo pasaulį“. 
Pirmoji ir bene pati svarbiausia prielaida ta, kad pavieniai biurokratai suin- 
teresuoti maksimaliai išplėsti savo įstaigas. Tačiau dėl palyginti nelanksčių 
mokėjimo tarifų, grindžiamų daugiau formalia tarnautojo padėtimi bei tarny- 
bos trukme, o ne organizacijos dydžiu, įstaigos tarnautojas iš didesnio biu- 
džeto turės nedaug asmeninės naudos. Tiesa, sukūrus naujas pareigas, Že- 
mesniojo ir viduriniojo rango pareigūnai gal ir turėtų galimybę sparčiau kopti 
tarnybos laiptais, tačiau įstaigų vadovai - pasak Niskaneno modelio, biudžeto 
maksimizuotojai, - vargu ar ką išloštų. Iš tikrųjų didinamą įstaigą būtų sun- 
kiau valdyti, o tai prieštarautų kitam paplitusiam stereotipui, kad biurokratas 
suinteresuotas pirmiausia pasilengvinti sau darbą, o ne didinti biudžetą*“. 

Niskanenas taip pat neįvertino įstatymų leidžiamosios valdžios galimybių 
tobulinti nepriklausomo vertinimo priemones. Kaip detaliau įsitikinsime vė- 
liau“, įstatymų leidžiamoji valdžia nemažai pasidarbavo, kad vėl galėtų kon- 
troliuoti valstybės išlaidas, ir sukūrė nepriklausomus šaltinius, informuojan- 
čius ją apie valstybės išlaidas bei programas. Net ir ten, kur „kontrbiurokratija“ 
nesuklestėjo, įstatymų leidžiamoji valdžia bandė tvarkytis ir persitvarkyti, kad 
geriau kontroliuotų išlaidas. Trumpai kalbant, inertiškos, nemokšiškai dir- 
bančios įstatymų leidžiamosios valdžios, tariamai egzistuojančios pasak Nis- 
kaneno modelio, daugiau nebėra (o gal niekada ir nebuvo). 

Net jei Niskaneno modelis ir būtų būdingas JAV biurokratijai (jai ir buvo 
jis taikomas), vargu ar jis tiktų ir kitoms šalims, nes Jungtinių Valstijų įstai- 
goms būdingas savarankiškumas, o daugelyje kitų šalių dominuoja kabinetui 
pavaldžios ministerijos*?. Be to, priešingai nei Jungtinėse Valstijose, kitose 
šalyse valstybės tarnautojų karjera gana dažnai būna susijusi ne su kuria 
nors viena organizacija. Todėl daugelis valstybės tarnautojų supranta, kad jų 
karjeros ateitis susijusi su viešąja biurokratija apskritai, o ne su kuria nors 
viena organizacija. Toks supratimas skatina stengtis susikurti atsakingo ir 
patikimo darbuotojo reputaciją, o ne slėpti išlaidas kurios nors vienos orga- 
nizacijos labui. 

Galų gale jei nepakanka logiškų ir konceptualių argumentų, galinčių su- 
griauti šį modelį, yra dar vienas esminis jo trūkumas. Trumpai kalbant, jis yra 
nepritaikomas. Empiriniai tyrinėjimai, kuriais buvo tikrinamas Niskaneno 
modelis, taip ir nesugebėjo jo pagrįsti“. Jis nepritaikomas ne tik Jungtinėms 
Valstijoms (šaliai, kuriai buvo sukurtas), bet ir kitur. Viešosios biurokratijos 
vaidmuo formuojant politiką ir biudžeto proceso dinamiką yra pernelyg su- 
dėtingas ir subtilus, kad jį adekvačiai perteiktų toks supaprastintas modelis. 

„Įstaigą formuojantis“ modelis yra įdomus mėginimas nagrinėti ryšio 
tarp biurokratijų ir viešųjų išlaidų subtilybes*?. Šis modelis grindžiamas argu- 
mentu, kad įstaigos vadovui, pagrindiniam šio pasakojimo veikėjui, ne visos 
viešosios išlaidos yra vienodos. 

Paradoksalu, bet dėl daugelio viešojo sektoriaus reformų, kuriomis siekia- 
ma padaryti valdžią veiksmingesnę ir efektyvesnę, iš tikrųjų darosi labiau 
tikėtina, kad taps tikrove Niskaneno numatyti neigiami padariniai. Pavyz- 
džiui, kai viešosioms programoms įgyvendinti vis labiau pasitelkiamos pu- 
siau nepriklausomos organizacijos, pavyzdžiui, „agentūros“, biurokratai ver- 
slininkai įgyja laisvę naudotis savo padėtimi siekdami savo ir savo 
organizacijos interesų. Panašiai, panaikinus daugelį vidinių viešosios tarny- 
bos taisyklių ir įdiegus „apmokėjimą už darbą“, tapo įmanomas labiau di- 

ferencijuotas atlyginimas. Dėl pozicijų, kurios kadaise priklausė tik valstybi- 
nei tarnybai, dabar atvirai konkuruojama, bet kartu su tuo iš dalies praran- 
damas angažuotumas valstybinei tarnybai ir vertybėms, kurios galėjo varžyti 
naudojimąsi valstybinėmis pareigomis asmeniškesniems tikslams. Konkuren- 
cija galbūt buvo įdiegta, bet vidinės kontrolės praradimas, atrodo, iš tiesų 


sukūrė verslininkišką pasaulį, dėl kurio taip apgailestavo Niskanenas““. 


Reziume 


Valdžia išaugo. Kad ir kokiu matu vertintume, vyriausybės išleidžia dau- 
giau pinigų, ojų daroma įtaka prasismelkia į eilinio piliečio gyvenimą labiau 
negu kada nors anksčiau Žmonijos istorijoje. Nuostabą kelia tai, kad per 
pastaruosius metus valdžia sugebėjo pasipriešinti begalei mėginimų ją suma- 
žinti ir apriboti jos veiklos sritis. Šio augimo ir gajumo priežasčių, tarp jų ir 
anksčiau išvardytų, yra begalė. Yra duomenų, kuriais remiantis kiekvieną 
priežastį galima ir pagrįsti, ir atmesti. Iš tikrųjų turime pagrindo teigti, kad 
visos šios priežastys susilieja; valdžios augimą lemia daugybė veiksnių, o ne 
kuri nors viena priežastis. Augant valdžiai, viešoji biurokratija tampa vis 
svarbesnė institucija tiek kuriant, tiek ir įgyvendinant viešąją politiką. 


ADMINISTRACIJOS AUGIMAS 


Viešoji biurokratija retai minima konstitucijose ir paprastai nefigūruoja 
politinių santvarkų struktūroje, bet tapo svarbiausiu veiksniu vyriausybei pri- 
imant sprendimus ir vis dar didina jai savo įtaką. Samuelis Krislovas ją 
apibūdino taip: 

Biurokratija — vėlyvasis modernios politinės struktūros žiedas. Ji tyliai ir 
nenumaldomai augo šešėlyje - retai pastebima, mažai tyrinėta. Jos gyvybės 
syvai — ne ideologija ar teisėtumas, o patogumas ir būtinybė: jos nemyli ir 


negerbia, tačiau ją toleruoja ir nuo jos priklauso.?! 


Nors viešoji biurokratija yra tarp pačių seniausių politinių institucijų, ji 
tapo galinga - o dar tiksliau, jos galia tapo regima - tik per paskutiniuosius 
dešimtmečius. Žinoma, senovės imperijose ir kitose autoritarinėse valstybėse 
biurokratija buvo galingas veiksnys, tačiau demokratinėse šalyse biurokratai 
buvo pripažinti įtakingais politikos formuotojais tik po Antrojo pasaulinio 
karo??. Viešosios biurokratijos galios stiprėjimą rodo ne tik didėjantis valsty- 
bės tarnautojų skaičius, bet ir didėjančios bendrosios valdymo išlaidos. Tai 

taip pat matyti iš biurokratijos sugebėjimo reguliuoti ekonomiką ir visuomenę“. 
Be šių daugmaž kiekybinių vertinimų, biurokratijos galios didėjimas buvo 
įrodytas dokumentais, aptartas ir pasmerktas daugelyje vietų. 

Šiose diskusijose išsirutuliojo keletas prieštaringų viešosios biurokratijos 
stereotipų. Vieniems biurokratija primena Leviataną, siekiantį sustiprinti savo 
galią ir veikiantį kaip vientisa monolitinė institucija. Anksčiau minėtas Nis- 
kaneno požiūris į biurokratiją išryškina šitą valdžios siekiančios biurokratijos 
požiūrį. Panašiai Europos Sąjungos (ES) plėtra daugelyje Vakarų Europos 
šalių stiprino požiūrį, kad „Briuselio biurokratija“ perėmė šių šalių politikos 
kontrolę ir sukūrė demokratijos deficitą, keliantį grėsmę ES legitimumui"“. 

Kiti ją įsivaizduoja kaip kratinį nekoordinuotai dirbančių įstaigų, panašių 
į kvailai besistaipstantį, viską painiojantį karališkojo dvaro rūmų juokdarį, 
kuris geriausiu atveju šiaip ne taip išsikapsto iš keblios situacijos, blogiau- 
siu —- pasirodo kaip visiškas idiotas. Akivaizdžių neprotingo biurokratijos 
elgesio pavyzdžių, tarp kurių yra prieštaringų programų, beprasmių memo- 
randumų bei begalė kitų nesusipratimų, galima rasti daug kur. Pavyzdžiui, 
viena federalinė agentūra (OSHA) reikalauja įtaisyti atsarginių sirenų ant 
statybos įrenginių, o kita agentūra (EPA) draudžia jas kaip neatitinkančias 
taršos ir triukšmo normų. Buvęs JAV senatorius Williamas Proxmire'as pagar- 
sėjo įsteigęs mėnesinę „Auksinės vilnos premiją“ kvailiausiai vyriausybės 
dotacijai pagerbti, o Piliečių koalicija Kanadoje kiekvienais metais skelbia 
pačių absurdiškiausių dotacijų sąrašą. Washington Monthly žurnalas leidžia 
„Mėnesio memorandumą“, kuriuo periodiškai pagerbia patį absurdiškiausią 
valdžios memorandumą, o vienas televizijos kanalas transliuoja per vakaro 
žinias nuolatinę laidelę, kurios metu klausinėja, ar mums, mokesčių mokėto- 
jams, tikrai reikalinga viena ar kita vyriausybinė programa. Jungtinėje Kara- 
lystėje viena nacionalizuota įmonė turėjo keletą kartų kreiptis į teismą, kad 
būtų patvirtinta programa, kurią sustabdė vietos valdžia dėl aplinkosaugos 
priežasčių, ir dėl šio nesugebėjimo koordinuoti veiksmų viešosios organiza- 
cijos dvejus metus keliolika kartų tiesė tą pačią gatvę. Visose šalyse galima 
rasti paskelbtus iš pažiūros beprasmiškų biurokratijos memorandumų ir spren- 
dimų rinkinius. Nerangumo pavyzdžių vis gausėja, ir net stiprėja neigiamas 
biurokratijos stereotipas tarp žmonių. 

Atsižvelgdami tiek į kokybines, tiek ir į kiekybines politikos formavimo 
tendencijas, turime daryti išvadą, kad reikia tyrinėti viešąją biurokratiją norint 
suprasti šiuolaikinių politinių sistemų funkcionavimą ir, žinoma, tai, jog biu- 
rokratijos galia nuolat didėja. Mūsų užduotis yra paaiškinti, kaip keičiasi 

įvairių valdžios institucijų galios. Manome, jog yra keturios pagrindinės šių 
permainų priežastys: kiekybinis viešųjų problemų ir interesų gausėjimas, ko- 
kybinis šių interesų augimas, dviejų alternatyvių institucijų - įstatymų leidžia- 
mosios valdžios ir vykdomosios valdžios - nesugebėjimas reaguoti į sąlygų, 
kuriomis formuojama politika, pokyčius ir, savaime suprantama, pati biuro- 
kratija. 


Kiekybinis viešųjų interesų gausėjimas 


Teiginys, kad vyriausybės mastas išaugo, nes daugėja darbo viešajame 
sektoriuje, yra tautologinis, tačiau pažymėtina, kad gausybė prekių bei pa- 
slaugų, kurias dabarties laikais kuria kolektyvinė veikla, prieš dvidešimtį 
metų buvo negirdėtos arba jas teikė privatus sektorius. Richardo Rose'o siū- 
loma raidos schema yra vienas iš viešojo sektoriaus permainų apibūdinimų. 
Pasak jo, vyriausybė pradėjo nuo tokių ją „apibrėžiančių“ funkcijų kaip krašto 
apsauga ir mokesčių rinkimas. Po to ji savo veiklos portfelį papildė išteklių 
mobilizavimo veiklomis (kelių, kanalų, geležinkelių ir t. t. statyba), o galiausiai 
ir socialine veikla“?. Lentelėje 1.5 pateikiami kai kurie jo surinkti ir mūsų 
papildyti duomenys, rodantys, kaip šios funkcijos kito Europos šalyse. 

Iki devintojo dešimtmečio vidurio egzistavo bendra veiklos augimo 
tendencija, išmatuojama organizacijų skaičiumi. Šio dešimtmečio pradžioje 
įsibėgėjęs viešųjų funkcijų privatizavimas (pavyzdžiai pateikti 1.6 lentelėje) 
smarkiai sumažino išteklių mobilizavimo veiklos mastą, nors per daug nepa- 
keitė valdžią „apibrėžiančių“ bei socialinių ministerijų skaičiaus“*. Tačiau net 
jei išmatuotume įvairias vyriausybės dalyvavimo formas, pavyzdžiui, nuo 
valstybės tarnybos atskirtas paslaugų teikimo įstaigas, o ne ministerijas, vy- 
riausybė būtų tokia pat didelė??. Panašios tendencijos būdingos ir kitoms 
šalims, tačiau naujos besivystančios valstybės, stengdamosi patenkinti gy- 
ventojų lūkesčius, dažnai puola viską daryti iš karto. Tad vyriausybė, didin- 
dama savo veiklos lygį, pavyzdžiui, didinama biudžetą, taip pat plečia ir savo 
veiklos lauką. 

Viena akivaizdžių priežasčių, dėl kurių išsiplėtė vyriausybės veiklos lau- 
kas, yra vis sudėtingesnė šiuolaikinė ekonomika bei socialinis gyvenimas. Šį 
sudėtingumą bent jau iš dalies lemia nūdienos laimėjimai technologijos sri- 
tyje. Elektronika, palydovinės telekomunikacijos, atominė energija, sparčios 
komercinės aviacijos paslaugos, kosminiai skrydžiai bei gamybos automati- 
zavimas - tai tik keletas stulbinamų technologijos pažangos pavyzdžių, da- 
rančių poveikį piliečiams tiek kaip vartotojams, tiek ir kaip rinkėjams. Be to, 
spartus ryšio priemonių ir transporto tobulėjimas, miesto gyventojų gausėji- 


30 


VALDŽIOS IR ADMINISTRACIJOS GAJUMAS, AUGIMAS IR KEITIMASIS 


1.5 lentelė. Vyriausybės augimas: ministerijų skaičius 


Funkcijos (vidutinis skaičius) 
Laikotarpis Valstybės Apibrėžiančios Išteklių Socialinės Bendras 


mobiliza- skaičius 
virmas 
Įsteigtos XIX a. 22 5.7 1.7 1.1 8.5 
Įsteigtos XX a. 9 4.8 3.7 1.9 10.4 
1913 25 5.9 4.0) 1.6 11.5 
1936 31 5.7 4.7 2.4 12.8 
1972 32 5.6 9.1 44 19.1 
1984 34 5.1 7.3 3.7 16.1 
1992 34 5.4 6.0 41 15.5 
1997 38 5.2 5.7 4.8 15.7 


Šaltiniai: Richard Rose, „On the Priorities of Government: A Divelopmental Analysis 
of Public Policies,“ European Journal of Political Research, 4 (1976), 247-89, Tables 1 and 2; 
Statesman's Yearbook, 1985, 1986, 1992, 1998. 


mas privertė kolektyviai spręsti tas problemas, su kuriomis primityvesnėse 
visuomenėse susidorotų pavieniai asmenys. Taigi kalbant ekonomikos termi- 
nais, gausėjant gyventojų skaičiui ir didėjant jų koncentracijai, gausėjo išori- 
nių asmens elgesio veiksnių“*. 

Pagausėjo ne tik išorinių asmens elgesio veiksnių. Šie veiksniai tapo kur 
kas plačiau suvokiami. Deja, mes turime per mažai mokslinių tyrimų, kad 
galėtume faktais pagrįsti šio suvokimo raidą, tačiau remdamiesi gal ir ne 
tokiais svariais įrodymais, mes gana aiškiai pamatysime, kaip keitėsi šios 
nuostatos. Pavyzdžiui, daugėja šalių, kuriose vis labiau organizuojasi žmo- 
nės, siekiantys reguliuoti tokias sritis kaip aplinkos tarša, apgaulingas ar 
nesaugus verslas, žemės naudojimas ir net užsienio ekonomikos politika. 
Taip pat ir visuomenė vis primygtiniau reikalauja, kad jos nariai negyventų 
žemiau skurdo ribos, nors devintojo ir dešimtojo dešimtmečių konservatorių 
vyriausybės sumažino tokius įsipareigojimus. Vargšai, deja, neišnyko, tačiau 
socialinės programos rodo, kad šiuolaikinė visuomenė pripažįsta skurdą ir 
neviltį ir tam tikromis kolektyvinėmis pastangomis bando palengvinti piliečių 
dalią. Taigi šiuolaikinė visuomenė sukuria situacijas, kada kolektyvinės veik- 
los mechanizmai suvokiami kaip iš esmės būtini aukštai gyvenimo kokybei 
pasiekti. Akivaizdu, kad šią būtinybę pripažįsta, nors ir gana nevienodai 
(atitinkamai pagal klasinę padėtį bei tautybę), dauguma gyventojų, o biuro- 
kratija yra institucinė šių poreikių reiškėja. 

Be realių arba tokiais laikomų išorinių veiksnių, šiuolaikinės socialinės 
struktūros pokyčiai taip pat verčia valdžią kištis į visuomenės reikalus. Pa- 
vyzdžiui, tai, kad sparčiai gausėja dirbančių moterų, paskatino poreikį kurti 

viešąsias vaikų priežiūros, popamokinės veiklos bei kitas programas padėti 
dirbančioms motinoms. Be to, smarkiai pagausėjo Žmonių, turinčių daug lais- 
vo laiko, todėl prireikė daugiau viešųjų pramogų programų. Nors tai ir nėra 
teigiama, „žlugus“ šeimyniniam gyvenimui daugelyje Vakarų valstybių, pri- 
reikė programų, skirtų netekusių pusiausvyros, apleistų ir nusikaltusių jau- 
nuolių problemoms spręsti. Kadangi vis daugiau šeimų nenori ar neįstengia 
rūpintis pagyvenusiais žmonėmis, kurių skaičius auga, jų priežiūra taip pat 
gula ant visuomenės pečių. Visuomenė nestovėjo vietoje, tad vyriausybė tapo 
įrankiu socialinių pokyčių sukeltoms problemoms spręsti. 


Kokybinis viešųjų interesų augimas 


Be gausėjančių šiuolaikiniam gyvenimui įtaką darančių išorės faktorių ir 
visuotinio troškimo tam tikru mastu reguliuoti ekonomines bei socialines 
problemas, technologijos skverbimasis į gyvenimą, apie kurį jau užsiminėme, 
taip pat yra viena neabejojamų biurokratijos dominavimo priimant sprendi- 
mus priežasčių. Vyriausybei vis dažniau tenka spręsti svarbius sudėtingo 
technologinio turinio klausimus. Tai ne vien gamtos mokslai ar mašinų ga- 
myba, bet ir besiformuojanti „socialinė technologija“. Vyriausybei dirbantys 
ekspertai paprastai telkiasi biurokratijos sluoksnyje, ir tik nedaugelis įstatymų 
leidžiamosios ar vykdomosios valdžios struktūrų samdo savus ekspertus. 
Kadangi vyriausybei iškylančias problemas vis labiau lemia esamos techno- 
logijos, tai viešoji biurokratija, kuri valdo valstybei priklausančių tų techno- 
logijų dalį, darosi vis svarbesnė. 

Aukštas biurokratijos technologinio išprusimo lygis smarkiai paveikė tiek 
jos santykius su visuomene, tiek ir jos santykius su kitomis politinėmis ins- 
titucijomis. Vargu ar kuri nors privati institucija, net jei ji būtų įstatymiškai 
įgaliota, pajėgtų aktyviai dalyvauti atominės energetikos plėtros ar kosmoso 
tyrinėjimo programose, kurios reikalingos milžiniškų kapitalo investicijų bei 
gausaus personalo ir kurios taip pat dažnai susijusios su nacionalinio sau- 
gumo reikalais. Todėl vyriausybė tebėra vienintelė tam tikrų socialiai svarbių 
technologinių paslaugų tiekėja. Privatūs koncernai, siekiantys įsitraukti į šią 
technologiniu požiūriu sudėtingą veiklą (pvz., kompanija, statanti atominį 
reaktorių), privalo konsultuotis su viešąja biurokratija ir, žinoma, laikytis jos 
nustatytų taisyklių. Be to, mokslinių tyrimų bei plėtros darbai paprastai būna 
atliekami atsižvelgiant į politinius ir biurokratinius poreikius, o ne į privačius 
interesus. Šalutiniai šių tyrinėjimų rezultatai gali būti naudingi piliečiams, 
tačiau tyrinėjimų varomoji jėga ir kryptis iš privataus sektoriaus perėjo į 
viešojo sektoriaus rankas"?. Vis dėlto vyriausybės suprato, kad tokia padėtis 
ne visada laiduoja trokštamiausius tyrimus, ypač tada, kai ekonomikos raidą 

iš dalies lemia tyrinėjimų gynybos srityje šalutiniai rezultatai. Todėl vis stip- 
riau pabrėžiama viešojo ir privačiojo sektorių partnerystė, kuri sukuria naujų 
problemų. 

Galų gale valdžios vaidmuo tam tikru mastu padidėjo ir dėl ekonomikos 
bei socialinio gyvenimo internacionalizavimo. Net ir dešiniosios politikos 
analitikai pradeda pripažinti, kad valdžia privalo apsaugoti vidaus ekonomi- 
ką nuo tarptautinės ekonomikos, kurioje kitų šalių vyriausybės gali vadovau- 
tis ir kitomis taisyklėmis. Taigi kiek paradoksaliai būtų galima pasakyti, kad, 
tarptautinei rinkai pradedant dominuoti prieš vidaus ekonominę politiką, 
tokiose organizacijose kaip Pasaulio prekybos organizacija žaidžiančios vy- 
riausybės svarba veikiau didėja, o ne mažėja. Jeigu ekonominė šalies ir jos 
piliečių sėkmė priklauso nuo tarptautinės aplinkos, o tai tikriausiai būdinga 
visoms šalims, tai tos šalies vyriausybei dažnai tenka imtis tarpininkės ir 
gynėjos vaidmens, nes jokia privataus sektoriaus organizacija neturi tam nei 
teisės, nei galios. 


Inslituciniai trūkumai 


Kitos priežastys, dėl kurių šiuolaikinėse politinėse sistemose didėja biuro- 
kratijos galia, yra institucinės, susijusios su biurokratijos kaip politinės ins- 
titucijos bruožais ir su ypatumais kitų politinių institucijų, kurios konkuruoja 
su biurokratija dėl valdžios. Konkurencija tarp institucijų retai būna atvira, 
tačiau ji padeda apibrėžti galios santykius tarp šių institucijų ir pasirenkamos 
politikos pobūdžio. Čia kalbėsime apie tradicinių sprendimus priimančių ins- 
titucijų trūkumus bei aptarsime tuos biurokratijos bruožus, kurie padeda jai 
ilgainiui tapti įtakinga politikos proceso dalyve. 


Įstatymų leidžiamoji valdžia. Esant demokratinėms politinėms sistemoms, 
įstatymų leidžiamoji valdžia tradiciškai buvo taisyklių kūrėja, o daugumoje 
nedemokratinių sistemų įstatymų leidžiamąja valdžia naudojamasi siekiant 
pateisinti savo veiksmus liaudžiai ir išorės pasauliui. Atsižvelgiant į šį tra- 
dicinį ir normatyvinį įstatymų leidžiamosios valdžios vaidmenį, būtina su- 
prasti, kodėl ji, nors ir išlaiko formalias sprendimų priėmimo galias, akivaiz- 
džiai praranda tikrąsias vaidmenų formavimo galias daugelyje politinių 
sistemų. Tai padės suprasti, kodėl, silpnėjant įstatymų leidžiamajai valdžiai, 
laimi biurokratija. 

Gana akivaizdu, kad kiekybinis ir kokybinis vyriausybės interesų augimas 
taip pat nemažai lėmė įstatymų leidžiamosios valdžios galios silpnėjimą. 
Įstatymų leidžiamoji valdžia, organizuojanti begalę diskusijų, debatų bei 
sudėtingų procedūrų, kad būtų iki galo ir atvirai aptarti įvairūs požiūriai, per 
vieną sesiją pajėgia išnagrinėti vos vieną kitą klausimą. Pavyzdžiui, nuo 1979 

iki 1995 m. Britanijos parlamentas patvirtindavo maždaug 55 aktus per vieną 
sesiją; beveik pusę šių aktų sudarė įstatymų projektai, tikslinantys ir papildan- 
tys veikiančius įstatymus ar keičiantys administraciją“?. Įstatymų leidžiamoji 
valdžia dažniausiai susiduria su pačiais svarbiausiais visuomenei iškylan- 
čiais klausimais. Tačiau nors ji ir gali nustatyti plačius viešosios politikos 
parametrus, daugumą jų detalių paliekama tikslinti administratoriams. Per tą 
patį laikotarpį nuo 1979 iki 1995 m., kada Parlamentas per savo sesiją priimdavo 
po 55 įstatymus, buvo priimta beveik 2000 poįstatyminių aktų, tikslinančių 
išleistus įstatymus“!. Be to, asmens savybės, kurių reikia stojant dirbti į įsta- 
tymų leidžiamąją valdžią, dalyvaujant rinkimuose ir darant karjerą, retai kada 
būna tos savybės, kurių reikia sprendžiant gausybę techniškai sudėtingų 
klausimų“. Vargu ar daugelio įstatymų leidėjų ankstesnės profesijos galėjo 
jiems padėti pasirengti tokioms įstatymų leidimo užduotims, galbūt išskyrus 
legalistiniam teisės aktų projektų rengimui. 

Su įstatymų leidėjų parinkimo klausimais susiję įstatymų leidybos institu- 
cijų struktūros klausimai. Įstatymų leidžiamieji organai, palyginti su biuro- 
kratinėmis institucijomis, kurioms jie priešinami, turi per mažai personalo ir 
yra nepakankamai specializuoti. Net ten, kur egzistuoja puikiai veikiančios 
įstatymų leidybos komitetų sistemos, pavyzdžiui, Jungtinėse Valstijose, Vokie- 
tijoje ir Švedijoje, šių komitetų nariai eina ir tokias pareigas, kurios neleidžia 
jiems specializuotis siaurose politikos srityse“?. Be to, tik nedaugelis įstatymų 
leidybos organų gali didžiuotis pakankama jų komitetų funkcine specializacija, 
todėl jų politikos aptarimai dažnai būna be jokios sistemos. Galų gale net ir 
tada, kai įstatymų leidybos komitetai būna itin specializuoti, jie, aptardami 
politiką, retai kada naudojasi nepriklausomais informacijos šaltiniais; daž- 
niausiai jie turi pasikliauti informacija, kurią surenka ir apdoroja tam tikra 
biurokratinė įstaiga, o ši gali būti suinteresuota konkrečiu rezultatu. 

Pagaliau, palyginti su biurokratija, įstatymų leidybos organai nestabilūs, 
todėl jų padėtis kovojant dėl galios būna daug sunkesnė. Netgi tose visuome- 
nėse, kur vyriausybės gana stabilios ir išbūna valdžioje visą kadenciją, įsta- 
tymų leidėjai bei įstatymų leidžiamoji valdžia yra mažiau pastovūs negu 
biurokratija. Tad įstatymų leidimo darbą gaubia netikrumas, ir biurokratai 
gauna puikią progą pradėti globoti naujus ir nepatyrusius įstatymų leidėjus. 
Be to, biurokratija visuomet gali mėginti sulaukti įstatymų leidžiamosios 
valdžios kadencijos pabaigos vildamasi, kad žmonės ar valdančiosios parti- 
jos per kitus rinkimus pakeis savo nuomonę arba šios partijos visai nepaklius 
į valdžią. 

Kai kurie analitikai įrodinėjo, kad stabilumo ar bent jau stabilios asmeni- 
nės karjeros troškimas spartina įstatymų leidžiamosios valdžios kaip sprendi- 

mus priimančios struktūros saulėlydį. Fiorina ir kiti aiškino, kad įstatymų 
leidėjai, kurie nori būti perrinkti, supranta, jog svarbiausia yra gerai tarnauti 
savo rinkėjams. Jiems kur kas naudingiau pradėti spręsti piliečių skriaudas 
ir parūpinti daugiau asignavimų vietinės valdžios organams, o ne kalbėti 
apie nacionalinės politikos problemas“*. Įstatymų leidėjai, energingai ginan- 
tys tokią politiką, rizikuoja sukelti priešišką rinkėjų reakciją, o efektyvus tar- 
navimas rinkėjams gali duoti naudos. Taigi apdairus įstatymų leidėjas ar 
leidėja prireikus balsuoja, tačiau daugiausia dėmesio skiria tarnystei rinkė- 
jams. Tokia nuostata, nors ir racionali individo požiūriu, neleidžia valdžios 
atstovams tinkamai vadovauti visuomenei. 


Politinė vykdomoji valdžia. Daugelio problemų, su kuriomis susiduria 
įstatymų leidžiamoji valdžia, neišvengia ir šių laikų politinė vykdomoji val- 
džia. Tai ypač pasakytina apie parlamentines sistemas, kur vykdomoji valdžia 
kenčia nuo režimo nestabilumo bei dažnai nekompetentingo politinio perso- 
nalo. Tokia padėtis apibūdinama kaip „partinio valdymo problemos“, ir ji 
parodo, kokios kliūtys trukdo politinei vykdomajai valdžiai primesti savo 
valią veikiančioms administracinėms įstaigoms“?. Yra keturios konkrečios 
problemos, kurios iškyla politinei vykdomajai valdžiai, siekiančiai paveikti jai 
pavaldžių ministerijų vykdomą politiką. 

Pirmoji problema - tai trūkumas įgūdžių, kurie būtini norint suprasti, 
kokią politiką formuoti, ir trūkumas laiko, kurio reikia šiai politikai suprasti 
ir valdyti. Politinė vykdomoji valdžia, formuodama politiką, turi pasikliauti 
valstybės tarnautojais ir tartis su jais dėl ministerijos darbo. Headey, pavyz- 
džiui, suskaičiavo, kad iš penkiasdešimt vieno Wilsono vyriausybės (1964- 
1970) paskirto ministerijų dapartamentų pareigūno tik penki gerai išmanė 
savo veiklos sritį ir dar penki ar šeši pareigūnai šiek tiek ją išmanė“*. Heatho 
vyriausybėje 1970 m. tik keturi paskirti pareigūnai (be dar keturių pareigūnų, 
turinčių tam tikrą pasirengimą) galėjo vadintis specialistais“/. Daug kas ga- 
lėtų teigti, kad Thatcher ir Majoras savo vyriausybėse skirstė postus atsižvelg- 
dami ne į gerą reikalų išmanymą (išskyrus keletą įsidėmėtinų išimčių), o į 
ideologines pretendentų pažiūras. Po beveik dviejų dešimtmečių pertraukos, 
1997 m., buvo išrinkta leiboristų vyriausybė. Nebuvo galima tikėtis, kad ji bus 
labai patyrusi politikos klausimais, nors kai kurie ministrai turėjo nevyriau- 
sybinio darbo patirties ir išmanė tas politikos sritis, už kurias jie tapo atsa- 
kingi, o kiti buvo šešėliniai ministrai. 

Britanija, palyginti su kitomis valstybėmis, ne itin gali didžiuotis dalyki- 
nėmis savo ministrų žiniomis, tačiau svarstymai dėl kabineto postų skirstymo 
Jungtinėse Valstijose bei ministrų kabinetų pertvarkymai kitose šalyse parodo, 
kad politikos srities išmanymas toli gražu nėra būtina sąlyga norint gauti 

postą kabinete““. Pavyzdžiui, Clintono kabinete buvo daug nusimanančių 
žmonių, tačiau kai kurie asmenys buvo paskirti aiškiai dėl politinių priežas- 
čių. Tačiau gana akivaizdu, kad „klausimų tinklų“, padedančių spręsti poli- 
tikos problemas, atsiradimas sudaro galimybes vyriausybei pasitelkti bet ku- 
rio ideologinio atspalvio ekspertus. Šie žmonės gali neužimti aukščiausių 
vyriausybės postų, bet gali būti įtraukti į žemesnius ešelonus ir vadovauti 
politikos formavimui. 

Neturintys dalykinio pasirengimo vykdomosios valdžios pareigūnai galė- 
tų tinkamai vadovauti ministerijoms tik turėdami pakankamai daug laiko. 
Deja, daugelio ministrų gyvenimas būna „šuniškas““?. Antra vertus, šis vyk- 
domosios valdžios trūkumas itin akivaizdus parlamentinėse valstybėse, pa- 
vyzdžiui, Britanijoje. Prancūzijoje ir Norvegijoje draudžiama ministrams būti 
parlamento nariais, ir tai smarkiai padėjo jų ministrams vadovauti savo mi- 
nisterijoms, bet dažniausiai ministrai ir toliau būna aktyvūs parlamentarai““. 
Ir kitokių, negu Britanijos, parlamentinių sistemų normos, reglamentuojančios, 
kiek laiko išrinkti politikai privalo skirti darbui įstatymų leidžiamojoje valdžioje, 
gali smarkiai palengvinti jų darbo naštą. Net ir tose politinėse sistemose, ku- 
riose politinės vykdomosios valdžios pareigūnai nėra įstatymų leidžiamosios 
valdžios nariai, jie yra politiniai veikėjai ir privalo švaistyti savo laiką viešiems 
pasirodymams, priiminėti suinteresuotų grupių atstovų delegacijas bei imtis 
kitos politinės veiklos, kuri atitraukia juos nuo svarbių politikos klausimų svars- 
tymo. Todėl ministrui nėra lengva suprasti ir kontroliuoti visą darbo dieną 
dirbančius ir gana siauros specializacijos valstybės tarnautojus. 

Tačiau ne vien laiko ir išankstinio mokymo stoka trukdo vykdomosios 
valdžios pareigūnams primesti išorinius politinius tikslus biurokratinei struk- 
tūrai. Kliūtis yra ir pernelyg mažas jų skaičius. Palyginti su daugumos ad- 
ministracinių organų dydžiu, politinių pareigūnų, paskirtų vadovauti organi- 
zacijoms, yra labai mažai, nors manoma, kad pareigūnams yra suteikta teisė 
kontroliuoti visą organizacijos veiklą. Žinoma, įvairiose politinėse sistemose 
šis skiriamų vadovauti asmenų skaičius būna įvairus: pavyzdžiui, Jungtinėse 
Valstijose ir Prancūzijoje politinių pareigūnų skiriama kur kas daugiau negu 
Jungtinėje Karalystėje ar kitose Westminsterio sistemose — ilgainiui daug 
vyriausybių skiria vis daugiau politinių pareigūnų!!. Be to, kai kuriose poli- 
tinėse sistemose, pavyzdžiui, Vokietijoje ir Austrijoje, aukščiausio rango vals- 
tybės tarnautojai yra partijų nariai, tad galima jais pasikliauti, kad jie parems 
atitinkamų ministrų programas. Vis dėlto atsidavusių Žmonių skaičius bet 
kurioje ministerijoje nublanksta palyginti su nuolatiniu, visą darbo dieną 
dirbančių biurokratų skaičiumi. 

Galų gale reikalavimas, kad valstybės tarnautojai nusilenktų savo politinių 
šeimininkų valiai ir iš tikrųjų vykdytų partinę programą, taip pat trukdo 

efektyviai politinei kontrolei. Nors tik nedaugelis valstybės tarnautojų siste- 
mingai sabotuoja ministro pradėtą programą ar netgi ją žlugdo, jie vis dėlto 
turi savo žinybinių ar ideologinių interesų, kurie gali trukdyti sklandžiam 
darbui/. Sprendžiant iš to, ką mes žinome apie žmogaus prigimtį ir elgesį 
organizacijose, nepanašu, kad valstybės tarnautojai, nepritariantys įgyvendi- 
namai politikai ar iš tikrųjų neutralūs jos atžvilgiu, vykdys ją taip pat gyvai 
ir energingai kaip ir programą, kuri jiems patiktų. Be to, turint omenyje sun- 
kumus, kurie būdingi daugelio ministrų darbui, valstybės tarnautojai gali 
kontroliuoti gana didelę ministro darbotvarkės dalį, todėl dažniausiai svars- 
toma tik nedaugelis programų, kurios iš tikrųjų priešiškos valstybinės tarny- 
bos interesams. Valstybės tarnautojų galia kontroliuoti darbotvarkes ir jų ben- 
dra galia apskritai viešosios politikos procese išprovokavo poreikį turėti 
daugiau atsidavusių valstybės tarnautojų net tokiose šalyse kaip Jungtinė 
Karalystė, kuri nuo seno didžiuojasi palyginti nešališkais tarnautojais. Nega- 
na to, esant pereinamiesiems režimams, poreikis drastiškai keisti politiką daro 
valstybės tarnautojų ir jų ministrų santykius net dar įtemptesnius. 
Administratorių polinkis vilkinti darbą arba bent jau uoliai nevykdyti 
programų sustiprėja svarstant labai politizuotus klausimus, susijusius tiek su 
konkrečia politika, tiek ir su visuomene apskritai. Pavyzdžiui, kai politinė 
sistema susiskaldžiusi pagal bendruomenes ir keičiasi kabineto politinės va- 
dovybės sudėtis, dažnai prireikia pergrupuoti daugelį aukšto rango valstybės 
tarnautojų, kad abi pusės - valstybės tarnautojai ir politikai - galėtų efekty- 
viau bendradarbiauti. Galima daryti bendresnę išvadą, kad valstybės tarnau- 
tojai mažai ką laimi artimai ir atvirai bendradarbiaudami su konkrečiais 
politikais. Daugelyje šalių (nors ir ne visose) politikai nedaro įtakos valstybės 
tarnautojų karjerai, ir faktiškai šiems pavojinga pernelyg susitapatinti su 
konkrečia politine partija ar politiku — ypač jei šie praranda postus. 


Biurokratinių institucijų pobūdis 


Nors nederėtų biurokratinių institucijų kaltinti (ar liaupsinti) už tai, kad 
išaugo viešasis sektorius, jos padarė tam tikrą įtaką, kad dalis renkamųjų 
institucijų galių būtų perduota pačiai biurokratijai. Mums nėra priimtinas 
toks visiškai ciniškas požiūris, jog įstaigoms rūpi tik didinti savo biudžetą, 
tačiau nesame naivuoliai ir nemanome, kad įstaigos stengiasi vykdyti vien 
tik pagal konstituciją bei įstatymus apibrėžtus joms uždavinius. Aišku, kad 
tiesa slypi kažkur viduryje. Be to, pastangos sukurti biurokratijos „imperinį 
dangoraižį“ gali būti glaudžiai susijusios su įstaigos troškimu išlikti ir 
atlikti tas funkcijas, kurias ji laiko esminėmis aukštai visuomenės gyvenimo 
kokybei garantuoti. Taigi, nepaisant akivaizdžių Pentagono pastangų kart- 
kartėmis padidinti karinį biudžetą savo poreikiams tenkinti, nesumeluosime 

teigdami, kad Gynybos departamento pareigūnai nuoširdžiai tiki darą labai 
svarbią paslaugą visuomenei. Arba, kaip rašė Cleavesas apie Čilės biuro- 
kratiją: 
Užgaulūs komentarai apie biurokratijos polinkį stiprinti savo įtaką (pvz., 
kurti imperinį dangoraižį, didinti prestižą) tėra subjektyvūs vertinimai, tiek, kiek 
nėra patikrinti įstaigos poreikiai didinti savo galimybes tikslingai veikti.?4 


Kitaip kalbant, vieno asmens „imperinis dangoraižis“ yra kito asmens ar 
net viešosios tarnybos poreikis išgyventi. Be to, pagal biurokratijos domina- 
vimo formuojant politiką modelį įstaigos varžosi dėl šykščių išteklių - biudže- 
to — ir dėl politikos pasirinkimų kontrolės. Atrodytų, jog tokia konkurencija 
turėtų apriboti integruoto biurokratinio valdymo atsiradimo mastą, turint ome- 
nyje tai, kad biurokratija linkusi elgtis kaip grupė konkuruojančių verslinin- 
kų, o ne kaip darni politinė jėga. Tačiau taip pat galima teigti, kad biuro- 
kratijos dažniausiai ima konkuruoti tada, kai kyla pavojus jų esminiams 
interesams; jos retai varžosi dėl klausimų, kurie nėra labai svarbūs jų išlikimui 
ar pagrindinių uždavinių vykdymui“?. Taip pat ir formuojant biudžetą, jos 
toli gražu nesiekia maksimumo ir tenkinasi pajamomis, garantuojančiomis 
organizacijos išlikimą, bet ne dominavimą tam tikros viešosios politikos sri- 
tyje. Galbūt geriausia analogija būtų jėgų pusiausvyra tarptautinių reikalų 
srityje, kai visi veikėjai siekia saugumo per ribotą ar tylų bendradarbiavimą, 
o ne per atvirą konkurenciją. 

Net jeigu biurokratija kaip visuma nesudaro vieningos politinės jėgos, ji 
vis dėlto dar yra grėsminga jėga atskirose įstaigose. Mes jau aptarėme nuo- 
latinio personalo gebėjimą nustatyti jų tariamų politinių šeimininkų darbo- 
tvarkę. Tai tampa ypač svarbu, kai įstaiga turi ideologiją, susijusią su tikrai- 
siais jos tikslais ir atitinkamomis šių tikslų įgyvendinimo priemonėmis. 
Biurokratija, galėdama kontroliuoti informaciją, teikti siūlymus politikos klau- 
simais ir turėdama žinių apie tai, kas įmanoma įgyvendinti, iš tikrųjų gali 
daryti įtaką, o gal net nulemti įstaigos politiką. Tik itin gabus politikas 
sugeba pasipriešinti tokiai kontrolei savo vadovaujamoje įstaigoje. 

Taigi mes matome, kad biurokratija, konkuruodama su savo tariamais 
šeimininkais, užima tvirtas pozicijas. Galėdama kontroliuoti informaciją, siū- 
lyti politikos alternatyvas, turėdama specialių žinių ir ministerinę arba žinybinę 
ideologiją, kaip reikia tvarkyti reikalus, biurokratija gali kontroliuoti 
vadovaujančių politinių viršūnių priimamus sprendimus. Be to, konkurencija 
tarp institucijų, galinčių apriboti tokias biurokratijos galias, paprastai liečia 
tik nedaugelį klausimų, kuriuos sprendžiant susipina vienos ar daugiau 

įstaigų interesai. Būdama svarbiausia savo veiklos srityje, kiekviena įstaiga 
gali dominuoti ar daryti įtaką savo politiniam šeimininkui. 


VYRIAUDYBĖS AUGIMĄ STABDANČIOS TENDENCIJOS 


Kad neatrodytų, jog šiuolaikinėje visuomenėje viskas sklandu, paminėsime 
keletą svarbių priešingų tendencijų, kurios sulaiko vyriausybės bei viešosios 
biurokratijos augimą. Galimas daiktas, kad paskutiniojo dešimtmečio įvykiai 
privers skaitytoją nustebti, kaip galima apginti požiūrį, jog vyriausybė tebėra 
stiprus veiksnys. Tačiau turime būti atsargūs, kad atskirtume politinių lyde- 
rių, be kitų, ir šių dienų lyderių, tokių kaip Clintonas, Blairas ir Schrocderio, 
retoriką nuo to, ko jų vyriausybės iš tikrųjų siekė ir kokios jos tapo. Vargu ar 
kuriam nors ekonomiškai stiprios valstybės lyderiui buvo pavykę iš pagrindų 
pergrupuoti viešąjį sektorių ir pakeisti jo dydį - galbūt tik Naujoji Zelandija 
sugebėjo radikaliai pertvarkyti savo viešąjį sektorių/?, o Jungtinė Karalystė 
galbūt yra kitas pamatinių permainų atvejis. Realūs pokyčiai, žinoma, įvyko 
buvusiose komunistinėse šalyse ir kai kuriose trečiojo pasaulio šalyse, kur 
valstybė atsitraukė, bet dabar šioms šalims iškilo problema, kaip sukurti vi- 
siškai naujas valstybines struktūras ir valdymo procedūras. | 


1.6 lentelė. Privatizavimo pavyzdžiai 


Jungtinė Prancūzija Japonija 

Karalystė 

Britų dujos St. Gobain Nacionaliniai Japonijos geležinkeliai 
Britų telekomas  Compaigne Gėnėrale d'Electricitė Japonijos telefonas ir telegrafas 
Britų oro linijos  Crėdit Commercial de France Japonijos monopolinė korporacija 
Viešasis Mutuelle Gėnėrale Frangaise 

transportas 

Britų nafta 

Nacionalinis 

krovinių 

gabenimas 


Vyriausybės atsitraukimas Rytų Europoje ir buvusioje Sovietų Sąjungoje 
atskleidžia reakcijos prieš vyriausybės ir biurokratijos galią ribas". Daugelyje 
trečiojo pasaulio šalių vyriausybės atsitraukimą nulėmė ne tiek vidiniai poli- 
tiniai procesai, kiek tokių tarptautinių organizacijų kaip Pasaulio Bankas ir 
Tarptautinis Valiutos Fondas atėjimas?š. Tačiau ir čia valstybė nėra galutinai 
suardoma. Pasibaigus revoliucijoms, vėl kuriamos galingos viešosios institu- 
cijos, kurios padėtų pertvarkyti netinkamą ekonomikos bazę ir spręstų išsilais- 
vinusių visuomenių valdymo problemas. 

Vis dėlto viešasis sektorius daugumoje demokratinių šalių buvo plačiai 
privatizuojamas??. Šio privatizavimo ypatumas tas, kad paslaugos, kurios 
anksčiau buvo viešosios, dabar tapo privačios, tad piliečiai privalo mokėti už 
jas jau ne kaip mokesčių mokėtojai, o kaip vartotojai. Kadangi daugelis pri- 
vatizuotų įmonių yra monopolijos, potencialiai galinčios lupikauti, iškilo po- 
reikis įvesti valstybinį jų reguliavimą. Dabar vyriausybė dalyvauja tuose pa- 
čiuose ekonomikos sektoriuose, bet jau ne kaip tiesioginė prekių ir paslaugų 
tiekėja, o kaip jų reguliuotoja. 

Smarkiai pasikeitė ir piliečių požiūris į savo vyriausybę. Akivaizdus faktas 
yra „negatyvi mokesčių mokėtojų reakcija“ ir su ja siejamas daugelio konser- 
vatyvių politinių partijų stiprėjimas, kuris prasidėjo aštuntojo dešimtmečio 
pabaigoje ir tęsiasi iki šiol. Šį reiškinį patvirtino tokie įvykiai kaip „Trylikos 
siūlymų“ priėmimas Kalifornijoje. Buvo siekiama apriboti nuosavybės mokes- 
tį, o vėliau priimti daugybę kitų panašių mokesčius mažinančių aktų valstijos 
ir vietos valdžios lygiais. Šį reiškinį patvirtino ir Margaret Thatcher, Ronaldo 
Reagano, George'o Busho, Briano Mulroney'o ir buržuazinių partijų Švedijoje 
pergalės rinkimuose (1976-1982, 1991-1994). Tai, kad sustiprėjo prieš mokes- 
čius protestuojančios politinės partijos, tokios kaip Pažangos partijos Danijoje 
bei Norvegijoje ir „Naujoji demokratija“ Švedijoje, parodo politinę galią tų 
grupių, kurios siekia bent iš dalies suardyti šiuolaikinės gerovės valstybės 
struktūrą. Galima tik spėlioti, ar šios reakcijos yra nukreiptos apskritai prieš 
vyriausybę, ar tik prieš tam tikrus apmokestinimo ir išlaidų aspektus. Pasak 
Wilensky'o, Hibbso ir Madseno, gyventojai balsuodami, ko gero, protestuoja 
ne prieš mokesčius apskritai, o prieš matomus tiesioginius mokesčiusė?. Ta- 
čiau kad ir kokie būtų motyvai, politinės grupės, kurios dar prieš dešimtmetį 
ar anksčiau būtų svarsčiusios naujas viešąsias programas ar jau esamų pro- 
gramų plėtros galimybes, dabar vis dažniau manipuliuoja tokiais žodžiais 
kaip „apkarpymas“, „privatizavimas“ ir „reguliavimo panaikinimas“. 

Piliečiai, kurie, vadovaudamiesi savo interesais balsuoja už politines par- 
tijas, pasisakančias už mokesčių mažinimą, dažnai imasi dar konkretesnių 
veiksmų. Sunku atsakyti į klausimą, koks yra tikslus asmenų, vengiančių 
mokėti mokesčius, skaičius, tačiau visuotinai pripažįstama, kad jų tikrai smar- 
kiai pagausėjo. Teisėtų valdžios pretenzijų į jai priklausančius pinigus nei- 
gimą galima traktuoti kaip bendrą daugelio valdžios keliamų visuomenei 
reikalavimų nepripažinimą. Akivaizdu, jog vengti mokėti mokesčius daugiau 
skatina politinės priežastys, o ne tai, kad mokesčiai realiai ekonomiškai „kan- 
džioja“, slegia (potencialius) mokesčių mokėtojus*!. Tai kažkas panašaus į 
revoliuciją prieš valdžią, nors kol kas ji nekruvina ir labai rami. 

Su šiais elgesio pasikeitimais susijęs ir požiūrių keitimasis. Iš 1.7 ir 1.8 
lentelių matyti, kad piliečių parama vyriausybei, o ypač viešajai biurokratijai, 
smarkiai susilpnėjo. Aštuntajame ir devintajame dešimtmečiais prieš viešąsias 
išlaidas sutartinai pasisakė dauguma gyventojų tų šalių, apie kurias turime 
duomenų. Ši dauguma ypač stipri Jungtinėse Valstijose, tačiau pažymėtina ir 
tai, kad vienos iš pažangiausių gerovės valstybių - Švedijos - piliečiai taip 
pat vis labiau abejoja išlaidų ir mokesčių didinimu. Pagal kitus duomenis (žr. 
1.8 lentelę) per dešimtmetį (1980—1990) Švedijos gyventojų dalis, nepritarian- 
ti išlaidų viešajam sektoriui apkarpymams, sumažėjo beveik per pusę. 

Tačiau atrodo, kad neigiama piliečių reakcija į didelę valdžią ima keistis, 
nes respondentai pastebėjo kai kuriuos neigiamus viešojo sektoriaus sumaži- 
nimo padarinius. Ir vėl tai pasireiškė tiek politiniu elgesiu, tiek ir nuostatomis. 
Praėjusio dešimtmečio pabaigoje kairiosios politinės partijos grįžo į valdžią 
beveik visose Europos šalyse, taip pat Jungtinėse Valstijose ir Kanadoje. Šios 
partijos galbūt nėra taip pasirengusios didinti mokesčius ir leisti piningus 
kaip anksčiau, tačiau jos teigiamiau Žiūri į valdžios vaidmenį negu partijos, 
kurias jos pakeitė. Panašiai visuomenės apklausos rodo šiek tiek teigiamesnį 
požiūrį į valdžios vaidmenį negu devintajame dešimtmetyje, ir visuomenė 
mano, kad viešasis sektorius gali būti toks pat svarbus garantuojant gerą 
gyvenimą kaip ir rinka. 

Be to, svarbu atkreipti dėmesį į tai, kad dauguma, nusistačiusi prieš „di- 
delę valdžią“, dažnai išnyksta, kai aptariamos konkrečios viešųjų išlaidų 
kategorijos. Iš lentelės 1.9 matyti, kad paklausus piliečių, kuriai viešajai pro- 
gramai išleidžiama per daug pinigų ir ją būtų galima apkarpyti, labai mažai 
kas pasisako už išlaidų mažinimą. Daugeliu atvejų dauguma, netgi didžioji 
dauguma gyventojų mano, kad būtina didinti išlaidas konkrečioms viešosioms 
paslaugoms, ypač sveikatos apsaugai, švietimui ir pagyvenusiems žmonėms 
teikiamoms paslaugoms. Dar viena apklausa (1.10 lentelė), atlikta devintojo 
dešimtmečio pabaigoje, parodė, kad dauguma gyventojų pasisako už išlaidų 
didinimą pusei čia minimų programų. Klausimai lietė daugelį mažiau popu- 
liarių programų (humanitariniai mokslai, krašto apsauga) ir jie nebuvo už- 
duodami tokių šalių kaip Olandija ar Skandinavijos valstybės piliečiams, kur 
viešosios išlaidos ypač didelės. Vis dėlto yra pagrindo manyti, kad visuomenė 
vertina viešąjį sektorių subtiliau, negu dažnai manoma. 

Tačiau svarbu atkreipti dėmesį ir į tai, jog kai kurios permainos, įvykusios 
šiuolaikiniame viešajame sektoriuje yra daugiau kosmetinės, o ne realios. Kai 
kurios permainos - tai nepopuliarių ir pernelyg brangių priemonių iškeitimas 
į mažiau pastebimas ir tik iš pažiūros pigesnes priemones. Reguliuojant tik 
ką privatizuotos elektros energijos tiekimo kompanijos kainas, galima užkrauti 

išlaidas privačiam sektoriui, tačiau nebūtų matyti šito poveikio tos pačios 
elektros kompanijos biudžetui, jei ji būtų likusi viešajame sektoriuje. Dažniau- 
siai būna taip, jog valdžia negali visiškai pasitraukti iš kurios nors politikos 
srities, tačiau tada ji privalo rasti naujų ir naujoviškų būdų, kaip įgyvendinti 
viešuosius tikslus atkreipiant kuo mažiau visuomenės dėmesio ir kuo pigiau. 


1.8 lentelė. Požiūris į viešąjį sektorių Švedijoje 1982-1996 metais (Yo) 


Piliečiai, pritariantys Piliečiai, nepritariantys Neturi 
viešojo sektoriaus viešojo sektoriaus nuomonės 
mažinimui apkarpymams 
1982 38 45 17 
1985 42 42 16 
1988 40) 33 27 
1990 56 18 26 
1991 50 23 27 
1992 41 34 25 
1993 32 43 25 
1994 35 38 27 
1995 29 45 26 
1996 23 49 28 


Šaltinis: SOM Institute, Trends in Swedish Public Opinion (Goteborg: SOM Insti- 
tute, University of Goteborg). 


REZIUMĖ 


Šis skyrius - tai įvadas to, ką toliau kalbėsime šioje knygoje. Čia pabrėžia- 
mas vienas labai svarbus aplinkos, kurioje funkcionuoja šių laikų viešasis 
administravimas, aspektas. Esmė ta, kad valdžia dvidešimtojo amžiaus gale 
smarkiai padidėjo, o tai labai apsunkino viešųjų administratorių darbą. Pir- 
miausia šiuolaikinės valdžios mastas toks, kad jiems tenka dirbti didelėse 
organizacijose, susaistytose sudėtingais tarpusavio saitais su kitomis viešo- 
siomis ir privačiomis organizacijomis. Net maža vietinė valdžia dabar reika- 
linga kvalifikuotos vadybos, kad dirbtų efektyviau. Įstatymų leidėjai susiduria 
su begale problemų, kurias išspręsti gali tik kompetentingi ir įgudę specialis- 
tai. Kita iškylanti problema - tai riboti ištekliai: pavyzdžiui, pinigų ir „poli- 
tinės erdvės“, būtinos naujoms politikos kryptims formuotis, stoka?*. Admi- 
nistratoriams nepavyksta išvengti konfliktų su kitomis organizacijomis, kurių 
kiekviena siekia nugriebti savo kąsnį. Kadangi ištekliai riboti, stiprėja konflik- 
tai tarp viešųjų organizacijų dėl išteklių panaudojimo. Net jeigu administra- 
torius linkęs bendradarbiauti, jam iškils didelių koordinavimo problemų, ku- 
rioms įveikti prireiks daug įgūdžių ir pastangų“". 

Galų gale piliečiai, kurių budrumas pastaruoju metu labai sustiprėjo, aky- 
lai stebi valdžios apskritai, o ypač viešosios biurokratijos darbą. Dauguma 
viešųjų administratorių sąmoningai nevengia atsakomybės už savo poelgius, 
tačiau pernelyg didelis visuomenės dėmesys juos kausto. Be to, net ir visuo- 
menėse, kur valstybės tarnautojo profesija gerbiama, biurokratija vis dažniau 
laikoma negatyviu valstybės blogybių simboliu. Šis neigiamas įvaizdis negali 
padėti, jis pakerta valstybės tarnautojų dvasią. Šis moralės smukimas savo 
ruožtu taip trukdo administratorių personalo formavimui ir jo išlaikymui, kad 
taip dažnai kritikuojama prasta viešoji biurokratija tampa išsipildančia pra- 
našyste. 


1.10 lentelė. Respondentų, norinčių „daug didesnių“ ar „didesnių“ viešųjų 
išlaidų paslaugoms, procentas (1987) 


Britanija JAV Australija Vakarų Austrija Italija Vidurkis 


Vokietija 

Sveikatos 

apsauga 88 60 62 52 62 81 67 
Pensijos 75 44 55 46 50 76 58 
Švietimas 75 66 64 40 38 63 58 
Bedarbių 

pašalpos 41 25 13 35 16 57 28 
Teisėtvarka 4() 51 67 30 23 48 45 
Aplinkosauga 37 43 32 83 74 61 55 
Gynyba 17 20 46 6 13 12 19 
Kultūra ir 

humanitariniai 

mokslai 10 16 10 14 12 33 16 


Šaltinis: Peter Taylor-Gooby, „The Role of the State,“ in R. Jowell, S. Witherspoon 
and L. Brook, eds, British Social Attitudes: Special International Report (Aldershot: Gower, 
1989). 

Antras skyrius 


Piliečiai savo vyriausybių ir valstybės pareigūnų elgesio neinterpretuoja 
tuštumoje. Iš tikrųjų visuomenė puikiai supranta, kas yra geras valdymas ir 
kas yra tinkamas administravimas. Šis geros valdžios „vaizdinys“ sudarytas 
iš visumos sudėtingų kognityvinių bei vertinamųjų struktūrų, kurios daugmaž 
bendros visiems visuomenės nariams nors tikrai daugelis šalių yra smarkiai 
suskaidytos labai skirtingų politikos ir viešojo administravimo idėjų. Šias 
bendras psichologines nuostatas vadiname politine kultūrai. 

Nors ši bendra kultūra kartais tiesiogiai perduodama vaikams per pilie- 
tiškumo pamokas bei patriotinį ugdymą, ji dažniausiai įgyjama apskritai 
mokantis gyventi visuomenėje. Taigi kaip vaikas mokosi vyraujančių normų, 
susijusių su ekonominiu elgesiu, socialiniu bendravimu bei elgesio prie stalo 
papročių, taip jis išmoksta suprasti ir vertinti politiką bei valdžią. Šis politinių 
vertybių ir politinės kultūros mokymosi procesas vadinamas politine socializa- 
cijač. 

Mes jau išsiaiškinome, kad socialinė ir ekonominė šalies sistemos nustato 
vyriausybės, o konkrečiau, viešosios administracijos veiklos apribojimus. Po- 
litinė kultūra taip pat svarbi nustatant apribojimus, nors šie nėra tokie aiškūs 
kaip ekonominių sąlygų nulemti apribojimai. Apibrėždama, kokia valdžia yra 
gera, o kokia - bloga, kultūra faktiškai gali vienus veiksmus įteisinti, o kitus 
uždrausti. Vienas šių nerašytų įstatymų komponentų yra politikos turinys; 
vyriausybės, kad būtų laikomos tinkamomis, privalo daryti vienus dalykus ir 
vengti kitų. 

Kitas veikimo apribojimų elementas yra stilius; vyriausybės privalo atlikti 
savo pareigas tam tikrais būdais. Pavyzdžiui, nors dabar piliečiai tikisi, kad 
vyriausybės šiek tiek kontroliuos ekonomiką, vieni tos kontrolės būdai (regu- 
liavimas) tapo priimtinesni negu kiti (valstybės nuosavybė). Viešajam admi- 
nistravimui nepaprastai svarbu, kaip viešieji tarnautojai bendrauja su visuo- 
mene ir įdiegia savo sprendimus; viena iš dažniausių viešojo sektoriaus reformų 
buvo mėginimai sukurti labiau į klientą orientuotą valdymą; stiliaus klausi- 
mai gali būti ypač svarbūs viešajam administravimui; abu elementai lemiamai 
svarbūs sėkmingam valdymui. 

Nors šie kultūriniai elgesio apribojimai atrodo abstraktūs bei migloti, 
vyriausybės gali pažeisti vyraujančias politines normas tik savo rizika. Svar- 
bus kiekvienas politinės kultūros elementas, kad ir koks archajiškas ar nyks- 
tantis jis būtų?. Tačiau tai nereiškia, kad visuomenės kultūrinės vertybės 
nesikeičia. Kultūra visą laiką keičiasi ir nuolat daro įtaką viešajai politikai, 
šitaip vis iš naujo apibrėždama vyriausybės vaidmenį“. Pavyzdžiui, dabarti- 
niu metu vyriausybėms suteikta veikimo laisvė būtų neįsivaizduojama laiko- 
tarpiu iki tol, kol du pasauliniai karai, didelė ekonominė depresija ir šaltasis 

karas fundamentaliai pakeitė paplitusias valdžios vaidmens sampratas. Ši 
laisvė taip pat padidėjo ir dėl to, kad priimtos programos krizėms įveikti buvo 
palyginti sėkmingos. Tačiau devintajame dešimtmetyje dominuojanti kultūra 
daugumoje pramoninių demokratijų vėl pasikeitė ir buvo pabrėžiamos tiek 
valdžios kišimosi ribos, tiek ir jo sėkmės. Tai būdinga net Skandinavijos 
šalims su jų smarkaus valstybės kišimosi į ekonomiką ir visuomenę istorija". 
Vis dėlto tuo pat metu, kai siaurėjo priimtinos kompetencijos ribos ekonominėje 
ir socialinėje srityse, tokios pamatinės demokratinės politinės sistemos verty- 
bės kaip laisvė, lygybė ir dalyvavimas taip pat buvo svarbios ar netgi tapo dar 
reikšmingesnės piliečiams. Panašiai, žlugus komunistiniams režimams Rytų 
Europos valstybėse, radikaliai pasikeitė ir jų vyriausybių funkcijos, o kai ku- 
rios Centrinės ir Pietų Amerikos šalių vyriausybės taip pat smarkiai sumažino 
savo veiklos užmojus pasibaigus autoritariniam valdymui ir pradėjus plataus 
masto privatizaciją“. 

Kai kurie lyginamosios politikos atstovai, mėgindami atskleisti šalių pa- 
našumus ir skirtumus, kartais politinę kultūrą traktuodavo kaip šalutinę pa- 
galbinę sąvoką. Tai reiškia, kad, neradus jokių kitų tinkamų reiškinių paaiš- 
kinimų, jo priežastimi tampa politinė kultūra'. Nors šis redukcionistinis 
tyrinėjimo stilius galbūt buvo pernelyg paplitęs, atgijo ir domėjimasis kultū- 
rinių kintamųjų aiškinamosiomis galimybėmis. Pavyzdžiui, „politikos stiliaus“ 
sąvoka buvo sėkmingai taikoma apibūdinant nacionalinius politikos forma- 
vimo proceso skirtumusė. Buvo įrodinėjama, kad tautos „mitai“ taip pat daro 
didelį poveikį valdžios elgesiui?, o politikos sritims ir ištisoms šalims būdingi 
kultūriniai savitumai, darantys įtaką politiniams pasirinkimams*?. Politinės 
kultūros sąvoką sunku išskirti ir tiksliai įvertinti, tačiau taip pat sunku ją 
ignoruoti ar atmesti kaip bevertę aiškinantis viešąją politiką ir valdymą. 

Baigiamojoje šio skyriaus dalyje nagrinėsime, kokią įtaką daro politinė 
kultūra viešojo administravimo sistemos pobūdžiui. Mūsų pateikiami palygi- 
nimai yra dvejopi: 1) lyginamos politinės sistemos parodant tuos įvairių šalių 
administravimo skirtumus, kuriuos galbūt sąlygoja tų šalių kultūros skirtu- 
mai; 2) lyginama, kaip ilgainiui keičiasi pačios šios sistemos. Pastarosios 
permainos dažnai nepakankamai įvertinamos, tačiau radikalūs Rytų Europos 
valstybių, buvusios Sovietų Sąjungos, Lotynų Amerikos ir Pietų Afrikos (mi- 
nime tik ryškiausius pavyzdžius) valdymo pokyčiai rodo, kad politinių siste- 
mų kultūriniai pokyčiai ilgainiui tampa lemtingais elementais šių dienų ad- 
ministratorių elgesio sampratai. Be to, viešojo administravimo pobūdį lemia 
ne vien politinės santvarkos pasikeitimas. Jis taip pat kinta veikiamas besikei- 
čiančių vertybių, technologijų bei žmonių lūkesčių. Iš tiesų skirsime visą skyrių 
viešojo administravimo reformai ir aptarsime, kaip mėginama prisitaikyti prie 

rinkos pokyčių numatant, ką turėtų daryti biurokratija ir kaip šie uždaviniai 
turėtų būti įgyvendinami. 
ADMINISTRACINĖ KULTŪRA 


Kad geriau suprastume viešajį administravimą, galime įsivaizduoti kultū- 
rą esant trijų skirtingų lygių: tai socialinė, politinė ir administracinė. Koncep- 
tualus šių trijų lygių ryšys pavaizduotas 2.1 schemoje. Atkreipkite dėmesį į tai, 
kad visų trijų lygių kultūra (socialinė, politinė ir administracinė) daro įtaką 
viešųjų administratorių elgesiui. Pačios bendriausios visuomenės vertybinės 
orientacijos veikia tiek asmenų, dirbančių oficialiose organizacijose, elgesį, 
tiek ir šių organizacijų sudarymo ir jų valdymo būdus. Politinė kultūra taip 
pat iš dalies veikia politinio ir biurokratinio elito santykius bei gyventojų ir 
biurokratijos santykius. Galų gale bendra visuomenės orientacija į vadybą ir 
beasmenę valdžią oficialiose organizacijose taip pat daro poveikį valstybės 
pareigūnų elgesiui. Nors kai kas mano, kad viešoji biurokratija kartais šiurkš- 
čiai nepaiso savo visuomenės interesų, tačiau ji su visuomene ir jos vertybėmis 
susieta daugybe plonų, tačiau tvirtų saitų. 


Socialinė 
kultūra 


Viešasis 
administra- 
vimas 


Adminis- 
tracinė 
kultūra 


Politinė 
kultūra 


2.1 schema. Kultūra ir viešasis administravimas. 


Svarbu atkreipti dėmesį į tai, kad ir pačios vyriausybinės organizacijos 
kuria savo kultūrą!!. Kai kurios organizacinės kultūros, pavyzdžiui, Didžio- 
sios Britanijos Iždo kultūra, gali būti labai elitinės, o kitos (daugybė socialinių 
paslaugų agentūrų) gali būti itin dalyvaujamojo pobūdžio ir leidžia priimant 
sprendimus aktyviai dalyvauti tiek savo darbuotojams, tiek ir klientams. Be to, 
organizacijos gali parūpinti savo nariams bendrųjų politinių ir socialinių 
vertybių interpretavimo sistemą, todėl labai stiprios organizacijos gali įgyti 

daugiau laisvės nuo vyraujančių socialinių normų!?. Nors organizacinė kul- 
tūra yra neabejojamai labai svarbi, ją nuodugniau aptarsime nagrinėdami 
viešojo sektoriaus valdymą bei kitus mikro lygius. Šiame skyriuje nagrinėsime 
tuos kultūros klausimus, kurie daro poveikį faktiškai visoms šalies viešosioms 
organizacijoms. 


BENDROJI SOCIALINĖ KULTŪRA 


Iš pradžių apžvelkime keletą socialinės kultūros aspektų, veikiančių admi- 
nistratorių darbą. Pirmasis šių kultūrinių elementų - tai pamatinis klausimas, 
ar visuomenei priimtina biurokratija kaip plataus masto organizacinis dari- 
nys. Kultūra vertina biurokratines struktūras, ne tik vyriausybines, bet ir 
apskritai visą didelio masto organizaciją remdamasi tam tikra pamatine ver- 
tinimo sistema. Panašiai ir tos visuomenės, kurios linkusios taikyti biuro- 
kratines vadybos formas kuriai nors vienai veiklos sričiai, linkusios biuro- 
kratines priemones taikyti ir visų rūšių veiklai!*. Aptardamas kai kuriuos šių 
modelių aspektus, Reinhardas Bendixas išskyrė verslininkišką ir biurokratinę 
visuomenes!*. Verslininkiškos visuomenės pavyzdžiu Bendixas laikė ir Di- 
džiosios Britanijos visuomenę. Tai nereiškia, kad vadovavimas verslui šioje 
šalyje buvo nepaprastai agresyvus ar kūrybingas, jis veikiau buvo labai as- 
meniško pobūdžio. Britanijos verslo plėtra ir vadyba, nors čia gana anksti 
radosi korporacijos bei ribota atsakomybė, tradiciškai remiasi verslininkystės 
principais. Nors čia susiformavo didelis administracinis aparatas, vadybos 
stilius tebėra asmeniškas!". 

Atrodo, kad viešosios politikos administravimas Didžiojoje Britanijoje 
grindžiamas daugeliu tų pačių verslininkiškų principų. Nors išsikerojo Whi- 
tehallo biurokratija, valstybė ir toliau administruojama per asmeninius san- 
dėrius ar derybas tiek pat, kiek ir remiantis biurokratine valdžia. Net ir visiš- 
kai valstybės biudžetą valdantis Iždas planuodamas neretai būna priverstas 
sudarinėti sandėrius ir derėtis. Administruojama daugiausia neformaliu, as- 
menišku stiliumi, grindžiamu dažniausiai asmeninėmis pažintimis ir asme- 
niniu pasitikėjimu!*. Dėl administracijos reformų ir dabartinio kliovimosi aukš- 
čiausiais vykdomaisiais pareigūnais, turinčiais vadovauti „tolesnių žingsnių“ 
įstaigoms, šis personalistinis poslinkis administravimo srityje tampa net dar 
akivaizdesnis!. Galiausiai tapo labai suasmeninta pati vyriausybės atskaito- 
mybė, nes ministras iš principo atsakingas už viską, kas vyksta jo ministeri- 
jojelė. 

Verslininkiško požiūrio į administravimą priešingybė yra suinstitucintas 
biurokratinis administravimo stilius, kuris buvo būdingas Vokietijai. Tai, be 
jokios abejonės, bendras vokiečių kultūros stereotipas, bet jis būdingas ir 

administravimo stiliui. Biurokratija yra dominuojanti socialinės organizacijos 
forma tiek viešajame, tiek ir privačiajame sektoriuose, lygiai kaip Britanijoje 
sąlygiškai neformalūs komitetai yra įprasta organizacijos forma. Be to, nors 
visuomenė nuolat keičiasi, valdžia ir statusu grindžiami santykiai čia gali 
būti svarbesni visuomeniniams santykiams, taip pat ir šeimos santykiams, 
negu tai galėtų būti kitose pramoninėse visuomenėse!" Tokioje visuomenėje 
biurokratija su jai būdingu valdžios santykių pabrėžimu yra natūrali ir pri- 
imtina viešosios organizacijos forma. Toks formalumas kur kas mažiau pri- 
imtinas visuomenėms, kurios labiau orientuojasi į «smeninius ir neformalius 
sprendimus, pavyzdžiui, Jungtinė Karalystė arba (dar ryškesnis pavyzdys) 
Jungtinės Valstijos, arba kai kurios pietinės Europos valstybės??. Šie Britanijos 
ir Vokietijos skirtumai itin įdomūs todėl, jog šios abi visuomenės siekia, kad 
visi piliečiai prieš įstatymą būtų lygūs. Čia galimas neatitikimas, nes didėjantis 
biurokratijos vaidmuo - tai būdinga visoms šiuolaikinėms visuomenėms - 
susikerta su mažiau formaliomis ir vis egalitariškesnėmis Britanijos normo- 
mis, o Vokietijoje biurokratija tebėra visuotinai priimtina?!. Be to, yra ir kito 
pobūdžio sunkumų, nes vis labiau domimasi postmaterialiomis vertybėmis 
(žr. toliau). 

Pirmiausia Bendixas aptarinėjo skirtumus tarp pramoninių Vakarų valsty- 
bių, tačiau dar ryškesnius skirtumus galima įžvelgti tarp šios grupės valsty- 
bių ir nevakarietiškų bei nepramoninių valstybių. Apskritai Vakarų pasaulis 
kur kas geriau suvokia biurokratinių metodų naudą negu nevakarietiškasis. 
Bandymai importuoti šią vakarietišką sampratą į nevakarietiškąjį pasaulį 
dažnai baigiasi formalių biurokratijos aspektų perėmimu, bet apeinamos pro- 
cedūrinės normos, susijusios su šiomis struktūromis. Fredas Riggsas, nagri- 
nėdamas galimybes taikyti biurokratinius metodus neišsivysčiusiose šalyse, 
kalba apie administravimo modelį „sala“ - tai struktūros, turinčios Vakarų 
biurokratijos formą, o iš tikrųjų jų atstovai laikosi tradicinių šeimos ir bendruo- 
meninio lojalumo normų. Net ir tokiose išsivysčiusiose Rytų valstybėse kaip 
Japonija asmeninio ir organizacinio lojalumo normos gali išstumti biuro- 
kratinius veikimo principus - valdžią, sėkmės kriterijus ir taisykles“. 

Buvusios Sovietų Sąjungos žlugimas ir tų šalių mėginimai prisitaikyti prie 
demokratiškesnių valdymo formų atskleidė tai, kad egzistuoja kitas administ- 
ravimo stilius. Jį galima pavadinti administravimo „kontrolės“ sistema. Užuot 
pasikliovusi asmenine iniciatyva arba vidine biurokratijos kontrole - hierar- 
chija ir teise, ši administravimo forma orientuota į rafinuotas (ir dažnai ne- 
paprastai brangias) išorinės kontrolės formas. Pavyzdžiui, daugumoje komu- 
nistinių sistemų buvo lygiagrečios partijos ir vyriausybės struktūros, stebinčios 
vienos kitas. Pagrindinis šių sistemų tikslas buvo priversti pavienį administ- 
ratorių paklusti ir garantuoti, kad jo veiksmai kuo labiau atitiktų viešpa- 

taujančio režimo preferencijas**. Šis administravimo stilius, atrodo, buvo bū- 
dingas Rusijai tiek caro, tiek ir komunistų valdymo laikotarpiu ir buvo per- 
keltas į kitas šalis, kurioms įtaką darė Rusija, pavyzdžiui, Lenkiją??. Tam 
tikru mastu jį vis dar galima išvysti Kinijos Liaudies Respublikoje. 

Be verslininkiškų, biurokratinių ir kontrolės organizacijų, šiuolaikinėse 
visuomenėse plėtojasi ir trečiojo tipo - dalyvaujamosios organizacijos. Užuot 
pasikliovusios verslininkiškais vieno ar kelių asmenų veiksmais, taisyklių ir 
struktūros galia arba išorine kontrole, dalyvavimu grindžiamos organizacijos 
energijos gauna iš savo narių ir aktyvaus jų dalyvavimo. Ši organizuotumo 
forma būdinga savanoriškoms organizacijoms, tačiau profesionalioms 
organizacijoms ji mažiau būdinga*?. Manome, kad tiek verslo įmonėse, tiek 
valdžios struktūrose tokia organizacijos forma leidžia pasinaudoti žmonių 
troškimu dalyvauti priimant sprendimus, kurie darys poveikį jų gyvenimui, 
ir geriau pritaikyti žemesniojo rango tarnautojų profesinę patirtį ir jų nuomo- 
nę apie bendrą organizacijos veiklą. Vadinasi, dalyvavimas yra mechaniz- 
mas, leidžiantis apriboti bet kurios organizacijos viduje egzistuojančių nefor- 
malių santykių poveikį". 


Beasmenės taisyklės ir organizacijos 


Visuomeniškai pripažįstant biurokratiją kaip organizavimo priemonę, pri- 
pažįstamos ir beasmenės bei universalios taisyklės, kurias įprasta nagrinėti 
tyrinėjant organizacijas ir visuomenę. Talcottas Parsonsas, apibūdindamas 
bendruosius kultūrinės raidos modelius, aptarė šią ypatybę kaip vieną iš 
penkių „savo modelių kintamųjųė. Panašiai ir Mary Douglas savo kultūros 
sampratose pabrėžia, kokiu mastu individai paklūsta taisyklėms bei kitiems 
išoriniams apribojimams, kuriuos ji vadina „tinkleliu“??. Hofstede'as savo 
empiriniame organizacinių vertybių tyrime iškėlė „individualizmą“ kaip vie- 
ną iš keturių pagrindinių vertybių, o beasmeniškumą - kaip jo antitezę““. 
Wi-Isonas aptaria politinę kultūrą paklusnumo ideologijų aspektu, o jo „po- 
zicinis paklusnumas“ labai primena biurokratijos ir valdžios akcentavimą"!. 
Sklandus biurokratijos funkcionavimas grindžiamas taisyklių beasmeniškumo 
ir universalumo pripažinimu. Jei organizacijos taisyklės turėtų būti persvars- 
tomos kiekvieno individo - tarnautojo ar kliento - atžvilgiu, tai biurokratija 
taptų ne tik neveiksminga, bet ir nereikalinga. Biurokratija buvo sukurta tam, 
kad taisyklės būtų taikomos nuosekliai ir visuotinai. Šių bruožų reikalaujama 
iš įstatymų, jie taip pat turi būti būdingi ir,„modernioms“ sąžiningumo ir 
teisingumo sampratoms. Žinoma, kitos teisingumo sampratos daugiau grin- 
džiamos reikalavimu tinkamai atsižvelgti į kiekvieną individą ir tada biuro- 
kratija tampa iš tiesų mažai naudinga. Kadangi vyriausybės linkusios suteikti 

klientams svaresnį balsą įgyvendinant jiems svarbius įstatymus, taip pat 
suteikia jiems daugiau teisių apskųsti netinkamą administratorių darbą, for- 
mali biurokratija tampa ne tokia vertinga ir ne tokia priimtina kultūriniu 
požiūriu“*. Negana to, viešųjų organizacijų darbuotojai gali siekti tokių pačių 
laisvių nuo griežtos hierarchinės kontrolės*“. 

Tad kokio pobūdžio kultūrinėms sistemoms būdinga tendencija remti šią 
biurokratinę universalių ir nuasmenintų taisyklių sampratą? Tai galėtų būti 
siejama su vadinamosiomis racionalistinėmis, arba deduktyvinėmis, kultūromis*“. 
Jos buvo būdingos ekonomiškai išsivysčiusioms valstybėms, kur politinės 
ideologijos palyginti svarbios, o ypač būdingos kontinentinės Europos ša- 
lims. Šioms kultūroms būdinga tendencija konkrečius sprendimus ir veiks- 
mus išvesti iš bendrųjų teiginių ir principų. Tik mažas žingsnis skiria šį 
argumentavimo tipą bendrojoje socialinėje kultūroje nuo biurokratinio spren- 
dimų priėmimo stiliaus, kai sprendimas apie individualų atvejį priimamas 
teisinėmis prielaidomis grindžiamu dedukciniu samprotavimu. Šį „kultūros 
tipą“ tam tikru mastu įkūnija teisinė kodifikuotų įstatymų sistema, kuri siekia 
detalizuoti kiekvieną įstatymo aspektą ir tokiu būdu sumažinti asmeninio 
diskretiškumo poreikį“?. Tokiais atvejais, kai konkretus sprendimas dedukuo- 
jamas teisingai, nelieka pagrindo ginčui. Tiek klientas, tiek administratorius 
gali priimti tinkamą ir teisingą sprendimą. Klientui ne visada patinka admi- 
nistratoriaus priimti sprendimai, bet tokiame kultūros kontekste sunku abejoti 
beasmenio pobūdžio teisingumu. Tai beveik stereotipinis vėberiškosios biu- 
rokratijos bruožas, bet jis, atrodo, veikia kai kuriose realaus pasaulio situaci- 
jose. 

Racionalistinei kultūrai galima priešstatyti pragmatinę, arba empirinę, kul- 
tūrą, kuri, kaip teigiama, būdinga Jungtinei Karalystei ir daugumai šiaurinės 
Vakarų Europos šalių. Šiose kultūrose apibendrinimai daromi pavienių spren- 
dimų pagrindu. Ko gero, geriausiai šį kultūros tipą charakterizuoja Anglijos 
(ir Amerikos) bendroji teisė, sukurta per amžius pavienių sprendimų pagrin- 
du. Šis politinės kultūros stilius nėra toks palankus plėtoti biurokratiją ar 
beasmenius sprendimus, kaip kad anksčiau aprašytos racionalistinės kultū- 
ros atveju. Tam tikru mastu kiekvienas atvejis būna naujas, ir individualių 
aplinkybių gali pakakti, kad tariama bendrybė būtų modifikuota ar jos atsisakyta. 
Induktyvioje kultūroje administraciniai ir teisiniai sprendimai iš esmės beveik 
visada būna individualizuoti, ir nors precedentas gali lemti sprendimus, 
kiekvieną atvejį galima vertinti atsižvelgiant į konkrečias aplinkybes““. 

Tačiau ankstesni teiginiai jokiu būdu nereiškia, kad Jungtinėje Karalystėje 
ir Jungtinėse Valstijose nėra biurokratinių organizacijų. Taip teigti būtų kvai- 
la bet kurio biurokratijos apibrėžimo požiūriu. Šie teiginiai veikiau reiškia, 

kad induktyvios kultūros nėra tokios griežtos ir beasmenės kaip dedukty- 
viosios kontinentinėse sistemos. Be to, administratorių priimamus sprendi- 
mus dažniau nulemia ne kodifikuotas įstatymas, o precedentas ir net ne 
tokios formalizuotos įstatymo nešališkumo sampratos. Dėl asmeniškumo ir 
asmens teisių sampratos kaip vieno empirinės kultūros komponentų biuro- 
krato darbas pasunkėja ir konkrečiu atveju reikalauja skirti daugiau dėmesio 
detalėms, o ne bendrybėms“". 

Katzas ir Eisenstadtas pateikia įdomų atvejį, kai biurokratinės sistemos 
išplėtotas beasmeniškumo normas pakerta prie šių normų nepripratusių klien- 
tų antplūdis*š. Iš pradžių Izraelyje apsigyveno iš Europos kilę žydai, pripratę 
prie beasmenių ir universalių taisyklių taikymo normų. Tačiau šios normos 
nebuvo priimtinos vėlesnėms žydų imigrantų iš Rytų bangoms. Socializavęsi 
itin personalistinėse ir mainų prekyba pagrįstose mažiau išsivysčiusių šalių 
kultūrose, šie naujakuriai nebuvo linkę pripažinti net pačių pagrindinių vi- 
suotinių taisyklių, pavyzdžiui, kad kiekvienas, važiuojantis autobusu, turi 
mokėti tokį patį mokestį. Maža to, šie imigrantai sudarė didžiąją Izraelio 
socialinių paslaugų agentūrų klientų dalį. Įdomu tai, kad tiek klientai, tiek ir 
administracinės struktūros suprato, jog būtina keisti savo elgesį norint iš- 
vengti jų įprastų elgesio modelių keliamų sunkumų. Imigrantai stengėsi per- 
imti kai kurias pagrindines beasmeniškumo idėjas, o administratoriai taip pat 
pradėjo geriau suvokti individualius klientų skirtumus. Caidenas gana pana- 
šių konfliktų atskleidė tarp vyresnio amžiaus Izraelio imigrantų, kuriems buvo 
priimtinesnis Viduriniųjų Rytų gyvenimo stilius, ir čia gimusių sabrų, kurie 
pradėjo orientuotis daugiau į beasmeniškumą ir biurokratiją??. 

Daug tokio pobūdžio vertybinių konfliktų galima rasti daugelyje ekono- 
miškai neišsivysčiusių visuomenių, kur asmenys, užaugę kaime, priešiški 
„Moderniškesnei“ kultūrai, išsiplėtojusiai mieste. Tokio pobūdžio konfliktas 
taip pat gali vis labiau persekioti valdžią ekonomiškai stipriose demokra- 
tinėse valstybėse, nes čia daugėja imigrantų iš mažiau išsivysčiusių šalių ir 
valstybės tarnautojai privalo bendrauti su žmonėmis, kurių vertybių sistemos 
visai kitokios. Net anksčiau buvusiose vienalytėse ir turtingose šalyse, kaip 
Šveicarija, Danija ir Norvegija, imigrantų antplūdis kelia tam tikrų sunkumų, 
trukdančių efektyviai administruoti viešąją politiką““. 

Šis pavyzdys išryškina tris svarbius kultūros ir viešojo administravimo 
santykio aspektus. Pirmasis aspektas - tai „mainomoji“ daugelio ekonomiš- 
kai neišsivysčiusių šalių politinės kultūros prigimtis*!. Toms šalims būdinga 
kultūrinių modelių įvairovė ir gausa, o universalumas ir nuasmenintos taisyk- 
lės - daugumos išsivysčiusių Vakarų visuomenių požymis. Nevakarietiškaja- 
me pasaulyje ir netgi tam tikru mastu vakarietiškajame pasaulyje manoma, 

kad visiems sprendimams turi daryti įtaką asmeniniai sandėriai ir derybos. 
Tad visos formalios biurokratijos paskelbtos taisyklės tėra akstinas pradėti 
derybas. Riggsas taip pat pažymėjo, kad visuomenės, kurios iš tradicinių 
tampa moderniomis (jis pavadino jas „prizminėmis“), perima sprendimų pri- 
ėmimo stilių, kurį jis vadina „dvigubu kalbėjimu““. Jis rašo: 


Net dar prizmiškesnis yra įstatymas, kuris numato vieną politiką, nors 
praktiškai vyrauja kitokia politika. Taisyklė formaliai paskelbiama, tačiau ji nėra 
veiksminga. Išorinis taisyklės formalumas priešingas tikrajam jos taikymui — 
pareigūnai gali laisvai rinktis, ar versti laikytis šios taisyklės, ar jos nepaisyti. 
Mes jau matėme, kad perdėtas paklusnumas įstatymams arba jų nevykdymas 
yra tipiškas prizmiškumas. Tai leidžia kurti prizmiškus kodeksus, kurie, tariamai 
skelbdami taisyklę, iš tikrųjų leidžia vykdomiesiems pareigūnams didelę asme- 
ninių pasirinkimų įvairovę... Akivaizdžios taisyklės maskuoja nedarydamos 


įtakos tikriesiems pasirinkimams.“? 


Be jokios abejonės, tokia administracinio „dvigubo kalbėjimo “ forma vy- 
rauja visuomenėse, kurios turi gerai išplėtotus biurokratinius aparatus, bet 
stokoja kultūrinių infrastruktūrų jiems remti. Tai būdinga kai kurioms mažiau 
išsivysčiusioms šalims Afrikoje ir iš dalies Lotynų Amerikoje bei daugeliui 
pokomunistinių šalių*?. Suirus kontrolės sistemai Rytų Europos šalyse ir bu- 
vusioje Sovietų Sąjungoje, biurokratija iš esmės ten išlaikė savo struktūrą, 
tačiau dideliu mastu prarado savo beasmenį ir autoritarinį pobūdį“. Admi- 
nistravimas šiose šalyse tapo labai panašus į Riggso aprašytą prizminį ad- 
ministravimą“", be to, jį kamuoja korupcija, kuri dažnai būdinga daugeliui 
trečiojo pasaulio šalių administracijų“. 

Tad mes galime įsivaizduoti apytikrį kultūrinių orientacijų kontinuumą, 
vedantį taisyklių beasmeniškumo ir universalumo link, kuris driekiasi nuo 
Riggso ir kitų aprašytų mainais pagrįstų kultūrų iki labai racionalistinių 
beasmenių nuostatų, aiškiai būdingų Europos šalims. Anglų-amerikiečių de- 
mokratijų pragmatinė kultūra atsidurtų maždaug tokio kontinuumo viduryje. 
Vadinasi, palyginti su daugeliu nevakarietiškų politinių sistemų, politinė 
anglų-amerikiečių kultūra atrodytų gana imli beasmenėms taisyklėms*". Ta- 
čiau palyginti su kitomis pažangiomis ir pramoninėmis Europos valstybėmis, 
Jungtinės Karalystės kultūra atrodo asmeniškesnio pobūdžio ir ne tokia biu- 
rokratinė negu daugelio kitų panašaus socialinio ekonominio lygio šalių. 

Dar vienas dalykas, kurį Katzas ir Eisenstadtas pabrėžė savo tiriamajame 
darbe, yra sąveikos nustatant ir keičiant administravimo normas svarba. Mes 
jau pabrėžėme, kokios svarbios yra žemesniosios administravimo grandys ir 
jų bendravimas su klientais. Šio pobūdžio bendravimas lemtingas ne tik klien- 
tui, bet jis taip pat gali būti lemtingas ir apibrėžiant organizacijos politiką. 

Izraelio ir šios šalies imigrantų atveju mes turime organizaciją, keičiančią 
savo pagrindinę orientaciją kliento ir administracijos atžvilgiu, kad išspręstų 
taisyklių taikymo konkretiems piliečiams problemas. Galime sakyti, kad bent 
jau formaliai organizacija būtų galėjusi ir toliau taikyti beasmenes taisykles. 
Tačiau šiuo atveju ji nusprendė atsinaujinti ir atsinaujinusi sėkmingai ten- 
kinti kliento poreikius. Organizacijos, pasirengusios tokio pobūdžio permai- 
noms, dirba kur kas sėkmingiau negu tos, kurios laikosi sustabarėjusių biu- 
rokratinių procedūrų net ir bendraudamos su pašaliniais klientais. 

Toks elgesys, nors ir gana retas, yra potencialiai svarbus administravimo 
veiksmingumui. Šias ribotas permainas Izraelyje ir mažiau išsivysčiusiose 
visuomenėse gali pratęsti gausesnės permainos, įvykusios Jungtinėse Valsti- 
jose įdiegus „gatvės lygio biurokratiją“ ir įgyvendinus „nuo smulkmenų - 
prie bendrųjų dalykų“ požiūrį daugeliu atvejų*ė. Bendroji šio darbo išvada ta, 
kad organizacijos sėkmingiau veikia tada, kai jos atsižvelgia į savo klientų 
ypatybes ir poreikius, o ne tada, kai reaguoja tipiška biurokratine maniera. 
Vienas iš šiuolaikinio administravimo pokyčių aspektų yra pabrėžiamas „pi- 
liečių įtraukimas“. Tai dar vienas požymis, kad tikima didesnio dalyvavimo 
biurokratijose vaidmeniu ir kad šis vaidmuo yra realus“*. 

Trečias dalykas, kurį atskleidžia Izraelio imigrantų problemų tyrinėjimas, 
tas, kad imigrantų reakcija į biurokratiją gali reikšti bendro piliečių ir 
vyriausybės bendradarbiavimo modelio radimąsi. Visose Vakarų visuomenėse 
nuo septintojo dešimtmečio įvyko esminiai kultūriniai pokyčiai ir tie asmenys, 
kurie politiškai formavosi septintajame aštuntajame dešimtmetyje, dabar už- 
ima vadovų postus savo valstybėse. Pagrindinis šito kultūrinio pokyčio bruo- 
žas buvo neigiama reakcija į nuasmeninimą ir juntamą didelių organizacijų 
nehumaniškumą bei troškimas sukurti ne tokias biurokratines socialines bei 
politines sistemas“?. Nors kai kurios to laikotarpio idėjos buvo teisingai kri- 
tikuojamos kaip utopinės, jų poveikis politikai ir administravimui buvo gana 
realus. 

Politiškai troškimą, kad visuomenė būtų daugiau grindžiama dalyvavimu 
ir būtų mažiau biurokratinė, yra išreiškusios daugelis politinių partijų, o iš 
dalies su tuo troškimu sietini politinės kairės ir dešinės sąjūdžiai. Tiek deši- 
niųjų, tiek kairiųjų politinių sąjūdžių, tarp jų - Vokietijos (dabar priklausančių 
valdančiajai koalicijai) bei kitų Vakarų Europos šalių žaliųjų, Pažangos par- 
tijos Danijoje ir Norvegijoje, Naujosios demokratijos Švedijoje ir ne taip sėk- 
mingai veikusios Socialdemokratų partijos Didžiojoje Britanijoje - sėkmę iš 
dalies lėmė troškimas sukurti labiau angažuotą ir ne tokią biurokratinę visuo- 
menę"!. Atrodė, jog atsirado jėgų, kurios galės bent iš dalies debiurokratizuoti 
net ir pačias biurokratiškiausias Vakarų visuomenes. Be to, dėl didėjančios 

tarptautinės imigracijos bangos labiau subiurokratėjusiose šalyse prireikė dau- 
giau valstybės tarnautojų, kurie, kaip ir jų kolegos Izraelyje, sugebėtų susikal- 
bėti su klientais, nepripažįstančiais beasmenių taisyklių ir įstatymų. 

Apskritai mes išnagrinėjome du bendrųjų visuomenės kultūrinių vertybių 
aspektus, kurie potencialiai svarbūs viešojo administravimo sampratai. Tai 
tik vienas šių vertybių pavyzdys, o tolesnis jų vardijimas sukeltų nuobodulį. 
Be to, jis atitrauktų dėmesį nuo svarbesnių valstybės politinės kultūros sąsajų 
su viešojo administravimo veikimu. Šios politinės vertybės ne tik glaudžiai 
susijusios su valstybės tarnautojų priimamais sprendimais ir daro įtaką ne tik 
pačiam sprendimų priėmimui, bet ir jų turiniui. Dabar mes pasistengsime 
išnagrinėti šiuos politinius kultūros aspektus ir jų santykį su viešuoju admi- 
nistravimu. 


POLITINĖ KULTŪRA IR ADMINISTRAVIMAS 


Aptariant politinę kultūrą, mums rūpi konkretūs tam tikros visuomenės 
individų požiūriai į politiką kaip vieną socialinės veiklos ir kolektyvinio 
sprendimų priėmimo rūšį??. Viešasis administravimas yra valdymo kompo- 
nentas, todėl jį derėtų analizuoti daugiau iš politinės perspektyvos, o ne 
nagrinėti tik kaip dar vieną vadybinės veiklos formą. Kai kurie teoretikai ir 
praktikai įrodinėjo, kad viešoji vadyba yra beveik tas pat kaip privačioji va- 
dyba, tačiau esama reikšmingų skirtumų“. Pačios viešosios organizacijos 
viešąjį administravimą suvokia kaip vadybinę veiklą?*, tačiau piliečiai jį daž- 
niau supranta kaip dar vieną valdymo komponentą, nors ir mažiausiai vertą 
pagarbos. Piliečiams viešasis administravimas svarbus dėl teikiamų paslau- 
gų, o ne kaip arena, kurioje galima panaudoti vadybinius įgūdžius. 

Nelaimei, politinės kultūros analizė ir jos klasifikacija daugiausia 
atsižvelgdavo į politinės sistemos „įeigos aspektą“. Daugiau domėtasi požiū- 
riais ir vertybėmis, susijusiomis su politiniu dalyvavimu, demokratinėmis 
procedūromis, politiniu veiksmingumu ir politiniu įsitraukimu. Daug mažiau 
mokslininkai stengėsi suklasifikuoti piliečių nuostatas į valdžios institucijas 
ir politinės sistemos rezultatus. Šiuo atžvilgiu mūsų žinios apie populiarias 
viešojo administravimo sampratas yra netgi skurdesnės už mūsų žinias apie 
žmonių nuostatas dėl įstatymų leidžiamosios valdžios, politinės vykdomosios 
valdžios ir netgi teismų?". Sunku pabėgti nuo įprastos minties, kad dauguma 
piliečių nemėgsta biurokratijos, bet turi mažai tiesioginių duomenų tai minčiai 
paremti. Yra daug anekdotinio pobūdžio duomenų apie tai, kaip žmonės žiūri 
į biurokratiją, bet turima mažiau sistemingų duomenų"“. Tačiau, kaip matyti 
iš 2.1 lentelės, daugėja informacijos apie tai, kaip piliečiai, ypač pramoninių 

visuomenių, vertina savo viešąsias biurokratijas. Šie iš kai kurių šalių gauti 
duomenys rodo, jog įvairiai suprantama tai, ką vyriausybės turi daryti ir kaip 
jos tai turi daryti. Visuomenė retai būna vieningos nuomonės apie savo vie- 
šųjų tarnų veiksmus. 


2.1 lentelė. Valstybinės biurokratijos vertinimai 
A. Nešališkumas (atsakiusiųjų procentas) 


Jungtinės Valstijos Kanada 


(vyriausybė) Vyriausybė Verslas 
Gerai ir labai gerai 43,8 68,9 84,4 
Vidutiniškai 29,2 21,1 10,6 
Blogai ir labai blogai 27,0 10,1 4,9 
Iš viso 100,0 100,1 99,9 


B. Vyriausybės vertinimai palyginti su verslu (Jungtinės Valstijos) 


Vyriausybė Verslas 
Didesnis Toks pat Didesnis Neatsake 
Dėmesingumas 11,5 478 37,5 3,2 
Nešališkumas 18,8 33,6 44,5 3,1 


C. Valstybės tarnautojų yra... ( atsakiusiųjų „taip“ procentas) 


Jungtinės Valstijos Australija 
Per daug 67 54 
Jų darbas lengvesnis už verslininkų 67 63 


D. Viešojo administravimo apibūdinimas (Prancūzija) 
Didelis Efektyvumas  Kompeten-  Atskaitin- 


sąžiningumas tingumas gumas 
Gerai apibūdino 79 54 67 41 
Blogai apibūdino 11 38 23 45 
Neatsakė 10 8 10 14 
Iš viso 100 100 100 100 


Šaltiniai: David Zussman, „The Image of the Public Service in Canada,“ Canadian 
Public Administration 25 (1982): 63-80; Daniel Katz et al., Bureaucratic Encounters (Ann Arbor, 
MI: Survey Research Center, University of Michigan, 1975); The Bulletin (Sydney), 20 August 
1977; J. L. Ouermonne and L. Rouban, „French Public Administration and Policy Evaluation: 
The Ouest for Accountability,“ Public Adimistration Review, 46 (1986): 401. 


Tačiau kaip vertinami šie duomenys, priklauso nuo subjektyvaus požiū- 


rio. Viena vertus, nors yra perdėtų pareiškimų apie viešųjų pareigūnų nekom- 
petentingumą ir parsidavėliškumą, jų reitingai yra gana aukšti. Antra vertus, 

2.2 lentelė. Institucijų valdymo vertinimai Jungtinėje Karalystėje 


„Gerai dirba“ (atsakiusiųjų procentas) 


1983 1987 
Bankai 90 91 
Pramonė 43 48 
Profesinės sąjungos 29 27 
BBC 72 67 
Nacionalinė sveikatos apsauga 52 35 
Nacionalizuotos pramonės šakos 21 33 
Universitetai - 65 
Policija 77 66 
Valstybės tarnyba 42 46 
Vietinė valdžia 35 29 
Ar gerai dirba šios (viešosios) institucijos? 
Paštas 80 
Policija 69 
Geležinkeliai 65 
Ligoninės 63 
Mokyklos 57 
Socialinė apsauga 49 
Teisinė sistema 29 


Šaltiniai: Roger Jowell and Richard Topf, „Trust in the Establishment,“ in Roger 
Jowell, Sharon Witherspoon and Lindsay Brook, British Social Attitudes, Fifth Report 
(Aldershot: Gower, 1988); L'Etat de VOpinion, 1996 (Paris: Editions de Seuil), p. 326. 


viešojo sektoriaus tarnautojų reitingas paprastai būna žemesni už privataus 
sektoriaus darbuotojų reitingus. Net ir sąžiningumo požiūriu, o jis turėtų būti 
stipriausias viešojo sektoriaus aspektas (žr. 8 skyrių), viešojo sektoriaus 
reitingas apskritai nėra toks aukštas kaip privataus sektoriaus??. Be to, kai 
kurie požymiai rodo, kad ir tada, kai piliečių kontaktai su viešuoju sektoriumi 
naudingi, jie menkai veikia žmonių nuostatas; panašu, jog viešojo sektoriaus 
vertinimą nulemia visuomenės kultūra tiek pat, o gal ir labiau, kaip jį lemia 
nuveiktas vyriausybės darbas**. Remiantis vaidmens teorija, vaidmuo, kurį 
daugelis visuomenių priskiria savo viešiesiems tarnautojams, įkūnija nekom- 
petentingumą, nemokšiškumą ir savivalę, todėl empiriniai įrodymai daro men- 
ką poveikį jų vertinimams. 

Aptariant valstybės tarnautojų ir piliečių santykius, svarbu Žinoti ir tai, 
kaip piliečiai vertina viešųjų tarnybų veiklą pagal jų darbo kokybę. Jungtinės 
Karalystės piliečiai buvo klausiami, kaip vadovaujama įvairioms jų šalies 
organizacijoms bei institucijoms. Apskritai viešosios institucijos buvo gerai 

įvertintos. Bankai buvo įvertinti kaip geriausiai valdomos organizacijos (2.2 
lentelė) visuomenėje, bet policija, BBC ir universitetai (viešosios ar pusiau 
viešosios institucijos) užėmė atitinkamai antrą, trečią ir ketvirtą vietas. Viešoji 
tarnyba valdymo požiūriu buvo įvertinta beveik taip pat gerai kaip ir privati 
pramonė. Tačiau būtina atkreipti dėmesį į tai, kad daugelio viešųjų organi- 
zacijų teigiami vertinimai Didžiojoje Britanijoje gerokai smuktelėjo net per 
gana trumpą laikotarpį - nuo 1983 iki 1987 m., o privačių institucijų vertini- 
mai šiek tiek pagerėjo. 

Taip pat nagrinėdami tai, kaip Prancūzijoje ir Italijoje vertinamos viešo- 
sios paslaugos ir viešieji tarnautojai, galime pamatyti, kad šių dviejų visuo- 
menių respondentai gana teigiamai vertina daugelį viešųjų paslaugų. Iš tik- 
rųjų daugeliu atvejų jos vertinamos teigiamiau negu privataus sektoriaus 
organizacijos, taip pat ir pagrindinės rinkos organizacijos. Abiejose šiose 
šalyse buvo didelis viešasis sektorius, o Prancūzija mažino savo valdžią ne 
noriau negu dauguma kitų Europos vyriausybių. Teigiamo vyriausybės ver- 
tinimo Prancūzijoje stiprumą galima įžvelgti masiniuose pasipiktinimuose 
dėl keleto mėginimų sumažinti viešojo sektoriaus vaidmenį teikiant viešąsias 
paslaugas“?. 

Atlikti kiti tyrimai taip pat rodo, kad apskritai viešojo sektoriaus veikla yra 
vertinama teigiamai. Pagal vienos apklausos, atliktos Kanadoje, duomenis, 
piliečiai labai patenkinti įvairiomis viešosiomis paslaugomis ir nebuvo nė 
vienos paslaugos, kuria dauguma apklaustųjų būtų nepatenkinti (2.3 lentelė). 
Prancūzijoje respondentų, nepalankiai vertinančių paslaugų sferą, buvo tik 
šiek tiek. daugiau. Kitas Kanadoje atliktas tyrimas parodė, kad didelė ir vis 
didėjanti gyventojų dalis viešąsias paslaugas vertina kaip „nebrangią gerą 
prekę“, tačiau panaši apklausa, atlikta Didžiojoje Britanijoje, atskleidė, kad 
viešąsias paslaugas palankiai vertina kur kas mažiau gyventojų (2.4 lentelė). 
Kitos apklausos metu prancūzai turėjo atsakyti į klausimą, ar pagerėtų pa- 
slaugų kokybė jas privatizavus“?. Respondentai teigė, kad po privatizavimo 
daugelio paslaugų kokybė suprastėtų, tačiau dauguma jų manė, kad privati- 
zavus pagerėtų ligoninių paslaugos (2.5 lentelė). Trumpai sakant, nors ben- 
dras viešųjų paslaugų įvaizdis yra neigiamas, piliečiai, atrodo, vertina tas 
paslaugas. 

Anksčiau pateiktą teigiamą viešųjų paslaugų vertinimą galima laikyti bū- 
dingu pramoniniam pasauliui, bet jis kur kas mažiau būdingas besivystan- 
čioms šalims. Apie jas turima mažai duomenų, bet galima jausti, kad didelė 
gyventojų dalis iš paslaugų tiekėjų pradėjo tikėtis prastos jų kokybės ir anaip- 
tol ne sąžiningo elgesio. Pavyzdžiui, daugiau kaip pusė apklausoje dalyva- 
vusių Zambijos respondentų atsakė, kad valdžios teikiamos paslaugos blogos 

2.3 lentelė. Viešųjų paslaugų vertinimai (procentais) 


A. Kanada (1990) 


Labai Iš dalies Iš dalies Labai Neturi 
Patenkinti patenkinti nepatenkinti nepatenkinti nuomonės 
Priešgaisrinė 64 27 2 1 6 
apsauga 
Šiukšlių 61 29 4 3 3 
surinkimas 
Bibliotekos 49 33 4 2 12 
Sveikatos 48 38 9 4 1 
apsauga 
Pašto paslaugos 46 4() 10 4 - 
Policija 46 41 8 3 2 
Pradžios mokyklos 35 32 8 3 22 
Poilsis 33 42 11 4 10 
Vidurinės mokyklos 29 33 12 4 22 
Gatvių remontas 19 35 24 19 3 
B. Prancūzija (1987) 
Patenkinti "=" Nepatenkinti = Neturi nuomonės 
Priešgaisrinė apsauga 96 1 3 
Komunalinės paslaugos 90 7 3 
Dujos ir elektra 85 14 1 
Pašto paslaugos 82 17 1 
Ligoninės 79 18 3 
Socialinė rūpyba 37 58 5 
Mokesčių rinkimas 35 62 3 
Teisėsauga 32 53 15 
Švietimas 28 57 15 
C. Italija 
1976 1979 1985 1988 1995 
Paštas 47 44 64 53 53 
Telefonai 65 69 80 76 84 
Valstybiniai geležinkeliai 43 33 49 35 53 
Medicininės paslaugos - — — 31 22 


Šaltiniai: Jean-Luc Bodiguel and Luc Rouban, Le Fonctionnaire Dėtronė? (Paris: 
Presses de la Fondation Nationale des Sciences Politigues, 1991); DOXA, Alcuni 
Aspetti dell'Opinione pubblica (3 Mach 1995). 


arba labai blogos (2.7 lentelė). Ta pati apklausa atskleidė, kad Zambijos 
gyventojai laiko savo valstybės tarnautojus nekompetentingais, šiurkščiais ir 
nesąžiningais. Nors duomenys mažiau kiekybiškai tikslūs, kai kurios pastan- 
gos vykdyti reformas mažiau išsivysčiusiose Lotynų Amerikos šalyse pir- 
miausia skirtos viešųjų paslaugų kokybei gerinti. 

Kai kurie neigiami valstybės tarnautojų elgesio vertinimai, pateikiami at- 
sakymuose, galbūt susiję su itin dideliais jiems keliamais visuomenės reika- 
lavimais. Pavyzdžiui, vienos Didžiojoje Britanijoje atliktos apklausos respon- 
dentai labai skirtingai vertino vadovus, priimančius dovanas iš firmų, su 
kuriomis juos sieja verslo reikalai. Jų vertinimai priklausė nuo to, ar tai buvo 
pramonės srities vadovas, ar vietos valdžios atstovas (2.6 lentelė). Responden- 
tų, pasisakiusių už tai, kad vadovas, dirbantis verslo įmonėje, gali nedvejoda- 
mas priimti dovaną, buvo tris kartus daugiau, negu maniusių, kad valdžios 
atstovai taip pat gali imti dovanas. Kadangi iš valstybės tarnautojo tikimasi 
kitokio elgesio, nusivylimas, pastarajam pažeidus etiką, būna didesnis“!. 

Duomenys apie piliečių požiūrius į viešąją biurokratiją ekonomiškai išsi- 
vysčiusiose šalyse yra nevienodi, bet kur kas sunkiau gauti jų neišsivysčiu- 
siose šalyse. Almondas ir Verba tyrė piliečių administracinę kompetenciją 
penkiose valstybėse, tarp jų ir Meksikoje. Jie bandė nustatyti, kokiu mastu šių 
šalių gyventojai jaučiasi galį daryti įtaką administraciniams sprendimams. 
Skirtumai tarp šalių buvo didžiuliai. Pavyzdžiui, daugiau kaip pusė respon- 
dentų Vokietijoje ir Didžiojoje Britanijoje jautėsi galį daryti tokią įtaką, o tik 
8 procentai respondentų Meksikoje manė, kad valdžia atsižvelgtų į jų protes- 
tus“?. Eldersveldas, Jagannadhamas ir Barnabasas, remdamiesi Janowitzo, 
Wrighto ir Delany darbu, sugebėjo palyginti kai kuriuos Jungtinių Valstijų ir 
Indijos piliečių požiūrių į administraciją skirtumus“?. Nors Indijos respondentai 
buvo labiau linkę dirbti viešosiose, o ne privačiose įmonėse, jie, priešingai 
negu respondentai Detroite, daug blogiau vertino viešąjį administravimą. 
Indai tvirtino, kad jie, bendraudami su administratoriais, buvo menkinami, ir 
ciniškai vertino Indijos viešosios biurokratijos korupciją ir jos favoritizmą. 
Tokį požiūrį būtų galima iš dalies paaiškinti Indijos vyriausybės ir administ- 
ravimo „prizmiškumu“. Visa tai įrodo, kad, nepaisant Levy'o ir kitų moksli- 
ninkų išvadų, amerikiečiai nėra visiškai neigiamai nusiteikę prieš savo admi- 
nistratorius (tuo galime įsitikinti palyginę jų požiūrius su nepakankamai 
išsivysčiusių šalių piliečių požiūriais). Kitų neišsivysčiusių šalių gyventojų 
apklausų rezultatai taip pat patvirtino, kad čia neigiamai vertinami valstybės 
tarnautojai“*. 

Kai kurie neseni buvusios komunistinės Rytų Europos tyrimai atskleidžia 
nepaprastai neigiamus viešosios biurokratijos vertinimus“. Galbūt tokio ver- 
tinimo galima laukti turint omenyje buvusių komunistinių režimų biurokratijos 
elgesį, o daugelyje šalių - ir jos elgesį esant ankstesniems režimams. Todėl 
šių valdžių biurokratijoms gali prireikti ne vienerių metų, gal net dešimtmečių, 
kad jos įgytų legitimumą net jeigu politinės institucijos sugeba labiau legiti- 
muoti savo veiklą. 

2.4 lentelė. Viešųjų paslaugų lygio ir jų kainos atitikimas (procentais) 


A. Kanada 
Gera vertė 
1983 1988 
Priešgaisrinė apsauga 87 89 
Sveikatos priežiūra 86 87 
Šiukšlių surinkimas 83 83 
Policija 79 82 
Švietimas 58 60 
Pašto paslaugos 47 58 
B. Didžioji Britanija 
Gera vertė 
1986 1988 

Policija 73 69 
Šiukšlių surinkimas 71 69 
Nacionalinė sveikatos 

apsauga - bendrosios 

praktikos gydytojų paslaugos 65 68 
Sportas ir poilsis 60 62 
Nacionalinė sveikatos 

apsauga - ligoninės 57 56 
Pradžios mokslas 44 50 
Pašalpos šeimoms 44 39 
Universitetai 41 46 
Aprūpinimas būstu 41 33 
Pagyvenusių Žmonių priežiūra 4() 37 
Keliai 36 29 
Vidurinis mokslas 32 42 
Pensijos 31 25 
Bedarbystės pašalpos 31 23 
Motinystės pašalpos 30 26 

C. Italija 
Sąžiningumas Sugebėjimai ir 
ir atsidavimas kompetencija 

1967 33 39 
1974 6 7 
1976 4 4 
1984 19 29 
1991 9 23 
1993 8 21 
1995 46 41 


Šaltiniai: E. H. Hastings and P. K. Hastings, Index to International Public Opinion, 
1988-89 (Greenwood, CT: Greenwood Press, 1990); DOXA, Alcuni Aspetti dell' Opinione 
pubblica (3 March 1995). 

Kol kas nesukime galvos dėl to, kad trūksta tiesioginių duomenų apie 
populiarius administracijos vertinimus, ir analitiškiau panagrinėkime politi- 
nės kultūros poveikį administravimui. Turėtume pradėti nuo galimų analizės 
dimensijų. Kaip jau esame minėję, politinės kultūros analizė dažniausiai buvo 
siejama su masių dalyvavimu politikoje. Todėl Almondas ir Verba, analizuo- 
dami individų norą daryti įtaką politikai, kalba apie parapinę, pavaldumo ir 
dalyvavimo kultūras“. Almondas ir Powellas remiasi kultūrine sekuliariza- 
cija kaip vienu iš trijų kintamųjų, apibūdinančių politikos raidą“'. Nors tai 
gana plati samprata, vienas svarbiausių jos komponentų yra orientavimasis 
į politiką, susijusią su manipuliavimu individualiais tikslais ir šių tikslų 
siekimu per politinę veiklą. 


2.5 lentelė. Privatizavimo rezultatų vertinimai Prancūzijoje (procentais) 


Teigiami "Neigiami Jokio Nežino 
skirtumo 
Sveikatos draudimas 25 30 27 18 
Pašto paslaugos 27 27 32 14 
Švietimas 29 32 24 15 
Kalėjimai 20 23 20 37 
Ligoninės 30 29 24 17 


Šaltinis: Le Nouvel Observateur, October 10-16, 1986. 


2.6 lentelė. Viešojo sektoriaus pareigūnų elgesio vertinimai 


Rangovo dovanos 


Kompanijos Vietinės valdžios 
( vadovui pareigūnui 
Nieko bloga 39 13 
Nederėtų imti 23 14 
Blogai 29 43 
Labai blogai 7 28 
Nežino 2 3 


Ar galima šitaip apibūdinti viešuosius administratorius? 
Prancūzija) (tai 


1980 1969 1996 
Jie mėgsta kanceliarinį darbą 71 75 76 
Jie vaidina išrinktuosius 4() 33 — 
Jie yra sąžiningi - - 78 
Jie dirba per mažai - 40 39 
Jie yra kompetentingi 64 60 62 
[ie yra draugiški 47 49 51 


Šaltiniai: Michael Johnston and D. Ward, „Right and Wrong in Public and Private 
Life,“ in Roger Jowell and Sharon Witherspoon, eds, British Social Attitudes, 1985 (Aldershot: 
Gower, 1985); L'Etat de V Opinion 1990 (Paris: Editions de Seuil, 1991), p. 188; L'Etat de 
I Opinion 1997 (Paris: Editions de Seuil, 1991), p. 155. 

Vis dėlto mums nederėtų užsimoti pernelyg plačiai. Kai kurie svarstymai 
apie politinę kultūrą buvo siejami su valdžios ir vyriausybinių institucijų 
problemomis. Nettlas, analizuodamas kultūrą, išskyrė dvi pagrindines - „kon- 
stitucinę“ ir „elitinę“- analizės dimensijas, kurias, jo nuomone, geriausiai 
apibrėžia valdžios santykiai visuomenėje ir valstybėje**. Todėl visa tai šiek 
tiek primena Ecksteino svarstymus apie valdžią kaip kertinį politinės kultūros 
analizės aspektą"?. Panašiai Elazaras, nagrinėdamas Jungtinių Valstijų poli- 
tinės kultūros aspektus, gana atvirai kalba apie kultūrinį tam tikrų viešosios 
politikos tipų priimtinumą, o jo sekėjai atrado ryšius tarp kultūros ir valstybės 
bei vietos valdžių vykdomos politikos. Taigi mes turime kuo remtis, bandy- 
dami susieti politinę kultūrą su vyriausybės veikla ir pagrindinėmis institu- 
cijomis. 


Politinės kultūros dimensijos 


Buvo daug bandyta suklasifikuoti politines kultūras. Galbūt dvi pačias 
naudingiausias bendro pobūdžio politinės kultūros sampratas pateikia Lu- 
cianas Pye savo įvadinėje Politinės kultūros ir politinės raidos esė ir Mary Doug- 
las savo apybraižoje „Kultūrinis tendencingumas““? bei kituose savo straips- 
niuose. Pye, nagrinėdamas politikos daromą įtaką, rėmėsi keturiomis 
dimensijomis, bet šios dimensijos naudingos ir analizuojant administracinius 
valdymo aspektus. Nors šios dimensijos nėra aiškiai susietos, jas galima sieti 
su Douglas minimomis pamatinėmis kultūros dimensijomis. 


2.7 lentelė. Viešųjų paslaugų ir valstybės tarnautojų vertinimas Zambijoje 


Viešųjų paslaugų kokybė 


Labai prasta Prasta Gera Labai gera 
Švietimas 23.8 39.1 32.1 5.1 
Sveikatos apsauga 27.0 38.4 31.7 2.9 
Vietinės paslaugos 59.8 24.1 14.4 1.7 
Paštas 8.0 18.7 55.4 17.9 
Policija 29.6 28.0 35.3 7.2 


Valstybės tarnautojų įvertinimas 
Labai blogai Blogai Gerai Labai gerai 


Kompetencija 41 47 11 1 
Sąžiningumas 22 55 20 3 
Mandagumas 12 53 30 5 


Šaltinis: Mamadou Dia, Africa's Management in the 1990s and Beyond (Washington, 
DC: The World Bank, 1994), pp. 65, 67. 

Douglas aptaria kultūrą kaip dviejų dimensijų - „grupės“ ir „tinklo“ — 
sankirtą. Grupė rodo, kokiu mastu individas inkorporuotas į tam tikrą uždarą 
grupę ir, vadinasi, kokiu mastu individo sprendimai priklausomi nuo grupės 
daromos įtakos. Tinklas rodo, kokiu mastu individo gyvenimą varžo išoriniai 
apribojimai ir, vadinasi, kokiu mastu individualūs faktoriai ir asmeniniai 
susitarimai gali nulemti gyvenimo aplinkybes; „tankaus tinklo“ visuomenėse 
individo autonomijai lieka mažiau vietos. Aptarinėdami keturis Pye aprašy- 
tus kultūros aspektus, šias sąvokas siesime su jo vartotomis sąvokomis. Šie du 
kintamieji sąveikauja sudarydami keturis langelius su skirtingais kultūrinių 
santykių tipais. 


Hierarchija ir lygybė. Pirmoji kultūros dimensija, kurią mini Pye, yra hie- 
rarchija ir lygybė. Daugumos formalių organizacijų administracinė personalo 
ir valdžios struktūra yra hierarchinė, ir čia svarbios yra kultūrinės vertybės, 
susijusios su jau minėta valdžios reikšme ir taisyklių beasmeniškumu. Apta- 
riant hierarchiją ir lygybę administravimo srityje, iškyla dar keletas esminių 
politinių klausimų. 

Pirma, kuo remiantis asmuo įdarbinamas administratoriumi? Parsonsas, 
kalbėdamas apie įdarbinimą administratoriumi, vartojo terminus „nuopel- 
nas“ ir „priskyrimas““!. Visuomenėje, orientuotoje į nuopelnus, asmens vietą 
lemia jo sugebėjimai. Paaukštinimas priklauso nuo to, ką asmuo gali daryti, 
o ne nuo to, kas jis yra. Visuomenėje, orientuotoje į priskyrimą, žmogus 
įdarbinamas (taip pat ir viešojoje biurokratijoje) vadovaujantis priskyrimo 
kriterijais — tai klasė, visuomeninė padėtis, rasė, kalba, kasta, lytis. Šios iš 
esmės pastovios asmeninės savybės nulemia asmens padėtį visuomenėje. Ne- 
sunku suprasti, kad nuopelno kriterijus apskritai siejamas su „modernia“ 
visuomene, 0 priskyrimo kriterijai buvo susiję su „tradicine“ visuomene. Pasak 
Weberio ir daugumos kitų administravimo aiškintojų, biurokratija ir administ- 
racija yra iš esmės modernūs ir nuopelnais grindžiami politinės sistemos 
komponentai'2. Piliečiai šaliai valdyti gali išrinkti tradicinį elitą, tačiau biu- 
rokratija (teoriškai) vis tiek rinksis geriausius žmones, ir nesvarbu, kokia jų 
socialinė ar ekonominė padėtis arba kiti jiems priskiriami bruožai. Net tradi- 
ciniai, skiriami valdytojai gali norėti kuo labiau apmokytos ir sumodernintos 
biurokratijos. Taip atrodo teoriškai, tačiau tikrovėje šis principas įvairiose 
visuomenėse taikomas labai skirtingai. 

Douglas teigia, kad priskyrimo ir nuopelno kriterijai yra nulemti kultūros 
grupinio aspekto, o konkrečiau, politinės kultūros. Kyla klausimas, kokiu 
mastu individo galimybės tapti vadovu valdžioje priklauso nuo jo narystės 
kokioje nors visuomenės grupėje. Tradicinėje visuomenėje, kur individo vaid- 
menį stipriai veikia ir grupės, ir tinklo įtaka, svarbiausi yra priskyrimo kriterijai. 

Net jei ir būtų erdvės deryboms asmeniniu pagrindu („retas tinklas“), priski- 
riamieji kriterijai dažnai vaidintų svarbų vaidmenį apibrėžiant šių derybų 
lauką. Tokioje visuomenėje individui būtų sunku ištrūkti iš savo kilmės pan- 
čių, jis būtų sukaustytas savo „fatalistinės“ padėties ir negalėtų valdyti savo 
likimo. 

Nors viešųjų administratorių įdarbinimo lygybė išsamiai nagrinėjama ket- 
virtame skyriuje, šį klausimą būtina šiek tiek aptarti ir čia. Lygių įdarbinimo 
galimybių klausimas iškilo Jungtinėje Karalystėje, kai jis pradėtas sieti su 
socialine klase. Kingsley, konstruktyviai tyrinėjęs tipišką Didžiosios Britani- 
jos biurokratiją, nustatė, kad neproporcingai daug aukštesnio rango valstybės 
tarnautojų sudarė viduriniosios klasės atstovai'*. Tačiau savo darbe jis priešta- 
ringai vertino šio pernelyg gausaus atstovavimo padarinius. Visai tikėtina, 
kad net jei biurokratija būtų įdarbinama maksimaliai atsižvelgiant į nuopel- 
nus, vis dėlto toliau dominuotų tų pačių aukštesniosios ir viduriniosios klasių 
atstovai, nes esama koreliacijos tarp priklausomybės socialinei klasei, gebėji- 
mo išlaikyti standartinius egzaminus, sėkmės mokykloje ir pan. Tai, kad 
atskleisto šališkumo priežastimi gali būti ir kitos socialinės jėgos, netrukdo 
įdarbinimui būti politine problema. Tai tapo ypač aktualu dabartiniu metu, 
įsigalėjus didesnei klasių, kalbinių grupių, religijų ir lyčių lygybei. 

Lygybė yra itin svarbi turint omenyje daugumos viešųjų biurokratijų klien- 
tūros sudėtį. Nors daugybė viešųjų administratorių rūpinasi verslu, pramone, 
žemės ūkiu, užsienio politika ir krašto apsauga, dauguma viešųjų įstaigų 
klientų yra iš sąlygiškai socialiai nuskriaustų gyventojų sluoksnių. Tad susi- 
duriame su gana dažna situacija, kai viduriniosios klasės administratoriai 
turi spręsti darbininkų ar užribio klasės problemas'*. Abi grupės gali priklau- 
syti tai pačiai tautinei kultūrai, tačiau skirtingų socialinių klasių vertybės vis 
dar dažnai skiriasi. Ši problema itin svarbi, kai klases skiriančios ribos sutam- 
pa su etniniu, kalbiniu ar kitokiu susiskirstymu. Dėl tokio etninio ir klasinio 
susiskirstymo būta raginimų nustatyti administratorių įdarbinimo kvotas tam, 
kad administracija tiksliai atspindėtų visuomenę, kuriai ji ketina vadovauti. 
Tai gali būti itin svarbu žemesniojo rango biurokratijos atstovams, kurie 
dažnai bendrauja su visuomene. Žinoma, šį sprendimą galima lengvai inter- 
pretuoti kaip prieštaraujantį įdarbinimo pagal nuopelnus principui, kuris 
paprastai būdingas šiuolaikinėms administravimo sistemoms. Taigi, nors tai 
šiek tiek paradoksalu, bet mėginant sukurti tam tikrą lygybės formą tarnyboje, 
gali prireikti sukurti tam tikrą nelygybę telkiant jos personalą. 

Lygybė iškelia kitą viešojo administravimo klausimą. Kaip jau minėjome, 
biurokratinėms Vakarų visuomenių organizacijoms būdingas hierarchinis val- 
dymas. Organizacijų viršininkai visada stengdavosi pasinaudoti savo val- 
džia nurodydami valdiniams, ką daryti. Vienos kultūrinės grupės visada 

norėdavo labiau pripažinti šią valdžią negu kitos. Crozier nurodo aiškius 
valdžios pripažinimo skirtumus, būdingus Prancūzijos, Britanijos, Amerikos 
ir Rusijos organizacijoms'?. Jis nurodo, kad Prancūzijos organizacijas kamuo- 
ja daugelio jų narių nesugebėjimas paklusti įsakmioms viršininko koman- 
doms, o britų kultūroje įsišakniję pagarbos modeliai padarė tokias komandas 
visai priimtinas. Tiek Vakarų, tiek Rusijos visuomenių požiūris į valdžią 
smarkiai pasikeitė, tačiau daugelis Crozier nurodytų problemų ir skirtumų 
išliko“?. Panašiai viešojo administravimo tyrimai, atlikti besivystančiose šaly- 
se, parodė, kad viršininko įsakymams gali būti paklūstama ne dėl jo užimamo 
posto, bet dėl jo asmeninių savybių ir iš lojalumo jam"". 

Nors esama šių skirtumų, valdžia vis mažiau pripažįstama visose išsivys- 
čiusiose šalyse. Šią tendenciją galima laikyti naujojo „poindustrinės visuome- 
nės“ individualizmo aspektu'š. Tradicinei hierarchinei organizacijų struktū- 
rai buvo pasiūlytos tokios alternatyvos kaip vadinamosios „dialektinės 
organizacijos“ ir „bendradarbiavimo konsensuso pagrindu“ organizacijos??. 
Kiti analitikai propagavo būtinumą „prasiveržti pro biurokratiją“ arba 
„sugriauti biurokratiją“ viešosiose organizacijose??. Apskritai šios ir begalė 
kitų siūlomų reformų tėra bandymai pakeisti valdžią daug spontaniškesnėmis 
organizacijos formomis, pagrįstomis didesne lygybe tarp darbo grupės narių. 
Pasak šių sampratų, hierarchinių organizacijų „vadovus ir valdinius“ pakeis- 
tų bendradarbių grupės. 

Labiausiai stengtasi įtvirtinti lygiateisiškumą organizacijose pramonės va- 
dybos srityje. Kai kurios organizacijos, pasivadinusios „pramoninėmis demo- 
kratijomis“, meistro vadovavimą pakeitė bendru darbo grupės sprendimų 
priėmimu. Pavyzdžiui, daugybės Švedijos pramonės įmonių darbininkai gali 
patys rinktis darbo vadovus, rinktis darbo tempą ir laiką. Daugybė kompanijų 
ir vis daugiau viešųjų organizacijų, skatindamos darbininkų iniciatyvumą ir 
siekdamos gerinti produkcijos kokybę, perėmė tokius mechanizmus kaip „ko- 
kybės būreliai“ iš Japonijos ir „totalinė kokybės kontrolė“ iš kitų šaliųė!. Galų 
gale Vokietijos ir Skandinavijos kompanijos pakluso reikalavimams savo dar- 
bininkų atstovams suteikti faktiškai lygias teises direktorių valdybose. Kitose 
pramoninėse šalyse įteisinti ne tokie kraštutiniai šios Mitbestimmung praktikos 
variantaič. 

Kaip parodysiu skyriuje apie administravimo reformą, viena iš šiuolaiki- 
nių viešojo sektoriaus reformos krypčių yra „dalyvavimas“. Šių reformatorių 
argumentas tas, kad valdymas yra pernelyg hierarchinis, todėl žemesnieji 
viešosios tarnybos ešelonai nepajėgia daryti įtakos organizacijos daromiems 
sprendimams. Įrodinėjama, kad šitaip iš darbuotojų atimama teisė jaustis 
organizacijos nariais, 0 pati organizacija praranda savo ekspertus. Be to, 
hierarchinės kontrolės sumažinimas leidžia vyriausybėms atsisakyti daug 

viduriniojo vadovų sluoksnio tarnautojų, kurių darbas buvo priežiūra“*. Mo- 
derniose politinėse kultūrose didesnių dalyvavimo galimybių suteikimas yra 
beveik pagrindinė geros vadybos sąlyga tiek viešajame, tiek ir privačiajame 
sektoriuose. 

Šios naujos organizacinės vadybos formos iškelia viešosioms organizaci- 
joms unikalų klausimą: kokį vaidmenį organizacijos atžvilgiu vaidina klien- 
tas? Viešosios organizacijos paprastai būna „Žmonių apdorojimo“ organiza- 
cijos, 0 jų „produktas“ turi daug tų pačių žmogiškų poreikių kaip ir 
„gamintojai“. Todėl kliento kaip valdinio ar partnerio padėtį turi apibrėžti 
organizacija. Tik nedaugelis viešųjų organizacijų gali sau leisti traktuoti klientą 
kaip lygiateisį partnerį priimant sprendimus, ir nesvarbu, kiek kai kurie ste- 
bėtojai (ir klientai) trokštų įtvirtinti tokią organizavimo formą kaip normą. Vis 
dėlto aptartosios dalyvavimo reformos reikalauja, kad labiau dalyvautų klien- 
tai, ypač tvarkant tokias paslaugas kaip mokymas ar aprūpinimas būstu“*. 

Viešosios organizacijos taip pat turi vykdyti teisinius ir moralinius įparei- 
gojimus, neleidžiančius joms būti pernelyg jautrioms savo klientams. Tuo pat 
metu viešosios organizacijos turi progą ir gali kai kuriais atžvilgiais įtraukti 
klientus į juos liečiančių sprendimų formavimą, taip pat į organizacijų veiklą 
apskritai. Net ir nedarydamos nieko daugiau, viešosios organizacijos gali 
garantuoti, kad su klientais būtų elgiamasi sąžiningai ir kad jiems būtų 
suteikta teisė daryti įtaką juos liečiantiems sprendimams, 0 gal net kontroliuo- 
ti tokius sprendimus*?. Iš tiesų klientai gali noriau pripažinti jiems nepalan- 
kius sprendimus, jeigu jiems buvo suteikta galimybė dalyvauti juos priimant 
ir paaiškintos tokį sprendimą lėmusios priežastys. 

Pirmieji poindustrinės visuomenės dešimtmečiai rodo, kad viešųjų organi- 
zacijų klientai darosi vis aktyvesni ir nepaklusnesni, kaip pasakytų Douglas, 
jie siekia žemesnių tinklelio pozicijų. Tai būdinga labiau išsilavinusiems, 
plačiajam gyventojų sluoksniui skirtų programų klientams - pavyzdžiui, to- 
kių viešųjų pensijų programų kaip socialinis aprūpinimas klientams. Ir vis 
labiau tai būdinga Žemesniosioms socialinėms ekonominėms klasėms, ku- 
rioms tokie terminai kaip „galių suteikimas“ simbolizuoja troškimą pakeisti 
savo santykį su biurokratija““. Taip pat tokios reformos kaip „piliečių charti- 
jos“ padeda paprastiems piliečiams geriau suprasti, kokios gali būti jų teisės 
vis-ū-vis biurokratijaš". 


Laisvė ir prievarta. Su hierarchijos ir lygybės idėjomis glaudžiai susijusi 
laisvės ir jos priešybės - prievartos dimensija. Kaip minėjome, daugumos čia 
aptariamų visuomenių pripažįstamos vertybių sistemos nuolat keičiasi. Jos vis 
palankiau žiūri į mažėjančią ekonominę laisvę ir į didėjančią raiškos bei 
socialinio aktyvumo laisvę. Abiejų laisvės tipų ribas dažnai turi nustatyti 

biurokratija, kuri taip pat nusprendžia, kokiu mastu galima panaudoti prie- 
vartą verčiant paklusti jos sprendimams. Tai, žinoma, būdinga ekonomikos 
reguliavimo įstaigoms, tačiau mes nuolat užmirštame, kad policija pati yra 
viena iš labiausiai visur esančių administravimo formų. Tokių reformistinių 
socialinių programų, kaip daugelyje pramoninių demokratijų diegiama pro- 
grama bedarbio pašalpą gaunantį įsidarbinti, įgyvendinimas taip pat susijęs 
su kai kurių piliečių laisvės ribojimušė. 

Mes pagrįstai galime sakyti, kad demokratinės visuomenės stabilumas 
gali priklausyti nuo vertybinio konsensuso tarp tų, kurie diegia taisykles, ir 
piliečių daugumos. Gausūs studentų aktyvistai septintojo dešimtmečio pabai- 
goje ir iki šiol besitęsiantys protestai prieš rasinę diskriminaciją, branduoli- 
nius ginklus, atomines elektrines ir aplinkos teršimą toliau rodė, jog esama 
didelių vertybinių nesutarimų: vieni trokšta daugiau laisvės, kiti reikalauja 
naudoti daugiau prievartos priešingam argumentui įtvirtinti. Studentų maiš- 
tai, pavyzdžiui, Pietų Korėjoje ir Kinijoje, - tai dar vienas įrodymas, kad laisvė 
ir prievarta gali būti esminiai visuomenės nesutarimų dėl vertybių klausimai. 
Pagaliau nesutarimai dėl abortų ir skyrybų liudija vėl atgimstantį bažnyčios 
ir kultūros vaidmenį visuomenėje, o skirtumai tarp kartų kelia nesutarimus 
dėl vyriausybės reguliuojamosios veiklos vaidmens. 

Nors kyla šių konfliktų ir nesantaikos protrūkių, tiesioginis fizinės jėgos 
panaudojimas moderniose visuomenėse yra mažiau priimtinas ir greičiausiai 
gana retas reiškinys. Kita vertus, tokio ginčytino politinės kontrolės būdo kaip 
netiesioginė prievarta griebiamasi vis dažniau. Čia mes kalbame ne vien apie 
potencialų Žmogaus minčių kontroliavimą psichologinėmis priemonėmis (pa- 
našiai kaip Orwello romane 1984-ieji), bet ir apie administravimo įstaigų 
sugebėjimą primesti savo valią piliečiams ir nesukelti jų pasipriešinimo. Tai 
daroma įvairiais būdais, iš kurių patys dažniausi yra efektyvumo reikalavi- 
mas ir apeliavimas į technologinius kriterijus priimant sprendimus“?. 

Paprastam piliečiui, o šiuo atžvilgiu net neeiliniam piliečiui, vis sunkiau 
užginčyti sprendimus, kuriuos priima technologiškai kompetentinga ir gerai 
apsaugota biurokratija. Todėl šiuolaikinė vyriausybė - tai lydinys didelių 
organizacijų, priimančių savarankiškus sprendimus ir verčiančių individus 
jiems paklusti. Emmette'as Redfordas yra pasakęs: 


Pagrindinis daugelio žmonių, pavaldžių administracinei valstybei, bruožas — 
tas, kad jie būna apsnūdę, kai priimami dauguma juos liečiančių sprendimų. Jų 
aktyvumas jokiu būdu negali prilygti jų paklusnumui. Pavaldumą skatina per- 
nelyg daug dalykų, kad žmogus galėtų juos aprėpti, todėl jis negali aktyviai 
reaguoti į viską, kas daro jam poveikį. Visur besistengiantį dalyvauti individą 
prarytų sumaištis, jo aktyvumas taptų išsklaidytas, o asmenybė susiskaidytų. 

Demokratija, kai žmogus gali dalyvauti visur, kas jį liečia, neįmanoma administ- 


ruojamoje visuomenėje.?? 


Kai kam gali pasirodyti, kad mes su profesoriumi Redfordu perlenkiame 
lazdą, tačiau administracinės tironijos grėsmė išlieka net ir puikiai administ- 
ruojamose moderniose visuomenėse. Tai aiškiai įrodo menkas visuomenės 
aktyvumas sprendžiant daugelį aplinkosaugos ir energetikos klausimų, kurių 
sprendimas lemtingas piliečiams. Sprendimus šiais klausimais dažniausiai 
priima ekspertai, kurių nuomonės neretai skiriasi, o dėl informacijos stokos 
piliečiai neturi galimybės rinktis?!. Čia komentuojame tik kultūrinį šios pro- 
blemos aspektą, o galimų jos sprendimų analizę atidėsime iki 9 skyriaus. 

Nors galimybės manipuliuoti administruojamoje arba poindustrinėje vi- 
suomenėje yra gana didelės, individo kontrolė neprievartinėmis priemonėmis 
yra beveik tokia pati ar netgi didesnė negu tradicinėje visuomenėje. Tai labai 
aiškiai matyti iš Douglas svarstymų apie individo elgesio apribojimus visuo- 
menėje ir tiek grupės, tiek tinklelio plotmėje egzistuojančią kontrolę??. Tad 
dvidešimtojo amžiaus pradžia ir vidurys, kai klestėjo masių demokratija ir 
liberalizmas, gali būti tik pereinamasis laikotarpis tarp dviejų „totalitariškes- 
nių“ valdymo formų. Tradicinėje visuomenėje nefizinės prievartos naudoji- 
mas pateisinamas remiantis religinėmis ir ideologinėmis dogmomis. Poin- 
dustrinėje visuomenėje nefizinė prievarta gali būti įteisinta apeliuojant į 
efektyvumą bei technologiją ir į žiniasklaidą — O tai ir yra šiuolaikinių visuo- 
menių, siekiančių didinti socialinį ir ekonominį racionalumą, dogma. 

Didėjantis gyventojų išsimokslinimas ir atitinkamai didėjantis supratimas, 
kad jie kompetentingi dalyvauti priimant politinius sprendimus, gali sustip- 
rinti įtampą poindustrinėje visuomenėje. Pagal vieną scenarijų yra pakanka- 
mai daug kompetentingų piliečių, galinčių daryti realų poveikį politikai. Pa- 
gal ne tokį optimistinį scenarijų technologijos tobulėja daug sparčiau negu 
piliečių kompetencija, o tai smarkiai pagilina prarają tarp jų ir veikiančios 
politinės sistemos*?. Dabar ši įtampa išsilieja į konfliktus dėl atominių elek- 
trinių, reprodukcinių technologijų bei gynybos politikos. Nesvarbu, kuris iš 
šių scenarijų yra tikslus, o galbūt jie abu tikslūs sprendžiant skirtingus 
politinius klausimus, piliečių dalyvavimas valdant biurokratinę ir technolo- 
ginę visuomenę greičiausiai ir toliau bus esminė poindustrinės visuomenės 
problema. Institucinės permainos ir tai, kad visuomenė suvokia dalyvavimo 
galimybes, toliau skatina angažuotumą, tačiau dėl bauginančių technologi- 
nių reikalavimų mažėja dalyvavimo veiksmingumas. 

Pavojai, kad formuojant sprendimus gali dominuoti technologijos ir elitai, 
demokratinėse visuomenėse pripažįstami kaip problema, bet lengvų jos spren- 
dimų nėra. Vienas iš rekomenduojamų sprendimų - elektroninė demokratija, 

kai visuomenei suteikiama galimybė dalyvauti priimant sprendimus (bent jau 
kaip balsuotojai) per gausius elektroninius referendumus. Kiti kritikai įrodi- 
nėja, jog ši paprasta dalyvavimo forma nėra tinkama, iš dalies todėl, kad 
svarstytini klausimai būna nuspręsti iki įsitraukiant visuomenei. Šie kritikai 
gina labiau patariamąsias demokratijos formas, kai visuomenė dalyvauja vi- 
same svarstymo procese ir jai suteikiama proga šiek tiek apmąstyti ir apsvars- 
tyti problemas?*. Savo ruožtu rimto svarstymo kritikai kelia klausimus dėl šio 


metodo praktiškumo“. 


Lojalumas ir įsipareigojimas. Trečioji politinės kultūros dimensija, minima 
Pye, buvo lojalumas ir įsipareigojimas. Jis daugiausia siejamas su paskutine 
bendruomene, kuriai individas būna besąlygiškai ištikimas. Daugelyje besi- 
vystančių visuomenių ir net kai kuriose pramoninėse visuomenėse individas 
nėra linkęs tapatintis su Žmonėmis, nepriklausančiais jo šeimai. Net ir ten, 
kur pareiga šeimai era svarbiausias dalykas, ištikimybė kalbai, religijai, kas- 
tai ar etninei grupei silpnina asmeninį įsipareigojimą valstybinei politinei 
sistemai ir sukuria palankias sąlygas politiniams neramumams bei nestabi- 
lumui. Be to, Europoje stiprėja lojalumas Europos Sąjungai, tad tapatinimasis 
su nacionaline valstybe puolamas dar vienu aspektu“. 

Menkesnio visuomenės įsipareigojimo valstybei padariniai viešajam admi- 
nistravimui yra dideli, ypač kai tai būna įsipareigojimai nesusijusioms su 
šeima subnacionalinėms grupėms. Pirma, esant tokiam socialiniam susiskai- 
dymui, išryškėja tendencija perduoti galią biurokratijai. Esant radikaliam su- 
siskaidymui, priimti politinius sprendimus būna labai sunku ar net visai 
neįmanoma, tačiau kai kurios Europos šalys, stengdamosi apeiti šią proble- 
mą, sukūrė struktūrinius ir elgesio mechanizmus. Pavyzdžiui, tiek Nyderlan- 
duose, tiek Šveicarijoje buvo surastos partnerystės priemonės, leidžiančios 
įveikti susiskaldymą, - tai tvirtas elito sutarimas, padedantis pažaboti poten- 
cialų konfliktą dėl kalbos ir religijos“. 

Vis dėlto primestų sprendimų neveiksnumas ar būtinybė primesti sprendi- 
mus dažniausiai apriboja įstatymų leidžiamosios ar vykdomosios valdžios 
galimybes efektyviai priimti sprendimus. Tokiais atvejais viešoji biurokratija 
gali būti vienintelis efektyvus sprendimus priimantis valstybės darinys. Be to, 
jei Weberio ir kitų apibūdintas biurokratijos etosas, kad biurokratija yra aukš- 
čiau politikos, sėkmingai įdiegtas gyventojams, ji gali veiksmingai funkcio- 
nuoti. Biurokratija gali sudaryti įspūdį, kad dirba savarankiškai bei raciona- 
liai ir kartu priima visuomenei svarbius politinius sprendimus, kai 
tradiciškesnės demokratinės institucijos yra neveiklios. Šis apibūdinimas, be 
jokios abejonės, tiktų Ketvirtajai Prancūzijos Respublikai ir tam tikru mastu 
dabartinei Italijai bei Belgijai, taip pat daugeliui trečiojo pasaulio šalių?*. 

Tačiau vis labiau ryškėja tai, kad šių biurokratijos sampratų erozija gali 
apriboti būsimą biurokratijos veiksmingumą sustingusiose ar susiskaidžiu- 
siose visuomenėse. Biurokratija nustoja būti nešališka teisingumo arbitre ir 
tampa skelbiamų politinių apeliacijų taikiniu??. 

Antrasis politinių kultūrų segmentacijos esmės padarinys viešajam ad- 
ministravimui susijęs su administratoriaus ir kliento santykiu. Kaip ir ap- 
tariant socialinės klasės ir įdarbinimo ryšį, būtina atkreipti dėmesį į diferen- 
cijuotą etninių grupių įdarbinimą. Vienos grupės dominavimas yra įprastas 
trečiojo pasaulio šalyse, ypač ten, kur dabartines nacionalines sienas buvu- 
sios kolonijinės valstybės nubrėžė menkai atsižvelgdamos į kuriamų politi- 
nių vienetų socialinę sudėtį. Pavyzdžiui, etniniai konfliktai Ruandoje, Bu- 
rundyje, Nigerijoje ir kitose šalyse iš dalies vyksta dėl to, kuri grupė vyraus 
viešajame sektoriuje (taip pat armijoje). Žinoma, toks etninis suskaidymas 
būdingas ne vien trečiajam pasauliui; jis ryškus Šiaurės Airijoje, kur domi- 
nuoja protestantai, ir Kanadoje, kur istoriškai dominuoja angliškai kalbanti 
bendruomenė. 

Tokie susiskaidymai būna ne tik pilietinių neramumų priežastis, bet ir 
kelia kasdienę įtampą. Vienas iš šios įtampos tarp socialinių grupių aspektų 
yra įprasta dominuojančios kultūros atstovų padėtis administracinėse įstaigo- 
se. Šie individai administruoja programas, skirtas padėti priklausomų kultūrų 
žmonėms. Kaip ir socialinės klasės atveju, dauguma administratorių yra kilę 
iš visuomenėje dominuojančių kultūrinių grupių, o neproporcingai daug jų 
klientų yra priklausomų kultūrų atstovai. Tokia padėtis ne tik didina tarp 
grupių tvyrančią įtampą, bet gali taip pat ir mažinti administracinių struktūrų 
darbo efektyvumą. 

Iš esmės viešasis administravimas yra „žmonių apdorojimas“. Kliento no- 
rai ir reikalavimai būna perteikiami administratoriui, administratorius priima 
tam tikrus sprendimus, 0 tie sprendimai perduodami klientui. Akivaizdu, jog 
tai bendravimo procesas ir čia, kaip visais bendravimo atvejais, naudojamasi 
bendrosiomis vertybėmis, simboliais ir kognityvinėmis struktūromis. Šis suta- 
rimas nebūtinai randamas tarp skirtingų subkultūrinių visuomenės grupių 
narių. Šiais atvejais administratorių ir klientų sąveikos rezultatas gali būti ne 
veiksmingo bendravimo ir savitarpio supratimo plėtojimas, o priešiškumo, 
neapykantos ir egzistuojančių prietarų sustiprėjimas. Tai itin būdinga įgy- 
vendinant socialines programas, kurios paliečia klientų ir administratorių 
puoselėjamas vertybes. Daugelis tiesioginių socialinės nesantaikos priežasčių 
yra išnagrinėtos įvairiuose skirtingų klasių sąveikos tyrinėjimuose, tačiau 
apibendrindami galime sutikti su Sjobergu, Bremeriu ir Farisu, kad „biuro- 

kratinės organizacijos vaidina lemiamą vaidmenį palaikant socialinį susi- 


sluoksniavimą“!00, 


Pasitikėjimas ir nepasitikėjimas: biurokratijos galios teorija. Ketvirtasis ir 
paskutinis politinės kultūros aspektas - tai tarp gyventojų vyraujantis pasi- 
tikėjimo ir nepasitikėjimo lygis. Politiniu pasitikėjimu tapo itin populiaru 
aiškinti santykinę skirtingų politinių sistemų sėkmę, 0 ypač - nevienodą sėk- 
mę kuriant politinę demokratiją'?!. Aptardami šį kultūros aspektą, mes pamė- 
ginsime teoriškai paaiškinti, kodėl viešosios administracijos galia skirtingai 
plėtojasi įvairiose politinėse sistemose. 

Manome, kad galios priimti administracinius sprendimus augimo tempas 
šiuolaikinėse šalyse yra skirtingas ir tai lemia ne vien grynai atsitiktinės ar 
iracionalios jėgos — bent jau iš dalies tai lemia šių šalių politinių kultūrų 
modeliai. Pasitikėjimo modeliavimas politinėse kultūrose gali vaidinti svarbų 
vaidmenį šioje analizėje. Pirmiausia išskirkime du socialinio arba politinio 
pasitikėjimo komponentus. Pirmasis komponentas - tai pasitikėjimas indivi- 
dais - asmeninio cinizmo priešybė. Šis kintamasis dydis traktuojamas kaip 
parodantis, kokiu mastu visuomenės nariai tiki, kad gali pasitikėti kitais 
individais - ne savo šeimų nariais. Be to, patiklūs individai turėtų būti linkę 
palankiai vertinti žmogaus prigimtį. Toks pasitikėjimas žmogiškumu nėra 
vienodai būdingas visoms kultūroms. Almondas ir Verba pateikia pačius 
patikimiausius tiesioginius duomenis apie pasitikėjimo žmonėmis įvairovę. 
Jie nustatė, kad 55 procentai amerikiečių ir 49 procentai britų, bet tik 7 pro- 
centai italų, dalyvavusių jų apklausoje, mano, jog „galima pasitikėti dauguma 
žmonių“ 02, Gana panašus pasitikėjimo ir nepasitikėjimo pasiskirstymas bu- 
vo nustatytas ir kitais tyrimais. Socialinio nepasitikėjimo mastą Prancūzijoje 
gerai aprašo Wylie, kuris nurodo, kad daugelis jo pažįstamų provincijos 
prancūzų mano taip: 


kadangi visi individai apskritai yra piktavaliai ir kadangi visuomenė niekada 
nenumalšina gelminio aš, kiekvieno individo elgesį iš tikrųjų skatina nematomos 


jėgos, kurios, ko gero, yra priešiškos.!0š 


Nors nuo tada, kai Wylie parašė šias eilutes, Prancūzijos politinis ir socialinis 
gyvenimas smarkiai sumodernėjo, tačiau kai kurios pamatinės neigiamos 
žmogaus prigimties sampratos išliko!9*. Naujesni duomenys patvirtina skir- 
tingų pasitikėjimo lygių egzistavimą (Žr. toliau). 

Pasitikėjimas ir nepasitikėjimas politine kultūra svarbūs administracinės 
galios didėjimui todėl, kad socialinio pasitikėjimo trūkumas pašalina nefor- 
malios ir susireguliuojančios veiklos galimybę ar bent jau tikimybę. Didesnio 
pasitikėjimo visuomenėse šios rūšies veikla gali papildyti valdžios veiksmus, 

kuriais reguliuojami žmonių santykiai visuomenėje. Tokiose politinėse siste- 
mose kaip Jungtinės Valstijos, Jungtinė Karalystė ar Skandinavijos šalys, kur 
socialinis pasitikėjimas yra didelis, gana lengvai atsiranda nevyriausybinės 
alternatyvos viešajam administravimui. Individai jaučia, kad jie gali saugiai 
kurti organizacijas ir gali leisti šioms organizacijoms tam tikru mastu kontro- 
liuoti jų narių gyvenimus. 

Gana ryškus šio reiškinio pavyzdys yra advokatų ir medikų asociacijų 
panaudojimas sureguliuojant svarbius viešosios politikos aspektus!*". Įvairūs 
mechanizmai, leidžiantys kartu teikti viešąsias paslaugas - budėjimas kvar- 
nimo būstu programų įgyvendinimas,- taip pat priklauso šiai kategorijai!?€. 
Šį pasitikėjimo aspektą galima pagrįsti ir lyginant profesinių sąjungų galias 
reguliuoti ekonomikos reikalus šiose visuomenėse, nors Jungtinės Valstijos 
šiuo požiūriu būtų tam tikra anomalija. Taigi tais atvejais, kai individai labai 
pasitiki vieni kitais, mes galime viltis, kad daugybė šiaip jau viešųjų funkcijų 
bus atliktos privačiai. 

Robertas Putnamas teigė, jog aiškinant visuomenių skirtumus, yra svarbūs 
skirtingi „socialinio kapitalo“ lygiai!??. Jo manymu, sėkmingos demokratijos 
kūrimas priklauso nuo to, ar individai sugeba kurti asociacijas, pranokstan- 
čias jų šeimas ir artimiausius socialinius sambūrius. Šios grupės iš esmės ne 
tik padeda pasirengti demokratiniam dalyvavimui, bet ir rodo ryžtą dirbti su 
žmonėmis, kurie skiriasi nuo mūsų pačių. Be to, šios socialinės organizacijos 
įsiterpia tarp valstybės ir visuomenės šitaip iki minimumo sumažindamos 
tiesioginį autoriteto primetimą individams!8. Putnamas remiasi šiais skirtu- 
mais aiškindamas vienos šalies (Italijos) regionų įvairovę, taip pat tos pačios 
šalies ilgainiui atsirandančius skirtumus!“?, 

Čia taip pat galime matyti pavyzdį, kaip gali vykti tam tikri sisteminiai 
politinės kultūros pokyčiai. Vienas bendrų daugelio centro dešiniųjų skelbia- 
mų vyriausybės programų bruožų nuo devintojo dešimtmečio pradžios iki 
pastarųjų metų - keliamas reikalavimas privatizuoti tas funkcijas, kurios anks- 
čiau buvo viešosios. Net ir tose šalyse, kuriose istoriškai susiklostė labai 
palankus požiūris į viešojo sektoriaus veiklą (pvz., Prancūzijoje, Italijoje ir 
daugelyje trečiojo pasaulio šalių), daugelis viešųjų funkcijų buvo privatizuo- 
tos!!?. Dar pamatysime, ar tai nėra tik nukrypimas ir, praėjus „Naujosios 
dešinės“ politikos madai, nebus vėl sugrįžta prie labiau etatistinės politikos. 
Tačiau gali atsitikti ir taip, kad jei privatizacijos bus gana sėkmingos, kei- 
čiantis elgesiui, keisis ir nuostatos. 

Kaip ir atviras ekonominės veiklos privatizavimas, viešųjų paslaugų teiki- 
mas galbūt labiau negu kada nors anksčiau priklauso nuo aktyvaus nepelno 
organizacijų - „trečiojo sektoriaus“ - dalyvavimo. Viešųjų paslaugų teikimui 

dabar būdingas įvairiopas viešojo ir privataus sektorių bendradarbiavimas, o 
viena iš svarbesnių jo formų - viešųjų ir privačiųjų įstaigų partnerystė. Šis 
paslaugų teikimo modelis dažnai būna veiksmingas ir efektyvus ir šiek tiek 
leidžia sumažinti paslaugų biurokratiškumą. Kita vertus, jis kelia atskaitomy- 
bės ir kontrolės klausimų, o vyriausybė, užuot tiesiog ėmusis hierarchinės 
kontrolės, turi sugebėti prižiūrėti įvairius sutartinius ir partnerystės sando- 
rius!!!, 

Tarpasmeninio pasitikėjimo rodikliai. Traktuodami ryžtą formuoti asocia- 
cijas kaip vieną pasitikėjimo tarp individų rodiklių, mes vėl randame didžiu- 
lių skirtumų tarp šalių. Pavyzdžiui, Almondas ir Verba nustatė, kad 40 pro- 
centų amerikiečių ir 30 procentų britų teikia pirmenybę laisvalaikio praleidimui 
ne namie, dažniausiai dalyvaujant kokioje nors grupinėje veikloje!!2. Priešin- 
gai, Italijoje ir Meksikoje tokiai veiklai pritarė atitinkamai 7 ir 11 procentų 
gyventojų. Pagal dar ankstesnę apklausą, atliktą Prancūzijoje, aktyviai lei- 
džiančių laisvalaikį Žmonių skaičius taip pat buvo nedidelis (tik 11 procentų 
prancūzų teikė pirmenybę kokiai nors grupinei veiklai laisvalaikio metu)"!?, 
tačiau vėlesnės apklausos rodo, kad asociatyvus gyvenimas Prancūzijoje tur- 
tingas!!*. Apklausos, atliktos daugelyje demokratinių pramoninių šalių paro- 
dė, kad prancūzai, italai ir japonai ne taip noriai įsitraukia į savanoriškas 
organizacijas kaip kitų šalių gyventojai (2.8 lentelė). O nėra bendro grupinės 
narystės ir dalyvavimo modelio, dalyvavimo modelis atrodo kaip ilgas ramy- 
bės periodas, kurį retkarčiais pertraukia didelio masto ir net audringi socia- 
liniai judėjimai!"“, 

Dar vienas polinkio kurti grupes rodiklis yra darbininkų, priklausančių 
profesinėms sąjungoms, proporcinė dalis. Profesinės sąjungos iškilo galbūt 
kaip svarbiausios organizacinės Vakarų visuomenės grupės, ypač jei turėsime 
omenyje jų daromą įtaką politinei sistemai. Taigi, jei mes pažiūrėtume, koks 
procentas ekonomiškai aktyvių gyventojų dalyvauja šiose organizacijose, gau- 
sime tam tikrų duomenų apie atitinkamos šalies gyventojų organizacinius 
sugebėjimus ir interesus (tai parodyta 2.8 lentelėje). Kaip matyti iš 2.8 lentelės, 
Jungtinėje Karalystėje, Australijoje, taip pat ir mažesnėse Europos demokra- 
tinėse valstybėse profesinių sąjungų narių yra kur kas daugiau nei kitose 
šalyse. Mes jau kalbėjome apie aukštą tarpasmeninio pasitikėjimo lygį Jung- 
tinėje Karalystėje, taip pat ne kartą buvo minimas skandinavų polinkis burtis. 
į organizacijas!!*. Panašiai ir trečiojo pasaulio šalyse nėra stipraus darbinin- 
kų judėjimo, ir tai iš dalies atspindi palyginti žemą tarpasmeninio pasitikė- 
jimo lygį šiose visuomenėse, taip pat ir tai, kad darbo jėga sudaro palyginti 
mažą monetarinių ekonomikos sektorių dalį. 

Įdomiausia tai, kad Prancūzijoje, Italijoje, Jungtinėse Valstijose ir Japonijoje 
profesinių sąjungų veikloje dalyvauja tik nedidelė gyventojų dalis (žr. 2.9 
lentelę). Iš šios diskusijos apie pasitikėjimą aiškėja, kad Italijos ir Prancūzijos 
gyventojams būdingas mažas socialinis pasitikėjimas. Mažą tarpasmeninį 
pasitikėjimą rodo ir menkas organizacinės veiklos lygis. Polinkio burtis į 
grupes silpnumą rodo ne tik šie kiekybiniai rodikliai, bet taip pat ir kokybiniai 
tyrinėjimai, atskleidžiantys egzistuojančių organizacijų silpnumą. Užuot funk- 
cionavusios kaip darni visuma, Prancūzijos ir Italijos profesinės sąjungos yra 
draskomos ideologinių ir politinių ginčų, neleidžiančių joms efektyviai for- 
muoti ir įgyvendinti viešąją politiką. 

Atsižvelgiant į pateiktus duomenis apie požiūrį į socialinį pasitikėjimą ir 
laisvalaikio leidimą ne namie, kiek gausesnio dalyvavimo profesinėse sąjun- 
gose būtų galima tikėtis iš amerikiečių. Akivaizdu, jog tai atskiras suintere- 
suotumo priklausyti tam tikram organizacijos tipui trūkumo atvejis, o ne 
bendresnio pobūdžio rodiklis, liudijantis polinkį burtis į organizacijas. Galų 
gale nors daug kas teigia, kad Japoniją galima laikyti į grupę orientuotos 
visuomenės modeliu, nedaug japonų priklauso profesinėms sąjungoms. Šiuo 
atveju menką narystės profesinėse sąjungose rodiklį galbūt lemia tai, kad 
viena organizacija (kompanija) yra pakeitusi kitą (profesinę sąjungą) ir tapusi 
darbo jėgos organizavimo centru. Jei dabartinis ekonomikos nuosmukis pri- 
vers japonų firmas atleidinėti darbininkus, šis modelis gali keistis. 


Pasitikėjimas valdžia. Antrasis pasitikėjimo aspektas - pasitikėjimas val- 
džia ir politinėmis institucijomis. Čia mus ypač domina tai, kokiu mastu indi- 
vidas tiki, kad „politinės“ struktūros ir politikai, kaip administracinių struktūrų 
priešybė, yra verti pasitikėjimo. Šiai politinio pasitikėjimo sampratai ir jos prie- 
šybei - politiniam cinizmui - priklauso taip pat ir idėja, kad politikai, priim- 
dami sprendimus, atsižvelgia į piliečių nuomonę. Šios pasitikėjimo rūšies im- 
plikacijos administracinės valdžios plėtrai yra daug svarbesnės nei neapibrėžto 
socialinio pasitikėjimo implikacijos. Jei dauguma gyventojų ar net gana svari 
mažuma netiki, kad jų valdžia ir politikai yra dori, sąžiningi ir nešališki, tokiai 
valdžiai valdyti šalį išties yra labai sunku. Žmonėms sunku pripažinti teisėtais 
sprendimus tokios politinės sistemos, kuria labai nepasitikima. Visada būtų 
manoma, kad sprendimai susiję su korupcija, apgaule ar favoritizmu. 

Taip pat matome, kad politinio pasitikėjimo lygis, kaip ir tarpasmeninio 
pasitikėjimo lygis, smarkiai skiriasi įvairiose kultūrose. Almondas ir Verba 
pateikia tiesiogiai palyginamų duomenų apie pasitikėjimo politikais skirtu- 
mus. Kai, atlikdami apklausą penkiose pasaulio šalyse, jie klausė responden- 
tų, ar šie tikį, kad gali patys daryti poveikį vietos ir šalies tvarkai, 75 procentai 
amerikiečių ir 62 procentai britų respondentų atsakė galį paveikti šalies tvarką, 

2.9 lentelė. Darbininkų, priklausančių profesinėms sąjungoms, dalis procentais 


Islandija Italija 

Švedija 91 Naujoji Zelandija 36 
Suomija 80 Vokietija 35 
Danija 76 Graikija 34 
Belgija 73 Estija 33 
Norvegija 68 Šveicarija 32 
Austrija 62 Nyderlandai 30 
Liuksemburgas 61 Argentina 27 
Filipinai 58 Japonija 26 
Lenkija 57 Ispanija 20 
Airija 53 Singapūras 17 
Australija 51 Jungtinės Valstijos 15 
Čekijos Respublika 39 Zimbabvė 13 
Jungtinė Karalystė 39 Pietų Afrika 13 
Kanada 37 Indija 8 


Šaltinis: M. Upham, ed., Trade Unions of the World (London: Cartermill, 1996). 


o Italijoje tik 28 procentai apklaustųjų jautėsi galį daryti tokią įtaką!!/. Ab- 
ramsonas ir Inglehartas, tirdami politinę socializaciją Prancūzijoje, 
Nyderlanduose ir Jungtinėse Valstijose, palygino vaikų pasitikėjimą tėvu ir 
valstybės galva. Nyderlanduose ir Jungtinėse Valstijose vaikai šiek tiek la- 
biau pasitikėjo politiniais veikėjais; Prancūzijoje vaikų pasitikėjimas savo 
tėvu buvo kur kas didesnis negu politinės sistemos atstovais!!Š. Daug nau- 
jesnių tyrinėjimų metu buvo nustatyta, kad Prancūzijos piliečiai politikais 
pasitiki mažiau negu kitomis profesinėmis grupėmis - tarp jų ir valstybės 
tarnautojais (žr. 2.10 lentelę). Gana aukštas politinio pasitikėjimo lygis buvo 
užfiksuotas Skandinavijos šalyse ir Nyderlanduose, tačiau ir čia, atrodo, jis 
pamažu mažėja!“. 

Visuomenės tyrimai atskleidė reikšmingus pasitikėjimo lygio skirtumus 
išsivysčiusiose valstybėse, tačiau skirtumai būtų dar didesni, jei pavyktų at- 
likti nuodugnesnius tyrimus mažiau išsivysčiusiose visuomenėse!??. Tačiau 
tam tikrų duomenų apie jose vyraujantį nepasitikėjimo lygį galima gauti kitais 
metodais. Bendras tokių visuomenių bruožas - labai žemas pasitikėjimo val- 
džia lygis ir nuostata, kad kiekvienas Žmogus, siekiantis tapti valdžios pa- 
reigūnu, daro tai dėl asmeninės naudos!?!. Ši nuostata savo ruožtu sietina su 
anksčiau buvusiais tose šalyse autoritariniais režimais, be to reikia turėti 
omenyje, kad esant kitoms valdymo formoms būtų sunku priversti piliečius 
paklusti. 

Nuo tada, kai Almondas ir Verba atliko savo tyrinėjimus, pasitikėjimas 
valdžia daugelyje pramoninių šalių susilpnėjo. Jungtinėse Valstijose, kur, 

2.10 lentelė. Pasitikėjimas politikais Prancūzijoje (procentais) 


„Ar tikite, kad dauguma politikų yra sąžiningesni, 
mažiau sąžiningi, vienodai sąžiningi kaip...?“: 


Sąžiningesni Mažiau Vienodai = Nežinau 
sąžiningi sąžiningi 
Bankininkai 6 15 68 11 
Teisininkai 7 24 53 16 
Valstybės tarnautojai 4 42 37 17 
Pramonininkai 6 24 52 18 


Šaltinis: CSA/Le Journal du Dimanche Survey, April 5 and 6, 1990. 


nespėjus užgyti Vietnamo karo žaizdoms, kilo Votergeito skandalas, pasitikė- 
jimo nuosmukis buvo itin staigus. Pavyzdžiui, 1964 m. į klausimą, ar galima 
tikėtis, kad Vašingtono valdžia visada elgsis tinkamai, dažniausiai elgsis 
tinkamai, tik kartkartėmis elgsis tinkamai, net 77 procentai amerikiečių atsakė, 
jog visada ar dažniausiai elgsis tinkamai. 1977 m. taip manančių buvo tik 32 
procentai. Tik 22 procentai apklaustųjų 1964 m. manė, kad negalima pasiti- 
kėti valdžia, o 1977 m. net 64 procentai respondentų tvirtino, kad valdžia 
negalima besąlygiškai pasitikėti'22. Nors pasitikėjimas Jungtinių Valstijų val- 
džia Reagano prezidentavimo metais šiek tiek padidėjo, po „Irangeito“ ir 
Kongreso bankinių operacijų skandalų, remiantis visuomenės apklausų duo- 
menimis, pasitikėjimas valdžia vėl gerokai smuktelėjo. Pavyzdžiui, 1993 m. 
tik 24 procentai visuomenės manė, kad galima pasitikėti valdžia!?“. 

Dar vienas būdas patikrinti piliečių pasitikėjimą valdžia - tai apžvelgti jų 
rodomą pasitikėjimą valdžios institucijomis, o ypač vykdomąja valdžia. Iš 
devynių pagrindinių visuomenės institucijų, paminėtų per 1979 m. apklausą, 
vykdomoji valdžia pagal jai rodomą piliečių pasitikėjimą buvo priešpaskuti- 
nėje vietoje; žemiausioje vietoje atsidūrė profsąjungos. 1966 m. vykdomoji 
valdžia pagal apklausų duomenis buvo ketvirta. Pagal kai kuriuos naujes- 
nius tyrimus piliečių pasitikėjimas vykdomąja valdžia santykiškai padidėjo ir 
pranoko jų pasitikėjimą įstatymų leidžiamąja valdžia. 1991 m. maždaug 26 
procentai respondentų pasitikėjo vykdomąja valdžia, tačiau tik 18 procentų 
apklaustųjų pasitikėjo Kongresu!**. 

Tačiau ne vien Jungtinių Valstijų piliečiai skeptiškai vertina savo valdžią. 
Atrodo, jog tai yra bendras pramoninių demokratinių šalių reiškinys, kurį, 
matyt, iš dalies lemia (sąlygiškas) vyriausybių nesugebėjimas garantuoti spartų 
ekonomikos augimą ir gerinti gyvenimo sąlygas. Pavyzdžiui, 34 procentai 
apklaustų amerikiečių teigė mažai ar visai nepasitikį savo valstybės pareigū- 
nais, 35 procentai apklaustų britų sakė tą patį. Dar didesnę nuostabą kelia tai, 


87 


Antras skyrius 


kad daugiau kaip ketvirtadalis Vakarų Vokietijos respondentų išreiškė tokį 
pat negatyvų požiūrį į savo šalies biurokratiją!??. Taigi kaip aiškinome 
anksčiau, politinės kultūros kinta. Tačiau neaišku, ar šios permainos tėra 
trumpalaikė reakcija į kai kuriuos dvidešimto amžiaus pabaigos įvykius, ar 
tai esminis gyventojų požiūrio į valdžią lūžis. 

Nors ir yra pagrindo teigti, kad pasitikėjimas valdžia sumažėjo, kiekviena 
moneta turi dvi puses. Pavyzdžiui, Europos Bendrijai priklausančių valstybių 
piliečiai buvo klausiami, ar jie patenkinti demokratijos raida savo šalyse!2. 
1989 m. patenkintųjų (atsakiusių „labai patenkintas“ ar „iš dalies patenkin- 
tas“) buvo vidutiniškai!?7 60 procentų ir sumažėjo iki 57 procentų 1998 m. Tai 
kur kas daugiau negu 1973 m. (47 procentai patenkintų), net ir po to, kai 
Bendrija pasipildė trimis šalimis (Graikija, Portugalija ir Ispanija), kuriose 
patenkintųjų buvo mažiau negu vidutiniškai. 

Taip pat smarkiai skyrėsi pasitenkinimo lygis įvairiose šalyse. Pasitenki- 
nimas demokratija svyravo nuo 28 procentų Italijoje (buvo tik vienu procentu 
didesnis negu 1973 m.) iki 84 procentų Danijoje. Apskritai pietinės Europos 
šalys buvo mažiau patenkintos savo vyriausybėmis negu kitų žemyno dalių 
šalys. Geriausiame iš visų pasaulių norėtume, kad kiekvienas pilietis būtų 
patenkintas tuo, kaip veikia jo vyriausybė, bet atrodo, kad yra dar didelių 
paramos šioms vyriausybėms rezervų!2š. 

Panašiai paklausti, kaip vertina juos valdančias institucijas, Vakarų Euro- 
pos šalių piliečiai parodė didelį pasitikėjimą (2.11 lentelė). Pasitikėjimas vals- 
tybės tarnyba įvairiose šalyse smarkiai skyrėsi. Tokiose šalyse kaip Danija ir 
Airija jis buvo labai didelis, bet labai mažas tokiose šalyse kaip Italija, Ispanija 
ir Portugalija. Be to, kai kuriose šalyse (Danijoje, Prancūzijoje, Airijoje) visuo- 
menė labiau pasitikėjo valstybės tarnyba negu parlamentais. Taip pat visuo- 
menės pasitikėjimas valstybės tarnyba vidutiniškai šiek tiek sumažėjo per 
devintą dešimtmetį. 


Pasitikėjimas ir administravimas. Dabar mes esame aptarę du skirtingus 
pasitikėjimo aspektus - pasitikėjimą individais ir pasitikėjimą valdžia'!??. Šie 
du aspektai gali būti susiję tarpusavyje tipologiškai (žr. 2.2 schemą). Remda- 
miesi šia tipologija, pamėginsime paaiškinti skirtingus politinės galios ir 
gyventojų poveikio globojančiai administracijai lygius abiejų pasitikėjimo as- 
pektų atžvilgiais. Kalbėdami apie politinę administravimo galią, mes turime 
omenyje viešosios biurokratijos, susijusios su kitais sprendimus priimančiais 
politinės sistemos dariniais (pvz., įstatymų leidžiamąja valdžia), galią priimti 
sprendimus. Bėgant laikui, administracijos galia formuoti politiką sustiprėjo, 
bet nevienodu mastu įvairiose šalyse. 

Antras šios tipologijos kintamasis dydis - tai gyventojų jausmai administ- 
racinei struktūrai. Biurokratą, jeigu šis nėra jūsų artimas giminaitis, tikrai 
nelengva pamilti. Tačiau pasitaiko ir tokių atvejų, kai kultūrinė orientacija 
nulemia gana palankų požiūrį į administraciją. Kai kurių šalių gyventojai į 
višąją biurokratiją žiūri labai pagarbiai ir iš tradicijos laiko ją visuomenės 
elitu. Kitose visuomenėse šis pozityvus jausmas gali būti tik pagiežinga pa- 
garba biurokratams už jų administracinę bei techninę kompetenciją, tačiau vis 
dėlto tai teigiamas požiūris į administraciją. 


Pasitikėjimas kitais 


Aukštas Žemas 
Maža Vidutinė 
Aukštas administracinė | administracinė galia 
Politini galia (teigiamas požiūris) 
olitinis 
pasitikėjimas 


Vidutinė Didelė 


Žemas L mr p i 
administracinė galia administracinė 


(neigiamas požiūris) galia 


2.2 schema. Socialinio pasitikėjimo aspektų santykis su administracine galia, 


Schemoje 2.2 pateikti ne visi galimi dviejų priklausomų tipologijos charak- 
teristikų deriniai ir galimi jų padariniai. Mes nusprendėme apsidrausti ir į dvi 
schemos skiltis įrašėme „vidutinė administracinė galia“. Vis dėlto tai kažkas 
daugiau negu paprastas apsidraudimas ir jis susijęs su tam tikromis aptaria- 
mų politinių ir visuomeninių sistemų, turinčių patekti į šios schemos langelius, 
savybėmis. Aptarę kiekvieną iš keturių šios tipologijos elementų, mes paban- 
dysime paaiškinti ir pagrįsti savo teiginius. 

Pirmoji tipologijos skiltis — tai visuomenės, kurioms būdingas aukštas 
tarpasmeninis pasitikėjimas ir pasitikėjimas valdžia. Šiais atvejais mes turė- 
tume tikėtis rasti pačias silpniausias administracines struktūras. Šiose poli- 
tinėse sistemose normalios „politinės“ valdžios šakos palyginti sėkmingai 
valdo šalį ir linkusios griežtai laikytis savo sprendimų priėmimo prerogatyvų. 
Jos pajėgios kurti taisykles ir priversti jų laikytis be pernelyg didelės viešosios 
biurokratijos pagalbos. Be to, čia sėkmingai veikia ir nevyriausybiniai spren- 
dimus priimantys dariniai, galintys atlikti daug reguliavimo funkcijų, kurias 
kitu atveju turėtų atlikti biurokratija. 

Aiškiausias šiai aukšto tarpasmeninio pasitikėjimo ir aukšto politinio pa- 
sitikėjimo kategorijai priklausančios šalies pavyzdys yra Jungtinė Karalystė. 

Čia Ministrų kabinetas ir Parlamentas (mažesniu mastu) sudaro veiksmingą 
politinius sprendimus priimantį darinį9?. Kaip nurodė Nordlingeris, šioje 
sistemoje politinio pasitikėjimo lygis yra pakankamai aukštas, kad politinius 
sprendimus priimantys pareigūnai po rinkimų gautų itin didelius įgalioji- 
mus?!?!. Tad gyventojai gali tiesiogiai politiškai kontroliuoti savo renkamus 
kandidatus tik rinkimų metu, tačiau didėja ir neformalių dalyvavimo mecha- 
nizmų reikšmė?, Be to, visuomenės organizacijos tradiciškai smarkiai save 
reguliuodavo. Ko gero, pats ryškiausias rėmimosi tokiu reguliavimusi pavyz- 
dys - labai menkas vyriausybės kišimasis sprendžiant darbo ir valdymo 
ginčus. Konservatorių vyriausybės kartkartėmis pasiūlydavo ir priimdavo vie- 
ną kitą darbo įstatymą, tačiau net ir tai, ką padarė M. Thatcher vadovaujama 
vyriausybė, palyginti su Jungtinėmis Valstijomis ar daugeliu senųjų gerovės 
valstybių, yra tik lašas jūroje. 

Tačiau tai nereiškia, kad Britanijos biurokratija yra apsnūdusi ir nedaly- 
vauja formuojant politiką. Britai buvo labai sunerimę dėl valstybinės tarnybos 
vaidmens formuojant viešąją politiką". Tačiau kitaip negu daugelyje kitų 
politinių sistemų, Ministrų kabinetas ir mažesniu mastu Parlamentas jokiu 
būdu nėra institucijos, tik automatiškai patvirtinančios administratorių veiks- 
mus. Parlamentinės ministrų kontrolės tradicija užkerta kelią biurokratijos 
valdžios augimui, kuris būdingas kitoms politinėms sistemoms, pavyzdžiui, 
Prancūzijai. Be to, virtinė vyriausybių (tarp jų 1997 m. išrinkta leiboristų 
vyriausybė) buvo susirūpinusios dėl viešosios biurokratijos galių ir mėgino ją 
stipriau politiškai kontroliuoti“*. Todėl Jungtinė Karalystė tebėra politinė 
sistema su palyginti nedidele administracijos galia ir tokia pat nedidele 
kontrole. 

Priešingoje schemos skiltyje būtų šalys, kurioms nebūdingas nei didelis 
pasitikėjimas politine sistema, nei didelis tarpasmeninis pasitikėjimas. Iš pra- 
moninių valstybių šiai kategorijai priskirtinos Prancūzija ir Italija (nors čia 
nuolat vyksta socialinės permainos). Duomenys apie tarpasmeninio pasitikė- 
jimo lygį išsivysčiusiose demokratinėse valstybėse pateikti 2.11 lentelėje; ir iš 
tikrųjų anų dviejų šalių respondentai atrodo itin nepatiklūs. Nepatiklumas 
būdingas ir daugeliui trečiojo pasaulio šalių, ypač toms, kuriose etninė gy- 
ventojų įvairovė neleidžia sukurti efektyvių valstybinių institucijų. Šios vals- 
tybės dažniausiai neturi pagrindo, ant kurio galėtų kurti nevyriausybines 
organizacijas, pajėgiančias tvarkyti tam tikrus ekonominius bei socialinius 
reikalus!“?. Daugelis autorių pažymėjo santykinį tokių organizacijų silpnumą 
Prancūzijoje ir Italijoje. Tai nereiškia, kad šios visuomenės visiškai neturi 
suinteresuotų grupių, tačiau egzistuojančios grupės linkusios skaldytis ir 
dažniausiai tai gynybinės grupės. Be to, jų nariams trūksta tvirto normatyvinio 

ir politinio įsipareigojimo, kuris labai būdingas kitų visuomenių grupėms, 
didžiausia išimtis gali būti profesinės sąjungos!““. 

Valdžios politinių komponentų sugebėjimas valdyti šiose visuomenėse yra 
palyginti menkas, nors golistų valdymo laikotarpiu, o vėliau valdant Mitte- 
rrand'o socialistams, Prancūzijos politinė sistema gerokai sustiprėjo (žr. 2.11 
lentelę). Politikai buvo būdingas susiskaldymas, ideologiniai ginčai ir „blo- 
kavimas“??. Iš dalies šių sunkumų šaltinis yra pačios institucijos, iš dalies — 
visuomeninės vertybės, kurios šeimos ir individo vaidmenį pabrėžia labiau 
negu valdžios vaidmenį. Todėl piliečiai yra labiau linkę tenkinti savo gimi- 
naičių užgaidas ir ieškoti užtarėjų tarp vietos valdžios pareigūnų, o ne žiūrėti 
vyriausybės išleistų potvarkių. Esant tokiai padėčiai, pageidautina, kad įsikiš- 
tų biurokratija ir užpildytų valdžios vakuumą politinėje sistemoje. Šalis turi 
būti kaip nors valdoma, todėl logiška, kad parlamento ar vykdomosios val- 
džios įgaliojimus paveldi biurokratai. Nelaimei, šis valdymo modelis turi 
tendenciją savaime stiprėti. Kai biurokratija įgyja vis daugiau įgaliojimų ir 
priima vis daugiau sprendimų, stiprėja populiarus valdžios kaip autoritari- 
nės ir nuasmenintos institucijos įvaizdis. Tai savo ruožtu mažina politinės 
sistemos teisėtumą gyventojų akyse ir neleidžia įstatymų leidžiamajai ir vyk- 
domajai valdžioms tapti veiksmingomis, taisykles kuriančiomis institucijo- 
mis. Tad biurokratinio dominavimo ciklą, turintį tendenciją įsiamžinti, gali 
nutraukti tik „charizmatinės asmenybės“, sugebančios veiksmingai politiškai 
veikti įprastais politiniais kanalais ar apeidamos juos. 

Šios valdymo problemos atrodo itin ryškios trečiojo pasaulio šalyse, net ir 
tose, kurios darė ekonominę pažangą, taip pat buvusio komunistinio bloko 
valstybėse. Naujos valstybės stokoja ne tik tarpasmeninio gyventojų pasitikė- 
jimo, bet ir pasitikėjimo valdžia!?. Tai dažniausiai susiję su vyraujančiu 
etniniu visuomenės susiskaldymu ir protekcionistinių, o ne permainas inici- 
juojančių grupių vyravimu. Kiekviena visuomenės grupė mėgina ginti savo 
interesus, o ne siūlyti alternatyvias priemones socialinėms problemoms spręs- 
ti; kraštutiniai atvejai čia būtų konfliktai buvusioje Jugoslavijoje ir etniniai 
konfliktai Ruandoje. Panašiai dėl ilgai trukusio kolonijinio valdymo ir socia- 
linių bei ekonominių infrastruktūrų, būdingų demokratiniam valdymui, sto- 
kos šiose visuomenėse dviem pagrindiniais pretendentais į valdžią logiškai 
tapo biurokratija ir armija!??. 

Kitose šalyse yra alternatyvus nepasitikėjimo socialinėmis organizacijomis 
šaltinis. Pavyzdžiui, kai kuriose Pietų Amerikos pietinės dalies šalyse pati 
valstybė buvo galinga, o tam tikrais atvejais labai geranoriška veikėja, tad į 
kai kuriuos valstybės tikslus siekiančias įgyvendinti trečiojo sektoriaus orga- 
nizacijas žvelgiama įtariai. Kada šios vyriausybės mėgina prisiderinti prie 
visame pasaulyje tampančio norma vadybinio ir neoliberalaus valdymo sti- 

liaus, požiūris į vyriausybę kaip į priemonę problemoms spręsti gali būti 
pagrindinė kliūtis. 

Nors ir neturi kitų varžovų, biurokratija ir armija turi ir tam tikrų modernių 
bruožų, kurių pakanka valdyti besivystančias šalis bei jų visuomenes. Abi 
institucijos palaiko gana plačius ryšius su modernesnėmis valstybėmis ir 
labiau, negu politinis elitas, linkusios puoselėti šioms modernioms valsty- 
bėms būdingas vertybes ir nuostatas. Taigi, taip pat kaip ir išsivysčiusiose 
Prancūzijoje bei Italijoje, nepakankamai išsivysčiusiose valstybėse biurokratija 
užpildo atsirandantį valdžios vakuumą. Telieka atsakyti į klausimą, ar tai 
bus ilgalaikis reiškinys, ar neišsivysčiusios šalys pajėgs išsiugdyti politinį ir 
tarpasmeninį pasitikėjimą, kurį pajėgė sukurti dauguma išsivysčiusių pasau- 
lio šalių. 

Dabar panagrinėsime du mišraus pasitikėjimo atvejus. Jiems buvo būdin- 
gas vidutinis administracinių galių lygis, tačiau jie skiriasi gyventojų nuosta- 
tomis dėl administracinės sistemos. Pirmasis atvejis - tai mažas tarpasmeni- 
nis pasitikėjimas, bet didelis pasitikėjimas valdžia. Jis turėtų būti būdingas 
tokioms „konsocinėm.s demokratijoms“ kaip Nyderlandai, Austrija, Šveicari- 
ja ir (anksčiau) Libanas. Šiose visuomenėse stiprus susiskaldymas tarp reli- 
ginių ir kalbinių grupių savo ruožtu lemia silpną tarpasmeninio pasitikėjimo 
jausmą. Lorwinas pastebėjo tai Belgijoje: 


Flamandai menkai supranta valonus; valonai menkai supranta flamandų 
mąstyseną. Todėl viena grupė nemėgsta kitos ir regi joje priešą, pasirengusį 
pulti!*, 


Taigi, nepaisant didelės socialinės pažangos, politiniai nesutarimai dėl kal- 
bos 1987 m. netgi peraugo į smurtą, o rezultatas buvo tikrai griežtos 
federalizmo formos sukūrimas!*!. Olandijos sociologai skyrė tris pagrindines 
savo visuomenės „kolonas“: tai protestantai, katalikai ir netikintieji. Šios grupės 
integruotos vertikaliai ir palaiko silpnus ryšius su kitų „šeimų“ nariais!*. 
Žiniasklaida ir sekuliarizacija šį izoliuotumą iš esmės sumažino, tačiau tam 
tikras susiskaidymas išliko!“. 

Akivaizdu, kad šiose visuomenėse glūdi potencialas plėtotis nejudrumui 
ir konfliktams, o tai kurį laiką buvo būdinga Prancūzijos ir Italijos vyriausy- 
bėms. Tačiau laimei, visų „šeimų“ elitams būdingas stiprus savitarpio pasi- 
tikėjimo jausmas, taip pat ir bendras politinio pasitikėjimo valdžia jausmas. 
Tad nors šios grupės ir vertikaliai integruotos, kompromisas ir glaudus elito 
bendravimas leidžia politinei sistemai veiksmingai funkcionuoti. Ji taip pat 
gali funkcionuoti esant tik vidutiniam administracinės galios lygiui. Įstatymų 
leidžiamoji valdžia yra politiškai suskaldyta, tačiau kartu formuojamos koa- 
licinės vyriausybės, kurias nuolat remia gyventojai. Toks pasitikėjimas ir 

pagarbos jausmas valdžiai perauga į visuotinį teigiamą gyventojų požiūrį į 
administracines struktūras. 

Paskutinę valstybių grupę sudaro šalys, kuriose palyginti menkai pasiti- 
kima politine sistema, tačiau tarpasmeninis pasitikėjimas yra aukšto lygio. 
Šis modelis turėtų būti būdingas Jungtinėms Amerikos Valstijoms. Politinėje 
Jungtinių Valstijų kultūroje tradiciškai teikiama pirmenybė individo ar grupės 
poelgiams, o ne valdžios veiklai!“*. Jungtinėse Valstijose daugelį funkcijų, 
kurias galėtų atlikti ar bent jau kontroliuoti valdžia, iki šiol atlieka privačios 
organizacijos ar pavieniai asmenys. Ryškiausias pavyzdys yra sveikatos ap- 
sauga, nors daugelis kitų veiklos ar verslo sričių taip pat turi teisę savaran- 
kiškai tvarkyti savo reikalus ir priimti sprendimus, kurie kitose šalyse laikomi 
svarbiausiu valstybės reikalu. Vis dėlto apklausų duomenys rodo, kad ame- 
rikiečiai bent jau tikisi sąžiningo politinės sistemos elgesio su jais, nors šie 
lūkesčiai nėra tokie dideli kaip Jungtinėje Karalystėje. Maža to, palyginti su 
tarpasmeninio pasitikėjimo lygiu, pasitikėjimas valdžia gerokai žemesnis. 
Tad jei mes žiūrėsime į tarpasmeninio pasitikėjimo lygį kaip į laukiamą 
pasitikėjimo lygį, pamatysime, kad pasitikėjimo valdžia lygis yra Žemas ir 
toliau krinta. 

Tad nepriklausomai nuo to, ar šis modelis būdingas Jungtinėms Valsti- 
joms, ar ne, kokie jo padariniai administracinei galiai? Pirmiausia mes galime 
tikėtis vidutinio administracinės galios lygio. Tai, kad nevyriausybinės orga- 
nizacijos užsikrauna ant savo pečių daugelį reguliavimo uždavinių, mažina 
administracijos darbo krūvį; tuo pat metu dėl palyginti blogo valdžios poli- 
tinių priemonių įvaizdžio daugelį svarbių klausimų priversti spręsti ne poli- 
tikai, o administratoriai. „Politines“ valdžios šakas taip smarkiai prislegia 
valdžių pusiausvyros ir tarpusavio priklausomybės principas, kad užpildyti 
sprendimų priėmimo vakuumą vėlgi tenka biurokratijai. Tai matyti iš to, kad 
plačiai naudojamasi biurokratijos parašytomis taisyklėmis, pakeičiančiomis 
kitus įstatymus, ir iš to, su tokiais sunkumais susidūrė kai kurie JAV prezi- 
dentai, bandydami kontroliuoti jiems formaliai pavaldžius administratorius!*", 
Tačiau, net ir turint omenyje ribotas viešosios biurokratijos galias, bendras 
amerikiečių požiūris į biurokratiją yra neigiamas. Amerikiečiai gali gerbti 
pavienius administratorius, tačiau dominuojančią kultūros temą gerai parodė 
sėkmingos Ronaldo Reagano ir Billo Clintono rinkimų kampanijos, kurių 
metu buvo labai aiškiai puolamas Vašingtonas ir viešoji biurokratija. 

Apibendrinant reikia pasakyti, kad bandant paaiškinti administracinės 
galios skirtumus šiuolaikinėse valstybėse, galima remtis palyginti paprasta 
gyventojų pasitikėjimo dviem socialiniais objektais — individais ir valdžia - 
įvairovės variantų tipologija. Ši tipologija ir jos pagrindu daromos išvados — 

tai iš tiesų gana akivaizdus sudėtingos tikrovės suprastinimas. Norint iki 
galo išsiaiškinti ar prognozuoti administracinės galios raidą, būtina atsi- 
žvelgti į daugelį kitų kultūrinių bei politinių faktorių. Tačiau gana didelis 
atitikimas tarp tipologijos pagrindu daromų prognozių ir šios aprašomosios 
tipiškų politinių sistemų analizės padaro čia hipotetiškai numatomus santy- 
kius iš dalies įtikimus. 


KULTŪRA IR VIDINĖ ORGANIZACIJŲ VADYBA 


Iki šiol mes nagrinėjome santykį tarp socialinės ir politinės kultūros (jų 
tipai pateikti 2.12 lentelėje) bei viešajai biurokratijai teikiamo vaidmens; būtent 
mes daugiau aptarėme tai, ką biurokratija veikia politinėje sistemoje, o ne 
kokius būdus ji renkasi savo užduotims atlikti. Dabar pasidomėsime, kokią 
įtaką daro kultūra sudėtingų administracinių organizacijų vidaus vadybai. 
Tai sudėtinga tema, jos nagrinėjimui būtų galima skirti ne vieną tomą. Tačiau 
mes aptarsime tik du dalykus: organizacijos vyresnybės ir valdinių santykius 
bei kultūrinius darbuotojų motyvacijos pagrindus. Be kitų temų, šioje knygoje 
mus itin domina tai, kaip ši vidaus vadybos praktika veikia viešosios orga- 
nizacijos vykdomą politiką. 


2.12 lentelė. Socialinės ir politinės kultūros tipai 


Grupė 


Stipri Silpna 
Tankus Hierarchinė Fatalistinė 
Tinklas 
Retas Egalitarinė Individualistinė 


Kultūra ir valdžia 


Individo valdžios kito individo atžvilgiu apibrėžimą ir pripažinimą lemia 
kultūra ir visuomenė. Kaip faktiškai ir visos kultūrinės vertybės, norma indi- 
vidualiai interpretuojama, vadinasi, yra individuali įvairovė, bet iškyla ir tam 
tikri modalūs modeliai. Beasmenės ir „racionalios teisinės“ valdžios kaip 
individų kontroliavimo priemonės - tokią jos reikšmę siūlo formalūs biuro- 
kratinės vadybos modeliai - sąvoka nulemta kultūros. Ji labai susijusi su 
sociokultūriniais Vakarų modeliais, o dar tiksliau —- su trumpa vakarietiško 
mąstymo atkarpa. Kad ši valdymo strategija būtų sėkminga, ją turėtų remti 
hierarchinė ir biurokratinė visuomenė - galbūt Weberio Vokietija. Kultūroje, 
pabrėžiančioje individualizmo ir asmenų lygybės vertybes, tokia beasmenė 
valdymo sistema vargu ar būtų pripažinta. 

Weberis pateikė klasikinį valdžios šaltinių visuomenėje aptarimą!“. Iš 
esmės jo samprotavimai tinka ir organizacijos valdžios modeliams. Weberis 
aiškino, kad egzistuoja trys valdžios šaltiniai: tradicija, charizmatinė asmeny- 
bė ir racionalumas. Manyta, kad pirmasis šaltinis būdingas vadinamajai 
tradicinei visuomenei. Individo turimą politinę valdžią arba jo turimą valdžią 
privačioje organizacijoje (nors tokių organizacijų tradicinėje visuomenėje gali 
būti nedaug) lemtų jo padėtis tradicinėje visuomenės hierarchijoje. Ši hierar- 
chija gali būti nulemta kokios nors tariamai dieviškos sąsajos arba turtinės 
padėties, tačiau valdžios šaltiniui negalima mesti jokio racionalaus iššūkio. 

Charizmatinė valdžia - tai pereinamasis valdžios variantas. Šios valdžios 
šaltinis — individo asmenybės galia. Kalbėdamas apie charizmatinę valdžią, 
Weberis iš esmės turėjo galvoje visuomenės valdymą, tačiau prie šios katego- 
rijos galėtume priskirti ir organizacijų vadovus, kurie, būdami stiprios asme- 
nybės, sugebėjo užsitarnauti valdinių paklusnumą bei pagarbą. Weberis nu- 
rodo, kad ilgainiui charizma paverčiama institucija ir tampa racionalia teisine 
valdžia. 

Esant trečiai valdžios rūšiai, individas noriai pripažįsta vyresniojo val- 
džią paprasčiausiai paklusdamas organizacijos ar visuomenės nustatytai hie- 
rarchijai. Tad jei individas organizacijoje turi aukštesnį postą, to pakanka, 
kad jam būtų suteikta valdžia. Pasak Herberto Simono, pavaldinys noriai 
užgniaužia savo nuomonę ir paklūsta viršininko nurodymams!*?. Pavieniai 
vadovai gali iššvaistyti šį natūralų autoriteto šaltinį įgydami iš esmės „nega- 
tyvią charizmą“, bet jie pradeda turėdami autoriteto atsargų, kurios leidžia 
vadovauti organizacijai. 

Šia Weberio racionalios teisinės valdžios ir viršininko teisės įsakinėti val- 
diniui samprata vis dar vadovaujasi daug vadybos teoretikų. Gerai tai ar 
blogai, tačiau tikrovėje valdymas nėra toks aiškus valdžios ir paklusnumo 
darinys. Savo studijoje apie Weberio sukurtą biurokratijos modelį Page'as 
nurodo derybų ir neoficialios galios reikšmę net ir valstybėje, kurią galima 
laikyti Weberio viešosios biurokratijos prototipu (pvz., Vokietija) “8. Hierarchi- 
nė vadyba darosi vis nepraktiškesnė ir, atrodo, viena svarbiausių nepasiten- 
kinimo priežasčių daugelyje didelių organizacijų Vakaruose. Dabartiniu metu 
tarp kultūrinių Vakarų visuomenių vertybių vis labiau įsitvirtina Žmogaus 
teisė pačiam nulemti savo ateitį. Darbininkai, ypač jaunesni, nori aktyviau 
dalyvauti priimant sprendimus. Šis troškimas ypač ryškus pramonės įmonė- 
se, tačiau viešosiose organizacijose taip pat vyksta panašūs procesai. Žemes- 
niosios šių organizacijų grandys taip pat reikalauja įdiegti naujas vadybos 
formas, kurios leistų priimant sprendimus dalyvauti tiems asmenims, kuriuos 
šie sprendimai tiesiogiai liečia. Be to, organizacijų vyresnieji (jei tik šis termi- 
nas vis dar prasmingas) dažnai palaiko atviresnį valdymą. Kai kuriose vals- 

tybėse buvo inicijuotos plačios valdymo reformų programos (pvz., PS 2000 
programa Kanadoje), kuriomis siekiama labiau įtraukti darbuotojus į 
organizacijų veiklą ir toliau skatinti piliečių angažuotumą mėginant į ją įtraukti 


tiek klientus, tiek ir žemesniojo rango administratorius!*?. 


visuomenėje technologijos ir kompetencijos galia veikia beveik hipnotizuoja- 
mai. Kompetencija organizacijų lyderiams tapo nauju charizmos pagrindu. 
Problema čia ta, kad šis valdžios šaltinis dažnai konfliktuoja su racionaliu 
teisiniu valdžios pagrindu. Victoras Thompsonas senokai teigė, kad šis ato- 
trūkis tarp kompetencijos ir formalios valdžios yra pamatinė šiuolaikinių 
organizacijų problema!“?. Valdžia sutelkta organizacinės piramidės viršūnė- 
je, o kompetencija - jos papėdėje. Esant tokiai situacijai, vidaus konfliktų 
išvengti neįmanoma. Be to, viešojoje organizacijoje reikia ne vien techninės 
kompetencijos. Jos tarnautojai privalo turėti tiesioginių Žinių apie klientūrą 
bei jos problemas, o šios žinios aukštesniosioms organizacijos grandims ne- 
atrodo svarbios. Tokiu atveju vertybių ir žinojimo konfliktas yra faktiškai 
neišvengiamas. 

Valdžios ir vadybos problemos neišsivysčiusiose šalyse yra visai kitokios. 
Daugelyje tokių valstybių hierarchija ir racionali teisinė valdžia pripažįsta- 
mos geriausiu atveju tik formaliai. Šiuo atveju valdžios modelis prieštarauja 
vyraujančiam tradiciniam valdžios pagrindui daugeliu kitų atžvilgių. Mat 
kolonijinio valdymo laikais kolonizatoriai dažnai naudodavo tradicinę val- 
džią savo tikslams pasiekti!?!, o vėlesni bandymai moderninti valdymą sukel- 
davo naujų sunkumų tradicinėms valdžios struktūroms. Labai dažnai moder- 
nizavimo ideologija pareikalaudavo sugriauti arba apeiti senesnes valdžios 
sistemas. Šių valdžios sistemų susilpnėjimas sukūrė vakuumą, kurį buvo sun- 
ku užpildyti remiantis racionalia teisine valdžia. Todėl po šiuolaikinių ins- 
titucijų kauke dažnai slepiama tradicinė tvarka, beveik taip, kaip numatoma 
Riggso dualistiniame administravimo modelyje. Be to, charizmatiniai vadovai 
tapo kitu svarbiu valdžios šaltiniu tiek valdžiai apskritai, tiek ir viešajai 
biurokratijai. 

Tiesą sakant, tradicinės ar charizmatinės valdžios pėdsakų galime aptikti 
ne vien trečiojo pasaulio šalių administracinėse struktūrose. Daugelio išsivys- 
čiusių šalių „centrinių agentūrų“ darbas grindžiamas asmeniniu pavienio 
lyderio vadovavimu"??. Individai tol būna tokių organizacijų dalimi, kol pa- 
sitiki asmeniu, užimančiu aukštą vykdomosios valdžios postą (prezidentu, 
premjeru, pirmininku ir pan.), o šis pasitiki jais. Organizacijos, grindžiamos 
asmenine valdžia, yra nors ir mažas, tačiau labai svarbus daugelio šalių 
administracinių struktūrų elementas. Be to, tokių organizacijų reikšmė gali 

didėti, nes politiniai vadovai jaučiasi varžomi egzistuojančių karjeros organi- 
zacijų ir reikalauja iš esmės keisti tokią padėtį. Panašiai dedama vis daugiau 
pastangų įtvirtinti politinius kriterijus skiriant į daugelį viešosios biurokratijos 
postų, kad būtų garantuota didesnė asmeninė ir politinė kontrolė. 


Kultūra 17 motyvacija 


Kaip darbuotojai skatinami stoti į organizacijas ir jose dirbti? Iš dalies tai 
yra ankstesnio valdžios klausimo aspektas tuo požiūriu, kad Weberis buvo 
linkęs pačią valdžią laikyti pakankamu stimulu dirbti!“?. Atsisakius šios, 
atrodytų, naivokos vilties, kokiomis priemonėmis viešosios organizacijos va- 
dovas gali skatinti savo valdinius efektyviai dirbti ir pasiekti, kad jie būtų bent 
jau minimaliai lojalūs organizacijai, kurioje dirba?!>* Atsakymų diapazonas 
gana platus: nuo realios ar tariamos prievartos panaudojimo iki leidimo 
darbuotojams dalyvauti priimant sprendimus. Kiekvienu atveju skatinimo 
strategijos rinkimasis tam tikru mastu priklauso nuo toje visuomenėje vyrau- 
jančios kultūros. 

Apskritai mes galime galvoti apie keturis pagrindinius skatinimo būdus, 
kuriuos gali taikyti vadovai. Pirmasis būdas yra prievarta, jei tik toks eufemi- 
nis pavadinimas galimas. Laimei, šiuolaikinis pasaulis iš esmės jau užmiršo 
tą laikotarpį, kada organizacijos narių paklusnumo buvo galima siekti 
naudojant tiesioginę prievartą. Tačiau netiesioginės arba numanomos prie- 
vartos metodas vis dar dažnai taikomas skatinimo būdas. Prievarta retai būna 
fizinė. Ji daugiau siejama su tam tikrais praradimais (prestižo ir reputacijos 
praradimas, pareigų pažeminimas ar pašalinimas iš jų). Laikraščiai dažnai 
rašo apie atsidūrusių nemalonėje administratorių perkėlimus į atokesnes vie- 
toves tarsi į kokį Sibirą (pvz., prasižengę Jungtinių Valstijų FTB pareigūnai 
iškeldinami į Cut Banką Montanoje). Nors tokie perkėlimai daugeliui žmonių 
atrodo nepalyginti švelnesnė bausmė negu viešas nuplakimas, vis dėlto jie 
žeidžia tiek fiziniu, tiek ir psichologiniu požiūriu. 

Kiek subtilesnė prievartos forma - tai ideologinių bei religinių doktrinų 
kaip skatinamosios jėgos naudojimas. Galbūt du ryškiausi pavyzdžiai yra 
protestantiškoji etika ir pirmininko Mao mintys. Pirmoji religinė ir ideologinė 
doktrina buvo laikoma viena iš svarbiausių Vakarų pramoninės visuomenės 
plėtros priežasčių!“. Protestantiškoji etika, prilygindama profesinę ar verslo 
sėkmę išganymui, tapo svarbia Vakarų verslo ir komercijos augimo paskata. 
Netgi dabar, kai tiesioginis tikėjimas sėkmės ir dieviškojo išrinktumo sąsaja 
susilpnėjęs, šios doktrinos poveikis Vakarų kultūrai toks stiprus, jog sėkmė 
vertinama kaip savaiminis gėris. Ne taip seniai musulmonų fundamentaliz- 

mas suvaidino beveik tokį pat vaidmenį skatinant politinę ir socialinę veiklą 
kai kuriose Viduriniųjų Rytų šalyse, o ypač Irane!?* 
nors ir ne taip plačiai paplitusios, - pats geriausias pavyzdys, kaip pasau- 
lietinė ideologija gali tapti skatinimo priemone. Nepaisant daugelio šios dok- 
trinos sukeltų ekonominių padarinių, ji ragino siekti pažangos bei didinti 


„Pirmininko Mao idėjos, 


gamybos našumą ir todėl buvo svarbus, o gal net ir lemiamas Kinijos ekono- 
minės plėtros veiksnys. Žvelgiant daugiau iš asmens perspektyvos, troškimas 
įgyvendinti Mao idėjas ir šitaip pamaloninti jį bei Kinijos liaudį, tapo svarbia 
individo paskata. Kaip ir protestantų etikoje, individas internalizuoja prievar- 
tos grėsmę. Individo praradimai dažniausiai būna vidiniai, tad spaudimas 
paklusti sudaro pagrindinį individo veiklos motyvą. Todėl pirmininko Mao 
idėjas galima traktuoti kaip svarbų pereinamąjį laikotarpį tarp senosios ir 
naujosios Kinijos, ir kartais atrodo, kad naujajai Kinijai protestantiškosios 
etikos idealai yra kur kas artimesni negu Mao dogmos!??. 

Reikėtų pažymėti, kad ideologinės bei religinės skatinimo priemonės gali 
būti kartu ir labai brangios, ir labai pigios. Viena vertus, jei gyventojai pripa- 
žįsta ideologiją, tai, norint garantuoti jos veiksmingumą, reikia manipuliuoti 
simboliais. Šis skatinimo būdas yra daug pigesnis negu piniginis žmonių 
skatinimas ar jų įtraukimas priimti sprendimus. Tad, kaip ir visos kultūrinės 
priemonės, visuomenės (ar organizacijos) ideologija siūlo daugybę simbolių, 
kuriais gali manipuliuoti turintys valdžią. Ideologija taip pat siūlo daugybę 
psichologinių poveikio priemonių tiems individams, kurie nesutinka su jos 
nuostatomis. Bent jau psichologiniu požiūriu manipuliavimas simboliais gali 
būti kažkas panašaus į prievartą. Ideologinės skatinimo priemonės tampa 
brangios, kai jos susiaurina galimas organizacijų veiklos formas. Vienas iš 
ideologiją apibūdinančių bruožų yra tas, kad ji primeta individams ir gru- 
pėms vienus veiksmus ir oficialiai draudžia kitus, o tai savo ruožtu riboja 
organizacijos ir visuomenės veiksmų lankstumą. Politiniai lyderiai dažniau- 
siai puikiai išmano, kaip, remiantis dominuojančia ideologija, pateisinti bet 
kokią politiką, tačiau tai brangiai kainuoja, nes atima daug laiko ir turbūt 
sumažina kai kurių asmenų angažuotumą. Panašios problemos iškyla ir mė- 
ginant keisti esamą ideologiją, kad ji atitiktų besikeičiančias socialines sąly- 
gas. Tad ideologija trumpai gali būti nebrangus skatinimo metodas, bet ji gali 
primesti didžiules ilgalaikes išlaidas. Todėl racionaliai vertinant visuminę 
šios skatinimo strategijos teikiamą naudą, reikia atmesti ilgalaikes sąnaudas 
ir atsižvelgti į trumpalaikių poreikių lygį. 

Trečiasis skatinimo būdas, kuriuo naudojasi vadovai, yra piniginis atly- 
ginimas. Požiūris, kad piniginis atlyginimas yra pakankama paskata darbuo- 
tojams paklusti organizacijos keliamiems reikalavimams, greičiausiai buvo 

dominuojanti vadybos samprata Vakarų pasaulyje. Pinigų kaip skatinimo ir 
valdymo priemonės svarbą lemia tai, kad daugeliu atžvilgių jie yra pigiausia 
darbuotojų skatinimo priemonė, ypač administracinėse organizacijose. Pa- 
grindinis „produktas“ yra ne prekės ar paslaugos, o veikiau sprendimai. 
Jeigu dauguma darbuotojų skatinami piniginėmis išmokomis, išnyksta porei- 
kis leisti jiems dalyvauti priimant sprendimus, o tai suteikia didesnę veiksmų 
laisvę sprendimų priėmėjams, negu esant ideologija ar dalyvavimu grindžia- 
mai vadybos sistemai. Šis skatinimo būdas buvo pagrindinė Weberio sukurto 
idealaus biurokratijos tipo prielaida. Biurokratija faktiškai paverčiama neut- 
raliu instrumentu, kurį jo valdytojas gali panaudoti bet kuriam tikslui siekti, 
O piniginis atlygis tampa pagrindine bendravimo priežastimi. Nors ši prie- 
laida yra gerokai sureikšminta, apie garantuotą veiksmų laisvę, įgyjamą per 
piniginį skatinimą, rimtai galvoja kiekvienas vadovas. Tačiau pasirinkimą, 
ko gero, lemia ne individo požiūris, o kultūra. 

Rinkos idėjų plitimas viešojo sektoriaus vadyboje lemia, kad viešiesiems 
tarnautojams motyvuoti vis labiau naudojamos piniginės paskatos. Viena iš 
dažniausiai pripažįstamų idėjų šiame reformų sraute buvo „atlygio už nu- 
veiktą darbą“ idėja. Ją galima įgyvendinti siūlant asmeninius kontraktus 
aukštiesiems vadybininkams ir individualiai vertinant žemesniojo rango dar- 
buotojų nuveiktą darbą, už kurį jie gali gauti premijas. Šis metodas galbūt 
padidino kai kurių viešųjų tarnautojų motyvaciją, bet jis, atrodo, sužlugdė kitų 
motyvaciją. Daugelis valstybės tarnautojų mano tarnaują visuomenei, o ne 
dirbą įprastą darbą, todėl užmokestis už nuveiktą darbą juos beveik įžeidžia'?ė. 

Sprendimų priėmimo laisvės ir paslaugų klausimai priartina mus prie 
ketvirtojo skatinimo šaltinio — darbuotojų įtraukimas priimant sprendimus 
organizacijoje. Kai kuriose šalyse (pvz., buvusioje Jugoslavijoje ir tam tikru 
mastu iki šiol Kinijoje) toks darbuotojų įtraukimas itin gerai išplėtotas!??. 
Tačiau atrodo, kad šis vadybos metodas daugiau susijęs ne su kultūra, o su 
laiko tėkme, nes dažniausiai jis laikomas „poindustrinės“ ir „pogerovinės“ 
visuomenės kūriniu. Apskritai šis valdymo metodas grindžiamas darbuotojų 
sugebėjimu suprasti, kad jie įgyja daugiau galimybių kontroliuoti savo gyve- 
nimą ir darbą. Tyrinėjimai parodė, jog pagrindinis specialistų ir įstaigų tar- 
nautojų skatinimo šaltinis - individų sugebėjimas suprasti, kad jų darbas yra 
reikšmingas, ir jų galimybė jausti, kad jie kontroliuoja tai, kas vyksta jų dar- 
buose. Atsižvelgiant į daugeliui administracinių pareigų būtiną išsimokslini- 
mo ir pasirengimo lygį, tokia pati skatinimo sistema gali būti taikoma ir 
administratoriams. Be to, dalyvavimo ideologijos reikšmė akivaizdžiai didėja, 
nes vis daugiau įvairių administracijos grandžių darbuotojų reikalauja teisės 
dalyvauti priimant sprendimus, susijusius su jų veikla. Tačiau šios tenden- 
cijos gana aiškiai prieštarauja idealaus tipo biurokratijos modeliui ir gausiai 

literatūrai apie viešąjį valdymą, mat ji pabrėžia vykdomosios kontrolės svarbą 
ir aukščiausios vadovybės pareigas. 

Dar vienas įdomus didėjančio poreikio dalyvauti priimant sprendimus 
aspektas yra tas, kad jis plinta ne tik tarp administratorių, bet ir tarp jų klientų. 
Todėl vadyba turi atsižvelgti į šią naują jėgą, o organizacijos vadovai, norė- 
dami įgyti klientų palankumą, privalo pagalvoti apie tai, kaip skatinti ne tik 
darbuotojus, bet ir savo klientus. Tinka ne tik materialios paskatos (paslaugų 
teikimas), bet ir klientų įtraukimas priimti sprendimus. Kartais klientų įtrau- 
viešojo aprūpinimo būstu programas!“?. Daugelis veiklos metodų, kurie dabar 
laikomi būtinais norint pagerinti tokias valstybės teikiamas paslaugas kaip 
atliekų perdirbimas ar teisėtvarkos palaikymas savame rajone ir pan., susiję 
su dideliu visuomenės aktyvumu!*!. 

Darbuotojų ir klientų įtraukimas - brangi organizacinio paklusnumo įtvir- 
tinimo priemonė. Ją taikant, sumažėja organizacijos vadovybės veiksmų laisvė 
ir beveik nieko negaunama mainais. Priešingai ideologijai, kurios kaip dar- 
buotojų skatinimo galima griebtis „įprastu“ laikotarpiu, darbuotojų įtrauki- 
mas priimti sprendimus kelia reikalavimą vis iš naujo apibrėžti tikslus ir 
prioritetus. Kaip ir ideologinės permainos, šio pobūdžio permainos apskritai 
yra gana brangios organizacijai tiek atimto laiko, tiek ir žmonių praradimo 
(turime omenyje pralaimėjusiuosius kovoje dėl organizacinių tikslų) požiūriu. 
Pasikeitus viešosios organizacijos tikslams, taip pat reikia iš naujo apibrėžti 
ir kai kuriuos viešosios politikos aspektus, o tada reikia derėtis su kitomis 
politinėmis institucijomis. Vadinasi, sustabdant programas ir peržiūrint pri- 
oritetus bei nustatant naujus asmeninio darbo prioritetus, darbuotojų įtrauki- 
mas tampa be galo brangia skatinimo forma. Vis dėlto tam tikrais atvejais tai 
gali būti vienintelis sėkmingas skatinimo būdas. Profsąjungų nariai gamyk- 
lose siekia vis aktyviau dalyvauti priimant sprendimus; kai kuriose šalyse, 
pavyzdžiui, Vokietijoje, buvo sukurti sėkmingi firmos bendro valdymo mecha- 
nizmai!?Ž. Mokytojai ir kiti specialistai reikalauja, kad vyriausybė, formuoda- 
ma politiką, atsižvelgtų ir į jų profesines nuomones. Galėtume tikėtis, kad net 
ir ekonominės krizės metu profesinės sąjungos derėsis ne tik dėl darbo užmo- 
kesčio, bet ir dėl galimybių dalyvauti, o tai gali tapti didinamo piniginio 
atlygio alternatyva. 

Kalbėdami apie darbuotojų dalyvavimą priimant sprendimus kaip apie 
skatinimo priemonę, neturėtume nepastebėti ir teigiamų jos savybių. Žmogiš- 
kų vertybių požiūriu tai, ko gero, geriausias vadybos būdas. Be to, tai gali būti 
viena iš priemonių, padedanti spręsti Thompsono dilemą, kurią kelia orga- 
nizacijoms būdingas atotrūkis tarp kompetencijos ir valdžios!9?. Vis didesnis 
darbuotojų (ir klientų) dalyvavimas gali susilpninti informacijos monopolius 

pačioje organizacijoje ir sudaryti prielaidas vyresniems administratoriams 
sužinoti, kas iš tikrųjų vyksta. Kol kas toks vadybos būdas yra sėkmingas, 
tačiau galimus jo padarinius galėsime įvertinti tik ilgainiui. Dalyvavimas, kai 
realios dalyvaujančių individų sąlygos mažai tepasikeičia, gali tapti ir atstu- 
miančia patirtimi, mat darbuotojui gali tekti vis daugiau investuoti į organi- 
zacijos darbą. Tačiau atsižvelgiant į šiuolaikinės kultūros pobūdį, daugiau 
nebegalima atmesti reikalavimų dalyvauti. 

Iki šiol mes vengėme tradicinės nuomonės, kad valstybės tarnautoją ska- 
tina tiktai arba pirmiausia siekis tarnauti visuomenės interesams. To nedarė- 
me nenorėdami pažeminti daugybės atsidavusių asmenų, jau seniai dirbančių 
viešojoje biurokratijoje!?*. Iš tiesų mes linkę manyti, kad daugumos viešųjų 
organizacijų darbuotojų motyvacijos struktūra nedaug skiriasi nuo kitokio 
pobūdžio organizacijose dirbančių individų motyvacijos (nors jų vertybių sis- 
temos gali skirtis). Todėl valstybinės tarnybos sampratą vertiname analitiškai 
kaip vieną iš daugelio kultūrinių ir ideologinių įsitikinimų, skatinančių indi- 
vidus dalyvauti organizacijose. Tačiau stiprus atsidavimas valstybinei tarny- 
bai kompensuos kai kurias finansines netektis, susijusias su darbu viešajame 
sektoriuje. Deja, daugelis valstybės tarnautojų dabar susiduria su problema, 
kad visuomenė ir jų politiniai šeimininkai neigia valstybinės tarnybos idėją, 
o finansinis atlygis vis dėlto būna mažesnis negu privačiame sektoriuje. 


REZIUMĖ 


Šiame skyriuje mėginome parodyti, kokią įtaką politinės kultūros modeliai 
ir bendrosios kultūros vertybės daro administracinės sistemos darbui. Mes 
aiškinomės, kaip šie modeliai veikia ne tik administracinės sistemos daromą 
įtaką, bet ir pačių organizacijų vadybą. Abiem atvejais atskleidėme, kad kul- 
tūra daro didžiulę įtaką viešojo administravimo veiklai. Deja, dėl svarių įro- 
dymų trūkumo šio poveikio vertinimai yra daugiau impresionistinio pobū- 
džio. Viena didžiausių kultūros, o ypač politinės kultūros sąvokos problemų 
yra jos miglotumas, leidžiantis tyrinėtojui suteikti jai norimą prasmę. Mes 
pateikėme duomenis kuo nešališkiau. Tačiau esame savos kultūros kūriniai 
ir žvelgiame į pasaulį iš savo perspektyvos. Sunku, o gal net ir neįmanoma 
išvengti nuo mažens mums skiepytos kultūros imperatyvų. Kokių nors reikš- 
mingesnių rezultatų siekiant susieti kultūrines vertybes su jų poveikiu admi- 
nistravimui (ar kitiems politikos aspektams) galima gauti tik po išsamesnio 
empirinio kultūros ribų nustatymo ir nuodugnios jos aspektų analizės. Vilia- 
mės, kad šie svarstymai buvo žingsnis į priekį analizuojant potencialų ir 
galimą kultūros poveikį ir kad geriau žiniomis pagrįsta empirinė analizė 
patvirtins šį poveikį. 

Trečias skyrius 


Kad būtų sėkmingai įgyvendinama viešoji programa, politinė sistema pri- 
valo suburti ir parengti viešųjų administratorių grupę. Tai banalus faktas, 
tačiau jis tiesiog nurodo, kad administratorių įdarbinimas yra svarbus viešojo 
administravimo tyrimo objektas. Kad galėtume pasakyti, ką veiks viešoji 
organizacija (ir kaip ji veiks), pirma turime žinoti, kas joje dirbs ir kokių tikslų 
sieks - viešųjų ar asmeninių. Keičiant ankstesnes organizacinės vadybos prie- 
laidas, kuriomis grindžiama Weberio idealaus biurokrato tipo samprata ar 
Tayloro mokslinės vadybos mokykla, asmenys, užimantys postus viešose 
organizacijose, nebėra laikomi viena kitą pakeičiančiomis jos dalimis!. Tai 
savaime suprantama kalbant apie tokius partinius vadovus kaip prezidentai, 
ministrai pirmininkai ir kt., tačiau tie patys ideologiniai ir asmenybiniai bruo- 
žai, kurie laikomi reikšmingais politiniams vadovams, dažnai nelaikomi reikš- 
mingais biurokratams ir jų elgesiui. 

Valstybės tarnautojai, kaip ir bet kuris kitas politinis elitas, atsineša į 
darbą daugybę vertybių, polinkių ir veiklos įpročių, darančių didžiulį poveikį 
tiek jų darbo kokybei biurokratinėje aplinkoje, tiek ir jų priimamiems sprendi- 
mams“. Kai kurie biurokratų polinkiai būna nulemti jų socialinės, etninės ir 
ekonominės aplinkos. Kitos priimamų sprendimų prielaidos - tai valstybės 
tarnautojų išsilavinimas ir profesinis pasirengimas. Dar kitokią įtaką daro 
pareigūnų darbo patirtis, sukaupta tiek viešajame, tiek ir neviešajame sekto- 
riuje. Todėl labai svarbu suprasti, kaip vyriausybės renkasi tarnautojus ir kas 
iš visuomenės narių siekia dirbti valdžiai ir kodėl. 

Mes dar kartą turime pabrėžti, kad viešieji administratoriai, net ir esantys 
ant palyginti Žemos organizacinės hierarchijos pakopos, iš tiesų daro 
viešuosius sprendimus. Anekdotiška istorija apie teisėją, kuris per pusryčius 
suvalgė prisvilusį skrebutį ir pasiuntė teisiamąjį myriop, gali būti pritaikyta 
ir tūkstančiams administratorių (nors jų darbas ir mažiau ekstremalus), kas- 
dien gaunančių tūkstančius klientų prašymų ir reikalavimų dėl paslaugų. 

Šiame skyriuje nagrinėsime, kokiais principais vadovaudamosi vyriausybės 
renkasi administratorius, taigi ir kokiais būdais siaurina galimų politikos 
formavimo padarinių lauką. Personalo sutelkimo klausimas yra klausimas, 
kaip numatyti elgesį ir pagerinti vadybą, tačiau jis taip pat yra ir demokratijos 
klausimas. Vienas geros valdžios matų yra tai, kad ji ir jos sprendimai turėtų 
atstovauti visuomenei, kuriai tarnaujama. Todėl mus taip pat domins tai, 
kokiu mastu viešoji tarnyba daugelyje šalių atspindi visuomenę, taip pat 
kokių padarinių teikiamoms paslaugoms gali turėti šis reprezentatyvumas 
arba jo stoka. 


116 


VIEŠŲJŲ ADMINISTRATORIŲ ĮDARBINIMAS 


NUOPELNAI PRIES PROTEKCIJĄ 


Nagrinėjant administratorių įdarbinimo klausimą, vyravo kelios viena ki- 
tai prieštaraujančios temos. Pirmoji tema - efektyvumo paieškos įdarbinant 
pagal nuopelnus. Vienas iš būdingų Weberio biurokratijos modelio bruožų 
buvo keliamas reikalavimas, kad valstybės tarnautojai būtų atrenkami remian- 
tis laimėjimų ir nuopelnų kriterijais, o ne tokiais priskiriamaisiais kriterijais 
kaip kasta, rasė, klasė ar kalba. Tai buvo vadinama atranka, grindžiama 
„neutralia kompetencija“*. Todėl darbuotojų atrankos kriterijai gali būti arba 
jų pasirengimas ir profesinės žinios, tinkamos tam tikroms biurokratinėms 
pareigoms eiti, arba jų bendra kompetencija bei intelektualiniai sugebėjimai. 
Kiekvienu atveju atranka pagal nuopelnus grindžiama prielaida, kad biuro- 
kratija privalo įdarbinti pačius geriausius darbuotojus, o įdarbinimas pagal 
nuopelnus yra logiška kvalifikuočiausių žmonių atrankos priemonė. 

Tačiau neturėtume užmiršti, kad tam tikrais atvejais priskiriamieji kriteri- 
jai gali būti svarbūs viešajai organizacijai norint pasiekti tam tikrų rezultatų. 
Organizacija, kuri turi teikti paslaugas mažumų bendruomenių nariams, gali, 
visoms kitoms sąlygoms esant vienodoms, dirbti geriau įdarbindama daug 
darbuotojų iš mažumos, negu įdarbinusi dominuojančios bendruomenės na- 
rius. Sąvoka „nuopelnas“ viešosiose įstaigose yra daug sudėtingesnė, negu 
kartais manoma, o valstybės tarnautojo rasė, įsitikinimai, odos spalva ir lytis 
gali būti reikšmingi dalykai, darantys įtaką vyriausybės teikiamų paslaugų 
kokybei*. Kadangi etniškumas, lytis bei kiti priskiriamieji kriterijai tampa vis 
didesnio susiskaldymo tarp politikų priežastimi ne tik pramoninėse, bet ir 
besivystančiose šalyse, atrodo, atstovaujamumo klausimai pagal šiuos 
kriterijus, matyt, bus dar svarbesni ateityje. 

Antrasis akstinas taikyti įdarbinimo pagal nuopelnus principą - tai troš- 
kimas regėti administraciniuose postuose ne politikų globotinius, o asmenis, 
nusipelniusius to posto savo kvalifikacija?. Tad reformuojant valstybės tarny- 
bą vadovaujantis įdarbinimo pagal nuopelnus modeliu, buvo siekiama ne tik 
pašalinti įdarbinimo pagal priskyrimo kriterijų nelygybę ir galimą neveiks- 
mingumą, bet ir neveiksmingumą bei favoritizmą, susijusius su politiniais 
skyrimais į postus. Kad ir kaip pageidautina įdarbinti kuo geresnius asmenis 
visoje valstybinėje tarnyboje, turint omenyje modernios visuomenės siekį įtvir- 
tinti darbo laimėjimų normas, o galbūt net įgyvendinti šiuolaikinius sociali- 
nės lygybės tikslus besivystančioje visuomenėje, taikant įdarbinimo pagal 
nuopelnus principą gali apčiuopiamai nukentėti efektyvumas. 

Potencialus įdarbinimo pagal nuopelnus neveiksmingumas gali itin išryš- 
kėti tada, kai jis priešinamas alternatyvai - politiniam paskyrimui. Atrodo, 

kad įdarbinimas pagal nuopelnus implikuoja mechaniškesnę administrato- 
riaus ir biurokrato sampratą, pasak kurios, jis yra vertybiškai neutralus pro- 
gramos vykdytojas, įgyvendinantis viešąją politiką nepriklausomai nuo jos 
intencijų ar daromos įtakos visuomenei. Manoma, kad jo pasirinkimą turi 
lemti pakankamai techniniai kriterijai ir kad asmens atsidavimas administruo- 
jamai programai arba jos nepripažinimas beveik nedarys įtakos jo elgesiui. Ši 
administratoriaus samprata paprasčiausiai neatitinka tikrovės. Individai, ku- 
riems postai suteikiami už politines paslaugas, labiau linkę vykdyti valdan- 
čiosios politinės partijos programas negu tariamai neutralūs, už nuopelnus 
į postus paskirti asmenys, kurie iš tikrųjų gali būti priešiški tų programų 
atžvilgiu. Angažuota biurokratija reikalauja, kad politiniu pagrindu į postus 
būtų skiriami asmenys atsižvelgiant tiek į jų politinį prielankumą, tiek ir į 
administracinius sugebėjimus, o ne vien pagal jų politinius įsitikinimus. To- 
dėl norint garantuoti tinkamą vyriausybės uždavinių įgyvendinimą, „jautrus 
kompetentingumas“ gali būti svarbesnis už „neutralų kompetentingumą“. 

Žinoma, šis politinio paskyrimo ir skyrimo už nuopelnus skirtumas yra tik 
santykiškas. Faktiškai visose politinėse sistemose yra lygmuo, kai į postus 
skiriama aiškiai politiniu pagrindu (tokie postai dažnai vadinami „politikos 
formavimo“ postais), tačiau yra ir pareigybių, į kurias skiriama rutiniškai, 
pagal tam tikrą nusistovėjusią nuopelnų įvertinimo sistemą. Tada kyla klau- 
simas, kiek aukštai galima kopti nuopelnais grindžiamo skyrimo (ar bent jau 
ne atvirai politinio skyrimo) laipteliais administracinėje hierarchijoje; ir. prie- 
šingai, kur yra politinio skyrimo į postus ribos? 

Galimą paskyrimų diapazoną parodo dviejų didžiulių administracinių 
sistemų - Jungtinių Valstijų ir Jungtinės Karalystės — skirtumai. Jungtinių 
Valstijų prezidentas gali skirti į tarnybą maždaug tris tūkstančius žmonių, ir 
maždaug keturi ar net penki politiškai paskirtų pareigūnų ešelonai gali at- 
skirti valstybės karjeros tarnautoją nuo kabineto sekretoriaus“. Jungtinėje Ka- 
ralystėje kiekvienoje ministerijoje, be ministro ar valstybės sekretoriaus, yra tik 
keli politiniai postai - dabar daugiausie jų (šeši) yra šalies Ižde, tačiau ir tada 
daugiausia bendrauja politikos ir administracijos vadovai - ministras ir ypa- 
tingas karjeros valstybės pareigūnas, nuolatinis sekretorius'. Vis dėlto Brita- 
nijoje įgyvendinus valstybinės tarnybos reformas, kai kurios pareigos tapo 
skiriamosiomis, tarp jų - agentūrų aukščiausių vadovų pareigos ir pareigos 
vis gausiau kuriamose „guangos““. Akivaizdu, kad abi šitos sistemos skirtin- 
gos, tačiau atrodo, kad jos veiksmingai funkcionuoja savos politinės kultūros 
kontekste. 

Kaip paaiškinti tai, kad, mėginant užtikrinti paklusnumą organizacijose, 
įvairiose šalyse nevienodu mastu griebiamasi politinio skyrimo į pareigas? 
Manoma, kad tokios biurokratinės struktūros tiesiog susiklostė istoriškai, ir 

niekam nekilo noro jų pertvarkyti?. Racionalesnė hipotezė būtų ta, kad kuo 
fragmentiškesnės priimančios sprendimus vyriausybės struktūros, tuo labiau 
tikėtina, jog ministrai gaus politiškai skiriamus pagalbininkus, turinčius lai- 
duoti, kad politiniai ketinimai būtų derinami su faktiniu administravimu. 
Jungtinėje Karalystėje politinis elitas palyginti labiau integruotas su politine 
sistema negu Jungtinėse Valstijose, ir tuo pagrindu galima įrodyti, jog Jung- 
tinei Karalystei tiesiog nereikia tiek daug politiškai angažuotų asmenų viršū- 
nėse, kad būtų garantuotas valdymo mašinos klusnumas. 

Jungtinės Valstijos yra pavyzdys šalies, kur politiniu pagrindu skiriama 
į postus daug pareigūnų, tačiau tokių šalių yra ir kontinentinėje Europoje. 
Skirtumas tik tas, kad Europoje politiškai paskirtieji asmenys nėra tiesiogiai 
skiriami į departamentų ar ministerijų struktūras, o yra tiesiogiai susiję su 
ministru ar jo asmeniniu kabinetu!?. Ši sistema šiek tiek sumažina tiesioginę 
paskirtųjų tarnautojų valdžią ministerijoje, tačiau ministras gauna politinius 
patarimus ir grupę Žmonių, kuriuos jis gali panaudoti kur nors ministerijoje. 
Esant kitokioms sistemoms, ministras turi tam tikrą pasirinkimo laisvę priimti 
valstybės tarnautojus į tarnybą ar juos atleisti. Tam tikru mastu ši sistema 
suderina karjeros valstybės tarnautojo kompetentingumą su politiškai paskir- 
to asmens atsidavimu. 

Politiniai paskyrimai daromi ne tik per kabinetus ir skiriant kitus politi- 
nius patarėjus, taip pat gausėja ir atviresnių politizavimo formų!!. Pavyz- 
džiui, gausėja skiriamų pareigų pusiau vyriausybinėse organizacijose ir nau- 
jai sukurtose valdybose bei agentūrose. Tai leidžia politiniams vadovams 
mėginti per paskyrimus kontroliuoti šias organizacijas!2. Be to, daugelio vals- 
tybinės tarnybos sistemų deinstitucionalizavimas suteikia papildomų galimy- 
bių politiniams skyrimams į pareigas, kurios anksčiau buvo rezervuotos kar- 
jeros valstybės tarnautojams. 


ATSTOVAUJAMOJI BIUROKRATIJA 


Antra svarbi valstybės tarnautojų įdarbinimo aptarimo tema - tai viešosios 
biurokratijos lygių galimybių ir atstovaujamumo klausimas!?. Po to, kai Kings- 
ley nukalė terminą „atstovaujamoji biurokratija“, pradėta domėtis, kokiu mas- 
tu biurokratija atstovauja ar turėtų atstovauti tam tikriems gyventojų sluoks- 
niams, kurių vardu ji administruoja politiką. Tad vieni mokslininkai pabrėžė 
nuopelnų svarbą įdarbinant viešuosius administratorius, o kiti manė, kad 
būtina kurti administracijas, kurių darbuotojų socialinės bei ekonominės cha- 
rakteristikos būtų panašios į tų žmonių, su kuriais jie dirbs. Argumentai yra 
dvejopi. Pirmojo argumento šalininkai mano, kad siauras darbuotojų pasirin- 

kimas iš kurio nors visuomenės sluoksnio paprastai darys šališką įtaką pro- 
gramoms ir politikai. Tai ypač svarbus socialinių programų faktorius, nes 
tada būna didesnė tikimybė, kad toks personalas bus socialinių mažumų 
atstovai ir jie bus linkę primesti dominuojančias savo grupės vertybes. Atlikti 
mokytojų, socialinės rūpybos darbuotojų, policijos bei kitų viešųjų tarnautojų 
tyrimai atskleidė tendenciją atlyginti tiems klientams, kurių charakteristikos 
atitinka dominuojančios kultūros bendrąsias vertybes, ir bausti tuos, kurie jų 
neatitinka!*. Dėl šio vertybinių struktūrų skirtumo gali ne tik pablogėti kliento 
ir administratoriaus tarpusavio santykiai, bet tai gali sutrukdyti ir daugeliui 
pagalbos kriterijus atitinkančių asmenų gauti jiems priklausančias paslaugas. 

Pasak antrojo argumento platesnio atstovavimo naudai, viešosios biuro- 
kratijos galimybė samdyti personalą turėtų būti išnaudojama kaip pozityvi 
priemonė pakeisti visuomenės socialinę bei ekonominę struktūrą. Taigi visuo- 
menės mažumų atstovų samdymas gali ne tik padėti nugalėti visuomenėje 
vyraujančius prietarus, bet ir suteikti mažumų bendruomenių nariams gali- 
mybių pagerinti savo ekonominę padėtį. Jungtinėse Valstijose toks samdymas 
peraugo į „pozityvios diskriminacijos“ programas, kai darbdaviai (ypač vy- 
riausybė) įpareigojami stengtis priimti į darbą moteris ir rasinių mažumų 
atstovus!?. Panašiai ir Indijos vyriausybė privalo stengtis įdarbinti narius tų 
kastų ir genčių, kurios nuo seno buvo diskriminuojamos šios šalies visuome- 
nėje!“. Etniškai daugialypėse visuomenėse, kuriose nėra aiškaus dominavimo 
ir priklausomybės santykių tarp etninių bendruomenių arba kuriose etninis 
susiskaidymas yra smarkiai politizuotas, argumentą atstovaujamojo įdarbini- 
mo naudai galima pakeisti teiginiu, kad toks įdarbinimas gali padėti išsaugoti 
visų etninių bendruomenių socialinę struktūrą ir jų teises administruoti poli- 
tiką!?. 

Tačiau abi šio argumento versijos grindžiamos prielaida, kad biurokratija 
turėtų būti atstovaujamoji ne todėl, kad tai yra apskritai demokratiška, o todėl, 
kad šis įdarbinimo modelis darys pamatinę ir ilgalaikę įtaką socialinei struk- 
tūrai ir socialiniam susisluoksniavimui. Tad valdžiai gali tekti ypatinga at- 
sakomybė skatinti rastis lygesnes įdarbinimo galimybes ir ilgainiui sukurti 
didesnę socialinę lygybę!š. Šis įdarbinimo modelis gali būti priimtas nie tik 
todėl, kad laiduotų didesnę socialinę lygybę, bet ir leistų viešajam sektoriui 
efektyviau teikti pasirinktas paslaugas. Šis atstovaujamumas ypač svarbus 
kaip priemonė sukurti biurokratiją, panašią į klientus, su kuriais ji bendrauja 
dirbdama. 

Politiniai ginčai dėl atstovaujamosios biurokratijos nesibaigė ir tebevyksta. 
2000 m. pavasarį leiboristų vyriausybė išreiškė įvairiopą susirūpinimą dėl 
tariamo pirmaujančių britų universitetų elitiškumo ir valstybinės tarnybos 

komplektavimo reikalaudama, kad universitetai ir valstybinė tarnyba būtų 
panašesni į visą šalį. Šito padarinys buvo tai, kad vyriausybė gynė papildo- 
mas priemones, stiprinančias valstybinės tarnybos reprezentatyvumą!?. Kelia- 
mos problemos nebuvo visai nepanašios į tas, kurias 1944 m. kėlė Kingsley, 
pabrėždamas atstovaujamojo argumento veiksmingumą ir jo demokratinius 
elementus. 

Įspėjimai 

Kad pernelyg nesusižavėtume atstovaujamąja biurokratija, būtina įspėti 
dėl kelių svarbių dalykų. Pirma, tyrinėjant atstovaujamąją biurokratiją buvo 
nustatyta, kad tarp valstybės tarnautojų neproporcingai daug viduriniosios 
klasės (plačiąja šio žodžio prasme) atstovų, ko ir buvo galima tikėtis. Valsty- 
bės tarnyba savaime yra viduriniosios klasės profesija, o viduriniosios klasės 
sūnūs ir dukros turi daug daugiau galimybių įgyti viduriniajai klasei būdin- 
gas profesijas, negu darbininkų klasės atžalos. Tendenciją įdarbinti viduri- 
niosios klasės atstovus iš dalies lemia didesnis išsilavinusių jos narių skai- 
čius, kuris net ir „gerovės valstybėse“ smarkiai viršija išsilavinusių kitų klasių 
atstovų skaičių. Taip pat įtakos turi motyvai ir paskatos, nuo mažens skiepi- 
jami viduriniosios klasės atstovams??. Kiekvienu atveju viduriniosios klasės 
atžalų dominavimas valstybinėje tarnyboje neturi labai neigiamos įtakos pa- 
čios biurokratijos esmei, o veikiau tik atspindi bendresnius visuomenės socia- 
linio susisluoksniavimo ir mobilumo modelius. Įdomu tai, kad šis įdarbinimo 
modelis išliko ir tose visuomenėse, kurios siekė pašalinti klasinius barjerus 
visuomeniniame gyvenime, pavyzdžiui, Kinijoje ir buvusioje Sovietų Sąjungo- 
je2!. Yra įrodymų, kad asmenys, turintys postus aukščiausiose jų valstybinės 
tarnybos ešelonuose, paprastai kilę iš šeimų, kurių tėvai taip pat buvo „vidu- 
riniosios klasės“ profesijų atstovai. Valstybinėje tarnyboje neproporcingai gausu 
asmenų, kilusių iš politikų ar valstybės tarnautojų šeimų. 

Kitas įspėjimas būtų tas, kad ginant atstovaujamąją biurokratiją, daroma 
prielaida, jog socialinė tėvų klasė paprastai nulemia jų atžalų elgesį. Tokios 
prielaidos laikosi daugelis elito tyrinėtojų, tačiau gauti empirinių kilmės ir 
elgesio sąsajos tyrinėjimų rezultatai kelia nusivylimą?. Prielaidą, kad socia- 
linė kilmė daro įtaką elgesiui einant viešąsias pareigas, Putnamas pavadino 
„tikėtina, tačiau dviprasmiška ir nepagrįsta“?*. Socializacija - visą žmogaus 
gyvenimą trunkantis procesas, ir kai administratoriai, kilę iš darbininkų kla- 
sės, įgyja viduriniosios klasės statusą, jie linkę perimti ir tos klasės vertybes, 
o ne išlaikyti senąsias4*. Be to, nors etninių mažumų atstovai negali taip jau 
lengvai pakeisti savo socialinio statuso, tie iš jų, kurie turi aukštuosius viešosios 
biurokratijos postus, kur kas sparčiau perima dominuojančios bendruomenės 

vertybes negu kiti mažumos grupės nariai?. Šis reiškinys šiek tiek paradok- 
salus. Nepriklausomai nuo to, kokiu mastu atstovaujama įdarbinant valstybės 
tarnautojus, socialinė ir politinė vertybės bus palyginti labai homogeniškos. 
Tačiau turime neužmiršti, kad valstybinės tarnybos tarnautojų sudėtis tiek 
pat svarbi simboliniu ir politiniu požiūriu, kiek ji svarbi „realiems“ sprendi- 
mo priėmimo tikslams. 

Galų gale turime suprasti, kad atotrūkis tarp įdarbinimo pagal nuopelnus 
ir „pozityvios diskriminacijos“ programų galbūt nėra toks didelis, kaip gali 
atrodyti iš pirmo žvilgsnio??. Tam tikru mastu kai kurie priskiriamieji krite- 
rijai gali būti svarbūs siekiant veiksmingai įgyvendinti viešąsias programas, 
ypač biurokratijai bendraujant su klientais. Dėl kalbinių, rasinių ar klasinių 
skirtumų gali būti labai sunku įgyvendinti viešąsias programas, nes klientai 
gali suvokti šiuos skirtumus kaip rodiklį, kiek rimtai programose atsižvelgia- 
ma įjų poreikius. Kad šie skirtumai netaptų pernelyg reikšmingi administra- 
vimui, būtina atkreipti dėmesį į personalo etninę bei lyčių pusiausvyrą. Tad 
iš dalies asmens, tinkamiausio tam tikroms pareigoms, pasirinkimą gali lemti 
tiek jo demografinės charakteristikos, tiek ir formalus jo išsilavinimas bei tam 
tikri jo įgūdžiai. 


VIEŠASIS ĮDARBINIMAS PRIEŠ PRIVATŲJĮ 


Galų gale belieka atsakyti į bendrą klausimą, kuo valstybės tarnautojų 
įdarbinimas ir išlaikymas pranašesni už darbą privačiame sektoriuje atlygio, 
privilegijų ir darbo sąlygų atžvilgiais. Dauguma piliečių pageidauja efekty- 
vaus ir kvalifikuoto valstybės tarnautojų darbo, tačiau daugelis jų nenori, kad 
valstybinė tarnyba pernelyg smarkiai konkuruotų su privačiuoju sektoriumi 
dėl geriausių darbuotojų. Valstybinė tarnyba atrodo itin patraukli ekonominio 
nuosmukio laikotarpiais, nes valdiškas darbas būna palyginti saugus. Argu- 
mentas, kodėl neleistina valstybinės tarnybos padaryti pernelyg patrauklios, 
yra tas, jog mokesčius mokantys darbdaviai iš tikrųjų verčiami palaikyti savo 
konkurencingumą darbo rinkoje; be to, viešasis sektorius neturi jokių priemo- 
nių daugumai savo produktų įkainoti. Todėl vyriausybės, turėdamos omenyje 
realų savo darbuotojų darbo našumą, tam tikru mastu gali nepagrįstai pakelti 
darbo jėgos kainą palyginti su jos kaina darbo rinkoje. Toks neekonomišku- 
mas gali tapti itin akivaizdus, kai valstybės tarnautojams leidžiama burtis į 
profesines sąjungas. Tad mes prieiname gana paprastą klausimą apie san- 
tykinę viešųjų ir privačių prekių paklausą ir iš to kylantį pasiryžimą mokėti 
už kiekvieną prekių rūšį. Remiantis kai kuriais duomenimis galima teigti, kad 
viešajame sektoriuje pagamintų prekių paklausa, itin turint omenyje šių prekių 

pobūdį, palyginti su privačiajame sektoriuje pagamintomis prekėmis, yra ma- 
žesnė?'. Piliečiai, atrodo, naują automobilį arba naują televizorių verina labiau 
negu naują parką. Mažesnė viešųjų prekių paklausa gali išryškinti viešojo 
įdarbinimo neūkiškumą. Kol kas nežinome, kaip išspręsti šią problemą, tačiau 
privalome į ją atsižvelgti aptardami įdarbinimo viešojoje biurokratijoje mastus 
ir jo rūšis. 

Jeigu paliekame nuošaly ekonominius argumentus už „geriausiųjų ir ga- 
biausiųjų“ samdymą ir rūpinamės (kartais iš visų jėgų) tik pačios valstybinės 
tarnybos tinkamumu, tai privalome nagrinėti politinius bei administracinius 
klausimus?ė. Teigiama, kad net jei visuomenė pernelyg plačiai nereikalauja 
viešai teikiamų paslaugų, šios paslaugos vis tiek būna svarbios; mes jau 
įrodinėjome, kad jos darosi vis svarbesnės šiuolaikinei visuomenei. Todėl gali 
kilti poreikis samdyti aukštesnės kvalifikacijos darbuotojus, negu verstų tai 
daryti paprastas viešojo sektoriaus ekonomikos modelis. Be to, būtina atsi- 
žvelgti ir į simbolinį faktorių, ir labai nedaug piliečių norėtų, kad jų likimą 
nuspręstų (ar šis likimas būtų susijęs su pensija, oro transporto kontrole ar 
branduolinių atliekų nukenksminimu) koks nors „pakankamai tinkamas“ tam 
darbui specialistas. Viešasis sektorius teikia svarbias ir socialiai jautrias pa- 
slaugas, todėl labai svarbu, kad čia dirbtų tik kvalifikuoti ir gabūs darbuotojai. 


ĮDARBINIMO METODAI 


Be gana plačių įdarbinimo klausimų, kuriuos bendrais bruožais ką tik 
aptarėme, keletas klausimų susiję su konkretesniais įdarbinimo metodais ir 
kriterijų, leidžiančių gauti postus, nustatymu. Šie klausimai smarkiai supap- 
rastėja, kai pretendentai įdarbinami per politinę protekciją arba vadovaujantis 
kitais negu nuopelnai kriterijais, nes tada pakanka paprasto kokio nors ati- 
tinkamo politinio pareigūno pritarimo. 


Išsilavinimas ir mokymas 


Pirmiausia aptarkime, kaip turi būti pasirengęs kandidatas į pareigas ir 
kokiais metodais galima patikrinti jo tinkamumą. Čia mus labiausiai domina 
aukštųjų biurokratijos ešelonų formavimas, o ne eilinės klerko pareigos, ku- 
rioms gauti galima nustatyti palyginti vienodus kvalifikacinius reikalavimus. 
Apskritai norint sužinoti, ar kandidatai į politiką formuoti leidžiančias 
pareigas privalo turėti tam tikrą aukštąjį išsilavinimą, svarbiausiu tampa 
išsilavinimo specializacijos lygio klausimas. Šiuo klausimu nesutaria dviejų 
požiūrių šalininkai. Pirmieji mano, kad valstybės tarnyboje gali dirbti 

universalaus išsilavinimo asmenys, antrieji - kad biurokratijoje gali dirbti tik 
specialistai??. Universalumo nuostata praktiškai taikoma Jungtinėje Karalys- 
tėje, ji skatina individų atranką į aukščiausius valstybinės tarnybos postus 
daugiausia pagal jų bendrus intelektinius sugebėjimus ir mokymosi aukšto- 
joje mokykloje rezultatus. Northcote'o ir Trevelyano 1854 m. pranešimas ne 
tik ragino Jungtinėje Karalystėje sukurti nuopelnais grindžiamą valstybinę 
tarnybą, bet ir nurodė, kad būsimųjų administratorių pasirengimui geriausiai 
tinka klasikinės studijos*?. Buvo iškelta ir iki šiol pripažįstama prielaida, kad 
asmeniui, turinčiam analizuoti informaciją ir teikti patarimus ministrui, daug 
svarbesnė yra bendra inteligencija, o ne specialus išsilavinimas ar pasi- 
rengimas. 

Nors valdžios darbas darosi vis techniškesnis, o Fultono pranešime (1968) 
ir kituose viešuose ir privačiuose valstybės tarnybos tyrinėjimuose kritikuoja- 
ma tokia politika, „talentingo mėgėjo“ tradicija Didžiojoje Britanijoje gyva ir 
šiandien*!. Iš 3.1 lentelės matyti, kad turinčių humanitarinį išsilavinimą 
aukštesniųjų valstybės pareigūnų skaičius sumažėjo, tačiau ir 1987 m. jų buvo 
daugiau negu pusė. Be jokios abejonės, dėl savo puikių protinių sugebėjimų 
aukštesnio rango valstybės tarnautojai Didžiojoje Britanijoje dirbdami sugeba 
perprasti daug jiems reikalingų dalykų, tačiau karjeros pradžioje, prireikus 
spręsti techninius (taip pat ir ekonominius) klausimus, jų padėtis būna labai 
nepalanki. 

Daugumoje kontinentinės Europos šalių valstybinės tarnybos personalo 
formavimas suponuoja kitokią universalaus išsilavinimo formą. Daugumoje 
šių šalių administratoriaus vaidmuo panašus į juristo vaidmenį, todėl teisi- 
ninko diplomo reikalaujama beveik iš visų aukštesnes pareigas einančių pa- 
reigūnų. Pavyzdžiui, vieno tyrimo metu buvo nustatyta, kad Vokietijos Fede- 
racinėje Respublikoje teisininkų diplomus turi 66 procentai aukštesniųjų 
valstybės tarnautojų (Beamte)?2. Remiantis kitų tyrimų duomenimis, teisininkų 
skaičius daugelio Europos šalių valstybinėse tarnybose ne ką mažesnis““. 
Tačiau ir čia teisininkų skaičius įvairiose ministerijose skirtingas. Vienas 
Austrijos valstybinės tarnybos tyrimas parodė, kad tarp kelių ministerijų (Vi- 
daus reikalų, Teisingumo) aukščiausio rango pareigūnų teisininkų buvo dau- 
giau kaip 80 procentų, o kitose ministerijose (Sveikatos apsaugos, Žemės ūkio) 
jų buvo mažiau negu 10 procentų**. Didžiojoje Britanijoje valstybės tarnauto- 
jai Žinių apie techninius dalykus dažniausiai įgyja darbe, o Vokietijoje bei 
kitose Europos šalyse valstybės pareigūnai papildomai siekia aukštojo tech- 
ninio (dažniausiai ekonomikos) mokslo diplomo. Be to, Vokietijoje įsteigta 
nacionalinė valstybinės tarnybos akademija, suteikianti administratoriams 
galimybę lengviau įgyti reikiamą techninį išsilavinimą ir tinkamai pasirengti 
darbui karjeros struktūroje. 

3.1 lentelė. Universiteto absolventų, turinčių aukštus valstybinės tarnybos 
postus Jungtinėje Karalystėje, pasiskirstymas (procentais) 


Humanitariniai Socialiniai Gamtos/taikomieji Kiti 
mokslai mokslai mokslai mokslai 
1961-67* 62 24 11 3 
1975** 54 28 17 - 
1985 56 27 17 - 


1989 56 32 12 - 


Šaltiniai: A. H. Halsey and I. M. Crewe, „Social Survey of the Civil Service,“ The 
Civil Service (London: HMSO, 1968), vol. 3, pt. 1, p. 93; House of Commons, Expenditure 
Committee, 11th Report, 1976-77, The Civil Service (London: HMSO, July 25, 1977); Civil 
Service Commission, Annual Report (London: HMSO, 1985); Civil Service Commission, 
Annual Report (London: HMSO, 1989). 


* Asmenys, tiesiogiai papildantys administratorių klasę (bendro skaičiaus procentas). 
** Administratoriai-stažuotojai. 


Jungtinėse Valstijose ir Prancūzijoje taikomos dvi skirtingos specialistų 
rengimo valstybės tarnautojo karjerai formos. Jungtinėse Valstijose į daugelį 
postų priimami asmenys jau turintys tam tikrą konkretų profesinį išsilavini- 
mą. Pavyzdžiui, asmuo, norintis dirbti Žemės ūkio departamente, privalo 
turėti agronomo, agrotechniko arba kurią nors kitą tiesiogiai su žemės ūkiu 
susijusią specialybę. Tokio įdarbinimo modelio taikymo rezultatas šitoks: 
maždaug vienas trečdalis aukštesniųjų JAV federalinės vyriausybės valstybės 
tarnautojų turi formalią mokslinę arba profesinę kvalifikaciją??. Teisininko 
diplomas dažniausiai traktuojamas tik kaip vienas iš pretendento į postą 
pranašumų. 

Prancūzijoje pati vyriausybė suteikia specialų išsilavinimą asmeniui, pre- 
tenduojančiam į aukštą valstybinės tarnybos postą. Pagrindinė aukštesniųjų 
pareigūnų kalvė - Ecole Nationale d Administration (ENA), suteikianti finansi- 
ninko, vadybininko ir juristo kvalifikacijas. Vyriausybei reikalingi inžinieriai 
ir techninis personalas rengiami keliose grandes ecoles, tokiose kaip Ecole Po- 
lytechnigue. Žemesniojo rango administratorius rengia Instituts Regionaux d'Ad- 
ministration (IRA). Iš viso Prancūzijoje valstybės tarnautojus rengia beveik 
aštuoniasdešimt įvairaus tipo mokyklų??. Turėdama tokią sistemą, valdžia 
gali jai priimtiniausiu būdu parengti būsimus darbuotojus - nuo administ- 
ratorių (ENA ir IRA) iki techninio ar mokslinio personalo. 

Mažiau išsivysčiusioms šalims iškyla daugiau sunkumų, kai tenka apsi- 
spręsti, kurią valstybės tarnautojų įdarbinimo strategiją (pagrįstą bendromis 
ar specialiomis pretendentų žiniomis) taikyti. Pirma, neseniai atgavusios ne- 
priklausomybę šalys dažniausiai paveldi seną kolonijinės valdžios išmokytą 
valstybės tarnautojų kontingentą, tad ir parengtą pagal atitinkamos Europos 
šalies - kolonistės - tradicijas*". Be to, daugeliui neišsivysčiusių šalių trūksta 

techninių specialistų, todėl jos priverstos įdarbinti asmenis, turinčius ben- 
dresnio pobūdžio išsilavinimą. Kai kurios šalys bandė pakeisti vietos techni- 
nius specialistus samdiniais iš Vakarų šalių (dažniausiai iš jas valdžiusių 
kolonijinių valstybių), tačiau bundantis nacionalinis išdidumas ir gausus 
savų bedarbių būrys skatina jas įdarbinti tautiečius, net jei šie ir nėra tokios 
aukštos kvalifikacijos kaip jų užsienio kolegos. Kartu administracinė sistema, 
kuriai apskritai gali trūkti talentingų specialistų, pačioje šalyje gali turėti 
sąlygišką šių talentų monopolį. Daugelio besivystančių šalių pagrindinis bruo- 
žas yra tas, kad politinė sistema priversta tapti svarbiausia socialinių ir eko- 
nominių reformų kryptį lemiančia jėga. Kaip vienas apžvalgininkas aiškina: 


Nors ir nėra bendro modelio, daugelis iš naujo nepriklausomybę gavusių 
šalių vis labiau pabrėžia plėtros programų centralizuotą planavimą, valdymą ir 
įgyvendinimą. Todėl vyriausybė, spręsdama tautos ir valstybės kūrimo, ekono- 
mikos plėtros ir socialinių reformų uždavinius — juos valdantieji ir valdomieji 
laiko svarbiausiais —- labiau pasikliauja biurokratija, 0 ne privačiuoju sektoriu- 


mi.3 


Pasitikėjimas privačiuoju sektoriumi daugelyje besivystančių šalių padidėjo iš 
dalies dėl išorinio spaudimo, bet palyginti su daugeliu išsivysčiusių šalių, čia 
yra mažiau veiksnių, kuriais galima pasikliauti įgyvendinant plėtros progra- 
mas. 

Tačiau besivystančiose šalyse nėra kokio nors vienintelio įdarbinimo mo- 
delio. Pavyzdžiui, Pietų ir Centrinės Amerikos šalys, kurios nepriklausomos 
jau daugelį metų, turėjo pakankamai laiko sukurti savus įdarbinimo modelius. 
Vienais atvejais šie modeliai grindžiami universaliu išsilavinimu ir yra smar- 
kiai politizuoti, o kitais atvejais jie gali būti grindžiami daugiau specialiomis 
pretendentų žiniomis ir jų nuopelnais“?. Dauguma Afrikos ir daug Azijos 
šalių, tokių kaip Indija ir Pakistanas, paveldėjo įdarbinimo modelius iš savo 
ankstesnių kolonijinių šeimininkų ir dažnai net nemodernino senųjų valdymo 
bei organizavimo būdų, įdiegtų per praėjusius dešimtmečius. Tokios donori- 
nės organizacijos kaip Pasaulio Bankas ir Jungtinės Tautos nuolat ragina 
šias šalis diegti įdarbinimo ir vadybos modelius, panašesnius į išsivysčiusio 
„pirmojo pasaulio“ taikomus modelius. 

Vakarietiškasis plėtros modelis - kalbant apskritai, nes Vakarų ekonomi- 
nės ir socialinės sistemos evoliucionavo keliomis gana skirtingomis krypti- 
mis, - formavosi ilgai, o jo raidos neveikė platieji visuomenės sluoksniai ir 
organizuoti jos segmentai*?. Šiandien besivystančioms šalims kyla būtinybė 
įgyvendinti permainas, vykstančias tokiame kontekste, kai plačiai skleidžia- 
ma informacija apie plėtros ir vartotojiškumo triumfą. Jų vadovai yra spau- 
džiami didinti plataus vartojimo prekių gamybą, nors tuo pat metu jie supran- 

ta būtinybę investuoti į kapitalinius projektus. Ilgainiui šios investicijos atsi- 
perka, tačiau reikia trumpam atsitraukti nuo į vartotoją orientuotos ekonomi- 
kos ir atsigręžti į labiau valstybės tvarkomą ekonomiką. Be to, šių šalių vado- 
vai susiduria su užsienio spaudimu iš dalies atsisakyti valstybės kišimosi į 
ekonomiką ir „leisti veikti rinkai “. Atsižvelgiant į šias problemas ir į spaudi- 
mą iš išorės, akivaizdu, kad šioms visuomenėms būtinai reikia administrato- 
rių specialistų, sugebančių spręsti minėtas problemas, ir gausaus kvalifikuoto 
personalo, sugebančio valdyti ekonominius projektus, kuriuos gali tiesiogiai 
vykdyti valstybė. 

Čia aprašytas neišsivysčiusioms šalims būdingas administravimo ir admi- 
nistracinių funkcijų centralizavimas, išplėtotas iki logiškos pabaigos, gana 
tiksliai atspindėtų buvusios Sovietų Sąjungos ir, tik ne tokiu plačiu mastu, kitų 
buvusių komunistinio bloko valstybių biurokratijų pobūdį*!. Šie bruožai tebė- 
ra labai būdingi tokioms šalims kaip Kuba ir Kinija*?. Kadangi valstybė tapo 
ne tik ekonomikos planuotoja, reguliuotoja ir patarėja, bet ir pagrindine ver- 
slininke, vyriausybės poreikis turėti specialistų vis didėjo. Todėl vidutinis 
Sovietų administratorius, net ir neadministruojantis itin sudėtingų technolo- 
ginių projektų, paprastai turėjo techninį arba socialinį išsilavinimą. Pavyz- 
džiui, iki septintojo dešimtmečio daugiau negu 80 procentų visų politbiuro 
narių ir asmenų, priklausančių regionų elitui, turėjo techninį išsilavinimą. 
Šitoks modelis Sovietų Sąjungoje išsilaikė iki pat jos žlugimo“. Įdomu tai, kad 
šis aukštosios grandies administratorių sluoksnis, šiuo atžvilgiu nedaug te- 
siskiriantis nuo kitų šalių vyresniųjų administratorių, savo svarba, atrodo, 
stelbė įvairiapusiškiau išsilavinusius sovietinės ideologijos talentus, geriau 
išmanačius numatomus Sovietų valstybės tikslus**. Jiems būdavo keliami to- 
kie patys, gal net didesni, gamybiniai reikalavimai, kaip ir kitiems vadybinin- 
kams, ir jiems dažnai tekdavo spręsti labai sudėtingas technines problemas, 
kurioms suprasti buvo būtinos specialios žinios. Dar svarbesnis yra faktas, 
kad ir politiniai vadovai, ir administracinis elitas paprastai buvo techninio 
išsilavinimo, todėl valstybės tarnyba neturėjo tokio įgūdžių ir informacijos 
monopolio, kokį ji galėjo turėti kitose šalyse“. 

Kol kas nagrinėjome aukštesniųjų valstybės tarnautojų įdarbinimo meto- 
dus. Tam tikro valstybinės tarnybos hierarchijos lygio darbuotojai įdarbinami 
remiantis siaurais, konkretaus darbo specifiką atitinkančiais kriterijais. Pa- 
vyzdžiui, sekretorės samdomos pagal jų sugebėjimą spausdinti. Todėl gau- 
sumo požiūriu daugiausia yra valstybės tarnautojų, kurie priimti atsižvel- 
giant į konkrečius kriterijus ir sugebėjimą atlikti tam tikrą darbą. Tačiau 
keičiantis darbo pobūdžiui, šiuolaikinėse visuomenėse keičiasi ir specialių 
įgūdžių turinčių darbuotojų paklausa; daugelis vadybininkų dabar patys 

surenka reikalingus tekstus kompiuteriais. Todėl viešajame darbe vis svarbes- 
ni tampa intelektiniai, o ne mechaniniai įgūdžiai. 


Darbo vieta 


Su būsimo valstybės tarnautojo pasirengimo klausimu glaudžiai susijęs 
priemonių, padedančių pretendentui surasti savo vietą, klausimas. Vėl yra du 
principiniai atsakymai: arba centralizuotos personalo įdarbinimo organizaci- 
jos, arba kiekviena atskira įstaiga ieško sau darbuotojų. Centralizuotas skyri- 
mas į tarnybą praktikuojamas Jungtinėse Valstijose, Jungtinėje Karalystėje, 
Prancūzijoje, Belgijoje, Italijoje ir daugumoje trečiojo pasaulio šalių. Trečiojo 
pasaulio šalys centralizuotą skyrimo į tarnybą modelį yra paveldėjusios iš 
ankstesnių administravimo sistemų. Esant centralizuotam įdarbinimo mode- 
liui, tam tikra centrinė valstybinės tarnybos organizacija įpareigota skelbti 
apie naujas laisvas vietas, tikrinti kandidatus ir siųsti atrinktas mažesnes 
kandidatų grupes galutinei atrankai į įstaigą, kuri ieško darbuotojo. 

Įprastinė centralizuoto įdarbinimo procedūra yra tokia: įstaiga praneša 
personalo klausimus tvarkančiai organizacijai apie laisvą darbo vietą. Ši 
organizacija, gavusi pranešimą, surengia konkursinį egzaminą, po kurio įstai- 
ga, ieškanti tarnautojo, gauna trijų ar daugiau asmenų sąrašą. Toliau tinka- 
miausias kandidatas atrenkamas arba po pokalbio, arba tiesiog priimamas 
asmuo, kurio egzamino rezultatai yra geriausi, arba atsižvelgiama į kitus 
racionalius ar iracionalius kriterijus. Akivaizdu, kad toks skyrimo į tarnybą 
būdas atitinka įdarbinimo pagal nuopelnus reikalavimus. Laisvai vietai už- 
imti naudojami konkursiniai testai; norint išvengti šališkumo, testavimas 
atliekamas centralizuotai, o samdanti organizacija priima tik egzaminus 
išlaikiusius asmenis. Tačiau praktiškai nuopelnais pagrįsta įdarbinimo sis- 
tema dažnai netaikoma ypač kvalifikuotiems specialistams, pavyzdžiui, gy- 
dytojams, juristams, bibliotekininkams ir pan. Jų kvalifacijai įrodyti dažniau- 
siai pakanka mokslinio laipsnio ar diplomo. Be to, aukštesnio rango valstybės 
tarnautojai gali būti samdomi vadovaujantis ne kurio nors konkretaus depar- 
tamento konkrečiais poreikiais, o būtinybe sukurti elitinę grupę administra- 
torių, kurie visą gyvenimą darytų karjerą kur nors vyriausybinėse institu- 
cijose. 

Antrasis samdos ir įdarbinimo būdas daugiausia praktikuojamas šiauri- 
nėse Europos šalyse, Ispanijoje ir daugelyje Lotynų Amerikos šalių. Šiose 
sistemose nėra centrinių personalo organizacijų; kiekviena įstaiga atsakinga 
už savo personalo samdymą. Dažniausiai samdanti įstaiga paskelbia spau- 
doje apie laisvą vietą ir priima galimų darbuotojų pareiškimus. Pagal šiuos 
pareiškimus įstaigos atrenka kandidatus, turinčius minimalią kvalifikaciją. 

Skandinavijos šalyse (Švedijoje, Danijoje ir Norvegijoje), Vokietijoje ir Austri- 
joje itin kreipiamas dėmesys į juridinį pretendento išsilavinimą. Jei nustatoma, 
jog kandidatas yra pakankamai įgudęs, kad galėtų eiti tas pareigas, tolesnė 
atranka atliekama pagal kriterijus, mažiau pagrįstus nuopelnais. 

Aišku, kad tokia decentralizuota įdarbinimo sistema leidžia gana plačiai 
taikyti šališkus bei priskiriamuosius kriterijus samdant valstybės pareigūnus, 
kurie gali tapti etatiniais tarnautojais ir kurių faktiškai negali pašalinti vėliau 
atsirandančios naujos vyriausybės. Šiose sistemose, net ir Švedijoje bei Dani- 
joje, kur valstybinė tarnyba nuo seno garsėja kaip nepriklausoma ir prestižinė 
veikla, valstybės pareigūnai dažnai kaltinami partiniu šališkumu. Pavyz- 
džiui, Švedijoje buvo nuogąstaujama, ar biurokratija, įdarbinta per trisdešimt 
penkerius metus trukusį socialdemokratų valdymą, gali būti naudinga buržu- 
azinei koalicijai, laimėjusiai rinkimus 1976 m. Panašus klausimas buvo kelia- 
mas ir po 1991 m. rinkimų, kuriuos laimėjo dar viena dešiniosios pakraipos 
partija, skelbusi dar radikalesnę rinkos reformų programą“*. Šalininkų sam- 
dymas (jei tik jis nėra oficialiai varžomas) yra savaime suprantamas dalykas, 
ir valdančiosios partijos būtų ypač kvailos, jei nesistengtų įdarbinti savo 
rėmėjų. Jos taip pat gali įdarbinti administratorius, teikiančius pirmenybę 
programoms, kurias jie privalės administruoti. Toks valstybės tarnautojų sky- 
rimas į postus toli gražu nėra paprastas įdarbinimo, pagrįsto nuopelnais ar 
protekcija, atvejis. Tai greičiau panašu į tarpinį įdarbinimo būdą, suderinantį 
tam tikrus abiejų idealiųjų tipų metodų bruožus. Protegavimo galimybė išlieka 
gana didelė, tačiau praktiškai ją varžo įvairios normos, procedūros ir admi- 
nistratorių savigarbos jausmas. Visose Europos šalyse, praktikuojančiose de- 
centralizuotą administratorių įdarbinimą per įstaigas (galbūt išskyrus tik Is- 
paniją), valstybės tarnyba yra pakankamai suinstitucinta ir gerbiama profesija, 
todėl tik labai mažai pareigūnų ryžtasi pažeminti savo vardą perdėtai arba 
įžūliai piktnaudžiaudami asmenine valdžia. 

Įdarbinimas per įstaigą būna daug sudėtingesnis federacinėse sistemose. 
Vokietijoje ir Šveicarijoje darbuotojus į viešosios administracijos postus samdo 
ne tik atskiros įstaigos, bet ir atskiri, dažnai labai savarankiški subnaciona- 
liniai politiniai dariniai, kurie savo ruožtu atsako už nacionalinių programų 
administravimą*?. Šveicarijoje šią sistemą dar labiau komplikuoja biurokratijos 
poreikis išlaikyti tam tikrą regioninio, kalbinio ir religinio atstovavimo pu- 
siausvyrą valstybės tarnyboje*?. Apskritai perleidus įdarbinimo funkciją sub- 
nacionaliniams dariniams, atsiranda dar daugiau galimybių taikyti ne nuo- 
pelnais pagrįstus įdarbinimo kriterijus. Vis dėlto Vokietijos ir Šveicarijos 
biurokratinėse sistemose nuopelnais grindžiami kriterijai yra pakankamai 
giliai įsišakniję ir uoliai taikomi. Samdomi asmenys privalo būti atitinkamos 
kvalifikacijos — turėti juridinį išsilavinimą ir juridinio darbo patirtį. Etatiniais 

administratoriais jie tampa tik išlaikę egzaminą ir įgiję pakankamai praktinių 
įgūdžių“. Stengiamasi įdarbinti asmenis, formaliai atitinkančius įstatymu 
nustatytus kvalifikacinius reikalavimus. Nors tokia griežta tvarka dažnai 
prieštarauja novatoriškumui, ji taip pat veikia kaip svarbus visuomenės ap- 
sauginis mechanizmas, užkertantis kelią nelegaliems bei amoraliems vyriausy- 
bės veiksmams. 


Karjeros savitumas 


Trečiasis klausimas, susijęs su įdarbinimu, - kokiu mastu valstybinė tar- 
nyba yra savita karjera, kuriai asmuo gali specialiai pasirengti ir kuri trak- 
tuojama kaip karjeros hierarchija, atskirta nuo kitos ekonomikos. Įdomu 
pažymėti, kad perėjimas iš viešojo sektoriaus į privatųjį ir atvirkščiai, ypač 
kada gaunamos su politikos formavimu susijusios pareigos, laikomas rodik- 
liu, liudijančiu dvejopo pobūdžio ir gana skirtingus ryšius tarp visuomenės 
ir politinės sistemos. Viena vertus, toks judėjimas dažnai laikomas sveikos 
dermės tarp vertybinių valstybės ir visuomenės struktūrų požymiu ir manoma, 
kad jis yra biurokratinių struktūrų atstovaujamumo garantija ir netgi yra 
vienas iš būdų, kuriuo „tipiški“ piliečiai gali daryti tam tikrą įtaką viešajai 
politikai. Kuo viešoji biurokratija bus atviresnė karjera, tuo daugiau šansų, 
kad jos darbą visuomenė laikys teisėtu ir priimtinu. 

Kita vertus, tokį judėjimą tarp sektorių galima traktuoti ir kaip biuro- 
kratijos įsigalėjimo visuomenėje požymį, ir kaip asmenų, turinčių tam tikrų 
interesų visuomenėje, įsitvirtinimą valstybinėje tarnyboje. Pirmąją iš šių nei- 
giamų įžvalgų puikiai iliustruoja prancūzų nuogąstavimai dėl aukštosios 
grandies valstybės tarnautojų pantouflage, arba „skrydžio parašiutu“, į svar- 
bius ir pelningus privačios ekonomikos postus““. Tai laikoma požymiu, kad 
fonctionnaires ir technokratai mėgina valdyti ne tik vyriausybės aparatą, bet ir 
visą ekonomiką bei visuomenę. Tai taip pat reiškia, kad daugelis vykdomo- 
sios valdžios talentų, išugdytų valstybės sąskaita, nemokamai pereina į pri- 
vatųjį sektorių. Šiek tiek panašus modelis būdingas ir Japonijai, kur valstybės 
tarnautojai, baigę savo darbą vyriausybėje (dažniausiai MITI - Prekybos ir 
pramonės ministerijoje - bei kitose ekonomikos ministerijose) turi įtakingas ir 
prestižines pareigas privačiajame sektoriuje?!. Tokio pobūdžio judėjimas gali 
padėti garantuoti, kad Japonijos vyriausybė ir toliau rems privatųjį sektorių. 

Jungtinėse Valstijose judėjimas tarp viešojo ir privačiojo sektorių taip pat 
vertinamas neigiamai. Amerikiečiai mano, kad vyriausybėje yra pernelyg daug 
administratorių, prieš tai atstovavusių didžiausioms korporacijoms, didžio- 
sioms profesinėms sąjungoms bei kitoms įtakingoms visuomenės grupuo- 
tėms"?*. Todėl daugelis žmonių tiki, kad vyriausybė labiau paiso šių grupuo- 

čių, o ne visuomenės kaip visumos interesų. Žinoma, Jungtinėse Valstijose 
daugelis vyriausybės pareigūnų (ypač užimančių postus, susijusius su krašto 
apsauga) vėliau eina vadovų pareigas privačiose įmonėse, kurios vykdo gy- 
nybos ministerijos užsakymus. Tačiau Valdžios etikos akte, priimtame prezi- 
dentaujant Carteriui, apribojamos galimybės pernelyg greitai teisėtai pereiti į 
privatųjį sektorių?*. Kitos šalys taip pat bando reglamentuoti valstybės tar- 
nautojų perėjimą dirbti į privatųjį sektorių, nes tai laikoma potencialiu interesų 
konflikto šaltiniu?*. 

Panašu, jog susirūpinti ir nepasitikėti valstybės tarnautojų perėjimais į 
privatųjį sektorių verčia normatyvinio pobūdžio visuomenės nuogąstavimai, 
ypač jeigu jie susiję su administraciniu vyriausybės vaidmeniu. Vienas tokių 
nuogąstavimo šaltinių - suvokimas, kad viešosios biurokratijos ir privataus 
sektoriaus vertybės, darbas ir normos yra skirtingi. Prancūzijoje fonctionnaires 
laikomi ypatinga gyventojų grupe. Čia glūdi tam tikri teigiami ir neigiami 
vertinimo aspektai, tačiau labiausiai paplitęs požiūris, kad pantouflage - tai 
priemonė, leidžianti biurokratijai bandyti primesti visuomenei savą visuome- 
nės sampratą. Geriausiai tai iliustruoja buvusių viešojo sektoriaus darbuotojų 
įdarbinimas ekonomiškai svarbiuose postuose siekiant, kad būtų garantuotas 
geras ekonomikos ir vyriausybės vykdomos politikos koordinavimas*?. 

Kitose visuomenėse, siekiančiose kuo labiau atskirti biurokratijos darbą 
nuo darbo privačiajame sektoriuje, manoma, kad viešojo administratoriaus 
tarnyba grindžiama tam tikromis vertybėmis bei sprendimų prielaidomis. Pa- 
vyzdžiui, Vokietijoje ir Švedijoje viešajam administratoriui tradiciškai priski- 
riamas modifikuotas juridinis vaidmuo??. Manoma, kad administratoriai turi 
veikti nešališkai (panašiai kaip teisėjai) ir administruoti programas pro bono 
publico (visuomenės gerovės labui) griežtai pagal įstatymą. Galbūt tai perne- 
lyg didelis reikalavimas paprastai žmogiškai būtybei, tačiau toks administra- 
toriaus ir darbo modelių sureikšminimas ir idealizavimas buvo naudingas 
pateisinant administratorių priimamus sprendimus visuomenėse, kuriose vy- 
rauja aukštas pasitikėjimas administracija, tvarkančia viešuosius reikalus. 
Jungtinės Karalystės, Kanados bei kitų „anglų ir amerikiečių demokratinių 
sistemų“ tradicija taip pat atskiria viešąją karjerą nuo privačios, tačiau atmeta 
jos vaidmens teisminį interpretavimą. Čia valstybės pareigūno vaidmuo daž- 
niausia suvokiamas kaip Žmogaus atsidavimas visą savo gyvenimą tarnauti 
visuomenei?". 

Antrasis su nagrinėjama tema susijęs normatyvinio pobūdžio nuogąstavi- 
mas - tai, kokiu mastu visuomenė bijo biurokratijos ir stengiasi užkirsti kelią 
griozdiškų ir nelanksčių biurokratinių struktūrų plėtojimuisi. Yra daugybė 
priemonių tokiai biurokratijos plėtrai kontroliuoti, o viena iš jų - aukštųjų 
grandžių pareigūnų skyrimas iš šalies*?. Tai logiškas idėjos įdarbinti 

administracijoje neprofesionalus tęsinys, tačiau šitokiu būdu galima į vyriau- 
sybės ir administracijos darbą įterpti bendrąsias socialines vertybes kartu 
pripažįstant, kad, matyt, tai sumažins veiksmingumą organizacijų, jau ir taip 
kritikuojamų už neveiksmingumą. 

Valstybinės tarnybos sistemos smarkiai skiriasi narių, turinčių nevyriausy- 
binio darbo patirtį, gausumu. Viename poliuje yra Jungtinė Karalystė, kur 
valstybės tarnautojai, neturėdami kitokiam darbui tinkamų įgūdžių, linkę val- 
džios struktūrose dirbti visą savo darbingą amžių. Pavyzdžiui, valstybės 
tarnautojų apklausos, atliktos Didžiojoje Britanijoje, metu buvo nustatyta, kad 
tik 29 procentai aukštesniųjų valstybės pareigūnų buvo dirbę ne centrinėse 
vyriausybės struktūrose. Iš tų 29 procentų aštuoni procentai turėjo darbo 
kitokioje valdžioje patirties, o 12 procentų turėjo dėstymo patirties. Tik septyni 
procentai buvo dirbę privačiose įmonėse“?. Šis tyrimas buvo atliktas prieš gerą 
dešimtmetį, todėl Didžiosios Britanijos aukštesniojo rango vadybininkų įdar- 
binimo modelis šiek tiek pasikeitė. Tolesnis politikos ir jos įgyvendinimo 
atskyrimas, 0 įgyvendinimo funkcijų perdavimas įstaigoms, kurioms dažnai 
vadovauja iš šalies pasamdyti vadybininkai, padarė šią sistemą šiek tiek 
atviresnę“?. Šios permainos leido asmenims iš privataus sektoriaus įsidarbinti 
valstybinėje tarnyboje, tačiau jos nepadidino valstybės tarnautojų galimybių 
trumpam įsidarbinti kitur. Švedijoje valstybinė tarnyba taip pat buvo sąlygiš- 
kai atskirta nuo privačios ekonomikos, tačiau vadybos šalininkai pasiekė, kad 
ši sistema taptų bent jau iš principo atviresnė. Tikrovėje labai nedaug aukštes- 
niųjų vadybininkų pasiryžo palikti privatųjį sektorių ir eiti panašias pareigas 
(tapti generaliniais direktoriais) viešajame sektoriuje“!. Šveicarijoje atliktas 
tyrimas parodė, kad daugelyje kantoninių valstybinių tarnybų judėjimas tarp 
viešojo ir privataus sektorių sulėtėjo, tačiau gana daug federalinės valstybinės 
tarnybos jaunesnių tarnautojų yra dirbę ir nevyriausybinį darbą“? 

Yra trys modeliai kuriems būdingas mažesnis valstybinės tarnybos atsky- 
rimas nuo ekonomikos ir visuomenės. Vieną iš jų, prigijusį Amerikoje ir ap- 
rašytą Heclo, galima pavadinti „apie ašį besisukančiomis durimis“ arba „paša- 
liečių vyriausybe““?. Šioje sistemoje intensyviai kaitaliojamas darbas viešajame 
ir privačiajame sektoriuose, ir daugelis žmonių vyriausybėje išbūva vos po 
keletą metų. Tačiau jie gali vėliau sugrįžti į vyriausybę. Dauguma šių „per- 
ėjūnų“ yra pretendentai į prezidento ir jo kabineto politiškai skiriamus postus, 
kuriuos kitose šalyse paprastai eitų valstybės tarnautojai. Nors šie paskirti 
asmenys užima pagrindinius vyriausybės postus, vis dėlto yra ir didelė nuo- 
latinė valstybinė tarnyba galinti būti veikli ir tada, kai vieną kabinetą keičia 
kitas“. Prancūzijos vyriausybė taikė kiek kitokį šio modelio variantą. Ji skiria 
politiškai angažuotus asmenis į aukščiausius administracinius postus, kad 

sustiprintų politinę biurokratijos kontrolę ir suteiktų didesnių karjeros galimy- 
bių politikams““. 

Pagal antrąjį modelį asmenys, pasiekę tam tikrą savo karjeros pakopą, 
palieka valstybinę tarnybą ir pereina dirbti į privatųjį sektorių. Jungtinėse 
Valstijose pirmiausia taip elgiasi išeinantys į atsargą kariškiai, kurie pereina 
dirbti į įmones, vykdančias karinius užsakymus. Tačiau Prancūzijoje ir Japo- 
nijoje paprastai taip elgiasi valstybės administratoriai. Pavyzdžiui, Japonijoje 
asmenų, anksti atsistatydinusių iš aukštų valstybinių pareigų Prekybos ir 
pramonės ministerijoje, perėjimas į pelningą darbą privačiajame sektoriuje 
laikomas normaliu jų karjeros etapu““. Atsistatydinę kitų ministerijų tarnau- 
tojai, nors ir ne tokiu plačiu mastu, taip pat susiranda pakankamai pelningas 
vietas. Be to, buvusių valstybės tarnautojų darbo paieškas palengvina daugy- 
bė mielai juos įdarbinančių viešųjų ir pusiau viešųjų korporacijų“". 

Galų gale pasitaiko ir tokių įdomių atvejų, kada valstybės tarnautojo pa- 
reigos nėra laikomos nesuderinamomis su politine karjera. Šis modelis labiau- 
siai būdingas Vokietijai, kur asmuo, kuriam kartą buvo suteiktas Beamte sta- 
tusas, išlaiko jį beveik be jokių išimčių. Siekiantis politiko karjeros valstybės 
tarnautojas gali laikinai išeiti iš valstybinės tarnybos, 0 po to į ją sugrįžti arba 
anksti iš jos atsistatydinti ir gauti visą pensiją. Daugiau kaip pusė žemesniųjų 
parlamento rūmų (Bundestag) narių yra valstybės tarnautojai, pasitraukę iš 
pareigų dėl politinės karjeros“ė. Panašiai Prancūzijoje Grands Corps nariai 
išlieka jais nepriklausomai nuo to, ar esamuoju metu tarnauja, o Nacionali- 
niame Susirinkime ir ministerijose apstu Corps narių. Žinoma, Kinijoje, buvu- 
sioje Sovietų Sąjungoje bei kitose komunistinėse ir vienpartinėse šalyse admi- 
nistracinė ir politinė karjeros yra labai glaudžiai susipynusios, ir tai yra 
būtina, nes vadovaujanti partija iškelia elitą, sprendžiantį visus šalies valdy- 
mo uždavinius. 


Paskatos ir motyvacija 


Mes jau minėjome skatinimo klausimą, aptardami vieną iš bendresnių 
įdarbinimo viešojoje biurokratijoje aspektų. Dabar plačiau aptarsime metodus, 
kurie leidžia viešajai administracijai suformuoti ir išlaikyti savo personalą. 
Clarkas ir Wilsonas savo pateikiamoje organizacijų ir narystės jose bendroje 
apžvalgoje suklasifikavo paskatas, kurias organizacijos gali pasiūlyti savo 
nariams; jie išskyrė tris paskatų tipus: materialines, tikslines ir solidarumo“. 
Materialinės paskatos - tai tokie veiksniai kaip alga, pašalpos ir tiesioginė 
finansinė nauda. Tikslinės paskatos susijusios su individo galimybe organi- 
zacijoje daryti tam tikrą įtaką vyriausybei formuojant ir įgyvendinant viešąją 
politiką, arba, paprastai kalbant, šį tą padaryti darbe. Galiausiai solidarumo 

paskatos kyla iš socialinių tarnybos ir grupinės narystės aspektų, kurie 
viešosios tarnybos atveju gali kai kuriose šalyse reikšti priklausymą vienai iš 
pačių prestižiškiausių visuomenės organizacijų. 

Kiekviena šių paskatų turi tarsi kokią veidrodinę savo priešingybę - paskatą 
nedirbti viešajame sektoriuje. Galbūt kai kuriuos Žmones gali suvilioti vyriau- 
sybinio darbo alga, tačiau daugelyje šalių aukščiausio rango pareigūnų 
gaunamos algos yra smarkiai mažesnės negu panašaus rango privataus 
sektoriaus darbuotojų algos. Panašiai daugelį žmonių vilioja galimybė siekti 
politinių tikslų dirbant vyriausybėje, tačiau kitus gniuždo vyriausybės neran- 
gumas ir veiklos suvaržymai. Galų gale viešieji tarnautojai jaučia vis didesnį 
visuomenės priešiškumą, o jų kompetenciją ir principingumą kritikuoja net jų 
politiniai šeimininkai; toks negatyvus kritiškumas atgraso žmones nuo darbo 
vyriausybėje?!. Taigi galime sužinoti, kodėl žmonės sako, kad jie nusprendė 
nestoti į valstybinę tarnybą ir kodėl ją palieka, taip pat galime nagrinėti, kodėl 
jie sakosi į ją stosiantys. 

Kiekviena organizacija potencialiai taiko kurį nors iš šių trijų darbuotojų 
skatinimo būdų. Tačiau dabartiniai ir būsimi įvairių šalių administratoriai 
gana skirtingai vertina šių trijų motyvacijos skatinimo priemonių veiksmingu- 
mą. Tam tikrų duomenų apie šiuos skirtumus galima gauti iš apklausų, 
tačiau tokių duomenų esama tik iš nedaugelio politinių sistemų, daugiausia 
iš Vakarų valstybių. Iš 3.2 lentelės matyti, kad atsakymai į kai kuriuos apklau- 
sos klausimus šiek tiek skyrėsi net ir palyginti homogeniškų šalių grupėje. 
Pirmiausia įdomu pažymėti, kad tikslinės paskatos, kurios galėtų būti laiko- 
mos pačia svarbiausia priemone skatinti tapti biurokratais, nėra tokios svar- 
bios. Valstybių, apie kurias mes turime duomenų, respondentai kaip svarbiau- 
sią skatinimo priemonę dažniausiai minėjo solidarumą. Vienintelė išimtis yra 
Japonija, kur valstybinės tarnybos naujokų atsakymai rodo labai stiprias tiks- 
lines paskatas. Iš dalies tai atspindi elitinį Japonijos viešosios biurokratijos 
pobūdį ir jos vadovaujančią padėtį šalies valdyme“*. 

Galima būtų manyti, kad sąlygišką tikslinių paskatų nuvertinimą lėmė 
valstybinės tarnybos viduje esantis pogrupis, apie kurį mes turime daugiau- 
sia informacijos. Šią grupę daugiausia sudaro administratoriai, esantys netoli 
administracinės hierarchijos viršūnės; jie pakankamai ilgai ėjo savo pareigas, 
ir tikėtina, kad yra labiau susitapatinę su organizacija, o ne su tos organiza- 
cijos oficialiai skelbiamais tikslais. Anot Anthony Downso, jie veikiau tampa 
konservuotojais, o ne gynėjais ar fanatikais“?. Tačiau panašu, kad ne itin 
gausūs apklausų duomenys iš Australijos tam prieštarauja, o priežastys, ku- 
riomis aiškinamas stojimas valstybės tarnybon yra mažiau tikslinės, negu 
priežastys, kuriomis aiškinamas noras čia dirbti. 


134 


VIEŠŲJŲ ADMINISTRATORIŲ [ĮDARBINIMAS 


Skirtumai tarp kelių administratorių grupių, apie kurias turime duomenų, 
nėra labai ryškūs, tačiau galime išskirti tris gana įdomius dalykus. Pirma, 
Jungtinėje Karalystėje nepaprastai daug administratorių atsakydami į klau- 
simus apie savo darbą pabrėžia solidarumo paskatų reikšmę. Atrodytų, kad 
šis rezultatas puikiai atitinka britų administracijos stereotipą: tai grupė „senų 
berniukų“, kurie džentelmeniškai tvarko administravimo reikalus ir, atlikda- 
mi talentingų mėgėjų vaidmenį, užkerta kelią bet kokiai efektyviai politinei 
iniciatyvai, galinčiai kilti iš biurokratijos. Žinoma, daugybė naujų Jungtinės 
Karalystės administracijos tyrimų parodo, kad nors administratoriai ir nėra 
išsilavinę kaip konkrečios techninės specialybės ekspertai, daugelio jų vaid- 
muo tikrai yra reikšmingas formuojant politiką, kurią iš tikrųjų patys praktikai 
seniai išmanė“*. Vis dėlto įdomu pažymėti, kaip smarkiai praktikai pabrėžia 
daugiau socialines stojimo valstybinėn tarnybon ar darbo čia priežastis. 

Palyginti su duomenimis apie skatinimo būdus kitose šalyse, tikslinės 
paskatos buvo svarbiausios Prancūzijos aukštosios grandies administrato- 
riams'?. Šie duomenys taip pat patvirtina vyraujantį požiūrį į Prancūzijos 
biurokratiją kaip į visos visuomenės groupe dirigeante"*. Tradiciškai Prancūzi- 
jos valdymo reikalai tvarkomi per administraciją, todėl galime manyti, kad 
administratoriai supranta turintys palyginti dideles veiklos galimybes. Galų 
gale Italijos administratoriai labiausiai pabrėžė materialines paskatas, o tai 
atitinka dažnai minimą tendenciją išnaudoti biurokratiją kaip asmeninio iš- 
kilimo priemonę, o ne kaip svertą politinėms permainoms įgyvendinti“". 

Dar vienas motyvacijų ir paskatų tyrimas, atliktas Jungtinėje Karalystėje, 
atskleidė tiesioginius viešojo ir privačiojo sektorių darbuotojų motyvacijos 
skirtumus'š. Be to, ši apklausa parodė, kokias paskatas labiausiai vertina 
vyrai ir moterys. Visos respondentų grupės sutartinai galimybes išmėginti 
save darbe ir solidarumo teikiamą naudą įvertino kaip jų darbo pasirinkimą 
nulėmusias paskatas (3.3 lentelė). Tačiau viešojo sektoriaus tarnautojai taip 
pat labai aukštai įvertino savo turimų postų saugumą. Tiesą sakant, jiems taip 
pat ne mažiau svarbus buvo jų galimas indėlis į visuomenės raidą (tikslinė 
paskata), nors privataus sektoriaus darbuotojams šio motyvo reikšmė buvo 
labai menka. Viešojo sektoriaus tarnautojams tokios materialinės paskatos 
kaip atlyginimas ir papildomos lengvatos buvo tarp mažiausią reikšmę turinčių 
paskatų. Ir nors skirtumai tarp sektorių nebuvo dideli, jie patvirtina daugu- 
mos kitų tyrimų rezultatus ir vyraujantį bendrą požiūrį į viešojo ir privačiojo 
sektorių darbuotojų skirtumus. Jie taip pat pagrindžia mūsų ankstesnius duo- 
menis apie stiprias solidarumo paskatas Jungtinėje Karalystėje. Panaši ap- 
klausa, atlikta Kanadoje, parodė, kad šioje šalyje solidarumas nėra toks svar- 
bus, nors ir čia valstybės tarnautojams materialinės paskatos rūpėjo daug 
mažiau negu privataus sektoriaus darbuotojams??. 

VIEŠŲJŲ ADMINISTRATORIŲ ĮDARBINIMAS 


Duomenys apie paskatų struktūras Vakarų administracinėse sistemose yra 
gana įvairūs, tačiau informacijos, kaip skatinami nevakarietiškų administra- 
cinių sistemų tarnautojai, faktiškai nėra. Tačiau gana seni duomenys apie 
Turkijos administratorius rodo didelį panašumą į Vakarų šalis". Vienos dar- 
buotojų apklausos Kinijos Liaudies Respublikoje metu dauguma respondentų 
kaip pačias svarbiausias paminėjo materialines paskatas, tačiau ir už tiksli- 
nes paskatas pasisakiusiųjų skaičius buvo ne ką mažesnis*!. Be to, remdamie- 
si gausiais, daugiau aprašomaisiais tyrimais, galime greitai išpėtoti hipotezę, 
kad pačios svarbiausios paskatos, skatinančios tapti biurokratais nevakarie- 
tiškose visuomenėse, yra ne tikslinės, o solidarumo bei materialinės paskatos. 
Pirmiausia dėl daugumos šių visuomenių kolonijinės praeities tikslinės 
paskatos modelis čia per nepriklausomybės laikotarpį dar nesuspėjo tvirtai 
įsišaknyti. Be to, Lotynų Amerikos valstybėse, atgavusiose nepriklausomybę 
gerokai anksčiau, nuopelnais grindžiamos sistemos ir teisė išbūti visą kaden- 
ciją ne visada apsaugo administratorius, todėl visi mėginimai pasinaudoti 
administracija susiklosčiusiai socialinei ar ekonominei padėčiai pakeisti ne 
visiškai patikimais būdais dažnai baigiasi greitais atsistatydinimais iš tarny- 
bos. Tačiau yra ir pozityvesnių biurokratijos aspektų, viliojančių būsimus 
tarnautojus. Viešoji biurokratija — tai stabili ir palyginti pelninga visuomenės 
institucija, o ir palyginti su privataus sektoriaus siūlomomis ekonominėmis 
galimybėmis, pati galimybė dirbti viešojoje biurokratijoje dažnai būna itin 
ekonomiškai patrauklus pasirinkimasė“. 


3.3 lentelė. Tarnautojų labiausiai vertinami darbo ypatumai Jungtinėje 
Karalystėje 


Viešasis sektorius Privatusis sektorius 
Moterys Vyrai Moterys Vyrai 
Iššūkis Iššūkis Iššūkis Iššūkis 
Draugiški žmonės Saugumas Vieta Savarankiškumas 
Saugumas Nauda visuomenei Draugiški žmonės Draugiški Žmonės 
Nauda visuomenei Draugiški Žmonės Gerai vertinama Gerai vertinama 

organizacija organizacija 

Vieta Savarankiškumas Savo vertės pajauta Įtakingumas 


Šaltinis: Beverly Alban Metcalfe, „What Motivates Managers: An Investigation of 
Gender and Sectors of Employment,“ Public Administration 67 (1989), pp. 95-108. 


Solidarumo kaip skatinimo priemonės galia trečiojo pasaulio šalių admi- 
nistracinėse sistemose galbūt nėra tokia akivaizdi. Vieni iš daugelio besivys- 
tančių šalių socialinių ir kultūrinių pamatų yra tai, kad čia socialinį elgesį 
nulemia socialinė padėtis ir rangas. Be to, daugumoje tokių visuomenių viešoji 
biurokratija sugebėjo įsitvirtinti kaip prestižinė profesija. Tokį statusą galbūt 

lėmė palyginti trumpas laiko tarpsnis, praėjęs nuo tada, kai į vyriausybinius 
postus buvo samdoma beveik tik pagal priskiriamuosius kriterijus, o valsty- 
bės tarnautojais dažniausiai tapdavo geriausių šeimų atžalos. Štai ką, kalbė- 
dami apie Ceiloną (dabar Šri Lanką), pasakė Kearney ir Harrisas: 


Aukštas valstybės tarnautojo prestižas, ko gero, bent jau ne mažiau negu 
materialiniai dalykai lėmė biurokratinės karjeros patrauklumą. Socialinis šiuolai- 
kinio biurokrato prestižas iš esmės yra Ceilono feodalinės ir kolonijinės praei- 


ties paveldas.** 


Šie autoriai taip pat pabrėžia, kad kolonijinių administratorių „socialinis 
išskirtinumas ir didžiausias pasitikėjimas savimi“ padėjo sustiprinti įspūdį, 
kad administratoriaus pareigos prilygsta aukštesnei socialinei padėčiai““. 
Net praėjus dešimtmečiams po kolonijinės epochos, išliko kai kurios iš šių 
vertybių. Be to, visuomenėse, kurios socialinę padėtį vertina labiau negu nuo- 
pelnais pagrįstus kriterijus, paprastai labiau būdingus Vakarų visuomenėms, 
galima laukti, jog troškimą tapti biurokratu smarkiai lems solidarumo paskatos. 

Administratorių, sudarančių neišsivysčiusių šalių biurokratiją, paskatos 
akivaizdžiai skiriasi nuo paskatų, kurios turėtų būti būdingos biurokratams, 
įpareigotiems įgyvendinti svarbias socialines ir ekonomines permainas. Mes 
jau atkreipėme dėmesį į tai, koks darbo krūvis tenka administratoriams, ban- 
dantiems įgyvendinti šias permainas, ir čia randame didžiulį atotrūkį tarp 
reikalavimų, kuriuos kelia būtinybė įgyvendinti socialines permainas ir sam- 
domų žmonių motyvų?“. Žinoma, tokia padėtis neleidžia tikėtis itin optimis- 
tiškų ateities perspektyvų. 

Lentelėje 3.3 pateikti duomenys apie Jungtinę Karalystę labai įdomūs, nes 
jie parodo, kokia buvo reakcija aukštesniųjų valstybės tarnautojų, kuriuos 
administracija, siekdama apriboti biurokratinę politikos kontrolę ir sumažinti 
biurokratų gaunamas algas bei turėtą prestižą, ketino atleisti iš darbo. Kaip 
atleidimo iš aukštesnių vykdomosios valdžios postų priežastis buvo nurody- 
tas paskatų (ar neigiamų paskatų) balansas. Itin įdomu tai, kad tokie susiję su 
solidarumu dalykai kaip valstybinės tarnybos negerbimas ir politinis kišima- 
sis į personalo vadybą buvo daug svarbesni negu kai kurie realesni užsipuo- 
limai (pvz., dėl algų)*". Vėlesnės aukštesniųjų vykdomosios valdžios pareigū- 
nų apklausos ir panašūs, tačiau ne tokie platūs britų valstybinės tarnybos, 
kenčiančios nuo panašių užsipuolimų, tyrinėjimai patvirtino įspūdį, kad pa- 
sididžiavimas tarnyba yra svarbus faktorius įdarbinant ir išlaikant aukš- 
čiausio rango viešuosius tarnautojus. Dar didesnis pasididžiavimas tarnyba 
buvo atskleistas tyrinėjant Kanados valstybinę tarnybą. 

Baigdami samprotavimus apie paskatas, galime padaryti kai kurias labai 
hipotetines išvadas apie Kinijos, buvusios Sovietų Sąjungos bei kitų komunis- 

tinių šalių biurokratijos pobūdį. Remiantis aprašomaisiais duomenimis bei 
ankstesnių administracinių sistemų aprašymais, galima tarti, kad šių šalių 
biurokratų paskatų struktūros panašios į Vakarų visuomenių administratorių 
paskatas. Būtent čia galime rasti materialinių, tikslinių ir solidarumo paskatų 
pusiausvyrą. Tikslinės paskatos gana akivaizdžios turint galvoje tai, kad 
daugelis komunistinių režimų administraciją vertina kaip priemonę tikslams 
pasiekti net labiau nei daugelis Vakarų visuomenių. Galime daryti prielaidą, 
kad asmenys supranta turį realių galimybių dirbdami administracinėse struk- 
tūrose įgyvendinti tam tikrus tikslus. Galima numanyti, kad materialinės 
paskatos neturėtų būti svarbios tariamai neklasinėje visuomenėje, tačiau čia 
egzistuoja, jei ne klasės, tai bent jau grupės, kurioms taikomos diferencijuotos 
ekonominės skatinimo priemonėsėš. Viena tokių grupių yra viešoji biurokratija; 
valstybinio „aparato“ nario darbas paprastai atlyginamas ne tik tiesiogiai, 
bet ir netiesiogiai - jam suteikiama galimybė įsigyti deficitinių plataus varto- 
jimo prekių. Galų gale, pasak vieno tradicinio Rusijos administracijos apibū- 
dinimo, tai būtų tarsi mažų, glaudžiai tarpusavyje susijusių pirminių grupių 
tinklas, veikiantis didesnės vyriausybinės struktūros kontekste“?. Mes galime 
daryti prielaidą, kad vis dėlto šios mažos grupės veikė buvusios Sovietų 
Sąjungos biurokratijos viduje, todėl šių grupių darbuotojams solidarumo mo- 
tyvas buvo ypač svarbus. Taip pat galime manyti, jog tokių režimų sąlygomis 
tarp valstybės tarnautojų turėjo būti diferenciacija ir pagal amžių. Tiems 
valstybės pareigūnams, kurių šaknys siekė revoliucijų ar Antrojo pasaulinio 
karo laikus, galėjo būti būdingas stipresnis patriotiškumas ir solidarumo 
jausmas negu jaunesniems biurokratijos atstovams, kurie galbūt valstybinę 
tarnybą traktavo paprasčiausiai kaip gerai apmokamą profesiją stabilesnėje 
visuomenėje. Žinoma, tai tik prielaidos dėl šių administratorių motyvacijos, 
bet yra duomenų, kad visos minėtos paskatos buvo veiksmingos. Tikrai ne- 
žinome tik to, kiek buvo stiprūs šie motyvai ir paskatos. 


Darbo užmokestis viešajame sektoriuje 


Nustatyta, kad pinigai nėra vienintelė ar net geriausia priemonė skatinti 
potencialius tarnautojus daryti vyriausybinę karjerą arba įsidarbinus toliau 
dirbti. Tačiau darbo užmokesčio viešojo sektoriaus darbuotojams klausimas 
yra svarbus jau vien dėl to, kad daugelis piliečių mano, jog valstybės tarnau- 
tojai gauna dideles algas mažai dirbdami“?. Be to, žmonių pasipiktinimą kelia 
ne tik tarnautojų algos, bet ir įvairios jiems suteiktos lengvatos, tarp kurių yra 
ir nuo infliacijos apsaugota pensija. Palyginę viešojo ir privačiojo sektorių 
darbuotojų atlyginimus, galėsime tiksliau nustatyti, kaip vyriausybės parei- 
gūnai vertina savo darbą ir kaip į jų darbą žiūri piliečiai. 

Teisingai nustatyti valstybės pareigūnų atlyginimą nėra taip lengva, kaip 
gali atrodyti iš pirmo žvilgsnio. Tiesa, daugelį viešojo sektoriaus darbų ga- 
lima tiesiogiai palyginti su darbais privačiajame sektoriuje; valdžiai dirban- 
čio sekretoriaus uždaviniai beveik tokie pat kaip ir sekretoriaus privačiajame 
sektoriuje?!. Tačiau kai kurie darbai, dirbami valdžios struktūroje, neturi ek- 
vivalentų privačiajame sektoriuje, o daugelis iš pirmo žvilgsnio panašių dar- 
bų tokie nėra. Policininko darbas nepanašus į jokį darbą privačiajame sekto- 
riuje, net į privačios apsaugos darbuotojo darbą. Nors atsakingo vykdomosios 
valdžios pareigūno darbas gali būti panašus į atitinkamo dydžio privačios 
firmos vadybininko darbą, privataus sektoriaus vadovai neturi politinių įsi- 
pareigojimų, jų nestebi skvarbi žiniasklaidos akis ir jie nesusiduria su tam 
tikrais vadybos sunkumais (pvz., nusistovėjusia vadovavimo darbuotojams 
tvarka), būdingais valstybinės tarnybos sistemai. Be to, mėginant nustatyti 
indeksuotos pensijos dydį ar sąlygišką darbo valstybiniame sektoriuje saugu- 
mą, reikia daryti daugybę prielaidų dėl būsimų infliacijos tempų, nedarbo 
lygio ir pajamų, kurioms darbuotojai, palyginti su dabartiniais jų uždarbiais, 
teiks pirmenybę ateityje. Prezidentas Ronaldas Reaganas kartą pasiūlė vals- 
tybės tarnautojams mokėti tokį darbo užmokestį, kuris prilygtų 94 procentams 
atlyginimo, gaunamo už panašų darbą privačiajame sektoriuje; likusieji 6 
procentai būtų skirti pensijai ir darbo saugumui garantuoti??. Šis skaičius, 
deja, tebuvo tik spėjimas, koks turėtų būti tikrasis atlyginimo valstybinėje 
tarnyboje komponentų paketo dydis. 

Dauguma tyrinėjimų, kurių metu buvo lyginami skirtumai tarp viešojo ir 
privačiojo sektorių darbuotojų užmokesčio, parodė, kad žemesniųjų grandžių 
vyriausybės tarnautojų darbas apmokamas geriau negu jų kolegų privačiaja- 
me sektoriuje??. Tai itin pasakytina apie tokius nekvalifikuotus arba mažos 
kvalifikacijos darbuotojus kaip šiukšlių vežikai ar autobusų vairuotojai. Viešo- 
jo sektoriaus darbuotojai yra sąlygiškai pranašesni todėl, kad jie bent iš dalies 
gali daryti spaudimą politiniams lyderiams grasindami jiems streikais, be to, 
jų nevaržo privatininkams būdingas „suinteresuotumas pelnu“. Tačiau atsa- 
kingesnių valstybės tarnautojų atlyginimai mažesni negu privataus sekto- 
riaus darbuotojų. Aukščiausi viešųjų organizacijų pareigūnai dažnai uždirba 
tik menką dalelę to, ką jie galėtų uždirbti dirbdami panašų atsakingą darbą 
privačiajame sektoriuje?“. 

Tačiau kalbant apie atlyginimus viešajame sektoriuje, reikia pasakyti, kad 
čia yra ir reikšmingų išimčių. Valstybėse, kur darbas vyriausybėje nuo seno 
laikomas prestižiniu, aukštiesiems valstybės pareigūnams dažniausiai gerai 
mokama. Pavyzdžiui, aukščiausi Jungtinės Karalystės valstybinės tarnybos 
(„atviros struktūros“) pareigūnai gerai apmokami palyginti su dauguma pa- 
našaus lygio privataus sektoriaus vadovais, bet nuo aštuntojo dešimtmečio 

pabaigos jų atlyginimai mažėja“?. Nors aukščiausių Britanijos valstybės tar- 
nautojų užmokestis buvo sumažintas, tačiau palyginti su kitais valstybės 
tarnautojais, kurių algos buvo dar labiau apkarpytos, jų darbas ir toliau gerai 
apmokamas““. Šie pareigūnai neturi kai kurių privilegijų (pvz., automobilio), 
kuriomis naudojasi vadovaujantys privataus sektoriaus darbuotojai, tačiau 
senatvėje jų laukia indeksuotos pensijos. Be to, šalyse, kur valdžia dominuoja 
visuomenėje, pavyzdžiui, buvusioje Sovietų Sąjungoje ar daugumoje dabarti- 
nių trečiojo pasaulio šalių, darbas valdžioje tebėra vienas geriausiai apmo- 
kamų. Iš tikrųjų vieni geriausiai apmokamų valstybinės tarnybos darbuotojų 
yra „mažajame Azijos tigre“, Singapūre, kurio prezidentas neva yra pasakęs, 
kad „... jeigu Žmonėms mokate žemės riešutais, tai jie tampa beždžionėmis“. 

Viešojo ir privataus sektorių darbo užmokesčio santykis parodytas 3.4 ir 
3.5 lentelėse. Čia darbo užmokesčio vidurkis viešajame sektoriuje siejamas su 
užmokesčiu privačiajame sektoriuje ir pateikiama detalesnė informacija apie 
aukštus postus turinčių pareigūnų atlyginimus kai kuriose šalyse. Nors da- 
rant šiuos palyginimus iškyla neišvengiamų sunkumų - pavyzdžiui, skiriasi 
valstybinės tarnybos ir privataus sektoriaus profesinė struktūra, šie duome- 
nys tam tikru mastu parodo santykinę abiejų sektorių darbuotojų padėtį. Dau- 
gumoje pramoninių demokratinių šalių valstybės tarnautojai vidutiniškai už- 
dirba tiek pat kiek ir privataus sektoriaus darbuotojai, 0 daugelyje 
neišsivysčiusių šalių valstybės tarnautojai uždirba daug daugiau*?. Tai rodo, 
koks svarbus valdžios ir jos tarnautojų vaidmuo valdant ir plėtojant šias 
visuomenes. Tačiau aukščiausių vadybininkų padėtis pramoninėse demokra- 
tinėse valstybėse nėra tokia tvirta, o jų darbas kur kas blogiau apmokamas. 


3.4 lentelė. Aukščiausių valstybės tarnautojų užmokesčio procentinis santykis 
su šalies darbo užmokesčio vidurkiu 


Šalis Valstybės tarnautojų užmokestis 
Jungtinė Karalystė 541 
Vokietija 487 
Prancūzija 461 
Belgija 444 
Šveicarija 385 
Danija 302 
Švedija 223 
Norvegija 189 


Šaltinis: neskelbti duomenys iš: Christopher Hood and B. Guy Peters, Rewards of 
High Public Office (London: Sage, 1994). 


Užmokesčio viešajame sektoriuje nustatymas - tai daugiau nei personalo 
valdymo klausimas. Tai ir esminis ekonomikos valdymo elementas. Kadangi 

dabar valdžia įdarbina labai didelę visos darbo jėgos dalį (Jungtinėse Vals- 
tijose — 18 procentų, Jungtinėje Karalystėje - 31 procentą ir Švedijoje - 42 
procentus), užmokesčio nustatymas viešajame sektoriuje daro poveikį visai 
krašto ekonomikai. Tai vienas iš ekonomikos aspektų, kuriam valdžia gali 
daryti tiesioginę įtaką, ir kai ji bando vykdyti pajamų politiką, viešojo sekto- 
riaus darbo užmokesčiai tampa gairėmis visai krašto ekonomikai?*. Be to, kai 
kyla konfliktas tarp valdžios ir profesinių sąjungų dėl darbo užmokesčio, jo 
sureguliavimą galima laikyti valdžios galios ir ryžtingumo rodikliu - pavyz- 
džiui, valdant konservatorių vyriausybėms Jungtinėje Karalystėje 1974, 1982 
ir 1985 m. Priešingai, Prancūzijos vyriausybė dešimtajame dešimtmetyje kele- 
tą kartų nusileido profsąjungų keliamiems reikalavimams, todėl Prancūzijos 
viešasis sektorius toliau suryja daugiau išteklių negu daugumos kitų Europos 
šalių sektoriai. 


3.5 lentelė. Centrinės valdžios darbo užmokesčio santykis su pajamomis, 
tenkančiomis vienam gyventojui 


Šalis 

Burundis 15.11 
Senegalas 9.90) 
Kamerūnas 7.39 
Egiptas 5.70 
Indija 4.80 
Austrija 1.06 
Australija 1.16 
Singapūras 1.16 
Norvegija 1.48 
Švedija 1.49 


Šaltinis: Peter Heller and Allan A. Tait, Government Employment and Pay: Some 
International Comparisons (Washington, DC: International Monetary Fund, 1983). 


Darbo užmokestis viešojo sektoriaus darbuotojams nustatomas įvairiais 
būdais. Vienas jų - tiesioginis darbo užmokesčio susiejimas su permainomis 
privačiajame sektoriuje arba su plataus vartojimo prekių kainomis. Pavyz- 
džiui, Olandijoje valstybinės tarnybos darbo užmokestis koreguojamas kas 
dveji metai atsižvelgiant į privataus sektoriaus tarnautojų darbo užmokesčio 
pokyčius, o Australijoje darbo užmokestis yra kasmet koreguojamas atsižvel- 
giant į prekių kainų pokyčius??. Valstybės tarnautojų darbo užmokestis Jung- 
tinėse Valstijose yra formaliai derinamas su privataus sektoriaus darbo apmo- 
kėjimu, nors prezidentas ir Kongresas savarankiškai sprendžia, koks turi būti 
atlyginimų dydis. Devintajame dešimtmetyje prezidentas ir Kongresas nuolat 
didindavo algas valstybės tarnautojams, bet mažiau, negu rekomenduodavo 

nepriklausomesnė Patariamoji federalinio darbo užmokesčio komisija. 1990 m. 
Užmokesčio aktas atsiejo valstybinės tarnybos darbo užmokestį nuo Kongreso 
užmokesčio šitaip pašalindamas dar vieną kliūtį tinkamai atlyginti valstybės 
tarnautojams!??. Kai kuriose šalyse viešojo sektoriaus darbo užmokesčio dina- 
mika tiesiogiai siejama su atlyginimų pokyčiais visos šalies ekonomikoje, o tai 
padeda atremti politikų iniciatyvas sustabdyti valstybės tarnautojų darbo už- 
mokesčio augimą. Kaip jau minėjome, griežta valstybės pareigūnų „piniginių 
ploninimo politika“ yra mėgstama daugumoje pasaulio šalių, 0 ją propaguo- 
jantys politikai nesunkiai tampa labai populiarūs. 

Derybos su profesinėmis sąjungomis — dar viena svarbi viešojo sektoriaus 
darbuotojų užmokesčio reguliavimo priemonė. Danijoje toks derėjimasis būna 
vienas iš derybų dėl darbo užmokesčio visos šalies mastu aspektų, o Italijoje, 
Kanadoje bei daugelyje kitų šalių kiekvienas sektorius atskirai derasi dėl 
darbo užmokesčio. Tačiau visos derybos bent jau implicitiškai grindžiamos 
lyginimu. Vokietijoje veikia modifikuotas atlyginimo nustatymo dalyvaujant 
profsąjungoms modelis. Eilinių valstybės tarnautojų (Angestelle) algos nusta- 
tomos per derybas su profesinėmis sąjungomis, o aukščiausių valstybės pa- 
reigūnų (Bearnte) darbo užmokestį nustato Parlamentas. Bearnte, kurie traktuo- 
jami kaip valstybės atstovai, įgyja juridinę teisę į jų statusui deramą 
pragyvenimą („išlaikymo principas“)!?!. | 

Pagal tradicinį valstybės tarnautojų apmokėjimo būdą visi asmenys, ei- 
nantys vienodo rango pareigas, gauna vienodas algas, kurios gali būti kore- 
guojamos atsižvelgiant į pareigūno darbo stažą arba į tokius socialinius 
faktorius kaip tarnautojo išlaikomų vaikų skaičius. Vadybos idėjų bumas, kilęs 
devintajame ir dešimtajame dešimtmečiais, paskatino valstybės tarnyboje įdiegti 
apmokėjimą pagal nuopelnus ir diferencijuoti algas pagal atliktą darbą!?2, 
Kai kuriais atvejais stropūs tarnautojai apdovanojami premijomis, o kitose 
sistemose pakeliamos jų algos. Be to, kai kurios premijavimo sistemos gerai 
reguliuoja skiriamų premijų dydį, bet esant kitoms sistemoms, politiniai ir 
administraciniai vadovai turi milžinišką veikimo laisvę ir gali apdovanoti 
savo valdinius premijomis, kurių dydis faktiškai laikomas paslaptyje!9?. Tam 
tikrais atvejais nuopelnai nustatomi iš anksto, kada daug aukščiausių vady- 
bininkų samdomi pagal smarkiai diferencijuotas darbo sutartis!?*. Kelios at- 
lygio pagal nuopelnus sistemos numato ir algų mažinimą blogiems darbuo- 
tojams, nors apskritai sunku įrodyti, jog jie nuveikia pakankamai mažai, kad 
būtų pateisinamas algų mažinimas. 

Tačiau visos apmokėjimo pagal nuopelnus sistemos grindžiamos prielai- 
da, kad materialus atlygis labiau skatina valstybės tarnautoją negu solidaru- 
mo paskatos, būdingos standartinėms atlygio už darbą sistemoms. Šios siste- 

mos šalininkai taip pat mano, kad įmanoma tinkamai ir sąžiningai įvertinti 
nuopelnus!“?. Tačiau palyginti nesunkiai galime įvertinti tik žemesniųjų gran- 
džių darbą (pvz., sekretorių ar techninio personalo), o adekvačiai įvertinti 
aukščiausių vadovų ar specialistų veiklą daug sunkiau. Itin sunku vertinti 
valstybės tarnautojus, kurių pagrindinė pareiga duoti politinius patarimus 
ministrams. Jei šie teiginiai teisingi, tai užmokesčio pagal nuopelnus progra- 
mų sudarytojai linkę pabrėžti darbo valstybinėje tarnyboje vadovaujamąjį ir 
techninį pobūdį ir nuvertinti politines patariamąsias funkcijas. 

Nors darbo užmokestis viešajame sektoriuje nustatomas skirtingai, galima 
padaryti keletą apibendrinimų. Pirma, būtina išlaikyti pusiausvyrą tarp biu- 
džetinių apribojimų ir būtinybės pritraukti ir išlaikyti kvalifikuotą personalą. 
Akivaizdu, jog tai sunkiau padaryti aukštuosiuose, o ne Žemesniuosiuose 
valdžios ešelonuose, tačiau gali kilti problema dėl tokių specialistų kaip kom- 
piuterininkai ir vykdomasis personalas. Antra, ekonominio sąstingio ar kri- 
zės metu viešojo sektoriaus algos tampa parankiu kritikos objektu tiems, kurie 
nori kontroliuoti valdžios išlaidas. Valstybės tarnautojų darbo užmokestis 
kritikuojamas, nors faktiškai išlaidos personalui sudaro santykiškai mažą 
visų valdžios išlaidų dalį. Pavyzdžiui, Švedijoje išlaidos centrinės valdžios 
pareigūnų darbo užmokesčiui sudaro tik 6 procentus visų valdžios išlaidų; 


W6. Abiejose šalyse visų lygių val- 


Jungtinėse Valstijose jos yra 11 procentų 
džios tarnautojų darbo užmokestis ir atlyginimai yra didesni negu vien tik 
centrinės valdžios, tačiau jie sudaro tik vieną ketvirtadalį visų išlaidų. Mažiau 
išsivysčiusiose šalyse viešojo sektoriaus darbuotojų darbo užmokesčiui ir al- 
goms tenka didesnė visų valstybinių išlaidų dalis; pavyzdžiui, Kenijoje ir 
kitose Afrikos šalyse valstybės tarnautojų algoms tenka daugiau kaip pusė 
valstybės išlaidų!“. Tačiau daugelyje išsivysčiusių šalių viešojo sektoriaus 
darbo užmokesčio augimo stabdymas, nors ir vertingas simboliniu požiūriu, 
sudaro menką dalį visų biudžetinių apribojimų, kurie reikalingi norint kon- 
troliuoti valstybės išlaidas. 

Trečias svarbus viešojo sektoriaus darbo užmokesčio nustatymo fakto- 
rius — tai pačių viešojo sektoriaus tarnautojų sugebėjimas daryti poveikį jų 
darbo užmokesčio dydžiui. Tokią galimybę jiems suteikia jų pareigų (valsty- 
binio transporto darbuotojai, gaisrininkai, krašto apsaugos pareigūnai ir pan.) 
reikšmė šalies ekonomikai bei visuomenei ir vis platesnį mastą įgaunantis 
būrimasis į profesines sąjungas. Galų gale pats darbo užmokestis tėra tik viso 
atlyginimo paketo dalis; kad iki galo suvoktume valstybinio darbo teikiamą 
naudą, privalome atsižvelgti ir į tokius faktorius kaip indeksuojamos pensi- 
jos'9š. Be to, kaip nurodėme anksčiau, darbas viešajame sektoriuje gali tapti 

tramplinu į daug pelningesnę veiklą privačiajame sektoriuje, todėl asmuo, 
kuris tikisi ilgalaikio būsimo atlyginimo, trumpalaikį mažesnį darbo užmo- 
kestį gali traktuoti kaip laikiną sunkumą. 


ĮDARBINIMO METODAI 


Mes aptarinėjome administratorių atrankos metodus ir kai kurias proble- 
mas, kylančias dėl šių metodų pasirinkimo. Dabar nagrinėsime šių pasirinki- 
mų padarinius kruopščiai ištirdami dabartinius administratorių įdarbinimo 
modelius. Deja, mūsų svarstymus varžo tai, kad trūksta duomenų apie admi- 
nistracines sistemas, ypač apie mažiau išsivysčiusių šalių sistemas. Vis dėlto 
įmanoma gauti esminės informacijos apie įdarbinimą daugiau kaip dvidešimt 
penkių šalių administracinėse sistemose, nors šie duomenys iš gana skirtingų 
laikotarpių. Tai yra duomenys apie administratorių socialinę kilmę, akademi- 
nį pasirengimą bei atstovaujamumą, ir jie gali padėti sužinoti, kaip vyksta 
administratorių atranka. Tačiau negalime nutylėti ir kai kurių pateiktos me- 
džiagos spragų. Šią informaciją rinko skirtingi asmenys skirtingu metu ir 
skirtinguose biurokratijos sluoksniuose. Daugiausia turime duomenų apie 
aukštosios grandies administratorius, tačiau tam tikrais atvejais šie duomenys 
yra platesni. Todėl būtina atsargiai interpretuoti skirtumus tarp šalių. Vis 
dėlto šie duomenys svarbūs, nes parodo bendras įdarbinimo tendencijas ati- 
tinkamose šalyse. Kiekvienu atveju nurodomas duomenų šaltinis ir metai, 
kada jie gauti, taip pat apibūdinamas administracijos kontingentas (jeigu tai 
nėra vien „aukštieji“ administratoriai). 

Pirmiausia tai duomenys apie socialinę ekonominę administratorių kilmę. 
Turint omenyje, kad viešasis administravimas iš esmės yra viduriniosios 
klasės profesija, pagrindinis faktorius yra tai, kuo verčiasi šių administratorių 
tėvai, t. y. iš kokios klasės jie kilę. Iš 3.6 ir 3.7 lentelių matyti, kad viešasis 
administravimas - tai ne tik viduriniosios klasės profesija, bet dauguma 
administratorių ir kilę iš viduriniosios klasės. Klasinės kilmės apibrėžimas 
yra kiek miglotas, o ypač neaiškūs skirtumai tarp aukštesniosios ir vidurinio- 
sios klasių, tačiau visur biurokratija dažniausiai būna kilusi iš viduriniosios 
klasės. Tai dar labiau stebina, kai analizės kategorijos susiaurinamos iki 
darbininkų klasės ir buržuazijos (sujungiant viduriniąją ir aukštesniąją kla- 
ses). Kiekvienu atveju net ir itin atviroje Jungtinių Valstijų sistemoje, kur 
beveik ketvirtadalis federalinės vykdomosios valdžios pareigūnų yra darbi- 
ninkiškos kilmės, tik nedaugelis darbininkų vaikų papildo, jeigu apskritai 
papildo, aukštųjų administratorių gretas. Nors Prancūzijos valstybinė tarnyba 

ir turi elitinės tarnybos įvaizdį, čia taip pat palyginti didelis procentas nau- 
jokų iš darbininkų klasės. Nepaisant šios atvirumo regimybės, Mitterrand 'o 
vyriausybė sukūrė trečiąjį patekimo į ENA būdą, pritaikytą profesinių sąjungų 
pareigūnams bei kitiems asmenims, kilusiems iš darbininkų klasės!9?. Ši pro- 
grama nebuvo sėkminga ir vėliau buvo nutraukta, tačiau vėl atgaivinta 
dešimtojo dešimtmečio pradžioje. Vokietijos valstybinės tarnybos sistema at- 
rodytų esanti mažiausiai atstovaujamoji, nes Zapfo surinkti duomenys apie 
bent jau vieną aukštųjų administratorių grupę rodo, kad niekas iš jų nebuvo 
kilęs iš darbininkų klasės!!?. Kiti tyrinėjimai rodo, kad Vokietijos valstybinei 
tarnybai būdingas platesnis atstovavimas, tačiau iš esmės ji ne labiau atsto- 
vaujamoji negu kitose Europos šalyse. Aberbacho, Putnamo ir Rockmano 
pateikiami kiek kitokie duomenys rodo, kad Prancūzijoje valstybės tarnautojų, 
kilusių iš darbininkų klasės, dar mažiau negu Vokietijoje, o naujokų iš dar- 
bininkų klasės skaičius Prancūzijos valstybinėje tarnyboje, atrodo, mažėja!!! 
Kaip pažymėjome, šiuos skirtumus lemia apklausai atrinktų grupių skirtumai, 
skirtingi aukštesniosios valstybinės tarnybos apibrėžimai ir skirtingi klasinės 
kilmės apibrėžimai. 

Kad netaptume pernelyg aršiais biurokratinių sistemų kritikais, turime 
pažymėti, kad šis elitinio įdarbinimo modelis nėra vien elitarizmo, būdingo 
administracinėms institucijoms, padarinys. Biurokratija yra švietimo sistemos 
valioje, ir nors daugelio pramoninių valstybių vyriausybės deda pastangas 
padaryti aukštąjį mokslą plačiau prieinamą, jis tebėra aukštesniosios ir vidu- 
riniosios klasių šventovė. Turint omenyje reikalavimus, keliamus didžiajai 
daugumai pretendentų į aukštus administracinius postus (specialistams ir 
universalesnio išsilavinimo asmenims), aukštasis išsilavinimas yra būtinas, 
todėl net ir šalyse su giliomis demokratinėmis tradicijomis tapti aukštu parei- 
gūnu gali tik nedaugelis darbininkų klasės vaikų. Šiuo atžvilgiu gana teigia- 
mas Jungtinių Valstijų vaizdas. Palyginti su kitomis šalimis, Jungtinėse Vals- 
tijose aukštasis mokslas yra pasiekiamiausias, todėl ir potencialių pretendentų 
į aukštesnes valstybines pareigas rezervas šioje šalyje daug didesnis!!. 

Kita vertus, neturėtume skubėti atleisti biurokratijai visų kalčių dėl jos 
pernelyg siauro atstovaujamumo. Visos organizacijos turi tendenciją „atsiga- 
minti“, todėl jos aiškiai linkusios samdyti panašius į tuos, kurie jau įdarbinti. 
Toks organizacijų šališkumas itin stipriai išryškėja per paprastai būtinus 
pokalbius su galimais pretendentais į aukštas pareigas. Biurokratijos taip pat 
naudojasi formaliomis taisyklėmis, pavyzdžiui, reikalaujama turėti atitinka- 
mą išsilavinimą arba dirbtinai trukdoma tarnautojams pereiti iš vienos vals- 
tybinės tarnybos klasės į kitą (pvz., taip buvo su administratorių ir vykdomo- 

sios valdžios pareigūnų klasėmis Britanijos valstybinėje tarnyboje iki Fultono 
pranešimo). Remiantis šiomis formaliomis taisyklėmis, siekiama išlaikyti esa- 
mus įdarbinimo modelius nepaisant vykstančio daugumos Vakarų šalių vi- 
suomenių ir kultūrų demokratėjimo. Tendencija išlaikyti elitiškesnį įdarbinimo 
modelį gali būti netgi nesąmoninga, todėl pareigūnai, samdantys tarnauto- 
jus, dažniausiai vadovaujasi įsivaizduojamu tinkamo kandidato įvaizdžiu ir 
šitaip atstumia potencialiai puikius darbininkų klasės talentus. 


Išsilavinimas 


Aiškėja, kad išsilavinimas gali būti svarbi savybė apibūdinant viešuosius 
administratorius, ypač esančius ant aukščiausių hierarchijos pakopų. Čia mes 
ir vėl turime toli gražu ne pačius išsamiausius duomenis, tačiau galime 
susikurti tam tikrą įspūdį apie išsilavinimo lygių skirtumus įvairiose kultū- 
rose ir švietimo sistemose. Savo duomenis mes stengėmės sugrupuoti į kate- 
gorijas, kurios padėtų palyginti įvairias šalis ir būtų prasmingos daugumai 
skaitytojų. Šitaip darydami, galime būti šiek tiek netikslūs, tačiau šį nuostolį 
su kaupu kompensuoja didesnė galimybė palyginti duomenis. 

Ankstesni svarstymai apie išsilavinimo ir klasinės kilmės reikšmę admi- 
nistracijos personalo atrankai verstų daryti prielaidą, kad aukščiausiuose 
administracijos ešelonuose dirba puikiai išsilavinę asmenys. Tokį požiūrį 
patvirtina surinkti duomenys. Beveik visi administratoriai yra įgiję vienokį ar 
kitokį aukštesnį negu vidurinis išsilavinimą, o dauguma yra baigę bakalauro 
lygio stųdijas. Kai kada tai būna tik specializuoto administravimo koledžo 
diplomas, tačiau vis dėlto dauguma administratorių yra perėję tam tikrą aukš- 
tesnę negu vidurinis mokslo pakopą. Taip yra net ir mažiau išsivysčiusiose 
šalyse, kur trūksta išsilavinusio personalo. Aberbacho, Putnamo ir Rockmano 
surinkti duomenys rodo, kad valstybės tarnautojai paprastai būna labiau 
išsilavinę už tarnautojus, turinčius panašią padėtį visame šalies ūkyje!?. 
Dažniausiai taip yra todėl, kad tokio išsilavinimo oficialiai reikalaujama iš 
pretendentų. Įdomu tai, kad Jungtinėse Valstijose ir Kanadoje, kurios dažnai 
minimos kaip „demokratiškesnės“ politinės kultūros, neturinčių aukštojo iš- 
silavinimo aukštų valstybės tarnautojų procentas didesnis negu daugumoje 
kitų pramoninių šalių. Tačiau pačios atviriausios administravimo struktūros. 
veikia Izraelyje, iš dalies todėl, kad šalis jauna, iš dalies todėl, kad palyginti 
menki darbo užmokesčiai. 

Trečias skyrius 


Tačiau tarp aukštojo ešelono valstybės administratorių yra ne tik koledžų 
ar jų atitikmenų absolventų, bet ir prestižinių koledžų bei universitetų auklė- 
tinių. Britanijos valstybės tarnautojų apklausa parodė, kad net du trečdaliai 
aukštesniųjų valstybės tarnautojų lankė Oxfordo ar Cambridge'o universite- 
tus. Tačiau susižavėjimas „Oxbridge'o na, 
Subramanianas savo darbe apie Indijos administratorių kilmę teigia, kad 


41 


absolventais pamažu ima nykti 


„dauguma darbuotojų yra studijavę šešiuose senesniuose ir garsesniuose 
[universitetuose]... Išsilavinimo, įgyto prestižiniame koledže, svarba yra aki- 
vaizdi“!!?. Remiantis Suleiman duomenimis, dauguma - daugiau negu trys 
ketvirtadaliai stojančių į ENA yra įgiję išsilavinimą Paryžiaus universitetuose, 
42 procentai šių stojančiųjų yra mokęsi tik Paryžiuje. Pasak vėlesnių tyrimų 
duomenų, daugiau kaip pusė ENA studentų visus savo mokslus buvo baigę 
Paryžiuje, o dar ketvirtadalis buvo Paryžiaus aukštųjų mokyklų absolven- 
tai!'6, Prestižinių universitetų dominavimas ypač ryškus Japonijoje, kur Toki- 
jo ir Kyjoto universitetai yra pagrindinė aukštesnių valstybės tarnautojų kal- 
vė!!. Panašų vaidmenį vaidina Seulo nacionalinis universitetas Pietų Korėjoje 
bei Atėnų ir Salonikų universitetui Graikijoje!!š. Visa tai rodo, koks svarbus 
yra prestižinis išsilavinimas. 

Amerikos universitetų absolventų įdarbinimo modelis šiek tiek kitoks negu 
kitose politinėse sistemose. Warnerio ir jo kolegų atlikta jau šiek tiek pasenusi 
vykdomosios valdžios pareigūnų apklausa atskleidė, jog dauguma šalies 
administratorių buvo baigę didžiuosius valstybinius universitetus!!?. Išsky- 
rus diplomatinės tarnybos pareigūnų ruošimą, nė vienas prestižinis JAV Ivy 
lygos universitetas nepatenka į aukštųjų mokyklų dešimtuką pagal mokslinių 
laipsnių, suteiktų administratoriams, skaičių, ir tiktai trys jų patenka į trisde- 
šimtuką. Tačiau pagal diplomatinės tarnybos pareigūnų, gavusių išsilavini- 
mą šiose prestižinėse mokyklose, skaičių, trys iš Ivy lygos universitetų paten- 
ka į pirmąjį dešimtuką, o visos aštuonios aukštosios mokyklos įeina į 
trisdešimtuką. Pasak vėlesnių tyrimų rezultatų, būsimuosius valstybės tarnau- 
tojus rengia dideli valstybiniai JAV centrinės dalies universitetai. Šie duome- 
nys atrodytų patvirtina nuomonę, kad Amerikos visuomenė ir administracinė 
sistema yra atviresnės negu daugumos kitų šalių visuomenės ir administra- 
cinės sistemos. Be to, jie patvirtina požiūrį, kad valstybinė Jungtinių Valstijų 
tarnyba veikia kaip svarbus socialinio mobilumo variklis — šį faktorių mes 
aptarsime nagrinėdami etninį valstybinės tarnybos atstovaujamumą. 

Paskutinis klausimas, kurį reikia kelti dėl išsilavinimo - tai reikiamo išsi- 
mokslinimo pobūdis. Koks yra administratorių koledžuose įgytų techninių ir 
praktinių Žinių lygis? Mes jau pateikėme šiek tiek duomenų apie padėtį Jung- 
tinėje Karalystėje. Jie pateikiami 3.7 ir 3.8 lentelėse kartu su turimais duomeni- 

mis apie kitas šalis. Įgyto išsilavinimo tipai yra daug įvairesni negu jo lygiai. 
Itin išskirtini trys išsilavinimo lygio tipai šioje neatsitiktinėje administravimo 
sistemų pavyzdžių atrankoje. 

Pirmasis modelis būdingas Jungtinei Karalystei. Šioje šalyje itin pabrėžia- 
mas bendrasis išsilavinimas, menai bei humanitariniai mokslai, o techniniai 
sugebėjimai yra mažiau svarbūs. Kaip jau minėjome, tai administravimo sam- 
pratos, pagrįstos universaliu išsilavinimu, požymis, būdingas Jungtinei Ka- 
ralystei. Kitas tipas būdingas Vokietijai, Austrijai ir Švedijai. Šiose sistemose 
itin pabrėžiama juridinio išsilavinimo svarba, todėl beveik du trečdaliai šių 
šalių administratorių yra teisininkai. Daug kitų administracinių įstaigų tar- 
nautojų taip pat yra vienos ar kitos srities specialistai, pavyzdžiui, inžinieriai, 
medikai, pedagogai ir pan. Prancūzijos sistema yra gana panaši, tačiau čia 
aukštosios grandies pareigūnai teisinį, vadybinį ir ekonominį parengimą 
gauna ENA. Visose šiose sistemose itin pabrėžiamas valstybinės tarnybos 
teisinis vaidmuo, todėl teisininko diplomas yra būtinas administratoriui, no- 
rinčiam sėkmingai kopti karjeros laiptais. 

Paskutinis išsilavinimo modelis būdingas Jungtinėms Valstijoms ir ke- 
lioms besivystančioms šalims. Pagrindinis šių šalių bruožas tas, kad valsty- 
binėje tarnyboje dirba palyginti didelis procentas gamtos mokslų specialistų 
(tarp jų — ir inžinieriai). Jungtinėms Valstijoms būdinga tendencija konkre- 
tiems darbams dirbti samdyti specialistus, o ne universalios kvalifikacijos 
personalą. Trečiojo pasaulio šalims iškyla poreikis telkti techninės srities 
specialistus ir kuo efektyviau panaudoti šiuos skurdžius resursus. Todėl šių 
šalių valdžia stengiasi pasamdyti kuo daugiau talentingų Žmonių, o po to 
tampa šių žmogiškųjų resursų skirstytoja. Be to, turint omenyje gana apverk- 
tiną daugelio šių šalių ekonominę padėtį, darbas valdžiai išsilavinusiems 
asmenims dažnai būna vienintele realia galimybe įsidarbinti!'2?. Daugybė 
politinių aplinkybių gali sutrukdyti neišsivysčiusių šalių viešajai biurokratijai 
realizuoti savo potencialą įgyvendinant socialinių ir ekonominių permainų 
programas. Tačiau iš šių duomenų galima spręsti, kad daugelis tokių šalių 
turi biurokratijos personalo požiūriu talentingų Žmonių (biurokratijoje jų daug, 
palyginti su bendru išsilavinusių ir mokytų žmonių skaičiumi), galinčių sėk- 
mingai vykdyti socialines ekonomines reformas. 


Etninis atstovavimas 


Etninis atstovaujamumas biurokratijoje - dar vienas klausimas, aptartinas 
pateikiant duomenis apie valstybės tarnautojų kilmę. Svarbu išnagrinėti ne tik 
klasinį viešosios biurokratijos atstovaujamumą, bet ir įvairių mažumų atstovų 

lygias galimybes įsidarbinti valstybės tarnyboje. Mūsų duomenys apie klasinę 
viešosios biurokratijos sudėtį leidžia daryti prielaidą, kad dominuojančios 
bendruomenės narių skaičius valstybinėje tarnyboje, ypač elitiniuose postuo- 
se, yra neproporcingai didelis. Šią prielaidą patvirtina ir duomenys, pateikti 
3.9 lentelėje. Dažniausiai dominuojanti rasinė, kalbinė ar religinė grupė vals- 
tybinėje tarnyboje atstovaujama neproporcingai gausiai. Kaip ir klasinės kil- 
mės atveju, tai gali būti įprastų išsilavinimo kriterijų taikymo, o ne atviros 
diskriminacijos padarinys. 

Gvildendami klausimą, koks yra etninis atstovavimas viešojoje biuro- 
kratijoje, turėtume pabrėžti tris esminius dalykus. Pirma, dauguma turimų 
duomenų susiję su aukšto rango personalu, o leidžiantis biurokratijos laiptais 
žemyn, klausimas, kaip atstovaujama organizacijoje, darosi svarbesnis. Mes 
jau kalbėjome, kad glaudus personalo bendravimas su klientais nulemia įstai- 
gos darbo sėkmę. Negausi informacija apie viešųjų įstaigų žemesniąsias gran- 
dis rodo, kad jose atstovavimas platesnis negu vadovaujamuose vadybiniuo- 
se postuose!'?!. Todėl galima numanyti, kad eiliniai tarnautojai sėkmingiau 
dirba su klientais negu aukštieji vadybininkai. Taigi biurokratijas galima 
palaikyti reprezentatyvesnėmis, negu jos iš tikrųjų yra, paprasčiausiai todėl, 
kad klientai gali turėti reikalų tik su palyginti plačiau atstovaujamomis že- 
mesniosiomis grandimis. 

Antrasis etniškumo ir atstovavimo aspektas tas, kad etniškumas ir atsto- 
vavimas dažnai tampa derybų objektais visuomenėse, bandančiose šalies vi- 
duje įveikti didelį etninį susiskaidymą. Kai kuriose šalyse, ypač Belgijoje, 
kelios ministerijos buvo padalytos etniškumo (šiuo atveju - kalbos) pagrindu, 
ir jos, užuot buvusios vientisu dariniu, tapo dviem homogeniškais dariniais, 
padedančiais išvengti to, kad nebūtų teikiamas pranašumas kuriai nors gru- 
pei. Kitas šito modelio variantas - tai Austrijoje taikomas metodas skirstyti 
postus šios valstybės ministerijose griežtai pagal etniškumą, o dar tiksliau — 
pagal religinius ir nereliginius įsitikinimus!?2. Iki 1975 m. postų skirstymas 
tarp daugybės religinių grupuočių Libano administracinėje sistemoje atliko 
svarbų vaidmenį sutelkiant braškančią sąjungą'3. Tad nėra būtina turėti 
neatstovaujamą biurokratiją daugiatautėse visuomenėse, bet norint 
suvienodinti teikiamas paslaugas, dažnai reikia atvirai derėtis ir pripažinti 
biurokratijos vaidmenį suinstitucinant etninį susiskaldymą. 

Trečias svarbus dalykas yra tas, kad net kai veikia gyventojų mažumų 
narių įdarbinimo programos, jos negali pakeisti atstovavimo valstybinėje tar- 
nyboje pobūdžio. Pozityvios diskriminacijos programos, atrodo, neįveikė skir- 
tumų įdarbinant nebaltuosius Amerikos valstybinėje tarnyboje. Panašiai įsta- 
tymai, kuriais mėginta padidinti kai kurių nuo seno diskriminuojamų Indijos 

kastų ir genčių atstovų skaičių šios šalies valstybinėje tarnyboje, o ypač jos 
vadovaujančiuose ešelonuose, taip pat nepasiteisino!4*. Kaip ir klasinio atsto- 
vaujamumo valstybinėje tarnyboje atveju, norint realiai įgyvendinti teisiškai 
įtvirtinamą didesnį etninį atstovaujamumą, reikia įvertinti išsilavinimo bei 
kitus socialinius barjerus. 

Galiausiai galima pažymėti, kad valstybinė tarnyba padeda etninėms ma- 
žumoms siekti socialinės pažangos iš dalies todėl, kad čia taikomi palyginti 
objektyvūs samdos kriterijai. Pavyzdžiui, nors juodaodžiai ir išeiviai iš Loty- 
nų Amerikos sudaro nedidelę JAV valstybės tarnautojų dalį, iš tikrųjų procen- 
tinė jų dalis valstybinėje tarnyboje yra didesnė negu visame šalies ūkyje. Itin 
nedaug etninių mažumų atstovų dirba įstaigų tarnautojais ir vadybininkais, 
tačiau dėl santykinio algų viešajame sektoriuje mažėjimo ir dėl padidėjusio 
privataus verslo atvirumo mažumų atstovams valstybinė tarnyba Jungtinėse 
Valstijose tapo mažiau patraukli. Taip pat ir Italijoje valstybinė tarnyba pa- 
dėjo gyventojams iš vargingesnių pietinių šalies rajonų pagerinti savo socia- 
linę ir ekonominę padėtį; 1978 m. net 56 procentai Italijos valstybės tarnautojų 
buvo kilę iš pietinės Apeninų pusiasalio dalies ir Sicilijos, nors tuo metu 
šiuose regionuose gyveno tik 33 procentai šalies gyventojų!??. Neatrodo, kad 
šis regioninio įdarbinimo modelis Italijoje greitai keičiasi, nors šiaurinių po- 
litinių grupuočių nepasitenkinimas tokiu pietiečių dominavimu valdžioje vis 
didėja!26, 

Europos Bendrija - tai ypatinga politinė sistema, siekianti garantuoti vals- 
tybės tarnautojų įdarbinimo lygybę. Europos Bendrijos įstatymai ir taisyklės 
reikalauja, kad valstybinės tarnybos personalas būtų samdomas atsižvelgiant 
į valstybių narių gyventojų skaičių, tačiau valstybių narių piliečių įdarbinimo 
Europos biurokratijoje proporcijos yra labai skirtingos (žr. 3.10 lentelę). Turint 
omenyje tai, kad daugelis EB įstaigų įsikūrusios Briuselyje ir Liuksemburge, 
nestebina, jog čia palyginti daug dirba belgų ir liuksemburgiečių, tačiau 
skyrimas į aukštesniuosius EB biurokratijos postus iki šiol tebėra diferencijuo- 
tas. Ispanijai, kaip ir Jungtinei Karalystei ir Vokietijai, tik mažesniu mastu, 
atstovaujama aiškiai nepakankamai. Šis modelis atrodo susijęs su tuo, kad 
darbas ES biurokratijoje nevienodai patrauklus karjeros ir finansiniu požiūriu 
aukštiesiems įvairių šalių valstybės tarnautojams, taip pat susijęs su tam 
tikrais mėginimais garantuoti, kad visos šalys būtų atstovaujamos aukštuo- 
siuose Briuselio biurokratijos ešelonuose. Tačiau diferencijuotas įdarbinimas 
gali tapti politine problema toms šalims, kurios mano, kad jos turi per mažai 
aukštų šios organizacijos postų ir kad EB strategai jas žlugdo. 

3.10 lentelė. Šalių atstovų skaičius Europos Bendrijos biurokratijoje ir jų gy- 
ventojai visos Bendrijos mastu (procentais) 


Aukštesnieji = Bendras postų Gyventojų 


postai skaičius skaičius 
Belgija 79 12.0 3.1 
Danija 3.6 6.5 1.6 
Prancūzija 17.8 15.2 17.2 
Vokietija 15.5 10.2 18.9 
Graikija 5.6 6.2 3.1 
Airija 3.6 2.0 1.1 
Italija 12.5 17.3 11.5 
Liuksemburgas 2.3 8.7 0.1 
Olandija 5.6 6.3 4.5 
Portugalija 4.3 3.7 3.2 
Ispanija 6.3 3.9 12.0 
Jungtinė Karalystė 14.9 8.1 17.6 


Šaltinis: House of Lords Select Committee on the European Communities, 11th 
Report, Staffing of Community Institutions, HL 66 (London: HMSO, 1986). 


Lyčių lygybė 


Paskutinis atstovavimo aspektas yra lytis. Moterų lygiateisiškumo klausi- 
mas darėsi vis svarbesnis visose socialinio ir politinio gyvenimo srityse, taip 
pat ir viešojoje biurokratijoje. Tačiau apskritai bendras dirbančių moterų skai- 
čius nėra svarbi valstybinės tarnybos problema; dauguma vyriausybių įdar- 
bina daug moterų, o daugelyje šalių daugiau kaip pusė visų valstybės tarnau- 
tojų yra moterys!??. Net ir tose šalyse, kuriose moterys tradiciškai neturi lygių 
teisių su vyrais, dirbančių moterų skaičius šiek tiek padidėjo'2. Pagrindinis 
klausimas - moterų gaunamos pareigos. Beveik visose šalyse dauguma vieša- 
jame sektoriuje dirbančių moterų eina žemesniąsias, dažniausiai raštinės dar- 
buotojų ar sekretorių pareigas. 

Iš 3.11 lentelės aiškiai matyti, kaip skiriasi bendras moterų, dirbančių 
viešajame sektoriuje, ir moterų, einančių aukštesnes valstybines pareigas, skai- 
čius. Nors kai kuriose šalyse daugiau kaip pusė visų valstybės tarnautojų yra 
moterys, jokioje šalyje aukštesnes pareigas turinčių moterų skaičius nesudarė 
15 procentų. Tik Norvegijoje 15 procentų moterų eina tokias pareigas. Vidu- 
tinis aukštesnes pareigas turinčių moterų skaičius tėra 4,6 procentai!??. Mo- 
terims šiek tiek geriau sekėsi subnacionalinėse vyriausybėse - kai kuriose 
Vokietijos žemėse daugiau negu ketvirtadalis aukštųjų tarnautojų yra mote- 
rys130 
sparčiai daugėjo (žr. 3.11 lentelę). 


„Tačiau turime duomenų, kad moterų, einančių aukštesnes pareigas, 

3.11 lentelė. Valstybės tarnyboje dirbančių moterų skaičius (procentais) 


Bendras moterų Moterų, turinčių 
Šalis valstybės tarnautojų aukštesnes pareigas, 
skaičius skaičius 
Australija 39 2 
Belgija 40) 7 
Kanada 47 23 
Čekoslovakija 67 ? 
Suomija 51 4 
Prancūzija 48 13 
Graikija 31 7 
Gvadelupa 51 ? 
Gajana 39 ? 
Honkongas ? 7 
Izraelis 52 3 
Italija 35 4 
Olandija 19 2 
Naujoji Zelandija ? 2 
Norvegija 47 15 
Ispanija 14 ? 
Švedija 42 5 
Šveicarija 26 2 
Jungtinė Karalystė 55 7 
Jungtinės Valstijos 51 16 
Vokietija 47 9 


Šaltiniai: Charles Debbasch, ed., La fonction publigue en Europe (Paris: CNRS, 1981); 
Andre Molitor, L'Administration de la Belgigue (Brussels: Centre de rechereche et d'informa- 
tion socio-politigue, 1974); Per Laegreid and Johan Olsen, Byrdkrati og Beslutningar (Bergen: 
Universitetsforlaget, 1978); John P. Burns, „The Changing Pattern of Bureaucratic Repre- 
sentation: The Case of the Hong Kong Civil Service,“ Indian Journal of Political Science, 27 
(1981), pp. 398-429; Royal Commission on Australian Government Administration, report, 
appendix 3 (Canberra: Australian Government Publishing Service, 1976); P. K. Kuruvilla, 
„Public Sector Recruitment in Canada: Some Perspectives and Problems,“ Indian Journal of 
Public Administration, 26 (1980), pp. 62-90; Jacgues Bourgault and Stėphane Dion, The 
Changing Profile of Federal Deputy Ministers 1867-1988 (Ottawa: Canadian Center for Ma- 
nagement Development, 1991); Phillipe Clerdieu and Christian Theresine, „La fonction 
publigue en Guadeloupe - Comparisons avec les autres DOM,“ Revue Francaise d Administ- 
rabion Publigue, 31 (1984), pp. 89-120; La fonction publigue de VĖtat (Paris: La Documentation 
Frangaise, 1985); Richard Rose et al., Public Employment in Western Nations (Cambridge: 
Cambridge University Press, 1985); David Nachmias, „Israel's Bureaucratic Elite: Social 
Structure and Patronage,“ Public Administration Review, 51 (1991), p. 415; Robin Williams, 
„The Staffing and Structure of the Public Sector,“ in R. M. Alley, ed., State Servants and 
the Public in the 1980s (Wellington: New Zealand Institute of Public Administration, 1986); 
US Office of Personal Management, Affirmative Employment Statistics (Washington, DC: 
USOPM, biennial); duomenys iš: Comparative Service Project, Department of Politics, 
University of Strathclyde. 


Tačiau kaip ir klasinio ar etninio atstovavimo atvejais, mes turime nu- 
spręsti, ar šie pavyzdžiai yra atviros diskriminacijos padarinys, ar juos lemia 

kiti socialiniai, ekonominiai bei istoriniai faktoriai. Būtų labai sunku nugin- 
čyti, kad būta atviros moterų diskriminacijos skiriant jas į aukštesnes 
vyriausybines pareigas, nors valstybinė tarnyba, ko gero, buvo kur kas atvi- 
resnė negu daugelis kitų profesijų. Be to, istoriškai palyginti labai nedaug 
moterų prasiskynė kelią iki aukščiausių valdžios pareigų ar net turėjo tam 
reikiamą išsilavinimą. Net ir susilpnėjus atvirai moterų diskriminacijai, turės 
praeiti nemaža laiko, kol į aukštesnius postus, leidžiančius kilti karjeros 
laiptais aukštyn, bus priimta daugiau moterų. Šiuo atžvilgiu moterų padėtis 
yra kur kas geresnė šalyse, kurių įdarbinimo sistemos atviresnės, pavyzdžiui, 
Jungtinėse Valstijose, negu šalyse su uždaromis sistemomis, kur karjerai ten- 
ka paaukoti daug sunkaus darbo metų. 


REZIUMĖ 


Šiame skyriuje aptarėme keletą bendresnių viešosios biurokratijos sudėties 
ir jos atstovaujamumo klausimų. Pirma, nors biurokratija gali būti labai ne- 
reprezentatyvi institucija, vis dėlto čia atstovaujama plačiau negu kurioje nors 
kitoje tos pačios šalies elitinėje institucijoje. Parrisas, pavyzdžiui, nurodo, kad 
Bendruomenių rūmai Britanijoje taip pat siaurai reprezentatyvūs, kaip ir ad- 
ministracinė valstybinės tarnybos klasė: 


Administracinei klasei (kaip ir Bendruomenių rūmams) priklauso nepropor- 
cingai daug „Oxbridge'o“ absolventų. Tiek Valstybinės tarnybos komisijos na- 
riai, tiek šalies elektoratas turėtų prisiimti kaltę dėl tokio pasirinkimo. Trūksta 
ne tik išsimokslinusių ir išmanančių technologijas valstybės tarnautojų, bet ir 
kompetentingų pramonės vadybininkų. Taigi tiek viešojo, tiek privačiojo sekto- 
rių vadyba atspindi visuomenės požiūrius į tai, ką būtina padaryti, kad organi- 


zacijos gerai veiktų.!?! 


Paprasčiausiai elitas jau vien dėl to, kad jis elitas, nėra reprezentatyvus. 
Sėkmė visuomenėje priklauso nuo socialinės kilmės, išsilavinimo galimybių 
bei interesų, ir elitas, kurį visuomenė gali išrinkti, kad ją valdytų, beveik 
nesiskiria nuo elito, paskirto valdyti, - bent jau savo socialine kilme ir išsila- 
vinimu. Todėl elitiškumo ir nereprezentatyvumo pavojai valstybės gyvenime 
yra visuotinai paplitę, jie nėra būdingi vien viešajai biurokratijai, bet biuro- 
kratijoje, kurią nuopelnų kriterijų pabrėžimas ir atvira samda daro tariamai 
demokratiškesnę, juos lengviau pastebėti. Tačiau, kaip Maxas Weberis nurodė: 


Demokratijos požiūris į kvalifikacijos nustatymą pasitelkiant egzaminavimo 
sistemą dvilypis. Viena vertus, egzaminavimo sistema reiškia, ar bent jau turi 
reikšti, kad kvalifikuoti asmenys atrenkami iš visų visuomenės sluoksnių ir taip 

pakeičiamas kilmingųjų valdymas. Tačiau kita vertus, demokratija bijo, kad 
egzaminai ir išsilavinimo diplomai sukurs privilegijuotųjų „kastą“, ir todėl ji 


priešinasi tokiai sistemaiDė 


Šiuos žodžius derėtų suprasti ne kaip biurokratijos dažnai elitiškos prak- 
tikos reabilitavimą, o kaip bandymą pateikti aiškesnį reprezentatyvios ir ne- 
reprezentatyvios biurokratijos problemos vaizdą. Be to, neturėtume pamiršti, 
kad daugumoje mokslinių darbų, nurodančių valstybinės tarnybos nerepre- 
zentatyvumą, tyrinėjamas aukštesniojo rango valstybinės tarnybos ešelonas, o 
valstybinė tarnyba kaip visuma kur kas reprezentatyvesnė. Kadangi žemesnio 
rango valstybės pareigūnai tiesiogiai bendrauja su klientais, pastariesiems 
valdžia gali atrodyti kur kas labiau atstovaujanti ir todėl daug demokra- 
tiškesnė, negu yra iš tikrųjų. 

Be to, visas šis furoras dėl socialinės ir etninės administratorių kilmės, 
ypač dėl aukščiausių administratorių, yra šiek tiek klaidinantis. Daugelis 
analizių parodė, kad socialinė kilmė iš tiesų menkai veikia valstybės pareigū- 
no elgesį. Tai pasakytina apie įstatymų leidėjus, teisėjus ir administratorius. 
Daug labiau, atrodo, elgesį lemia organizacijos pobūdis ir įstaigos tikslai. Ir 
vėl tai itin pasakytina apie aukštųjų valdininkų ešeloną; žemesniosiose admi- 
nistravimo grandyse didesnio atstovaujamumo reikia paprasčiausiai todėl, 
kad įstaiga efektyviau spręstų klientų problemas. Šis atstovaujamumo poreikis 
jokiu būdu nėra kosmetinė įstaigos priemonė, veikiau tai realus poreikis veiks- 
mingai bendrauti su klientais ir juos aptarnauti. Tačiau apskritai tebėra 
teisinga, kad norint pakeisti viešosios biurokratijos vykdomos politikos rezul- 
tatus, neužtenka vien tik pamažu administratorius, kilusius iš vienos socia- 
linės klasės, pakeisti administratoriais, kilusiais iš platesnių visuomenės sluoks- 
nių. Nusistovėjusi įstaigų darbo tvarka, apskritai organizacijoms būdingos 
konservatyvios tendencijos bei organizacinės socializacijos procesas suvieno- 
dina organizacijose dirbančius asmenis nepriklausomai nuo jų socialinės 
kilmės. Vadinasi, politikos keitimas gali būti daug sudėtingesnė tema, gana 
plačiai nagrinėjama toliau šioje knygoje. 

Viešoji politika turi žmogiškąjį elementą. Skyriaus pradžioje svarstėme tai, 
kad tradiciniai biurokratijos modeliai nesugeba atsižvelgti į Žmonių skirtu- 
mus bei jų įvairovę. Tačiau šiuos skirtumus tiek pat, o galbūt daugiau nule- 
mia vertybės, motyvai ir tikslai, o ne vien socialinė kilmė. Šią temą mes 
palietėme aptardami viešosios biurokratijos paskatų struktūras bei visuome- 
nės administravimo kultūras. Tad tyrinėjant įdarbinimą, svarbu šiek tiek 
įsigilinti į įdarbinimo administracijos personalo esmę, nustatyti ne tik tarnau- 
tojų kilmę, bet ir - o tai dar svarbiau - išsiaiškinti, kur link, jų manymu, eina 
jie (ir visuomenė). Reikšmingos vertybės susijusios ne tik su konkrečiomis 

programomis, kurias administruos asmenys, bet jos turi apimti ir biurokratijos 
atskaitomybės bei jos politinės kontrolės klausimus. Šios vertybės nebūtinai 
susijusios su išsilavinimu ar kilme, bet jos gali daugiau pasakyti apie asmens 
tinkamumą dirbti valdžioje, ypač demokratinėje valdžioje. 


IŠNAŠOS 


1. Max Weber, „Bureaucracy,“ in H. H. Gerth and C. Wright Mills, From Max 
Weber: Essays in Sociology (New York: Oxford University Press, 1964), pp. 196- 
244; Frederick W. Taylor, Principles and Methods of Scientific Management (New 
York: Harper, 1911). 


2. Robert D. Pumam, „The Political Attitudes of Senior Civil Servants in Western 
Europe,“ British Journal of Political Science, 3, 1973, pp. 275-290; Joel D. Aber- 
bach, Robert D. Putnam and Bert A. Rockman, Bureaucrats and Politicians in 
Western Democracics (Cambridge, MA: Harvard University Press, 1981). 


3. Herbert Kaufman, „Emerging Conflicts in the Doctrine of Public Administra- 
tion,“ American Political Science Review, 50, 1956, pp. 1059-1073. 


4. Įdarbinimo lygiateisiškumo viešajame sektoriuje klausimai įtraukti į dieno- 
tvarkę net ir Pietų Afrikoje. Žr. specialų SAIPA (South African Institute of 
Public Administration) numerį, 27, 1992. 


5. Ari Hoogenboom, Outlawing the Spoils (Urbana, IL; University of Illinois Press, 
1968); Jane Caplan, „Profession as Vocation: The German Civil Service,“ in 
G. Cocks and K. Jarusch, German Professions, 1800-1950 (Oxford: Oxford Uni- 
versity Press, 1990). 


6. Žr. Paul C. Light, Thichening Government (Washington, DC: The Brookings 
Institution, 1997). 


7. Kai kuriose kitose mažesnėse sistemose, pavyzdžiui, Suomijos, yra net ma- 
žiau politiškai paskirtų pareigūnų negu Britanijos sitemoje. Jų būna taip mažai, 
kad ministrai, priimdami sprendimus, pasijunta neturį reikiamos paramos. 

8. Chris Skelcher, The Appointed State: Ouasi-Governmental Organizations and De- 
mocracy (Buckingham: Open University Press, 1997). 


9. Žr. Bernard S. Silberman, Cages of Reason; The Rise of the Rational State in France, 
Japan, the United States and Great Britain (Chicago: University of Chicago Press, 
1993). 

10. Šie politiniai pareigūnai dažniausiai skiriami į asmeninius biurus ar ministrų 
kabinetus. Apie Prancūziją žr.: Monigue Dagnaud and Dominigue Mehl, „L'Ėli- 
te de la Cohabitation,“ Pouvoirs, 42, pp. 1987, pp. 137-153; taip pat Axel 
Murswieck, „Policy Advice and Decision-making in the German Federal 


163 


11. 


12. 


13. 


14. 


15. 


16. 


17. 


18. 


19. 


20. 


21. 


22. 


23. 


24. 


Trečias skyrius 


Bureaucracy,“ in B. Guy Peters and Anthony Barker, eds, Advising West Eu- 
ropean Governments (Pittsburgh: University of Pittsburgh Press, 1993). 


Žr. B. Guy Peters and John Pierre, The Politicization of the Civil Service? (rengiama 
spaudai). 
Skelcher, op. cit. 


J. Donald Kingsley, Representative Bureaucracy (Yellow Springs, Ohio: Antioch 
University Press, 1944); Kenneth J. Meier, „Representative Bureaucracy: An 
Empirical Assessment,“ American Political Science Review, 69, 1975, pp. 526-542. 


Pavyzdžiui, žr.: Ellen E. Pinderhughes, „The Delivery of Child Welfare Services 
to African American Clients,“ American Journal of Orthopsychiatry, 61, 1991, pp. 
599-605; Laura A. Schmidt, „Problem Drinkers and the Welfare Bureaucracy,“ 
Social Service Review, 64, 1990, pp. 390406; David Burn, „Ethical Implications 
of Cross-Cultural Counseling and Training,“ Journal of Counseling and Develop- 
ment, 70, 1992, pp. 578-583. 


T. Edward Kellough, „Affirmative Action in Government Employment,“ The 
Annals, 583, 1992, 117-130. 


B. A. V. Sharma and K. M. Reddy, Reservation Policy in India (New Delhi: Light 
and Life, 1982). 

Vienas šio požiūrio pavyzdžių - didelis politinis aktyvumas, susijęs su ginčais 
dėl pareigų Europos Bendrijoje. Žr. Morten Egeberg, „Organization and Na- 
tionality in European Commission Services“, Straipsnis pateiktas ECPR Joint 
Sessions Bourdeaux, France, April, 1995. Šie skyrimai suvokiami kaip lemtingi 
kiekvienos šalies daromai įtakai Bendrijoje. 

Apie argumentą už vyriausybę kaip „pavyzdinį darbdavį“ žr. P. B. Beaumont, 
Government as Employer-Setting an Example? (London: Royal Institute of Public 
Administration, 1981). 


John O'Leary, „Four-year Study Looks for Bias in Entry to Oxford“, The Times 
14 August, 2000. 


Žr., pavyzdžiui, Pierre Bourdieu, La Noblesse d'Etat (Paris: Minuit, 1989), 
pp. 101-139. 


Žr. Xiaowei Zang, „Elite Formation and the Bureaucratic-Technocracy in Post- 
Mao China,“ Studies in Comparative Communism, 24, 1991, 114-123. 


Samuel J. Eldersveld, Political Elites in Modern Societies: Empirical Research and 
Democratic Theory (Ann Arbor, MI: University of Michigan Press, 1989). 


Robert D. Pumam, The Comparative Study of Political Elites (Englewood Cliffs, 
NJ: Prentice-Hall, 1967), p. 44. 


Žr. Albert Somit and Stephen A. Peterson,“Political Socialization of US and 
Japanese Adults,“ Comparative Political Studies, 13, 1980, pp. 3-32. 


164 


25. 


26. 


27. 


28. 


29. 


30. 


31. 
32. 


33. 


VIEŠŲJŲ ADMINISTRATORIŲ ĮDARBINIMAS 


Tai iš dalies gali būti karjerizmas. Prasimušę darbininkų klasės arba mažumos 
atstovai gali sakyti, jog jie „tai pasiekė“, todėl ir kiti gali tai padaryti, jei tik 
pakankamai gabūs ir ryžtingi. 

Žr. Jack Rabin, ed., „The Future of Affirmative Action and Egual Employment 
Opportunity: A Symposium,“ Review of Public Personnel Administration, 4, 1984, 
pp. 1-82. 


Klasikinį teiginį rasite Anthony Downs, „Why the Public Budget Is Too Small 
in a Democracy,“ World Politics, 12, 1960, 541-563. 


Vienas Reagano administracijos pareigūnas aiškino, jog jis nori tik kompeten- 
tingos valstybinės tarnybos tam, kad privačiajame sektoriuje dirbtų tik „ge- 
riausieji ir gabiausieji.“ Terry W. Culler, „Most Federal Workers Need Only 
Be Competent,“ Wall Street Journal, 21, May 1986. 


F. F. Ridley, Specialists and Generalists: A Comparative Study of the Civil Service 
at Home and Abroad (London: Routledge and Kegan Paul, 1968). 


Sir Stafford Northcote and Sir Charles Trevelyan, Report on the Organization of 
the Permanent Civil Service, reprinted in Committee on the Civil Service Report (the 
Fulton Committee), vol., Appendix B (London: HMSO, 1968). 


Žr. John Garrett, Managing Hhe Civil Service (London: Heinemann, 1980). 


Hans-Ulrich Derlien, „Repercussions of Government Change on the Career 
Civil Service of West Germany: The Case of 1969 and 1982,“ Governance, 1, 
1988, pp. 50-78. 


Aberbach, Putnam, and Rockman, Bureaucrats and Politicians, op. cit. p. 52; 
James W. Fesler, „The Higher Public Service in Western Europe,“ in Ralph 
Clark Chandler, ed., A Centennial History of the American Administrative State 
(New York: Free Press, 1987). 


34. Heinrich Neisser, „Die Rolle des Būrokratie,“ in Heinz Fisher, ed., Das Politische 


35. 


36. 


37. 


System Osterreichs (Vienna: Europaverlag, 1978). 


Beveik trečdalis vyresniųjų vykdomosios valdžios pareigūnų yra mokslininkai 
arba inžinieriai, o vienas ketvirtadalis yra kitokių profesijų. U. S. Office of 
Personnel Management, The Fact Book Federal Civilian Workforce (Washington, 
DC: OPM, June 1992). 

Serge Salon, „Recrutement et formation,“ in La Fonction Publigue, vol. 2, (Paris: 
Les cahiers Francais, 197, 1980), pp. 2-7. 

Viename poliuje yra Lotynų Amerikos šalių biurokratijos, kurioms, kaip 
teigiama, ir po pusantro šimtmečio vis dar daro įtaką jų šalių kolonijinė patirtis. 
Žr. M. Hanson, „Organizational Bureaucracy in Latin America and the Legacy 
of Spanish Colonialism,“ Journal of Inter-American Studies, 16, 1974, pp. 199-219. 
Kitame poliuje — Rytų Europos šalys, kurių biurokratijos dar visai neseniai 


165 


38. 


39. 


40). 


41. 


42. 


43. 


44. 


45. 


46. 


Trečias skyrius 


veikė buvusios Sovietų Sąjungos stiliumi. Žr. Jaroslaw Piekalkiewicz and Chris- 
topher Hamilton, Public Bureaucracies Between Reform and Resistance (Providen- 
ce, RI: Berg, 1991). 


Fred A. Clemente, „Philippine Bureaucratic Behavior,“ Philippine Journal of 
Public Administration, 15, 1971, pp. 119-147. 


Harry Taylor, „Public Sector Personnel Management in Three African Coun- 
tries: Current Problems and Possibilities,“ Public Administration and Develop- 
ment, 12, 1992, pp. 193-208. 


Žr. John A. Armstrong, The European Administrative Elite (Princeton, NJ: Prin- 
ceton University Press, 1974); Rolf Torstendahl, Bureaucratization in Northiwves- 
tern Europe, 1880-1985: Domination and Governance (London: Routledge, 1991). 


Jerry Hough and Merle Fainsod, How the Soviet Union Is Governed (Cambridge, 
MA: Harvard University Press, 1979); E. Huskey, Executive Power and Soviet 
Politics: The Rise and Decline of the Soviet State (Armonk, NY: M. E. Sharpe, 1992). 


Kenneth Liberthal and Michel Oksenberg, Policymakinę in China: Leaders, Struc- 
tures and Processes (Princeton, NJ: Princeton University Press, 1988). 


T. H. Rigby, Political Elites in the USSR: Central Leaders and Local Cadres from 
Lenin to Gorbachev (Aldershot: Edward Elgar, 1990). 


Jerry F. Hough, The Soviet Prefects (Cambridge, MA: Harvard University Press, 
1969), pp. 292-305. 


Rolf H. W., Theen, „Party and Bureaucracy,“ in Erik P. Hoffman and Robbin 
F. Laird, eds, The Soviet Polity in the Modern Era (New York: Aldine, 1984), 
pp. 254-265. 


Švedijoje veikia stipri teisinė sistema, užkertanti kelią protekcionistiniam sky- 
rimui į pareigas. Be to, „švediškasis“ modelis buvo pradėtas keisti dar prieš 
išrenkant į valdžią dešiniuosius. T. Petterson and K. Geyer, Varderingsforan- 
dringar i Sverige: Den svenska modellen, individualism och rūttvisa (Stockholm: 
Brevskolan, 1992). 


47. Klaus von Beyme and Manfred Schmidt, Policy and Politics in the Federal Republic 


48. 


49, 


50. 


of Germany (London: Gower, 1985). 


Paolo Urio et al., Sociologie politigue de la haute administration publigue de la Suisse 
(Paris: Economica, 1989). 


Wolfgang Pippke, Karrierdeterminaten in der offentlichen Verwaltung (Baden- 
Baden: Nomos, 1975). 


Jean-Louis Ouermonne, L'Appareil Administratif de VĖtat (Paris: Editions de 
Seuil, 1991), pp. 185-186. 


166 


VIEŠŲJŲ ADMINISTRATORIŲ ĮDARBINIMAS 


51. Tai buvo pavadinta „nusileidimu iš dangaus“. Žr. Chalmers Johnson, MITI and 


52. 


53. 


the Japanese Miracle (Stanford, CA: Stanford University Press, 1982), pp. 65 ff. 


Žr. G. Calvin Mackenzie, The Politics of Presidential Appointments (New York: 
The Free Press, 1981); The In and Outers (Baltimore, MD: Johns Hopkins 
University Press, 1987). 


Tačiau šis Aktas neturi tokios galios, kokios pageidautų karinės pramonės 
komplekso kritikai. Be to, kiti valdžios sektoriai nėra nė iš tolo taip smarkiai 
reguliuojami. Žr. U S General Accounting Office, DOD Revolving Door: Processes 
Have Improved but Post-DOD Employment Reporting Still Low (Washington, DC: 
USGAO, 1989), Report GAO/NSIAD 89-211. 


54. Kenneth Kernaghan, „Promoting Public Service Ethics: The Codification Op- 


55. 


56. 


57. 


58. 


59. 


60. 


61. 


62. 
63. 


64. 


tion,“ in Richard A. Chapman, ed., Ethics in Public Service (Edinburgh: Univer- 
sity of Edinburgh Press, 1993). 


Tačiau tai ne visada pavyksta. Žr. Harvey Feigenbaum, The Politics of French 
Oil (Princeton: Princeton University Press, 1986). 


Toks Švedijos valstybės tarnautojų karjeros išskirtinumas pradėjo keistis. 
Bandymai pritaikyti vadybos sampratą valstybinei tarnybai atvėrė sistemą 
pašaliečiams, tačiau ne tokiu plačiu mastu, kaip tikėjosi jos šalininkai. 
Kieran Walsh and John Stewart, „Change in the Management of Public Servi- 
ces,“ Public Administration, 70, pp. 499-518. 

Kai kurie vadybos sampratos elementai, siejami su devintojo dešimtmečio 
administravimo reforma, turėjo padėti atverti valstybinę tarnybą pašaliečiams, 
ypač dirbantiems verslo srityje. Žr. Andrew Massey, Managing the Public Sector 
(Aldershot: Edward Elgar, 1993). 

Peta E. Sherif, „Outsiders in a Closed Career: The Example of the British Civil 
Service,“ Public Administration, 5, 1972, pp. 397-418. 

Žr. Anne Davies and John Willman, What Next?: Agencies, Departments and the 
Civil Service (London: Institute for Public Policy Research, 1992). 

D. Soderlind and O. Petersson, Svensk forvaltningspolitik (Uppsala: Diskurs, 
1988), p. 169. 

Urio et al., Sociologie Politigue, op. cit., p. 46. 

Hugh Heclo, A Government of Strangers (Washington, DC: The Brookings 
Institution, 1978). 

Kadangi skiriamųjų į valstybinės tarnybos postus asmenų skaičius išaugo, o 
daug patyrusių tarnautojų išėjo dėl pernelyg mažų algų ir smukusios dvasios, 
iškilo grėsmė, jog sistema liausis funkcionavusi. 


167 


65. 


66. 


67. 


68. 


69. 


70. 
71. 


72. 


73. 
74. 


75. 


76. 


77. 


78. 


Trečias skyrius 


Jean-Luc Bodiguel, „A French Style Spoils System,“ Public Administration, 61, 
1983, pp. 295-300; Monigue Dagnaud and Dominigue Mehl, „L'ėlite rosė con- 
firmėe,“ Pouvoirs, 50, 1989, pp. 149 ff. 


Detalų aprašymą žr. B. C. Koh, Japan's Administrative Elite (Berkeley, CA: 
University of California Press, 1989), Chapter 8. 


Hans-Ulrich Derlien, „Wer macht in Bonn Karriere? Spitzenverbande und ihr 
beruflicher Werdegang,“ Die 6ffentliche Verwaltung, 43, 1990, pp. 311-319. 


Šį skaičių sudaro mokytojai, žemesniojo rango valstybės pareigūnai ir Beamte; 
anot vieno autoritetingo šaltinio, daugiau kaip trečdalis Bundestag priklauso 
Beamte grupei. Russell J. Dalton, Politics in Germany, 2nd edn (New York: 
HarperCollins, 1993), pp. 216-220. 


Peter B. Clark and James O. Wilson, „Incentive Systems: A Theory of Orga- 
nizations,“ Administrative Science Ouarterly, 6, 1962, pp. 129-166. 


Hood and Peters, op. cit. 


Charles HR. Levine, „The Ouiet Crisis of the Civil Service,“ Governance, 1, 1988, 
pp. 115-143. 


National Personnel Authority, Handbook on Japan's Civil Service Statistical Over- 
view (Tokyo: National Personnel Authority, 1990). 


Anthony Downs, Inside Bureaucracy (Boston: Little, Brown, 1967), pp. 96-101. 


Christopher Hood, „De-Sir Humphreying the Westminster Model of Bureauc- 
racy,“ Governance, 3, 1990, pp. 205-214. 


Ne tokius kiekybinius paskatų vertinimus žr. Direction Generale de |' Admi- 
nistration et de la Fonction Publigue, Les Administrateurs civils dans les services 
centraux de VĖtat face ą leur carriere et ą leur travail (Paris: La Documentation 
Frangaise, 1991). 


Toks Prancūzijos valstybinės tarnybos apibūdinimas galbūt ne toks teisingas 
dešimtajame dešimtmetyje negu anksčiau. Žr. Jean-Luc Bodiguel and Luc Rou- 
ban, Le fonctionnaire detrone? (Paris: Presses de la Fondation Nationale des 
Sciences Politigues, 1991). 


Šis kilimo karjeros laiptais faktorius itin svarbus Italijoje, kur valstybinė 
tarnyba dažnai laikoma keliu į ekonominę gerovę pietinių šalies rajonų gyven- 
tojams. Žr. Sabino Cassesse, „The Higher Civil Service in Italy,“ in Ezra N. 
Suleiman, ed., Bureaucrats and Public Policy (New York: Holmes and Meier, 
1984). 


Beverly Alban Metcalfe, „What Motivates Managers: An Investigation by 
Gender and Sector of Employment,“ Public Administration, 67, 1989, pp. 95-108. 


168 


79. 


80. 


81. 


82. 


83. 


84. 


85. 
86. 


87. 


88. 


89. 


90. 


91. 


92. 


VIEŠŲJŲ ADMINISTRATORIŲ ĮDARBINIMAS 


Jak Jabes and David Zussman, „Motivation, Rewards and Satisfaction in the 
Canadian Federal Public Service,“ Canadian Public Administration, 31, 1988, 
pp. 204-225. 


Leslie L. Ross and Noralou P. Roos, Managers of Modernization: Organizations 
and Elites in Turkey (Cambridge, MA: Harvard University Press, 1971). 


Wen-Fang Tang, William Parish and Guansan Yang, „Bureaucracy in China,“ 
neskelbtas straipsnis, Department of Political Science, University of Pittsburgh, 
1993. 


Ben Ross Schneider, Politics Within the State: Elite Bureaucrats and Industrial 
Policy in Authoritarian Brazil (Pittsburgh: University of Pittsburgh Press, 1991); 
Frenando Uricoechea, Estado y burocracia en Colombia (Bogota: Universidad 
National de Colombia, 1986). 


M. A. H. Wallis, Bureaucracy: Its Role in Tlurd World Development (London: 
Macmillan, 1989). 


Robert N. Kearney and Richard L. Harris, „Bureaucracy and Environment in 
Ceylon;,“ Journal of Commonwealth Political Studies, 2, 1964, pp. 254-255. 


Ibid, p. 255. 


John W. Thomas and Merilee S. Grindle, „After the Decision: Implementing 
Policy Reforms in Developing Countries,“ World Development, 18, 1990, pp. 1163- 
1181. 


Žr. Patricia W. Ingraham, „Building Bridges or Burning Them?: The President, 
the Appointees and the Bureaucracy,“ Public Administration Review, 47, 1987, 
pp. 425-435. 


M. S. Voslenski, Nomenklatura: The Soviet Rullinę Class (Garden City, NY: 
Doubleday, 1984); Bruno Rizzi, The Bureaucratization of the World (New York: 
Free Press, 1985). 


Michel Crozier, The Bureaucratic Phenomenon (Chicago: University of Chicago 
Press, 1964), pp. 228-229. 


Laimei ar nelaimei, pastaruoju metu supolitinus viešojo sektoriaus apmokė- 
jimo klausimus, politinių ir administracinių pareigūnų atlyginimai tapo geriau 
žinomi visuomenei. Žr. Christopher Hood and B. Guy Peters, eds, The Rewards 
of High Public Office (London: Sage, 1993). 

Tačiau ir šiuo atveju viešojo sektoriaus tarnautojas gali turėti ypatingų pareigų. 
Valdžios įstaigos sekretorius gali spausdinti daugybę politiškai ypač jautrių 
laiškų, ir tikimasi, kad jis bus pakankamai diskretiškas ir nepasakos kitiems, 
ką matė. 

Peter M. Benda and Charles H. Levine, „Reagan and the Bureaucracy: The 
Beguest, the Promise, the Legacy,“ in Charles O. Jones, ed., The Reagan Legacy 
(Chatham, NJ: Chatham House, 1988). 


169 


93. 


94. 


95. 


96. 


97. 


98. 


99. 


100. 


101. 


102. 


Trečias skyrius 


Siv Gustaffson, Lėnebildning och lėnestruktyr inom den statliga sektorn (Stoc- 
kholm: Almgvist and Wicksell, 1972); INSEE, „Rėmunėrations des Agents de 
VĖtat en 1987 et 1988,“ INSEE Premiere, 50, 1989, pp. 1-4. 


Pasakojama, jog vienas Švedijos valstybės pareigūnas per susitikimą su pri- 
vataus sektoriaus tarnautojais pareiškė, kad jų komentarai turėtų būti du 
kartus geresni nei jo, nes jų gaunama alga du kartus viršija jo darbo užmo- 
kestį. Žr. Barbara Czarniawska, „The Ugly Sister: On the Relationship of the 
Private and the Public in Sweden,“ Scandinavian Journal of Management Studies, 
1985, p. 93. 


Review Body on Top Salaries, Report No.33, Cmnd. 2015 (London: HMSO, 1992). 
Čia rašoma, kad nuo 1985 iki 1992 m. aukšto rango valstybės tarnautojų darbo 
užmokestis sumažėjo 3 procentais, o privataus sektoriaus aukščiausių vadovų 
pajamos padidėjo net 41 procentu. 


Christopher Hood, „Rewards at the Top,“ in Hood and Peters, Rewards, op. 
cit. 

Peter S. Heller and Alan A. Tait, Government Employment and Pay: Some Inter- 
national Comparisons (Washington, DC: International Monetary Fund, 1983). 


J. L. Fallick and R. F. Elliott, Incomes Policies, Inflation and Relative Pay (London: 
Allen and Unwin, 1981). 


Renk Robough and Wendy Kooistra, „Rewards in the Public Sector: The Case 
of the Netherlands,“ pranešimas, perskaitytas Rewards of Higher Public Of- 
fice, Erasmus University /Riksuniversiteit Leiden, 1993 m. vasarį vykusioje 
konferencijoje, skirtoje aukštesniųjų valstybės pareigūnų atlyginimų proble- 
moms nagrinėti. 

Desmond S. King and B. Guy Peters, „Rewards of Higher Public Office: The 
United States,“ in Hood and Peters, Rewards, op. cit. 


Hans Ulrich Derlien, „The Structure and Dynamics of the Reward System for 
German Bureaucratic and Political Elites,“ in Hood and Peters, Rewards, op. cit. 


Tai būdinga netgi tokioms šalims kaip Švedija, Norvegija ir Olandija, kur 
viešajame sektoriuje užmokestis yra mažai diferencijuotas ir kur visoje eko- 
nomikoje vyrauja „solidari“ atlyginimo politika. Per Laegreid, „Lonspolitsike 
reformforsok i staten,“ LOS Senteret Notar No. 52 (Bergen: LOS Center, 1989); 
Lennart Lundguist, Ambetsman eller direktor (Stockholm: Norstedts, 1993); Ro- 
bough and Kooistra, „Rewards in the Public Sector,“ op. cit., in Hood and 
Peters, Rewards, op. cit. 


103 Luc Rouban; „Rewards of High Public Offices in France: Political Arguments 


and Institutional Changes,“ in Hood and Peters, Rewards, op. cit.; Marlene 


170 


104. 


105. 


106. 


107. 


108. 


109. 


110. 


111. 


112. 


113. 


114. 


115. 


116. 
117. 
118. 


VIEŠŲJŲ ADMINISTRATORIŲ ĮDARBINIMAS 


Brans, „Public Office and Private Rewards: Rewards for High Public Office in 
Belgium,“ in Hood and Peters, Rewards, op. cit. 


Apie Švediją žr. Maivor Sjėlund, Statens L.ėnepolitik 1966-1988 (Stockholm: 
Publica, 1988). 


Žr. James L. Perry, „Merit Pay in the Public Sector: The Case for a Failure of 
Theory,“ Review of Public Personnel Administration, 7, 1986, pp. 186-199. 


International Monetary Fund, Government Finance Statistics Yearbook, Vol. 14 
(Washington, DC: International Monetary Fund, 1990). Didelę išsivysčiusių 
šalių valstybinių išlaidų dalį sudaro tokios skirstomosios išlaidos kaip pensijos 
ir kitos socialinės pašalpos. Jos gerokai viršija valstybinei tarnybai skiriamas 
išlaidas. 

Ibid. Iš dalies vyriausybė gali tapti paskutinės vilties darbdaviu, mažinančiu 
nedarbą mieste. Be to, atvira korupcija bei draugų ir šalininkų įdarbinimas 
smarkiai išpučia šiuos skaičius. 

Hood and Peters, Rewards, op. cit. 

Jean-Luc Bodiguel, „Nouveaux concours, nouveaux ėnargues,“ La Revue Admi- 
nistrative, 186, 1978, pp. 610-618. 

Wolfgang Zapf, Wandlungen der Deutschen Elite (Munich: Piper, 1966), pp. 180- 
182. Derlieno ir Mayntz tyrimų duomenimis, tik 5 procentai aukštesnio rango 
valstybės tarnautojų yra darbininkiškos kilmės. Hans-Ulrich Derlien and Re- 
nate Mayntz, Einstellungen der politisch-administrativen Elite des Bundes 1987 
(Bamberg: Universitat Bamberg, Lehrstuhle fūr Verwaltungswissenschaft, 1988). 


Aberbach, Putnam and Rockman, Bureaucrats and Politicians, op. cit. Žr. taip pat 
Bodiguel and Rouban, Le fonctionnaire detrone, pp. 104-110. 


Atrodo, tai tiesa, net jeigu Amerikoje aukštasis mokslas yra mokamas, o 
daugelyje Europos šalių - nemokamas. 


Aberbach, Putnam and Rockman, Bureaucrats and Politicians, pp. 48-49. 


Gavin Drewry and Tony Butcher, The Civil Service Today, 2nd edn (Oxford: 
Blackwells, 1991); Nicholas Holgate, „Is Fifty-Nine Percent Enough?“ FDA 
News, June, 1990, p.2. 


V. Subramanian, The Social Background of India's Administrators (New Delhi: 
Ministry of Information and Broadcasting, 1971), p. 39. 


Pierre Bourdieu, La Noblesse de L'Etat, op. cit. 
Koh, Japan's Administrative Elite, op. cit. pp. 86-94. 


Pan S. Kim „Who Serves the People: Educational Backgrounds of South Korean 
and Japanese Bureaucrats,“ unpublished paper, Old Dominion University, 
Department of Public Administration, 1990; George Vernardakia and Catherine 


171 


119. 


120. 


121. 


123. 


124. 


125. 


126. 
127. 


128. 


129. 


130. 


131 


132. 


Trečias skyrius 


D. Papastathopoulos, „The Higher Civil Service in Greece,“ International Review 
of Administrative Sciences, 55, 1989, pp. 603-629. 


W. Lloyd Warner, The American Federal Executive (New Haven: Yale University 
Press, 1963), p. 372. 

Kritikai teigtų, kad toks valstybės dominavimas yra viena pagrindinių kliūčių, 
stabdančių šių šalių socialinę ekonominę raidą. 

Atstovaujamumas gali būti itin svarbus šiame viešojo sektoriaus lygyje. Žr. 
M. Adler and S. Asguith, Discretion and Power (London: Heinemann, 1981). 


„Ši praktika mažiau taikoma. Žr. Barbara Liegl and Wolfgang C. Mueller, „Senior 


Officials in Austria“, in Edward C. Page and Vincent Wright, eds, Bureaucratic 
Elites in Western States (Oxford: Oxford University Press, 1999). 


Ralph E. Crow, „Confessionalism, Public Administration and Efficiency in 
Lebanon,“ in Leonard Binder, ed., Politics in Lebanon (New York: John Wiley, 
1966), pp. 71 ff. 


Sharma and Reddy, Reservation Policy in India. 


Franco Ferraresi, Burocrazia e Politica in Italia (Milan: Il Mulino, 1980), pp. 114- 
117. 


Sabino Cassese, „Italy's Senior Civil Service“, in Page and Wright, op. cit. 


Žr. duomenis, pateiktus Richard Rose et al., Public Employment in Western 
Nations (Cambridge, MA: Cambridge University Press, 1985). 


Monirah Rawaf, „The Changing Status of Women in Management in the Public 
Administration of Saudi Arabia,“ Public Administration and Development, 10, 
1990, pp. 209-220. 


Keliose Vokietijos žemėse aukštesnioje valstybinėje tarnyboje dirba daugiau 
negu 15 procentų moterų. Žr. This Week in Germany, September 10, 1993, 7. 
„Righer-Echelon Positions Remain Largely a Male Domain in the German 


Bureaucracy, Though Some Improvement May Be Seen“, This Week in Germany, 
September 10, 1993, 7. 


Henry Parris, Constitutional Bureaucracy (London: Allen and Unwin, 1969), 
p. 315. 


Gerth and Mills, From Max Weber, op. cit., p. 240. 


Ketvirtas skyrius 


ADMINISTRACINĖS STRUKTŪROS 
PROBLEMOS 


Vokietija, 174 
Jungtinė Karalystė, 177 
Prancūzija, 182 
Švedija, 186 
Jungtinės Valstijos, 188 
Administracijos struktūra, 190 
Vidinė organizacija, 209 
Organizacijos vidinės struktūros variantai, 212 
Reorganizacija, 215 
Reziumė, 218 
Išnašos, 219 


Ketvirtas skyrius 


Organizacijų struktūra ir modelis tradiciškai buvo pagrindinė viešojo ad- 
ministravimo tyrinėjimo tema. Tokį domėjimąsi galėjo lemti tai, kad nėra jokių 
kiekybinių viešųjų organizacijų veiklos įvertinimo rodiklių - pavyzdžiui, gau- 
nama nauda. Tad daugiau dėmesio buvo skiriama praktiniams ir teoriniams 
organizacinio modelio klausimams!. Maža to, viešųjų organizacijų atsakomybė 
išoriniams politiniams veikėjams bei institucijoms ir įprasta gėda, kuri asoci- 
juojasi su žodžiu „biurokratija“, taip pat skatino viešuosius administratorius 
modeliuoti tobulą organizaciją. Šiaip ar taip, viešoji administracija buvo be- 
veik apsėsta kurti geriausias organizacines struktūras viešosioms progra- 
moms įgyvendinti. 

Tendencija susitelkti prie struktūros labiausiai suklestėjo trečiuoju ir ket- 
virtuoju dešimtmečiais. Tada buvo iškeltos tariamai mokslinės administravi- 
mo teorijos (jas Simonas atmetė kaip „administravimo patarles“), kuriose 
buvo propaguojamos tokios sampratos kaip vieningas vadovavimas, kontro- 
lės mastas ir POSDCORB vadyba*. Devintasis ir paskutinysis dešimtmečiai 
buvo kitas geriausių galimų administravimo struktūros formų paieškų apogė- 
jus. Šiuo laikotarpiu įgyvendintos reformos turėjo nemažai procedūrinių ir 
elgsenos elementų, bet turėjo ir stiprų struktūrinį komponentą (žr. 9 skyrių). 

Be to, viešojo sektoriaus struktūra labai smarkiai priklauso tiek nuo isto- 
rijos bei ekonominių ir socialinių sąlygų, tiek ir nuo valdžiai keliamų tikslų 
sampratos. Valdymo reforma - įprastas dalykas, bet jokia valdymo sistemos 
reforma, netgi gerai grindžiama organizavimo teorija, matyt, negalės įveikti 
visų paveldėtų tradicijų, susijusių su valdymo sistemos mechanizmu*. Kol 
neperprantamas organizacinis ribotumas makrolygiu, visoks mėginimas pa- 
keisti vidinio organizacijos veikimo pobūdį pasmerktas žlugti. 

Šiame skyriuje siekiame dviejų tikslų. Pirma, stengsimės glaustai aprašyti 
penkias pagrindines administracines sistemas parodydami daugelio jų di- 
mensijų įvairovę. Šie aprašymai pateiks skaitytojui pagrindinę informaciją, 
kaip struktūrinamos administracinės sistemos ir kaip derinami jų įvairūs 
komponentai siekiant sukurti daugiau ar mažiau darnią visumą. Antra, šia- 
me skyriuje aptarsime kelis valdymo struktūros klausimus, kuriuos kelia or- 
ganizavimo teorija, ir įvertinsime vyriausybių reakcijas, kylančias, joms 
organizuojant ir perorganizuojant savo administracines sistemas. Remiantis 
atsakymais į šiuos klausimus, bus galima iškelti keletą idėjų, koks ryšys sieja 
organizacines struktūras su viešojo sektoriaus funkcionavimu. 


VOKIETIJA 


Vokietija paveldėjo seną administravimo tobulinimo tradiciją, kurios pra- 
džia - 1807-1811 m. Prūsijos reformos. Šios raidos rezultatas - labai profe- 

sionali valstybinė tarnyba, kurios pagrindas - darbuotojų įdarbinimas pagal 
nuopelnų sistemą ir jai būdingas didelis atsidavimas tarnaujant valstybei. 
Gausūs politiniai pokyčiai, vykę Vokietijoje nuo Hohenzollerno imperijos die- 
nų, kiek labiau nepakeitė valstybinės tarnybos pobūdžio. Daug kas iš seno- 
sios valstybinės tarnybos teisės tebegaliojo tiek Rytų, tiek ir Vakarų Vokietijoje, 
tad, net joms vėl susijungus, keliami juridiniai reikalavimai šiai tarnybai, o ir 
pats jų vykdymas abiejose šalies dalyse panašūs“. 

Šiuolaikinė administravimo struktūra tam tikrais atžvilgiais labai decen- 
tralizuota, nors kai kurie administravimo aspektai tebėra centralizuoti. Paly- 
ginti mažą visų Vokietijos valstybės tarnautojų procentą sudaro tiesiogiai 
centrinės valdžios (Bund) samdomi tarnautojai. Pagrindinės Bund vyriausybės 
ministerijos yra mažos planavimo organizacijos, plėtojančios politiką, kurią 
turėtų vykdyti žemių (Land) vyriausybės“. Šios bendrosios taisyklės pagrindi- 
nės išimtys yra kariuomenė, paštas ir palyginti negausios vis dar valstybinės 
pramonės šakos. Iš 5.1 milijono Vokietijos valstybės tarnautojų apytikriai tik 
11 procentų yra centrinės valdžios samdomi tarnautojai (4.1 lentelė). Vis dėlto, 
nors vykdomosios struktūros decentralizuotos, viešojo administravimo proce- 
dūros ir standartai tebėra centralizuoti. Visi valstybės tarnautojai turi atitikti 
tuos pačius bendruosius tarnybos standartus, taip pat ir tuos konkrečius 
standartus, kurių reikalauja jų pareigos, ir visi jie turi laikytis tų pačių teisinių 
apribojimų. Panašiai centralizuotas jų kvalifikacijos kėlimas stojus į valstybės 
tarnybą, ir jam vadovauja centrinė vyriausybė. Kitaip negu daugelyje kitų 
valstybių, tie patys reikalavimai ir procedūros taikomi daugumai valstybinių 
pramonės šakų, pavyzdžiui, geležinkelio, tarnautojams. 

Viešoji tarnyba Vokietijoje suskirstyta į kelias grupes, o priklausymas kiek- 
vienai iš jų susijęs su specifiniais išsilavinimui keliamais reikalavimais. Pats 
aukščiausias lygis yra valstybės pareigūnai, arba Beamten, o jų įdarbinimo 
sąlygas apibrėžia valstybinės tarnybos įstatymas. Šio lygio tarnybai būtinas 
universitetinis išsilavinimas ir reikia išlaikyti egzaminą, kuriam vadovauja 
komisija, sudaryta iš pareigas einančių valstybės tarnautojų ir profesorių ( iš 
tikrųjų Vokietijoje profesoriai yra valstybės tarnautojai). Beamten bendrais bruo- 
žais atitinka Jungtinių Valstijų Senior Executive Service arba senąją Britanijos 
valstybinės tarnybos Administratorių klasę. Jie daro svarbiausius biurokratinio 
pobūdžio sprendimus ir todėl gali daryti esminę įtaką politikos formavimui. 
Antroji tarnybos kategorija - Angestellen Dienst - nėra, tiksliai sakant, valsty- 
bės pareigūnai, bet šios kategorijos tarnautojai sudaro pagrindinę kancelia- 
rijos ir kitų žemesnio lygio įstaigų darbuotojų dalį/. Pagaliau yra Arbeiters 
(darbininkai) —- tai darbininkiška valstybinių pramonės šakų ir tradiciškai 
vyriausybei priskiriamų funkcijų, pavyzdžiui, šiukšlių išvežimo ir gatvių prie- 
žiūros, darbo jėga. 

Dauguma valstybės tarnautojų, kurie tampa Beamnte, turi universitetinį tei- 
sės laipsnį (Justiemonopol), nors tie, kurie siekia labiau specializuotos ir tech- 
ninės karjeros, gali turėti ekonomikos arba mokslo ir inžinerijos laipsnius. Vis 
dėlto, kad teisė tebėra svarbi, parodo tai, jog Vokietijoje toliau vyrauja lega- 
listinė administravimo samprata (Rechtstaat samprata - valdžią ir valdymą 
apibrėžia įstatymas - vyrauja vokiečių administracijoje). Viešasis administra- 
vimas paprastai traktuojamas kaip teisės normų taikymas konkrečiomis aplin- 
kybėmis, o ne kaip politikos įgyvendinimas. Tai mechanistinė iš esmės poli- 
tinių administravimo procesų samprata, bet ši samiprata ilgam įsitvirtino nuo 
to laiko, kai Weberis šiuo aspektu rašė apie administravimą. Dėl šios priklau- 
somybės nuo įstatymo taip pat iškilo problema vėl sujungiant šalį, nes teisinis 
mokymas komunistinėje Rytų Vokietijoje buvo visiškai kitoks negu Vakarų 
Vokietijoje ir iš Rytų paveldėta valstybinė tarnyba nebuvo pernelyg naudinga 
įgyvendinant daugiausia iš Vakarų Vokietijos perimtus įstatymus“. 

Priešingai negu įprasta daugumoje anglosaksiškų šalių, individas, kartą 
įgijęs valstybės pareigūno statusą, jo nepraranda. Tad statusas suteikiamas 
individui, o ne turimoms pareigoms, kurias individas eina kuriuo nors kon- 
krečiu laikotarpiu. Ši sistema leidžia valstybės pareigūnui įsitraukti į politinę 
veiklą, nors jeigu jam pavyksta gauti renkamas pareigas, tada jis turi atsisa- 
kyti valstybės pareigūno vietos. Tačiau lygiai taip pat, kaip ir valstybės 
pareigūno statusas, svarbu tai, kad čia postui didesnę įtaką negu daugelyje 
kitų šalių gali daryti politikos lyderiai. Politikos lyderiai turi teisę atleisti bet 
kurį aukštesnį valstybės pareigūną (tie postai laikomi „politiniais“ nepaisant 
teisinių jų atributų) ir paskirti kokį nors kvalifikuotą asmenį užimti atsiradu- 
sią laisvą vietą. Daug valstybinių pareigybių gali gauti kandidatai iš šalies, 
ypač tada, kai keičiasi valdančioji politinė partija. Vadinasi, nors tai ir yra 
karjerinė valstybės tarnyba, didelę įtaką jai daro politika ir paskyrimai į aukš- 
čiausius postus iš šalies?. 

Ypatingas ryšio tarp politikos ir administravimo atvejis Vokietijoje yra 
mėginimas radikalioje politinėje veikloje dalyvavusiems studentams užkirsti 
kelią tapti valstybės pareigūnais (Berufsverbot). Tai buvo itin svarbu studen- 
tijos aktyvumo laikotarpiu septintojo dešimtmečio pabaigoje — aštuntojo de- 
šimtmečio pradžioje, bet šios praktikos toliau buvo laikomasi kaip priemonės 
garantuoti, kad vyriausybės įdarbinami žmonės būtų nusiteikę išlaikyti poka- 
rio Vokietijoje įsteigtas demokratines politines institucijas, - tokią politiką 
galbūt palaiko baimė dėl šių institucijų trapumo!“. Nors ir buvo mesti teisiniai 
iššūkiai šiam principui, jis iš esmės išliko ir visai neseniai buvo pritaikytas 
Scientologijos bažnyčios nariams!!. Jis pasirodė esąs nepaprastai naudingas 
atrenkant iš buvusios Rytų Vokietijos atėjusius valstybės tarnautojus ir spren- 
džiant, kurie iš jų galėtų toliau tarnauti valstybei, o kurie - ne. 

Taigi administracinės Vakarų Vokietijos struktūros iš vidaus prieštarin- 
gos. Viena vertus, valstybės tarnautojo vaidmuo vertinamas labai legalistiškai 
ir draudžiami veiksmai apibrėžiami griežtai pagal įstatymus. Kita vertus, 
administratoriai smarkiai įsitraukę į politiką ir politika tam tikru mastu įtraukta 
į administravimą. Legalistinis, vėberiškasis administravimo apibrėžimas pa- 
prastai nėra taikomas sudėtingai politinei sistemai, administruojančiai labai 
įvairias, politiškai delikačias programas, tačiau pageidaujama tam tikru mas- 
tu palaikyti aukštą valstybės pareigūno statusą ir tariamai teisinius jo atribu- 
tus. Ši samplaika nebūtinai nefunkcionali, mat legalizmas ir aukštas Beamnte 
statusas gali būti panaudoti kaip priemonės daryti tokius politinius sprendi- 
mus, kurie aiškiai priimtinesni visuomenei. 


JUNGTINĖ KARALYSTĖ 


Mėginti nušviesti Britanijos administravimo sudėtingumą keliais pusla- 
piais - sunkus uždavinys. Kitaip negu daugelio kitų aptariamų šalių, Brita- 
nijos valdymo sistema susiformavo. per šimtmečius ir būta maža mėginimų (o 
dar mažiau sėkmingų) racionalizuoti ir reorganizuoti valdymo mechanizmą. 
Maža to, kitaip negu žemyno valstybėse, biurokratija ir administracija nesu- 
vaidino didesnio vaidmens formuojantis britiškajai valdymo sampratai. Šie 
abu faktoriai lėmė tai, kad Britanijos valdymo sistema formavosi vis didėdama 
be palyginti platesnio planavimo ir, be abejo, neturėdama pagrindinės orga- 
nizacinės formos, kuri padarytų sistemą suprantamesnę. Didžiausia išimtis — 
tai Thatcher ir Majoro vyriausybių patirtis ir jų suplanuotos reformos decen- 
tralizuotį daug vyriausybės funkcijų ir perduoti jas grupei pusiau autonomiš- 
kų vykdomųjų agentūrų! 

Norint šiek tiek suprasti šią administravimo painiavą, pirmiausia būtina 
įvardyti pagrindines Britanijos vyriausybės organizacijas. Jos yra šešių pa- 
grindinių tipų, ir visų jų santykis su Parlamento ir Ministrų kabineto politine 
valdžia yra skirtingas. Vykdomosios institucijos ( ministerijos), pavyzdžiui, Svei- 
katos ir socialinės apsaugos ministerija, glaudžiausiai susijusios su šia po- 
litine valdžia. Jų personalą paprastai sudaro valstybės tarnautojai (griežtąja 
šio žodžio prasme), joms vadovauja Ministrų kabineto politikai ir jų organi- 
zacinės formos iš dalies panašios. Paprastai valstybinės tarnybos piramidės 
viršūnėje būna nuolatinis sekretorius, kurio pareigos — palaikyti ryšį tarp 
negausių politinių lyderių ir etatinių pareigūnų. Vis dėlto, nors šios organi- 
zacijos svarbios ir artimos daugumai piliečių, jos įdarbina palyginti mažą ir 
vis mažėjančią visų Didžiosios Britanijos valstybės tarnautojų proporcinę dalį 
(dabar mažiau negu 6 proc.). Tačiau jų veikla sukuria įstatyminę bazę, kurios 
pagrindu veikia dauguma kitų organizacijų ir dirba valstybės tarnautojai. 

Iždas ir Kabinetas, kaip šių organizacijų tinklo centras, taip pat padeda nu- 
statyti bendrąją vyriausybės politiką. 

Thatcher vyriausybė, įgyvendindama vadinamąją „tolesnių žingsnių“ pro- 
gramą, daugybę vykdomųjų ministerijų administracinių ir įgyvendinimo funk- 
cijų perdavė virtinei vykdomųjų agentūrų 3. Kiekviena šių agentūrų susijusi su 
ministerija, bet taip pat turi didelę autonomiją organizuoti savo veiklą. Pla- 
nuota, kad šios organizacijos veiks beveik kaip privačios korporacijos - sieks 
gauti maksimalias pajamas už jų teikiamas paslaugas, jeigu šias galima 
pardavinėti, pavyzdžiui, pasų tarnybos paslaugas, arba mėgins iki minimu- 
mo sumažinti išlaidas, jeigu turi tvirtai nustatytą biudžetą. Maža to, agentūrų 
vadovai formaliai nėra valstybės tarnautojai, bet su jais sudaroma sutartis, tad 
jiems atlyginama pagal tai, kiek gerai dirba agentūra, ir juos galima atleisti 
daug lengviau negu valstybės tarnautojus. 

Trečioji organizacijos forma yra vietos valdžia. Jungtinė Karalystė yra uni- 
tarinė valstybė, tad vietos valdžios vienetų skaičių ir funkcijas kontroliuoja 
centrinė valdžia ir ji dengia daug vietos valdžios išlaidų. Nepaisant šios 
centralizacijos, vietos valdžios turi tam tikrą laisvę kurti savo organizacijų 
struktūrą ir tam tikru mastu nustatyti savo darbuotojams keliamus kvalifika- 
cinius reikalavimus. Šiais atžvilgiais jos turi beveik tiek pat įgaliojimų kiek ir 
subnacionalinės vyriausybės federalinėje Vokietijoje, nors ir daug mažiau 
laisvės formuoti politiką. 

Konservatorių vyriausybei panaikinus šešias metropolines vyriausybes ir 
Didžiąją Londono tarybą, painiava dar padidėjo: radosi daug specialios pa- 
skirties, pavyzdžiui, transporto, valdybų, prižiūrinčių metropolines zonas !*. 
Taip pat reikia pažymėti, kad viena iš Jungtinės Karalystės dalių - Šiaurės 
Airija - turi savo civilinę tarnybą. Įgaliojimų perdavimas Škotijai ir mažesniu 
mastu — Velsui reiškia, kad šios vyriausybės taip pat turi vykdomąsias galias 
ir savus tarnautojus. Subnacionaliu lygiu Britanija atrodo labai sudėtinga net 
ir sustiprėjus centrinės vyriausybės dominavimui politikoje. Šioms 
vyriausybėms taip pat dirba daug darbuotojų( čia dirba apie 70 procentų visų 
valstybės tarnautojų) ir yra atsakingos tiek už daugelio centrinės vyriausybės 
programų įgyvendinimą, tiek ir už savo funkcijas!“. 

Ketvirta didžioji valstybės darbuotojų grupė yra sveikatos apsaugos darbuo- 
tojai. Šių tarnautojų ryšiai su valdžia įvairūs — tai priklauso nuo to, kaip jie 
samdomi ir kokias atlieka funkcijas. Apskritai socialinės sveikatos apsaugos 
tarnybos darbuotojai neabejojamai yra valstybės darbuotojai, bet jie nėra vals- 
tybės tarnautojai. Vadinasi, daugybė privilegijų (ir suvaržymų), kuriomis nau- 
dojasi valstybės tarnautojai, jiems netaikomos. Ligoninių gydytojai (konsul- 
tantai) ir visi kiti ligoninių darbuotojai yra algą gaunantys valstybės 
darbuotojai, be to, jie yra Nacionalinės sveikatos apsaugos tarnybos, o ne 

vyriausybės per se darbuotojai. Kita vertus, bendrosios praktikos gydytojai 
apmokami pagal pas juos registruojamų pacientų skaičių, taip pat ir pagal jų 
pacientams teikiamas konkrečias paslaugas, ir jie dirba pagal sutartį su 
Nacionaline sveikatos apsaugos tarnyba. 

Pagaliau Britanijos vyriausybės struktūrai priklauso daug neministerinių 
viešųjų įstaigų. Šios įstaigos savo ruožtu skirstomos į dvi grupes. Vieną iš 
jų sudaro valstybinės pramonės šakos, tokios kaip Britanijos geležinkeliai, 
Britanijos plieno pramonė, Nacionalinė anglies valdyba ir kt. Šios pramonės 
šakos turi jas remiančią ministeriją, be to, nors jų darbuotojai neabejojamai 
yra valstybės darbuotojai, jiems nesuteikiamas valstybės tarnautojo statusas. 
Buvo mėginta šių pramonės šakų valdymą bent jau iš dalies atskirti nuo 
vyriausybės, kad jų veikloje atsirastų kuo daugiau rinkai būdingos draus- 
mės. Valstybinės pramonės šakos yra nykstanti Britanijos vyriausybei pri- 
klausanti sritis, nes vyriausybė išparduoda tas pramonės šakas, kurioms 
galima būtų rasti pirkėją, pavyzdžiui, Britanijos telekomą, Britanijos oro 
linijas, Britanijos dujas. Valstybinių pramonės šakų kategorijai priskiriami 
taip pat ir 150 000 pramonės valstybės tarnautojų, turinčių visą valstybės 
tarnautojų statusą. Jie dirba pirmiausia vyriausybinėse Gynybos ministerijai 
priklausančiose įmonėse. Pasibaigus šaltajam karui ir patobulėjus rinkos 
principais grindžiamai valdymo sampratai, šios rūšies darbuotojų skaičius 
drastiškai mažinamas. 

Kalbant apie valstybines pramonės šakas, galima pridurti, kad yra daug 
neministerinių įstaigų, kurios paprastai vadinamos - guangos (pusiau nevy- 
riausybinės organizacijos). Jos faktiškai atstovauja daugybei skirtingų orga- 
nizacijų, susijusių įvairiausiais ryšiais su vyriausybe!“. Kai kurios iš jų yra 
tiesiog vyriausybinių ministerijų skyriai, kurie dėl kokių nors priežasčių buvo 
„atskirti“ — pavyzdžiui, Darbo jėgos komisija ir jos įpėdinė Įdarbinimo tarny- 
ba, o jų personalą gali toliau sudaryti valstybės tarnautojai!". Šios įstaigos 
panašios į nepriklausomas Jungtinių Valstijų vykdomąsias įstaigas tuo 
atžvilgiu, kad atlieka vykdomąsias funkcijas, bet nėra kabineto skyriai. Uni- 
versitetai yra kita grupė neministerinių įstaigų, kurios, nors ir akivaizdžiai 
priklauso viešajam sektoriui, bet per atstumą laikosi nuo vyriausybės, o prie- 
žastis —- akademinė laisvė. Tačiau devintajame - dešimtajame dešimtmetyje 
universitetai pasidarė labiau priklausomi nuo vyriausybės, nes siekiama la- 
biau kontroliuoti jų išlaidas ir padidėjo jų teikiamų paslaugų mastas. 

Pagaliau yra tikrosios guangos, privačios ar pusiau privačios organizaci- 
jos, bet jos eikvoja valstybės pinigus ir naudojasi vyriausybės suteikiama 
valdžia!š. Tarp jų taip pat yra ministerijoms priklausančių konsultacinių 
įstaigų. Dėl šių valdžios paribyje esančių darinių labai sunku įgyvendinti 

administracinę atskaitomybę ir kontrolę, ir Thatcher vadovavimo laikais buvo 
„guango pliekimo“ laikotarpis!?. Tačiau reikia pabrėžti, kad tokie Thatcher 
vyriausybės veiksmai kaip vietos valdžios reorganizavimas didelėse metropo- 
linėse zonose iš tikrųjų padidino pusiau nepriklausomų Britanijos vyriausybės 
darinių skaičių, ir ši tendencija išliko valdant Johno Majoro ir leiboristų 
vyriausybei?" 

Šiose institucijose dirbančių valstybės darbuotojų tipų yra beveik tiek pat 
daug kaip ir pačių institucijų, o čia mus daugiausia domina valstybinė tar- 
nyba, ypač aukščiausioji. Britanijos valstybinė tarnyba žengė pirmą reikšmin- 
gą žingsnį modernizacijos linkme paskelbus 1854 m. Northcote'o ir Trevelya- 
no pranešimą, kuriame pabrėžiama nuopelnų pagrindu įdarbinamų labai 
kvalifikuotų valstybės tarnautojų vertė?!. Šiame pranešime buvo pabrėžiama 
ne Jungtinėse Valstijose tradiciškai reikalaujamos konkretesnės praktinės kva- 
lifikacijos, o abstrakčios, intelektualinio pobūdžio kvalifikacijos reikšmė. Šio 
pranešimo ir jo tęsinių rezultatas buvo tas, kad susiformavo tokia valstybinė 
tarnyba, kurioje beveik visiškai dominavo diplomus su pagyrimu gavę huma- 
nitarai (ypač klasikai). Nors ir būdami inteligentiški, jie nebuvo studijavę 
ekonomikos ir technikos dalykų, kuriuos jiems vis daugiau reikėjo tvarkyti. 
Šios administratorių klasės karjera buvo nepastovi, dažnai keitėsi jos atstovų 
pareigos ir netgi ministerijos, kuriose jie dirbo. Šie valstybės pareigūnai be- 
veik iki pat savo karjeros pabaigos nesispecializuodavo dirbti jokioje konkre- 
čioje ministerijoje. Administratorių klasės karjera buvo uždara; jeigu asmuo 
nebūdavo iš pat pradžių pasirenkamas tam tikros kategorijos administrato- 
riumi, jo galimybės prasiskinti kelią viršun būdavo nepaprastai ribotos. Taip 
pat faktiškai nebuvo žinomas ir joks šalutinis įėjimo į šią klasę kelias iš 
privačiojo sektoriaus. Galiausiai ši sistema sukūrė tokią valstybinę tarnybą, 
kurią sudarė „talentingi mėgėjai“. 

Dėl šių ypatybių Britanijos valstybinė tarnyba buvo dažnai puolama. Išsa- 
miausias iš tokių puolimų buvo 1968 m. paskelbtas Fultono pranešimas, 
kuriame rekomenduota panaikinti valstybinės tarnybos vidinį suskirstymą į 
klases*2. Jas turėjo pakeisti su pramone nesusijusios valstybinės tarnybos 
laipsnių hierarchija nuo apačios iki viršaus, panaši į bendrąjį sąrašą Jungti- 
nėse Valstijose, o kilimas šios hierarchijos viršūnėn turėjo priklausyti nuo to, 
kaip buvo atliekamos ankstesnės pareigos. Be to, Fultono pranešime buvo 
raginama panaikinti daugybės techninių ir profesinių tarnybų atskyrimą nuo 
visos valstybinės tarnybos - įveikti sistemą, kai net labai technokratiško po- 
būdžio ministerijose techniniam personalui visada būdavo „tapšnojama, bet 
niekada jis pats netapšnodavo“. Fultono pranešime taip pat buvo siūloma 
padaryti valstybinę tarnybą mažiau uždarą profesiją ir atverti ją taip, kad 
beveik visos karjeros pakopos būtų prieinamos iš šalies - iš privataus sektoriaus 

atėjusiems asmenims. Kai kurios iš šių nuostatų buvo pakartotos vėlesniuose 
pranešimuose apie valstybės tarnybą, pavyzdžiui, Megawo pranešime??. 

Kaip ir buvo galima tikėtis, jau dirbančių valstybės tarnautojų reakcija į 
Fultono pranešimą buvo anaiptol ne džiaugsminga. Buvo atrasta daug sil- 
pnų dokumento vietų. Po derybų buvo pritarta kai kuriems pranešime pateik- 
tiems siūlymams. Buvo formaliai panaikintas suskirstymas į administratorių, 
vykdančiųjų pareigūnų ir klerkų klases - jį pakeitė administratorių grupė, o 
po to - aukščiausios valstybės tarnybos „atvira struktūra“. Negana to, socia- 
liniu ir apmokymo požiūriais administratorių grupės sudėtis išliko gana 
panaši į buvusią administratorių klasę. Be to, techninės ir profesinės grupės 
taip ir liko iš esmės atskirtos nuo visos valstybinės tarnybos, lygiai kaip į ją 
ir toliau negalima pateikti iš šalies — iš privataus sektoriaus ar net vietos 
valdžios. Trumpai sakant, padarius kosmetinius pakeitimus, „talentingų mė- 
gėjų“ sistema dėl darnaus sistemos gynėjų, besipriešinančių Fultono reformai, 
klyksmo iš esmės buvo išlaikyta. Net padidėjus ir tapus akivaizdesniems 
technologiniams reikalavimams, kurie keliami valdymo sričiai, tarnautojai 
toliau neproporcingai gausiai telkiami iš humanitarinių mokslų ir „minkštes- 
nių“ socialinių mokslų atstovų. Tam tikru mastu valstybinė tarnyba tapo 
atverta pašaliečiams, ypač vadybinės jos pareigos, bet kol kas visa karjera 
dažniausiai dar daroma valdžioje“. 

Kitas svarbus Britanijos valstybinės tarnybos bruožas buvo politinis jos 
neutralumas. Manyta, kad valstybės tarnautojas gali tarnauti bet kuriam po- 
litiniam šeimininkui - nesvarbu, konservatoriui, leiboristui ar dar kam nors. 
Šį principą taip pat pradėta kritikuoti. Viena kritikų grupė įrodinėjo, kad 
Britanijai reikia tokios valstybinės tarnybos, kuri būtų angažuota jos admi- 
nistruojamai programai, ir todėl į daugelį postų - ypač aukštesniųjų- asme- 
nys turi būti skiriami politiniu pagrindu ir juos patikrinus?. Kai kurie komen- 
tatoriai mano, kad per paskutiniuosius penkiolika metų konservatorių 
vyriausybė kaip tik tai ir darė, kiek jai leido tai daryti esama sistema, kuri pati 
tapo labai politizuota, ypač skiriant pačius aukščiausius pareigūnus**. Be to, 
valstybinė tarnyba anaiptol nėra neangažuota. Jos atstovai dažnai būna an- 
gažuoti politiniams tikslams, ypač tikslui išlaikyti status guo jų pačių minis- 
terijose. Valstybinė tarnyba gali būti neutrali partiniu požiūriu, bet ji anaiptol 
nėra neutrali politiniu požiūriu. 

Thatcher ir Majoro vyriausybės šiek tiek pravėrė ir Britanijos valdančiojo 
personalo sistemą. Pirma, ponia Thatcher nepasitikėjo karjerinių valstybės 
tarnautojų patarimais, todėl pakvietė į vyriausybę dirbti daugiau asmeninių 
patarėjų. Antra ir kur kas svarbiau tai, kad dėl „tolesnių žingsnių“ reformų 
į naujai sukurtų agentūrų vykdomąsias pareigas galėjo pretenduoti ir priva- 
taus, ir viešojo sektoriaus atstovai, todėl daugelį svarbiausių vadybinių pareigų 

ėmė eiti asmenys, kurių darbo patirtis viešajame sektoriuje buvo nedidelė. 
Pagrindinės politikos patarėjų vietos liko karjeros valstybės tarnautojų ranko- 
se, nors Blairo vyriausybė net dar labiau gausino politinių patarėjų skaičių 
(ypač Ministro pirmininko). Taip pat teigiama, kad dabartinės vyriausybės 
kur kas daugiau negu ankstesnės klausinėja: „Ar jis/ji mūsiškis?“ Šį klausi- 
mą galima sieti tiek su stiliumi, tiek ir su partine priklausomybe, bet vis dėlto 
tai svarbus klausimas apie politinę įtaką darant skyrimus. 

Apskritai Britanijos administravimo sistema lėtai prisitaikė prie iš išorės 
kylančio spaudimo keistis. Jai tebėra būdinga daug (labai) talentingų mėgėjų 
grupės bruožų, ir ji smarkiai vidujai diferencijuota. Nors skeptiškai jos suge- 
bėjimus vertinusios konservatorių vyriausybės pusantro dešimtmečio darė 
spaudimą, aukščiausi viešieji administratoriai tebėra politinės sistemos „man- 
darinai“. Privataus sektoriaus taikomi metodai ir privatūs vadybininkai šiek 
tiek į ją pasikėsino, bet viešasis administravimas tebėra pagrindinis valdymo 
mechanizmo sraigtelis. 


PRANCŪZIJA 


Prancūzija turi seną centralizuotos ir stiprios valdžios tradiciją, siekiančią 
bent jau Liudviko XIV valdymo laikus. Iki šiol tebegyvuoja daugelis administ- 
racinių institucijų, kurias imperatorius Napoleonas sukūrė Prancūzijai valdy- 
ti, o visas valdymas iš esmės ir dabar tebėra kontroliuojamas iš Paryžiaus. 
Taip yra, nors Mitterrand'o ir Shiraco vyriausybės ir įgyvendino keletą decen- 
tralizuojančių refomų ir buvo sukurtas naujas aktyvus regionų bendravimas 
su Europos Bendrija. Prancūzijos vyriausybėje biurokratai nedominavo, bet ji 
buvo labai biurokratiška. Buvo teigiama, kad jeigu Prancūzija apskritai buvo 
valdoma keičiantis režimams ir esant vyriausybių nestabilumui Trečiosios ir 
Ketvirtosios respublikų laikotarpiu, valdyti galėjo tik centrinė biurokratija. Šis 
požiūris galbūt perdėtas, tačiau biurokratija toliau vaidina reikšmingą vaid- 
menį Prancūzijos vyriausybėje ir politikojeŽ". Nors ir būdama centralizuota, 
prancūzų biurokratija taip pat yra susiskirsčiusi iš vidaus. Vertikalus pasi- 
skirstymas, egzistuojantis tarp administracijos klasių (dabartiniu metu nuo A 
iki G) apytikriai atitinka keliamus išsilavinimo reikalavimus pareigoms eiti. 
F ir G (anksčiau A ir B) kategorijos yra aukščiausios administracinės parei- 
gos, kurioms gauti reikia bent jau universitetinio išsilavinimo. Žemesnės ka- 
teorijos pareigoms eiti reikalingas vidurinis išsilavinimas ar net kartais nerei- 
kia jokio ypatingo išsilavinimo. Panašiai kaip ir britų administratorių, 
vykdytojų ir tarnautojų klasių atveju, iš klasės į klasę pereinama retai. Taigi 
šitaip yra nepaisant visų Mitterrand'o vyriausybės mėginimų palengvinti 
žemesniųjų ešelonų kilimą į aukštesniąją valstybinę tarnybą?ė. Be to, kiekviena 

iš šių klasių taip pat pasiskirsčiusi pagal pareigų pobūdį, tas pareigas einan- 
čio asmens specialybę, ir t. t. 1946 m. mėginta sukurti vientisą valstybinę 
tarnybą, tačiau šie mėginimai, turint omenyje ilgą tokio pasiskirstymo pran- 
cūzų viešojoje administracijoje tradiciją, pasirodė esą beviltiški. 

Iš visų susiskirstymų galbūt svarbiausias yra A klasės susiskirstymas į 
grands corps, taip pat kai kurių valstybės tarnautojų, nepriklausančių jokiam 
corps, susiskirstymas. Grands corps yra Napoleono laikų administracijos lieka- 
na, ir jį perėmė kitų šalių administracinės sistemos, kurioms darė įtaka napo- 
leoniškoji sistema, - tai Ispanijos, Italijos ir kai kurių Lotynų Amerikos šalių 
sistemos. Corps yra valstybinės tarnybos organizacijos, kurioms šiek tiek bū- 
dingi brolijų požymiai??. Kai asmuo tampa corps nariu, būna juo per visą savo 
karjerą. Yra du svarbiausi techniniai korpusai - tai Mines ir Ponts et Chausees, 
ir penki pagrindiniai administraciniai korpusai - tai Inspection des Finances, 
Conseil d'Etat, Cour des Comptes, diplomatinis korpusas, prefektų korpusas, 
taip pat keletas mažesnių korpusų. Šių corps pavadinimai atspindi jų atlieka- 
mas valdymo funkcijas, pavyzdžiui, finansų valdymas, bet asmuo išlieka savo 
korpuso nariu - nesvarbu, ar atlieka šią funkciją. Be to, asmuo išlieka corps 
nariu net ir dirbdamas privačiame sektoriuje, o kontaktus tarp viešojo ir 
privataus sektorių plėtoja (galbūt net žalingu mastu) daugybė valstybės tar- 
nautojų, „nuleistų“ į privatųjį sektorių“?. Keletas grands corps beveik primena 
vyriausybes vyriausybėje, nes neformalūs jų narių kontaktai leidžia tvarkyti 
reikalus net formaliems kanalams esant uždarytiems. 

Asmuo tampa corps nariu pasimokęs vienoje iš dviejų pagrindinių mokyk- 
lų, rengiančių Žmones valstybinei tarnybai. Mokykla, ruošianti personalą tech- 
niniam Corps, yra Ėcole Polytechnigue, kurią įsteigė Napoleonas rengti inžinie- 
riams, turėjusiems sumoderninti Prancūziją ir jos armiją. Kita mokykla, Ecole 
Nationale d Administration (ENA), rengia administracinio korpuso personalą. 
ENA buvo įkurta 1946 m. kaip būsimųjų viešųjų tarnautojų mokymo centras*!. 
Jos mokymo programoje daugiausia dėmesio skiriama teisei, administravimui 
ir kiek mažiau - finansams. Pabrėžiama legalistinė Prancūzijos administra- 
vimo samprata, panaši į tą, kurios laikomasi Vokietijoje. Į ENA įstojama išlai- 
kius vieną iš dviejų valstybinių egzaminų: vienas skiriamas studentams, bai- 
giantiems universitetines studijas, o kitą laiko Žmonės, jau dirbantys 
žemesniajame vyriausybės ešelone. Trečiąjį egzaminą, skirtą privačiajame 
sektoriuje dirbantiems asmenims, o ypač darbininkams, profsąjungų vado- 
vams ir pan., įvedė socialistų vyriausybė, bet vėliau jo buvo atsisakyta. Egza- 
mino metu pasirodydavo labai nedaug tinkamų kandidatų, o kada devintojo 
dešimtmečio antroje pusėje buvo sumažintas viešasis sektorius, labai suma- 
žėjo ir naujų „EN Akratų“ poreikis, kartu ir galimybės aukštesniajai valstybinei 
tarnybai tapti atstovaujamesnei. 

Dar vienas Prancūzijos administracijos susiskirstymas, būdingas daugu- 
mai administracijų, bet galbūt gerokai ryškesnis Prancūzijoje, yra susiskirsty- 
mas į ministerijas ir įstaigas. Prancūzų administracija turi tradicinę biuro- 
kratinę struktūrą - ministerijos suskirstytos į skyrius ir poskyrius. Ši struktūra 
ir konkurencinis politikos formavimo pobūdis šioje sistemoje skatina admi- 
nistracinės sistemos padalinius nepaprastai saugoti savo biudžetus ir gali- 
mybę prieiti prie kabineto ir prezidentūros. 

Grands corps nariai ir iš tikrųjų visi Prancūzijos valstybės tarnautojai gali 
būti įtraukti į politiką. Grands corps nariai ypač vertinami kaip politiniai 
tarpininkai dėl jų ryšių su galingais ir glaudžiai tarpusavyje susijusiais jų 
organizacijų nariais. Jie ypač matomi kaip atskirų ministrų cabinets nariai“?. 
Šiuos cabinets sudaro vyriausybės ministro patarėjai. Buvo manoma, kad turėti 
savo cabinet tokio corps kaip Inspection des Finances narius lemtingai svarbu. 
Socialistų vyriausybė stengėsi įtraukti į cabinets aukštesniuosius civilinius 
administratorius ir „išvalyti“ ankstesniuosius elitinius corps. Šis valymas ypač 
akivaizdus buvo asmeninėje ministro pirmininko Mauroy ir prezidento Mit- 
terrand'o aplinkoje““. Golistų ir žiskarininkų koalicijai laimėjus 1986 m. rin- 
kimus į Nacionalinį Susirinkimą, corps iš dalies buvo sugrąžinti ir toliau 
vyrauja Prancūzijos administracijoje, netgi Jospino vyriausybėje. 

Taigi Prancūzijos valstybinės tarnybos darbas negrindžiamas tomis 
pačiomis nešališkumo prielaidomis, kaip kad yra Britanijoje. Daugelis aukš- 
tųjų valstybės tarnautojų atvirai rodo savo politinę orientaciją, netgi dalyvauja 
politikoje ir turi valstybines pareigas. Faktiškai daug vyriausybės ministrų 
yra valstybės tarnautojai arba jais buvo anksčiau. Žinoma, kada valstybės 
tarnautojas angažuojasi politiškai, jis gali tapti persona non grata būsimoms 
vyriausybėms. Tačiau tokiu atveju grand corps nariai visada turi kitų galimy- 
bių. 

Didelė Prancūzijos valstybės samdomų darbuotojų procentinė dalis yra ne 
valstybės tarnautojai, o dirbantieji nacionalizuotose gamyklose arba pusiau 
valstybinėse organizacijose (žr. 4.1 lentelę). Nors nemaža permainų, bet Pran- 
cūzijoje privatizavimas dar nėra taip smarkiai pažengęs į priekį kaip dauge- 
lyje kitų Europos šalių, todėl čia dar yra daug valstybinės pramonės darbuo- 
tojų“*. Valstybinių įmonių darbuotojai, aišku, yra viešieji darbuotojai, bet jie 
nebūtinai turi tas pačias valstybinės tarnybos privilegijas kaip kiti vyriausy- 
bės tarnautojai. Šiose organizacijose mėginama įdiegti kuo daugiau rinkos 
drausmės, todėl jų darbuotojai neturi etatinių pareigų (išskyrus susitarimo su 
profsąjungomis atvejus), o jų atlyginimų grillė nekontroliuoja taip griežtai, 
kaip kontroliuojami valstybės tarnautojų atlyginimai. Kitos viešosios įstaigos, 
būtent Postes, Telegraphes et Telephones (PTT) yra vyriausybinės, o jų darbuo- 
tojai yra valstybės tarnautojai. Reikalaujama, kad visos šios viešosios korpo- 

racijos būtų privatizuotos, tad Prancūzijos valstybė nebegali ekonomikos sri- 
tyje išlikti tokia galinga veikėja, kokia ji buvo anksčiau. 

Vietos valdžia Prancūzijoje tik iš dalies nepriklausoma nuo centrinės val- 
džios. Įdarbinimo lokalinėje ir regioninėje valdžioje kriterijai nustatyti visai 
šaliai. Be to, pagrindinė daugumos komunų vietinės valdžios funkcija - švie- 
timas — valstybės reikalas, o vietinių mokyklų darbuotojai tiesiog yra Paryžiuje 
esančios Švietimo ministerijos tarnautojai. Panašiai daugelį vietose atliekamų 
viešųjų darbų kontroliuoja centro techniniai grands corps, tad vietos valdžios 
veiksmų laisvė investuoti į kapitalinius projektus suvaržyta. 

Ją net dar labiau varžo prefektūrų sistema??. Prancūzija suskirstyta į de- 
vyniasdešimt penkis dėpartements, vadinamus pagal kokį nors ypatingą geog- 
rafinį bruožą. Šis suskirstymas taip pat yra Napoleono išradimas, turėjęs 
pašalinti tokias tradicines Prancūzijos provincijas kaip Burgundija ir Nor- 
mandija, kurios, manyta, mažina lojalumą valstybei. Prėfet pareigos, taip pat 
Napoleono išradimas, turėjo garantuoti, kad visi dėpartements bus valdomi 
taip, kaip trokšta centrinė valdžia Paryžiuje. Kiekvienas dėpartement turėjo 
prėfet, atsakingą Vidaus reikalų ministerijai už vyriausybės politikos įgyven- 
dinimą jo srityje. Iki pradedant vykdyti septintojo ir aštuntojo dešimtmečių 
reformas, beveik visiems mažiems dalykams, kuriuos norėdavo daryti vietos 
valdžia - pavyzdžiui, pataisyti vietinės reikšmės gatvę, - reikėdavo prėfet, o 
gal net Paryžiaus pareigūnų pritarimo. Toliau prėfet galias susilpnino socia- 
listai??. Kai kurios permainos buvo simbolinės, pavyzdžiui, prėfet titulas pa- 
keistas „Respublikos įgaliotinio“ titulu. Kitos permainos buvo tikresnės — 
dabar dauguma departamento vykdomosios valdžios funkcijų sutelkta renka- 
mosios departamento tarybos pirmininko rankose. „Įgaliotiniai“ tebeturi kai 
kurių priežiūros galių, nors jų turėtos tutelle (instruktavimo) galios buvo pa- 
naikintos. Dabar, užuot savo sprendimu sustabdę, jų manymu, nelegalius 
vietos valdžios veiksmus, jie privalo kreiptis į administracinį tribunolą. Įga- 
liotiniai dar yra šiek tiek svarbūs, kai reikia garantuoti, kad saupoudrage 
(„lengvatinių kreditų“) lėšos toliau plauktų į jų departamentą ir vietos val- 
džiai“'. 

Apskritai prancūzų administracija yra didžiulė ir šiek tiek prieštaringa 
institucija. Ji buvo pagrindinis ginklas centralizuojant valstybės valdymą, bet 
pati smarkiai susiskaidžiusi ir iš vidaus trapi. Administracinė sistema, kuri 
anksčiau buvo labai centralizuojanti, dabar yra labiau decentralizuota negu 
daugelis administracijų, kurios atrodė atviresnės vietos daromai įtakai. Pran- 
cūzų administracija labai legalistiškai apibrėžia savo darbą ir savo santykius 
su piliečiais, bet tuo pat metu ji labai angažuota politiškai. Ryšiai su grands 
corps padeda individams įgyti aukštą statusą, bet dalį ar net didžiąją dalį 

savo karjeros jie gali praleisti privačiame sektoriuje. Ši sistema sugebėjo val- 
dyti Prancūziją tada, kai politikai beveik nepajėgė to daryti, bet nėra visiškai 
aišku, ar ji visada gali tiek pat veiksmingai save valdyti. 


ŠVEDIJA 


Nors Švedija tapo pramonine šalimi daug vėliau negu kitos Europos šalys, 
įgudusi centrinė biurokratija čia susiformavo seniai. Ji pradėjo formuotis val- 
dant Gustavui Adolfui. Jam stojus į Trisdešimties netų karą, prireikė išugdyti 
kompetentingą biurokratiją, nes mažytė Švedija turėjo būti valdoma ir kariauti 
didelį užsienio karą?ė. Aštuonioliktame ir devynioliktame šimtmečiais Švedi- 
joje vienam gyventojui teko daugiau valstybės tarnautojų negu daugumoje 
kitų šalių, o suformuota valstybinė tarnyba buvo laikoma kompetentinga ir 
sąžininga. 

Šiuolaikinės Švedijos valstybinė tarnyba labai išsiplėtė pradėjus įgyven- 
dinti šių laikų gerovės valstybės programas. Viešoji biurokratija tebėra didelė, 
palyginti su kitų pramoninių demokratijų biurokratijomis, ir apskritai yra 
gana kompetentinga. Be to, ši biurokratija atskaitingesnė griežčiau negu bet 
kurios kitos šalies biurokratija, todėl galimybės reikštis biurokratiniams eks- 
cesams mažesnės negu kitose šalyse. Kontrolės griežtumas neapsaugojo 
Švedijos valstybinės tarnybos nuo kaltinimų piktnaudžiavimu valdžia, bet 
garantavo palankesnį jos įvaizdį visuomenės akyse negu tas, kurį turi kitų 
šalių biurokratija. 

Švedijos valdymo organizacija yra centralizacijos ir decentralizacijos bruo- 
žų derinys. Šis apibūdinimas tinka tiek valdymo struktūrai, tiek ir jo praktikai. 
Pirma, nors Švedijai būdingas techniniu požiūriu unitarinis valdymas, ji turi 
seną vietinės savivaldos laisvės tradiciją. Tiek žemiausia valdžios pakopa 
(komunos), tiek ir tarpinė jos pakopa (lan) turi daug galių formuoti politiką, 
tarp jų - kontroliuoti kai kurių rūšių mokesčius, ir naudojasi šiais įgaliojimais 
savarankiškai. Pavyzdžiui, lan vyriausybės labai aktyvios teikiant pagalbą 
ligoninėse ir, atrodo, konkuruoja dėl teikiamų patogumų ir paslaugų kokybės. 
Lan vyriausybes sudaro renkama įstatymų leidžiamoji valdžia ir centrinės 
vyriausybės iki gyvos galvos skiriamas gubernatorius - tai kitas centraliza- 
cijos ir decentralizacijos bruožų derinys. 

Be skirtingų valdžios lygių, taip pat yra valstybinių pramonės šakų, o 
valstybė dalyvauja akcinių bendrovių veikloje??. Šiose komercinėse bendrovė- 
se skiriamoji riba tarp viešojo ir privataus sektorių būna itin neaiški. Tačiau 
apskritai jokiu būdu nemanoma, kad akcinių bendrovių darbuotojai yra vals- 
tybės tarnautojai, o grynai valstybinių pramonės šakų, ypač tokių tradicinių 
kaip miškininkystė darbuotojai turi valstybės tarnautojų statusą. Kaip ir ki- 

tose pramoninėse demokratinėse šalyse, daugybė valstybinių Švedijos įmonių 
buvo privatizuotos, o ir daugeliui kitų gresia privatizavimas. Spaudimas jas 
privatizuoti padidėjo atėjus į valdžią 1991 m. išrinktai buržuazinei vyriau- 
sybei. 

Formalios valstybinių reikalų tvarkymo struktūros taip pat yra šiek tiek 
decentralizuotos, net pačioje centrinėje vyriausybėje. Švedijos centrinės minis- 
terijos yra palyginti mažos organizacijos, daugiausia sprendžiančios plana- 
vimo ir politikos formavimo uždavinius. Pagrindinis uždavinys - įgyvendinti 
politiką — tenka organizacijoms (styrelsen arba ambetsverk), kurios daugeliu 
atžvilgių yra nepriklausomos nuo jų darbą kontroliuojančių ministerijų“?. At- 
rodo, kad šių organizacijų atskyrimas susijęs su Švedijos vyriausybei būdingu 
polinkiu kuo aiškiau ir nedviprasmiškiau apibrėžti organizacijų atliekamus 
vaidmenis. Tačiau organizacijų ir ministerijų veikla koordinuojama pagal 
įstatymus ir per viską lemiantį biudžeto formavimo procesą*!. Politiką įgyven- 
dinančios organizacijos valdomos vienu iš trijų būdų. Kai kurioms iš jų vis 
dar būdingas tradicinis kolegialaus valdymo modelis, kai vadovauja aukš- 
čiausi pareigūnai —- panašiai, kaip daug narių turintis teismas, o kasdienius 
reikalus tvarko generalinis direktorius. Kita grupė - tai organizacijos, ku- 
rioms tiesiogiai vadovauja karūnos (praktiškai vyriausybės) paskirtas gene- 
ralinis direktorius. Didžiumai organizacijų - jų skaičius vis didėja - vadovauja 
nespecialistų tarybos, kurias sušaukia generalinis direktorius, bet čia daly- 
vauja su konkrečia politikos sritimi susijusių svarbių suinteresuotų grupių 
atstovai. Tačiau visais šiais atvejais organizacijos yra pagrindiniai valstybės 
tarnautojų darbdaviai ir jos atlieka kasdienį Švedijos valdymo administracinį 
darbą*?. 

Personalo formavimo politika Švedijos viešojo administravimo srityje la- 
biau decentralizuota negu daugumoje kitų politinių sistemų. Agentūroms 
suteikta veiksmų laisvė ieškoti personalo ir jį samdyti. Tačiau egzistuoja ir 
teisiniai viešojo įdarbinimo apribojimai, todėl, nors galima laisvai rinktis 
asmenis, pasirenkamas asmuo privalo atitikti būtinus reikalavimus, o pats 
rinkimosi laukas gali būti ribotas. Švedijoje, kurią nuo 1935 iki 1976 m., o po 
to vėl nuo 1982 iki 1991 m. ir nuo 1994 valdo socialdemokratai, pradėta 
netiesiogiai politizuoti valstybinę tarnybą. Valdymas buvo taip glaudžiai 
siejamas su ta viena partija, kad atsirado tendencija imti į valstybinę tarnybą 
jos šalininkus. 1991 m. išrinkta buržuazinė vyriausybė skundėsi paveldėta 
valstybine tarnyba ir stengėsi pertvarkyti valdymą skirdama į postus savo 
žmones. 

Vidujai valstybinė tarnyba suskirstyta beveik taip pat kaip ir prancūzų, 
vokiečių bei britų administracijos. Negana to, nors Švedija dažnai vadinama 
socialistinės visuomenės prototipu (daugeliu atžvilgių toks apibūdinimas visai 

neteisingas), čia šie skirtumai suinstitucinti kaip ir visose kitose šalyse. Skir- 
tingo lygio valstybės tarnautojų darbas ne tik skirtingai apmokamas, bet jie 
priklauso ir skirtingoms profesinėms sąjungoms. Universitetinį išsilavinimą 
turintys asmenys priklauso SACO-SR - profsąjungai, atstovaujančiai diplo- 
muotiems specialistams, o neturinčios universitetinio išsilavinimo „baltosios 
apykaklės“ priklauso TCO“. Pagaliau atliekantys „mėlynųjų apykaklių“ pa- 
reigas asmenys priklauso LO, svarbiausiai darbo federacijai. Be to, aukščiausi 
pareigūnai, Hansteman, turi panašų statusą kaip ir Vokietijos Beamte, tik ši 
padėtis nesusijusi su daugeliu tariamai teisinių atributų, kaip tai yra Vo- 
kietijoje. 

Kitas akivaizdus vidinis prieštaravimas, būdingas Švedijos administraci- 
jai, yra tas, kad pabrėžiamas efektyvumas valdžios, kuri yra viena didžiausių 
pasaulyje (pagal santykį su gyventojų skaičiumi) ir kurią beveik per visą šių 
laikų istoriją kontroliavo nuosaiki socialistinė partija. Vyriausybė laikėsi ak- 
tyvios valdymo tobulinimo politikos ir sugebėjo labai efektyviai kontroliuoti 
vadybos darbuotojų ir klerkų (tačiau ne sveikatos ir švietimo darbuotojų) skai- 
čių**. Be to, prieštaraujant Švedijos politiniame gyvenime pabrėžiamai lygy- 
bei, buvo įdiegta užmokesčio pagal nuopelnus sistema, kuria buvo siekiama 
toliau didinti Švedijos valdymo efektyvumą“. 


JUNGTINĖS VALSTIJOS 


Galima manyti, kad Jungtinių Valstijų administracinė sistema kai kuriais 
atžvilgiais kildintina iš Jungtinės Karalystės sistemos, ir iš tiesų jos turi kai 
kurių svarbių bendrų bruožų. Tačiau Jungtinių Valstijų viešajame administra- 
vime taip pat atsispindi savita istorinė šitos šalies patirtis ir mėginimai sutikti 
įsivaizduoja Jungtines Valstijas kaip šalį su mažu viešuoju sektoriumi, kuria- 
me vyrauja nacionalinės gynybos reikalai ir kitos valdžią „apibrėžiančios 
funkcijos“. Tačiau tikrovė tokia, kad Jungtinių Valstijų viešajame sektoriuje 
dirba beveik 20 milijonų Žmonių, o didžioji jų dalis dirba švietimo ir socialinės 
politikos organizacijose (4.1 lentelė). Neamerikiečių polinkį manyti, kad Jung- 
tinių Valstijų viešasis sektorius mažas, lemia tai, jog apytikriai penki iš šešių 
jų viešųjų tarnautojų dirba valstijų ir vietos valdžiai, o ne Vašingtone. 

Be didelės Amerikos administravimo decentralizacijos, kitas svarbus sis- 
temos bruožas yra palyginti smarkus jos politizavimas. Nacionaliniu lygiu 
yra maždaug 3000 politinių vykdomosios valdžios postų, kur kas daugiau 
negu kitose pramoninėse demokratinėse šalyse. Be to, tokių politinių skyrimų 
skaičius didėjo prezidentams ir kabineto sekretoriams mėginant garantuoti 

ministerijų ir įstaigų veiklos kontrolę*?. Nors toks smarkus politizavimas gali 
kelti grėsmę gerai vadybai, gera naujiena tai, kad dauguma dabar į tuos 
postus skiriamų Žmonių gerai išmano savo politikos sritį. Jie priklauso šiuos 
reikalus nagrinėjančioms „politikos bendruomenėms“ ir juos sprendžia ne- 
priklausomai nuo to, ar yra valdžioje. 

Be politinių skyrimų į aukščiausius viešųjų organizacijų postus yra daug 
karjeros valstybės tarnautojų, įdarbinamų atsižvelgiant į nuopelnus. Valstybi- 
nė tarnyba pirmiausia skirstoma į dideles grupes pagal atliekamą darbą, o 
toliau klasifikuojama į virtinę pakopų*". Vyrauja tendencija samdyti asmenis 
(ypač vadybininkus) atsižvelgiant į konkrečios politikos srities išmanymą, o 
ne plataus profilio specialistus. Senior Executive Service sukūrimas 1978 m. 
buvo mėginimas sustiprinti federalinės vyriausybės vadybinį personalą ap- 
skritai, bet pati sistema vis dar yra tokia, kad dauguma ekspertų per visą savo 
karjerą tarnauja toje pačioje ministerijoje*?. Dėl praėjusį dešimtmetį vykdytų 
reformų sąvokos „nuopelnai“ prasmė šioje meritokratinėje sistemoje tapo dvi- 
prasmiškesnė, bet vis dar jaučiama, kad turi būti parodyta objektyviai turima 
kvalifikacija *?. 

JAV federalinei biurokratijai priklauso įvairaus tipo organizacijos*?. Pir- 
ma, yra 14 vyriausybės ministerijų, kurių sekretoriai (kartu su keliais kitais 
pareigūnais) sudaro prezidento kabinetą. Taip pat yra daugiau negu 50 
savarankiškų vykdomųjų agentūrų, kurios atskaitingos prezidentui, bet nepri- 
klauso vyriausybei. Tokių agentūrų pavyzdžiai - Nacionalinė aeronautikos 
ir kosmoso agentūra (NASA) ir Smulkaus verslo agentūra (SBA)!. Taip pat 
yra ir nepriklausomų reguliavimo komisijų, kurių iš principo nekontroliuoja 
prezidentas ir Kongresas, bet jos šiek tiek kontroliuojamos per biudžetinį 
procesą. Taip pat yra vyriausybinių korporacijų, kurios yra arba savarankiš- 
kos, arba priklauso kitokio tipo struktūroms. Galiausiai yra keletas svarbių 
organizacijų, atskaitingų ne tiek vykdomosios, kiek įstatymų leidžiamosios 
valdžios šakai. Iš tokių organizacijų paminėtinos General Accounting Office ir 
Congressional Budget Office. 

Amerikos biurokratijos atskaitomybės sistema nepaprastai sudėtinga, tu- 
rint omenyje tai, kad tipiškas valstybės tarnautojas atsiskaito tiek vyriausybės 
ministerijų sekretoriams ar kokiam nors kitam vykdomosios valdžios pareigū- 
nui, tiek ir Kongresui bei jo komitetams, kontroliuojantiems vykdomosios 
valdžios organizacijų veiklą??. Jungtinės Valstijos taip pat turi labiau išplė- 
totą administracinės teisės sistemą negu daugelis kitų angliškų-amerikietiškų 
sistemų. 1946 m. priimtas Administracinių procedūrų įstatymas numato admi- 
nistracinio normų kūrimo ir teismingumo gaires“?. Be to, yra vidinė, vadybinė 
elgesio kontrolė, kurią vykdo kiekvienoje didelėje organizacijoje esantys gene- 
raliniai inspektoriai. Galiausiai priėmus Valdymo veiklos ir rezultatų įstatymą 

(Government Performance and Results Act), plėtojama efektyvumu grindžiama 
vadybos sistema, atverianti dar vieną galimybę įtvirtinti atskaitomybę. 


ADMINISTRACIJOS STRUKTŪRA 


Galbūt svarbiausias administracinės struktūros klausimas - kokiu pagrin- 
du organizuojamas visas administracinis aparatas. Kaip turi būti sustruktū- 
rinta visa valstybinė tarnyba, kad galėtų įvykdyti jai iškeltus uždavinius? 
Gana seniai parašytoje studijoje apie viešąjį administravimą Lutheris Gulic- 
kas teigė, kad viešosios administracijos organizaciją galima grįsti keturiais 
alternatyviais principais: aptarnaujama geografine sritimi, veiklos pobūdžiu, 
asmenų ir reikalų, su kuriais susiduriama, tipais arba siekiamais tikslais“*. Šių 
organizacijos formų pavyzdžių nesunku rasti. Aptarnaujama sritis dažnai 
naudojama kaip organizacinis principas subdepartamentiniu lygiu, 
pavyzdžiui, pasitelkiant regioninę įstaigą. Šį principą galima suinstitucinti ir 
ministerijų lygiu, kaip tai būdinga Pietų žinybai Italijoje?*, Škotijos ir Velso 
reikalų ministerijoms Jungtinėje Karalystėje?* arba toms Kanados instituci- 
joms, kurios iš esmės yra regioninės ministerijos“". 

Organizacija veiklos pobūdžio pagrindu taip pat paprastai būdinga sub- 
ministerijų lygiu, kai egzistuoja apskaitos, teisinių paslaugų, inžinerijos ir t.t. 
skyriai arba biurai. Tačiau šis principas taikomas ir ministerijų lygiu, nes 
finansiniai sunkumai vis labiau verčia „centrines agentūras“ imtis griežtes- 
nės kontrolės ir vadybos*š. Asmenų ir reikalų, su kuriais susiduriama, tipai — 
tai tokios organizacijos kaip Veteranų administracija Jungtinėse Valstijose, 
panašios organizacijos kitose šalyse, Maorių plėtros ministerija Naujojoje 
Zelandijoje, įvairios valdybos ir komisijos, padedančios (arba trukdančios) 
darbininkams užsieniečiams ir imigrantams daugumoje Europos šalių. Ga- 
liausiai siekiami tikslai yra dažniausiai taikomas organizacijos kūrimo pa- 
grindas, ir tai liudija visuotinai paplitę gynybos, švietimo, sveikatos ir t.t. 
departamentai arba ministerijos. 

Kiekvienas iš šių organizacijos modelių turi aktyvų ir pasyvų, kuriuos 
gana nuodugniai aptarė Gulickas ir kiti šią problemą vėliau nagrinėję auto- 
riai??. Nėra reikalo čia plačiai aptarinėti šių teorinių veikalų. Veikiau imkimės 
nagrinėti, kaip galima panaudoti šias keturias organizacijos kategorijas ana- 
lizuojant įvairių šalių administracinių sistemų skirtumus ir kokie yra šių skir- 
tumų padariniai administracijai. Jokia vyriausybė nesirems nė vienu iš jų kaip 
vieninteliu organizacijos pagrindu, tad kyla klausimas, kokiomis sąlygomis 
reikia kiekvieną iš jų rinktis ir kaip juos reikia integruoti siekiant didesnio 
efektyvumo. Mes daugiausia analizuosime tuos organizacijos būdus, kurie 

negrindžiami tikslu, nes pastarasis būdas labiausiai paplitęs ir jam mažiau- 
siai būdingi skirtumai, kuriuos būtų galima lyginti. 


Organizavimas pagal aptarnaujamą teritoriją 


Organizavimas pagal aptarnaujamą teritoriją lyginamosios kultūrinės ana- 
lizės požiūriu pats įdomiausias. Šie administravimo skirtumai daugiausia 
susiję su platesniais organizaciniais visos politinės sistemos klausimais, ypač 
su klausimu, kokiu mastu centrinė valdžia centralizuoja šalį. Faktiškai du 
pagrindiniai sritinio administravimo variantai nulemti dviejų visai skirtingų 
šios problemos sprendimų. Vienas sprendimas: centrinė vyriausybė mėgina 
stipriai kontroliuoti ir prižiūrėti, kaip įgyvendinama jos politika visoje vals- 
tybėje. Viena iš veiksmingiausių priemonių garantuoti tokį vientisumą - tai 
steigti vietose prefektūras. Apskritai prefektai yra centrinės vyriausybės parei- 
gūnai, atsakingi už tai, kad subnacionaliniu lygiu būtų įgyvendinamos valsty- 
binės programos. Kiekviena ministerija gali turėti savo veikiančiąsias tarny- 
bas, bet jų veiklą koordinuoja ir iš dalies kontroliuoja prefektas, atsakingas 
vidaus reikalų arba kokiai nors kitai ministerijai, turinčiai kontroliuoti admi- 
nistravimą. Prancūzijoje ir kitose šalyse, tęsiančiose napoleoniškas tradicijas, 
prefektas taip pat buvo atsakingas už vietos valdžią, ypač už jos finansinius 
reikalus. Nors anksčiau aptartos decentralizavimo programos sumažino šitą 
valdžią Prancūzijoje, prefektai toliau kontroliuoja vietos valdžią. Prefektūrų 
sistemos įvairiose šalyse veikia skirtingai, tačiau bendra tokių sistemų gija ir 
Prancūzijoje, ir Italijoje, ir Japonijoje yra ta, kad vienas pareigūnas turi koor- 
dinuoti tam tikrame regione vykdomą viešąją politiką ir būti už ją atsa- 
kingas““. 

Praktiškai prefektūrinės sistemos dažnai veikia visai kitaip, negu numato 
formalus centrinės kontrolės modelis. Prefektai ne tik atstovauja nacionalinei 
vyriausybei vietoje, bet ir patys atstovauja tai vietai - ir patiems sau - centre. 
Tai reiškia, kad prefektai dažnai tampa vietinių regionų „dalimi“ ir gins jų 
interesus, kai bus tvirtinamos valstybinės programos. Kaip ir daugelis kitų 
autorių, Wormsas ir Thoenigas pažymėjo daugybę atvejų, kai prefektų ir 
panašių centrinės valdžios pareigūnų bei vietos politikų interesai supanašė- 
ja?!. Kitos atliktos prefektų vaidinamo politinio vaidmens Prancūzijoje anali- 
zės rodo, kad čia vyrauja vietos, o ne centro interesai“?. Prefektas praktiškai 
dažnai būna tarpininku tarp vietos rinkėjų keliamų reikalavimų atsižvelgti į 
jų specifinius poreikius ir greitai spręsti problemas ir centrinės valdžios keliamų 
reikalavimų siekti vienodumo. Prefektai taip pat turi galvoti ir apie savo 
karjerą, todėl jiems gali būti naudinga bendradarbiauti su vietos valdžia ir 
stengtis, kad ši sklandžiai ir sėkmingai įgyvendintų jai keliamus uždavinius“. 

Kitas įprastas atsakas į centro kontrolę - nepersistengti; tai įgyvendinama 
pasitelkiant įvairias administracinio decentralizavimo ir administracinio fe- 
deralizmo schemas. Administravimo kontrolė arba perduodama vietiniam 
regionui, arba ji nebėra vykdoma iš vieno centro. Kraštutinės šios organiza- 
cinės formos atmainos turbūt būdingos Vokietijai ir Šveicarijai, mat čia valstybi- 
nės biurokratijos funkcijos iš esmės apribojamos programų kūrimu ministeri- 
jose bei vadovavimu valstybiniams geležinkeliams, paštui ir kelioms 
nacionalizuotoms įmonėms. Valstybės politika (federalinė ir subnacionalinė) 
daugiausia administruojama valstijas atitinkančiu lygiu (Lander - Vokietijoje, 
Cantons - Šveicarijoje)“*. 

Nors federalinės ministerijos atsakingos už tinkamą programų administ- 
ravimą, jos turi mažai priemonių vienodumui įtvirtinti, išskyrus teisę ir abiejų 
administracinių sistemų legalizmą“?. Kadangi būdingi istoriniai, kultūriniai 
ir praktiniai sudedamųjų dalių skirtumai, daugelis administracinių sistemų 
nesiekia visko suvienodinti. Tai buvo ypač būdinga Šveicarijai, o dabar dar 
labiau — suvienytai Vokietijai. Tokia decentralizuota administracinė sistema 
kelia daug svarbių problemų dėl viešosios atskaitomybės už vykdomą politi- 
ką, taip pat dėl su tuo susijusios politikos ir administravimo viešosios kon- 
trolės. Centralizuota sistema gali būti nelanksti ir net autokratiška, tačiau šiuo 
atveju aišku bent tai, kas atsakingas už politiką. Taigi, kaip ir vidinės viešųjų 
organizacijų vadybos atveju, konfliktas tarp centralizacijos bei su ja susijusios 
atsakomybės už sprendimus ir decentralizacijos bei su ja susijusio lankstumo 
būdingas visam organizavimui platesniu mastu. 

Administravimo decentralizavimas Vokietijoje galbūt ypač didelis, bet fak- 
tiškai visos centrinės vyriausybės, administruodamos nacionalinę politiką, 
pasitelkia vietos valdžią. Pavyzdžiui, Jungtinėse Valstijose daugumą federa- 
linių socialinių programų - medicininės pagalbos, reformuota socialinės ge- 
rovės programa ir daug kitų - administruoja valstijos ir vietos valdžia. Dvi 
geografiškai didelės federalinės vyriausybės — Kanados ir Australijos centri- 
nės vyriausybės — taip pat patiki savo provincijų arba valstijų vyriausybėms 
administruoti dideles socialinės ir ekonominės politikos sritis. Net esant la- 
biau centralizuotam valdymui, vietinė valdžia administruoja centrinės vy- 
riausybės programas. Pavyzdžiui, nominaliai unitarinėse Skandinavijos šaly- 
se tokios pagrindinės funkcijos kaip sveikatos apsauga, švietimas ir net 
mokesčių rinkimas gali būti perduotos grafystėms arba komunoms““. 

Jungtinė Karalystė tapo ypač įdomiu iš esmės unitarinės sistemos decen- 
tralizavimo pavyzdžiu. 1999 m. perdavus įgaliojimus, ankstesnės Škotijos ir 
Velso įstaigos buvo panaikintos ir suteikta didesnė savivalda šiems regio- 
nams. Panašiai 2000 m. pvasarį Šiaurės Airijos vyriausybė perėmė iš Londono 
daug funkcijų, nors iš pradžių tik trumpam laikui. Vis dėlto centrinė vyriau- 

sybė dar administruoja kai kurias šiuose regionuose įgyvendinamas progra- 
mas, ir šiose šalies dalyse išlieka teisės administravimo (o kai kuriais atvejais 
ir pačios teisės) skirtumai“. Be to, vietos (regionų ir apygardų) valdžia admi- 
nistruoja centrinės vyriausybės vykdomą aprūpinimo būstu, kriminalinio tei- 
singumo ir švietimo politiką“?. Tarp vietinių ir centrinės vyriausybių gali kilti 
konfliktų dėl to, kaip turi būti įgyvendinama politika - pavyzdžiui, leiboristų 
kontroliuojama Lambetho taryba atsisakė kontroliuoti viešąsias išlaidas, 
skiriamas sveikatos apsaugai, o Liverpoolio taryba atsisakė įgyvendinti dau- 
gelį centrinės vyriausybės politikos nuostatų valdant Thatcher vyriausybei. 
Šių konkrečių konfliktų motyvai buvo politiniai, bet konfliktai galėjo lengvai 
kilti ir aiškinant įstatymus. Negana to, net esant centralizuotam valdymui, 
vietos vyriausybės paprastai sugeba įgyti tam tikrą autonomiją tvarkyti daug 
vykdomos politikos reikalų““. 

Administravimo decentralizavimas dabar yra plačiai paplitusi taktika 
sprendžiant etninių ir regioninių skirtumų keliamas problemas kitais atžvil- 
giais centralizuotose šalyse. Pavyzdžiui, Belgija ir Ispanija padarė žingsnių 
decentralizuodamos administravimą ir perkeldamos jį į etninius ir kalbinius 
regionus, turinčius ypatingų poreikių, o Belgijoje regionai beveik visiškai 
atskirti". Ekonominio planavimo Prancūzijoje perkėlimas į gana naujus re- 
gionus ir Italijos valdžios regionalizavimas yra tiesioginis atsakas į keliamus 
reikalavimus suteikti didesnę autonomiją, be to, atspindi realius vyriausybės 
poreikius lanksčiau atsižvelgti į vietos sąlygas'!. 

Kitokio pobūdžio administravimo decentralizavimo procesas kyla Euro- 
pos Bendrijoje. Nors dvylikos šalių politikai dažnai skundžiasi „Briuselio 
biurokratija“, pati EB valstybinė tarnyba yra maža - maždaug du tūkstančiai 
žmonių, be vertėjų ir klerkų personalo. Kaip ir centrinė Vokietijos vyriausybė, 
EB įgyvendina savo politiką remdamasi žemesniu valdžios lygmeniu - šiuo 
atveju nacionalinėmis valstybėmis??. Administracinės ir teisinės tradicijos čia 
daug labiau skiriasi negu tarp Vokietijos Lander (net įtraukus buvusios Rytų 
Vokietijos Lander), tad galima tikėtis daug didesnės įvairovės??. Be to, dauge- 
lis EB įstatymų priklauso nuo šalių narių, kurios paverčia juos savo naciona- 
linės teisės dalimi, tad skiriasi ir mastas, kuriuo valstybių įstatymų leidyba 
taikosi prie Europos politikos?*. 

Su sprendimų priėmimo decentralizavimu susijęs kitas klausimas - admi- 
nistracinių vienetų arba pačių vietos valdžios organų dydis. Vyriausybėms 
būdinga nuolatinė tendencija reorganizuoti administravimą ir vietos valdžią 
(tai gali būti sinonimai) į vis didesnius vienetus. Kaip matyti iš 4.1 lentelės, 
Švedija, pavyzdžiui, reorganizavo daugiau negu 2 500 vietinių valdžios 
orgamų į 279. Panašūs pokyčiai įvyko kitose Skandinavijos šalyse, Jungtinėje 
Karalystėje ir Vokietijoje. Šios reformos paprastai buvo teisinamos tuo, kad 

neva ekonomiškiau teikti didesnį kiekį viešųjų gėrybių ir paslaugų, o didesni 
vienetai pajėgūs teikti įvairesnes viešąsias paslaugas'?. Be to, miestų zonoms 
itin reikia integruoti įvairias paslaugas (ypač susisiekimą), o tam savo ruožtu 
reikia didelių vietos valdžios tvarkomų teritorijų. 

Tačiau turima maža sisteminių duomenų, kad ši numanoma nauda iš 
tiesų gaunama. Pirma, didėjant valdymo vienetų dydžiui, proporcingai visų 
išlaidų atžvilgiu didėja papildomos išlaidos; pasiekus tam tikrą tašką, iš 
dydžio gaunamą naudą praryja papildomos išlaidos'?. Be to, kiekviena pa- 
slauga efektyviausiai gali būti teikiama tik esant tam tikram jos mastui. At- 
liekų surinkimas atrodo labai efektyvus, kai jis atliekamas labai plačiu mastu, 
bet galima teigti, kad teisėtvarka palaikoma efektyviau, kai tai daroma mažes- 
niuose administraciniuose vienetuose. Kol nebus sukurtos labai sudėtingos 
sistemos su daugeliu vieną tikslą turinčių valdybų, jokia vienetinė valdyba 
negalės efektyviausiai teikti visų paslaugų“". Sudėtingas vieną tikslą turinčių 
valdybų spektras iš tikrųjų buvo plėtojamas kai kuriose šalyse reaguojant į 
reikalavimus siekti didesnio efektyvumo, skatinti privatizavimą ir į vietos 
valdžios organus slegiančius fiskalinius sunkumus. Pavyzdžiui, aštuntojo 
dešimtmečio pabaigoje ir devintajame dešimtmetyje Jungtinėse Valstijose kiek- 
vienais metais atsirasdavo daugiau negu keturi šimtai specialų tikslą turinčių 
valdybų“. Metropolinių valdžios organų žlugimas Britanijoje sukūrė taip pat 
daug žinybų, teikiančių vienintelę paslaugą. Belgijoje, Prancūzijoje ir dauge- 
lyje kitų šalių toliau formuojamos tarpbendruomeninės asociacijos, turinčios 
patenkinti poreikį gauti tam tikrų paslaugų, kurių negali teikti pačios ben- 
druomenės. 


4.1 lentelė. Vietinių valdžių skaičiaus mažėjimas 


Vienetų Vienetų Vieneto gyventojų 


skaičius skaičius skaičius 
Šalis (pamatinis vienetas) 1951 1982 1982 
Prancūzija (komuna) 37,983 36,391 1,500 
Jungtinės valstijos 

(visos bendrojo pobūdžio) 41,029 38,732 6,700 

Vokietija (municipalitetas) 24,500 8,510 7,200 
Norvegija (municipalitetai) 746 454 9,000 
Belgija (komuna) 2,670 596 16,700 
Nyderlandai (municipalitetai) 1,014 820 17,000 
Švedija (komuna) 2,500 279 29,800 
Jungtinė Karalystė (apygardos)  c.1,500 484 115,100 


Šaltiniai: Richard Rose, Understanding Big Government (London: Sage, 1984); US 
Bureau of the Census, Statistical Abstract of the United States (Washington, DC: Government 
Printing Office, annual). 

Palikime nuošaly ūkio reikalus. Didėjant administraciniam vienetui, gali 
mažėti pasitenkinimas gaunamomis paslaugomis. Galbūt taip yra todėl, kad 
valdžios kaina suvokiama siejant ją su realiai teikiamomis paslaugomis. An- 
tra vertus, kaip nurodo Fesleris, didėjant valdžios mastui, ji suvokiama kaip 
tolimesnė ir, vadinasi, svetimesnė gyventojams??. Šis susvetimėjimas yra vie- 
na iš priežasčių, lemiančių iš dalies priešingą tendenciją - didinti savo rajono 
valdžią ir organizaciją dideliuose miestuose. Šios savo rajono organizacijos 
gali būti daugybę funkcijų atliekantys dariniai, veikiantys miesto valdymo 
kontekste, arba jie gali būti specialų tikslą turinčios organizacijos, sukurtos 
„bendrai“ teikti paslaugą — pavyzdžiui, „rajono apsaugos“ programos, skir- 
tos užkirsti kelią nusikaltimams. Visais atvejais jos padeda kurti stipresnį 
piliečių dalyvavimo ir reikšmingumo jausmą. Taigi galima pateikti argumen- 
tų, kad verta išsaugoti mažus ir „neefektyvius“ administracinius vienetus net 
esant poreikiui siekti didesnio efektyvumo bei teikti daugiau paslaugų. 


Organizavimas pagal veiklos pobūdį 


Užuot organizavus valdymą organizacijai keliamo tikslo pagrindu, jį ga- 
lima organizuoti remiantis tuo, ką veikia organizacijos nariai, ir jų profesinių 
įgūdžių bendrumu. Kraštutiniu atveju šis principas galėtų reikšti, pavyzdžiui, 
kad visa vyriausybės atliekama apskaitos arba pirkimo veikla būtų sutelkta 
vienoje įstaigoje arba kad visi inžinieriai arba teisininkai būtų sutelkti inži- 
nerijos arba teisės biuruose, o jų paslaugos prireikus būtų teikiamos kitoms 
įstaigoms. 

Vykdomosios ir personalo įstaigos. Anksčiau pateikti pavyzdžiai gali atrodyti 
netikę - ko gero, jie tokie ir yra,— bet šitaip organizuoti valdymą apskritai 
įmanoma. Jį galima pateisinti tuo, kad jis leidžia sutelkti kvalifikuotus asme- 
nis, įdiegti palyginti vienodą profesinę praktiką visame viešajame sektoriuje, 
supaprastinti kitų organizacijų veiklą. Literatūroje apie viešąjį administravi- 
mą labiausiai įprasta institucijas pagal jų veiklos pobūdį skirstyti į „vykdo- 
mąsias“ ir „personalo“ įstaigas. Vykdomosios įstaigos tiesiogiai teikia pa- 
slaugas visuomenei, 0 personalo įstaigos koordinuoja vykdomųjų įstaigų darbą 
ir teikia pagrindines paslaugas, kurių reikia visam valdymui. 

Iš pradžių personalo sąvoka buvo taikoma tik asmeniniams vykdomosios 
valdžios patarėjams — tokiems kaip Richelieu, Mazariniai ir Oxenstiersai, 
kurie tiesiogiai patarinėja. Tačiau plečiantis politinei vykdomajai valdžiai ke- 
liamų uždavinių laukui, personalo apibrėžimas prasiplėtė. Vykdomoji valdžia 
įsitikino, jog jos personalas išsiplečia tiek, kad būna nebeįmanoma jo tiesio- 
giai kontroliuoti, todėl susiformavo diferencijuotos organizacijos, atliekančios 
personalo funkcijas. Pavyzdžiui, Jungtinių Valstijų Prezidento vykdomojoje 

valdyboje dabar dirba 1 700 žmonių, ir ji galbūt yra didžiausia personalo 
organizacija pasaulyje. Tačiau šios Valdybos plėtrą atspindėjo daugelio šalių 
panašių įstaigų plėtra. Pavyzdžiui, Britanijos Ministro pirmininko įstaiga 
išsiplėtė nuo kelių tuzinų darbuotojų iki daugiau negu 300 Žmonių, o Vokie- 
tijos Bundeskanzlersamt (Kanclerio įstaigoje) dabar dirba daugiau negu 500 
žmonių?“. 

Terminą „personalo funkcijos“ vartojome gana laisvai. O iš tikrųjų - kokias 
funkcijas turi atlikti personalo narys arba įstaiga? Vykdomųjų arba veikiančių 
įstaigų personalui kiltų pagunda teigti, kad jų svarbiausia funkcija yra neleis- 
ti tiems, kurie realiai teikia viešas paslaugas, prieiti prie vykdomosios val- 
džios. Vargu ar tai yra tikroji personalo funkcija, bet šitaip atkreipiamas 
dėmesys į potencialų konfliktą tarp personalo ir vykdomosios įstaigos. Perso- 
nalo įstaigų oficialiai skelbiamas tikslas yra daryti tai, ką daryti vykdomosios 
įstaigos neturi nei laiko, nei įgaliojimų, nei kompetencijos. Galbūt svarbiau- 
sias iš šių uždavinių - koordinuoti vykdomųjų įstaigų įgyvendinamas progra- 
mas. Vykdomosios įstaigos, turinčios ribotą veiklos lauką ir, vadinasi, siaurą 
požiūrį į valdymo uždavinius, iš tikrųjų negali mėginti koordinuoti savo 
pačių programų. Jų paskatos - jeigu darome prielaidą, kad įstaigos plėtra yra 
pirmutinis biurokratijos tikslas, - mėginti išplėsti savo paslaugas ir užimti 
kitų įstaigų jau turimas politikos sritis bei teikti jei ne dubliuojančias, tai bent 
jau konkuruojančias paslaugas. Taigi aukščiausias vykdomosios valdžios 
pareigūnas ir jo personalas (suprantamas plačiai - kaip asmeninis persona- 
las arba personalo įstaigos) turi įsikišti, kad būtų užkirstas kelias nereikalin- 
gam dubliavimui. Tarp valdymo įstaigų atsirandantis dubliavimas nebūtinai 
būna vien biurokratinės plėtros rezultatas, jis gali reikšti tikrą norą gerai 
atlikti darbą ir pasimetimą dėl to, kad nesiseka veiksmingai koordinuoti veik- 
los su kitomis organizacijomis. 

Vyriausybės „centrinės įstaigos“ pirmiausia atsakingos už tai, kad būtų 
kontroliuojamas dubliavimas ir koordinuojamas valdymas?! . Šioms institu- 
cijoms priklauso tokios centrinės finansų ir biudžeto organizacijos kaip Val- 
dymo ir biudžeto įstaiga Jungtinėse Valstijose arba Finansų ministerija Jung- 
tinėje Karalystėje. Joms taip pat priklauso tokios centrinės personalo 
organizacijos kaip Personalo vadybos valdyba Jungtinėse Valstijose arba Vals- 
tybinės tarnybos komisija Kanadoje. Planavimas taip pat yra svarbus koordi- 
navimo ir biudžeto formavimo aspektas. Vykdomosios įstaigos paprastai taip 
smarkiai įsitraukia į rutinišką darbą, kad dažnai pritrūksta laiko tokiems 
neesminiams dalykams kaip būsimos veiklos planavimas, o visoks viską ap- 
imantis planavimas gali suponuoti platesnį negu pavienės įstaigos požiūrį. 
Planuojančios įstaigos tiesiogiai susijusios su vykdomąja valdžia ir plačiau 
mato ateitį. Šių įstaigų atliekamas planavimas gali būti naudingas tiek ren- 

giant vyriausybines programas, tiek ir ekonomikos plėtrai bei visuomenei, 
reikalaujančiai viešojo sektoriaus kišimosi. 

Analizuojant personalo įstaigų darbą, išryškėja kai kurie skirtumai. Peteris 
Selfas įdomiai nagrinėja personalo funkcijas Jungtinėse Valstijose ir Didžio- 
joje Britanijoje. Jis pažymi, kad Britanijoje personalo funkcijos nebuvo suins- 
titucintos taip, kaip jos buvo suinstitucintos Jungtinėse Valstijose. Pasak jo, tai 
iš dalies susiję su valdymo formų skirtumais. Konkrečiai, britų Kabinete val- 
dymas organizuotas taip, kad koordinavimo problemos daugiausia horizon- 
talaus, o ne vertikalaus pobūdžio, nes (tariamai) lygios ministerijos konkuruo- 
ja dėl fondų ir programų**. Kadangi visi šių ministerijų vadovai yra Kabineto 
nariai, koordinavimo problema tampa kolektyvinio sprendimo priėmimo klau- 
simu, ji nėra sprendžiama analizuojant ir koordinuojant ministerijų veiklą 
vykdomosios valdžios potvarkiu. Negana to, Britanijoje koordinavimo funk- 
cijos neatlieka kokia nors viena prezidentinė įstaiga, kaip kad Valdymo ir 
biudžeto įstaiga, čia daugiausia veikia viena iš ministerijų - Finansų minis- 
terija, kurios vadovas yra Kabineto narys*s. Buvo atliktas eksperimentas mė- 
ginant koordinuoti personalo veiklą per valstybinės tarnybos ministeriją, ta- 
čiau po trylikos metų ši funkcija buvo grąžinta Finansų ministerijai. Kaip 
nurodė Selfas ir kiti autoriai, tokia koordinavimo sistema negalėtų veikti kitur, 
ji veikia tik esant tokiai homogeniškai ir integruotai administravimo sistemai 
kaip britaniškoji9*. Toliau Selfas pažymi, kad, išskyrus Finansų ministerijos 
kontrolę, vyriausybė faktiškai neturi jokių formalių koordinavimo priemonių. 
Per kelis praėjusius dešimtmečius įvyko svarbių permainų. Padidėjo ministro 
pirmininko įstaiga ir apskritai Nr.10 personalas, bet vis dėlto palyginti su 
dauguma kitų vyriausybių Britanijos vyriausybės centrinis koordinavimo apa- 
ratas yra subtilus ir kartais beveik nematomas“. 

Mėginant įgyvendinti koordinaciją, buvo kuriamos labai didelės ministeri- 
jos, visos potencialiai dubliuojančios arba konkuruojančios tarnybos gali būti 
priskiriamos tai pačiai ministerijai ir hierarchiškai koordinuojamos vieno mi- 
nistroŠ“. Panašiai būta mėginimų iškelti virš egzistuojančios Kabineto struk- 
tūros „viešpačius“ (arba superministerijas), turinčius garantuoti veiksmingą 
politikos kontrolę. Tikrovėje atrodytų, kad, didinant ministerijas, būtų vis 
labiau pažeidžiama sena išmintis dėl administracinės „kontrolės apimties“, 
todėl praktiškai iš tikrųjų koordinacija būna mažesnė arba bent jau turėtų 
padidėti ministerijos personalo darbo mastas*?. 

Nors didesnės ministerijos gali sukurti vadybos problemų, dvidešimt pir- 
mojo šimtmečio pradžioje jos madingosŠš. Šis modelis ypač akivaizdus socia- 
linių reikalų ministerijose, kurios buvo integruotos su sveikatos ir/arba darbo 
ministerijomis siekiant suteikti daugiau paslaugų klientams. Šių didelių 

ministerijų vadybą padaro lengvesnę informacinės technologijos, leidžiančios 
aukštesniesiems pareigūnams kontroliuoti veiklą ir bendrauti su valdiniais 
kur kas lengviau negu praeityje. 

Be to, mažiau ministerijų paprastai reiškia ir tai, kad yra mažiau ministrų, 
tad kabinetui tampa lengviau priimti sprendimus, o ministrui pirmininkui — 
vadovauti. Ministerijų skaičiaus sumažinimą tam tikru mastu kompensuoja 
žemesniųjų ministrų, arba ministro pirmininko pavaduotojų, skaičiaus didini- 
mas. Jie skiriami atvirai siekiant geriau koordinuoti įgyvendinamas progra- 
mas. Žemesnieji ministrai dažnai tampa atsakingi už grupes, kurias turi 
aptarnauti ir į kurias turi atsižvelgti įvairios ministerijos. Tokios grupės gali 
būti, pavyzdžiui, moterys, šeimos ir imigrantai. Šie poslinkiai atspindi tai, 
kad vyriausybėms dabar pasidarė aiškiau, jog vienas sunkiausių jų uždavinių 
yra horizontaliai koordinuoti įvairialypę savo veiklą““. 

Kelis kartus užsiminėme apie egzistuojantį konfliktą tarp vykdomųjų ir 
personalo įstaigų. Esant šiai organizavimo sistemai, konfliktai beveik neiš- 
vengiami. Vykdomosios įstaigos linkusios vertinti kitą šalį kaip dramblio 
kaulo bokšte užsidariusius planuotojus, kurie smarkiai nutolę nuo kasdienių 
programoms kylančių administravimo problemų, bet vis dėlto sugeba pateikti 
save kaip ekspertus, turinčius daugiau galimybių daryti įtaką sprendimams 
negu vykdomosios įstaigos. Personalo įstaigos taip pat vertinamos kaip grės- 
mingos kliūtys, trukdančios plėsti organizaciją??. Kitas konflikto aspektas tas, 
kad personalo įstaigos labai dažnai įtariai žvelgia į motyvus, kuriais remda- 
mosi vykdomosios įstaigos priešinasi mėginimams koordinuoti ir „racionali- 
zuoti“ viešąsias paslaugas, jos gali piktintis vykdomųjų įstaigų sugebėjimu 
mobilizuoti politinę paramą jų programoms remti platesniu negu biurokratija 
mastu. Personalas gali pradėti vertinti vykdomąsias įstaigas kaip lėšų švais- 
tytojas, iždo plėšikes ir konkrečių suinteresuotų grupių, kurioms jos tarnau- 
ja, įkaites. Tad vienas iš esminių trūkumų, būdingų organizavimui pagal 
veiklos pobūdį, ypač vykdomųjų ir personalo įstaigų požiūriu, yra tas, kad čia 
glūdi polinkis į vidinį organizacinį konfliktą ir tendencija priešintis pastan- 
goms koordinuoti bei racionalizuoti paslaugas. Šios įtampos tarp vykdymo ir 
personalo yra senos kaip pati valdžia, bet jas sustiprino didėjantis vadybos 
ir efektyvumo akcentavimas. 

Potencialus konfliktas tarp vykdomųjų ir personalo įstaigų gali kilti ne tik 
visos vyriausybės, bet ir atskirų ministerijų lygiu. Kaip valstybės vykdomajai 
valdžiai reikia personalo paslaugų, leidžiančių daryti tai, ko negali padaryti 
veikiančios įstaigos, taip tokių pat paslaugų reikia veikiančių įstaigų vykdo- 
majai valdžiai. Ministerijų lygiu šios personalo paslaugos taip pat susijusios 
su įgyvendinamų programų ir veiklos koordinavimu. Jeigu, kaip pažymėjome 

anksčiau, ministerijų departamentai didėja, tai koordinacijos ir kontrolės po- 
reikis departamente gali tapti toks pat stiprus kaip ir tarp departamentų. 

Vienas iš labiau įsidėmėtinų personalo teikiamų paslaugų pačioje 
ministerijoje pavyzdžių yra Prancūzijos ir Belgijos ministerijų cabinet. Kiekvie- 
nas Prancūzijos vyriausybės ministras turi galimybę paskirti cabinet, kurį 
sudarytų tuzinas ar daugiau narių, teikiančių tokias įvairias paslaugas kaip 
patarimai politikos klausimais, ryšiai su spauda, potencialiai pavojingų vals- 
tybės tarnautojų kontrolė, bendravimas ir planavimas. Nors oficialiai pasky- 
rimai į šiuos cabinets priklauso nuo ministro valios, praktiškai jie būna susiję 
su plačiais politiniais motyvais, taip pat rūpinamasi personalo darbo kokybe 
ir politiniu patikimumu?!. Ypač svarbus realaus vadovavimo politikai požiū- 
riu yra conseilleur technigue darbas, nes šis politiniu pagrindu skiriamas pa- 
reigūnas yra jungiamoji grandis tarp formalios biurokratinės ministerijos 
organizacijos ir politiškai paskirto cabinet. Įdomu, kad 1981 m. atėjusi į val- 
džią socialistų vyriausybė pakeitė daug mažiau cabinets narių arba jų vadovų, 
negu buvo galima tikėtis??. Jai taip pat reikėjo vadybos ir politikos koordina- 
vimo ekspertų. Turint omenyje plačius reformatoriškus šios vyriausybės už- 
mojus ir golizmo palikimą, jai galbūt labiau negu daugumai vyriausybių 
reikėjo naujų patarėjų. Beveik tas pat įvyko, kai į valdžią grįžo dešinieji, nors 
socialistinė Jospino vyriausybė, atrodo, uoliau valė namą)“. 

Dar labiau ministerijų cabinets paplitę Belgijoje - čia jie buvo pavadinti 
„kontradministracijomis“?*. Dėl Belgijos visuomenės susiskaidymo įvairiais 
aspektais pageidautina remtis cabinets, kurių personalą sudaro pasitikėjimą 
pelnę Žmonės, o šie, priešingai negu valstybės tarnautojai, gali būti labai 
politiškai angažuoti ir, vadinasi, gali būti politiškai nelojalūs ministrui. Tad 
čia išryškėja tam tikras kontrastas tarp britų ir amerikiečių praktikos. Minis- 
terijų cabinets poreikį daugiausia galima paaiškinti tuo, kad prancūzų ir belgų 
ministrai palyginti negali arba nenori kliautis savo valstybės tarnautojais. 
Savo ruožtu tokia padėtis verčia pasitelkti politiškai paskirtus pareigūnus, 
turinčius įgyvendinti ministro vykdomą kontrolę iki pat organizacijos apa- 
cijoje vykdomi ministerijos nurodymai. Jungtinėse Valstijose egzistuojantis 
„personalo“ organizavimo tipas reiškia tai, kad tarp kabineto pareigūno ir 
aukšto rango karjeros valstybės tarnautojų dar yra keli lygiai politiškai pa- 
skirtų pareigūnų, nors tokie pareigūnai realiai gali turėti pareigas „vykdomo- 
siose“ įstaigose, kad būtų garantuota tariamai savarankiškų valstybės tarnau- 
tojų politinė kontrolė. Galimybės politiškai kontroliuoti padidėjo tada, kai 
tapo įmanoma politiniu pagrindu skirti pareigūnus į aukštesniąją vykdomąją 
tarnybą. Reagano administracija visiškai pasinaudojo savo galimybėmis skir- 
ti į karjeros valstybės tarnautojų vietas jai ištikimus žmones“?, o vėlesni pre- 

zidentai taip pat naudojosi savo asmenine valdžia mėgindami kontroliuoti 
valdymą“. 

Britanija ir tokios Sandraugos sistemos kaip Kanada išsiskiria tuo, kad 
ministrai aiškiai pasiruošę priimti valstybinės karjeros tarnautojų patarimus 
ir noriai leidžia šiems tarnautojams kontroliuoti daugumą kasdienių minis- 
terijos reikalų??. Tačiau net ir čia galima taikyti analogijas su cabinet sistema. 
Pavyzdžiui, Mulroney'o vyriausybė Kanadoje kiekvienoje ministerijoje įsteigė 
personalo vadovo postą suteikdama ministrui galimybę daryti politinius 
skyrimus, atspindinčius ministerijos viršuje valstybinės tarnybos struktūrą. 
Blairo vyriausybė Britanijoje taip pat papildė ministerijų tarnautojų personalą 
politiniais patarėjais. Nė viena iš šių naujovių nėra taip suinstitucinta kaip 
cabinet sistema, tačiau atspindi judėjimą šia kryptimi. 

Įdomus organizavimo personalo ir įstaigų pagrindu, arba plačiau - orga- 
nizavimo pagal veiklos pobūdį variantas įgyvendintas Švedijoje ir Suomijo- 
je?8. Šiose šalyse dvi įprastos viešosios biurokratijos funkcijos - viešosios 
politikos formavimas ir jos įgyvendinimas - organizaciniu požiūriu padalin- 
tos dviem atskiroms organizacijoms. Pirma, ministerijos įpareigotos formuoti 
viešąją politiką. Jos yra mažos, o jų veikla apibrėžiama pagal personalo 
atliekamą darbą: planuoti, koordinuoti ir plėtoti programas. Realiai įgyven- 
dinti viešąsias programas patikėta nuo ministerijų nepriklausomam administ- 
racinių valdybų tinklui, tačiau su ministerijomis šios susietos per biudžetą bei 
kitais būdais ir jos atlieka „vykdomąsias“ funkcijas realiai įgyvendindamos 
programas. 

Nors aiškiausiai funkcijos atskirtos Švedijoje, tam tikru mastu jas skiria 
visos šiuolaikinės vyriausybės. Tokiose šalyse kaip Jungtinė Karalystė, Nau- 
joji Zelandija ir Nyderlandai plėtojamos struktūros panašios į Švedijos admi- 
nistravimo struktūras??. Naudotis agentūromis buvo vienas labiausiai papli- 
tusių devintajame ir dešimtajame dešimtmečiais vykdytos administravimo 
reformos bruožų. Apskritai politika ir administracija atskiriamos privatizuo- 
jant daugelį viešųjų veiklos sričių ir panaudojant „trečios šalies“ mechaniz- 
mus paslaugoms teikti!??. Iš esmės vyriausybinės organizacijos toliau atlieka 
personalo darbą, o privačios arba pusiau viešosios organizacijos atlieka 
vykdomąsias funkcijas. 

Rėmimasis kabinetais ir aukštųjų valdymo ešclonų politizavimas rodo, 
kokiu mastu organizavimas vykdymo ir personalo pagrindu atitinka seną 
posakį apie politikos ir administravimo atskyrimą!*!. Personalo funkcijas ga- 
lima prilyginti politinėms programų gynimo ir politikos formulavimo funkci- 
joms, taip pat priežiūrai, kad savarankiški valstybės tarnautojai darytų tai, ko 
norėtų politiniai jų šeimininkai. Vykdomosios funkcijos paprastai siejamos su 
gana rutinišku politikos įgyvendinimu. Kaip nurodėme - ir tai išsamiau 

nagrinėsime vėliau, - politikos ir administravimo dichotomija daugiausia yra 
klaidinga, bet svarbu pažymėti, kad ji buvo smarkiai įtvirtinta viešajame 
administravime. 

Korpusai. Organizuoti pagal veiklos pobūdį galima ir kitaip — tai organi- 
zuoti corps arba kokio nors kito vidujai homogeniško administracinio darinio 
pagrindu. Corps sistema labiausiai ištobulinta Prancūzijoje, bet ją kopijavo ir 
kai kurios kitos šalys, ypač susijusios su prancūzų arba napoleoniškąja ad- 
ministravimo tradicija'02. Corps reiškia panašaus išsilavinimo ir panašių pro- 
fesinių įgūdžių administratorius. Teoriškai visi grands corps atlieka speciali- 
zuotą funkciją; iš tikrųjų jų daroma įtaka Prancūzijos administravimui yra 
viską apimanti ir jie perėmė reikšmingesnius vaidmenis. Suleiman pažymėjo, 
jog turėti Inspection des Finances atstovą ministerijos cabinet arba einantį direc- 
teur pareigas faktiškai buvo privaloma jau vien tam, kad būtų atviras kelias 
apeliuoti ir tartis biudžeto klausimais!**. Socialistai buvo mažiau priklausomi 
nuo tos Inspection negu ankstesnės vyriausybės, bet ji ir toliau tebėra galingas 
Prancūzijos administravimo komponentas. Į daugelį cabinets įtraukiami ir kitų 
corps atstovai. Ispanijoje cuerpos taip pat paprastai vyrauja konkrečiose minis- 
terijose, nors vėlgi įtakingesnės iš jų daro visapusišką įtaką vyriausybei!“*. 

Šių corps funkcijos specializuotos, bet kartu jie garantuoja aukštą vadova- 
vimo valstybinei tarnybai lygį, kurio galbūt nebūtų be corps struktūros ir esprit 
de corps, kurią sukuria tokia sistema. Be to, grandes corps nepatiria įprastinio 
administracinio spaudimo, jų prestižas ir individualūs intelektiniai ir 
vadybiniai sugebėjimai leidžia jiems įtvirtinti vienodus standartus visam ad- 
ministravimui, todėl ši organizacijos funkcijos pagrindu forma padeda išlai- 
kyti centralizuotą Prancūzijos valdymą. 

Buvo nustatyta, kad yra keleta funkcijų, kurias ypač patogu organizuoti 
corps arba veiklos pobūdžio pagrindu. Viena iš tokių funkcijų yra inžinerija, 
ir daugybė šalių savo valstybinėje tarnyboje arba armijoje turi specializuotus 
inžinierių korpusus, vienas iš pavyzdžių —- Armijos inžinierių korpusas Jung- 
tinėse Valstijose. Žvelgiant į administravimą plačiu aspektu, armijos karinin- 
kų korpusus ir diplomatines tarnybas galima būtų laikyti specializuotais 
korpusais ir gana akivaizdžiais organizacijos pagal atliekamą funkciją arba 
veiklos pobūdį atvejais. Negana to, kaip ir Prancūzijos Finansų inspekcijos 
atveju, finansų inspektoriai dažnai organizuojami kaip atskira administraci- 
jos šaka siekiant garantuoti nešališką viešųjų išlaidų tikrinimą. Jungtinėse 
Valstijose šis atsargumas toks didelis, kad čia finansų inspektoriai beveik 
visiškai izoliuojami nuo visos valstybinės tarnybos (Vyriausioji apskaitos 
įstaiga). Kitos vyriausybinės inspekcijos, kaip Jos Didenybės mokyklų inspek- 
toriai Britanijoje arba generaliniai inspektoriai Jungtinėse Valstijose, taip pat 
laimi iš to, kad yra atskirti nuo visos viešosios biurokratijos'9?. Taigi galime 

teigti, kad funkcijos, kurios atliekamos geriau, kai būna organizuojamos pagal 
veiklos pobūdį, paprastai yra funkcijos, kurioms atlikti reikia: (1) techninio 
išsilavinimo arba aukštos profesinės kvalifikacijos; (2) didelio vidinio atsida- 
vimo ir esprit des corps; (3) nešališkumo ir atskyrimo nuo visos biurokratijos 
ir galimo politinio spaudimo. Dėl reformų procesų smarkiai yrant biurokratijos 
kontrolei, ex ante, vyriausybės dažniau pasitelkia inspekcijas siekdamos ga- 
rantuoti efektyvią ir nepriklausomą ex post kontrolę!“, 

Įvairiopa gynyba. Kitas galimas organizavimo pagal veiklos pobūdį pada- 
rinys yra tai, kad organizacija gali kurti konkuruojančias politines vizijas ir 
atitinkamai ginti įvairius dalykus. Pavyzdžiui, JAV Federalinę prekybos ko- 
misiją sudaro ekonomistai ir teisininkai, pasiskirstę į skirtingus Komisijos 
padalinius!?/. Prieš Federalinei prekybos komisijai priimant sprendimus, šie 
du padaliniai turi apsvarstyti problemą ir suderinti savo konkuruojančius 
profesinius ir teorinius požiūrius į antimonopolinius įstatymus. Be to, vienoje 
iš dviejų antitrestinių federalinės valdžios organizacijų labiau dominuoja eko- 
nomistai, o Teisingumo ministerijos antitrestinį padalinį labiau kontroliuoja 
teisininkai. Šis vidinis organizavimas pagal veiklos pobūdį gali atrodyti ne- 
reikalingas, bet jis neleidžia organizacijai įtvirtinti pernelyg siaurų standar- 
tinių veikimo procedūrų. Jis suteikia galimybę koreguoti politiką ir užkirsti 
kelią galimoms jos vykdymo klaidoms. 

Reziumė. Apibendrindami galime pasakyti, kad organizavimas pagal 
veiklos pobūdį padeda naudingai atskirti įvairių valstybės tarnautojų ir ins- 
titucijų uždavinius, bet kaip organizavimo principas apskritai jis atrodo gre- 
mėzdiškas. Net taikomas siaurai, jis sukelia politinius konfliktus tarp tų, kurie 
dirba (bent jau jų pačių požiūriu) valstybinės tarnybos darbą, ir tų, kurie „tik“ 
planuoja, koordinuoja ir kontroliuoja. Panašiai organizavimas korpuso pa- 
grindu — ypatingas organizavimo pagal veiklos pobūdį atvejis — sukelia 
panašius politinius konfliktus ir konkurenciją, nukreiptus prieš plačiai api- 
brėžtus įgaliojimus turinčią elitinę grupę, kuri atrodo pernelyg visur daly- 
vaujanti, kai vykdo savo uždavinius, ir pernelyg arti tų, kurie atsakingi už 
sprendimus. Vadinasi, valstybinės tarnybos organizavimas yra ne tik admi- 
nistravimo srities mokslininko, bet ir politiko problema. Abu turi mėginti 
sukurti sklandų ir veiksmingą valdymo mechanizmą ir abu turi mėginti per 
organizavimo mechanizmą apsaugoti savo pačių interesus. 


Organizavimas klientūros pagrindu 


Trečias galimas organizavimo pagrindas - klientūra, kuriai tarnauja or- 
ganizacija. Klientūros grupės, kurios, kaip manoma, turi ypatingų poreikių 
arba kurių gyvenimo stilius, veikla ar kitos charakteristikos laikomos pakan- 
kamai savitomis, gali pateisinti jų ir jų interesams tarnaujančią atskirą orga- 

nizaciją. Plėtoti klientūra grindžiamas organizacijas skatino dvi aiškios prie- 
žastys: (1) noras geriau aptarnauti tokius ypatingus klientus (ypač turinčius 
politinę įtaką) kaip veteranai, miestų gyventojai ir žemdirbiai; arba (2) priešin- 
gai, padėti tokios įtakos neturinčioms gyventojų grupėms —- tokioms kaip 
Amerikos indėnai ir užsienio darbininkai - ir tuo pat metu jas kontroliuoti. 

Kalbant apie klientūros grupes, svarbu pažymėti, kad toks jų interesų 
gynimas leidžia sukurti organizaciją, per kurią klientūros grupė akivaizdžiai 
gali daryti politinę įtaką. Tai reiškia, kad organizavimas klientūros pagrindu, 
net jeigu jis pradedamas reguliavimo tikslu, paprastai garantuoja didesnę 
grupės daromą įtaką administracijai, negu esant kitoms organizavimo for- 
moms. Šito reiškinio priežastys akivaizdžios, o jas plačiau aptarsime 6 sky- 
riuje, kai nagrinėsime administravimo politiką!?8. Bet jau čia reikia pabrėžti, 
kad susikūrus klientūra grindžiamoms organizacijoms, neišvengiamai ran- 
dasi mainai ir abipusė parama. Klientūros grupei reikia galimybių daryti 
įtaką viešajai organizacijai priimant sprendimus, o įstaigai atitinkamai reikia 
visuomenės paramos iš jos klientūros politinių konfliktų atvejais. Negana to, 
šios viešosios organizacijos už savo egzistavimą turi būti dėkingos konkre- 
čioms klientūros grupėms ir todėl privalo įtikti toms keliančioms reikalavimus 
grupėms daugiau, negu, kaip manytų kiti, šito reikėtų dėl „viešojo intereso“. 

Galbūt ryškiausiai ši kooptacijos ir simbiozės tarp klientūros ir administ- 
racijos tendencija atsiskleidžia vadinamųjų nepriklausomų reguliavimo val- 
dybų veikloje. Šios Jungtinėse Valstijose ir kitur egzistuojančių valdybų pama- 
tinė samprata tokia, kad jos turi būti administraciniai organai, kurie tarsi 
teisėjai kontroliuoja tam tikro ekonomikos arba visuomenės sektoriaus veiklą. 
Valdybos yra nepriklausomos siekiant garantuoti, kad jų sprendimai būtų 
apsaugoti nuo perdėtos šališkos įtakos. Manoma, kad jos turi reguliuoti da- 
lykus atsižvelgdamos į visuomenės interesus ir nekreipdamos dėmesio į po- 
litinius motyvus. 

Kad ir kokios teoriškai pagirtinos būtų šios idėjos, tikrovėje jos beveik 
visada pasmerktos žlugti. Daugelis veiklos šakų, kurias pagal sumanymą 
turėjo reguliuoti šios valdybos, socialiniu požiūriu yra vienos jautriausių ir 
svarbiausių, o tokioms šakoms, be kitų, priklauso transportas, energetika ir 
komunikacijos!*?. Tačiau vykdydamos savo uždavinius - reguliuodamos šias 
veiklos šakas, - valdybos atsiriboja nuo politinių reikalavimų, o tai reiškia, 
kad jos atsiriboja ir nuo politinės paramos. Joms iš esmės trūksta stipraus ir 
tiesioginio ryšio su vykdomąja valdžia, todėl jos negali prašyti finansinės, 
personalo pagalbos ir apskritai paramos savo reguliuojančioms funkcijoms 
atlikti. Bet koks vykdomosios valdžios įsikišimas galėtų būti laikomas prieš- 
taraujančiu depolitizuotų ir nešališkų valdybų sampratai. Todėl nepriklauso- 
mos reguliavimo valdybos turi ieškoti kitų politinės paramos šaltinių, o pats 

tikėtiniausias šaltinis yra tos pačios suinteresuotos grupės, kurių veiklą jos 
turėtų reguliuoti. Tad argumento esmė ta, kad organizacija klientūros pagrin- 
du gali greitai virsti organizacija klientūrai. 

Ši „viliojanti“ reguliavimo komisijų idėja buvo smarkiai kritikuojama. Pa- 
grindinis argumentas tas, kad išlieka esminis dalykas — valdybos dažnai 
užmezga ypatingus ryšius su reguliuojamomis pramonės šakomis!!?, 

Organizavimas remiantis klientu gali egzistuoti ir žemesniu negu minis- 
terijos lygiu, ir čia jis gali sukelti daugelį tokių pačių padarinių, tačiau šie 
padariniai pirmiausia bus konfliktas pačioje organizacijoje, o ne atsiribojimas 
nuo viešojo tikslo bei jo griovimas. Kai tik ministerija ar įstaiga sukuria 
biurus, turinčius padėti konkrečiai klientų grupei ar netgi ją reguliuoti, šie 
biurai dažnai tampa tos grupės įkaitais ir jos atstovais tvarkant su politika 
susijusius reikalus. Kaip ir organizuojant ministerijas klientūros pagrindu, 
žemesnio lygio įstaigoms taip pat gali prireikti politinės paramos kilus po- 
litiniams konfliktams. Jų klientūra gali suteikti tokią paramą, bet už ją reikia 
mokėti palankiu traktavimu arba reguliavimu. 

Dažnai būna sunku atskirti kliento pagrindu sukurtas organizacijas nuo 
aptarnaujamos teritorijos pagrindu sukurtų organizacijų. Abiem atvejais išky- 
la daug tų pačių problemų, susijusių su tuo, kad organizacijos tampa įkaitė- 
mis. Du įdomūs ir vienas kitam prilygstantys organizacijų sąveikos su klien- 
tūros grupėmis pavyzdžiai - tai eiguliai ir inžinierių korpusas. Šiais atvejais 
vietos bendruomenės arba, konkrečiau, vietos verslo interesai veikia kaip klien- 
tai. Miškų tarnyba Jungtinėse Valstijose mėgina neutralizuoti galimą vietos 
įtaką reguliavimui. Vienas iš eigulio uždavinių yra prižiūrėti, kaip valstybi- 
niai miškai naudojami tokiems komerciniams tikslams kaip medienos pjovi- 
mas ir ganymas. Miškų tarnyba paprastai vadovaujasi bendra nuostata, kad 
joks eigulys negali būti toje pačioje bendruomenėje ilgiau negu dvejus metus. 
Šitokios politikos tikslas - neleisti jam pernelyg integruotis į vietos bendruo- 
menę ir todėl pernelyg atlaidžiai žvelgti į vietos verslo žmonių prašymus leisti 
per daug smarkiai eksploatuoti miškus!!!. Priešingas pavyzdys - civiliniai 
inžinierių korpusai Prancūzijoje ir Jungtinėse Valstijose, o turbūt ir kitur. Šitos 
organizacijos įgyja didelę dalį joms reikalingos politinės paramos integruo- 
damosi į vietos bendruomenes ir kartais jas ypatingai traktuodamos. Taip 
elgiantis sukaupiami milžiniški politinės paramos ištekliai tam atvejui, jeigu 
vykdomoji arba įstatymų leidžiamoji valdžia pamėgintų apkarpyti korpusų 
autonomiją!!2. Pirmasis iš šių pavyzdžių rodo mėginimą neleisti klientūros 
organizacijai sugriauti formalių organizacijos tikslų; antrasis rodo, kaip klientų 
organizacija leidžia institucijai laimėti politinių konfliktų atvejais (kad ir au- 
kojant platesnius visuomenės interesus). 

Visiems kitiems faktoriams esant vienodiems, organizavimas klientūros 
pagrindu, ko gero, ateityje bus dažnesnis. Daugelio devintojo ir paskutiniojo 
dešimtmečio vyriausybių reformų programose daugiau dėmesio skiriama klien- 
tų kaip vyriausybės teikiamų paslaugų „vartotojų“ vaidmeniui bei teisėms!"?. 
Šios permainos reiškia, jog net tos grupės, kurios iš esmės nėra organizuotos 
klientūros pagrindu, turės organizuotis subministerijų lygiu, nes siekiama 
garantuoti, kad jos reaguotų į savo klientus. Šie struktūros pokyčiai gali savo 
ruožtu sukelti kai kurias tas pačias pasidavimo klientūrai problemas ir kon- 
fliktus su bendraisiais viešojo sektoriaus tikslais, kokius patiria organizacijos, 
besiorientuojančios į klientus. Be to, šiek tiek paradoksalu, bet šie pokyčiai 
sukels ir bendresnių demokratinės atskaitomybės problemų!'“. 

Kartais sunku išvengti būtinybės steigti organizaciją klientūros pagrindu. 
Daromas galingas politinis spaudimas taip organizuoti valdymą, kad iš to 
laimėtų tam tikros visuomenės grupės, o toks organizavimas būna šiek tiek 
logiškas, kai klientūros poreikiai skirtingi. Kita vertus, ši organizavimo forma 
kelia daug potencialių pavojų. Šitaip organizuotai įstaigai sunku atsiriboti 
nuo savo klientūros ir objektyviai bei atsižvelgiant į „visuomenės interesus“ 
administruoti programas. Savo stiprius politinius ryšius su kuria nors grupe 
jos gali panaudoti tam, kad atsiskirtų nuo vyriausybės, o dažnai su ja ir 
kontfliktuotų. 


Organizavimas tikslo pagrindu 


Paskutinė galimybė organizuoti administravimą - organizuoti jį siekiamo 
tikslo pagrindu. Šį organizavimo būdą ne visada galima aiškiai atskirti nuo 
kitų būdų. Pavyzdžiui, ar žemės ūkio ministerija organizuota jos pagrindinio 
tikslo — remti žemės ūkį, ar jau esamos klientų grupės - fermerių - pagrindu? 
Organizavimas tikslo pagrindu galbūt labiau negu kiti minėti kriterijai at- 
skleidžia, jog tyrinėjant valdymo struktūrą, šios rūšies kategorijos nėra kuo 
nors ypatingos. Tam tikrais atžvilgiais daugumai organizacijų būdingi kai 
kurie visų keturių principų aspektai. 

Tačiau organizavimas tikslo pagrindu iškelia kai kurias svarbias viešojo 
administravimo problemas. Pirmasis klausimas - kaip randasi organizacijos 
tikslai? Reikia manyti, kad įstatymų leidėjai, steigiantys organizaciją, apibrė- 
žia jai keliamus uždavinius. Tačiau dažniausiai šie uždaviniai apibrėžiami 
tik bendriausiais bruožais, todėl paliekama daug erdvės juos tikslinti ir aiš- 
kinti ateityje. Teoriškai šių organizacijos tikslų detalizavimas pirmiausia yra 
politinis procesas, suponuojantis, kad bus vykdomi politiškai išrinktų vadovų 
numatyti tikslai. Tačiau turint omenyje tai, su kokiais barjerais susiduria tie 

politiniai šeimininkai, išorės vadovų daromas poveikis organizacijos tikslams 
yra mažesnis, negu būtų galima manyti klausantis formalių diskusijų apie 
valstybės tarnautojų ir politikų vaidmenis!"?. 

Jeigu viešųjų organizacijų tikslų nenustato, kaip paprastai manoma, jų 
politiniai vadovai, tai kas juos lemia? Aiškiausias atsakymas būtų toks: šiuos 
tikslus kuria pati organizacija. Jeigu tai tiesa, tai priartėjame prie vienos iš 
dažniausiai pastebimų formalioms organizacijoms būdingų patologijų — tiks- 
lų pakeitimo!!*. Organizacijoms būdinga tendencija pamažu ir beveik nepa- 
pavadinti privačiais tikslais. Net jeigu organizacija buvo įsteigta tam, kad 
patenkintų kokį nors visuomenės poreikį, ilgainiui organizacijos dedamos 
pastangos išlikti ir galbūt pati jos plėtra gali išstumti tą visuomenišką tikslą. 
Anthony Downsas nagrinėja šį procesą kaip organizacijoms priklausančių 
individų polinkį iš uolių darbininkų virsti konservuotojais"!/. Būdami jauni, 
organizacijos nariai siekia įgyvendinti socialinius tikslus dirbdami valsty- 
binėje tarnyboje, bet ilgainiui dėl natūralaus senėjimo, didėjančių asmeninių 
įsipareigojimų ir galbūt atsirandančio ciniško požiūrio į socialinių permainų 
galimybes jie tampa mažiau suinteresuoti galimais pokyčiais ir labiau suin- 
teresuoti asmenine nauda ir saugumu. Pagrindiniais jų tikslais įstaigoje tam- 
pa (1) pratęsti įstaigos egzistavimą, (2) galbūt didinti jos vaidmenį ir biudžetą 
ir (3) paskiausiai ką nors daryti visuomenei. Panašiai L. B. Mohras kalba apie 
skirtumą tarp tranzityvių ir refleksyvių organizacijos tikslų. Tranzityvūs tiks- 
lai susiję su išorės dalykais, pavyzdžiui, su klientais, o refleksyvūs tikslai — 
tai tikslas išsilaikyti!!ė. Net kai mėginama sukurti patikrinamus organizacijos 
tikslus, organizacija gali mėginti pakreipti juos savo naudai!!?. 

Net jeigu nepripažįstame ciniško požiūrio, kad po tam tikro (neapibrėžto) 
laiko įstaigos pradeda tarnauti pačios sau, privalome suprasti, kad, prabėgus 
tam tikram laikui, įstaigos siekiami tikslai paprastai pradeda reikšti tai, ką jie 
reiškia turintiems postus Žmonėms. Kitais žodžiais sakant, vyriausybinės 
organizacijos suformuoja joms keliamų uždavinių kultūrą ir ideologiją bei 
priemones šiems uždaviniams įgyvendinti. Be to, organizacijos, kontroliuo- 
jančios savo narių atranką, socializaciją, o iš dalies ir jų išlikimą, išsaugo šią 
ideologiją net atėjus į jas naujiems nariams!??. Organizacijos tikslų ir jų įgy- 
vendinimo sampratas dažnai lemia laikotarpis, kurio metu politiškai ir orga- 
nizaciškai socializuojasi pretendentai į organizacijos vadovus. Pavyzdžiui, 
dauguma socialines paslaugas teikiančių įstaigų Jungtinėse Valstijose buvo 
sukurtos arba dramatiškai išplėstos Naujojo kurso laikotarpiu. Pamatinė so- 
cialinių sąlygų gerinimo filosofija tuo metu buvo „mesti pinigus problemai“ 
ir tam tikru mastu primesti viduriniosios klasės vertybes įstaigų klientams!2!. 
Šiose organizacijose nebuvo itin populiarus novatoriškas arba kliento intere- 

sais grindžiamas požiūris į socialines problemas, todėl daugeliu atvejų pri- 
reikė kurti naujas organizacijas, nepriklausančias egzistuojančiai sistemai, 
kad būtų galima imtis naujų iniciatyvų socialinės politikos srityje. 

Vyraujanti organizacinė kultūra leido sukurti tokias organizacijas kaip 
Ekonominių galimybių valdyba prezidento Johnsono paskelbtos Kovos su 
skurdu metu. Ši valdyba pasiūlė visai kitokius (tiems laikams) skurdo problemų 
sprendimo būdus. Šiuolaikinis jų analogas yra Blairo vyriausybės „socialinės 
atskirties“ padaliniai Jungtinėje Karalystėje. Panašiai socialinių paslaugų tar- 
nybų organizacijos visame pasaulyje dabar priverstos pripažinti politinės 
sistemos primetamus (arba mėginamus primesti) naujus tikslus, susijusius su 
pigesnėmis paslaugomis, privatizavimu ir pagalba sau. Įgyvendinant šiuos 
tikslus, taip pat gali prireikti iš dalies pertvarkyti turimas arba sukurti naujas 
organizacijas. Prancūzijoje poreikis greitai veikti nepriklausomai nuo esamų 
organizacijų struktūros sukūrė administrations de mission, kurioms duodamas 
labai konkretus uždavinys, o dažnai nustatomas ir konkretus jų gyvavimo 
laikas!?2. Organizacijoms, kurios laikinos ir įpareigotos tam tikru būdu tvar- 
kyti reikalus, iškyla tokios problemos, kurios būdingos ne tik įstaigoms, spren- 
džiančioms vidaus reikalus. Pavyzdžiui, daugelio Vakarų valstybių užsienio 
reikalų ministerijoms vis dar didelę įtaką daro „Miuncheno mentalitetas“, 
peršantis mintį, kad visoks mėginimas daryti kompromisus su priešu yra 
silpnumo ženklas ir tolesnių grasinimų bei reikalavimų įžanga. 

Paskutinis skirtumo tarp organizacijos pripažįstamų tikslų ir tikslų, ku- 
riuos ji turėtų pripažinti kitų nuomone, pavyzdys būdingas daugeliui trečiojo 
pasaulio šalių, paveldėjusių iš jų ankstesnių kolonijinių šeimininkų iš esmės 
elitines ir konservatyvias valstybines tarnybas. Šios valstybinės tarnybos daž- 
nai nebuvo organizuojamos arba telkiamos taip, kad galėtų pradėti įgyven- 
dinti reikiamas didžiules socialinės ir ekonominės plėtros programas, o kai 
kurios iš jų net buvo ideologiškai priešiškos tokioms programoms. Todėl šių 
šalių politiniai lyderiai dažnai rodydavo priešiškumą šiems iš pažiūros ne- 
paklusniems valstybės tarnautojams, stabdžiusiems greitų socialinių pokyčių 
programų įgyvendinimą'?. Šiuo atveju pagrindinė problema, kalbant apie 
tikslų nustatymą, yra tai, kad viešosios įstaigos tikslas nebūtinai sutampa su 
įgaliojimus suteikiančios įstatymų leidžiamosios valdžios arba oficialiuose 
politiniuose pareiškimuose nubrėžiamu tikslu. Tikslų nustatymas yra politi- 
nis procesas, 0 dažnai ir organizacijos viduje vykstantis politinis procesas, 
kuris slepiamas nuo visuomenės akių ir visuomenės kontrolės. 

Iškėlus klausimą, kaip atsiranda tikslai, galima paklausti, ką daro įstaiga 
tada, kai jai nebėra ko daryti. Yra pakankamai daug ir gana juokingų pa- 
vyzdžių, kai įstaigos seniai nebesiekia viešai deklaruojamų tikslų ir yra iš 
esmės tapusios jų darbuotojų sinekūromis. Mus domina ne stulbinamas jų 

neefektyvumas ir nereikalingumas, o greičiau klausimas, kaip perduodami 
organizacijos tikslai. Būtent, kaip įstaiga gali savo pagrindinius interesus ir 
orientacijas susieti su naujais uždaviniais? Turint omenyje tai, ką pasakėme 
anksčiau, tai turėtų būti sunkus uždavinys, bet organizacijos, siekiančios 
išlikti, patiria tokias transformacijas. Yra daug šitokio tikslo perėmimo pavyz- 
džių privačiose organizacijose; du paprastai nurodomi pavyzdžiai yra March 
of Dimes ir YMCAY?*. Viešųjų organizacijų pavyzdžiai galbūt nėra tokie aki- 
vaizdūs, bet jų yra. Vienas iš dažniausių pavyzdžių Europos valstybėse - tai 
įstaigų, kurios anksčiau rūpinosi kolonijinių teritorijų valdymu, transformavi- 
mas į užjūrio šalių plėtros ir pagalbos neišsivysčiusioms šalims įstaigas. Nors 
geografiniu požiūriu šios įstaigos vis dar turi reikalų daugiausia su tais 
pačiais klientais, jų tikslai, veikla ir politika labai smarkiai pasikeitė. Panašiai 
šaltojo karo pabaiga privertė daugelio šalių kariškius permąstyti savo misiją 
ir prisiimti tokius uždavinius kaip „taikos palaikymas“, susijusius su nauju 
apmokymu ir struktūrų pertvarkymu. Galima matyti, kad įstaigos gali keisti 
tikslus ir juos keičia, bet tam reikia stipraus postūmio tai daryti; paramos, kuri 
teikiama įstaigai iš biudžeto ar visuomenės, praradimas ar jos sumažėjimas 
yra svarbiausias postūmis keistis viešosioms organizacijoms. 

Aptardami organizavimą tikslo pagrindu, daugiausia kalbėjome apie įstai- 
gas, kurios turi arba bent jau tikisi turėti pastovią misiją ir ilgai bei sveikai 
gyventi. Tačiau turime atsiminti, kad vyriausybės kartais mėgina skirti užda- 
vinį trumpalaikėms, laikinoms organizacijoms. Taip būna tada, kai iškelia- 
mas tikslas suteikti ypatingos rūšies paslaugą arba koordinuoti kitų, beveik 
nuolat veikiančių organizacijų jau įgyvendinamas programas. Nors kasdienė 
išmintis sako, kad laikinos viešosios organizacijos yra nuolatinės, vis dėlto 
turėtume patyrinėti tai, kaip naudojamasi trumpalaikiais problemų spren- 
dimais. 

Vieną šio tipo organizacijų formą lemia poreikis koordinuoti veiklą tokiose 
politikos srityse, kuriose tam tikrą vaidmenį atlieka daugelis organizacijų, bet 
nė viena iš jų nevaidina pagrindinio vaidmens. „Drug Czar“ ir „AIDS Czar“ 
tarnybų sukūrimas Jungtinėse Valstijose yra šios strategijos pavyzdys. Iš da- 
lies tai panašu į centrinės įstaigos steigimą, bet dviem aspektais šis procesas 
kitoks. Pirma, šios organizacijos turėtų būti laikinos institucijos, kurios egzis- 
tuos tol, kol bus „išspręsta“ problema. Antra, šios įstaigos, užuot mėginusios 
koordinuoti visos vyriausybės politiką ir galimas išlaidas tose srityse, spren- 
džia vienintelę problemą ir bendradarbiauja su nedaugeliu organizacijų. Iš 
tiesų šios įstaigos dažnai tampa politikos srities advokatėmis ir teisėjomis 
iškilus ginčams tarp besivaržančių organizacijų, o ne menkų išteklių (pinigų, 
personalo, įgaliojimų) skirstytojomis toms organizacijoms. | 

Kita organizacinė priemonė koordinavimo problemai konkrečioje politikos 
srityje spręsti — tai kurti tarpministerinius ir tarpdepartamentinius komitetus. 
Viena iš labiausiai išplėtotų tokio tipo struktūrų egzistuoja Prancūzijoje. Ją 
sudaro trijų lygių (valstybės tarnautojų, ministerijų ir prezidento) komitetai, 


turintys spręsti konfliktus ir šalinti dubliavimą'?? 


„ Užuot pasitelkus vienintelį 
„carą“, turintį galią įdiegti tą koordinavimą, griebiamasi šio modelio, kurį 
taikant koordinavimas būna derybų ir keitimosi informacija rezultatas. Gana 
panašų modelį galima rasti Skandinavijos šalyse, mat čia prie ministerijų 
sukurti platūs patariamieji komitetai. Paprastai į šiuos komitetus įtraukiami 


atstovai iš kitų ministerijų, turinčių interesų ir veikiančių toje politikos srityje'?ė, 


Reziume 


Aptarėme keturis pagrindinius valdymo ir viešojo administravimo organi- 
zavimo metodus. Kaip minėjome, ribos tarp šių kategorijų ne visada 
aiškios. Aišku tik tai, kad nė vienas iš jų neleidžia tobulai išspręsti viešųjų 
paslaugų organizavimo problemos ir visi jie turi savo pranašumų ir trūkumų. 
Sprendimas, kurį metodą taikyti, turėtų priklausyti nuo dviejų faktorių. Vie- 
nas — tai teikiamos paslaugos pobūdis. Kai kurios paslaugos, pavyzdžiui, 
policijos ir priešgaisrinės apsaugos, turi būti išsklaidytos po zonas, o kitas 
paslaugas galima labai gerai teikti esant labai centralizuotai struktūrai. To- 
kios paslaugos kaip apskaita, atrodo, geriau teikiamos, kai visi ekspertai 
sutelkti vienoje vietoje, o kitos geriau teikiamos ekspertinei tarnybai esant 
išsklaidytai. Viešosios tarnybos architektas turi būti tikras, kad supranta ku- 
riamos organizacijos teikiamos paslaugos pobūdį. 

Antras faktorius - politinės sistemos, kurioje veikia mūsų architektas, po- 
būdis. Pavyzdžiui, kalbos, rasės ar kito pirmykščio sentimento pagrindu gi- 
liai suskaidyta politinė sistema funkcionuoja geriau, kai kuo daugiau funk- 
cijų organizuojama teritorijų arba klientūros pagrindu. Kita vertus, visuomenė, 
vertinanti ekspertizę ir kontrolę, funkcionuoja geriau, kai kuo daugiau orga- 
nizacijų sukurta tikslo pagrindu. Viešųjų organizacijų pobūdis turi atitikti ne 
tik organizavimo teoretikų norus, bet ir politines valstybės realijas. 


VIDINĖ ORGANIZACIJA 


Iki šiol daugiausia nagrinėjome problemas, kaip organizuoti viešąją tar- 
nybą valstybės lygiu, ir šiek tiek svarstėme problemas, kurios iškyla įstaigoms 
ir yra analogiškos iškylančioms makroanalizės lygiu. Dabar trumpai aptarsime 

viešojo sektoriaus įstaigų vidines organizacines ir vadybos problemas, ypač 
hierarchinės kontrolės ir bendravimo įstaigoje problemas. 

Hierarchinė kontrolė, arba komandų grandinė, ir su ja susijęs poreikis 
perduoti informaciją ir sprendimus yra pagrindinis formalių organizacijų 
tyrimo branduolys!??. Tie, kurie kuria aiškios, piramidinės organizacijos sche- 
mas, remiasi prielaida, kad hierarchijos viršuje esantys asmenys atsakingi už 
daromus sprendimus ir kad jų sprendimai privalomi visiems organizacijos 
nariams. Panašiai daroma prielaida, jog valdinių užduotis yra perduoti visą 
reikšmingą informaciją viršūnėms, kad čia būtų galima priimti teisingus spren- 
dimus. Nelaimei tų, kurie norėtų, kad organizacijos funkcionuotų kaip tik 
šitaip, toks tvarkingas organizacijų valdymas tikrovėje būna retai. Daugelio 
autorių teigimu, organizacijos geriausiai suprantamos aiškinant jas ne kaip 
hierarchinę, o kaip kooperacijos ir derybų sistemą!2. Taip suprantant orga- 
nizacijas, visi organizacijos lygiai laikomi turinčiais išteklių ir valdžios!??. 
Vadinasi, valdyti — tai sudarinėti koalicijas, o ne duoti komandas. 

Nehierarchinis požiūris į organizacijas gali būti ypač pritaikomas viešajam 
sektoriui. Pirmiausia viešojo sektoriaus organizacijų darbo sėkmė ar nesėkmė 
nėra aiškiai apibrėžta; čia nėra analogo pelnui, kurio siekiama verslo pasau- 
lyje!3?. Vadybininkai nėra tokie tikri dėl įsakymų, kuriuos turi duoti, ir dėl 
santykinio darbuotojų veiklos efektyvumo. Be to, daugumos viešojo sektoriaus 
organizacijų darbuotojai yra etatiniai - arba beveik etatiniai — valstybės tar- 
nautojai. Todėl šiame sektoriuje sunku pritaikyti daugelį drausminimo prie- 
monių ir paskatų, taikomų privataus sektoriaus organizacijose!?!. Trečia, dėl 
jų viešojo pobūdžio valdymo organizacijos privalo atsižvelgti ne tik į savo 
darbuotojus, bet ir į savo klientus, kai būna sudarinėjamos koalicijos. Taigi 
jos turi būti ypač jautrios klientų ir su jais nuolatos bendraujančių žemesniojo 
rango darbuotojų poreikiams. Galiausiai daugumoje viešųjų organizacijų po- 
litinis ir valstybinės tarnybos personalai yra susipynę, todėl dažnai skiriasi 
ilgalaikis asmenų atsidavimas organizacijai, skiriasi jų motyvacijos, taip pat 
ir nuomonės dėl to, kada įgyvendinti permainas. Dėl visų šių faktorių 
veiksminga viešųjų organizacijų vadyba tampa itin sunkiu uždaviniu. 

Pagrindinis hierarchinės kontrolės tikslas yra pasiekti, kad organizacijos 
valdiniai veiktų vienodai. Manoma, kad vienas iš biurokratinės organizacijos 
požymių ir pranašumų yra tai, kad organizacijos priimamiems sprendimams 
neturi įtakos darbuotojo veiksmų laisvė ir jo užgaidos. Toks vienodumas ir 
numatomumas ypač svarbūs viešosioms organizacijoms, nes jos turi būti 
garantuotos, kad su klientais elgiamasi nešališkai ir gerbiamos jų teisės. 
Mėginančių valdyti organizacijas nelaimei, asmenys vertina veiksmų laisvę ir 
valdžią ne tiek todėl, kad galėtų įnoringai elgtis su klientais, o todėl, kad 
galėtų parodyti asmeninę iniciatyvą. Be to, jiems patinka užmegzti asmeni- 

nius santykius - pavyzdžiui, santykius, kurių griežtai nereglamentuoja orga- 
nizacijos taisyklės, — tiek su viršininkais, tiek ir su valdiniais. Daugelis for- 
malių organizacijų linkusios panaikinti tokias galimybes savo nariams, nors 
tai turi neigiamų padarinių ir asmenims, ir sumenkina organizacijos galimy- 
bes siekti savo tikslų. Palikdami nuošalyje padarinius asmenims, žvilgterėki- 
me į galimus padarinius organizacijai. 

Vienas iš svarbiausių padarinių yra organizacijos sluoksnių izoliavimasis 
vienas nuo kito!?2. Viršininkų ir valdinių santykiai tampa nelankstūs, ir tarp 
sluoksnių darosi įmanomas beveik vien formalus bendravimas. Kiekvienas 
sluoksnis tampa socialiai izoliuotas nuo kitų sluoksnių, ir kiekvienas linkęs 
susikurti savas paklusimo viršininkų nurodymams normas. Šios normos retai 
pažeidžia formaliąsias organizacijos taisykles; atsiranda tendencija rituališ- 
kai paklusti taisyklėms ir nurodymams, nors šitaip galbūt griaunami tikrieji 
organizacijos tikslai. Tad skundus dėl biurokratijos popierizmo ir neveiks- 
mingumo gali smarkiai lemti tai, kad žemesnieji ešelonai jaučia poreikį ap- 
sisaugoti nuo viršininkų besąlygiškai laikydamiesi taisyklių ir atsisakydami 
imtis bet kokios šių taisyklių nereglamentuojamos asmeninės iniciatyvos, kuri 
gali vėliau užtraukti jiems nuobaudų. Jie paklūsta iš tikrųjų, bet, paradoksalu, 
paklusdami taisyklėms, jie gali sumažinti organizacijos veiklos efektyvumą ir 
veiksmingumą. Čia atsiskleidžia kitas tikslo pakeitimo aspektas - taisyklės 
tampa tikslu sau, o ne priemone organizacijos tikslams įgyvendinti. Nors 
sluoksnių izoliacija ir formalus paklusnumas tam tikru mastu yra visuotinis 
reiškinys, jis itin būdingas kai kurioms kultūroms, ypač toms, kurios nemėgs- 
ta tiesioginių valdžios santykių!??. 

Su sluoksnių izoliacija susijusi organizacijoms būdinga tendencija kurti 
dubliuotus bendravimo kanalus, kurie gali būti naudingi organizacijos kon- 
trolei'?*. Dubliavimo taktiką pasirinko prezidentas Franklinas Rooseveltas 
norėdamas neleisti egzistuojančioms įstaigoms sabotuoti arba atidėlioti Nau- 
jojo kurso programų įgyvendinimą. Dvigubų hierarchijų egzistavimas sovietų 
administravimo praktikoje galbūt buvo kraštutinis dubliavimo atvejis, skirtas 
kontroliuoti informaciją ir veiklą visose administracinio proceso pakopose. 
Pasibaigus Komunistų partijos valdymui, hierarchinis lojalumas partijai buvo 
pakeistas tokiu pat lojalumu prezidentui. Tam tikru mastu ministerijų cabinets 
Prancūzijoje ir Belgijoje ir Prezidento vykdomoji valdyba Jungtinėse Valstijose 
yra kitas atvejis, kai dubliuojančios struktūros naudojamos administravimui 
kontroliuoti. Downsas toliau mini galimybę steigti iš dalies tapačias ir dub- 
liuotas struktūras kaip priemones garantuoti, kad organizacijos vadovausis 
palyginti nešališka informacija!“?. Panašiai Niskanenas ir kiti autoriai, 

nagrinėjantys viešąją biurokratiją ekonominiu požiūriu, teigė, kad dubliavi- 
mas ir konkurencija gali padidinti valdymo efektyvumą ir sumažinti jo išlai- 
das“*. Įdomu, kad, remiantis visomis šiomis schemomis, reikia kurti organi- 
zacijas, nesuderinamas su tokiomis organizacijomis, kurias galėtų ginti 
tradiciniai vadybos ir viešojo administravimo teoretikai, pasak kurių, du svar- 
biausi tinkamos organizacijos elementai yra vienodos komandos ir dubliuotų 
funkcijų nebuvimas. 


ORGANIZACIJOS VIDINĖS STRUKTŪROS VARIANTAI 


Vidinės organizacijos problemos yra bendros, todėl galima tikėtis tiek 
nacionalinių valstybių, tiek ir konkrečios administruojamos politikos srities 
ypatybių įvairovės. Čia išryškėja skirtumai tarp vakarietiškų ir nevakarietiškų 
sistemų, arba išsivysčiusių ir neišsivysčiusių šalių!?7. Nors Vakarų kultūroms 
būdingi dideli skirtumai, jos labiau negu nevakarietiškos kultūros pripažįsta 
beasmeniškumą, hierarchiją ir biurokratiją. Todėl galima tikėtis, kad anksčiau 
nurodyti biurokratijos veiklos sutrikimai turėtų labiau išryškėti nevakarietiš- 
kose kultūrose, jeigu čia būtų mėginama įdiegti tokią sistemą. Daugeliu atvejų 
mėginimai nuasmeninti administravimą ir politiką pasitelkiant taisykles ir 
procedūras pasirodė visai neveiksminga priemonė. Daugumos biurokratijų 
nevakarietiškame pasaulyje formalios struktūros gana smarkiai sutampa su 
Vakarų administravimo struktūromis. Iš dalies tai lemia kolonijinis palikimas, 
o iš dalies - poreikis atitikti tam tikrus formalius reikalavimus siekiant gauti 
išsivysčiusių valstybių ir tarptautinių organizacijų paramą. Tačiau paprastai 
šios struktūros veikia gerokai kitaip, negu turėtų veikti pagal jų formą: nebiu- 
rokratiniai kriterijai apskritai išstumia formaliai struktūrai būdingas taisyk- 
les, procedūras ir hierarchiją. Kai kuriuos biurokratijos veiklos sutrikimus, 
susijusius su bendravimu, galima pašalinti kliaujantis bendruomeniškumu ir 
taikant nebiurokratinius kriterijus samdomiems tarnautojams. Panašiai gali- 
ma pašalinti kai kurias problemas, kurias kelia nelankstus elgesys su klien- 
tais. Tokiu atveju atsisakoma to, kas apskritai leidžia pagrįsti patį biuro- 
kratinės struktūros egzistavimą, būtent atsisakoma vienodai elgtis su klientais. 
Tačiau toks nevienodas elgesys nėra labai vertinamas trečiojo pasaulio šalyse, 
ir čia jis gali būti laikomas tokiu pat amoraliu, kokiu vakariečiai galėtų laikyti 
kyšininkavimą arba nepotizmą. Vakarų valstybėse gana smarkiai skiriasi po- 
žiūriai į tai, kas yra veiksminga biurokratija. Šie požiūriai buvo išnagrinėti 
aptariant šių šalių „administracines kultūras“!?š. Svarbu tai, kokiu mastu 
kultūriniai skirtumai lemia, ar biurokratijos veikla sutriko lengvai, ar sunkiai. 
Viena iš tendencijų, kurią nurodė Crozier svarstydamas šias problemas, yra 

ta, kad vyraujančios bendrosios valdžios ir lygybės sampratos daro įtaką 
biurokratinei organizacijų struktūrai??. Pavyzdžiui, jis pažymėjo, kad galbūt 
apibendrinti pagarbos ir valdžios pripažinimo modeliai lemia tai, jog Brita- 
nijos laivų organizacinė struktūra apskritai kur kas paprastesnė ir mažiau 
priklausoma nuo beasmenių taisyklių negu analogiška amerikiečių laivų struk- 
tūra. Akivaizdu, kad amerikiečių įgulos socializuotos individualistiškesne 
dvasia, jos buvo mažiau linkusios pripažinti asmeninį viršininko autoritetą, 
todėl reikėjo nustatyti formalias taisykles, padedančias pašalinti asmeniškumo 
elementą. Kitame spektro gale yra visuomenės, kurios pripažįsta ir gerbia 
valdžią ir kuriose turintys valdžią asmenys traktuoja savo vaidmenis šiek tiek 
paternalistiškai. Tokios visuomenės gali turėti palyginti paprastas organiza- 
cines struktūras ir palyginti mažai biurokratinių taisyklių, bet vis dėlto jų 
nariai gali elgtis labai vienodai. Nagrinėdami įvairiose šalyse vyraujančius 
požiūrius į vadybą, Haire'as, Ghiselli ir Porteris priėjo išvadą, kad Vakarų 
valstybes galima skirstyti į kelias atskiras grupes pagal vyraujančias vadybos 
vaidmens sampratas: tai Šiaurės, Anglijos-Amerikos ir Lotynų-Europos gru- 
pės'*?. Skirtumai tarp šių grupių gana subtilūs, bet jie nurodo reikšmingus 
požiūrių į vadybos praktiką ir valdžią skirtumus, būdingus net Vakarų vals- 
tybėms. Be to, Roosai nustatė, kad kultūriniai skirtumai svarbūs aiškinant, 
kaip turkų vadybininkai supranta savo uždavinius skatinti plėtrą'*'. Nese- 
niai Hofstede'as išskyrė atskiras šalių grupes atsižvelgdamas į skirtingą jų 
vadybos kultūrą!*?. Skirtumai tarp organizacijų tipų taip pat priklauso nuo 
joms keliamų uždavinių. Tai pagrindinis atsitiktinumo teorijos, aiškinančios 
tiek viešojo, tiek ir privačiojo sektorių organizacijų pobūdį, argumentas. Ta- 
čiau, deja, taikant ją viešajam sektoriui, buvo atskleistas tik palyginti menkas 
ryšys tarp šioje teorijoje paprastai nurodomų kintamųjų ir viešųjų organizacijų 
struktūrinimo arba veiklos!“?. 

Kita vertus, Amitai Etzioni pasiūlė naudingą plačių kategorijų rinkinį!**. 
Jis klasifikuoja organizacijas pagal tai, kokios rūšies valdžios savo nariams 
siekia organizacija, ir pagal tai, kokios rūšies paklusnumą organizacijai rodo 
jos nariai. Etzioni skirsto valdžią į prievartinę, apdovanojančią arba norma- 
tyvinę. Organizacijos narių paklusnumas gali būti susvetiminantis, apskai- 
čiuojantis arba moralinis. Nors esama mišrių organizacijų, šioje tipologijoje 
nurodomi trys organizacijų tipai: prievartinis-susvetiminantis, apdovanojantis- 
apskaičiuojantis ir normatyvinis-moralinis. Akivaizdu, kad tokios normatyvi- 
nės-moralinės organizacijos kaip bažnyčia ar net smarkiai angažuota viešoji 
įstaiga gali efektyviai veikti turėdamos paprastesnę organizacinę struktūrą, 
mažiau beasmenių taisyklių, o jų veikla sutrinka rečiau, negu kitokio tipo 
organizacijų veikla. Kita vertus, tokiai organizacijai būtų sunkiau modifikuoti 
savo tikslus ir išlaikyti savo personalą negu organizacijai, besiremiančiai 

apdovanojančia valdžia. Yra visų trijų tipų organizacijų, 0 jų vadovai, nors 
galbūt nevadina jų būtent šiais terminais, turi Žinoti, kaip taikyti kiekvieno 
tipo organizacijose tinkamas paskatas. 

Kitos organizacijų klasifikavimo schemos labiau susijusios su jų teikiamų 
paslaugų pobūdžiu. Blau ir Scottas taiko organizacijų klasifikaciją, pagrįstą 
cui bono, arba „kas laimi“, kriterijumi. Dauguma viešųjų organizacijų patenka 
į visuotinės gerovės organizacijų kategoriją, nes pirmutinis laimėtojas būna 
visuomenė apskritai. Kitos viešosios organizacijos būtų paslaugų organizaci- 
jos tuo požiūriu, kad dėl jų veiklos pirmiausia laimi klientai. Tokių organi- 
zacijų pavyzdys - socialinės tarnybos. Veiklos dinamika tų organizacijų, ku- 
rios ketina teikti plačiajai visuomenei paslaugą, paprastai nemokamą ir 
teikiamą be išimčių, kels kitokių organizacinių problemų negu organizacijai, 
ketinančiai aptarnauti tik tam tikrą skaičių asmenų ir patenkinti ypatingus tų 
asmenų poreikius. Be to, visuotinės gerovės organizacijų klientai (paslaugų 
vartotojai) paprastai kur kas mažiau priklausomi nuo tų organizacijų negu 
paslaugas teikiančių įstaigų klientai, todėl dauguma konfliktų tarp paslaugas 
teikiančių organizacijų ir politinių visuomenės apskritai atstovų kyla būtent 
dėl išlaidų ir atsakomybės. 

Vieną iš sėkmingų mėginimų analizuoti organizacijas remiantis kai ku- 
riais atsitiktinumo teorijos aspektais galima rasti Perrowo (taip pat Thomp- 
sono ir Tudeno) darbe!“*. Šioje schemoje mėginama sieti tam tikroje politikos 
srityje iškylančios problemos bruožus su sprendimo, kuris greičiausiai bus 
priimtas, tipu!*?. Nors abi schemos (žr. 4.1 schemą) turėtų būti pritaikomos 
visur, jos taip pat tinka viešojo administravimo institucijų problemoms su- 
prasti. Thompsono ir Tudeno schemoje yra tie patys sutarimo dėl tikslų ir 

4.1 schema. Administravimo politinių problemų tipologija. 


Šaltiniai, Paimta iš: James D.Thompson and Arthur Tuden, „Strategy, Structure 
and Process of Organizational Decision“, in Comparative Studies in Administration (Pit- 
tsburgh: University of Pittsburgh Administrative Science Center, 1959); Charles Perrow, 
Organizational Analysis (Belmont, Cali:t Wadsworth, 1970), p. 80-91. 

sutarimo dėl priemonių tarp viešųjų institucijų variantai, kokie egzistuoja 
apskritai. Dėl 4.1 schemoje pateikiamų pavyzdžių gali sutikti ne visi, bet šie 
pavyzdžiai turi parodyti, kad, pirma, tokių variantų yra, ir antra, kad jie turės 
padarinių viešosioms organizacijoms. Panašiai Perrowo schema, daugiausia 
grindžiama technologijos ir žaliavų charakteristikomis, taip pat duoda pa- 
vyzdžių iš viešųjų organizacijų srities, o jos pamatinė prielaida ta, kad orga- 
nizacijos, susiduriančios su tokia stabilia (arba stabilizuota) žaliava kaip 
kalėjimai savo organizacine struktūra labai smarkiai skiriasi nuo organiza- 
cijų, susiduriančių su tokia iš esmės nežinoma medžiaga kaip tyrimų ir plėt- 
ros institucijos!4*. Žinoma, asmenų, kurie galbūt dirbs tokiose institucijose ir 
jiems iškeltų uždavinių ypatybės taip pat daro poveikį, bet naudinga žvilg- 
terėti, koks būna atitikimas tarp organizacijų ir žaliavos - dažniausiai žmo- 
giškos, — su kuria jos privalo turėti reikalų. 


REORGANIZACIJA 


Iki šiol administracines struktūras nagrinėjome statiškai, žiūrėdami į jas 
tarsi į sustingusią fotografiją. Tačiau tiek analitikų, tiek ir daugelio valdžios 
žmonių nelaimei, toks stabilumas retai pasiekiamas, o valdymo struktūra 
smarkiai keičiasi ir būna reorganizuojama. Todėl galbūt korektiškiau būtų 
žvilgterėti į judantį vaizdą. Atrodo, kad tais atvejais, kai vyriausybėms belieka 
nedaug ką daryti arba kai jos jaučiasi bejėgės įgyvendinti realius pokyčius, 
jos imasi reorganizacijos!*?. Taip elgdamosi jos bent jau gali atrodyti kažką 
padariusios ir gali pasakyti savo kritikams, kad, siekdamos išspręsti proble- 
mas, jos įgyvendina kai kurias permainas. Tuo neneigiame, kad reorganiza- 
cija gali ką nors pakeisti, nes pati valdymo struktūra daro veiklą kitokią. 
Tačiau organizaciniai pokyčiai nėra, kaip mano kai kurie politikai ir viešojo 
administravimo tyrinėtojai, panacėja. 

Devintasis dešimtmetis buvo aktyvios organizacinės veiklos valdymo sri- 
tyje laikas. Viena įprasčiausių tos veiklos formų buvo didelių kabineto minis- 
terijų suskirstymas į mažesnes, beveik savarankiškas organizacijas, vadina- 
mas agentūromis (Jungtinė Karalystė), specialiosiomis veikiančiomis 
agentūromis (Kanada) ir dar kitaip. Kraštutiniausiu atveju - Naujojoje Zelan- 
dijoje ši organizavimo forma vyriausybei palieka labai nedidelį vaidmenį ir 
perkelia daugumą veiksmų į beveik savarankiškas įstaigas, arba „korporaci- 
jas“!50. Dėl šių naujų organizacinių formų vyriausybių politiką įgyvendinan- 
čios struktūros darosi panašios į švediškąsias. Šių reformų poveikis buvo tas, 
kad buvo garantuota didesnė politiką įgyvendinančių organizacijų autonomi- 
ja ir buvo padidinta jų atskaitomybė visuomenei panaudojant ne įprastinės 
politines, bet rinkos priemones. 

Daugelis bandymų reformuoti devintajame ir dešimtojo dešimtmečio pra- 
džioje buvo daugiau procedūrinio negu struktūrinio pobūdžio. Kaip priemo- 
nė suteikti kryptingumą organizacijų veiklai buvo labiau pabrėžiama viešoji 
vadyba, o ne tradicinės valstybinės tarnybos vertybės'?'. Net tokiose šalyse 
kaip Prancūzija ir Skandinavijos valstybės būta plačių sąjūdžių siekiant „su- 
moderninti“ ir „atnaujinti“ valstybinę tarnybą“?ž. Buvo ne tik decentralizuo- 
tos įstaigos ir panašios subministerijų lygio institucijos, bet ir įgyvendinta 
nemažai struktūrinių valstybinės tarnybos sistemų reformų. Konkrečiai, prezi- 
dento Carterio Valstybinės tarnybos reformos įstatyme!?? iškelta aukštesnio- 
sios vykdomosios institucijos idėja buvo perimta daugelio kitų šalių!?*. Ap- 
skritai šios reformos sukūrė aukštesniųjų vykdytojų kadrus, kuriuos galima 
pasiųsti į viešąjį sektorių svarbioms vadybos problemoms spręsti. 

Kad ir kokios svarbios buvo demokratinėse pramoninėse šalyse įvykusios 
permainos, buvusiose komunistinėse Rytų Europos šalyse vykstančios per- 
mainos dar dramatiškesnės'“. Čia vykusios permainos ne tik pašalino ideo- 
loginį komunistinio režimo pobūdį, bet vertintinos ir kaip mėginimas pasivyti 
per dešimtmečius Vakarų šalyse įvykusias permainas vadybos ir organizavi- 
mo srityse. Visa tai daroma platesnių socialinių, ekonominių ir politinių per- 
mainų bei sąlygiško ekonominio skurdo kontekste. Uždavinys milžiniškas, ir 
kol kas anksti komentuoti, ar šios pastangos buvo sėkmingos, ar jos žlugo. 
Tačiau šios šalys yra įdomios laboratorijos, leidžiančios suprasti administra- 
vimo pokyčių procesus. 

Negalime tikėtis šiame viename skyriuje, o gal ir keliose didelėse knygose 
apžvelgti plačią literatūrą apie visose pasaulio šalyse vykstantį valdymo 
reorganizavimą"“*. Tačiau pateiksime keletą principinių pastabų apie admi- 
nistravimo reorganizavimą ir pokyčius palyginamajame kontekste. Pirmoji 
pastaba būtų ta, kad valdymas keičiasi dažniau, negu mano daugelis žmonių. 
Viena tyrinėtojų grupė teigia, kad valdymo organizacijos esančios beveik 
nemirtingos: kartą sukurtos, jos niekada neišnyksta ir retai keičiasi. Ši tyrinė- 
tojų grupė labai populiari visuomenėje - ypač tarp tų, kurie paprastai kritiškai 
nusiteikę valdžios atžvilgiu, tačiau tarp jos šalininkų yra ir akademinių sluoks- 
nių atstovų!??. 

Tačiau neatrodo, kad tokie apibūdinimai kaip nemirtingumas ir nekinta- 
mumas būtų tikslūs: valdymo organizacijos keičiasi labai dažnai. Viename 
Jungtinių Valstijų valdymo organizacijų tyrime atskleidėme, kad laikotarpiu 
nuo 1933 iki 1986 m. įvyko beveik du tūkstančiai organizacinių federalinio 
valdymo pokyčių“š. Kai kurie iš jų reiškė organizacijų panaikinimą, kai kurie 
buvo susiję su visiškai naujų organizacijų kūrimu, bet dauguma buvo jau 
egzistuojančių organizacijų ir jų grupių reorganizavimai ir pakeitimai. Pana- 
šų vaizdą randame tyrinėdami Jungtinės Karalystės organizacijas, o šiek tiek 

hipotetiškesnė Švedijos ir Prancūzijos valdymo struktūrų analizė taip pat 
atskleidžia panašius organizacinius pokyčius!??. Taigi, žvelgiant į valdymą 
iš pakankamai didelio nuotolio, jis atrodo nekintamas - pavyzdžiui, Jungti- 
nėse Valstijose atsirado tik devyni nauji kabineto departamentai nuo to laiko, 
kai buvo suformuotas pirmasis kabinetas, bet įsižiūrėjus atidžiau, stabilumo 
įvaizdį greitai pakeičia reorganizacijos ir pokyčių vaizdas. Todėl reikia ge- 
riau suprasti organizacinius pokyčius, negu juos suprantame dabar. 

Antra pastaba dėl reorganizacijos būtų ta, kad ji yra reikšminga, bet ne per 
daug smarkiai. Reorganizacija kartais juodinama tiesiog kaip kaladėlių per- 
statinėjimas organizacijos schemose. Taip gali būti, tačiau paprastas organi- 
zacijos vietos pakeitimas gali lemti, kaip ji veikia ir įgyvendina viešąją poli- 
tiką'6?. Pavyzdžiui, Jungtinių Valstijų pakrančių apsauga per savo dviejų 
šimtmečių istoriją buvo priskiriama daugeliui kabineto ministerijų; o neseniai 
ji buvo iš Finansų ministerijos perkelta į Susisiekimo ministeriją. Šis perkėli- 
mas reiškia, kad dabar ji daugiau turi Žinių apie laivų saugumą ir mažiau - 
apie kontrabandą. Tad reorganizacija gali padaryti subtilų, bet vis dėlto realų 
poveikį politikos modeliui, kurį lemia valdymo organizavimas. 

Kita vertus, reorganizacija dėl efektyvumo gali būti, kaip teigė vienas 
mokslininkas ir praktikas, „žaltvykslė“!*'. Efektyvumo požiūriu visos organi- 
zacinės formos gali būti vienodai geros arba blogos. Tai reiškia, kad didesnę 
reikšmę efektyvumui negu pasirinkta konkreti organizacijos forma paprastai 
turi tokie platūs veiksniai kaip viešas ar neviešas organizacijos pobūdis ir 
konkreti organizacinė visuomenės kultūra. Atrodo, kad efektyvumo požiūriu 
reorganizacija būna naudingiausia paprasčiausiai todėl, kad ji tiesiog vyksta; 
organizacijos sukrėtimas atliekant jos reorganizavimą gali būti tiek pat nau- 
dingas kaip ir bet kuris kitas pasirenkamas organizacinis pavidalas. Net 
tokie drastiški organizaciniai pokyčiai kaip privatizavimas gali duoti tik 
efemerišką naudą. Šie atradimai, liečiantys reorganizaciją, nesutrukdė politi- 
kams, praktikams ir akademinių sluoksnių atstovams skirti daugybę laiko ir 
energijos svarstant ir ginant konkrečias reorganizacijas. Pernelyg patrauklų 
ir paprasta atsisakyti reorganizacijos tiesiog todėl, kad ji gali atnešti nedaug 
apčiuopiamos naudos. 

Paskutinė pastaba dėl reorganizacijos būtų ta, kad akivaizdu, jog tai po- 
litinis klausimas. Lengva pamanyti, jeigu tikima, kad iš tiesų įmanoma pa- 
siekti didesnį efektyvumą, arba tikima tik ką aptarta gero administravimo 
išmintimi, jog reorganizacija pirmiausia yra vadybinė arba administracinė 
veikla. Tačiau į struktūrinius valdymo keitimus geriau žvelgti kaip į priemo- 
nę, duodančią politinę naudą. Kartais, o galbūt dažniausiai, ta nauda būna 
simbolinė. Reorganizacinė veikla yra rodiklis, kad vyriausybė sprendžia prob- 
lemą ir iš tikrųjų šiek tiek domisi piliečiais, kuriems iškyla ta problema. Kita 

vertus, kartais politinė nauda gali būti reali. Pavyzdžiui, valdymo reorgani- 
zavimas daugiatautėje visuomenėje gali suteikti grupei, kuri save traktuoja 
kaip engiamą dominuojančios kultūros, didesnes galimybes atstovauti sau, 
kai būna priimami sprendimai, ir galbūt tvarkyti kai kuriuos savo reikalus'*?. 
Net kai problemos nesusijusios su etniniu jautrumu, reorganizacija gali su- 
teikti didesnę galią kai kurioms grupėms. Pavyzdžiui, beveik nuolatos vyks- 
tantis Prekybos ir pramonės ministerijos reorganizavimas Jungtinėje Karalys- 
tėje suteikė įvairiopos naudos įvairioms grupėms, kurioms rūpėjo įvairios šios 
šalies ekonominės plėtros ir regioninės problem 5s!?3. 

Apskritai vyriausybės ir toliau mėgina tinkamai sutvarkyti savo organiza- 
cinę struktūrą, bet jų pastangos gali būti pasmerktos žlugti. Galbūt nėra 
tobulos struktūros, o tik daugiau ar mažiau patenkinamos struktūros. Tačiau 
reorganizacija vis dar yra labai vertinama veikla valdymo srityje. Iš dalies ji 
vertinga todėl, kad gali pageidautina linkme nukreipti politikos rezultatus 
tais atvejais, kai keičiasi bendravimo ir įtakos kryptys. Ji taip pat vertinga kaip 
politinis kai kurių visuomenės problemų ir elementų svarbos pripažinimas. Jei 
tik suprantama reali, taip pat ir simbolinė valdymo reorganizavimo vertė, jis 
nebūtinai yra toks laiko švaistymas, kokiu kartais manoma jį esant. 


REZIUMĖ 


Šiame skyriuje buvo apžvelgta sudėtinga viešųjų organizacijų struktūros 
tema. Čia buvo supažindinama su kylančiomis problemomis ir klausimais, o 
ne pateikiami aiškūs atsakymai į tuos klausimus. Vis dėlto turi būti aišku, kad 
viešojo administravimo sutvarkymas ir pertvarkymas nėra vien techninis klau- 
simas. Yra plačių klausimų, liečiančių visą administravimo sąrangą, ir į juos 
privalo atsakyti ne valstybinė tarnyba, o politiniai lyderiai ir konstitucijų 
kūrėjai. Savo ruožtu jų atsakymai gali turėti milžinišką įtaką viešojo administ- 
ravimo sąrangos efektyvumui ir tam, kiek visuomenė patenkinta ta sąranga. 

Be šių klausimų, daugybę problemų kelia vidinė įstaigų organizacija ir 
viešosios veiklos vadyba. Šiuos klausimus reikia nagrinėti atsižvelgiant į 
konkrečios šalies situaciją ir į keliamų uždavinių pobūdį. Tačiau pagrindinis 
organizavimo analizės uždavinys yra sukurti tokias organizacijas, kurios 
duotų pareigūnams bent jau galimybę efektyviai teikti paslaugas gyvento- 
jams. Šito negali garantuoti jokia organizacijos schema ar pareigų lentelė, 
todėl pagrindinis vadovo uždavinys - sukurti tokią galimybę, o galbūt pada- 
ryti ją įmanomą. Galutinę įstaigos veiklos sėkmę arba nesėkmę lemia čia 
dirbantys Žmonės. 

Penktas skyrius 


Ankstesnieji skyriai iš esmės buvo šio ir kitų trijų skyrių pagrindas. Mes 
aptarėme viešojo administravimo ir jo aplinkos sąryšį nagrinėdami socialinį 
ir ekonominį administravimo foną, jo kultūrinę terpę, viešosios administraci- 
jos mėginimus burti personalą iš tos aplinkos, taip pat biurokratijos organi- 
zacinės struktūros modelius. Šiame skyriuje pradedame nagrinėti politikos 
santykį su viešuoju administravimu bei su administratorių daromais politi- 
niais sprendimais. Kartais patrauklu apie viešąjį administravimą galvoti kaip 
apie vadybą, bet tai būtų klaida. Administracijos santykis su formaliais ir 
neformaliais politikos veikėjais visuomenėje turi didžiulę įtaką administrato- 
rių elgesiui ir jų sprendimams. Šiame ir tolesniuose skyriuose nagrinėsime 
šios įtakos mastą ir būdus, kuriais ji daroma. 

Galbūt geriausia pradėti šį svarstymą dar kartą pabrėžiant, jog tebėra 
svarbi sena valstybinio gyvenimo išmintis, kad politika ir administravimas — 
atskiri dalykai ir kad verta juos skirti tiek analizuojant valdžios institucijas 
bei jų veiklą, tiek ir tai, kaip tvarkomi viešieji reikalai!. Nors daugybė autorių 
mėgino paneigti šią išmintį, ji pasirodė esanti stulbinamai gyvybinga ir vis 
atgimsta daugybėje politinių sistemų*. Todėl turime daryti prielaidą, kad ši 
išmintis, net jeigu ji nėra visai ar nors iš dalies teisinga analitinių požiūriu, 
vis dėlto praverčia administratoriams ir politikams. Kas lemia tai, kad vieni 
ir kiti pageidauja, jog šis dirbtinis dviejų funkcijų atskyrimas išliktų? 

Šis tariamas administravimo ir politikos atskyrimas leidžia administrato- 
riams įsitraukti į politiką (daugiau į organizacinę negu partinę) neužsikrau- 
nant politinės atsakomybės už savo veiksmų rezultatus. Be to, jie gali įsitrauk- 
ti į politikos kūrimą, tariamai taikydami techninius arba teisinius kriterijus 
savo sprendimams, ir išvengti kišimosi politinių veikėjų, kurie kitu atveju 
galėtų atpažinti administratorių daromą politinę arba ideologinę įtaką jų po- 
litikai ir pareikalautų iš jų keisti tą politiką?. Taigi politikai, visuomenė ir net 
patys administratoriai gali administratorių veiksmus traktuoti kaip papras- 
čiausio racionalių, teisinių arba techninių kriterijų taikymo politikos klausi- 
mams spręsti rezultatą. Tokia profesionalaus nešališkumo regimybė gali kitu 
atveju visuomenei nepriimtinus sprendimus padaryti priimtinesnius*. Ši regi- 
mybė, jog daromi racionalūs ir techniniai sprendimai, sustiprėja tada, kai, 
pavyzdžiui, anglų-amerikiečių demokratijose dedamos didelės pastangos pa- 
daryti valstybinę tarnybą politiškai neutralią valdžioje esančių partijų at- 
žvilgiu. 

Politikos ir administravimo atskyrimas taip pat suteikia tam tikrą veikimo 
laisvę politikams, kurie kitu atveju jos neturėtų. Iš esmės, atskyrus šiuos du 
institucinio pasirinkimo tipus, sudaromos tokios palankesnės sąlygos, kad 
daugelį sunkių šiuolaikinės vyriausybės sprendimų gali daryti asmenys, ku- 
riems neteks susidurti su visuomene kituose rinkimuose". Tad toks atskyri- 

mas gali padėti politikams formuoti ar nors daryti įtaką svarbiam sprendimui, 
kurį skelbs „nepolitinė“ institucija, ir ši institucija nebus laikoma atskaitinga 
visuomenei. Be to, ši samprata, kad viešajame gyvenime galima atskirti poli- 
tinį ir techninį sprendimų priėmimo lygius, leido politikams reformatoriams 
daugelį svarbių valstybinių sprendimų maksimaliai atitolinti nuo „politikos“ 
srities — šiuo atveju „politika“ reiškia daugiausia korumpuotą politikos ma- 
šiną ir kitus neigiamus politinio gyvenimo aspektus. Šitaip elgiantis daugelis 
svarbių vyriausybės funkcijų išlaisvinamos nuo šališkos partinės kontrolės ir 
perduodamos nepriklausomoms įstaigoms, biurokratijoms ir technokratiniams 
elitams.“. 

Akivaizdu, šiais atvejais remiamasi prielaida, kad tokioje aplinkoje pri- 
imantys sprendimus administratoriai apsaugomi nuo galimo politinio spau- 
dimo ir dėl tokios izoliacijos gali priimti sprendimus pro bono publico. Tačiau, 
kaip parodysime, šitoks dirbtinis politinių ir administracinių funkcijų atsky- 
rimas, užuot pašalinęs sprendimams daromą politinę įtaką, iš tikrųjų gali 
padaryti juos priklausomus nuo kitokių ir keblesnių politinių įtakų. Manoma, 
kad šios įtakos sukelia daugiau keblumų, nes jos nematomos, todėl piliečiams 
sunku jas atpažinti ir dar sunkiau kontroliuoti. Be to, biurokratijos sugebėjimo 
kurti visuomenę įpareigojančias taisykles, turint omenyje palyginti paslaptin- 
gas jų kūrimo procedūras, gali nepastebėti niekas, išskyrus įžvalgiausius jos 
narius". 

Dar ne visiškai išvarę politinio ir administracinio pasirinkimo atskyrimo 
demoną, dabar galime suprasti, kodėl politikos proceso veikėjams gali kilti 
noras pripažinti tokią doktriną ir kodėl mokslininkai gali pradėti jais tikėti. 
Taigi, nors mokslininkai gali abstrakčiai menkinti politikos ir administravi- 
mo dichotomiją, patyrę, kaip veikėjai suvokia savo vaidmenis, jie priversti 
pripažinti bent jau tai, kad šios funkcijos atskirtos psichologiškai. Todėl 
toliau mes nagrinėsime tiek politinę aplinką, kurioje priimami administraci- 
niai sprendimai, tiek ir šiems sprendimams daromas politines įtakas. Naudin- 
ga atskirti kelias pamatinės administratorių politinės veiklos dimensijas. 

Pirmąją tokią dimensiją galima sąlygiškai vadinti „vidine-išorine“, o gal- 
būt tiksliau — „politika-išlikimas“. Viename šios dimensijos poliuje yra poli- 
tinė veikla įstaigos, kuri, siekdama plėtoti politiką, reaguoja į spaudimo gru- 
pių, šalininkų, politinės vykdomosios valdžios ir kitų šaltinių daromą įtaką. 
Kitame kontinuumo poliuje yra politinė veikla, skirta organizacijai išlaikyti ir 
plėtoti. Mohro terminais sakant, tai tikslingi ir refleksyvūs tikslai*. Šios dvi 
politikos formos realiame gyvenime retai būna taip aiškiai atskirtos, ir kiek- 
viena padeda sėkmingai įgyvendinti kitus tikslus. Tačiau šias dvi formas 
galima skirti turint analitinių tikslų ir siekiant nustatyti, kokio pobūdžio įtaka 

bus greičiausiai daroma ir kokie pagrindiniai politinio konflikto židiniai 
galimi kiekvienai iš jų. 

Antroji administracinės politikos dimensija yra biurokratiškumo, arba for- 
malumo, dimensija. Administratoriai veikia kartu tiek su kitais valdžios pa- 
reigūnais (įstatymų leidėjais, politine vykdomąja valdžia, kitais administrato- 
riais, subnacionalinių vyriausybių atstovais), tiek ir su neoficialiais politikos 
veikėjais (daugiausia su spaudimo grupių atstovais). Šiuos sąveikos atvejus 
ne visada galima aiškiai atskirti, nes pareigūnai dažnai turi nuolatinių įsipa- 
reigojimų konkrečioms suinteresuotoms grupėms, o spaudimo grupės gali 
veikti pusiau oficialiai. Tačiau šiuos atvejus skirti naudinga dėl analitinių 
priežasčių, nes sąveikos stilius, jos legitimumas ir galima įtaka politikai pri- 
klauso nuo to, kokie veikėjai dalyvauja ir už kokios rūšies veiklą įstaiga yra 
atsakinga. 

Dvi viešosios administracijos vykdomos politinės veiklos dimensijos ir 
kiekvienos rūšies veiklos pavyzdžiai pateikiami 5.1 schemoje, kurioje parody- 
ta keturių kategorijų klasifikacija, atsirandanti sukryžiavus dvi dimensijas. 
Pamatysime politizuotus administracinius veiksmus, kurie yra tiek formalūs, 
tiek ir neformalūs ir skirti daugiau arba politikai formuoti, arba išlikti.Vidi- 
nės-formalios administracinės politikos pavyzdys - tai santykis tarp aukštes- 
niojo rango valstybės tarnautojo ir kabineto ministro, kuriam jis turi tarnauti“. 
Natūralu, jog apkrauti gausybe nuobodžių politinių darbų, be to.turintys 
vadovauti didelei biurokratinei organizacijai ministrai vis labiau nepajėgūs 
pakankamai aprėpti daugelio politiškai spręstinų problemų ir su tais spren- 
dimais susijusios informacijos. Kitko ir negalima tikėtis.Tad sprendimai pri- 
imami konsultuojantis su aukštais administracijos pareigūnais arba šie parei- 
gūnai įgaliojami patys spręsti!?. Todėl šitokio pobūdžio ministrų ir valstybės 
tarnautojų bendradarbiavimas pradėjo vyrauti kuriant politiką, ir jį būtina 
geriau suprasti norint numatyti šiuolaikinėse politinėse sistemose vykstančio 
politikos proceso rezultatus. Pasiekta tam tikra pažanga kuriant modelius, 
padedančius tai suprasti, bet juos vis dar reikia iš esmės tobulinti ir koncep- 
tualizuoti!!. 

Išorinė-formali administracinė politika galbūt geriausiai atpažįstama dviem 
aspektais. Pirmasis — tai valstybės biudžeto sudarinėjimo procesas, kuriam 
vykstant administravimo įstaigos turi siekti nuolatinio ir didinamo finansa- 
vimo iš kitų valdžios institucijų. Kai kurie autoriai pažymi, kad tai galbūt yra 
pats svarbiausias administravimo politikos aspektas, nes jis yra būsimų įstai- 
gos programų ašis!2. Politinė veikla tikrai yra milžiniškų įstaigos dedamų 
pastangų pagrindas, ir jai skiriama daug dėmesio populiarioje ir mokslinėje 
literatūroje. Ji reiškia pastangas sutelkti didelę politinę paramą įstaigai, jeigu 
ši tikisi gauti trokštamą finansavimą, todėl tai yra veikla, kurios didelę dalį 

sudaro ir neformali politika - suinteresuotų grupių ir pačios įstaigos lobizmas. 
Antras svarbus išorinės - formalios politikos tipas - atskaitomybės visuome- 
nei politika, kurią vykdydami kiti formalūs dariniai stengiasi pažaboti 
viešosios biurokratijos autonomiją. Visos viešojo sektoriaus institucijos šiek 
tiek įpareigotos stebėti, kad viešoji biurokratija nepiktnaudžiautų jai suteikta 
veiksmų laisve ir veiktų pagal įstatymus, kuriais apibrėžiamos jos organiza- 
cijos, ir pagal jos administruojamus įstatymus. Kadangi šie du „išorinės- 
formalios“ politikos tipai svarbūs šiuolaikinėje politikoje, juos aptarsime at- 
skirai tolesniuose skyriuose“. 

Vidinę-neformalią administracinę politiką galbūt geriausiai apibūdina 
spaudimo grupių ir administracijos santykis formuojant politiką. Faktiškai 
visose politinėse sistemose suinteresuotos (arba spaudimo) grupės mėgina 
paveikti priimamus viešuosius sprendimus"*. Administracijos atvirumą šioms 
galimoms įtakoms ir grupių sėkmę išsikovojant jų trokštamus politinius spren- 
dimus lemia daugelis institucinių, politinių ir kultūrinių faktorių, kuriuos 
reikia toliau svarstyti ir tyrinėti. Tačiau visur, išskyrus pačias totalitariškiau- 
sias visuomenes, paprastai būna daug galimybių veikti grupėms ir daryti 
įtaką biurokratijos vykdomo politikos formulavimo procesui. 


Vidinė Išorinė 
| Administratoriaus / Biudžeto 
Formali ministro sudarinėjimas: 


ryšys atskaitomybė 


Formalumas 


Neformali Administracinis Klientūros 
lobizmas parama 


5.1 schema. Biurokratinės politikos tipai 


Galiausiai išorinę-neformalią administracinę politiką geriausiai apibūdina 
santykiai tarp suinteresuotų grupių, visuomenės apskritai ir valstybės biuro- 
kratų, mėginančių gauti paramą savo programoms įgyvendinti ir tam, kad 
būtų garantuotas nuolatinis jų įstaigos finansavimas sudarinėjant biudžetą. 
Šie biurokratai turi keletą priemonių paveikti net nedėmesingą publiką: tai 
reklama ir teigiamo įvaizdžio diegimas visuomenėje - pavyzdžiui, „jūrų pės- 
tininkams reikia keleto gerų vyrų“!?. Kaip minėjome anksčiau, šis politinės 
veiklos tipas neatsiejamai susijęs su spaudimo grupių sugebėjimu daryti įtaką 
politikai ir su įstaigų sugebėjimu išlikti konkurencijos sąlygomis. 

Turime tam tikrą bendrą administracinės politikos masto ir įvairovės vaiz- 
dą, tad pradedame nuodugniau svarstyti administravimo politiką nagrinėda- 
mi neformalių šių sąveikų aspektą - būtent sąryšį tarp administracijos ir 
spaudimo grupių, politinių partijų ir kitų neoficialių politinių grupių, kurios 
siekia daryti įtaką viešajai politikai arba kuriomis kliaujasi administratoriai 
pagrįsdami savo būsimas programas ir finansavimą. Mūsų svarstymai apie 
politinių partijų ir administracijos sąryšį iš esmės daug trumpesni negu apie 
spaudimo grupes. Taip yra iš dalies todėl, kad didžiausia partijų įtaka, atro- 
do, labiausiai išryškėja per oficialius mechanizmus, kai partijų nariai turi 
formalius vyriausybinius postus ir primeta savo pažiūras biurokratijai. Ka- 
dangi beveik dėl pačios jų esmės politines partijas labiausiai skatina galimybė 
gauti valstybines pareigas, o ne galimybė daryti įtaką politikai lobistine veik- 
la, prasmingiau būtų apžvelgti ne tiek neoficialią, kiek oficialią partijos veiklą. 
Svarbiausia šio apibendrinimo išimtis būtų mažosios partijos, žinančios, kad 
jos turi mažai, o gal apskritai neturi galimybių gauti pareigas ir todėl dau- 
geliu atžvilgių veikia kaip suinteresuotos grupės. 


BIUROKRATIJA IR SPAUDIMO GRUPĖS 


Konfliktas tarp spaudimo grupių pateikiamų reikalavimų ir biurokratijos 
vaidmens priimant sprendimus daugumoje visuomenių yra vienas iš pagrin- 
dinių vyriausybės konfliktų. Viena vertus, turime valdymo instituciją, repre- 
zentuojančią valstybės valdžią, nešališkumą, o Vokietijos Rechtstaat tradicijoje 
netgi teisminį temperamentą. Kita vertus, turime grupes, kurios dėl pačios 
savo prigimties atstovauja tik konkretiems siauriems interesams ir siekia, kad 
valdžia teiktų joms pirmenybę. Šis valstybės ir suinteresuotų grupių vaidmenų 
pasiskirstymas įvairiose politinėse kultūrose suvokiamas skirtingai. Konflik- 
tas tarp jų Norvegijoje gali būti ne toks stiprus kaip, tarkime, Prancūzijoje, o 
abiejose šiose šalyse ne toks stiprus kaip daugelyje mažiau išsivysčiusių 
visuomenių. Tačiau įdomu, kad konfliktas tarp biurokratijos ir suinteresuotų 
grupių daugumoje visuomenių buvo pakankamai sušvelnintas, todėl abiejų 
organizacijų tinklai sugeba ne tik koegzistuoti, bet ir efektyviai bendradar- 
biauti!?. Be to, ypač įdomu tai, kad toms visuomenėms, kurioms būdingas 
pozityviausias požiūris į viešąją biurokratiją — Vokietijoje, Nyderlanduose ir 
Skandinavijos šalyse, - daug geriau pavyko išnaudoti spaudimo grupių vaid- 
menį formuojant politiką negu toms politinėms sistemoms, kurioms būdingas 
menkinamas požiūris į valstybės tarnautojus''. Iš tiesų, palyginti teigiamas 
valstybinės tarnybos vertinimas gali būti reikalingas tam, kad valstybės tar- 

nautojai turėtų veikimo laisvę bendraudami su spaudimo grupėmis ir galėtų 
prisitaikyti prie jų reikalavimų; kad toks bendradarbiavimas būtų sėkmingas. 

Kadangi akivaizdu, kad egzistuoja konfliktas tarp šių dviejų politikos 
veikėjų ir institucijų tinklų, tai kaip jie sugeba taip gerai ir dažnai bendradar- 
biauti formuojant politiką? Pirmiausia, stereotipiškai apibūdinant šių dviejų 
tinklų veikėjų politinius vaidmenis, iš dalies pametami iš akių kai kurie tikrieji 
jų bendravimo aspektai. Valstybinė tarnyba retai kalba arba veikia kaip vie- 
ninga visuma. Ji suskirstyta į daugybę organizacijų, kurių kiekviena turi savų 
siaurų politinių interesų, 0 šie neretai sutampa su kurios nors spaudimo 
grupės interesais. Taigi biurokratijos įstaigos, ypač viešoji biurokratija tokios 
decentralizuotos valstybės, kokia yra Jungtinės Valstijos ar Skandinavijos 
šalys, iš tikrųjų gali turėti daug bendra su interesų grupėmis, kurioms rūpi tie 
patys politikos klausimai. Negana to, spaudimo grupės daugumoje Vakarų 
demokratijų suprato, kad veikdamos politikoje ne taip savanaudiškai, jos gali 
sau ir savo nariams gauti daugiau politinės naudos ilgalaikėje perspektyvoje. 

Antra, konfliktas tarp suinteresuotų grupių ir biurokratijos būna minimalus 
todėl, kad jos galėtų įgyvendinti savo tikslus. Administratoriams reikia spau- 
dimo grupių politinės paramos ir jų turimos įtakos dėl išorinių jų ryšių su 
kitomis politinėmis institucijomis, taip pat jiems reikia spaudimo grupių tei- 
kiamos informacijos formuojant ir ginant vykdomą politiką. Panašiai spaudi- 
mo grupėms reikia prieiti prie politikos proceso ir daryti įtaką priimamiems 
sprendimams. Turint omenyje tai, kad šiuolaikinėse vyriausybėse sprendimų 
priėmimas fragmentuotas, šis abipusis poreikis yra pamatinis dinaminis veiks- 
nys, kuriuo paaiškinamas dažnas viešosios biurokratijos ir spaudimo grupių 
bendradarbiavimas!š. Dabar mūsų laukia sunkesnis uždavinys - apibūdinti, 
kaip bendrauja šie du mainų partneriai ir kokie būna skirtingų bendravimo 
modelių padariniai. 

Klasifikuodami bendravimą tarp spaudimo grupių ir biurokratijų, galime 
skirti keturis pagrindinius šios sąveikos tipus. Ši klasifikacija kartu su kiek- 
vieno tipo numanoma charakteristika ir padariniais pateikiama 5.1 lentelėje. 
Šioje klasifikacinėje schemoje bendravimas tarp biurokratų ir spaudimo gru- 
pių skirstomas į keturias dideles kategorijas, sudarančias neformalų kontinu- 
umą nuo situacijų, kai spaudimo grupių įtaka politikai laikoma neteisėta, iki 
atvejų, kada ji laikoma teisėta ir būtina. Šios keturios kategorijos labai plačios 
ir gali turėti didelių variacijų, bet vis dėlto naudinga remtis tokia schema 
norint suprasti, kokie būna skirtingi šių veikėjų santykiai. Su kiekvienu iš šių 
bendravimo modelių siejamos sąvokos, padedančios apibūdinti, kaip reali- 
zuojamas santykis ir koks yra jo poveikis politikai. 

5.1 lentelė. Spaudimo grupių ir biurokratijos bendravimo tipai 


Charakteristikos 
Tipai Mastas Įtaka Stilius Poveikis 
Teisėtas Platus Didelė "Derybos | Perskirstymas/susireguliavimas 
Clientela Siauras Vidutinė Simbiozė Susireguliavimas /skirstymas 
Parantela Siauras Vidutinė Giminystė Reguliavimas /skirstymas 


Neteisėtas Kintantis Jokia/didelė Konfrontacija Joks/perskirstymas 


Teisėto bendravimo tipai 


Pirmoji bendravimo tarp biurokratų ir spaudimo grupių kategorija vadina- 
ma „teisėtas bendravimas“. Šis apibūdinimas reiškia tai, kad kai kuriose 
politinėse sistemose spaudimo grupių egzistavimas ne tik pripažįstamas kaip 
politinio gyvenimo faktas, bet šios grupės legaliai ir oficialiai įtraukiamos į 
viešosios politikos formavimo ir administravimo procesą. Iš tiesų šioje valdy- 
mo sampratoje suinteresuotų grupių dalyvavimas viešajame sektoriuje yra ne 
tik teisėtas, jis yra beveik būtinas. Pagrindiniai šio tipo pavyzdžiai - Vokietija, 
Nyderlandai ir Skandinavija, bet daugelyje kitų šalių taip pat pripažįstamas 
teisėtas spaudimo grupių vaidmuo, nors ir kiek labiau varžomas. 

Korporatizmas ir viešasis administravimas. Vienas iš teisėto ryšio tarp suin- 
teresuotų grupių ir valdžios atvejų buvo apibūdintas kaip „korporatizmas“ 
arba „neokorporatizmas“!?. Tai iš tikrųjų gana radikalus teisėto ryšio varian- 
tas tuo požiūriu, kad čia mėginama riboti į politikos procesą įtraukiamų 
suinteresuotų grupių skaičių ir tam tikru mastu tas grupes gana tiesiogiai 
įtraukti į valstybės aparatą. Phillipe'as Schmitteris apibrėžia korporatizmą 
kaip sistemą, kuriai būdingas „ribotas skaičius pavienių, privalomų, nekon- 
kuruojančių, hierarchiškai surikiuotų ir funkciškai diferencijuotų“ grupių, tu- 
rinčių faktinį leidimą atstovauti konkrečiai jų kompetencijos sričiai“. Toliau 
jis skiria visuomeninį korporatizmą, kada privatūs susivienijimai dominuoja 
prieš valstybę formuojant politiką, ir valstybinį korporatizmą, kada dominuo- 
jantis veikėjas yra valstybė?!. Šis korporatyvinių sistemų apibrėžimas reiškia, 
kad konkrečioje politikos srityje yra monopolinis suinteresuotų grupių ryšys, 
o šį ryšį sankcionuoja kokia nors valstybinė organizacija. Šis modelis iškyla 
kaip kontrastas atviresnėms, derybomis pagrįstoms sistemoms, kurios, kaip 
manoma, būdingos pliuralistinei suinteresuotų grupių sanklodai. 

Gerhardas Lehmbruchas nagrinėja švelnesnį korporatizmo variantą, kada 
ryšys tarp suinteresuotų grupių ir vyriausybės ne toks formalizuotas ir pla- 
čiau tarpusavyje derasi pačios grupės formuojant politiką2. Šis variantas, 
artimesnis pliuralistiniam, vadinamas „liberaliu korporatizmu“ arba „korpo- 
ratyviniu pliuralizmu“??. Vėlesniuose darbuose „korporatizmo“ sąvoka net 

buvo dar labiau diferencijuota ir vartojami tokie terminai kaip „mezokorpo- 
ratizmas“ ir „derybų ekonomika“ siekiant aprašyti ne tokias griežtas bendrojo 
santykių tarp viešojo sektoriaus ir privačių interesų modelio variacijas“. 

Nė vieno iš šių požiūrių į santykį tarp suinteresuotų grupių ir valdžios 
pradinė formuluotė nedaug ką pasakė apie grupių ir viešosios biurokratijos 
ryšį. Pagrindinė politikos sritis, kurią nagrinėjo korporatizmo teoretikai, buvo 
nacionalinės ekonomikos politikos nustatymas, kaip kad „Harpsundo demo- 
kratijos“ Švedijoje arba Konzertierte Aktion Vokietijos Federacinėje Respubliko- 
je atvejais. Šiuose profesinių sąjungų ir darbdavių pagrindinių organizacijų 
susitikimuose su vyriausybe buvo deramasi dėl būsimų atlyginimų, kainų ir 
pelnų. Tai buvo „aukštoji politika“, kurioje tiesiogiai dalyvavo aukščiausi 
vyriausybės pareigūnai, o ne kasdieniškesnė biurokratų formuojama politika“. 

Bet korporatizmas daro tam tikrą įtaką šiam įprastesniam politikos forma- 
vimui. Vienas iš pagrindinių jo sukeliamų padarinių, panašių į tuos, kuriuos 
nurodysime vėliau kalbėdami apie clientela tipo santykius tarp suinteresuotų 
grupių ir biurokratijos, - biurokratiją pasiekiančių patarimų ir idėjų apriboji- 
mas“. Pavyzdžiui, Japonijoje profesinės sąjungos buvo pašalintos iš, galima 
teigti, korporatyvinės valdžios ir suinteresuotų grupių santykių sistemos, nes 
čia dominuoja verslo grupės*?. Jeigu iš tiesų taikytume griežtus Schmitterio 
suformuluotus korporatizmo apibrėžimus, šiuo atveju galėtume kalbėti tik 
apie vienpusį suinteresuotos grupės ir įstaigos ryšį. Įtvirtinus tokią sistemą, 
per šį kanalą bus girdimas tik oficialių suinteresuotų grupių požiūris. Tad 
esant šiai ryšio formai, valdymas, ko gero, taps net dar nesklandesnis, negu 
būtų priešingu atveju. Jeigu žemės ūkio grupės kalbėtųsi su žemės ūkio pa- 
reigūnais (ar jie būtų politiniai, ar administraciniai pareigūnai), darbininkų 
grupės - su profsąjungų pareigūnais ir t. t., tai vyriausybės prioritetai ir 
priimami sprendimai, matyt, būtų labai fragmentiški. Šis fragmentavimas bus 
ypač ryškus tuo atveju, jeigu fragmentuota politinė vykdomoji valdžia, pavyz- 
džiui, kabineto komitetai, gali perkelti šį individualizuotą prioritetą į aukš- 
čiausius vyriausybės ešelonus*š. Tačiau korporatyvinė sistema nėra ir nenau- 
dinga; priekabios suinteresuotos grupės dalyvavimas legitimuojant veiksmus 
ir juos įgyvendinant turėtų padėti vyriausybinei įstaigai. Be to, kadangi ma- 
noma, kad santykiai tarp suinteresuotų grupių viršūnių ir jų narių yra hierar- 
chiniai, galima pakankamai gerai kontroliuoti spaudimo grupes, potencialiai 
galinčias mesti iššūkį politikos legitimumui. 

Viešosios politikos formavimą, o po to ir vykdymą sąlygojančios korpora- 
tyvinės sistemos tapo dar svarbesnės, kai padidėjo spaudimas vyriausybėms 
pripažinti alternatyvius paslaugų teikimo mechanizmus. Kada yra svarbesnis 
„Valdymas pagal įgaliojimą“, arba „tuščiavidurė valstybė“, paslaugas gali 

teikti suinteresuotos grupės, kitos nepelno organizacijos, arba jos gali būti 
teikiamos taikant tokius privataus sektoriaus metodus kaip kontraktai??. Vy- 
riausybės gana aktyviai padėjo įsitraukti suinteresuotoms grupėms ir skatino 
viešojo ir privataus sektorių partnerystę, kad jie abu teiktų paslaugas ir būtų 
legitimuota politika“?. Legitimavimo funkcija tampa ypač svarbi mažėjant 
visuomenės tikėjimui ir pasitikėjimui valdžia. 

Apskritai korporatizmas tik iš dalies padeda suprasti, kaip vyriausybė 
tvarko savo santykius su suinteresuotomis grupėmis. Dabar, atrodo, kyla 
grėsmė visam tokių santykių modeliui, nes dėl fiskalinio spaudimo, su kuriuo 
susiduria beveik visos išsivysčiusios ekonomikos, suinteresuotos grupės pra- 
dėjo mažiau bendradarbiauti su vyriausybe ir mažiau nori įsitraukti į jos 
veiklą?!. Be to, korporatizmas, net pasiekęs aukštumas, aprašo tik palyginti 
nedidelę suinteresuotų grupių - net tų, kurioms suteiktos tam tikros įstatymi- 
nės teisės dalyvauti valdyme, veiklos dalį šioms bendraujant su vyriausybe. 
Galiausiai kai kurioms geriausiai išplėtotoms Vakarų Europos korporatyvi- 
nėms sistemoms judėjimas į Europos Sąjungą reiškia tai, kad suardomi kai 
kurie namie egzistavę patogūs ryšiai. 


Tinklai ir bendruomenės 


Dauguma korporatizmo formų susijusios su tuo, kad vienaip ar kitaip 
ribojamas bendraujančių su valdžia grupių skaičius. Korporatyvus pliuraliz- 
mas yra beveik šios bendros taisyklės išimtis, o keletas naujesnių ryšio tarp 
suinteresuotų grupių ir valdžios bei ryšio tarp pačių viešųjų organizacijų 
atliktų tyrimų atskleidžia, kad daryti įtaką valdžiai gali daugiau suintere- 
suotų grupių. Gausėja literatūros, kurioje daugiausia dėmesio skiriama „po- 
litikos bendruomenėms“ ir „probleminiams tinklams“, kurie suprantami kaip 
gana laisvi kurioje nors politikos srityje dalyvaujančių grupių sambūriai, 
(paprastai) teisėtai bendraujantys su viešuoju sektoriumi“. 

Pagrindinė tinklų teorijos mintis ta, kad kiekvienoje politikos srityje veikia 
daug suinteresuotų grupių. Kiekviena šių grupių mėgina pasiekti, kad jos 
pažiūros į politiką taptų įstatymu, ir dirba drauge su kitomis grupėmis, kad 
įtvirtintų savo pažiūras. Jos tai daro užmegzdamos ryšius su įstatymų leidė- 
jais ir už politiką atsakingomis biurokratinėmis institucijomis. Jos taip pat 
bendrauja su kitomis, panašiai suprantančiomis konkrečią politiką 
suinteresuotomis grupėmis ir kuria koalicijas šiems interesams ginti. Šiems 
„tinklams“ taip pat priklauso kitos vyriausybinės organizacijos, turinčios 
konfliktinių ir papildomų interesų toje politikos srityje. Šie tinklai ne tik daro 
įtaką formulavimo pakopoje, bet, kaip ir korporatyvinės tvarkos atveju, 
įsitraukia į politikos įgyvendinimą. 

Mokslininkai, dirbantys šioje srityje, gana plačiai ginčijosi dėl skirtingų 
sąvokų „tinklai“ / „bendruomenės“ prasmių ir net dėl skirtingų bendruomenių 
tipų (politinės bendruomenės čia priešinamos episteminėms)?3. Čia mėginsime 
rimtai įsitraukti į tą ginčą, bet pažymėsime, kad terminas „tinklas“ neutralesnis 
ir reiškia tik grupių sąveiką. Kita vertus, terminas „bendruomenė“ reiškia tai, 
kad kažkas laikosi bendros orientacijos tam tikroje politikos srityje. Pavyz- 
džiui, episteminė, arba interpretacinė, bendruomenė remiasi bendra politinės 
problemos vizija ir turi daugmaž panašų mokslinį ir profesinį pagrindą tai 
problemai spręsti. Didėjantis Europos Bendrijos vaidmuo viešajai politikai yra 
ypač įdomus tinklų pavyzdys, turint omenyje tai, kad kartais šiai Bendrijai 
priklausančių dvylikos šalių požiūriai į politiką smarkiai skiriasi“*. Tačiau 
Europos atvejis tėra vienas konkretus pavyzdys, rodantis, kaip didėja tarptau- 
tinių veiksnių svarba vidaus politikoje, politiką supantys tarptautiniai „reži- 
mai“ daro poveikį šalies viduje““. 

Ši tinklui skirta literatūra daug padėjo politikos tyrinėtojams. Svarbiausia, 
ji įtikino, kad net jeigu vyriausybės kartais gali mėginti riboti politikos srityje 
veikiančių grupių skaičių, demokratinėje politinėje sistemoje tai padaryti sun- 
ku. Šis sunkumas akivaizdus net tada, kai svarbesnės grupės taip pat mėgina 
apriboti dalyvavimą siekdamos išsaugoti savo oligopolinę padėtį. Čia visada 
atsiras grupių, kurios turės išteklių vienaip ar kitaip dalyvauti, kad ir nelega- 
liai. Tai nereiškia, kad galima numatyti tokio bendravimo rezultatus“, o 
reiškia tik tai, kad padidėja mūsų galimybės numatyti, kas dalyvaus, ir api- 
būdinti tų grupių bendravimo modelius. 

Kitas „tinklo“ sampratos pranašumas tas, kad ji sutelkia dėmesį į bendra- 
vimą tarp vyriausybinių įstaigų ir kitų veikėjų - kitų vyriausybinių organiza- 
cijų, politikų ir privačių suinteresuotų grupių. Šis bendravimas svarbus, ir 
nesvarbu, ar bendraujama formalių komitetų, ar kitų patariamųjų struktūrų 
kontekste. Kaupiasi vis daugiau Žinių apie tai, kas su kuo kalbasi priimant 
sprendimus dėl viešosios politikos reikalų. Pavyzdžiui, Švedijoje atlikti „val- 
džios projekto“ tyrinėjimai atskleidė, pagal kokius modelius departamentai ir 
įstaigos bendrauja tarpusavyje ir su kitais svarbiais jų aplinkos veikėjais“?. 
Daugybė empirinių tyrinėjimų Norvegijoje taip pat parodė, kad šioje šalyje 
viešasis ir privatusis sektoriai bendrauja labai plačiai*ė. Knoke'as ir Lauman- 
nas Jungtinėse Valstijose labai nuodugniai išnagrinėjo, kokie bendravimo 
modeliai būdingi dviejose politikos srityse“?. Visais šiais atvejais išaiškėjo 
labai daug bendravimo variantų, kuriais naudojasi gausybė viešų ir privačių 
organizacijų, supančių politikos kūrėją. 

Empirinis šio tyrimo pobūdis leidžia mums palyginti suinteresuotų grupių 
daromą įtaką politikai taip, kaip neleidžia kiti požiūriai. Pavyzdžiui, apskri- 
tai turėtume tikėtis, kad mažiau išsivysčiusiose šalyse institucinės grupės ir 

kitos vyriausybinės ministerijos kontaktuoja procentiškai dažniau negu la- 
biau išsivysčiusiose sistemose. Panašiai įvairioms politikos sritims gali būti 
būdingas skirtingas bendravimo intensyvumas, pobūdis ir tipas. Pavyzdžiui, 
tokioje sudėtingoje politikos srityje kaip sveikatos apsauga gali būti bendrau- 
jama plačiau negu tokiose paprastesnėse jos srityse kaip žemės ūkis arba 
gynyba“. Pavyzdžiui, Švedijos pateikiami duomenys rodo, kad gynybos mi- 
nisterija turi vidutiniškai daug mažiau kontaktų negu kitos ministerijos, o 
aplinkos apsaugos ir energetikos ministerijos bendrauja labai smarkiai*!. 

Paskutinis teigiamas literatūros apie tinklus aspektas yra tai, kad nesupo- 
nuojamas bendradarbiavimas ir sutarimas dėl politikos, koks atrodo, 
numatomas korporatizmo literatūroje. Kadangi korporatistiniame pasaulyje 
grupės turi būti oficialios, tai jos turi pripažinti daugelį esamos politinės 
sanklodos dalykų. Kita vertus, tinklo, arba bendruomenės, pasaulyje kontlik- 
tuoti leidžiama ir net šito tikimasi. Pavyzdžiui, Sabatier teigia, kad politikos 
pasikeitimą reikia aiškinti keleto „gynimo koalicijų“, remiančių skirtingas 
politinių problemų interpretacijas ir siūlančių skirtingus jų sprendimus, kon- 
fliktais42 . Šiuo požiūriu, iškilus problemai, atsiranda keletas tinklų, politiškai 
kovojančių dėl teisės lemti jos sprendimą. Atrodo, jog tai realistiškesnis požiū- 
ris į daugelį problemų, negu korporatistiniuose modeliuose beveik neišven- 
giamai glūdintis labiau konsensinis požiūris““. 

Literatūra apie tinklą, nors analitiškai vertinga kaip priemonė suprasti, 
kokiu būdu suinteresuotos grupės daro įtaką politikai, taip pat susiduria su 
kai kuriomis problemomis“* . Svarbiausia iš šių problemų - tinklo nedetermi- 
nuotumas. Šiuo gana teisingu požiūriu grupės gali būti suinteresuotos for- 
muoti politiką, bet šis požiūris palyginti menkai paaiškina, kodėl viena grupė 
laimi, o kita pralaimi“?. Ar nėra veiksnių, padedančių paaiškinti sąlygišką 
reikalavimus keliančių grupių sėkmę ir nesėkmę? Paprastesni korporacinis ir 
klientelinis požiūriai leidžia tai numatyti daug geriau, nors ir ne visada 
tiksliai. Be to, turint omenyje, kad tinklus reikia sukurti ir valdyti realiai 
numatant sėkmę, galima teigti, jog dominuos valdymo organizacijos, o ne 
visuomenės interesai. 


Kiti teisėto bendravimo modeliai 


Kitos dvi bendravimo priemonės, nors ir turinčios kai kurių korporatizmo 
ir tinklų elementų, yra labiau paplitusios ir daro įtaką daug platesniam elge- 
sio spektrui viešajame sektoriuje. Šias priemones galima rasti korporatizmo 
sistemoje, bet jas taip pat galima rasti kitokiose sistemose, neturinčiose labai 
formalizuotų bendravimo modelių. 

Būtinas konsultavimasis. Kaip rodo pats pavadinimas, būtino konsultavi- 
mosi mechanizmas, padedantis legitimuoti spaudimo grupių dalyvavimą for- 
muojant politiką, atsiranda todėl, kad yra įvairių taisyklių, kurių laikantis 
reikia, jog administraciniai organai, rengdami naujus reglamentus, išklausy- 
tų reikšmingų spaudimo grupių nuomones ir remtųsi jų patarimais bei teikia- 
ma informacija. Vienais atvejais tai daroma prieš siunčiant įstatymus jų lei- 
džiamajai valdžiai tvirtinti; kitais atvejais ši sistema taikoma rengiant taisykles, 
kurias gali leisti administracinis organas remdamasis jam deleguota teise. 
Visais atvejais būtinas konsultavimasis leidžia suinteresuotoms grupėms tie- 
siogiai prisidėti prie administracinės politikos formavimo. 

Vienas iš metodų garantuoti tokį indėlį - remiss peticijų naudojimas Šve- 
dijoje ir Norvegijoje. Abiejose šalyse, svarstant politikos pakeitimus, reikalau- 
jama, kad administracinės institucijos prašytų remiss iš suinteresuotų grupių. 
Šiuose dokumentuose išdėstomas grupės požiūris ir pateikiama tam tikra 
informacija, kurią grupė laiko reikšminga konkrečiu atveju. Iš pradžių šia 
priemone naudojosi tik tos spaudimo grupės, kurioms tiesioginę įtaką darė 
nauji įstatymai (pvz., žemės ūkio grupės, kurioms tiesioginį poveikį darė 
naujos žemės ūkio marketingo valdybos nustatytos taisyklės). Vėliau ši siste- 
ma buvo išplėsta ir dabar faktiškai apima visas organizuotas grupes, norin- 
čias pateikti savo nuomonę, nors šių grupių galia vis dar skiriasi“?. Tokia 
sistema neduoda jokių garantijų, kad grupės patarimo bus paisoma, bet ji vis 
dėlto garantuoja ryšį su svarbiais sprendimus rengiančiais asmenimis. Be to, 
kadangi paprastai remisser gali kreiptis dėl bet kokio siūlomo įstatymo, siste- 
ma taip pat iš dalies garantuoja, kad tie, kurie galiausiai turi priimti įstatymą, 
taip pat sužino grupės nuomonę. Vokietijoje reikalaujama, kad viešosios 
įstaigos, norinčios parašyti naują įstatymą arba naujas taisykles, prašytų 
suinteresuotų spaudimo grupių patarimo. Vokietijoje spaudimo grupių, su 
kuriomis tariamasi kiekvienu klausimu, spektras nėra toks platus kaip Skan- 
dinavijos šalyse, bet mechanizmas leidžia tiesiogiai ir teisėtai perduoti infor- 
maciją ir nuomones*". 

Remiss sistema grindžiama formaliais rašytiniais spaudimo grupių, sie- 
kiančių supažindinti su savo požiūriais, pareiškimais, o kiti būtinos konsul- 
tacijos metodai yra asmeniškesni. Šiuo požiūriu labiausiai verti dėmesio pa- 
tariamieji komitetai, ypač Skandinavijos administracijoje**. Daugumoje šių 
šalių viešųjų komitetų nariais būna ir kokių nors organizuotų suinteresuotų 
grupių atstovai. Pavyzdžiui, Johansenas ir Kristensenas tirdami Danijos ko- 
mitetus nustatė, kad funkcinėms suinteresuotoms grupėms buvo atstovauja- 
ma daugumoje komitetų, o dažnai valdžioje buvo atstovaujama ir vietiniams 
bei instituciniams interesams*?. Vėlesnis tyrimas atskleidė suinteresuotų gru- 
pių atstovavimo didėjimą ir nedidelį oficialaus atstovavimo mažėjimą““. 

Norvegijoje kiekvieną komitetą sudaro įvairus administracinis ir suintere- 
suotų grupių atstovų personalas, įpareigotas patarinėti atitinkamam admi- 
nistraciniam organui, kokios viešosios politikos dera laikytis. Šie komitetai 
tampa forumais, kad suinteresuotos grupės galėtų pateikti savo duomenis ir 
ginti savo konkrečias pažiūras atviroje diskusijoje. Tačiau dauguma atstovų 
šiuose komitetuose nepripažįsta savo, kaip konkretaus požiūrio gynėjų, vaid- 
mens, o veikiau mano atlieką techninių ekspertų ir vadybininkų vaidmenis?!. 
Akivaizdu, kad dėl tokios vaidmenų sampratos būna lengviau siekti kompro- 
misų net sunkiais politikos klausimais. Be to, visų suinteresuotų grupių da- 
lyvavimas komitete reikalauja atvirumo ir leidžia analizuoti visų šalių patei- 
kiamus duomenis tokiu būdu, kad būtų lengviau rasti kompromisą. 

Patariamieji organai veikia ne tik Skandinavijos šalyse — jie palyginti 
plačiai paplitę ir kitų šalių administraciniame gyvenime. Vokietijoje atstova- 
vimas suinteresuotoms grupėms patariamuosiuose Ministerijų organuose įtei- 
sintas įstatymais. Šie patariamieji organai ir komisijos egzistuoja faktiškai 
visose šalyse. Septintajame dešimtmetyje Prancūzija turėjo maždaug 3700 
tokių darinių, jų skaičius nuolatos didėjo, o pasak vėlesnių vertinimų, jų yra 
15 00072. Kas dveji metai skelbiamame pranešime apie patariamuosius komi- 
tetus Jungtinėse Valstijose jų nurodoma esant kelis tūkstančius, daug tokių 
komitetų, nors ir mažiau formalizuotų, yra Jungtinėje Karalystėje“*. Richard- 
sonas taip pat įrodinėja, kad pasitelkti patariamuosius komitetus būdingas 
britų viešojo administravimo bruožas““. 

Vokietija ir Skandinavija gali skirtis tik tuo, kaip oficialiai sankcionuoja- 
mas grupių vaidmuo formuojant politiką". Kaip pažymi Kvavikas, šiose sis- 
temose keičiasi spaudimo grupės vaidmens akcentai: nuo „indėlio“ pereina- 
ma prie „vidinio indėlio“; tai reiškia, kad politinė sistema pripažįsta spaudimo 
grupes esant integralia sprendimų priėmimo proceso dalimi ir todėl iš dalies 
suteikia joms statusą, kokį turi kiti oficialūs politinio proceso dalyviai“. Vo- 
kietijoje tokią padėtį galima vertinti kaip tam tikrų tradicinių korporacinių 
valstybės sampratų tęsinį, bet visose sistemose toks daromos įtakos tipas 
tampa svarbia alternatyva įprastiniam liberaliajam atstovavimui per rinkimus 
ir įstatymų leidžiamąją valdžią?'. Negana to, greitai plėtojantis administraci- 
niam politikos formavimui, tokio tipo įtaka viešajai politikai gali greitai pra- 
nokti liberalias priemones įtakai daryti. 


Įgyvendinimas. Antroji pagrindinė forma, kuria teisėtos suinteresuotos gru- 
pės įtraukiamos į administravimą, yra šių grupių, kaip viešosios politikos 
įgyvendinimo veiksnių, panaudojimas. Suinteresuotos grupės veikia tarsi ofi- 
cialios politinės sistemos rankos įgyvendinant tam tikras programas, apie 
kurias jos, kaip manoma, išmano kaip ekspertės ir turi įgūdžių jas įgyvendin- 

ti. Ir ši praktika įtraukti grupes ypač akivaizdi Skandinavijoje, taip pat dažnai 
jos griebiamasi Nyderlanduose“*. Viena iš sričių, kurioje dažniausiai taiko- 
mas tokio tipo administravimas, yra žemės ūkis, mat čia rinkoje dalyvaujan- 
čios grupės arba vietinės ūkininkų organizacijos nustato taisykles, pasėlių 
ploto dydžius arba palaiko sutarties santykius su vyriausybe. Švedijoje dau- 
gelį darbo įstatymų nurodymų patikėta įgyvendinti atskiroms grupėms, ku- 
rioms šie įstatymai daro didžiausią įtaką"?. Panašiai Nyderlanduose didelę, 
bet mažėjančią sudėtingos šalies ekonomikos reguliavimo sistemos dalį tvar- 
kė tarybos, sudarytos daugiausia iš suinteresuotų grupių atstovų, įpareigotų 
patiems nustatyti konkrečios ekonomikos šakos plėtros kryptį, kad būtų išlai- 
kytas subtilus ekonomikos balansas šalies viduje““. 

Visais šiais politikos įgyvendinimo, padedant suinteresuotoms grupėms, 
atvejais valdžia iš esmės leidžia grupėms veikti valstybės vardu ir tik netie- 
siogiai „politiškai“ kontroliuoja jų veiksmus. Šias grupes šiek tiek varžo tai, 
kad jų konkuruojantys interesai pristatomi tuose pačiuose administraciniuose 
organuose, bet akivaizdu, kad tokiu būdu spaudimo grupės gali visiškai 
tiesiogiai formuoti valstybės politiką ir daryti įtaką jos įgyvendinimui. Dau- 
gumoje Europos visuomenių šis vaidmuo gerai suinstitucintas, nors teoriškai 
skiriant valstybę nuo visuomenės daugumoje anglų-amerikiečių sistemų šios 
įgyvendinimo struktūros darosi įtartinesnės. 

Dėl vyriausybėms iškilusio poreikio pigiau ir nepastebimiau įgyvendinti 
savo politiką padidėjo suinteresuotų grupių, kaip įgyvendinimo veiksnių, 
teisėto vaidmens svarba“!. Žinoma, vykstant tokiam bendradarbiavimui, vals- 
tybė turi norėti perduoti dalį savo valdžios mainais už tai, kad galėtų leng- 
viau įgyvendinti savo politiką, o galbūt ir suteikti jai didesnį legitimumą 
akyse tų, kurie naudosis jos paslaugomis. Kai kuriais atvejais tokiems mai- 
nams gali būti priešinamasi, bet dvidešimt pirmojo amžiaus pradžioje kilę 
fiskaliniai sunkumai ir piliečių spaudimas padarė juos itin priimtinus. Kal- 
bant valstybės teorijos kalba, valstybės turi tapti silpnesnės ir mažiau auto- 
nomiškos, nes jų privatūs interesai vis labiau susiplaka ir pati valstybė tampa 
vis labiau priklausoma nuo privačių interesų“. 

Nors paprastai galvojame apie valdymo organizacijų poveikį, suintere- 
suotos grupės taip pat iš dalies praranda šiek tiek autonomijos tapdamos 
valstybės politikos kūrimo ir įgyvendinimo aparato dalimi. Joms kyla pavojus 
būti „prarytoms“ valdžios, nes santykių su valdžia palaikymas tampa tokiu 
pat svarbiu tikslu kaip ir politikos keitimas““. Nuolatine savanoriškų organi- 
zacijų problema tampa klausimas, kaip išlaikyti suinteresuotų grupių lyderių 
lojalumą ir įsipareigojimus eilinių organizacijos narių norams“*. Ši problema 
itin aktuali būna tada, kai vadovaujantys asmenys reguliariai dalyvauja svar- 
biose derybose dėl politikos ir dažnai bendrauja su valdžios pareigūnais. 


245 


Penktas skyrius 


Iškyla pavojus, jog suinteresuotos grupės bus pernelyg smarkiai įtrauktos į 
valdymo sistemą, kad tinkamai atstovautų savo narių pretenzijoms vyriausybei. 


Institucinės grupės. Institucinės spaudimo grupės, atrodo, sudaro ypatin- 
gą teisėtų spaudimo grupių klasę. Iš esmės šios grupės yra svarbios socialinės 
ar politinės institucijos, siekiančios daryti įtaką višajai politikai“?. Keli gana 
aiškūs tokių grupių pavyzdžiai - tai bažnyčia, armija ir pati viešoji biuro- 
kratija. Vietos valdžia net unitarinės sistemos sąlygomis taip pat gali veikti 
kaip institucinė grupė. Institucinės grupės, kaip ir visos suinteresuotos grupės, 
siekia gauti naudos sau arba savo nariams, o jų veiksmus legitimuoja insti- 
tucijos prestižas arba, kaip kad armijos atveju kai kuriose visuomenėse, radi- 
kalių grupės veiksmų grėsmė. Johansenas ir Kristensenas nurodo, kad pagal 
atstovavimą Danijos viešuosiuose komitetuose, tokių grupių daugėja greičiau 
negu funkcinių interesų grupių““. Panašiai Tournonas aiškina, kad Prancū- 
zijoje tai esančios veiksmingiausios sistemai priklausančios grupės“". 

Net tose šalyse, kuriose teikiama pirmenybė legitimuotiems suinteresuotų 
grupių ir biurokratijos bendravimo modeliams, institucinės grupės iš tikrųjų 
gali būti geriau konceptualiai įprasminamos kaip ypatinga clientela grupių 
klasė. Jos teisėtai bendrauja su valdžia, kai konkuruojančios grupės neturi 
tokios teisės, ir jos linkusios siekti, kad būtų patenkinti konkretesni ir siaures- 
ni interesai, negu kad paprastai siekia teisėtos spaudimo grupių sistemos. Tai 
ypač būdinga vietos valdžios organizacijoms, kurios ieško centrinės 
vyriausybės paramos arba sau, arba jų valdomai konkrečiai bendruomenei“. 
Daugelyje besivystančių šalių kariuomenė (ir tam tikru mastu biurokratija) yra 
ypatingas galingos institucinės suinteresuotos grupės atvejis, nes ji per lobiz- 
mą arba grasinimais siekia iš palyginti silpnos vyriausybės gauti tai, ko nori. 

Kaip parodėme 5.1 lentelėje, kuri apibūdina administratorių ir spaudimo 
grupių bendravimą, „teisėtose“ situacijose spaudimo grupės ir administracija 
paprastai bendrauja gana plačiai. Su atskiromis spaudimo grupėmis gali būti 
konsultuojamasi įvairiais politikos klausimais, o suinteresuotos šalys gali 
įnešti savo indėlį faktiškai į visas politikos sritis. Galima tikėtis, kad grupių 
daroma įtaka politikai bus didelė palyginti su kitais bendravimo modelių 
tipais. Grupių legitimumas, jų dažnas bendravimas su administratoriais ir 
oficialus arba pusiau oficialus statusas leidžia grupėms daryti tokį poveikį, 
kokio jos nedarytų kitu atveju. Iš dalies taip yra todėl, jog joms nereikia 
švaistyti organizacijos išteklių tiesiog tam, kad prieitų prie valdžios, iš dalies 
todėl, jog šį poveikį garantuoja suinteresuotų grupių dalyvių prisiimti vaid- 
menys. Bendraujant su valdžia, šie vaidmenys padeda suteikti tam bendravi- 
mui derybinį stilių. Kaip pažymi Kvavikas, dominuojantį vaidmenį šiose de- 
rybose vaidina informaciją teikiantis ir nuomonę perduodantis ekspertas, bet 

jis nebūna tik savo dalinio požiūrio gynėjas“?. Šią derybinę veiklą aprašė 
Steinas Rokkanas, o pamatinis jos modelis menkai tepasikeitė nuo tada, kai 
jis parašė šiuos Žodžius: 

Lemiamus ekonominės politikos sprendimus retai priima partijos arba par- 
lamentas: pagrindinė arena yra derybų stalas, prie kurio valdžios atstovai tie- 
siogiai susitinka su profsąjungų lyderiais, žemdirbių atstovais, smulkiais savi- 
ninkais, Žvejais, Darbdavių asociacijos įgaliotiniais. Šie kasmetiniai derybų raundai 
eilinių piliečių gyvenimui iš tikrųjų pradėjo reikšti daugiau negu formalūs rinki- 
mai. Vykstant šiam intensyviam bendravimui, parlamentinės vieno atstovo, 
vieno balso ir daugumos valdymo sąvokos mažai prasmingos. Sprendimai pri- 
imami ne skaičiuojant galvas, bet painiai nagrinėjant trumpalaikius pranašumus 


esant alternatyvioms kompromiso galimybėms./? 


Kada spaudimo grupių daroma įtaka turi būti slaptesnė, šį svarbų derėji- 
mosi modelį išstumia „priėjimo“ politika. Tai reiškia, kad priimant kokį nors 
sprendimą, būtinai dalyvauja ne daug, o tik kelios grupės. Ši charakteristika 
netinka anksčiau aprašytoms korporacinėms sistemoms, kuriose akis į akį 
susitinka spaudimo grupė ir vyriausybė. Šis jų ryšys gali nebūti toks sukon- 
kretintas kaip aprašyti clientela tipo santykiai, bet jam trūksta plataus derybi- 
nio stiliaus, siejamo su labiausiai teisėtais bendravimo modeliais. 

Galiausiai šio spaudimo grupių ir administratorių bendravimo modelio 
politiniai padariniai paprastai būna tik dvejopi (juos nusakome Lowi ir Sa- 
lisbury'o bei Heinzo tipologijų, vis dar turinčių didelę reikšmę politiškai ty- 
rinėjant viešąją politiką, terminais): perskirstymas ir susireguliavimas?!. Tai 
reiškia, kad situacijose, kai administratoriai gali pateikti pačių grupių derybų 
metu pasirinktus sprendimus, iš vienų grupių bus kažkas atimama, o kitoms 
atiduodama. Tačiau toks būdas formuoti politiką yra palyginti saugus, kai 
pasirenkama perskirstymo politika, nes jis garantuoja, kad dalyvauja tiek 
laimėtojai, tiek ir pralaimėtojai, taip pat garantuoja, kad renkantis sprendimą 
bus remiamasi techninėmis žiniomis. Šios dvi charakteristikos - techninės 
dalyvių žinios ir visų konkuruojančių šalių dalyvavimas - buvo tie kriterijai, 
kuriuos Kvaviko pavyzdyje pasirinko respondentai kaip pačius svarbiausius 
legitimuodami savo sprendimus'?. Panašūs dalyvavimo ir įsitraukimo mode- 
liai figūruoja vėlesniame Olseno darbe“?. Elvanderis ir kiti autoriai taip pat 
pažymi, kad Švedijoje visų konkuruojančių grupių dalyvavimas yra svarbus 
dalykas sklandžiai įgyvendinant politiką, kurią nustato su vyriausybe ben- 
dradarbiaujantys spaudimo grupių atstovai'*. Be to, pasak Heislerio ir Kva- 
viko, nuolatinė galimybė dalyvauti formuojant politiką pati savaime gali būti 
pakankamas motyvas sutikti su sprendimais, net ir tokiais sprendimais, kurie 
nepalankūs trumpalaikės perspektyvos požiūriu?“. 

Susiklosčius tokioms politinėms situacijoms, kai elitui gali pristigti nuo- 
seklumo ir sutarimo, kurie būtini perskirstomojo pobūdžio sprendimui įgy- 
vendinti, šis teisėtas suinteresuotų grupių ir administratorių bendravimas gali 
sukurti susireguliavimo politiką“?. Tokiais atvejais organizacijoms gali būti 
leidžiama tvarkyti savo reikalus ir šitaip iš esmės pavaduoti vyriausybę 
tvarkant kurį nors viešosios politikos sektorių. Vienas tokio tipo politikos 
pavyzdžių - žemės ūkio sritis. Konfliktas šiame sektoriuje palyginti švelnus, 
tad čia mažai reikia tiesiogiai perskirstomojo pobūdžio sprendimų, o kokia 
nors politika - pavyzdžiui, pasėlių plotų skirstymas — gali turėti menką po- 
veikį kitoms grupėms“?. Tačiau net ir tokiais atvejais būna potencialus kon- 
fliktas, pavyzdžiui, tarp žemės ūkio grupių, norinčių didelių subsidijų, taigi 
ir aukštų maisto produktų kainų, ir darbininkų grupių, norinčių žemų kainų, 
taigi ir mažesnių subsidijų; arba žemdirbių grupės gali norėti, kad būtų 
naudojami pesticidai, o aplinkosaugininkai - ne'8. Kokia politika - perskirs- 
tymo ar susireguliavimo - bus pasirinkta, gali priklausyti nuo to, ar didelės 
grupės, kurias paliečia daromi sprendimai, taip pat nuo to, kiek integruotas 
tuos sprendimus priimantis ir įgyvendinantis elitas. Kitose politikos srityse 
viena grupė gali turėti tokį informacijos ir išmanymo monopolį, kad tuo 
pagrindu jai bus užkrauta atsakomybė už susireguliavimą. Tai ypač 
pasakytina apie medikų ir teisininkų grupes Jungtinėse Valstijose ir panašias 
grupes kitose politinėse sistemose??. 

Ekonominiai sunkumai, kurie iškilo daugumai Vakarų demokratijų aštun- 
tajame dešimtmetyje ir net dešimtajame dešimtmetyje prieštaringai paveikė 
teisėtus suinteresuotų grupių ir viešosios biurokratijos bendravimo modelius. 
Viena vertus, suinteresuotos grupės arba kiti „trečiosios šalies vyriausybės“ 
aspektai iš dalies palengvina administracinę vyriausybės naštą ir sustiprina 
programų legitimumą??. Antra vertus, korporatizmas ir kitos teisėtos spaudi- 
mo grupių įtraukimo formos atrodo daug geriau tinkančios skirstyti didėjantį 
ekonominį viešojo sektoriaus pyragą, negu spręsti, ką privalu apkarpytič!. 
Dalyvauti svarbu, kada turima daugiau išteklių, kuriuos reikia išdalinti, bet 
dalyvavimas tampa beveik našta suinteresuotoms grupėms, kada yra nedaug 
gerų naujienų apie skirstymą. Tačiau, kai vyriausybė susiduria su sunkumais 
ir gausybe prieštaringų reikalavimų, jai kyla pagunda susiaurinti bendravimą 
su išorinėmis grupėmis ir pačiai priiminėti sprendimus. Kaip konkrečiai šis 
prieštaringas spaudimas atsispindi realiuose sprendimuose, priklauso nuo 
daugelio kultūrinių ir situacinių faktorių, bet formalizuoti santykiai tarp vy- 
riausybės ir suinteresuotų grupių nuolatos nagrinėjami ir iš dalies keičiami. 
Negana to, nors bendravimo modeliai galbūt ryškiausi Vakarų šalyse, tam 
tikrų panašių pokyčių buvo ir mažiau išsivysčiusiose šalyse, 0 ypač pradėta 
daugiau remtis trečiuoju sektoriumi įgyvendinant politiką? 

Clientela tipo santykiai 


Antrasis suinteresuotų grupių ir administracijos bendravimo tipas yra 
vienas iš dviejų pagrindinių tipų, kuriuos nagrinėjo LaPalombara. Sakoma, 
kad clientela tipo santykis susiklosto tada, kai suinteresuotoms grupėms pa- 
vyksta tapti konkrečios administracinės institucijos akyse natūraliomis kon- 
kretaus socialinio sektoriaus įkūnytojomis ir atstovėmis, todėl jos savo ruožtu 
tampa natūraliu administracinės įstaigos veiklos taikiniu arba atramos tašku. 
Šis iš tiesų ilgas apibrėžimas sako, kad vienintelė suinteresuota grupė tampa 
ir vienintele sektoriaus atstove, ir čia užsimezga glaudus ryšys tarp vienos 
organizacijos ir vienintelės įstaigos. 

Šiam bendravimo tipui būdinga tai, kad administratoriai, užuot formaliai 
pripažinę visų arba beveik visų grupių legitimumą, pripažįsta vienintelės gru- 
pės legitimumą. Tačiau šio atrodytų menko skirtumo padariniai gana svar- 
būs. Pirmiausia spaudimo grupių ir administracijos bendravimo laukas gana 
griežtai apribojamas. Kiekviena įstaiga pasirenka vieną spaudimo grupę kaip 
teisėtą konkretaus socialinio sektoriaus atstovę ir vengia daugumos kitų gru- 
pių, siekiančių pateikti informaciją arba patarti. Taigi, jeigu anksčiau minėtoje 
„teisėtoje“ aplinkoje įstaiga gali arba privalo konsultuotis su daugeliu gru- 
pių, clientela tipo santykio atveju ji atsižvelgia į siauro spektro informaciją bei 
patarimus. Šis susiaurinimas būna ypač akivaizdus, kai dvi arba daugiau 
grupių stengiasi sudaryti atskirą visuomenės sektorių, bet tik vienai iš jų 
leidžiama nuolat dalyvauti priimant sprendimus. Susiklosčius tokiai situaci- 
jai, paprastai iškraipoma informacija, dažniausiai administratoriams pagei- 
daujama linkme. Suleiman ir kiti autoriai rašė, kad Prancūzijoje ir kitur tei- 
sėtos grupės paprastai būna tos, dėl kurių ekonominio stiprumo nekyla 
abejonių ir kurių keliami reikalavimai paprastai neprieštarauja vyriausybės 
politikai??. Atrodo, kad šis modelis išlieka net smarkiai sumoderninus daugelį 
Prancūzijos valdymo ir administravimo aspektų. 

Kitas šios bendravimo formos padarinys yra tas, kad nors vienos grupės 
daroma įtaka gali padidėti, bendroji spaudimo grupių įtaka politikai suma- 
žėja. Formalaus legitimiškumo stoka, aišku, sumažina plačiosios visuomenės 
galimybes savo specifiniais interesais daryti įtaką politikai, o biurokratijos 
galimybės priimti patarimus taip pat ribojamos. Negana to, kiekviena spau- 
dimo grupė privalo išeikvoti palyginti daugiau savo organizacijos išteklių, 
kad galėtų prieiti prie valdžios, todėl jai lieka mažiau išteklių skleisti infor- 
maciją ir daryti įtaką. Be to, šitaip ieškant priėjimo, išnyksta bet kokia „viešojo 
intereso“ — net kaip spaudimo grupių interesų sankaupos - samprata, 0 ją 
pakeičia privatūs interesai, kuriems visiems vyriausybės lygiu atstovauja vie- 
nintelė įstaiga“*. Tai skatina siekti, kad derybos ir bendravimas tarp 

suinteresuotų grupių ir administratorių vyktų privačiai ir neformaliai, ir šitaip 
dar labiau būtų nutolta nuo visuomenės žvilgsnio ir nuo atskaitomybės. Visi 
šie bendravimo masto ir būdo ypatumai rodo, kad spaudimo grupių pasaulio 
daroma įtaka politikai siauresnė, o faktiškai bet kokia daroma įtaka plačiosios 
visuomenės akyse įgis nelegalumo atspalvį. 

Jeigu pašaliname šį nelegalumo atspalvį iš suinteresuotų grupių ir 
vyriausybės bendravimo idėjos, tampa sunku atskirti clientela tipo santykius 
nuo įvairiuose sektoriuose susiformavusių korporacinių sistemų, ypač tokiuo- 
se politikos sektoriuose kaip žemės ūkis, kur beveik visose šalyse vyriausybė 
ir grupės glaudžiai bendradarbiauja“?. Žinoma, tas „atspalvis“ svarbus api- 
būdinant bendravimo dinamiką ir darant įtaką rezultatų teisėtumui, bet ši 
distinkcija labai subtili. 

Suinteresuotų grupių ir viešosios administracijos clientela tipo santykių 
politikoje aprašymas verčia apibūdinti šiuos santykius kaip simbiozinius. 
Kaip ir biologinės simbiozės atvejais, ryšys reiškia dviejų dalyvių tarpusavio 
priklausomybę. Administruojanti įstaiga priklauso nuo spaudimo grupės, 
nes jai reikia informacijos, patarimų, išankstinio pritarimo politiniams spren- 
dimams ir, svarbiausia, politinės paramos konkuruojant su kitomis įstaigomis 
dėl menkų vyriausybės išteklių. Kita vertus, spaudimo grupės priklauso nuo 
įstaigos norėdamos dalyvauti priimant sprendimus ir, galiausiai, siekdamos, 
kad būtų priimti joms palankūs sprendimai. Abiem šalims clientela tipo ryšys 
padeda reguliuoti politinę aplinką ir užmegzti draugystę ten, kur priešingu 
atveju galėtų būti priešiškas politinis pasaulis. 

Šia spaudimo grupės ryšio su administracija forma, kurią LaPalombara 
pastebėjo Italijoje, keletas autorių pasinaudojo kaip priemone aprašyti daugelį 
Jungtinėse Valstijose vykdomos politikos aspektų. Atrodo, kad ši forma vyrau- 
ja daugelyje kitų politinių sistemų, kur esama stiprių suinteresuotų grupių, bet 
šių grupių ir vyriausybės bendravimas yra prie leistinumo ribos*?. Tačiau 
Heclo ir kiti autoriai aiškino, kad šis clientela pobūdžio modelis Jungtinėms 
Valstijoms dabar būdingas mažiau, negu kad buvo anksčiau, ir kur kas 
platesniam suinteresuotų grupių spektrui pradėta atstovauti Vašingtone““. 
Nors demokratijos požiūriu tai gali atrodyti kaip dorybė, dabar tapo kur kas 
sunkiau numatyti politikos formavimo procesą, negu kad buvo anksčiau. Kita 
vertus, įprastiniai skundai dėl „vieno klausimo politikos“ daromo poveikio 
Amerikos vyriausybei skatina ir toliau sutikti su klientelistiniu aprašymu*“. 

Be to, nors Jungtinės Valstijos buvo pagrindinis clientela tipo politikos 
pavyzdys, jis jokiu būdu nėra vienintelis. Net tose šalyse, kur daugelyje sričių 
bendraujama legaliau, gali būti sektorių arba net platesnis sektorių spektras, 
kur elgiamasi pagal klientelinį modelį??. Kaip minėjome, su klientelinės veik- 
los modeliu dažnai susiduriama žemės ūkio srityje, o finansinės suintere- 

suotos grupės sugebėjo jį išsaugoti net kairuoliškų vyriausybių valdomose 
šalyse“?. Panašiai, esant gausybei grupių, iš kurių reikia rinktis, Europos 
Sąjunga, atrodo, susieja save su suinteresuotomis grupėmis pasirinkdama 
konkretų klientą, kurio padedama nukreipia įtaką. 

Pagaliau politinis clientela sistemos rezultatas yra iš esmės susireguliavi- 
mo ir skirstymo politika. LaPalombara pabrėžia, kad reguliavimas yra vienas 
esminių clientela tipo santykių bruožų, bet jis pratęsia savo mintį pažymėda- 
mas, kad reguliavimo veikla nebūtinai atitinka „viešąjį interesą“?!. Tai greičiau 
veikla, tiesiogiai palanki interesams tų, kurie reguliuojami. Šis reguliavimo 
modelis buvo pavadintas „susireguliavimu“. Atrodo, kad ši susireguliavimo 
tendencija endeminė administruojančioms įstaigoms ir ypač nepriklausomoms 
reguliavimo komisijoms Jungtinėse Valstijose. Lowi teigė, kad „suinteresuotų 
grupių liberalizmas“, arba valstybės galios pasisavinimas siekiant privačių 
tikslų, yra vyraujantis šiuolaikinės viešosios politikos Jungtinėse Valstijose 
bruožas?Ž. McConnellis pažymi, jog „išskirtinis politinis faktas yra tai, kad 
nepriklausomos reguliavimo komisijos apskritai tapo gynėjomis ir rėmėjomis 
tų pramonės šakų, kurioms reguliuoti buvo įsteigtos““?. Tačiau kitų politinių 
sistemų patirtis liudija, kad šis reiškinys būdingas ne tik Jungtinėms Valsti- 
joms, o ko gero, yra bendresnis pramoninių visuomenių bruožas. Būna dau- 
gybė situacijų, kada poreikio turėti politinę paramą pakanka, kad reguliavi- 
mas būtų pakeistas klientelizmu ir susireguliavimu. Administratoriams gali 
trūkti išteklių ir paramos iš centrinės valdžios, kad galėtų įgyvendinti regu- 
liavimo programas susidūrę su galingų ir gerai organizuotų grupių pasiprie- 
šinimu, todėl iš esmės jie turi įgyti šių grupių paramą. Tačiau, kaip rodo 
Heclo atlikta clientela politikos Jungtinėse Valstijose analizė, čia reguliavimo 
spąstai dabar mažiau taikomi negu anksčiau, ypač „Naujojo socialinio regu- 
liavimo“ srityje, kur reguliuojančių organų jurisdikcija apima įvairias pramo- 
nės šakas?+. Negana to, vis daugiau dėmesio skiriama reguliuojančių struk- 
tūrų sąrangai, galinčiai sumažinti galimybes pakliūti į tokius spąstus?“. 

Clientela tipo santykis siejamas ne tik su susireguliavimu, bet ir su paskirs- 
tymo rezultatais, kurie gali būti tik apčiuopiamesnės susireguliuojančių pro- 
gramų apraiškos. Tačiau esant skirstymo politikai, užuot leidus grupei pačiai 
susikurti taisykles, jai garantuojama nuolatinė nauda. Kalbant Lowi termi- 
nais, paskirstymo politika „kuria privilegijas, o tai yra toks privilegijų tipas, 
kurį ypač sunku pakęsti ar su juo kovoti, nes jį gaubia valstybės simboliai'**. 
Kitas skirstomosios politikos bruožas - tendencija duoti naudos visoms tei- 
sėtomis pripažintoms grupėms, o ne skirstyti jas į vertingas ir mažiau vertin- 
gas. Glaudus suinteresuotos grupės ir vyriausybinės įstaigos ryšys gali ga- 
rantuoti, kad klientai ir toliau gaus ką nors vertinga iš vyriausybės, todėl 

perskirstymo ir būtinybės koreguoti sąlygišką naudą klausimai retai kada 
būna svarstomi. 

Gyventojai vis mažiau pasitiki valdžios sugebėjimu spręsti visuomenės 
problemas, o daugumos vyriausybių biudžetų ištekliai taip pat mažėja. Nag- 
rinėjant šių dviejų faktorių poveikį, išryškėja prieštaringi jų padariniai clientela 
tipo santykiams. Viena vertus, vyriausybei suvokiant savo mažėjantį legitimu- 
mą ir turint mažiau pinigų, ją užvaldo krizinis mąstymas, skatinantis stiprinti 
centro kontrolę. Centrinės įstaigos, susijusios su biudžetu ir viešojo sektoriaus 
vadyba apskritai, užuot leidusios departamentams ir įstaigoms labai glau- 
džiai dirbti su privačių interesų grupėmis, mėgina primesti savo prioritetus“". 
Paskirstymas ir susireguliavimas nebėra laikomi tokiais priimtinais politikos 
rezultatais, bet manoma, kad vyriausybė turi nustatyti prioritetus ir daryti 
sunkius sprendimus dėl programų. Kaip bus parodyta 7 skyriuje, šioms pro- 
blemoms įveikti buvo sukurta daug metodų, bet visi jie priklauso nuo priori- 
tetų ir padarytų pasirinkimų. 

Antra vertus, vyriausybės patiriami fiskaliniai sunkumai ir pasitikėjimo 
valdymo sistema krizė daugelyje šalių gali versti viešąją administraciją suartėti 
su organizuotomis suinteresuotomis grupėmis ir sustiprinti tendenciją kurti 
clientela tipo santykius. Jeigu vyriausybei reikia interesų grupės politikai įgy- 
vendinti arba gauti patarimų bei informacijos, kurią teikti vis labiau reikalau- 
jama iš pačių vyriausybinių organizacijų, tada joms sunku griežčiau kontro- 
liuoti susireguliavimo politiką, kuri buvo naudinga suinteresuotoms grupėms. 
Kaip buvo minėta, dėl šios priežasties clientela tipo santykiai gali prarasti 
savo atspalvį ir tapti teisėtais. Kokiu būdu grumiamasi su šiais sunkumais, 
priklauso nuo kultūrinių ir situacinių faktorių. 

Clientela tipo politikos raidai didžiulę įtaką daro konkreti viešosios biuro- 
kratijos vykdoma ekonominė ir apskritai bendroji politika. Nors argumentuo- 
jama, kad biurokratai ir biurokratija yra integruoti ir homogeniški veikėjai bei 
siekia kolektyviai kontroliuoti (minimaliai) politinę sistemą, daugelis biuro- 
kratinių sistemų yra labai fragmentuotos institucijos. Būdamos fragmentuo- 
tos, jos gali būti priverstos konkuruoti paprasčiausiai todėl, kad retai kada 
būna pagrindinis būdas veiksmingai skirstyti išteklius pagal įgyvendinamų 
programų vertingumą arba visuomenės poreikius net tais atvejais, kai dėl 
išteklių stokos kyla spaudimas tiksliau nustatyti prioritetus. Biurokratų var- 
žybas dėl išteklių galima lengvai išpūsti, kaip kad daroma daugelyje „viešojo 
pasirinkimo“ žanro darbų apie biurokratiją, ir daugelį tokios konkurencijos 
apraiškų lemia nuoširdus atsidavimas programoms, o ne troškimas maksima- 
liai pasididinti biudžetus??. Bet viešojo sektoriaus fragmentacija skatina plė- 
toti clientela tipo politiką. 

Biudžeto formavimo procesas verčia viešuosius biurokratus ieškoti visuo- 
menės paramos ir ginti skirstomojo pobūdžio nuostatas siekiant gauti tą 
paramą. Šį rezultatą toliau stiprina kitų biudžeto formavimo dalyvių susiskai- 
dymas ir jų poreikis išpešti kitokios rūšies naudą bei įtvirtinti kitokias nuo- 
statas. Klientelizmas, būdingas spaudimo grupių ir administracijos santykiams, 
gali virsti klienteliniais santykiais tarp įstatymų leidimo komitetų ir administ- 
racinių įstaigų, kurias šie komitetai oficialiai kontroliuoja??. Tokią padėtį iš 
dalies lemia tai, kad procese dalyvauja nuolatiniai veikėjai, kaip kad JAV 
Kongreso atveju, bet apskritai ji susijusi su bendra administratoriams ir įsta- 
tymų leidėjams iškylančia būtinybe įtikti rinkėjams. Pavyzdžiui, įstatymų lei- 
dėjai, besidomintys žemės ūkio klausimais, paprastai būna renkami apygar- 
dose, kurių ekonomikoje vyrauja žemės ūkis; visokius jų mėginimus apriboti 
savo aktyvumą dėl žemės ūkio programų neigiamai įvertintų rinkėjai ir todėl 
sumažėtų jų galimybės būti perrinktiems!?“, 

Institucinės suinteresuotos grupės, bendraudamos su biurokratija, tampa 
ypatinga grupe. Klientelinių santykių atveju būna įvairių reikšmingų santykių 
modelių, nors jie taip pat puolami. Pramoninėse visuomenėse tai yra vietinės 
valdžios grupės, taip pat suinteresuotos grupės pačioje vyriausybėje!?!. Ma- 
žiau išsivysčiusiose šalyse tokioms grupėms gali priklausyti bažnyčia, ka- 
riuomenė arba pati biurokratija. Visos šios grupės turi pretenzijų vyriausybei, 
ojas sunku arba neįmanoma atmesti, ir, kaip visų clientela grupių atveju, šios 
ypatingos pretenzijos reiškia ypatingas privilegijas. 

Taigi clientela politikos tarp viešosios biurokratijos ir siinteresuotų grupių 
padarinius galima apibūdinti kaip glaudžią suinteresuotų grupių, administ- 
racijos ir įstatymų leidėjų sampyną, kada visi gali ką nors laimėti didindami 
kai kurias viešąsias išlaidas. Šitokios sąveikos sukuria politikos modelius, 
panašius į tuos, kuriuos numatė Salisbury ir Heinzas susiklosčius tokioms 
situacijoms: tai tokios per valstybės biudžetą gaunamų gėrybių ir paslaugų 
dalybos, kada kiekvienas organizuotas sektorius gauna tam tikrą gėrybių 
dalį'??. Dėl to savo ruožtu visame viešajame sektoriuje pradeda trūkti 
koordinuotumo ir nuoseklumo!““. 


Parantela tipo santykiai 


Tai yra antrasis administracinio spaudimo grupės santykio tipas, kurį 
mini LaPalombara nagrinėdamas Italijos suinteresuotas grupes. Parantela san- 
tykis apibūdina „giminystės“ arba artimus broliškus ryšius tarp spaudimo 
grupės ir vyriausybės arba dominuojančios politinės partijos'9*. Buvo mano- 
ma, kad tokie santykiai būdingiausi pramoninėms visuomenėms ar ideologi- 
niams režimams, bet mūsų svarstymai parodys, kad jie būdingi daugeliui 

politinių sistemų, kur dominuoja viena partija arba frakcija. Tokiais atvejais 
spaudimo grupės privalo išsikovoti priėjimą prie valdžios ir legitimumą su- 
sisiedamos su ta konkrečia partija, o ne per savo sugebėjimą veiksmingai 
atstovauti visuomenės sektoriui. 

Parantela santykiai tarp spaudimo grupių ir biurokratijos suponuoja ne 
tiesioginius saitus, kaip kad clientela santykių atveju, bet netiesioginius šių 
veikėjų ryšius. Svarbus papildomas saitas yra politinė partija — dažniausiai 
dominuojanti partija; tarp jos ir spaudimo grupės turi rastis tam tikras gimi- 
nystės jausmas. Tokiais atvejais spaudimo grupė gali prieiti prie administra- 
cinių sprendimų priėmimo proceso todėl, kad partija nori tarpininkauti tarp 
tos grupės ir biurokratijos ir šitokiu būdu kontroliuoti biurokratinį politikos 
vykdymą. Nagrinėdami parantela santykius, privalome turėti omeny tokias 
organizacijas kaip konsultavimo firmos ir specialistų grupės, kurios yra 
svarbios suinteresuotos grupės. Valdant ideologinėms partijoms, gali prireikti 
garantijų, kad joms duodami patarimai pakankamai „gryni“. Žinoma, pati 
partija gali norėti duoti tokius patarimus, bet ji gali ir norėti remti kitas 
organizacijas kaip siūlančias priimtinas idėjas ir politinius patarimus!““, 

Vadinasi, politinė partija privalo dominuoti įgyvendinant politiką. Pa- 
prastai tai nėra siejama su Vakarų demokratinėmis sistemomis, bet vis dėlto 
toks reiškinys egzistuoja šiose sistemose. Pavyzdžiui, LaPalombara nustatė, 
kad tokio tipo santykiai su Krikščionių demokratų partija palaikomi Italijo- 
je!06, Prancūzijoje golistai Penktosios respublikos pirmąjį tarpsnį tiesiogiai 
susisiejo su biurokratija atiduodami vienai suinteresuotai grupei pirmenybę 
prieš kitą, ypač žemės ūkio srityje'?". Panašiai atėję valdžion socialistai buvo 
linkę spausti politiką ir biurokratiją sudarydami glaudesnę sąjungą su ma- 
žesne, bet kairuoliškesne žemės ūkio grupe!?ė. Nors šį reikalą komplikavo 
daug vidinių Prancūzijos žemės ūkio politikos problemų, esminis dalykas -— 
partijos kontrolės primetimas administracijai siekiant paremti vieną grupę - 
nekelia abejonių. Prezidentūra ir ministras pirmininkas jų sutarimo laikotarpiais 
gali remti skirtingas parantela grupes'“?. 

Šis bendravimo tipas sutinkamas Vakarų politinėse sistemose, bet labiau 
įprastas daugeliui tų politinių sistemų, kur dominuoja viena partija arba 
koalicija, - tai buvusi sovietinė sistema, dauguma Afrikos vienpartinių vals- 
tybių ir daugelis Lotynų Amerikos šalių'!?. Kaip ir golistinės Prancūzijos 
atveju, šis tipas taip pat randamas ten, kur partinė konkurencija galima, bet 
paprastai valdžioje dominuoja viena partija: pavyzdžiui, Italijoje, Japonijoje, 
Indijoje ir Meksikoje!!!. Konkurencingesnėse politinėse sistemose toks bendra- 
vimo tipas taip pat įprastas tarp tokių organizuotų profsąjungų ir politinių 
partijų kaip Profesinių sąjungų kongresas ir Darbo partija Jungtinėje Karalys- 
tėje ar LO ir Socialdemokratų partija Švedijoje. Be to, suinteresuotos grupės 

gali daryti įtaką partijoms per savo narius, atliekančius tokius politinius 
vaidmenis kaip kandidatavimas į pareigas!!“. 

Kitas parantela suinteresuotų grupių tipas, dažnai egzistavęs demokra- 
tinėse visuomenėse, atspindi vyriausybės mėginimus organizuoti tam tikrus 
visuomenės sektorius, kuriuos organizuoti tradiciškai būna sunku. Pavyz- 
džiui, Jungtinėse Valstijose įgyvendinant miestų renovavimo ir pavyzdinių 
miestų programas, tose apylinkėse, kur buvo numatyta įgyvendinti progra- 
mas, prireikė steigti organizacijas, atstovaujančias gyventojų interesams. To- 
kioms organizacijoms retai kada pavykdavo sėkmingai atlikti tokį vaidmenį, 
ir jomis kur kas dažniau valdžia pasinaudodavo kaip priemone socialiai 
kontroliuoti aplinkinius!“. Kai kuriose Vakarų Europos šalyse vyriausybės 
aktyviai prisidėjo organizuojant vartotojų grupes - jas taip pat tradiciškai 
sunku organizuoti, ir šios grupės dažnai buvo kritikuojamos kaip pavaldžios 
vyriausybei. Ryškų pavyzdį, kaip valdžia kuria organizacijas siekdama val- 
dyti sunkius visuomenės segmentus ir panudoti tas organizacijas savo tiks- 
lams, matome Singapūre, kur daugėja parapolitinių organizacijų!!*. Liaudies 
veikimo partija suformavo daug organizacijų, kurios įsiterpia į tradicinius 
visuomenės pasidalijimus ir sudaro antrą politinę LVP bazę. 

Parantela tipo santykių padariniai gana platūs. Viena šioms politinėms 
sistemoms būdingų tendencijų yra tai, kad partija hegemonė siekia kuo pla- 
čiau kontroliuoti visuomenę ir ekonomiką. Vienas iš svarbiausių būdų įgyven- 
dinti šią kontrolę - skatinti parantela santykius daugelyje visuomenės sektorių 
kooptuojant egzistuojančias suinteresuotas grupes arba kuriant naujas tiesio- 
giai su partija susijusias: grupes. Anksčiau pateiktas Prancūzijos pavyzdys - 
tai atvejis, kai partija tampa suinteresuotos grupės sąjungininke šiai kovojant 
su kitomis grupėmis, siekiančiomis atstovauti tiems patiems socialiniams 
interesams, o Franko režimo skatintas Ispanijos darbininkų organizavimasis 
į oficialius arba pusiau oficialius sindikatus yra pavyzdys, kaip partija kuria 
savą suinteresuotų grupių struktūrą!!?. Visais atvejais tai yra efektyvi priemo- 
nė, leidžianti partijai išsiplėsti į visuomenę, kad galėtų kontroliuoti kylančias 
iniciatyvas ir pajungti atitinkamo socialinio sektoriaus veiksmus partijos nu- 
rodymams. Šis kontrolės per organizaciją būdas buvo ypač paplitęs buvusio- 
organizacijos kaip Solidarumas (Lenkijoje) tapo daugmaž teisėtos. Tai taip 
pat ir būdas kontroliuoti biurokratijos autonomiją konkrečioje politikos srityje. 

Galėtų atrodyti, kad parantela tipo santykius užmezgusios spaudimo gru- 
pės yra tik dominuojančios politinės partijos marionetės. Daugeliu atvejų toks 
aiškinimas būtų pateisinamas. Weineris, pavyzdžiui, Indijos kongreso parti- 
jos ir jai artimos profesinės sąjungos santykį apibūdina taip: 

Indijos nacionalinis profesinių sąjungų kongresas - iš tikrųjų Kongreso par- 
tijos darbo sparnas — organizuotas remiantis politinės atsakomybės principais 
ir palaiko pamatinę dabartinės vyriausybės programą. Jo vadovai išdidžiai skel- 
bia, kad jų keliami reikalavimai atitinka nacionalinius, o ne dalinius interesus. Jie 
pirmiausia ištikimi Kongreso partijai, po to - dabartinei vyriausybei, valstybei, 
o paskiausiai - profsąjungai priklausantiems darbininkams.!!* 


Nors Indijos pavyzdys gerai iliustruoja daug parantela santykių, jis jokiu 
būdu nėra visuotinai paplitęs. Rašydamas net apie ikidemokratinę Ispaniją, 
Andersonas galėjo teigti: 


Paplitęs nereprezentatyvių ir neveiksmingų sindikatų įvaizdis gali būti smar- 
kiai sutirštintas. Apie viešąją politiką vyriausybė ir sindikatai nekalba vienu 
balsu. Pati sistema tikėjosi, kad sindikatų vadovai atliks kovingų darbininkų 
gynėjų vaidmenį... Savo kalba ir kovingumu daugelis sindikatų vadovų nebuvo 
nepanašūs į savo kolegas kitose Vakarų valstybėse. Jie buvo tarpininkai ir 
derėjosi už savo klientus, nors galiausiai sutikdavo su esamos valdžios nuomo- 


me.!!7 


Kovingų Jungtinės Karalystės profesinių sąjungų kongreso narių elgesys 
su leiboristų vyriausybėmis yra logiška parantela partnerių savarankiškumo 
kulminacija!!š. Spaudimo grupės tokiomis aplinkybėmis dažnai sugeba da- 
ryti esminę įtaką viešajai politikai, ir daugmaž dėl tų pačių priežasčių, kurios 
skatina veikti clientela spaudimo grupes. Simbiozė tarp partijos hegemonės ir 
spaudimo grupės tikrai nėra tokia svarbi kaip simbiozė tarp clientela partne- 
rių, bet ji yra. Galima tikėtis, kad spaudimo grupės darys tam tikrą poveikį 
biurokratų apsisprendimams dėl jų ypatingo ryšio su dominuojančia partija. 
Paprastai tokiais atvejais partija hegemonė bus užvaldžiusi biurokratiją ir 
sukūrusi savo suinteresuotų grupių partnerius. Be to, tiek partija, tiek ir biu- 
rokratija gali naudotis specialiomis grupės žiniomis ir mažinti savo pačių 
tiesiogines išlaidas, skiriamas politikai tobulinti ir planuoti. Negana to, par- 
tijos gali mažinti tiesiogines socialinės kontrolės išlaidas išugdydamos pa- 
galbines organizacijas atlikti tas funkcijas, kurias priešingu atveju tektų atlik- 
ti centralizuotai. Ankstesnis santykio tarp sindikatų ir vyriausybės Ispanijoje 
pavyzdys yra vienas šio kontrolės tipo pavyzdžių, toks pat yra santykis tarp 
komunistų partijų ir jų profsąjungų hegemoniškose ir tuo pat metu konkuren- 
cinėse situacijose. Gausios partijos remiamos organizacijos Kinijoje galbūt 
geriausiai įkūnija šį santykį tarp partijos ir organizacijų. 

Įdomu, kad parantela organizacijų plėtra taip pat gali keisti partijos hege- 
monės elgesį ir pliuralizuoti (bent jau nežymiai) politiką vienpartinėje vals- 
tybėje. Politika gali pradėti darytis panaši į clientela santykius ir labiau atsi- 
žvelgti į politikos srities specifiką. Dittmeris rašo, kad komunistinių politinių 

sistemų sumoderninimas buvo susietas su „tariamai suinteresuotų grupių“, 
praktikuojančių „kriptopolitiką“, iškilimu. Nors jos nėra autonomiškos ir ne- 
gali reikalauti tokių išteklių, kurie pasiekiami suinteresuotoms grupėms pliu- 
ralistinėse sistemose, jos sugebėjo daryti vis didesnę įtaką politikai funkciškai 
apibrėžtose srityse, mat jos laikomos turinčiomis tam tikrą profesinę kompe- 
tenciją. Tokios grupės nemano esančios platesnių rinkėjų sluoksnių atstovės, 
todėl tokia tendencija vargu ar „demokratiška“, bet ji yra konsultacinė, geriau 
informuota ir meritokratinė!"?. 

Tam tikru mastu politiką, kurią perima parantela santykių dalyviai, lemia 
partijos hegemonės ideologija ir programa, todėl šios politikos spektras gali 
būti platus - nuo kairuoliškiausios iki dešiniausios pakraipos. Tačiau apskri- 
tai jai būdingas polinkis į skirstomąsias programas - polinkis skirstyti įvai- 
rias gėrybes ir paslaugas ištikimoms ir vadovaujančioms grupėms, kurios, 
kaip teisėtos tam tikrų visuomenės sektorių atstovės, pradeda pretenduoti į 
tam tikras viešąsias gėrybes ir paslaugas. Šiuo požiūriu partija veikia tarsi 
savo šalininkų ir oficialių grupių „valgykla“: iš esmės subsidijuoja jų egzis- 
tavimą spaudimo grupių rinkoje ir kartu iš esmės skriausdžia grupes konku- 
rentes arba potencialias konkurentes!??. Tai gali būti ypač svarbu, kai domi- 
nuojanti politinė partija faktiškai visiškai kontroliuoja ekonominius visuomenės 
išteklius ir gali skirstyti tiek politinį, tiek ir materialinį atlygį. 

Tad kai kuriais atžvilgiais parantela tipo sistemos labai panašios į korpo- 
racinį interesų grupių santykių modelį, ypač į valstybinio korporatizmo mo- 
delį!?!. Esant tokiai sistemai, individai gautų naudos kaip tinkamo korpora- 
cinio darinio nariai, o ne todėl, kad asmeniškai turi teisę ją gauti. Be to, 
parantela santykiai prieštarauja moderniosios politikos sampratai, pasak ku- 
rios, ekonominės, socialinės ir politinės gėrybės turi būti skirstomos visiems. 
Tokios gėrybės - net pačios pagrindinės politinės gėrybės kaip teisė organi- 
zuotis ir dalyvauti - parantela sistemose labiausiai priklauso nuo to, ar turima 
reikiamų politinių ryšių, o kokią įtaką sprendimų priėmimo proceso rezulta- 
tams gali tikėtis daryti grupė, priklauso nuo šios giminystės. 

Antrasis parantela santykių padarinys - aišku, paip pat reguliavimas. Jis 
reiškia ne tik tai, kad partija mėgina reguliuoti biurokratijos veiklos rezultatus 
kontroliuodama jos gaunamus patarimus, bet ir tai, kad mėginama plačiau 
kontroliuoti visą visuomenę pasinaudojant tarpinėmis grupėmis. Šios tarpi- 
nės grupės ne tik sustruktūrina iš išorės daromas įtakas bet ir padeda įgyven- 
dinti režimo programas. Tad parantela santykiai veikia kaip dviejų judėjimo 
krypčių gatvės informacija - o mažesniu mastu ir galia - gali tekėti abiem 
kryptimis. Tačiau tai, kiek galia kyla į viršų, galiausiai lemia dominuojančios 

Paskutinė administratorių ir spaudimo grupių bendravimo kategorija va- 
dinama „neteisėta“. Šis terminas žymi įvairias politines situacijas, kai spau- 
dimo grupių bendravimą su biurokratija galima apibūdinti kaip nepriklau- 
santį normalios politinės veiklos sričiai, bet vis dėlto taip bendraujama. Tokį 
bendravimą gali lemti visa politinė sistema, kuri gali mėginti užgniaužti 
autonomiškas visuomenės grupes, arba jį gali lemti prigimtis konkrečių gru- 
pių, laikomų neteisėtomis atstovėmis tų visuomenės sektorių, kuriems jos už- 
simoja atstovauti. Anksčiau aptartų trijų bendravimo tipų atvejais kai kurios 
arba visos spaudimo grupės buvo laikomos teisėtomis vieno ar kito socialinio 
sektoriaus atstovėmis. Neteisėtų spaudimo grupių atveju nei visa sistema, nei 
pavieniai administratoriai nenori pripažinti kai kurių ar visų suinteresuotų 
grupių įtakos teisėtumo. Tačiau politinė sistema retai kada mėgina pašalinti 
visas interesų grupes. Net „totalitariškiausia“ sistema gali suprasti, kad gru- 
pės naudingos, ir mėginti kurti parantela stiliaus organizacijas!?2. 

Kaip ir galima tikėtis, šio tipo spaudimo grupių daroma įtaka neatitinka 
normalios politikos modelio. Tokia įtaka paprastai rodo, jog politikos forma- 
vimo sistemai iš esmės nepavyksta patenkinti vieno ar daugiau visuomenės 
sektorių keliamų reikalavimų. Tad šie individai, stengdamiesi gauti tai, ko 
nori iš politinės sistemos, jaučiasi esą priversti peržengti „normalios“ politi- 
kos ribas. Todėl mes daugiausia galbūt nagrinėjame elgesį „anominių“ spau- 
dimo grupių, mėginančių daryti įtaką protestais, demonstracijomis ir smurtu. 
Tačiau nebūtina analizuoti tik smurtines grupes, nes daugeliu atvejų paran- 
tela arba clientela sistemose neteisėtomis laikomos grupės vis dėlto gali mėgin- 
ti daryti, o kartais ir gali daryti tam tikrą įtaką politikai. Tai būna retai. Kaip 
vienas LaPalombaros respondentų pažymėjo: 


Aš negirdėjau apie tokią Pramonės ir prekybos ministerijos politiką, kuri 
pareikštų, kad yra kokių nors Italijos visuomenės grupių, kurių atstovai nebūtų 
bent jau priimti. Tiesa, taip padarę, mes teikiame skirtingą reikšmę arba svarbą 
tokių grupių siūlymams, bet jos gali laisvai kreiptis į mus.!23 


Suleiman pažymi, kad Prancūzijoje grupes, apibūdinamas kaip groupes de 
pression (priešingai, negu priimtinas „profesines“ grupes), administratoriai 
gali priimti, bet vargu ar tai duos toms grupėms norimų rezultatų!*. 
Neteisėtos grupės toliau žaidžia politinį Žaidimą pagal administratorių 
nustatytas taisykles ir mandagiai teikia savo peticijas ir protestus dažnai 
žinodamos, jog tikimybė, kad joms pasiseks, beveik lygi nuliui. Galime pa- 
klausti, kodėl šios grupės ir toliau iš pažiūros taip iracionaliai elgiasi. Pirma, 
yra nedidelė galimybė, kad jos iš tikrųjų turės įtakos. Tačiau dažniau jos 

užsispyrusiai stengiasi tiesiog todėl, kad šito tikisi jų nariai. Dėl šios priežas- 
ties nariai moka mokesčius arba lieka atsidavę grupei, o lyderiai privalo dėti 
iš pažiūros beprasmiškas pastangas!?. Galiausiai pamėginę žaisti pagal 
žaidimo taisykles, jie gali siekti, kad atrodytų priimtinesnė kokia nors neįpras- 
ta būsima jų politinė veikla. 

Jeigu normali politika negali padėti grupei, ši atrodys teisesnė naudoda- 
ma smurtines arba kurstytojiškas priemones net tose visuomenėse, kurios 
paprastai nori atsižvelgti į suinteresuotų grupių keliamus reikalavimus. Tai 
pasakytina bent jau apie kai kuriuos daugelyje pramoninių šalių vykusius 
„socialinius sąjūdžius“'26, Šios grupės neturėjo pastovių organizacinių struk- 
tūrų, pageidautinų esant nuolatiniam bendradarbiavimo su valdžia modeliui, 
ir buvo linkusios vengti tokių santykių dėl ideologinių priežasčių. Nors pa- 
prastai tokie sąjūdžiai buvo siejami su politine kaire —- antibranduolinio są- 
jūdžio grupės, taikos sąjūdis, nuomininkų organizacijos ir t.t., - taip pat būta 
ir dešiniųjų socialinių sąjūdžių. Visais atvejais mėgindami atkreipti dėmesį į 
savo politinius tikslus, jie norėjo laikytis konfrontacijos (gal net smurto) tak- 
tikos. 

Neteisėtų spaudimo grupių ir administracijos bendravimas kelia šioms 
grupėms didelę frustraciją ir susvetimėjimą. Gana šališkai spaudimas skirs- 
tomas į kategorijas net tose politinėse sistemose, kuriose grupių daromos 
įtakos paprastai pripažįstamos, o gal net mėgstamos. Pavyzdžiui, Jungtinėse 
Valstijose, turinčiose ilgą spaudimo grupės įtakos žemės ūkio politikai isto- 
riją, viena grupė - Nacionalinė fermerių asociacija — praktiškai visais atžvil- 
giais pradėta traktuoti kaip neteisėta, o jos nariai į tai sureagavo savo trak- 
toriais keliaudami į Vašingtoną!?'. Frustracija gali būti dar didesnė tose 
politinėse sistemose, kurios mėgina ne tiesiog ignoruoti, o užgniaužti netei- 
sėtomis laikomų suinteresuotų grupių veiklą. Pavyzdžiui, Solidarumo už- 
draudimas Lenkijoje yra lengviausiai ateinantis į galvą vienas iš tokio elgesio 
pavyzdžių. 

Galime geriau suprasti šių neteisėtų grupių daromą įtaką manydami, kad 
ji iš esmės atsiranda dėl nelegalios veiklos - dėl kokio nors konflikto su 
sistema, o jų įtaka geriausiu atveju yra epizodiška. Panašiai nepaprastai 
sunku numatyti jų veiklos poveikį - jeigu toks apskritai būna — viešajai 
politikai. Nepaisant šių apribojimų, svarbu suprasti, kad tokia įtaka kartais 
gali lemti svarbius pokyčius. 1968 m. gegužės mėn. prancūzų studentų sąjū- 
dis ir jo veiksmai buvo minimi kaip pavyzdys kalbant faktiškai apie visus 
žmonijai žinomus politinius reiškinius, bet tai neturėtų trukdyti mums pažy- 
mėti, kad tai yra vienas iš neteisėtos spaudimo grupės, nors ir padariusios 
esminę įtaką režimui ir vėlesnei viešajai politikai, veiklos pavyzdžių!** . Kitas 
pavyzdys yra Amerikos studentai ir jų protestai prieš Vietnamo karą, o kalbant 

apie kai kurias Lotynų Amerikos šalis, galima teigti, kad norint kiek nors 


LLA 


temai!??. Be to, pirmieji Solidarumo laimėjimai Lenkijoje šiek tiek liberalizavo 


režimą, nors galiausiai viskas baigėsi nepaprastosios padėties paskelbimu. 

Kai neteisėtoms grupėms sekasi, jų veiklos poveikis būna perskirstomojo 
pobūdžio jau vien todėl, kad sistema priverčiama pripažinti tam tikrus reika- 
lavimus, į kuriuos anksčiau nebuvo kreipiama dėmesio. Dauguma neteisėtų 
spaudimo grupių siekia transformuoti esamą politinę sistemą ir jos rezultatų 
paskirstymą taip, kad būtų perskirstytos politinės, socialinės ar ekonominės 
privilegijos. Akivaizdžiausi pavyzdžiai - tai rasinių ir etninių mažumų mė- 
ginimai reikalauti, kad būtų pripažintos jų pilietinės teisės ir kad jos būtų 
vienodai traktuojamos, nors anksčiau šios grupės buvo išstumtos iš politinio 
proceso. 

Išryškėja kiti reikšmingi mūsų aptartų keturių bendravimo tipų skirtumai. 
Pirma, neteisėtų spaudimo grupių veikla labiausiai išsiskiria iš visų tipų. Kiti 
trys modeliai pripažįsta tam tikrą vienos ar daugiau grupių veiksmų bei 
daromos įtakos teisėtumą, todėl tai yra pripažinti bendravimo tarp grupių ir 
biurokratijos modeliai. Neteisėtų grupių atveju beveik neišvengiamai šitaip 
bendraujama - jeigu tik toks bendravimas turi nors kiek reikšmės politikai — 
tik politinių krizių laikotarpiais. Taigi trys daugiau ar mažiau teisėti modeliai 
reiškia tam tikrą įtakos stabilumą ir jos suinstitucinimą, o neteisėtas modelis 
numato epizodinę įtaką arba visai jokios įtakos. 

Antra, teisėtas bendravimo modelis yra vienintelis iš keturių, nenumatan- 
tis priėjimo politikos arba ją mažai numatantis. Tokioje sistemoje prieiti prie 
valdžios gali faktiškai kiekviena to norinti grupė, net tos grupės, kurios kitose 
sistemose beveik neišvengiamai būtų paskelbtos neteisėtomis. Vienas gerai 
žinomas pavyzdys - organizuotoms Amsterdamo gatvių gaujoms buvo su- 
teiktas atstovaujamasis vaidmuo; organizacija čia atrodo esanti pats svarbiau- 
sias kintamasis. Toks bendravimo modelis, pašalinantis iš politikos priėjimo 
prie valdžios klausimus, gali pliuralizmo šalininko svajonę apie viešąją po- 
litiką formuojančių spaudimo grupių susireguliuojantį pasaulį paversti gali- 
mybe, o gal net tikrove!“?. Kol priėjimas prie valdžios būna reta ir griežtai 
kontroliuojama prekė, tol galimybė tarp konfliktuojančių spaudimo grupių 
rasti „viešąjį interesą“ yra miglota, o gal jos visai nėra. Tai, kad spaudimo 
grupės teisėtai bendrauja su administracija ir, gal net dar svarbiau, kad 
spaudimo grupės atvirai bendrauja patarinėdamos administratoriams, jokiu 
būdu negarantuoja, jog atsiras toks mistinis darinys kaip „viešasis interesas“, 
bet labiau tikėtina, kad jis atsiras tada, kai suinteresuotos grupės būna pri- 
verstos derėtis viena su kita, negu tada, kai kiekviena suinteresuota grupė 
gali užsigrobti savąją administracinės struktūros dalį. O šis dalykas viešąją 

politiką paverčia privačia politika. Panašu, kad jeigu dominuojanti politinė 
partija laikoma tinkama gyventojų interesų atstove, tai ir tokios partijos vyk- 
doma spaudimo grupių ir biurokratijos kontrolė taip pat duos kitokių rezul- 
tatų negu tie, kurie būtų gauti prie derybų stalo, ypač tais atvejais, kai domi- 
nuojanti partija gali paskelbti daugelį interesų neegzistuojančiais. Išdėstydami 
tai mūsų pradinės bendravimo tipologijos terminais, galime sakyti, jog tais 
atvejais, kada politikos formavimo politikos negalima atskirti nuo organiza- 
cijos išlikimo politikos, gaunama politika smarkiai skirsis nuo tos, kuri rastųsi 
iš paprasto derybų proceso. 

Turime pažymėti, kad negalėjome aiškiai parodyti, jog koks nors konkre- 
tus bendravimo modelis būdingas kuriai nors valstybei, nors pavyzdžiai lyg 
ir rodo tam tikrus svarbius modelius. Pirmiausia tose politinėse sistemose, kur 
dominuoja viena politinė partija, linkstama į parantela tipo santykius tarp 
suinteresuotų grupių ir administratorių, ir tai nepriklauso nuo to, ar šios 
sistemos formaliai demokratinės, ar ne. Taip yra jau vien todėl, kad partija 
hegemonė gali panaudoti šiuos ryšius kaip socialinės kontrolės ir reguliavi- 
mo priemonę. Antra, teisėtas bendravimas būdingas Šiaurės Europos šalims, 
kuriose organizuotos grupės seniai dalyvauja socialiniame ir politiniame 
gyvenime ir kurių lyderiai suvokė poreikį valdyti potencialiai skaldančius 
visuomenę etninius arba socialinius ekonominius konfliktus. Trečia, clientela 
sąlygos gana įprastos daugelyje visuomenių, ypač ten, kur interesai fragmen- 
tuoti ir kur trūksta bendrų, visą politinę sistemą koordinuojančių mechanizmų 
(pavyzdžiui, dominuojančios politinės partijos arba institucijos), galinčių re- 
guliuoti konkurenciją tarp suinteresuotų grupių arba tarp pačios biurokratijos 
įstaigų; Jungtinės Vlastijos yra pagrindinis, bet anaiptol ne vienintelis pavyz- 
dys. Pagaliau neteisėtos suinteresuotos grupės gali rastis faktiškai bet kurioje 
sistemoje, bet jos paprastai būna reikšmingiausios ten, kur mažiausiai tikėti- 
nos - pavyzdžiui, visuomenėse, siekiančiose užgniaužti suinteresuotas gru- 
pes arba bent jau platų jų spektrą. Tai reiškia, kad šios grupės reikšmingiau- 
sios tose sistemose, kuriose jos iškyla kaip fundamentalūs iššūkiai režimams. 
Vadinasi, jų kasdienis bendravimas su administratoriais, jeigu apskritai ben- 
draujama, bus neveiksmingas, bet jis gali sukelti esminius politinės sistemos 
pokyčius. 

Lygiai kaip beveik nėra suinteresuotos grupės-biurokratijos sąveikos mo- 
delio politinės sistemos požiūriu, taip beveik nėra intereso arba politikos 
srities modelio tipo požiūriu. Esama tam tikros suinteresuotoms grupėms 
būdingos tendencijos, jog jos gali būti aiškiai apribotos geografiškai tam, kad 
sugebėtų užmegzti klientelinį ryšį su administracija galbūt todėl, kad tokiu 
atveju būna lengviau sutelkti politinę paramą. Akivaizdžiausias šio modelio 

pavyzdys - žemės ūkis, kuris liūdnai pagarsėjo savo sugebėjimais sėkmingai 
pasinaudoti klienteliniais santykiais beveik visose politinėse sistemose. Pana- 
šiai su politinėmis partijomis vertikaliai integruotos suinteresuotos grupės — 
dažniausiai profesinės sąjungos integruotos su darbo partijomis - gali sukur- 
ti parantela tipo santykius net konkurencinės politinės sistemos sąlygomis!?!. 
Galiausiai grupės, kurias galima laikyti atstumtomis nuo socialinių reikalų, 
arba grupės, kurias vyraujanti bendruomenė laiko išpažįstančiomis kitokias 
politines pažiūras — rasinės mažumos, studentai, moterys, - gali būti linkusios 
veikti pasinaudodamos neteisėtais santykiais su biurokratija, jeigu, žinoma, 
jos apskritai pajėgios užmegzti kokius nors santykius. 


SOCIALINIAI SĄJŪDŽIAI IR BIUROKRATIJA 


Suinteresuotos grupės atstovauja daugumai socialinių ir ekonominių vi- 
suomenės grupių, bet jokiu būdu ne visoms. Dėl visuomenės struktūros ir 
vyriausybei iškylančių problemų pokyčių daugėja įvairių socialinių sąjūdžių'!**. 
Šios grupės keliais atžvilgiais skiriasi nuo įprastinių suinteresuotų grupių. 
Pirma, paprastai jos būna trumpalaikės, sukuriamos vienai problemai spręsti 
ir paleidžiamos, kai problema išsprendžiama arba praranda aktualumą. An- 
tra, jos paprastai siejamos ne su ekonominėmis „duonos ir sviesto“ problemo- 
mis, o su tokiais neekonominiais klausimais kaip aplinka, taika, žmogaus 
teisės, etc. Galiausiai organizaciniu požiūriu jos ne tokios stabilios ir menkiau 
suinstitucintos negu dauguma suinteresuotų grupių arba politinių partijų. 

Kaip pažymėjome anksčiau, socialiniai sąjūdžiai dažniausiai linkę veikti 
kaip neteisėtos suinteresuotos grupės, dažnai iš principo atsisakančios tiesio- 
giai bendradarbiauti su valdžia. Sąjūdžiai dažnai sukuriami todėl, kad ma- 
noma, jog glaudus kai kurių suinteresuotų grupių ir biurokratijos bendradar- 
biavimas neleidžia būti išgirstiems kitiems, tokiem pat svarbiems visuomenės 
segmentams. Tad socialinių sąjūdžių nariai gali manyti, kad dauguma esan- 
čių suinteresuotų grupių palaiko parantela arba clientela tipo santykius su 
valdžia net ir tada, kai tos kitos grupės pačios mano, jog tie santykiai yra 
atviresni ir apskritai teisėti.Taigi iš esmės socialinių sąjūdžių politikos ašis 
yra toks problemų ir dalyvavimo apibrėžimas (arba sąveikaujant su biuro- 
kratija, arba apskritai), koks nebuvo įprastas kuriai nors politinei sistemai. 

Kaip pažymėjome, visi socialiniai sąjūdžiai šalies politiniame gyvenime 
paprastai ilgai netrunka. Paprasčiausiai jie tiesiog paleidžiami, bet kai kurie 
iš jų tampa labiau suinstitucinti ir virsta suinteresuotomis grupėmis, beveik 
nesiskiriančiomis nuo kitų tokių grupių, ar net politinėmis partijomis. Aplin- 
kosaugos sąjūdis yra aiškiausias tokių ilgainiui įvykstančių pokyčių pavyz- 

dys. Nors kai kurios fundamentalesnės aplinkosaugininkų grupės vis dar 
elgiasi kaip socialiniai sąjūdžiai, dauguma virto viena iš normalių valdžią 
supančių suinteresuotų grupių, ypač ten, kur suinteresuotos grupės veikla 
tampa plačiai legitimuota. Daugelyje Europos šalių šie buvę socialiniai sąjū- 
džiai buvo suinstitucinti į „žaliųjų“ politines partijas ir tapo valdančiosios 
koalicijos dalimi. Ryškiausias toks pavyzdys — Vokietija. 


BIUROKRATIJA IR POLITINĖS PARTIJOS 


Daugumoje šiuolaikinių politinių sistemų tiesioginis partinių interesų po- 
veikis biurokratijai buvo sąmoningai apribotas daugeliu struktūrinių ir pro- 
cedūrinių mechanizmų. Svarbiausias iš jų yra nuopelnų sistemos, taikomos 
skiriant ir išlaikant administratorius, suinstitucinimas, todėl partijos nebegali 
prievarta dideliu mastu keisti administracinio personalo pasikeitus valdan- 
čiajai partijai. Nors esama globėjiškumo apraiškų, jos Vakarų šalyse paprastai 
laikomos korupcijos ir blogos vadybos požymiu. Šį savanaudišką požiūrį 
tapo kiek lengviau pateisinti nuo devintojo dešimtmečio, kada daugelyje Va- 
karų šalių pradėta politizuoti valstybinę tarnybą ir įdarbinti daugiau specia- 
lių politinių ministrų patarėjų!*“. 

Daugelis nevakarietiškų šalių, nors yra globojamos jų ankstesnių koloni- 
jinių valdytojų, išlaikė arba atkūrė ne nuopelnais grindžiamo skyrimo net į 
rutiniškiausius ir paprasčiausius postus sistemą. Tokia praktika daugiausia 
teisinama nacionalinės vienybės ir sutelktumo poreikiu iškilus plėtros sunku- 
mams. Tokiais atvejais ištikimybė valstybei arba, tiksliau sakant, esamam 
režimui laikoma svarbesniu dalyku, negu sugebėjimas išlaikyti objektyvius 
testus arba reikalavimas turėti diplomą. Šitokia praktika jokiu būdu nėra 
visuotinai paplitusi nevakarietiškajame pasaulyje, bet daugelis vienpartinių 
režimų įdarbina savo biurokratus būtent šitaip. Kwame Nkrumahas kartą 
apie Ganos administravimą yra taip pasakęs: 


Mes ketiname sugriežtinti taisykles ir iššluoti nelojalius elementus iš mūsų 
valstybinės tarnybos, net jeigu tai darydami laikinai sutrikdytume jos darbą. Juk 
nelojalūs valstybės tarnautojai nėra geresni negu sabotuotojai.!9* 


Prancūzams priklausiusioje Afrikos dalyje daugelis vienpartinių režimų 
mėgino panaudoti partinę kontrolę stengdamiesi „egoistišką individualiz- 
mą“ pakeisti „patriotiniu socializmu“!“?. Daugelyje Vakarų demokratijų, nors 
čia kalbama ne taip spalvingai, politiniai lyderiai išdėstė savo norus plėtoti 
„angažuotą“ valstybinę tarnybą, paklūstančią dominuojančios politinės par- 
tijos norams“*. Mažiau yra tokių šalių, kurios ištobulino mechanizmus, 

padedančius kurti tokią politiškai ištikimą valstybinę tarnybą. Kol kas šie 
mechanizmai taikomi nepažeidžiant valstybinę tarnybą reglamentuojančių 
įstatymų, nors jie visi kilę iš anksčiau buvusių paplitusių papročių ir sampra- 
tų. Tačiau gana akivaizdu, kad yra galimybių švaistyti ir piktnaudžiauti, taip 
pat vėl suinstitucinti valstybinių postų suteikinėjimo už politines paslaugas 
sistemą. Šiame kontekste reikia prisiminti, kad politiškai neutraliai valstybinei 
tarnybai, kurią ypač mes, gyvenatys anglų-amerikiečių demokratijose, laikome 
normalia, iš tikrųjų tėra šimtas metų, o politinio lojalumo siekis daug senesnis 
ir galbūt daug stipresnis. 

Vis didesnis valstybinės tarnybos politizavimas yra vienas iš pasirinkimų 
„Ęsitikinimų politikos“ amžiuje, kitas pasirinkimas — mažinti valstybinės tar- 
nybos politinį bei politiką formuojantį vaidmenį"?. Kad ir kokia lojali ir 
angažuota atrodytų valstybinė tarnyba, ji vis dėlto dar turi objektyvumo ir 
neutralumo „atspalvį“, jos negalima laikyti verta pasitikėjimo. Tokių abejonių 
būna net tose šalyse, kuriose visiškai apsiprasta su tuo, kad valstybinė tarny- 
ba turi daug galios formuoti politiką. Taigi viena galima reakcija į 
įsisąmoninamą poreikį turėti politiškai lojalesnę valstybinę tarnybą būtų net 
vis didesnis tradicinės politikos-administravimo dichotomijos pripažinimas, 
bent jau tarp tų, kurie realiai dirba vyriausybėje. 

Akivaizdžiausias valstybinės biurokratijos partinės kontrolės pavyzdys 
buvo Sovietų Sąjunga ir kitos komunistinės Europos šalys. Ši kontrolė tebėra 
Kinijoje ir būdinga kai kuriais autoritarinių dešiniųjų režimų atvejais. Iš esmės 
ji įgyvendinama per dvigubą - partijos ir administracijos — hierarchiją, kuri 
veikia vienu metu įgyvendindama politiką ir kontroliuodama politinį perso- 
nalo ortodoksiškumą!?š. Daugeliui Vakarų organizacijų analitikų tokia dub- 
liavimo sistema atrodo esanti nereikalinga ir neveiksminga, bet ji neišven- 
giama tokiose sistemose, kuriose svarbus politinis ortodoksalumas. 
Nevakarietiškose neišsivysčiusio pasaulio sistemose partinė kontrolė ir biuro- 
kratijos mechanizmo naudojimas siekiant pamatinių socialinių ir ekonominių 
pokyčių, atrodo, eina išvien. Kada politinis neutralumas iš tikrųjų nepriimti- 
nas, kur kas mažiau vertinamas, tada daugelis vakarietiškų dogmų apie ne- 
partinį skyrimą į valdžios postus tiesiog už nuopelnus netinka kaip kriterijai 
vertinant administratorių parinkimą ir jų vykdomą veiklą. 


REZIUMĖ 


Sukūrėme priemones, leidžiančias klasifikuoti ir analizuoti biurokratijos 
politiką. Pradėję nuo to, kad nei realiame gyvenime, nei analizuojant nėra 
naudinga atskirti politikos ir administravimo sritis, mėginome ieškoti priemo- 

nių, padedančių geriau suprasti, kaip administravimas susiejamas su politika 
ir politikos veikėjais. Šiame skyriuje daugiausia nagrinėjome administracijos 
ryšius su spaudimo grupėmis ir parodėme, kokiu mastu šie du veikėjai pri- 
klauso vienas nuo kito mėgindami formuoti viešąją politiką ir išgyventi prie- 
šingu atveju nepaprastai priešiškoje politinėje aplinkoje. Trijų iš aptartų ke- 
turių bendravimo modelių atvejais išplėtojamas kurio nors tipo legitimuojantis 
ryšys, todėl, formuojant politiką, galima naudotis stabiliu bendravimo tarp 
grupės ir biurokratijos modeliu. Savo ruožtu šie santykiai gali tiesiogiai (per 
klientelizmą) arba netiesiogiai (per parantela tipo ir teisėtą bendravimą) garan- 
tuoti tam tikrą paramą programoms ir nuolatinį su tuo susijusios biuro- 
kratinės įstaigos egzistavimą. Taigi yra du politiniai veikėjai, kurie reikalingi 
vienas kito, kad kuo efektyviau įgyvendintų savo tikslus. Abu veikia laviruo- 
dami ties politinio respektabilumo riba ir, kovodami savo kovas, ieško draugų. 
Tarp biurokratijos ir spaudimo grupių paprastai atsirandančią simbiozę ga- 
lima lengvai paaiškinti atsižvelgiant į šiuos legitimacijos ir paramos porei- 
kius. Lieka pagrindinis klausimas - ar pripažinti šį simbiozinį ryšį, kaip kad 
būna teisėtų grupių atvejais, ar išstumti jį į pilkąsias politikos sritis. 

Dabar pradėsime nagrinėti biurokratinę politiką, kuri betarpiškiau susijusi 
ne su priėjimu prie valdžios, o su pačia valdžia ir politika. Tai yra politika, 
susiformuojanti viešajai biurokratijai bendraujant su kitomis formaliomis val- 
džios institucijomis. Visi šie instituciniai veikėjai atsiduria politinių konfliktų 
arenose, 0 čia jų padėtis saugesnė negu biurokratijos. Taigi, čia biurokratija, 
norėdama išsaugoti savo organizacinę autonomiją ir daryti įtaką viešajai 
politikai, privalo elgtis visai kitaip. Tam tikra prasme biurokratijai iškyla 
uždavinys prieiti prie teisėtos politinės valdžios - toks pat uždavinys, kuris 
kyla su ja pačia bendraujančioms suinteresuotom's grupėms. 

Ankstesniame skyriuje nagrinėjome politinį biurokratijos ryšį su tokiais 
„heformaliais“ politikos veikėjais kaip spaudimo grupės ir politinės partijos. 
Dabar daugiausia domėsimės politiniais biurokratijos ryšiais su formaliais 
instituciniais valdžios veikėjais. Esant šiems ryšiams - mūsų tipologijoje jie 
vadinami „formaliais-vidiniais“ ir „formaliais-išoriniais“, - sąlygiškas biuro- 
kratijos legitimumas keičiasi. Bendraudama su suinteresuotomis grupėmis, 
biurokratija įkūnija valstybės didybę; bendraudama su įstatymų leidėjais, mi- 
nistrais pirmininkais, prezidentais ir teismais, biurokratija dažnai atrodo esanti 
nekonstitucinė įsibrovėlė į valdžios reikalus. Taigi biurokratija, kaip ir anks- 
čiau aptartos spaudimo grupės, privalo arba stengtis formaliai legitimuoti 
savo veiksmus, arba sugebėti sėkmingai derėtis, kad galėtų daryti įtaką pri- 
imamiems sprendimams. Ji taip pat privalo derėtis dėl fondų, kad galėtų 
toliau egzistuoti ir veikti. Nesigriebdami pernelyg plačios analogijos, pasaky- 
sime, kad rinkimosi galimybės, kurias turi biurokratija bendraudama su po- 
litinėmis institucijomis, daugmaž atitinka su ja pačia bendraujančių spaudi- 
mo grupių galimybes rinktis teisėtus ir clientela tipo ryšius!. 

Biurokratijos uždavinys gauti galimybę dalyvauti priimant sprendimus 
retai kada būna toks varginantis kaip spaudimo grupių uždavinys; pakanka 
to, kad reprezentatyvesnės ir legitimiškesnės politinės institucijos, užuot prie- 
šinusios biurokratijos prašymams turėti įtakos, suteikia jai valdžią. Šioms 
reprezentatyvioms institucijoms teisiškai draudžiama išsižadėti savo galių 
(net jeigu jos šito norėtų), bet, kadangi formuodamos ir įgyvendindamos po- 
litiką, jos nori gauti pagalbą, kurią gali suteikti tik biurokratija, tai jos privalo 
derėtis. Biurokratija turi daug informacijos ir žinių, kurių reikia šiuolaikinėms 
vyriausybėms, siekiančioms efektyviai kurti politiką. Vadinasi, atstovaujamo- 
sios institucijos turi rasti būdų gauti tai informacijai ir žinioms net jeigu tai 
reiškia, kad jos neformaliai atsisako savo pareigų. 

Kintantys galios santykiai tarp biurokratijos ir reprezentatyvesnių institu- 
cijų yra subtilus politinis procesas ir iš dalies domina viešąją nuomonę. Dau- 
guma visuomenės narių išrinktus pareigūnus toliau laiko atsakingais už tai, 
kaip tvarkomi viešieji reikalai, todėl, bendraudami su viešąja biurokratija, tie 
pareigūnai toliau privalo formuoti politiką, jeigu ne turinio, tai bent formos 
požiūriu . Vykstant šiems valdžios, įtakos, informacijos, žinių ir pinigų mai- 
nams, abi veikėjų grupės gali labai daug prarasti, jeigu nerangiai valdo šį 
procesą, todėl prasideda politinis konfliktų ir kompromisų „žaidimas“. Šis 
žaidimas paprastai slepiamas nuo visuomenės akių, bet jis yra esminis val- 
dymo komponentas ir, nors akivaizdu, kad jis neteisėtas, dažniausiai page- 
rina politinių sprendimų kokybę. 

Reikia išnagrinėti abu elementus norint geriau suprasti, kokį vaidmenį 
vaidina biurokratija šiuolaikiniame valdyme. Pirmiausia reikia analitiškai 
išnagrinėti, kokie reikalavimai keliami valdymui - tiek teisėtų politinių insti- 
tucijų, tiek ir biurokratijos valdymui. Po to reikėtų išsamiai apžvelgti turimas 
žinias apie biurokratijos vaidmenį formuojant politiką ir kartu jokiu būdu 
neužmiršti prieš tai gauto analitinio vaizdo? . Neturėtume tikėtis, kad politi- 
nės institucijos išsižadės savo teisių biurokratijos naudai, ir neturėtume tikė- 
tis, kad bus paskelbta kokia nors biurokratų vyriausybė, iškilusi iš kokios nors 
įstaigos gelmių Foggy Bottome, Whitehalle ar Karlavagene. Iš tiesų mus do- 
mina, kokiu mastu biurokratija - turint omenyje tai, kad tradicinėms valdžios 
institucijoms nevadovaujama taip, kaip derėtų, o net įgudę vadovai, vadovau- 
dami vyriausybės ministerijoms patiria daug sunkumų, - gali garantuoti 
reikiamą veiklos kryptį ir vadovavimą. Tokios galimybės prielaidą aiškiausiai 
apibūdino kai kurie po-industrinės visuomenės teoretikai; šiame skyriuje siū- 
lomos kai kurios konceptualizavimo, vertinimo ir analizės gairės. 


BIUROKRATINIS VALDYMAS 


Ką turi daryti kokia nors veikėjų grupė politikoje, kad šalis būtų valdoma 
efektyviai? Žodžio valdymas šaknis reiškia kontrolę ir vairavimą; ar galima 
teigti, kad kokia nors grupė iš tikrųjų kontroliuoja dideles ir sudėtingas pra- 
moninių šalių visuomenes ir ekonomikas? Maža to, vis didėjantis ekonominio 
ir socialinio gyvenimo globalėjimas dar labiau varžo valdžioje esančių žmo- 
nių galimybes valdyti. Daugelį metų taip buvo galima sakyti apie trečiojo 
pasaulio šalis, bet tai vis labiau pasakytina ir apie pramonines šalis*. Vyriau- 
sybės dažnai nekontroliuoja jų pačių šalyse veikiančių galingų jėgų, daug 
mažiau jos kontroliuoja kitas šalis arba tokias tarptautines organizacijas kaip 
Tarptautinis Valiutos Fondas ar Pasaulio Bankas. 

Richardas Rose'as nurodė rinkinį kriterijų, kuriuos turi atitikti išrinkta 
politinė partija, norinti valdyti šalį? . Jeigu šiuos kriterijus modifikuotume 
taip, kad būtų pašalinti tik politinėms partijoms taikomi komponentai, juos 
būtų galima performuluoti ir taikyti bet kuriai grupei, mėginančiai valdyti 
visuomenę. Jie būtų tokie: 


1. Grupė privalo suformuluoti savo valdymo laikotarpio politikos ketini- 
mus. 

2. Šiuos ketinimus turi paremti pareiškimai, kad priemonės šiems tikslams 
pasiekti „nėra neveiksmingos“. 

3. Turi būti konkurencija skirstant išteklius. 

4. Svarbiausiuose postuose turi būti pakankamai daug grupės narių. 

5. Tie, kuriems suteikiamos pareigos, privalo turėti įgūdžių, būtinų vado- 
vauti didelei biurokratinei organizacijai. 
6. Tikslų įgyvendinimas turi būti griežtai prioritetinis dalykas. 


Kaip buvo minėta, šie kriterijai yra šiek tiek modifikuotos ir kondensuotos 
politinėms partijoms nurodytų prioritetų versijos, bet žala, kurią patiria 
pradiniai analizės siekiai, neatrodo mirtina. Pagrindinė mintis, kad politinių 
idėjų turintys asmenys būtinai privalo sugebėti įgyvendinti tas idėjas pasi- 
naudodami esančiomis valdymo struktūromis, aiškiai išryškėja net šiame 
modifikuotame modelio variante. Pradėkime nagrinėti šiuos kriterijus atskirai, 
kad įvertintume, kiek kiekvienas iš jų svarbus analizuojant biurokratijos vaid- 
menį valstybėje. 


Politikos ketinimai: įstaigos ideologija 


Pirmąjį valdymo kriterijų paprastai būtų galima laikyti esminiu biuro- 
kratijos, kaip veiksmingos kitų valdymo formų alternatyvos, trūkumu. Daugu- 
moje visuomenių tradiciškai buvo manoma, kad biurokratijai trūksta idėjų, ką 
daryti su jos neva kontroliuojamu valdymo mechanizmu. Tačiau biurokratinės 
organizacijos dažnai turi savų gerai išplėtotų idėjų, ką privalėtų daryti vyriau- 
sybė“. Šios idėjos nėra skelbiamos tokiais bendro pobūdžio pareiškimais, ko- 
kiais dėstoma politinės partijos platforma, jos skleidžiamos tik siauroje įstai- 
gos kompetencijos srityje. Šias ideologijas galima suprasti ir kaip analogiškas 
„Organizacinėms kultūroms“, kuriomis vis labiau remiamasi aiškinant priva- 
taus sektoriaus organizacijų veiksmus?. Norint geriau suprasti šias „įstaigų 
ideologijas“, būtina skirti du ideologijų tipus - vadinamąjį „minkštąjį“ ir 
„Kietąjį“. 

„Minkštasis“ įstaigos ideologijos tipas reiškia tai, jog egzistuojanti pro- 
grama yra rinkinys idėjų, kurioms biurokratija palanki bent jau todėl, kad jos 
pažįstamos, jeigu nėra kitų tokio palankumo priežasčių. Išdėsčius konstruk- 
tyviau, mes galime į tęsiamą įstaigos programą žiūrėti kaip į savotišką įstai- 
gos ideologiją. Politiniai vykdomieji pareigūnai, ateinantys nominaliai va- 
dovauti biurokratinėms struktūroms, beveik visada pranešdavo apie atvirą 
arba nerodomą valstybės tarnautojų pasipriešinimą ir apie „ministerinį po- 
žiūrį“ į politiką, ribojantį bet kurio politinio vadovo veiksmų efektyvumą. 
Pavyzdžiui, buvo ilgai įrodinėjama, kad Britanijos užsienio reikalų ministe- 
rijos politika dėl Artimųjų Rytų proarabiška ir kad Švietimo ministerija palan- 
kiai žiūri į viešojo švietimo sektoriaus plėtrą net vadovaujant ministrui kon- 
servatoriui, siekiančiam plėsti privatųjį sektorių. Taigi ateinantys į šias 
ministerijas kitokių pažiūrų ministrai patirtų sunkumų stengdamiesi įveikti 

savo „tarnų“ polinkius. Tik nedaugelis biurokratijos arba vykdomosios va- 
dovybės pramoninėse visuomenėse aiškintojų nekomentavo šios būdingos 
biurokratinės ideologijos „minkštosios“ versijos. Jeigu manome, jog tai yra 
minimalistinė biurokratijos idėjų apie politiką versija, tai tokių idėjų iš tie- 
sų yra. 

„Kietoji“ politinių ketinimų kriterijaus versija reiškia tai, kad biurokratija 
ne tik turi būti suinteresuota išsaugoti esamą įstaigos politiką, bet ji taip pat 
turi būti suinteresuota įtvirtinti naujus politikos prioritetus. Iš dalies taip 
būna todėl, kad valstybės tarnautojai yra arba tampa savo politikos sričių 
ekspertais ir plėtoja idėjas, kaip geriau būtų galima vykdyti politiką. Turint 
omenyje, kad vidutiniškai valstybės tarnautojai išlaiko savo pareigas ilgiau 
negu politikai, teoriškai ilgainiui jie galėtų keisti politiką kaip tinkami, bet 
valstybės tarnautojų nuomonės, kokia politika gera, ilgainiui taip pat kinta. 

Valstybės tarnautojų idėjos apie politiką galėtų keistis keliais būdais. Pir- 
ma, biurokratai ir biurokratijos vis labiau susaistyti organizaciniais ir profe- 
siniais saitais, todėl supratimas to, ko jie nori iš politikos, ilgainiui gali 
pasikeisti taip, kad atitiktų jų profesijų „geriausią praktiką“. Kai kurios orga- 
nizacijos, kurioms priklauso valstybės tarnautojai, gali būti griežtai „biuro- 
kratinės“ ar rūpintis tik viešojo sektoriaus vadyba, o kitų organizacijų nariais 
gali būti dalykiški medicinos, švietimo, sanitarinės inžinerijos ir t. t. specia- 
listai. Abiem atvejais biurokratija dėl savo profesinių kontaktų gali mesti 
litikos inovacijas. 

Vakarų Europoje tokios tarpnacionalinės organizacijos kaip Europos Ben- 
drija skatina skleisti tokias inovacijas ir plėsti biurokratinės politikos darbo- 
tvarkę. Tokiose darbotvarkėse paprastai numatomi privalomi arba siūlomi 
tarnybos standartai, kurie dažniausiai kuriami pačios viešosios biurokratijos 
sluoksniuose, o ne politiniu valdžios lygiu? . Kai kurios tarptautinės organi- 
zacijos, tokios kaip Jungtinės Tautos, Tarptautinė darbo organizacija ir Pa- 
saulio Bankas taip pat skleidžia idėjas, ką turėtų daryti vyriausybės, ir tai 
būna idėjų šaltinis viešosioms biurokratijoms!?. Kasdieniai nacionalinių vy- 
riausybių ir tarptautinių organizacijų kontaktai yra pagrindinis būdas skleisti 
idėjas, ypač tarp biurokratijos atstovų. 

Tačiau biurokratai ir patys turi politinių idėjų. Jos paprastai kyla todėl, 
kad didėja viešosios biurokratijos atstovų profesinė kvalifikacija ir jie vis 
daugiau mokomi. Pasak Moshero, šeštojo dešimtmečio viduryje atsirado „pro- 
fesinė valstybė“!! . Šiai valstybės organizavimo formai būdingas specializuo- 
tų profesinių žinių, sukauptų biurokratinėse įstaigose, vyravimas. Mosheras 
pirmiausia kalbėjo apie Jungtines Valstijas; kitose šalyse - pavyzdžiui, Pran- 
cūzijoje - tokia valstybės organizavimo forma galėjo būti atsiradusi anksčiau! 

Įstaigų profesionalai tampa naujos politikos kūrėjais jų kompetencijos srityse, 
nes jie turi ekspertinių žinių ir šiek tiek suinteresuoti savo įstaigų plėtra. Šiems 
politikos keitimu suinteresuotiems biurokratams gali prireikti laukti daugelį 
metų, kol jų idėjos bus įgyvendintos, todėl per tą laiką gali atsirasti pakanka- 
ma gyventojų ir politinė parama. Medicininės globos sąjūdis ir bendruome- 
ninių psichinės sveikatos programų plėtra Jungtinėse Valstijose yra biuro- 
kratijos sluoksnių paskatinto politikos keitimo pavyzdžiai. Praėjo labai daug 
laiko nuo tos politikos formulavimo iki jos įgyvendinimo“. 

Kad ir kurią sampratą apie biurokratijos vaidmenį generuojant politikos 
idėjas paimtume, turėtume tikėtis, kad biurokratijos vaidmuo labai skirsis 
įvairiose šalyse. Viena šių skirtumų priežasčių - sąlygiška įstaigų nepriklau- 
somybė nuo centralizuotos politinės kontrolės. Tad Jungtinėse Valstijose arba 
Švedijoje, kur įstaigos (arba styrelsen) yra labai nepriklausomos ir turi tiesio- 
giai konkuruoti dėl finansavimo, turėtume tikėtis didesnio politikos gynimo 
negu tose politinėse sistemose, kurių administracinės sistemos labiau centra- 
lizuotos ir šiek tiek panašios į Iždo kontrolę Jungtinėje Karalystėje!“ Pana- 
šiai —- nors Diamanto argumentai atrodytų paneigia tokį teiginį - veiksmingos 
politinės vadovybės nebuvimas, ko gero, laiduoja didesnę biurokratijos veiks- 
mų laisvę ir politikos gynimą, negu laiduotų stabilesnė ir veiksmingesnė 
politinė vykdomoji valdžia“. Pavyzdžiui, Trečiojoje ir Ketvirtojoje Prancūzi- 
jos respublikose „ilgalaikę politiką vykdė pareigūnai, o ne politikai... Ši situ- 
acija buvo šalutinis ministerijų nestabilumo rezultatas; kad ir kokia teoriškai 
nepageidautina, ji visai nebuvo palanki jokiai ilgalaikei politikai“!*. Šalyse, 
kurios turi ištverti ilgus tarpuvaldžio laikotarpius, kol sudarinėjamos koali- 
cijos, 0 po to turi iš daugelio partijų atstovų sudarytas vyriausybes - akivaiz- 
dūs pavyzdžiai yra Nyderlandai, Danija ir Belgija, - stipri ir veiksminga 
valstybinė biurokratija gali tapti būtinybe!'. Beveik tą patį galima pasakyti 
apie trečiojo pasaulio šalis, nors jų problema būtų bendras politinis nestabi- 
lumas ir veiksmingos politinės vadovybės nebuvimas. 

Priešingai, dėl doktriniškai pabrėžiamos ministrų atsakomybės Jungtinėje 
Karalystėje net neefektyviai dirbantys politiniai vadovai toeriškai tampa ga- 
lingi, nors ne visada praktiškai. Kada, be tokios doktrinos, yra ir taip efekty- 
viai dirbančių politinių lyderių kaip Churchillis arba Thatcher, lyderiavimo 
galimybės būna didžiulės. Keičiantis Britanijos ir kitų Whitehallo tipo 
santvarkų valdymo stiliui, išryškėjo tendencija pabrėžti ministro pirmininko 
valdžią ir „suprezidentinti“ šitas pareigas!Š. Tačiau tuo pat metu keliami 
reikalavimai decentralizuoti ministerijas įkūnijo tendenciją suteikti vadybinių, 
o gal ir politikos formavimo galių valstybės tarnautojams". 

Trečiasis faktorius, turintis įtakos politikos kurso gynimui, yra laikas, kurį 
valstybės tarnautojai dirba įstaigose. Turėtume tikėtis, kad biurokratinio per- 

sonalo sistemos, leidžiančios asmenims per visą jų karjerą išlikti vienoje arba 
keliose įstaigose, skatins šiuos asmenis labiau ginti biurokratinės politikos 
kursą negu administracinės sistemos, kurių karjeros modeliai įvairesni. Tad 
labiau tikėtina, kad Skandinavijos šalyse, kuriose valstybės tarnautojus tiesio- 
giai įdarbina įstaigos arba ministerijos, o ne centralizuotos personalo įstai- 
gos, arba Jungtinėse Valstijose, kur paprastai visą laiką dirbama viename 
departamente, biurokratinės institucijos politikos kursą gins labiau negu Jung- 
tinėje Karalystėje ar Prancūzijoje, kuriose aukštesnieji valstybės tarnautojai 
eina įvairias pareigas, kad ir Prancūzijos grand corps sistemoje??. Vokietijoje 
karjera dažnai būna net dar įvairesnė, nes bent jau kai kurie aukštesnieji 
federaliniai pareigūnai kviečiami iš valstybinės ir net vietinės biurokratijos 
sluoksnių2!. Jungtinėse Valstijose kuriant Vyriausiąją vykdomąją valdybą su 
didesne aukštųjų valstybės tarnautojų kaita tarp institucijų, buvo siekiama, 
kad nors dalis Amerikos administracinės sistemos būtų panašesnė į europie- 
tiškąsias sistemas2Ž. 

Galiausiai yra aiškių nuostatų konfigūracijų, kurios atrodo susijusios su 
biurokratiniu politikos gynimu. Aberbachas, Putnamas ir Rockmanas aptarė 
tokias nuostatų konfigūracijas remdamiesi aukštųjų valstybės tarnautojų še- 
šiose pramoninėse šalyse pavyzdžiais. Šią informaciją papildo kiti su tuo 
susiję tyrimai??. Daugelyje mažiau kiekybiniais tyrimais grindžiamų tyrimų 
taip pat nagrinėjami kultūriniai ir nuostatiniai veikiančiosios viešosios biu- 
rokratijos elementai2*. Kai kuriais atvejais yra daug skirtumų tiek vienoje 
šalyje, tiek ir tarp šalių, bet asmenų nuostatos dėl aktyvaus valstybinės tarny- 
bos vaidmens yra svarbus šį vaidmenį lemiantis veiksnys. 


„Ne neveiksmingų“ priemonių naudingumas 


Politikai paprastai laikomi politikos idėjų meistrais, o biurokratai laikomi 
rutinos ir metodų meistrais. Tad sunku abejoti biurokratijos sugebėjimais 
surasti įmanomas priemones programai įgyvendinti. Iš tiesų pavojus tyko 
kitur — tai, kas įmanoma, dažnai paverčiama politika. Taigi, kaip ir Lindblo- 
mo idėjos apie pertvarkomas preferencijas atveju, biurokratai, apibrėždami tai, 
kas įmanoma, dažnai sugeba formuoti ne tik metodus, bet ir pačią politiką“. 
Šis įmanomumo apibrėžimas dažnai atsiskleidžia svarstant, kurios progra- 
mos laikytinos „įgyvendintinomis“, todėl administracinis kriterijus - įgyven- 
dinimo lengvumas - pradėjo dominuoti prieš kitais kriterijais grindžiamos 
pageidautinos politikos idėjas“. 

Įstaigos sugebėjimas formuoti preferencijas apeliuojant į įgyvendinamumą 
gali paversti įstaigą tiek jos pačios procedūrų auka, tiek ir šeimininke. 

Biurokratija gali norėti būti novatoriška, bet ją dažnai varžo tai, kad nusta- 
tydama, ką galima ir reikia daryti, ji pasikliauja pripažintomis procedūromis. 
Įgyvendinamumą galima apibrėžti remiantis tuo, kiek galima administruoti 
programą remiantis standartinėmis įstaigos veikimo procedūromis, kaip buvo 
numatoma Allisono politikos formavimo organizacinio proceso modelio sam- 
pratoje?. Taigi, nors įstaigos iš tiesų gali sukurti įmanomus programų įgy- 
vendinimo mechanizmus, šios priemonės savo ruožtu gali apakinti ir biuro- 
kratus, ir politikus, ir jie nematys galimų politikos alternatyvų. Kaip nurodė 
Majone'as, įgyvendinamumas nevaržo taip smarkiai, kaip kartais manoma, o 
kūrybingas administratorius arba politikas gali pasiekti, kad programos, iš 
pradžių atrodančios neįgyvendinamos, tokios nebeatrodo2ė. 

Įgyvendinamumo ir standartinių veikimo procedūrų poveikį galima matyti 
pramonės politikos srityje. Jungtinių Valstijų, Vakarų Europos ir kitų pramo- 
ninių šalių vyriausybės vienaip ar kitaip dalyvauja pramonės politikoje. Skir- 
tumai tarp jų dažniausiai priklauso nuo to, kokios programos laikomos įgy- 
vendinamomis. Įprasti sprendimai šiuo klausimu Jungtinėse Valstijose yra 
reguliavimo programos, mokesčių ir ribotos tiesioginės subsidijos??. Daugu- 
moje Europos šalių — net tose, kurias valdo konservatyvios vyriausybės, — 
įprastas sprendimas buvo pramonės nacionalizavimas arba kitoks tiesioginis 
valdžios kišimasis į ekonomiką. Daugumoje Europos šalių įvyko didelio mas- 
to privatizavimas, bet čia valstybės nuosavybės vis tiek yra kur kas daugiau 
negu Jungtinėse Valstijose??. Japonijoje tiesioginis valdžios dalyvavimas fi- 
nansuojant pramonės įmones ir jos aktyvus kišimasis į pramonę laikomas 
galimu ir pageidaujamu?!. 

Aišku, kad biurokratai gali turėti procedūrų, padedančių įgyvendinti bet 
kurią pasirinktą programą, bet tai jiems kartais gali būti ne naudinga, o 
žalinga. Įstaigos gali sugebėti įgyvendinti silpnąją programos gynimo sam- 
pratą, bet iš esmės keisti programą joms gali trukdyti pripažintos procedūros 
ir metodologijos. Jų darbotvarkę gali apibrėžti tai, kaip jos įpratusios tvarkyti 
reikalus, o ne tai, ką jos norėtų daryti. Tad tvyro įtampa tarp dviejų biuro- 
kratijos atliekamų vaidmenų; ji yra politikos inovacijų gynėja ir tuo pat metu 
procedūrų konservuotoja?*. 

Biurokratų kaip procedūrų konservuotojų vaidmuo būna įvairus, kaip ir 
jų - politikos gynėjų, vaidmuo. Iš dalies jis įvairus dėl tradicijos ir kultūros, 
bet taip pat susijęs su konkretesniais politiniais ir struktūriniais bruožais. 
Vienas iš jų — pabrėžtinai legalistinis viešojo administravimo pobūdis kai 
kuriose šalyse. Kai valdymas ir administravimas labiau susijęs su teismine 
veikla, tada beveik neišvengiamai pradės vyrauti formalios procedūros““. 
Kitas svarbus aspektas - iš išorės kylančio spaudimo kontroliuoti biurokratiją 

mastas, verčiantis administratorius prisibijoti veiksmų, kurių negalima patei- 
sinti kaip įprastų procedūrų. Visose demokratinėse ir kai kuriose nedemokra- 
tinėse šalyse padidėjo spaudimas didinti viešosios biurokratijos atskaitomy- 
bę“*. Tokio spaudimo sąlygomis valstybės tarnautojai traukiasi už procedūrų 
sienos ieškodami apsaugos ir todėl praranda novatoriškumą ir lankstumą. 
Kaip ir daugelyje kitų viešojo administravimo situacijų, tarp dviejų svarbių 
atributų vyksta mainai ir nėra tvirto pagrindo sprendimui priimti. 


Įstaigų konkurencija 


Vienas iš valdymo kriterijų, paprastai siejamų su demokratiška ir partine 
valdžia, yra pretendentų į pareigas konkurencija. Biurokratai jau turi pareigas 
ir turbūt jų nepraras. Jie neturi pinigų. Taigi, jeigu partijų konkurencijos 
valiuta yra balsai, tai biurokratų konkurencijos valiuta yra pinigai. Įstaigų 
konkurencija dėl biudžeto organizacijų lygiu gali duoti beveik tokią pat nau- 
dą, kokią, kaip manoma, partijų konkurencija duoda demokratinėje politikoje. 
Manoma, kad partijų konkurencija leidžia balsuotojams rinktis iš alternatyvių 
valdžių, kurios savo ruožtu turėtų būti siejamos su alternatyviomis politikos 
kryptimis, o biurokratinė konkurencija leidžia politiniam ir administraciniam 
personalui betarpiškiau rinktis iš alternatyvių politikos krypčių“. Ši konku- 
rencija dažnai vyksta tiesiogiai į ją neįsitraukiant išrinktiems pareigūnams. 
Taip būna priimami sprendimai dėl išlaidų Britanijos Ižde arba daugumos 
šalių finansų ministerijose. 

Biudžeto formavimo procesą aptarsime kitame skyriuje; čia pabrėžiame 
griežtai konkurencinį ir su politikos krypties pasirinkimu susijusius šio proceso 
aspektus. Biurokratijos analitikai smarkiai nesutaria tiek dėl įstaigų konku- 
rencijos pobūdžio, tiek ir dėl jos veiksmingumo. Kai kurie teigia, jog konfliktas 
yra stiprus ir visuotinis, o svarbiausias jo tikslas —- maksimaliai padidinti 
įstaigos biudžetą?*. Kitų nuomone, konkurencija vyksta rečiau ir santūriau, o 
jos tikslas — išsaugoti įstaigai „sąžiningą dalį“ ir net stengiamasi bendradar- 
biauti skirstant biudžeto pyragą“. Dar kiti būtų linkę teigti, jog faktiškai 
įstaigos dažnai vengia konflikto ir nesistengia didėti, jeigu tai kelia grėsmę 
jų pagrindiniam tikslui ir galbūt atskleidžia jų programų silpnybes**. Be to, 
Dewnsas ir kiti autoriai įrodinėjo, jog biurokratų konkurencija, kaip ir pramo- 
nės konkurencija laisvosios rinkos ekonomikos sąlygomis, esanti pozityvi 
jėga, kuri skatina imtis politikos inovacijų ir kontroliuoja biurokratijos auto- 
nomiją“?. Tačiau nė vienoje iš šių sampratų neneigiama, kad vykstanti įstaigų 
konkurencija yra priemonė, padedanti skirstyti išteklius tarp konkuruojančių 
politikos krypčių, ir todėl vienoms organizacijoms ji leidžia klestėti, o ki- 
toms - blėsti arba, nors ir rečiau, žlugti??. 

Kad ir kas būtų statoma ant kortos vykstant biurokratinei konkurencijai, 
tokios konkurencijos mastas įvairiose biurokratinėse sistemose skirtingas. Kai 
kurių valdymo sistemų - pavyzdžiui, decentralizuotų Jungtinių Valstijų arba 
Švedijos — struktūra palieka daugiau laisvės biurokratinei konkurencijai ir 
derėjimuisi dėl biudžetų negu labiau centralizuotų sistemų struktūra*!.Tai, 
kad esama daug palyginti menkai ir tik per biudžetą koordinuojamų įstaigų, 
kurios sugeba tiesiogiai ginti joms skiriamus asignavimus, lemia, jog konku- 
rencija yra palyginti svarbus įstaigų gyvavimo aspektas ir labai svarbi jų 
išlikimo sąlyga. Tai reiškia, kad šios įstaigos geriau sugebės pasiūlyti alter- 
natyvų valdymo šaltinį - bent jau atskiroje politikos srityje, negu įstaigos, 
kurias labiau varžo centrinė politinė ir administracinė kontrolė. Taigi biuro- 
kratinė konkurencija atrodo ranka rankon dirba kartu su „kietąja“ politikos 
gynimo samprata jau vien todėl, kad politikos idėjos yra viena iš konkuravi- 
mo priemonių. 

Konkurencinis biurokratijos pobūdis daro įtaką politikai ir vyriausybei 
dviem esminiais aspektais. Pirma, tai iš dalies padeda paaiškinti milžinišką 
valdžios augimą ( jį atspindi valstybės išlaidos) per kelis paskutiniuosius 
dešimtmečius*Ž. Senosios programos suinstitucinamos kaip vyriausybių įsi- 
pareigojimai ir piliečių teisės, o poreikis konkuruoti dėl didesnio finansavimo 
skatina įstaigas kurti naujas programas ir naujas politikos kryptis“. Kai 
kurie autoriai įrodinėjo priešingą dalyką - kad įstaigų konkurencija iš tikrųjų 
turėtų sumažinti vyriausybės aparatą, bet atrodo, kad šioje analizėje aiškiai 
nepakankamai įvertinamas tiek institucijų gajumas, tiek ir jų sugebėjimas 
nekonkuruoti tose srityse, kurios nepriklauso jų „giliam užnugariui““*. Atro- 
do, kad konkurencija dėl finansavimo ir naujų politikos iniciatyvų susijusi su 
valstybės išlaidų didėjimu. Tačiau šito priežastis nėra vien biurokratų troški- 
mai, nes politikai taip pat gali būti palankūs valdžios plėtrai, suteikiančiai 
jiems daugiau galimybių ką nors skirstyti rinkėjams, vadinasi, ir būti iš naujo 
išrinktiems. Pavyzdžiui, vienoje studijoje apie Amerikos valdžios augimą bu- 
vo teigiama, kad pagrindinis šio augimo variklis yra Kongreso nariai, besi- 
stengiantys per naujas programas susikurti sau gerą vardą“. Tačiau šis 
tyrimas buvo atliktas anksčiau, negu madingos tapo konservatyvios idėjos ir 
Kongreso nariai pradėjo varžytis, kuris padarys daugiausia mažinant vals- 
tybės išlaidas. Tačiau net šioje konservatyvesnėje epochoje Kongreso nariai 
toliau verčia daryti išlaidas, kurios tiesiogiai naudingos jų rinkėjams“. 

Antras pagrindinis biurokratinės konkurencijos padarinys yra tai, kad dėl 
jos sumažėja vidinis valdymo nuoseklumas ir darnumas. Biurokratija veikia 
ne kaip integralus valstybės įrankis, o veikiau kaip visuma subvyriausybių, 
o jos visos tarnauja klientūros grupėms, vaidinančioms lemiamą vaidmenį 

politiniame žaidime dėl išlikimo. Priklausomai nuo to, ar pasirenkama griež- 
tesnė „geležinio trikampio“ samprata, ar lankstesnis „problemų tinklo“ po- 
žiūris, tokios subvyriausybės būna arba nekintamos ir paiso tik savo interesų, 
arba jos yra tik svarbūs valdžios profesionalėjimo ir specializavimosi aspek- 
tai“ . Bet labai konkuruojant įstaigoms, gali būti biurokratinės subvyriau- 
sybės, o ne viena biurokratinė valdžia. Pasak Natchezo ir Buppo, „Federali- 
nės biurokratijos prioritetų nustatinėjimas primena devyniolikto šimtmečio 
kapitalizmą; prioritetus nustato agresyvus antrepreneris vyriausybės vykdo- 
muoju lygiu“*ė. Tačiau konservatyvių politinių idėjų atgimimas kartu su eko- 
nominėmis problemomis pakeitė išlaidų augimo dinamiką. Tokios centrinės 
įstaigos kaip Jungtinių Amerikos Valstijų valdymo ir biudžeto įstaiga arba 
daugelio šalių finansų ministerijos dabar labiau (bet jokiu būdu ne totaliai) 
kontroliuoja, kaip sudaroma darbotvarkė, ir mėgina riboti išlaidas*?. 
Pozicijų turėjimas 

Kita būtina sąlyga, leidžianti biurokratijai tapti alternatyviu valdymo veiks- 
niu, būtų ta, kad pareigūnai privalo turėti svarbiausias pozicijas formuojant 
politiką ir, be to, jų turi pakakti siekiant garantuoti jų priimamų sprendimų 
efektyvumą. Biurokratija aiškiai atitinka kiekybinį šio kriterijaus aspektą, net 
jeigu niekada nesame tikri, ar žemesnieji jos ešelonai visada paklūsta savo 
viršininkų nurodymams. Tačiau biurokratija gali neatitikti kokybinio aspekto. 
Buvo manoma, kad, formuojant politiką, svarbiausias vaidmuo tenka politi- 
kams, o biurokratams belieka tik ją įgyvendinti. 

Tačiau šią tradicinę prielaidą patikslina dvi aplinkybės. Pirma, biuro- 
kratijos kontaktai su organizacijos aplinka, taip pat tai, kad žemesnieji orga- 
nizacijų ešelonai sukaupę techninę patirtį, sudaro biurokratijai prielaidas iš 
esmės kontroliuoti informaciją ir žinias, kurių svarba lemiama formuojant 
politiką. Šiuo atžvilgiu svarbiausia yra Thompsono atlikta analizė, kaip šiuo- 
laikinėse organizacijose atskiriamos žinios ir valdžia. Sugebėjimas kontro- 
liuoti informaciją yra pagrindinis biurokrato rankose turimas įrankis, lei- 
džiantis jam daryti įtaką politikai“?. Be to, kiek informacija perduodama per 
biurokratų hierarchijos grandinę, tiek ji selektyviai iškraipoma. Todėl nors 
biurokratija gali turėti pakankamai žmonių - gal net šiek tiek per daug, - vis 
dėlto gali būti didelis atotrūkis tarp priimančių sprendimus viršūnių ir apa- 
čių, turinčių tiems sprendimams priimti reikiamą informaciją. 

Politinės institucijos mėgino sugriauti informacijos monopolį, kurį, atrodo, 
turi biurokratija kurdama savus nepriklausomus informacijos šaltinius. Tokia 
„kontrbiurokratija“ gausiausia Jungtinėse Valstijose - pavyzdžiui, Prezidento 

vykdomosios valdybos institucijos, Kongreso biudžeto valdyba ir vis gausė- 
jantis Kongreso komitetų personalas, - bet ji taip pat egzistuoja ir daugelyje 
kitų politinių sistemų"!. Kai kas mėgino teikti šią informaciją per ministerijų 
kabinetus??, kitur buvo įkurtos vyriausybinių tyrimų įstaigos arba sustiprintos 
ministrų pirmininkų įstaigos, pavyzdžiui, Vakarų Vokietijoje buvo išplėsta 
Bundeskanzlersamt?3. Dar kitos vyriausybės nesėkmingai mėgino panaudoti 
savo politines partijas kaip instrumentus politikai tirti. Nors ir daug sudėta 
pastangų, biurokratija tebevaidina pagrindinį vaidmenį kaupiant ir sklei- 
džiant politiškai reikšmingą informaciją ir todėl tebeturi stiprias pozicijas 
formuojant politiką. 

Antras gyvybiškai svarbus faktorius, vertinant sąlygišką biurokratinių ir 
politinių pozicijų svarbą formuojant politiką, yra reikšmė, kuri, apibrėžiant 
politiką, skiriama jos įgyvendinimui. Kaip jau minėjome, galima lengvai įro- 
dyti, kad „politika“ yra tai, kas įvyksta, o ne tai, kas išdėstoma įstatymuose. 
Kai kurie autoriai įrodinėjo, kad politiką turėtų apibrėžti žemesnieji biuro- 
kratijos ešelonai, nes jie geriau išmano objektyvias sąlygas, kuriomis ketina- 
ma vykdyti vyriausybės politiką?*. Daugelyje viešųjų programų, pavyzdžiui, 
liečiančių policijos darbą arba susijusių su socialinės pagalbos skirstymo 
kriterijais, paliekama daug laisvės tiems, kurie įgyvendina politiką, todėl, 
apibrėžiant politikos realijas, žemesniųjų biurokratijos ešelonų vaidmuo gali 
būti ne menkesnis negu tų, kurie nominaliai formuoja politiką?“. 

Pagaliau reikėtų dar kartą pabrėžti, kad kovodama dėl valdžios ir politi- 
kos, biurokratija išlaiko vieną esminį pranašumą - ji tiesiog yra pernelyg 
gausi. Jau pats milžiniškas uždavinys - kontroliuoti didelę, sudėtingą ir gerai 
nusimanančią viešąją biurokratiją, turinčią didelę politinę paramą, - gali 
nesugniuždyti nebent tvirčiausio politiko. Net Jungtinėse Valstijose, kuriose, 
palyginti su kitomis šalimis, patys prezidentai skiria labai daug politinių 
pareigūnų, dėl biurokratijos didumo ir jos ryšių su įtakingomis politinėmis 
jėgomis ją kontroliuoti būna sunku. Kaip pasakė vienas prezidento padėjėjas, 
„kiekvienas tiki demokratija, kol ateina į Baltuosius rūmus'““. Šiais žodžiais 
norėta pasakyti, kad prezidentai norėtų daugiau kontroliuoti vyriausybę, ne- 
gu kartais tai daro. 

Apskritai biurokratai gali užimti svarbiausias pozicijas vyriausybėje pa- 
prasčiausiai todėl, kad jie turi daugiausia tokių pozicijų. Be to, jų turimos 
pozicijos susijusios tiek su tiesioginių paslaugų teikimu, tiek ir leidžia apibrėžti 
tai, ką programos iš tikrųjų reiškia klientams. Tai gali reikšti, jog jie sutiks su 
politine savo organizacijos vadovybe tik lemiamu jiems klausimu - jų orga- 
nizacija turi išlikti. Turint omenyje jų gausą ir Žinias, jų sugebėjimas atpalai- 
duoti politinės kontrolės vadeles gali duoti beveik tokius pat rezultatus, ku- 
riuos nurodėme kalbėdami apie įstaigų konkurenciją. Tai vis didėjančios 

įstaigų ir jų personalo galimybės eiti savo pačių pasirinktu keliu, o tai lemia 
vis didesnį vyriausybinių programų nesuderinamumą. 


Vadybos įgūdžių svarba 


Politiniams lyderiams dažnai trūksta vadybos įgūdžių, būtinų norint va- 
dovauti tokiai didelei ir sudėtingai organizacijai kaip ministerija?7. Manoma, 
jog nuolatos dirbantys šiose organizacijose biurokratai turi tokių įgūdžių jau 
vien todėl, kad jie atrodo laiduoją kasdienį organizacijų darbą. Taigi, lygiai 
taip kaip jie dažnai pasijunta besėdą į įsibėgėjusį politikos traukinį, taip 
ateinantys vadovauti ministerijoms politikai įsitikina, kad organizacijos, ku- 
rioms jie nominaliai vadovauja, linkusios judėti savuoju keliu ir jos menkai 
reguliuojamos iš aukščiau. 

Vertinant tam tikru absoliučiu požiūriu, o ne lyginant su politikų galimy- 
bėmis, biurokratų įgūdžiai nėra tokie viską lemiantys. Iš tikrųjų daugelis 
įprastinių skundų dėl biurokratijos, ir, konkrečiau, viešosios biurokratijos, 
susiję su jų vidaus vadybos sutrikimais. Literatūroje apie biurokratiją apstu 
svarstymų apie „popierizmą“, tikslų pakeitimą ir bendrą chronišką biuro- 
kratijos neveiksmingumą??. Todėl mums turi rūpėti klausimas, ar šios vidinės 
problemos pakankamai didelės, kad trikdytų biurokratijos galimybes efekty- 
viai valdyti tada, kai įprastinės politinės institucijos pasirodė esančios ne- 
veiksmingos. 

Viešąsias organizacijas sunku valdyti tiek dėl viešosios biurokratijos „vie- 
šumo“, tiek ir dėl to, kad trūksta kriterijų, leidžiančių tiksliai vertinti jos 
veiklos rezultatus. Kadangi šios organizacijos viešos, jos labiau negu priva- 
čiosios turi laikytis įstatymų, normų ir procedūrų. Jos atsakingos už valstybės 
pinigus ir veikia žmonių vardu, todėl turi būti laikomos atskaitingomis žmo- 
nėms. Atskaitomybė savo ruožtu gali priversti biurokratą saugotis galimų 
skundų, o vienintelis būdas apsisaugoti - griežtai, kartais net rigidiškai, 
laikytis normų ir procedūrų??. Ši apsauga vienodai svarbi tiek bendraujant su 
viršininkais, tiek ir su klientais, todėl politikos verslą nuo pat organizacijos 
„Viršaus“ gali iškreipti organizacijai būdingas biurokratinis rigidiškumas ir 
įtvirtintos procedūros. Geriausiai sumanyta politikos naujovė žlugs, jeigu ją 
įgyvendinantiems administratoriams labiau rūpės jų pačių saugumas negu 
programos sėkmė. 

Šios bendrojo pobūdžio kontrolės problemos pasunkėja ir dėl to, kad trūks- 
ta kriterijų, leidžiančių tiksliai vertinti daugumos viešųjų organizacijų veiklos 
rezultatus. Pagrindinis matas, kuriuo remiantis vertinamas viešosios biuro- 
kratijos veiklos efektyvumas, yra vartojimas, o ne gamyba““?. Kitaip sakant, 

įprastinis sėkmės matas yra didesnis biudžetas, o ne tai, kad visuomenei 
suteikiama daugiau paslaugų. Todėl viešojo sektoriaus vadybininkai, netu- 
rintys tokio vienintelio kriterijaus kaip pelnas, kuris leistų įvertinti efektyvu- 
mą, labiau negu kitų sričių vadybininkai priversti vadovautis normomis, tai- 
syklėmis ir hierarchine kontrole. Tačiau šitaip dažniausiai ne garantuojamas 
sklandus institucijos darbas, o jis sutrikdomas. 

Vidiniai vadybos sutrikimai, tykantys viešosios biurokratijos, dažniausiai 
kyla dėl daugelio veiksnių sankaupos. Kai kurie iš jų būna grynai organiza- 
ciniai sutrikimai, endemiški didelėms struktūroms, o kitus, atrodo, lemia tarp- 
kultūriniai valdžios ir hierarchinės kontrolės sampratų skirtumai*!. Daugelis 
sutrikimų yra visuotiniai, tačiau ypač akivaizdūs tam tikrose situacijose. Pa- 
vyzdžiui, tikėtina, kad visuomenės, kurios priešinasi beasmenės valdžios pri- 
metimui, greičiau patirs biurokratijos veiklos sutrikimus negu tos visuome- 
nės, kurios labiau pripažįsta tokią valdžią?ž. Panašu ir šiek tiek paradokslu 
tai, kad kuo labiau pavieniai valstybės tarnautojai baudžiami už netinkamus 
veiksmus, tuo labiau tikėtini biurokratijos veiklos sutrikimai; mat, stengda- 
miesi apsisaugoti, tokie pavieniai tarnautojai slėpsis už normų, taisyklių ir 
delsimo sienos. 

Vyriausybės įvairiai reaguodavo į šias vadybos problemas, kurios svarbios 
daugeliui politikų bei piliečių“?. Jos deda pastangas stengdamosi garantuoti 
geresnę vidaus vadybą ir didinti centro galimybes kontroliuoti. Vienas tokios 
reakcijos pavyzdžių būtų Finansų vadybos iniciatyva Jungtinėje Karalystėje. 
Čia buvo siekiama taikyti valdymui tą pačią „kaštų centrų“ logiką, kokia 
taikoma versle“*. Švedijoje buvo įsteigta vyriausybinė organizacija Statskontor 
tobulesnei vadybai skatinti, ypač panaudojant vadybos informacijos sistemas 
ir kitus technologinius pertvarkymus. Faktiškai visų vyriausybių valdymo 
vadybininkų pagrindinis rūpestis yra našumas ir siekis rasti paskatų, kurios 
padėtų didinti darbuotojo darbo našumą““. 

Pagaliau jau banalu teigti, kad šiuolaikinių vyriausybių vadyboje vis la- 
biau susiplaka viešasis ir privatusis sektoriai“?. Politika turi ne tik nusileisti 
iš viršaus, jai būtina valytis kelią iš apačios. Todėl biurokratai atsiduria 
strateginėje padėtyje, leidžiančioje jiems sujungti viešąjį ir privatųjį sektorius, 
tačiau dėl to pasunkėja ir jų darbas. Privalu gauti pritarimą ne tik viešojoje 
organizacijoje, bet ir visuomenėje, kurioje pastatyta kur kas daugiau „leidimo 
punktų“*?. Natūralu, kad dėl tokių kliūčių vadyba sunkėja, o biurokratinio 
vilkinimo ir nesėkmių tikimybė didėja. Tokios vadybos problemos būna dides- 
nės tada, kai vyriausybė naudoja daugiau tokių mechanizmų kaip „trišalė 
šalies vyriausybė“ ir privatizavimas; mat tada privatusis sektorius daugiau 
tiesiogiai įtraukiamas į valstybės teikiamų paslaugų sritį. Nors šie metodai 

kartais siūlomi kaip panacėja valdymo problemoms įveikti, iš tikrųjų jie gali 
kurti, o ne spręsti problemas“. 


Politikos įgyvendinimas — svarbus prioritetas 


Jau aptarėme kai kurias viešųjų organizacijų vidaus vadybos problemas. 
Daugybė komunikacijos problemų taip pat trukdo informacijai tekėti viršun, 
o vidinis nelankstumas neleidžia sklandžiai perduoti nurodymų apačioms““. 
Šeštasis valdymo kriterijus tiesiogiai susijęs su organizacijos aukščiausių 
vadovų priimtų sprendimų pavertimu efektyviais veiksmais. Kaip pažymėjo- 
me anksčiau, „reali“ valdžios politika yra įgyvendinta politika, o ne įstatymų 
leidėjų, politinių vykdomųjų pareigūnų ir kitų pareiškimai. Daugelyje tyrimų 
dokumentiškai paliudyti įvairūs politikos vykdytojų patiriami sunkumai, ri- 
bojantys jų galimybes imtis įstatymų leidėjų patvirtintos programos ir įgyven- 
dinti ją, kaip buvo planuota". Gali atrodyti, kad šis rūpinimasis, kiek žemes- 
niojo rango administratoriai laikosi išleistų įstatymų, prieštarauja mūsų 
anksčiau minėtam nerimui dėl jų lankstumo ir veiksmų laisvės. Tačiau tą 
nerimą dėl biurokratizmo siejome su paklusimu organizacijos nustatytoms 
procedūroms, o ne su politikos turiniu. 

Nesugebėjimą įgyvendinti sprendimų iš dalies galima paaiškinti politi- 
niais, o ne organizaciniais faktoriais. Kada administratorius jaučiasi vis la- 
biau tolstąs nuo organizacinės valdžios centro, prarandama politinė parama 
ir nebeįgyvendinama pati politika. Administratorių labiau veikia išorinis po- 
litinis spaudimas jau vien todėl, kad tas spaudimas yra reikšmingesnis ir 
betarpiškesnis negu jo organizacijos daromas spaudimas. Klasikine tapusi 
Kaufmano studija apie JAV miškų tarnybą gerai parodo, kokį iš vietos kylantį 
spaudimą patiria dirbantis pareigūnas?!. Pressmano ir Wildavsky'o atliktas 
politikos įgyvendinimo tyrimas iliustruoja šią problemą tarpvyriausybiniame 
kontekste. Ją taip pat iliustruoja problemos, kylančios mėginant užtikrinti 
paklusnumą decentralizuotoje Vokietijos administracinėje struktūroje??. Net 
prancūzų prefet (dabar oficialiai vadinamas „Respublikos komisaru“), norin- 
tis sėkmingai valdyti savo teritoriją, privalo derėtis ir įtraukti vietos jėgas““. 
Net tokioje iš pažiūros centralizuotoje šalyje kaip Prancūzija poreikis įgyven- 
dinti politiką vietose skatina didelę dalį valdžios atiduoti į vietos politikų ir 
net gyventojų rankas. 

Būtinybė gauti politinę paramą vykdomai politikai ir iš to kylantis poreikis 
„Nuderėti“ kai kuriuos centrinės valdžios politinius ketinimus gali turėti 
lemiamą reikšmę politiniam priimtų įstatymų įgyvendinimo procesui. Tačiau 
tai kaip tik yra ta politinio proceso sritis, apie kurią, pasak Pressmano ir 
Wildavsky'o, mes turime mažiausiai patikimos informacijos?*. Viena politikos 

įgyvendinimą tyrinėjančių mokyklų, kuri ypač dominuoja Europoje, teigia, jog 
vienintelis būdas suprasti, kas vyksta valdžioje — tai suprasti, kaip dirba 
žemiausiosios valdžios grandys, kaip jos bendrauja vienos su kitomis ir kaip 
bendrauja su piliečiais". Jeigu iš tiesų yra taip, tai biurokratijos valdymas yra 
ir svarbesnis, ir kartu sunkesnis dalykas. Jis svarbus, nes lemia tai, kas įvyks- 
ta. Jis sunkus, nes tokioje decentralizuotoje aplinkoje nėra lengva nei koordi- 
nuoti, nei kontroliuoti. 

Kadangi palyginti trūksta informacijos apie įgyvendinimo procesą ( šis 
trūkumas greitai šalinamas), sunku daryti pagrįstas hipotezes, kodėl taip 
skiriasi įgyvendinimo efektyvumas. Viena akivaizdi hipotezė ta, kad tokiose 
decentralizuotose administracinėse sistemose kaip Vokietijos sistema iškyla 
didesnių įgyvendinimo problemų negu labiau centralizuotose sistemose. Pa- 
našiai vietiškumo mastas ir vietos autonomija bus susiję su įgyvendinimo 
nesėkmėmis. Šias nesėkmes lemia ir politinių lyderių, turinčių atramą regio- 
nuose, sugebėjimas daryti spaudimą biurokratams, kad šie ypač atsižvelgtų 
įjų regionus?*. Keliuose politikos įgyvendinimo trečiojo pasaulio šalyse tyri- 
muose pabrėžiama, kad vietos galios santykiai ir patrono-kliento santykiai 
mažina politikos įgyvendinimo efektyvumą“?. Be to, dėl vertikalaus kliento- 
kontakto lygmenų atskyrimo nuo organizacijos centro darosi labiau tikėtina 
ir būtina, kad žemesniosios grandies darbuotojai derėsis su vietinėmis ir 
suinteresuotomis klientų grupėmis. Pagaliau organizacijai trūkstant politinės 
paramos, kaip kad būdinga nepriklausomoms reguliavimo komisijoms Jung- 
tinėse Valstijose, organizacijoms gali tapti gyvybiškai būtina vykdyti politiką 
tokiu būdu, kuris šiek tiek skiriasi nuo įstatymų leidėjų numatyto būdo?*. 

Be politinio klientų ir geografinių suinteresuotų grupių tampymosi, efek- 
tyviai įgyvendinti politiką viešajai biurokratijai trukdo ir kiti faktoriai. Šie 
organizaciniai faktoriai buvo nurodyti daugelyje tyrimų"?. Kaip pabrėžėme 
aptardami įstaigų ideologijas, dar svarbiau tai, kad organizacijos gali turėti 
savų tikslų ir, vadinasi, nepripažinti nominalių politinių vadovų keliamų tiks- 
lų. Pasipriešinimas politikų diegiamai politikai retai kada būna atviras, nes 
jis galėtų pažeisti formalius ryšius tarp renkamų ir nuolatinių valdžios parei- 
gūnų. Biurokratai dažniau nugali politikus klaidindami, vilkindami ir taiky- 
dami normas, taisykles ir procedūras“?. Trumpai savo pareigas einantys po- 
litikai retai kada supranta procedūrinius mechanizmus arba politikos esmę 
taip gerai kaip jų nominalūs tarnai ir todėl dažnai priklauso nuo pastarųjų 
malonės. Jie ypač priklausomi nuo valstybės tarnautojų malonės tada, kai 
kurią nors politiką įgyvendina keletas ministerijų ir pati politika būna „pa- 
reigūnų grupių, tūkstančius kartų susitinkančių tarpministeriniuose pasitari- 
muose, per pusryčius ir kasdien kalbančių telefonu“?! veiklos rezultatas.Tar- 

porganizacinis vyriausybės tinklas nusidriekia tiek tarp ministerijų, tiek ir 
tarp vyriausybės lygių, todėl asmuo, norintis išmanyti šį tinklą ir sužinoti, 
kaip gauti iš jo tai, ko nori, turi ilgai tarnauti*Ž.Valstybės tarnautojai tiek 
ištarnauja, o politikai — retai. 

Tačiau neturėtume pernelyg lengvai nurašyti politikų. Jie sukūrė virtinę 
mechanizmų, kurių padedami mėgina atkurti struktūrų ir vyriausybės politi- 
kos, kurioje, kaip manoma, vis labiau vyrauja biurokratai, kontrolę. Jau aptarė- 
me Prancūzijos ir Belgijos ministrų cabinets bei Vyriausiosios politikos kontrolės 
valdybos (Central Policy Review Staff) vaidmenį Jungtinėje Karalystėje. Taip 
pat vis dažniau būna politinių skyrimų į pareigas. Net Jungtinėje Karalystėje, 
turinčioje seną politiškai neutralios valstybinės tarnybos tradiciją, Thatcher 
vyriausybė ėmėsi skyrimų į aukštus valstybinės tarnybos postus, kurie atrodo 
politiniai, be to, paskyrė kelis neabejojamai politinius patarėjus į Iždą??. Kai 
kuriose Skandinavijos šalyse taip pat pradėta skirti daugiau politinių parei- 
gūnų“*. Tokiose šalyse kaip Vokietija, kur valstybinė tarnyba ir politinis an- 
gažuotumas nebuvo laikomi tokiais nesuderinamais, politiniai paskyrimai 
tapo akivaizdesni ir svarbesni, negu buvo praeityje“?. Negana to, „matricinių 
organizacijų“ plėtra Bund ministerijose iš dalies buvo mėginimas pagerinti 
vidinę šių organizacijų kontrolę, nes kontroliuoti Land organizacijas, įparei- 
gotas įgyvendinti politiką, labai sunku“. Šie sunkumai ypač išryškėja tada, 
kai būna partinių skirtumų tarp centrinės vyriausybės ir Land vyriausybių. 

Įgyvendinimas yra svarbiausia šiuolaikinių politinių sistemų problema. 
Įgyvendinimo nesėkmės įkūnija pamatinį šių sistemų nesugebėjimą paversti 
politines idėjas efektyviais veiksmais. Šį nesugebėjimą daugiausia lemia biu- 
rokratija, nors paprastai taip būna ne dėl jos piktavališkumo, o daugiau dėl 
jos struktūrose glūdinčio nelankstumo arba dėl to, kad jos atstovai nuošir- 
džiai tiki jau vykdoma ar pripažįstama geresne politika. Nors įgyvendinimas 
svarbus valdymo aspektas, jis nėra vienintelė problema. Kartais programos 
tvirtinamos todėl, kad jas lengva įgyvendinti, o ne todėl, kad kuo geriau būtų 
„išspręsta“ konkreti politikos problemaš?. Kaip ir anksčiau aptartu procedū- 
ros dominavimo prieš turinį viešosios biurokratijos veikloje atveju, įgyvendi- 
nimo motyvai gali pradėti dominuoti prieš realius politikos motyvus, ir vy- 
riausybės gali daryti tai, ką mano galinčios daryti, o ne tai, ką jos turi ar net 
nori daryti. Išties tikroji politikos prasmė yra reali įgyvendinama politika, o ne 
tai, kas parašyta oficialiuose dokumentuose. Tačiau beprasmiška įgyvendinti 
politiką, jeigu ji visų pirma yra klaidinga politika. Taigi politikos žlugimo 
negalime suversti vien programos įgyvendinimui, o turime jį sieti su pama- 
tinėmis pačios programos konceptualizavimo ir sudarymo problemomis. 


293 


Šeštas skyrius 
Reziume 


Nagrinėjome klausimą, kiek biurokratija pajėgi pateikti vyriausybei nuo- 
seklių politinių tikslų ir juos įgyvendinti šiuolaikinėse politinėse sistemose. 
Išvada būtų ta, kad, nors biurokratija pajėgi nueiti tam tikrą kelią garantuo- 
dama tokį vadovavimą, jai taip pat trukdo daugelis tų pačių problemų, kurios 
varžo valdyti siekiančių politikų galimybes. Tie, kuriems pirmiausia rūpi 
demokratinė politika ir valdžios kontrolė, iš pradžių galėtų apsidžiaugti šia 
analize, bet pamąstę jie gali persigalvoti. Ši analizė rodo, kad yra viešosios 
vadybos ir valdymo sunkumų, kurie kur kas esmingesni negu trumpalaikiai 
politiniai ir ekonominiai faktoriai, kurios įvardijome kaip daugumos šiuolai- 
kinių problemų priežastis. 

Milžiniškas valdymo problemas, kurios iškyla vyriausybėms, galima api- 
būdinti terminu „perkrova“. Nors šis terminas nukaltas aštuntajame dešimt- 
metyje, juo vis dar galima vykusiai apibūdinti vyriausybių patiriamas proble- 
masŠš. Šios problemos kyla todėl, kad prarandamas piliečių pasitikėjimas, 
mažėja jų paklusnumas ir pritarimas, nesugebama pateikti naujų prasmingų 
gėrybių, be to, problemiškas pats valdymo mechanizmas - tai paskutinė, bet 
anaiptol ne pati menkiausia priežastis. Jau pats biurokratijos mastas ir iner- 
cija, kuriuos papildo poreikis gauti išorinę politinę klientelinių grupių para- 
mą, daro kontrolę fragmentišką ir skatina domėtis ne valdymo, o organizaci- 
jos išlikimo klausimais. Biurokratinių institucijų politinio gyvavimo, o iš dalies 
ir vertybių klausimai suplakami su organizacijos išlikimo klausimais. 

Todėl biurokratinis valdymas problemiškas. Biurokratija gali būti pajėgi 
garantuoti valdymą, bet, kitaip negu politinės partijos, garantuojančios vado- 
vavimą „konsensusu be krypties“, biurokratijos garantuojamas valdymas gali 
būti valdymas „nekonsensinėmis kryptimis“. Garantuojamas valdymas suks 
įvairiomis kryptimis, ir tai priklausys nuo įstaigos ir jos ryšių su klientūra. 
Todėl tai bus nekonsensinis ir nenuoseklus valdymas. Nebus integruojančios 
ideologijos ar filosofijos, o bus tik specifinių su specifinėmis politikos proble- 
momis susijusių ideologijų virtinės. Užuot padėjusios integruoti valdymą, 
šios ideologijos paprastai jį daro fragmentišką ir paverčia konkuruojančių ar 
bent jau nebendradarbiaujančių feodų rinkiniu. Net tokiems populiariems ir 
ilgai valdžiusiems lyderiams kaip Ronaldas Reaganas, Margaret Thatcher ir 
Pierre'as Trudeau buvo sunku įveikti šias giliai įsišaknijusias išcentrines 
jėgas. Šios išcentrinės tendencijos dar ryškesnės esant tokioms menkai integ- 
ruotoms vyriausybėms kaip Europos Bendrijos ar mažiau išsivysčiusių šalių 
vyriausybės“. 

BIUROKRATINĖS POLITIKOS STRATEGIJOS 


Sutikdami, kad biurokratijos, t.y. integruoto ir tikslingai veikiančio valsty- 
binės tarnybos elito, valdžia vargiai įmanoma, dar nepasakome, kad nesitęs 
renkamų ir nuolatinių pareigūnų kova dėl valdžios ir galimos įtakos viešajai 
politikai??. Šioje kovoje abi šalys turi svarbių ginklų ir svarbių gudrybių. Šiame 
skirsnyje aptariame kai kuriuos iš šių ginklų ir tai, kaip jie gali būti pa- 
naudoti. 


Biurokratijos ištekliai 


Pagrindiniai ir galbūt svarbiausi biurokratijos ištekliai yra informacija ir 
žinios. Kiek valdžia turi informacijos, tiek ši informacija sutelkta biurokratinėse 
įstaigose. Su šia informacija visada susijusios techninės žinios, padedančios 
ją suprasti ir interpretuoti. Šį sąlygišką informacijos monopolį galima paversti 
valdžia keliais būdais. Įžūliausias iš jų būtų argumentuoti, kad jos (įstaigos) 
daugiau žino apie dalyką ir todėl joms turi būti leista jį kontroliuoti. Kitais 
žodžiais sakant, jos turbūt geriau (techniškai) formuos tam tikros srities po- 
litiką negu palyginti menkai tą sritį išmanantys vykdomosios valdžios parei- 
gūnai ir įstatymų leidėjai. Jeigu šio argumento nepaisoma, o taip atsitinka 
dažnai, ir politikai pakankamai ryžtingi, kad mėgintų patys formuoti politiką, 
tada vis tiek pagrindinis informacijos šaltinis formuojant tą politiką būna 
biurokratija?!. Tai reiškia, jog biurokratijos padėtis yra tokia, kad ji bent jau 
numanomai gali mainyti informaciją už galimą įtaką politikai, o pati infor- 
macija gali būti pateikiama taip selektyviai, kad koks nors sprendimas faktiš- 
kai taptų neišvengiamas. Tokiu pat tonu Bartlettas užsiminė apie įstatymų 
leidėjus, „subsidijuojančius“ įstaigas, kad gautų informacijos apie jų veiklą; 
tai reiškia, kad informacija perkama už pinigus??. 

Antroji galia, kuria disponuoja biurokratija — tai sprendimo galia. Nors 
daug sklinda „metafizinio patoso“ dėl biurokratizmo ir biurokratijos neveiks- 
mingumo (ypač viešosios biurokratijos), palyginti su daugeliu politinių ins- 
titucijų — ypač įstatymų leidybos institucijoms, biurokratijos atrodo esančios 
efektyvios veiklos etalonai??. Turėdamos palyginti nedaug procedūrinių 
taisyklių dėl diskusijų, balsavimo ir panašiai, daugeliu atvejų biurokratijos 
gali veikti greičiau negu įstatymų leidybos institucijos. Žinoma, yra tam tikrų 
procedūrinių saugiklių ir vilkinimų, ribojančių būsimų biurokratiškų taisyklių 
kūrėjus - pavyzdžiui, Administracinių procedūrų įstatymas Jungtinėse Vals- 
tijose, bet biurokratija gali veikti palyginti greitai'*. Kadangi biurokratinės 
organizacijos sugeba greitai daryti sprendimus ir naudotis technine informa- 
cija lengviau, negu tai daro įstatymų leidybos institucijos, tai iš dalies todėl 
nuolatos egzistavo tendencija deleguoti joms valdžią??. Be to, priimančioms 

sprendimus biurokratinėms įstaigoms nereikia būti jautrioms rinkėjų daro- 
mam politiniam spaudimui. Vykdomosios politinės valdžios atstovai, pavyz- 
džiui, autoritariniai vadovai arba Prancūzijos ar Amerikos prezidentūros, tam 
tikru mastu gali pasinaudoti pranašumu, kurį teikia greitas sprendimų pri- 
ėmimas susiklosčius tokioms situacijoms, kada jie būna nepriklausomi nuo 
įstatymų leidžiamosios valdžios, tačiau demokratinėse sistemose juos daž- 
niau saisto būtinybė remtis įstatymų leidėjų veikla ir pritarimu. 

Trečia, politinės institucijos turi savo politinius rėmėjus, juos taip pat turi 
ir biurokratinės institucijos. Ankstesniame skyriuje aptarėme ryšį tarp biuro- 
kratijos ir suinteresuotų grupių. Dviem iš keturių jų bendravimo tipų būdingos 
aiškios sąsajos tarp suinteresuotos grupės ir įstaigos. Biurokratija sugeba 
mobilizuoti šiuos politinius rėmėjus reikalaudama finansavimo arba teisės 
autonomiškai vykdyti politiką. Politinė parama kitoms politinėms instituci- 
joms paprastai būna ne tokia konkreti kaip parama biurokratinėms įstaigoms, 
todėl, sprendžiant kokį nors klausimą, įstaiga gali mobilizuoti labiau suinte- 
resuotą ir triukšmingesnę rėmėjų grupę, negu kad galėtų mobilizuoti kokia 
nors tai įstaigai siekianti oponuoti įstatymų leidėjų grupė?*. Tai ypač pasa- 
kytina, kada kalbama apie vidinius sprendimų priėmimo įstatymų leidyboje 
sunkumus. Ši su konkrečiais klausimais susijusi politinė parama gali būti itin 
svarbi, turint omenyje, kad daugelyje įstatymų leidybos organų sprendimų 
priėmimas yra fragmentiško pobūdžio, nes komitetai arba kiti specializuoti 
dariniai daro esminę įtaką politikai ir finansavimui. Įstaiga sugeba mobili- 
zuoti paramą ginčydamasi su atitinkamu komitetu, kuris gali būti nesuinte- 
resuotas arba nebūti laisvas nagrinėti fondų panaudojimo alternatyvių gali- 
mybių, ji gali pateikti argumentų, kad jos teikiamų paslaugų poreikis iš tiesų 
didelis. Derybiniai sandėriai su klientų grupe sudaro galimybes prieiti prie 
valdžios ir daryti įtaką, šie sandėriai paprastai sudaromi priešinantis įstaty- 
mų leidėjų komitetui". 

Aptarę politines biurokratijos galias, dabar išnagrinėsime pranašumus, 
kurių turi biurokratija būdama apolitiška. Tai gali nuskambėti kaip prieštara- 
vimas, bet šis teiginys labai padeda suprasti, kaip biurokratija sugeba sėk- 
mingai konkuruoti dėl įtakos ir galios priimant sprendimus. Biurokratija turi 
tą pranašumą, kad ji formaliai atskirta nuo politinių partijų. Valstybės tarnau- 
tojams nereikia dalyvauti rinkimuose, jie nepatiria rinkėjų arba savo partijų 
spaudimo ir daugumoje visuomenių jie buvo veiksmingai politiškai neutrali- 
zuoti. Šis atskyrimas nuo partinės politikos leidžia jiems įrodinėti ne tik tai, 
kad jie yra to, ką daro, ekspertai, bet ir tai, kad jų sprendimams nedaro įtakos 
poreikis įtikti rinkėjams. Šis partinis nešališkumas kartu su biurokratijos 
turimomis žiniomis virsta stipriu argumentu, kad biurokratų sprendimai tech- 
niškai pranašesni, palyginti su tais sprendimais, kuriuos priimtų politinės 

institucijos. Neva biurokratija galinti pateikti pranašesnius sprendimus jau 
vien dėl tos priežasties, kad ji turi platesnį laiko horizontą ir nori kurti ilga- 
laikius planus. 

Kaip minėjome anksčiau, biurokratija kuria įstaigų ideologijas, kurios yra 
priemonė jos veiksmams pateisinti. Šios ideologijos yra svarbūs ginklai kovo- 
jant dėl įtakos, nes jų paprastai nepaveikia „neekspertų“ iš išorės argumentai 
ir faktai, be to, pačios įstaigos jomis naudojasi egoistiškai. Vienas iš klasikinių 
tokios įstaigos ideologijos pavyzdžių yra strateginio bombardavimo doktrina, 
kurios laikosi JAV karinės oro pajėgos. Išdėsčius šią doktriną paprastai, ji 
teigia, kad geriausia (jeigu ne vienintelė) priemonė parklupdyti priešą ant 
kelių yra strategiškai bombarduoti jo karinės pramonės priemones. Manoma, 
kad tai lėmė Vokietijos ir Japonijos galą per Antrąjį pasaulinį karą, o šie 
atvejai pateikiami kaip doktrinos teisingumo įrodymas. Tačiau turimi duome- 
nys apie bombardavimo sukeltus padarinius rodo (jeigu apskritai ką nors 
rodo), kad, vykstant bombardavimui, karo priemonių gamyba ne mažėjo, o net 
didėjo*8. Karinės oro pajėgos dėl akivaizdžių priežasčių užsispyrusiai toliau 
teigia, kad bombardavimas yra karo problemų sprendimas. Net naudojant 
vadinamąją protingą ginkluotę Įlankos karo metu, daugybę kartų nesugebėta 
pataikyti į svarbiausius taikinius (pvz., SCUD raketos), bet tai nesutrukdė ir 
toliau ginti strateginio bombardavimo ideologijos. 

Yra daug kitokių karinės biurokratijos rigidiškos ištikimybės tokio pobū- 
džio ideologijoms pavyzdžių, bet beveik toks pat elgesys būdingas ir socia- 
linei bei ekonominei biurokratijai. Nors dauguma socialinių įstaigų bent jau 
žodžiais pripažįsta mintį, jog socialinės problemos yra daugiamatės, jos lin- 
kusios jas aiškinti ir spręsti daugiausia remdamosi savo žiniomis ir, užuot 
siuntusios klientus ieškoti kitokios pagalbos, mėgina juos pasigauti, taip pat 
reikalauja didinti finansavimą argumentuodamos galimybe spręsti socialines 
problemas per jų konkrečią programą. Gausios įstaigų koordinavimo sociali- 
nių paslaugų srityje problemos yra vienas iš požymių, kad pasikliaujama 
įstaigų kuriamomis politikos ideologijomis ir jų siūlomais tų problemų spren- 
dimais??. 

Grįžkime prie svarbiausio šitos diskusijos apie biurokratinės ideologijas 
klausimo. Tokios ideologijos yra svarbus įstaigos, turinčios reikalų su poli- 
tinėmis institucijomis, sėkmės laidas. Politikos veikėjai retai kada turi pareng- 
tus atsakymus į tokias konkrečios politikos ideologijas. Konkuruodami su 
biurokratais, jie triūsia gana nepalankių aplinkybių sąlygomis. Viena ir ne 
pati menkiausia aplinkybė - dažnai trūksta konkrečių politinių idėjų. Dauge- 
lis politinių lyderių, atsidūrę ministro ar kabineto nario vaidmenyje, papras- 
čiausiai neišmano savosios politikos srities tiek, kad galėtų smarkiai lemti 
vykdomos politikos kryptį, o su jų pareigomis susiję reikalavimai dažnai 

neleidžia jiems daryti įtakos tai krypčiai. Ministerijoje dirbantys valstybės 
tarnautojai — net nesispecializuojantys palyginti aukšto rango pareigūnai — 
retai kada patiria tokių sunkumų ir visiškai sugeba suteikti ministerijos pro- 
gramai kryptį. 

Galiausiai biurokratijos turimas pranašumas - jos pastovumas ir stabilumas. 
Valstybės tarnautoją atleisti ir gal net perkelti kitur sunku.Valstybės tarnau- 
tojai visada gali rinktis laukimo ir vilkinimo strategiją. Ministrai ateina ir 
išeina, bet pagrindinis valstybės tarnautojų darbas nesikeičia tiesiog todėl, 
kad ministrai retai kada turi laiko išsiaiškinti, ką reikia keisti, arba pradėti 
įgyvendinti programas. Be to, ilgesnė valstybinės tarnybos perspektyva laiko 
atžvilgiu leidžia jai „nuskinti“ galbūt ilgai brendusius problemų sprendimus, 
kurie, užuot leidę tik „greitai pasidažyti“ prieš kitus rinkimus, pagaliau gali 
padėti išspręsti problemą. 


Politinių institucijų ištekliai 


Galbūt paskutinis ginklas, kuriuo disponuoja politinės institucijos, yra jų 
legitimiškumas. Su juo siejama formali ir konstitucinė galia daryti dalykus, 
kuriuos, kaip manoma, turi daryti valdžia. Keletoje konstitucijų biurokratija 
net minima, daug mažiau iš jų suteikia jai kokias nors formalias sprendimo 
galias. Todėl konstitucijose numatyti veikėjai turi legitimuoti biurokratijos 
veiksmus ar deleguodami teisę juos atlikti, ar juos finansuodami, ar jiems 
pritardami. Dažniau šis legitimavimas įvyksta nieko nedarant arba tyliai 
sutinkant, o ne per formalius veiksmus, bet vis dėlto jis visada susijęs su 
įgaliojimų perdavimu. 

Beveik tokios pat svarbios kaip formali galia ir valdžia yra lėšos, skiriamos 
uždaviniams atlikti, - pinigai. Antroji pagrindinė politinių institucijų galia 
yra piniginės galia. Norėdamos išlikti, klestėti ir augti, įstaigos reikalingos 
pinigų ir privalo sugebėti įtikinti politines institucijas skirti joms tų pinigų. 
Biudžeto formavimo procesas - arba, kaip sakėme anksčiau, išlikimo politi- 
ka — yra vienas lemiamiausių sąveikos biurokratinėje politikoje klausimų. 
Biurokratijai reikia pinigų ir autonomijos jiems išleisti, o politinės institucijos 
siekia kontroliuoti fondus ir garantuoti atskaitomybę už jų eikvojimą. Biudže- 
tas svarbus abiem veikėjų grupėms ir tai skatina abi šalis tobulinti metodus, 
leidžiančius atsverti kitos šalies galias. 

Trečias ir tikrai su dviem pirmaisiais susijęs dalykas yra tai, ką galėtume 
pavadinti įstaigos veikimo laisve, arba autonomija. Apskritai įstaigos siekia įgyti 
kuo daugiau laisvės veikti. Tai pirmiausia laisvė formuoti politiką; įstaigos 
gali siekti gauti visišką valdžią tam tikroje politikos srityje. Tai gali būti susiję 
ir su biudžeto formavimu; jos gali siekti tam tikros laisvės naudotis fondais. 

Turint omenyje, kokią plačią sritį apima ir koks sudėtingas šiuolaikinis val- 
dymas, biurokratijai greičiausiai bus suteikta didesnė laisvė. Kita vertus, 
valdžia suteikti tokią laisvę yra galingas politinių institucijų ginklas, kurį 
galima panaudoti reikalaujant informacijos arba nuolaidų kitais klausimais. 
Kontroliuoti politiką ir jos įgyvendinimą - konstitucinis politinių institucijų 
vaidmuo. Be to, jos privalo būti politiškai atsakingos už tai, kas vyksta šalyje, 
ir jeigu jos nori būti laikomos atsakingomis už politiką, tai nori ją kontroliuoti. 
Taigi negana to, kad jos derasi dėl pinigų, įstaigos ir politinės institucijos 
taip pat privalo derėtis dėl suteikiamos autonomijos, atsakomybės už fondus 
ir atskaitomybės bei dėl valdžios delegavimo procedūrų. 

Iki šiol vardytos politinių institucijų galios iš esmės yra formalios ir teisi- 
nės. Šios institucijos taip pat turi didelių išteklių jau vien todėl, kad jos tam 
tikru mastu atstovauja visuomenei. Galima ginčytis, kiek būtent reprezentaty- 
vios šios institucijos vertinant jas keliais aspektais, bet paprastai jos būna 
reprezentatyviausios institucijos!“. Tad jos sugeba dėl savo ryšių su visuo- 
mene, politinėmis partijomis ir suinteresuotomis grupėmis mobilizuoti politi- 
nę jėgą. Visuomenė retai sukils kaip teisėtai pasipiktinusi masė, bet politikai 
gana gerai sugeba sukurti tokią regimybę. Panaudodamos daugybę priemo- 
nių — tyrimus, viešumą, rinkimų kampanijas, kalbas, debatus, - politinės 
institucijos gali nuteikti „žmones“ prieš biurokratus. Turint omenyje viešosios 
biurokratijos karjeros pobūdį ir izoliuotumą, net sužadinti žmonės gali ne- 
daug padaryti. Tačiau biurokratija gali ignoruoti viešąją nuomonę tik tam 
tikrą laiką. Be to, sužadinus viešąją nuomonę, politinėms institucijoms gali 
būti kur kas lengviau panaudoti jų turimas formaliąsias galias. 


Biurokratiniai manevrai 


Aptarę, kokiais ginklais naudodamosi abi šalys gali kovoti dėl politikos 
krypties ir pinigų, toliau nagrinėsime dinamiškas priemones, leidžiančias 
pasinaudoti tomis galiomis. Jas išvardijame ne visas, bet vis dėlto tai turėtų 
padėti suprasti, kokiais būdais tiek biurokratai, tiek politiniai lyderiai Žaidžia 
politikos žaidimą formaliose organizacijose. 

Pradėsime nuo rinkinio priemonių, gudrybių ir struktūrų, kurios labai 
padeda biurokratijai siekti savo tikslų - kontroliuoti politiką ir gauti pastovų 
(jeigu ne didėjantį) finansavimą. Dažniausiai šie manevrai būna susiję su 
biurokratijos gebėjimu kaupti informaciją ir Žinias ir, antra, su gebėjimu mo- 
bilizuoti jai palankią nuomonę pasinaudojant spaudimo grupės parama pro- 
gramoms įgyvendinti. Šie manevrai daugiausia rodo pastangas atimti poli- 
tiką iš politinių pareigūnų ir perduoti ją į tariamai neutralių, išmanančių ir 
objektyvių administratorių rankas. Kad ir kaip žavingai tai skambėtų teoriškai 

— bent jau tiems, kurie gina „racionalų“ vyriausybės politikos formavimą 
vyriausybėje, iš tikrųjų tai reiškia, kad mažinamos išrinktų ar net parinktų 
vadovų galimybės kontroliuoti valdymą ir pateikti visuomenės reikalaujamą 
tam tikrą ir tam tikros kokybės gėrybių ir paslaugų kiekį. 


Planavimas. Pirmoji ir galbūt svarbiausia biurokratijos įtakos didinimo 
strategija yra valstybinis planavimas. Jis atsirado kaip ekonomikos kontrolės 
priemonė, bet buvo išplėstas ir pradėtas taikyti tokiose įvairiose socialinėse ir 
ekonominėse srityse kaip žemės naudojimas, transportas, miesto zonos ir net 
socialinės paslaugos!“!. Net dešimtajame dešimtmetyje, kada vyriausybinis 
planavimas įgijo blogą reputaciją daugumos visuomenės narių akyse, jis vis 
dar gali būti galingas biurokratijos ginklas. 

Akivaizdu, kad daugeliu požiūrių planavimas reikalingas ir pateisina- 
mas. Pirmiausia planuojant reikia sistemiškai taikyti žinias svarbiose žmonių 
gyvenimo srityse, be to, planavimas leidžia valstybei ilgalaikėje perspektyvoje 
manipuliuoti ekonomika ir visuomene. Panašiai planavimas gali padėti eko- 
nomikos pobūdį padaryti labiau atitinkantį visuomenės troškimus. Planavi- 
mas, atimdamas iš rinkos daugelį sprendimų, leidžia investuoti į tas sritis, 
kurios, nors socialiai pageidautinos, gali nebūti labai pelningos privačioje 
rinkoje. Ši priemonė, pašalinanti tam tikru mastu makroekonominę politiką iš 
politinės darbotvarkės, gali sėkmingai padėti sušvelninti daugelį reikšmingų 
politinių konfliktų, ypač ten, kur politikai didelę įtaką daro visuomenės seg- 
mentų ginčai. Abertas apie ekonominį planavimą Nyderlanduose pasakė, kad 
„„-techninis ekonominio planavimo procesas tampa svarbiausias, nes stoko- 
jama politinio sutarimo, galinčio išspręsti ekonomikos klausimus per rinki- 
mus“!02. Taigi, tendencija pripažinti planavimą kaip priemonę formuoti ilga- 
laikę politiką apskritai padeda kai kuriuos viešosios politikos aspektus atskirti 
nuo partiškumo ir politikos fragmentiškumo bei perkelti ją į praretintą „racio- 
nalaus“ sprendimų priėmimo atmosferą. 

Turėtų būti aišku, kad planavimas svarbus biurokrato politiko ginklas. Jis 
į savo rankas gauna nacionalinės ekonomikos arba kurio nors kito naciona- 
linės politikos aspekto reguliavimą. Jeigu planavimas pripažįstamas „tinka- 
ma“ priemone formuoti valstybės politiką, tai planuotojas ima ginti tinkamą 
politiką, o našta įrodinėti užgriūva tuos, kurie gina ką nors kita. Tai ypač 
pasakytina apie kitas, o ne ekonominės politikos sritis, kuriose politinių spren- 
dimų padariniai visuomenei nėra tokie akivaizdūs kaip infliacija ar nedarbas, 
o keliamas reikalavimas investuoti kapitalą reiškia, jog padariniai išryškės tik 
po daugelio metų!93. 

Antras biurokratinio, ypač ekonomikos, planavimo pranašumas tas, kad jį 
sunku suprasti vidutiniam nespecialistui - arba politikui. Ekonomika dau- 

giausia planuojama remiantis tokiomis priemonėmis kaip matematiškai rafi- 
nuoti ir kompiuteriais apskaičiuojami bei labai nuo ekonomikos teorijos pri- 
klausomi ekonometriniai modeliai. Nedaug politinės bendruomenės atstovų 
turi įgūdžių (arba nori skirti laiko tiems įgūdžiams išugdyti), kad galėtų 
suprasti, kokia argumentacija ir prielaidomis grindžiami šie planavimo me- 
todai. Politikai turi prašyti planuotojų malonės, kad turėtų programas ir jiems 
būtų paaiškinti tų programų padariniai!?*. Kai kurios politinės sistemos nuėjo 
net dar toliau: planas įgyvendinamas, jeigu jo aktyviai neblokuoja politinės 
institucijos!9?. Turint omenyje, kad aktyvus plano blokavimas būtų sunkus ir 
daug laiko atimantis uždavinys, o jo nauda politikui greičiausiai bus menka, 
nes jo rinkėjai plano vis tiek turbūt nesupras, toks blokavimas būna retas. 
Trečias biurokratijai ir planuotojams palankus dalykas yra plano inte- 
gralumas. Beveik neišvengiamai planuotojai pateikia integruotą ir išsamų 
požiūrį į kurį nors socialinio ar ekonominio gyvenimo aspektą bei integralų 
politikos krypties, leidžiančios įgyvendinti tam tikrus tikslus toje politikos 
srityje, vaizdą. Todėl bet kokiam politinių institucijų mėginimui keisti planą 
galima prieštarauti kaip viso plano griovimui. Kaip Shonfieldas aiškina: 


...jeigu parlamentas nori veiksmingai dalyvauti vykdant valstybinį planavimą — 
o jeigu jis nedalyvauja, tai demokratijos ateities perspektyvos niūrios, — tai 
parlamento nariai taip pat turės pripažinti, kad teoriškai ir praktiškai jie turi 
kažkaip riboti savo aukščiausią kolektyvinę valdžią. Šie teoriniai apribojimai 
taikomi visai procedūrai, kada įtraukiamos parlamentinės pataisos į planuotojų 
siūlymus, kurių pranašumas yra intelektualinis nuoseklumas ir vidinis darnu- 
mas. Jeigu keičiamas koks nors reikšmingas tų siūlymų elementas, reikia adap- 
tuoti visą struktūrą, kad ši atitiktų tuos pakeitimus.106 


Toliau jis įrodinėja, kad toks adaptyvumas yra svarbiausias reikalavimas, 
keliamas planuotojams, bet jeigu planas integruotas, tai politinėms organiza- 
cijoms būna sunku daryti tokius pakeitimus ir modifikacijas, nors jiems gal- 
būt jos labiausiai pritartų. Tad vėl atrodo, kad įrodinėjimo našta užgrius tuos, 
kurie nori keisti planą, o ne tuos, kurie nori jį priimti. Shonfieldo pastabos 
buvo parašytos planavimo klestėjimo laikotarpiu, bet jos gal net tinkamesnės 
šiandien, kada vyriausybė privalo visapusiškai planuoti aplinkos apsaugą, 
sveikatos priežiūrą ir įvairias sudėtingas politikos sritis. 

Vadinasi, politinėms institucijoms sunku kritikuoti planavimo proceso kaip 
išteklių skirstymo priemonės veiksmingumą. Vieni planai pavyksta labiau 
negu kiti, bet, išskyrus keletą visuomenių, kuriose planavimas yra beveik 
totalus, visada pakanka nepriklausomų sričių, tad planavimo nesėkmes gali- 
ma suversti neplanuojamiems ekonomikos sektoriams, naftos kainoms, saus- 
rai ir t. t. Šiais faktoriais galima pasinaudoti ne tik reikalaujant, kad valstybė 

labiau kontroliuotų rinką, bet ir neleidžiant visuomenei ir jos atstovams ver- 
tinti biurokratijos arba planavimo rezultatų taip, kaip jie vertina kitų vyriau- 
sybinių programų, pavyzdžiui, atliekų surinkimo arba vandens tiekimo, rezul- 
tatus. Tad planavimas yra viena iš tų viešųjų gėrybių, kurių kainos dažnai 
neįmanoma tiksliai nustatyti. 

Jokiu būdu nereikia manyti, kad planuotojai ir kitas biurokratinis elitas 
būtinai yra homogeniška grupė. Daugeliu atvejų vyksta didelė trintis tarp 
tradicinės biurokratijos ir planavimo institucijų, nepriklausančių sistemai. Pa- 
našiai kaip konflikto tarp vykdomosios ir personalo įstaigų atveju, planavimo 
įstaigos kelia grėsmę vykdomosioms įstaigoms, o pats planavimas atima 
išteklius iš vykdomųjų įstaigų puoselėjamų projektų. Tačiau reikia matyti, kad 
planavimas nukreipia politinę kontrolę ir valdžią nuo „politinių“ institucijų 
į biurokratinės (ypač kada visos įstaigos arba ministerijos pačios planuoja) 
arba technokratines įstaigas. 

Planavimas yra pagrindinis biurokratijos ginklas tiek įstaigų, tiek ir visuo- 
menės lygiu. Jis yra techninė priemonė biurokratijos pozicijoms stiprinti ir 
plėsti ir tuo pat metu padeda išplėšti daugelį svarbių ir subtilių dalykų iš 
priimančių partinius sprendimus rankų. Planuotojai gali teigti, kad jų spren- 
dimai objektyviai pranašesni už partinių institucijų priimamus sprendimus, 
kad jie gali pažvelgti į problemą iš ilgesnės laiko perspektyvos negu politikai 
ir kad jie gali neleisti atskiroms suinteresuotoms grupėms lemti politikos. 
Nepaisant šių iš dalies pagirtinų planavimo ypatybių, pagrindinis jo rezul- 
tatas yra tai, kad sprendimai išplėšiami iš politiškai atsakingų pareigūnų ir 
atiduodami į biurokratijos elito rankas. Šią tendenciją didelė viešosios nuomo- 
nės dalis gali vertinti kaip nedemokratišką. Politiniai dešinieji, turėję didesnę 
politinę įtaką devintajame dešimtmetyje, gali manyti, kad valstybės sprendi- 
mai vis labiau atitolinami nuo jų mėgstamo socialinių problemų sprendimo - 
rinkos. 


Biudžeto formavimas. Biudžeto formavimo vaidmeniui valstybinių įstaigų 
gyvenime aptarti skirtas visas skyrius, bet čia reikia trumpai paliesti kelis 
klausimus, nes biudžeto formavimas yra itin svarbus tiek biurokratų, tiek ir 
politikų ginklas. Biurokratams, taikantiems daugybę labai rafinuotų ir tech- 
niškų metodų išteklių skirstymo problemai spręsti, pavyko mistifikuoti biudže- 
to formavimo procesą. Šie metodai savo ruožtu nustūmė labiau mėgėjiškus 
politinius vadovus į šiek tiek nepalankią padėtį. Tokių požiūrių į biudžeto 
formavimą kaip PPBS — planavimo, programavimo ir finansavimo sistema 
(Planning-Programming-Budgeting System), arba tiesiog programinis biudžeto 
formavimas, ZBB (Zero-Base Budgetinę), prancūziškas programinio biudžeto 
formavimo variantas (RCB) arba diapazoninis biudžeto formavimas Britanijo- 

je (PESC sistema) buvo laikomasi turint puikių ketinimų padaryti viešuosius 
sprendimus objektyvesnius ir finansavimą daugiau tiesiogiai susieti su galu- 
tiniais viešųjų programų rezultatais. Šiaip ar taip, šitaip reformuojant finan- 
savimo sistemas buvo siekiama bent jau to, kad būtų sužlugdytas biuro- 
kratinis biudžetų valdymas per jų didinimą. Tačiau atrodo, kad tokių reformų 
padariniai buvo kitokie — sustiprėjo įstaigų pozicijos parlamentų arba politi- 
nės vykdomosios valdžios atžvilgiu. Daugelis šių programų buvo diskredi- 
tuotos vos tik įdiegtos, bet kitais pavidalais jos vis dar iš naujo diegiamos 
kitose šalyse. 

Pirmiausia programiniam biudžeto formavimui reikia daug daugiau in- 
formacijos apie įstaigų veiklą, negu jos reikia taikant tradicinį tiesioginį finan- 
savimą. Iš kur turėtų ateiti ta informacija? Aišku, ji turi ateiti iš pačių įstaigų. 
Darant prielaidą, kad šios įstaigos tiesiogiai nemeluoja apie savo įstaigų 
veiklą, šis informacinis vaidmuo vis tiek garantuoja, kad jos darys didelį 
poveikį biudžeto formavimo rezultatams. Kad programinis finansavimas būtų 
efektyvus, tam reikia skirti daug laiko ir pinigų, todėl kiekvienais metais 
išsamesnei analizei pasirenkamos tam tikros programos ir įstaigos. Dažnai 
centralizuotoms biudžetinėms įstaigoms - jeigu tokių esama - trūksta perso- 
nalo, galinčio visapusiškai ir kruopščiai išanalizuoti įstaigos veiklą arba 
surinkti objektyvią informaciją. Todėl tokiomis priemonėmis neįmanoma efek- 
tyviai pažaboti biurokratijos siekiant patikimo finansavimo. 

Kitas dalykas tas, kad formuojant biudžetą programiniu pagrindu, pačiais 
aukščiausiais valdžios lygiais būtina nustatyti prioritetus, be to, būtina iš 
dalies decentralizuoti biurokratijos kontrolę. Vienas iš programavimo pada- 
rinių yra tai, kad suteikiama daug daugiau veiksmų laisvės kiekvienos įstai- 
gos vadovui, negu esant tiesioginiam finansavimui. Užuot skirsčius lėšas 
tokiems dalykams kaip personalas, įranga ir pan., jos turėtų būti skirstomos 
pagal atliekamą darbą. Įstaigos vadovui turi būti suteikiama laisvė naudoti 
lėšas. Pavyzdžiui, jeigu įstaigos vadovas nutaria, kad kelius galima tiesti 
pigiau naudojant mažiau sudėtingos technikos, o daugiau rankų darbo, jis 
privalėtų turėti galimybių taip daryti. Nors šito efektas gali arba turi būti tas, 
kad mažesnėmis arba tokiomis pat sąnaudomis pasiekiami geresni politikos 
įgyvendinimo rezultatai, politinis efektas bus tas, kad bus sunkiau iš centro 
kontroliuoti įstaigų ir institucijų veiksmus, nors jų veiklos prioritetai nustato- 
mi centralizuotai. 

Trečia, ko gero, tik nedaugelis politinių darinių norės arba sugebės skirti 
laiko ir pinigų joms pavaldžių įstaigų programoms kontroliuoti. Jų personalas 
gausumu retai kada prilygsta įstaigų personalui, todėl konkurencija dėl teisės 
kontroliuoti tampa konfliktu tarp „kompiuterio ir skaidrės valdymo“!??. Net 

jeigu įstatymų leidėjai ir politinės vykdomosios valdžios atstovai palankiai 
vertintų tokių vadybos metodų diegimą - o duomenys rodo, kad dažniausiai 
taip nėra, - jų padėtis vis tiek būtų labai nepalanki mėginant suprasti ir keisti 
įstaigų ir centralizuotų biudžeto formavimo institucijų pateiktus programinio 
finansavimo rezultatus. 

Tiek su planavimu, tiek ir su programiniu finansavimu susiję tai, ką 
galėtume pavadinti „techniniu biudžeto formavimu“. Šitaip apibūdiname ten- 
denciją suteikti biudžeto skirstymo funkciją ypatingam, labai kvalifikuotam, 
bet politiškai menkai atsakingam, o gal visai neatsakingam dariniui. Kitas 
beveik tokių pat padarinių turintis biudžeto formavimo variantas įkūnija ten- 
denciją daryti vidutiniškos trukmės finansavimo prognozes, kurių pagrindu 
sudaromi biudžetai penkerių-septynerių metų laikotarpiui!*ė. Norvegijos na- 
cionalinio biudžeto sudarinėjimas yra geriausias techninio biudžeto formavi- 
mo pavyzdys. Biudžetą vis dar daugiausia sudarinėja valstybės tarnautojų ir 
specialistų grupė remdamasi sudėtingu Norvegijos ekonomikos modeliu!??. 
Šie „technokratai“ sudaro biudžeto projektą. Po to jį kruopščiai nagrinėja 
išrinktas valstybės tarnautojų ir vyriausybės atstovų komitetas, jis pataisomas 
ir galiausiai priimamas Stortinge. Šitokia procedūra leidžia vienai valstybės 
tarnautojų grupei suteikti didelę galią formuojant Norvegijos biudžetą. Kaip 
Highley ir kiti autoriai aiškina: 

Visiškai neišvengiama, kad valstybės tarnautojų, renkančių ir analizuojančių 
daugybę duomenų, kurių pagrindu sudarinėjamas biudžetas, sprendimai yra 
lemiamai svarbūs galutiniam rezultatui. Taip yra todėl, kad valstybės tarnautojai 
faktiškai turi būtinų techninių žinių monopolį, taip pat todėl, kad jiems visur 
priklauso iniciatyva... Be to, daugeliu atvejų valstybės tarnautojų bendravimas 
su vyriausybe įgyja visai priešingą pobūdį: valstybės tarnautojai pasako 
vyriausybei, kaip reikėtų sudaryti nacionalinį biudžetą. Taigi jie ne tik kontro- 
liuoja bendrą tendenciją, kaip daromi sprendimai, bet ir iškelia svarbius klausi- 
mus, primeta politikams tam tikras problemas ir gina savo siūlomus sprendi- 
mus remdamiesi ezoteriniu išmanymu, kuriam sunku ką nors priešstatyti.!!? 


Autoriai nurodo, kad išrinktieji ministrai gali daryti ir daro įtaką galuti- 
niam biudžeto variantui, bet jų sprendimai greičiausiai būna menki viso 
biudžeto požiūriu ir jie paprastai laikosi jau nustatytų bendrų jo parametrų. 
Norint pataisyti kurį nors biudžeto aspektą, reikia taisyti visą dokumentą, o 
ekspertų nuomonę pakeisti ministrų ir politikų nuomone. Tai gana sunki 
našta politikams, mėginantiems išlaikyti politikos kontrolę. Iš dalies jie atga- 
vo šią kontrolę, kai devintojo ir paskutiniojo dešimtmečio problemos pasiekė 
net klestinčią Norvegiją, bet planavimas vis dar tebėra svarbus būdas spren- 
dimams priimti!!! Matome, kad, kaip ir konflikto tarp planuotojų ir vykdomo- 

sios įstaigos biurokratų atveju, „biurokratija“ kaip visuma retai kada žygiuoja 
vienu žingsniu. Visada beveik neišvengiamas konfliktas tarp leidžiančių pi- 
nigus ministerijų ir finansų ministerijos. Visi jie biurokratai bendrąja prasme, 
tačiau jų nesieja bendras interesas, galintis paversti juos darniu viešąją poli- 
tiką kontroliuojančiu dariniu. Galėtume geriau suprasti, kas vyksta formuo- 
jant biudžetus, turėdami omenyje šių įstaigų konfliktus. Tai faktiškai būtų 
skirtingų ekspertizės tipų konfliktai: vienas susijęs su politikos sritimis, ki- 
tas — su ekonominiais padariniais. Visais atvejais, ir nesvarbu, kas laimi 
šiuose konfliktuose, politinės įstatymų leidybos ir prezidentų institucijos gali 
būti nuo jų atskirtos. Numatomos veikėjų reakcijos gali būti nulemtos grėsmės, 
kad gali įsikišti ir primesti savo valią politinė valdžia, bet kasdienybėje tai yra 
biurokratų karas. 


Patariamieji dariniai. Kita naudinga priemonė, kurią pasitelkia biurokratija 
stengdamasi kontroliuoti politikos sritis - tai rėmimasis patariamaisiais dari- 
niais ir komitetais formuojant politiką. Anksčiau aptarėme šio tipo darinius, 
priklausančius ministerijoms, bet jie taip pat padeda suprasti administracijos 
daromą įtaką politikai. Būdami iš dalies susiję su spaudimo grupėmis, šie 
dariniai padeda stiprinti biurokratų galią. Visuomenėse, kuriose patariamieji 
dariniai atlieka svarbų vaidmenį formuojant politiką - daugiausia Skandina- 
vijoje ir Nyderlanduose, - spaudimo grupių pritarimas legitimuoja politiką. 
Kadangi šie patariamieji dariniai būna prie ministerijų ir todėl daugiausia 
bendrauja su valstybės pareigūnais, įmanoma, kad abi šios grupės kartu 
darys smarkią įtaką politikai. Be to, daugelis patariamųjų darinių narių yra ir 
valstybės tarnautojai. Pavyzdžiui, Norvegijoje atliktas tyrimas parodė, kad 
1966 m. 272 valstybės tarnautojai turėjo 623 vietas 351 (iš 954) patariamųjų 
komitetų!!2. Vėlesni tyrimai rodo, kad du trečdaliai visų valstybės tarnautojų 
ir beveik 90 procentų aukšto rango tarnautojų dalyvauja tokio tipo komite- 
tuose!5. Nors Prancūzijoje valstybės tarnautojų skaičius ministerijų pataria- 
muosiuose dariniuse apskritai nedidelis, jie paprastai eina svarbesnes pirmi- 
ninko arba rapporteur pareigas, tad prieš paskelbiant komiteto patarimus, 
valstybės tarnyba bent jau juos interpretuoja!!*. Japonijoje valstybinė tarnyba 
yra gausių patariamųjų komitetų (shingikai) narių rezervas ir dažnai kaltinama 
tuo, jog manipuliuoja savo rekomendacijomis!*. 

Tad galima tikėtis, kad valstybės tarnyba darys didelę įtaką ministerijų 
patariamųjų darinių pateikiamoms išvadoms, 0 šių organų vaidmuo priimant 
galutinius politinius sprendimus dažnai būna lemiamas. Tarybos arba komi- 
teto išvadoms paprastai pritaria tiek spaudimo grupės, tiek ir valstybės tar- 
nyba, jos būna gerai pagrįstos informacija, todėl apskritai būna gana sunku 

joms politiškai prieštarauti. Tad vertikalus daugelio spaudimo grupių integ- 
ravimas į ministerijas ir ministerijų gebėjimas apskritai dominuoti kurioje 
nors politikos srityje lemia tai, kad suformuojama viešoji politika praktiškai, 
jeigu ne oficialiai, tampa spaudimo grupių atstovų ir valstybės tarnautojų 
derybų rezultatu. Pavyzdžiui, viename Švedijos oficialiame pranešime buvo 
teigiama: 


Daug įstaigų buvo įsteigtos ir susikūrė savo tapatumą įvairių gerovės vals- 
tybės sektorių pagrindu. Kontaktai tarp šių įstaigų ir jų sektoriaus suinteresuotų 
grupių dažnai būna asmeniški. Todėl įstaigos ir specializuoti skyriai dažnai 


veikdavo kaip šių specialių suinteresuotų grupių ambasados.!!6 


Antrojo tipo patariamieji komitetai nepriklauso nuo jokių konkrečių ministe- 
rijų, nors jie gali nagrinėti problemas, kurios akivaizdžiai rūpi ministerijoms. 
Jau aptarėme tokius darinius kaip karališkosios komisijos, prezidentinės 
laikinosios darbo grupės ir panašiai nagrinėdami spaudimo grupių poveikį 
politikai!!7. Šiems patariamiesiems dariniams taip pat daro esminį poveikį 
biurokratija, o jei jau taip, tai pastaraisiais metais biurokratijos daroma įtaka 
didėjo!!š, Šią didėjančią įtaką iš dalies lėmė gausėjančios biurokratijos tech- 
ninės žinios įvairiose politikos srityse, o iš dalies poreikis užsitikrinti valsty- 
binės tarnybos pagalbą siekiant, kad patvirtinama programa būtų veiksminga. 

Kad ir kam tiesiogiai būtų naudingi tokie patariamieji dariniai, jie nėra 
naudingi politikos veikėjams, kurie galiausiai bus laikomi atsakingais už 
savo veiksmus ir politiką. Šie politikos veikėjai gauna trumpalaikę naudą, nes 
sušvelninamas aktualus klausimas, bet, vertinant ilgalaikės perspektyvos po- 
žiūriu, tokia praktika greičiausiai didins biurokratijos įtaką politikai. Negana 
to, klausimai, siunčiami spręsti tokio tipo komisijoms, ko gero, bus tikrai 
aktualūs klausimai, kurių negali lengvai išspręsti politikos veikėjai. Tad jeigu 
daugumą rutiniškų sprendimų priima administratoriai, o daugeliui reikšmin- 
gų ir aktualių sprendimų vis didesnę įtaką daro biurokratija, tai politinių 
institucijų vaidmuo gana dramatiškai mažėja. Jos neturi nei laiko, nei perso- 
nalo daugumai sprendimų nagrinėti, taip pat joms trūksta sutarimo nagrinė- 
jant daugelį pagrindinių sprendimų, todėl joms belieka uždavinys nubrėžti 
plačias politikos gaires tais klausimais, dėl kurių jau šiek tiek sutariama. Toks 
teiginys galbūt išpūstas, bet faktai, atrodo, jį patvirtina. 

Išvardijus įvairius biurokratijos manevrus ir gudrybes, kuriomis gali nau- 
dotis biurokratija ir kurios dažnai nesąmoningai atiduodamos jos dispozici- 
jon, galima nors kiek suprasti, kaip biurokratijos Žinios, vidinė organizacija 
ir padėtis valdymo struktūrose gali būti paverstos veiksminga politine galia. 
Ji grindžiama biurokratijos gaunamomis žiniomis ir informacija, kurios trūks- 

ta politinėms institucijoms. Toliau aptarsime, kokiais būdais politinės insti- 
tucijos mėgino organizuoti kontrpuolimą prieš augančią biurokratijos įtaką 
politikai. 


Politikų manevrai 


Turint omenyje įspūdingą politinių institucijų formalių galių sąrašą, gali 
atrodyti keista, kad joms reikia ieškoti naujų priemonių savo valdžiai ir po- 
litikos bei biudžeto kontrolei įtvirtinti. Tačiau kadangi biurokratija turi įgū- 
džių ir Žinių (bent jau sąlygiškai), o daugelio politinių institucijų struktūra 
pasenusi, tokios paieškos būtinos. Įstatymų leidėjai gali gerai svarstyti, bet jie 
dažnai būna silpni priimant sprendimus, o politiniams vykdomiesiems parei- 
gūnams dažnai trūksta būtinų įgūdžių vadovauti didelėms viešosioms orga- 
nizacijoms. 


Specialiosios biudžetinės institucijos. Vienas pirmųjų dalykų, kuriuos pri- 
valo padaryti politinės institucijos, siekiančios išsilaisvinti iš potencialiai 
dominuojančios valstybinės tarnybos, -— tai efektyviai kontroliuoti valstybės 
biudžetą. Todėl buvo sugalvotos kelios specializuotų biudžetinių institucijų 
formos. Labiausiai paplitusi yra panaši į Jungtinių Valstijų valdymo ir biu- 
džeto įstaigą (OMB)!?. Šių steiginių idėja — sukurti ekspertinę instituciją, 
tiesiogiai atsakingą politinei vykdomajai valdžiai, o ne biurokratijai. Daugu- 
moje biudžeto formavimo sistemų reikalaujama, kad įstaigos prašymus per- 
žiūrėtų kiti finansų ministerijoje, ižde ar kokiame kitame panašiame darinyje 
dirbantys valstybės tarnautojai, bet nedaugelyje šalių yra įstaigų, kurios būtų 
šitaip tiesiogiai atsakingos politikams arba institucijai. Tikimasi, kad toks 
darinys leis vykdomajai valdžiai savarankiškai prižiūrėti išlaidas ir turėti 
politinį personalą, tiesiogiai besirūpinantį išlaidomis ir politika. Tokios ener- 
gingos biurokratinės įstaigos kaip Britanijos Iždas arba Švedijos finansų mi- 
nisterija gali garantuoti tokią kontrolę, bet jų ryšys su aukščiausia politine 
vykdomąja valdžia ne visada gali būti labai aiškus. Tokio ryšio stoka dažnai 
baigiasi tuo, kad valstybės tarnautojai aptarinėja politiką, bet lieka nenusta- 
tytos jos vykdymo gairės. 

Nelaimei, iš tikrųjų mažai žinoma, kiek OMB pajėgi efektyviai kontroliuoti 
visas išlaidas arba jų skirstymą. Ataskaitos apie įstaigos sugebėjimą įtvirtinti 
prezidento numatytus tikslus liudija, kad jai tai pavyksta tik iš dalies ir, kaip 
dažnai būna, jos silpnumas anaiptol nesusijęs su biurokratine hierarchija. 
Šiuo atveju jį lemia institucijai priskirti pavieniai biudžeto tikrintojai. Jų pa- 
reiga kruopščiai prižiūrėti įstaigos išlaidas ir dirbti kartu su ja ruošiant 
paraiškas dėl lėšų kitiems biudžetiniams metams. Dažnai biudžeto tikrintojai 

lengvai tampa įkaitais tos įstaigos, kurią jie turėtų kontroliuoti!?. Paprastai 


tikrintojai labiau atsižvelgia į žmones, kurių biudžetas stebimas, negu į tuos, 
kurių užsakymu jie formaliai tą biudžetą kontroliuoja, ir todėl jie, užuot laikęsi 
biudžeto įstaigos požiūrio į politikos prioritetus, gali perimti savo klientų 
požiūrį. Kita vertus, neformalios normos, darančios įtaką asmens karjerai 
OMB, buvo tokios, kad buvo naudinga karpyti biudžetus, nes tik tie, kurie 
sėkmingai tai darė, greičiausiai kildavo karjeros laiptais šioje organizacijoje. 
Šios normos buvo itin akivaizdžios tuo laikotarpiu, kai organizacijai vadova- 
vo Davidas Stockmanas!*!. Jos dar labiau išryškina tai, kad organizacijos B 
(biudžeto) komponentas dominuoja prieš V (vadybos) komponentą. 

Nors Valdymo ir biudžeto įstaigai sunkiai sekasi įtvirtinti savo (ir prezi- 
dento) požiūrį į biudžeto formavimo procesą, aišku, kad ji daug daugiau 
nuveikia, negu daugelis aukščiausių vykdomųjų pareigūnų, kuriems pavesta 
kontroliuoti savo biudžetus. Daugelyje šalių biurokratinė įstaiga pasitelkiama 
kaip priemonė tikrinti biudžetus, pavyzdžiui, Britanijos Iždas ir finansų mi- 
nisterijos kitose šalyse. Nepaisant šiose organizacijose galiojančių normų, jos 
iš esmės yra valstybinės tarnybos organizacijos ir todėl negali noriai pritarti 
tikslams vykdomosios valdžios, mėginančios susikurti sau geresnę politinę 
ateitį. Be to, daugelyje parlamentinių politinių sistemų linkstama nuogąstauti 
dėl to, kad biudžetą mėgina kontroliuoti ne kolektyviai kabinetas, o ministras 
pirmininkas iš savo įstaigos. Vidinės derybos dėl biudžeto gali tapti tokios 
sunkios, kad darosi neišvengiamas biurokratų dominavimas. Net Vokietijoje, 
kur Kanclerio padėtis tvirtesnė negu daugumos vykdomųjų pareigūnų kitose 
parlamentinėse sistemose, jo mėginimai pasinaudoti savo padėtimi nustatant 
finansavimo prioritetus vertinami nepalankiai ir daug įgaliojimų šioje srityje 
atiduodama Finansų ministerijai. Finansų ministrui suteikiama ypatinga pa- 
dėtis kabinete, todėl būna sunku panaikinti jo arba ministerijos sprendimus. 
Tad nors nepriklausomos vykdomosios finansavimo įstaigos galbūt anaiptol 
nėra geriausias būdas kontroliuoti viešąsias išlaidas ir biurokratijos galias, 
jos vis dėlto yra geresnis šios problemos sprendimas negu kitose politinėse 
sistemose randami sprendimai. 

Įstatymų leidybos institucijos taip pat pradėjo kurti daug specializuotų 
padalinių, padedančių spręsti biudžeto formavimo problemą. JAV Kongreso 
biudžeto valdybos ir jos didelio bei labai kvalifikuoto personalo stiprinimas 
yra pavyzdys, kaip įstatymų leidėjai mėgina susigrąžinti valstybės išlaidų ir 
ekonominės politikos kontrolę!?. Šiuo atveju kyla konfliktas tiek su biuro- 
kratija, tiek ir su prezidentūra. Britanija sėkmingai pamėgino atgaivinti Public 
Accounts Commitee, veiksmingai padedantį Parlamentui tiek politikos, tiek ir 
finansų srityje. Be to, Iždas ir Valstybinės tarnybos specialusis komitetas (Civil 
Service Select Commitee) sukūrė kitą įstatymų leidybos instituciją, kuri stebi 

finansinę vykdomosios valdžios veiklą!2. Nors įstatymų leidybos požiūriu 
šios pastangos tikrai yra žingsniai, žengiami tinkama kryptimi, joms kol kas 
nepritarta, o iš tikrųjų bendra tendencija yra suteikti įstatymų leidimo institu- 
cijoms menkesnį vaidmenį formuojant biudžetą. 


Organizacinė diferenciacija. Minėtų komitetų formavimas yra bendros 
tendencijos diferencijuoti organizacijas aspektas. Ši tendencija būdinga dau- 
geliui politinių institucijų, siekiančių kontroliuoti viešąsias išlaidas ir politiką. 
Stengdamiesi atsverti biurokratijos specializaciją ir diferenciaciją, vykdomo- 
sios ir įstatymų leidžiamosios valdžių atstovai pasirinko panašią organizaci- 
nę taktiką. Apskritai net tokiose šalyse kaip Britanija, kurioje asmeninę aukš- 
čiausio vykdomosios valdžios pareigūno valdžią paprastai varžo daug 
konvencijų, išaugo aukščiausio vykdomosios valdžios pareigūno įstaigos. 
Pavyzdžiui, asmeninis ministro pirmininko personalas Downing Street No. 10 
padidėjo tiek, kad čia dirba daugiau negu 70 žmonių. Jis mažas palyginti su 
Prezidento vykdomąja valdyba Jungtinėse Valstijose, bet didelis vertinant 
istoriškai!2. Tendencija plėtoti ir diferencijuoti organizacijas ypač akivaizdi 
vienpartinėse valstybėse, kuriose trūksta opozicijos arba biurokratijos entu- 
ziazmo. Ši situacija privertė tų šalių politinius lyderius ieškoti priemonių, kaip 
kontroliuoti programų įgyvendinimą arba jas realiai įgyvendinti per jų pačių 
sukurtas vykdomąsias organizacijas. 

Daugelio viešųjų organizacijų galimybes diferencijuotis dažnai riboja įsta- 
tymai, todėl institucijų padėtis, joms mėginant konkuruoti su biurokratija, 
būna labai nepalanki. Pavyzdžiui, Prancūzijos konstitucija leidžia Naciona- 
liniam susirinkimui turėti tik šešis komitetus, o tai varžo jų galimybes konku- 
ruoti su labai išplėtota biurokratija ir politine vykdomąja valdžia. Be to, Kon- 
greso veiksmai apribojo Amerikos prezidento galimybes reorganizuoti savo 
valdybą ir padidinti jos personalą; taigi, kai kurie dėl politinių priežasčių 
įvedami diferenciacijos apribojimai lemia tai, kad ribojamos galimybės efek- 
tyviai valdyti. 


Kontrpersonalas. Viena nepaprastai svarbi priemonė, kuria gali pasinau- 
doti politiniai lyderiai mėgindami kontroliuoti biurokratijos galias, - tai plėsti 
savo pačių personalą ir kurti nepriklausomos informacijos šaltinius. Tai lei- 
džia jiems atmesti biurokratų šališkai iškraipomą informaciją. Šie nepriklau- 
somi informacijos šaltiniai gali būti suinstitucinti, kaip kad padaryta Jungti- 
nių Valstijų prezidento vykdomojoje valdyboje ir Vokietijos kanclerio įstaigoje 
(Bundeskanzlersamt), arba gali būti naudojamasi daugiau proginėmis konsul- 
tantų iš šalies paslaugomis!?. Visais atvejais gudrybių esmė —- sugriauti 
biurokratijos turimą žinių monopolį. Be to, tai padeda politikui įveikti dažnai 
dominuojantį politinį biurokratijos iniciatyvumą. 

Įvairiose politinėse sistemose ir politikos srityse kontrpersonalu remiamasi 
skirtingai. Pirmiausia reikia turėti alternatyvų informacijos šaltinį, kurio dar 
labai neseniai nebuvo tokiose politikos srityse kaip atominė energetika, kos- 
minė technologija arba gynyba. Antra, daugumoje nepakankamai išsivysčiu- 
sių šalių visos šalies mokslinės ir techninės žinios sutelktos viešosios biuro- 
kratijos rankose, todėl čia paprasčiausiai gali nebūti kito vidinės informacijos 
šaltinio. Pagaliau labiau tikėtina, kad kontrpersonalą ir informaciją bus ga- 
lima turėti sprendžiant labai politizuotus klausimus, kurie rūpi gerai išplė- 
totoms profesinėms organizacijoms ir tiesiogiai jų sprendimu suinteresuo- 
toms spaudimo grupėms. Tačiau dauguma šių klausimų yra tokie, apie kuriuos 
eilinis politikas taip pat, matyt, bus informuotas arba bus smarkiai ideologiš- 
kai pasiryžęs juos spręsti; vadinasi, didelės dalies tokios informacijos gali 
visai nereikėti. 

Pagrindinė priežastis remtis kontrpersonalu yra visuomenės segmentavi- 
mosi ir politizavimosi problema. Pirmiausia gali kilti konfliktas ar bent jau 
nepasitikėjimas tarp ministro, priklausančio vienai socialinei arba etninei 
visuomenės grupei - pavyzdžiui, kataliko, frankofono ar ibo, - ir valstybės 
tarnautojo, priklausančio konkuruojančiai grupei. Pati politika gali padėti 
kurstyti segmentaciją vykstant socialiniams konfliktams, ir jaunesnių šalių 
politiniai lyderiai dažnai negali pasitikėti savo valstybės tarnautojais, dauge- 
lis iš kurių yra ekspatriatai arba buvo mokomi kolonijinio režimo laikais. Jei 
valstybės tarnautojai - šalies čiabuviai - priklauso kitai visuomenės grupei, 
jais galima ne daugiau pasitikėti. 

Net labiau išsivysčiusiose politinėse sistemose daugelis ateinančių lyderių 
jaučia, kad jie negali pasitikėti patarimais valstybės tarnautojų, dirbusių anks- 
tesniam kabinetui. Tai ypač pasakytina apie kairiųjų politinių partijų minist- 
rus, kurie valstybės tarnybą kartais laiko — galbūt teisingai - konservatyvia 
institucija!Žė. Tai nereiškia, kad valstybės tarnautojai tikslingai trukdo įgy- 
vendinti programą ar ją sabotuoja (per mažai būna įrodymų); paprasčiausiai 
įgyvendindami programas ir duodami patarimus, jie nesąmoningai gali ne- 
sistengti iš visų jėgų. 

Kita politizavimo forma, daranti įtaką tam, kiek politiniai lyderiai pasikliauja 
esamu personalu, yra institucijų politizavimo mastas arba jaučiamas įvairių 
politinių institucijų konfliktas dėl teisės kontroliuoti politiką. Pavyzdžiui, vie- 
na iš pagrindinių priežasčių, kodėl Jungtinėse Valstijose prezidentas kuria 
gausų vykdomąjį personalą, o Kongreso personalas vis gausėja, yra suprati- 
mas, kad šios dvi valdžios šakos konfliktuoja dėl teisės kontroliuoti politikos 
formavimo mechanizmą!??. Mažiau suinstitucintos prezidentinės Lotynų Ame- 
rikos sistemos linkusios į aršesnius tokio pobūdžio konfliktus, ir kiekviena 
institucija mėgina didinti savo galimybes formuoti politiką!2. Dvigalvėje 

Prancūzijos vykdomojoje valdžioje gali prasiveržti prezidento ir ministro pir- 
mininko konfliktas, todėl kyla poreikis kurti institucijas jų veiklai koordi- 
nuoti!??, 

Šalyse, kuriose biurokratija seniai ir stipriai kontroliuoja, arba bent jau 
manoma, kad kontroliuoja politiką, konfliktas su biurokratija suvokiamas 
panašiai. Prancūzijoje ministerijų cabinets sudaro kontrpersonalą, iš dalies 
skirtą kovai su departamentų biurokratijos įtaka“??. Kita vertus, tokia visuo- 
menė kaip Britanija, kuri segmentiniu ir instituciniu požiūriais politiškai 
labiau integruota, suburia palyginti negausų personalą, tiesiogiai atskaitingą 
politikams!?!. Normos, kad valstybinė tarnyba pakankamai verta pasitikėti ir 
pakankamai laisva nuo ideologinių polinkių, leidžia priimti jos patarimus net 
ilgai opozicijoje išbuvusiems politikams. Nors esama nedaug objektyvių duo- 
menų, liudijančių tų valstybės tarnautojų nešališkumą, Britanija dėl šio tikė- 
jimo galbūt mažiau laimi politiniu požiūriu. Nors valstybės tarnautojai, pa- 
lyginti su dauguma politikų, yra ekspertai, britai, palyginti su kitose šalyse 
išugdytu politikos personalu, tebėra „talentingi mėgėjai“. Todėl didelę dalį 
politikos lemia „kapanojimasis“ arba „konsensusas be krypties“. Tačiau That- 
cher vyriausybė mėgino atsverti pripažįstamą mėgėjiškumą ir net dar labiau 
jaučiamą ideologinį šališkumą samdydama daugiau asmeninio personalo ir 
graibydama idėjų refomai, kuri reikštų steigimą cabinets, panašių į veikiančius 
Prancūzijoje ir Belgijoje??? 


Vadybiškumas. Kitas manevras, kurio buvo griebtasi devintajame dešimt- 
metyje siekiant sustiprinti politinių pareigūnų ir institucijų padėtį, buvo va- 
dybiškumas. Tai reiškia, kad politikai vis atkakliau siekė paversti valstybės 
tarnautojus vadybininkais, o ne politikos patarėjais (ir tikrai ne politikos 
formuotojais). Ši valstybinės tarnybos vaidmens samprata ypač siejama su 
dešiniosiomis vyriausybėmis, o didžiausi pokyčiai vyksta Britanijoje ir kitose 
Westminsterio tipo sistemose!?*. Net kai kurios kairiosios vyriausybės (pvz., 
Prancūzijoje su „modernizacijos“ ir „valdymo“ programa) pabrėžė vadybinį 
valstybės tarnautojų vaidmenį. Pasaulio Bankas ir kitos tarptautinės donori- 
nės institucijos taip pat vertė trečiojo pasaulio vyriausybes stiprinti vadybiš- 
kumą'34. | 

Sunku paneigti, kad vadyba viešajame sektoriuje sunkus uždavinys, ga- 
lintis suryti aukštesniųjų valstybės tarnautojų laiką ir energiją. Negana to, 
keliami reikalavimai, kad valdymas būtų ekonomiškesnis ir efektyvesnis, dar 
daugiau vertė valstybės tarnautojus kuo veiksmingiau vadovauti savo orga- 
nizacijoms. Nepaisant šių veiksnių, spaudimas imtis vadybos buvo daugiau 
motyvuojamas troškimo sumažinti valstybės tarnautojų įtaką politikai, negu 
padidinti jų galimybes efektyviai valdyti. Srategijos tikslas buvo kuo labiau 

atskirti politiką nuo administravimo ir garantuoti, kad politiškai patikimi 
žmonės kontroliuotų viešąją politiką. 

Vadyba - tai kitas būdas kontroliuoti viešosios biurokratijos galią, nes 
šiuo atveju naudojamos darbo sutartys ir kiti su nuopelnais siejami instru- 
mentai, padedantys skatinti ir bausti aukštesniuosius valdžios vadybininkus. 
Valstybinės tarnybos sistemose valstybės tarnautojai apsaugoti nuo atleidimo 
ir gali būti atleisti tik susiklosčius ypatingoms aplinkybėms, o darbo sutartys 
dažnai padeda lengviau atleisti. Šie mechanizmai paprastai nepasiekia aukš- 
(dažnai, matyt, politikų) sugebėjimo vertinti, kaip atliekamas darbas. Vis dėlto 
net ir siaurai pritaikomi jie padeda dar vienu būdu žaboti biurokratijos galią 
ir trikdyti jos pastovumą!??. 


Į klientą orientuotas valdymas. Kita valdymui įtaką daranti tendencija 
paskutiniajame dešimtmetyje buvo prielaida, jog valdžia egzistuoja tam, kad 
tarnautų „klientui“ ir kad institucijų veikloje turi atsispindėti ši pamatinė 
vertybė. Tokioje sistemoje valstybės tarnautojų tikslas yra patenkinti visuome- 
nės segmentą, laikomą jų klientais. Ši prielaida aiškiai perimta iš privačiojo 
sektoriaus, kartu su ja pabrėžiamas vadybiškumas. Tarnaudama klientui, 
biurokratija perduoda įgaliojimus žemesniesiems savo ešelonams, kurie tie- 
siogiai bendrauja su klientais ir privalo daryti su jų aptarnavimu susijusius 
sprendimus. Esant tokiam valdymui, nuvertinamas įprastinis aukštųjų vady- 
bininkų vaidmuo - nustatyti paslaugų teikimo ir personalo elgesio taisykles!**. 

Sunku ginčytis, kad valdžia turi gerai tarnauti savo piliečiams. Tačiau 
politikų manevras sumažinti aukštųjų valstybės tarnautojų galias formuoti 
politiką gali turėti ir tam tikrų ydingų padarinių. Svarbiausias iš jų tas, kad 
pilietis tampa klientu, turinčiu mažiau teisių ir pareigų valstybės atžvilgiu. Be 
to, ne visada aišku, kas yra konkrečios institucijos klientas. Ar muitinės klien- 
tas yra keliauninkas (ir potencialus kontrabandininkas), ar apskritai visuome- 
nė, siekianti apsaugos ir kad būtų sąžiningai renkami mokesčiai? Ar mokan- 
tys mokesčius piliečiai nėra tuo pat metu ir valstybinių tarnybų savininkai, ir 
klientai, šitaip atliekantys skirtingus (dažnai prieštaringus) vaidmenis? Šio 
valdymo krypties pasikeitimo padarinius dar reikės visapusiškai tyrinėti, bet, 
atrodo, kai kurie iš jų ardo piliečio ir valdžios ryšį. 


Personalo kontrolė. Vienas svarbiausių politiką mėginančios kontroliuoti 
valstybinės tarnybos ginklų yra jos pastovumas. Politikai ateina ir išeina; 
biurokratija pasilieka. Tokia padėtis ne tik perša keletą ilgalaikių strategijų 
nepatenkintiems esamu politiniu „šeimininku“ administratoriams, bet ir iške- 
lia tiems politiniams šeimininkams keletą gana sunkių problemų, susijusių su 

jiems pavaldžių valstybės tarnautojų kontrole. Vienas šios problemos spren- 
dimų - kontrpersonalo formavimas, bet sprendimų galima rasti ir valstybinės 
tarnybos bei personalo politikos kontekste. 

Viena akivaizdžiausių priemonių, padedančių politikams kontroliuoti vals- 
tybės tarnautojus, - tai leisti jiems patiems pasirinkti bent jau tiesioginius 
valdinius ir, dar svarbiau, savo politinius patarėjus. Tai garantuoja tam tik- 
rus pranašumus, kuriuos paprastai duoda kontrpersonalas, tačiau tuo pat 
metu išvengiama nereikalingų darbuotojų ir dviejų valdžios linijų. Kadangi 
dauguma valstybinės tarnybos sistemų yra ribotos, tai reiškia, jog rinktis 
tenka iš dirbančių valstybės tarnautojų, bet esant kai kurioms sistemoms (to- 
kioms kaip Prancūzijos), ministrams leidžiama rinktis directeurs iš viso perso- 
nalo!??. Vokietijoje ministrams gali būti suteikiamas gana platus pasirinkimo 
laukas ir jie gali atstatydinti (bent jau laikinai) aukštuosius valstybės parei- 
gūnus, turinčius postus, į kuriuos ministras nori skirti kitą asmenį!?*. Jung- 
tinių Valstijų sistema veikia panašiai, bet politinių vykdomosios valdžios 
pareigūnų tiesioginiai valdiniai yra ne valstybės tarnautojai, o politiniu pa- 
grindu paskirti asmenys. Todėl jų nesaugo jokios įstatyminės tarnybos ka- 
dencijos ir jie gali būti bet kada pakeisti. Tad Jungtinėse Valstijose politiškai 
paskirti asmenys gauna patariamuosius ir vadybinius postus, kuriuos kitose 
demokratinėse politinėse sistemose turi aukštieji valstybės tarnautojai. Tai 
garantuoja kur kas griežtesnę politikos vykdymo priežiūrą ir tiesioginį rėmi- 
mąsi partijos teikiamais politiniais patarimais“?. Net Jungtinėje Karalystėje, 
kur valstybės tarnyba nebuvo politiškai kontroliuojama, Thatcher vyriausybė 
pradėjo aktyviau dalyvauti parenkant ir skiriant vyresnįjį personalą, svar- 
biausia - aukštuosius Iždo pareigūnus!*“, 

Daugeliui Lotynų Amerikos šalių dar reikės iki galo suinstitucinti valsty- 
bės tarnautojus liečiančias nešališkumo ir kadencijų normas, tad kokie nors 
valdžios pasikeitimai gali lemti ir valstybinės tarnybos pokyčius!*!. Šios per- 
mainos pirmiausia gali įvykti aukštuosiuose valstybinės tarnybos ešelonuose, 
tad rutiniški valdymo uždaviniai gali būti ir toliau sprendžiami kaip visada, 
bet ši sistema leidžia politiniams lyderiams būti šiek tiek lankstiems ieškant 
valstybės tarnautojų patarimų. Žinoma, ją gali griežtai smerkti „teisingų“ 
valstybės personalo skyrimo procedūrų gynėjai ir ji gali daryti įtaką elgesiui 
pačių biurokratų, norinčių išlaikyti savo pareigas keičiantis režimui. Tačiau 
esant tokiai politinei situacijai, kada partijų politiniai skirtumai dideli, šis 
lankstumas formuojant personalą yra svarbiausia priemonė valdyti aukš- 
tuosius valstybės tarnautojus. Be to, turime atsiminti, kad partinių permainų 
padariniai ne taip labai skiriasi nuo tų, kurie būdingi daugeliui Europos ar 
Šiaurės Amerikos šalių, neva turinčių visiškai išplėtotas valstybinės tarnybos 
sistemas. 

Partija. Kitas galingas ginklas, kuriuo disponuoja kai kurie politikos ly- 
deriai — tai stipri politinė partija arba judėjimas, padedantys garantuoti vals- 
tybinės tarnybos paklusnumą ir kontrolę. Šis mechanizmas ypač stipriai veikė 
buvusiose komunistinėse šalyse ir taip pat veikia vienpartinėse trečiojo pa- 
saulio valstybėse. Partija ir jos skelbiama ideologija atlieka dvejopą funkciją 
kontroliuojant viešosios biurokratijos politines iniciatyvas. Pirma, partija duoda 
aiškias ideologines ir politines gaires, kurias nuovokus valstybės tarnautojas 
gali internalizuoti arba bent jau jomis vadovautis patarinėdamas ir formuo- 
damas politiką. Kadangi ideologinio režimo pradžia paprastai būna susijusi 
su dideliais valstybinės tarnybos sukrėtimais, dauguma paskirtųjų į pareigas 
greičiausiai bus internalizavę ideologiją ir programą, bet net tais atvejais, 
kada išlieka esama valstybės tarnyba - dažniausiai todėl, kad nėra alterna- 
tyvaus personalo,- ideologija gali duoti jai tam tikras gatavas gaires, ką reikia 
siūlyti ir įgyvendinti. Prisiminkime, kad dominuojančios politinės partijos 
gali atlikti panašius vaidmenis demokratinėse politinėse sistemose. Tokius 
vaidmenis atlieka Švedijos socialdemokratų partija arba Italijos krikščionių 
demokratų partija. 

Antroji priemonė, leidžianti stipriai ideologinei partijai padidinti politikų 
galimybes mažinti biurokratų iniciatyvą ir jų dominavimą formuojant politiką, 
yra tai, kad partija kontroliuoja politikos vykdymą ir paprastai pateikia me- 
chanizmą, kaip koreguoti netinkamą vykdymą. Tokiose politinėse sistemose 
partija labiau įsitraukia į kasdienį gyvenimą negu daugumoje demokratinių 
politinių sistemų, nes ji nuodugniau kontroliuoja biurokratų veiksmus ir la- 
biau priešinasi jų dominavimui politikoje negu net demokratinių sistemų par- 
tijos. Pavyzdžiui, Kinijos Liaudies Respublikoje Komunistų partija ir ideolo- 
gija vadovauja biurokratinei politikai ir ją koreguoja arba tiesioginiais 
veiksmais, arba per savikritiką!*2. Nors buvusioje Sovietų Sąjungoje ir Rytų 
Europos šalyse kartais būdavo sunku atskirti politinį personalą nuo admi- 
nistracinio, dviguba partinė ir biurokratinė hierarchija buvo abipusės poli- 
tikos formavimo kontrolės priemonė visais valdžios lygiais. Tai nebūtinai 
reiškia, kad politikos formavimas Sovietų Sąjungoje buvo nors kiek mažiau 
biurokratiškas negu kur nors kitur vien todėl, kad biurokratinės politikos 
nekontroliavo rinkos jėgos arba viešoji nuomonė. Tačiau čia valstybės po- 
litiką formavusi biurokratija, ko gero, turėjo būti jautresnė politiniams signa- 
lams negu kitos biurokratijos. Kada politinių struktūrų šešėlis krinta ant viešųjų 
organizacijų, jos noriau paklūsta politinio elito reikalavimams ir, kadangi yra 
aiški ideologija, joms būna lengviau suprasti, ko nori lyderiai. Tad nors šitaip 
besiformuojančios politikos gali tiesiogiai nekontroliuoti viešoji nuomonė, ji 
paradoksaliai gali labiau reaguoti į kai kurias politines jėgas negu demokra- 
tinėse sistemose formuojama politika. Konfliktas tarp „raudono“ ir „eksperto“ 

ne visada sprendžiamas „raudonojo“ naudai, bet jų nuomonės retai kada 
išsiskiria taip ryškiai, kaip jos išsiskiria esant mažiau ideologizuotiems reži- 
mams!4. 


Armija. Armija gali būti ypatinga problema partinėms arba ideologinėms 
vyriausybėms. Tai ypatinga problema, nes armija labiau linkusi naudoti fi- 
zinę prievartą siekdama savo tikslų, tarp jų - priversti biurokratiją paklusti 
politikų keliamiems reikalavimams, šiuo atveju - politikų kariškių reikalavi- 
mams. Be ideologijos ir tam tikrų koordinavimo principų (o kartais ir vietoj jų), 
armija gali turėti tik šautuvus. Tačiau tai nereiškia, kad karinės vyriausybės 
visada turi naudoti jėgą prieš biurokratiją siekdamos savo tikslų. Daugeliu 
atvejų, kada armija ir biurokratija pirmiausia yra konservatyvios jėgos, jos 
dažnai noriai susivienija prieš kairiuosius ir net nuosaikesnius reformato- 
rius!44. Šis modelis buvo labiau paplitęs Lotynų Amerikoje, o modernizacijos 
idealams prieš konservatyvią biurokratiją atstovaujančios armijos - dažnai 
dalis jos atstovų ir įpročių būna kolonijinių laikų paveldas - modelis buvo ir 
tebėra šiek tiek labiau įprastas Afrikoje!““. 


REZIUMĖ 


Šiame skyriuje nagrinėjome, kokiu mastu biurokratijos pradėjo vaidinti 
reikšmingą, gal net dominuojantį vaidmenį valdyme. Ar modernios visuome- 
nės pasiekė tašką, kai tai, kas ir ką gauna, kada gauna, kur ir kodėl gauna, 
pradėjo lemti nauja elito struktūra, besiremianti informacija, techninėmis ži- 
niomis, padėtimi ir politinėmis idėjomis? 

Mūsų atsakymas į šį klausimą yra dviprasmis ir iš dalies turėtų priklausyti 
nuo to, ar mąstome apie politiką kuriantį integruotą biurokratinį elitą, turintį 
bendras vertybes ir iš esmės susimokiusį atimti valdžią iš atsakingesnių spren- 
dimus priimančių politikų, ar mąstome apie daugelį nepriklausomų politinių 
elitų, turinčių valdžią tik vienoje konkrečioje politikos srityje ir dažnai konflik- 
tuojančių su kitais panašios padėties elitais. Jeigu kalbame apie integruotą 
biurokratinės valdžios elitą, vadovaujantį tautai iš kompiuterizuoto dramblio 
kaulo bokšto, tai, manytume, tokio padaro iš tikrųjų nėra, o Rose'o mintis apie 
iš „konsensuso be krypties“ atsirandantį valdymą gali būti teisinga. Kita 
vertus, jeigu kalbame apie biurokratijos elitų kartelį, kuriame kiekvienas elitas 
atsakingas už konkrečią sritį ir faktiškai turi su šia sritimi susijusios informa- 
cijos monopolį, tada mintis apie „biurokratinį valdymą“ tampa šiek tiek pa- 
naši į tiesą. Tačiau, kaip nurodėme, tai būtų valdymas „nekonsensinių kryp- 
čių“ pagrindu. Vienas iš šiuolaikinio valdymo bruožų gali būti jo didėjantis 
nenuoseklumas ir su juo susijusi tikro valdymo stoka. 


315 


Šeštas skyrius 


Šios analizės išvada būtų ta, kad viešosios biurokratijos padėtis vis-d-vis 
kitas politiką potencialiai formuojančias institucijas yra stipri. Ji turi Žinių, 
laiko, stabilumo ir metodų, kurių reikia norint būti veiksminga politikos for- 
muotoja modernioje epochoje. Tačiau reikalingi ir legitimumas, ir gyventojų 
kontrolė. Legitimumą galbūt iš dalies galima įgyti veiksmingumu, ir jeigu 
biurokratinis sprendimų priėmimo procesas gali duoti tokių rezultatų, kuriuos 
vertina gyventojai, tai greičiausiai bus pripažinta, jog institucijoms dera leisti 
daryti sprendimus. Joms gali trūkti formalaus legitimumo, bet, turėdamos 
veikimo legitimumą, jos gali tapti geromis kolektyvinėmis vertybių skirstyto- 
jomis. 

Gyventojų kontrolės klausimas galbūt sunkesnis. Jį galima interpretuoti 
dvejopai. Kontrolę pirmiausia galima suprasti taip, jog gyventojai kažkokiais, 
bet dar iki šiol nesukonkretintais būdais gali pasiekti, kad biurokratija žinotų 
apie jų preferencijas ir darytų atitinkamus sprendimus. Jeigu plėtojame šiame 
skyriuje išdėstytus argumentus, tada reikia manyti, kad bendraujančios su 
biurokratija visuomenės padėtis net dar sunkesnė negu politinio elito padėtis. 
Kita sąvokos „gyventojų kontrolė“ prasmė būtų ta, kad piliečiams gali būti 
atlyginta už tam tikrais administraciniais veiksmais, kurie pažeidžia ekono- 
mines ar pilietines individų teises, padarytą žalą. Tai labiau ex post facto 

Septintas skyrius 


Svarbiausias politinis procesas, darantis įtaką viešajai biurokratijai, yra 
valstybės biudžeto formavimas. Aišku, jei administracinė įstaiga nori atlikti 
kokias nors, juo labiau visas jai patikėtas užduotis, jai būtini atitinkami ištek- 
liai. Be instrumentinio pinigų poreikio yra ir emocinė priežastis trokšti, kad 
būtų gautas reikiamas finansavimas. Biurokratinėms įstaigoms gauta lėšų 
suma yra vienas iš būdų parodyti savo politinį veidą ir savo svarbą visoje 
politinėje sistemoje. 

Tačiau, antra vertus, biudžeto formavimo procesas gali būti kovos lauku, 
kuriame politiniai pareigūnai gali demonstruoti savo galią bei rūpinimąsi 
eiliniu mokesčių mokėtoju apkarpydami viešajam sektoriui ir ypač mažiau 
populiarioms vyriausybės programoms skiriamas lėšas. Kadangi vyriausybė 
vis labiau spaudžiama tiek teikti paslaugas, tiek ir riboti ar mažinti savo 
išlaidas, biudžeto formavimas tapo svarbiausiu politiniu mūšiu, lemiančiu ne 
tik kokios nors vienos vyriausybinės įstaigos ateitį, bet ir renkamų pareigūnų 
perspektyvas, taip pat daugelio piliečių viltis, kad jų gyvenimo lygis bus 
aukštas, o ekonomika klestės. 


PAGRINDINIAI KLAUSIMAI 


Nagrinėjant biudžeto formavimo ypatumus įvairiose šalyse, reikėtų at- 
kreipti dėmesį į keletą pagrindinių klausimų. Šie klausimai iškyla visose 
politinėse sistemose, tačiau kaip į juos yra atsakoma, o iš tikrųjų, kaip gali būti 
atsakoma, priklauso nuo daugelio politinių, socialinių ir ekonominių kiekvie- 
nos šalies bruožų. Be to, kadangi visos pasaulio šalys susiduria daugiausia 
su tais pačiais biudžeto suvaržymais, į pasaulį galima žvelgti kaip į naudin- 
gą laboratoriją, padedančią suprasti galimybes kontroliuoti viešąsias išlaidas 
įdiegiant naujus biudžeto formavimo mechanizmus ir procedūras. Tačiau 
privalome būti atsargūs ir suprasti, kad vienos šalies patirtis ne visada gali 
būti tiesiogiai taikoma kitai politinei ar socialinei sistemai!. Lygiai taip pat 
turime būti atsargūs ir nemanyti, kad išlaidų kontrolė yra vienintelis biudžeto 
formavimo tikslas; taip pat svarbu skatinti efektyvumą ir našumą. 


Makroekonominis skirstymas 


Neišvengiama biudžeto sudarymo problema yra išteklių skirstymas, o 
svarbiausia jo forma, kuri turi būti apsvarstyta, yra jų skirstymas tarp viešojo 
ir privataus ekonomikos sektorių. Valdžia privalo nuspręsti, kiek ji nori ir gali 
apmokestinti savo piliečius, kad galėtų teikti išmokas per valstybės biudžetą. 
Pramoninėse šalyse tokie sprendimai sukuria viešąjį sektorių (vertinamą pa- 

gal surenkamus pajamų mokesčius), kuris svyruoja nuo 52 (Olandija) iki vos 
14 (Japonija) procentų bendrojo vidaus produkto*. Nors šie sprendimai svar- 
būs ūkio valdymo ir vykdomų viešųjų programų požiūriu, keletas veiksnių 
riboja vyriausybių galimybes priimti galutinius sprendimus dėl vyriausybės 
„Masto“ ir todėl šiuos veiksnius privalome turėti omenyje, kai stengiamės 
suprasti, kaip vyriausybės nusprendžia išleisti pinigus. 

Pirmoji problema, kuri iškyla valdžiai bandant reguliuoti viešojo sekto- 
riaus dydį, yra ta, kad valstybės išlaidos nėra taip lengvai kontroliuojamos, 
kaip mano daugelis valdžios kritikų. Pavyzdžiui, remiantis 1988 m. duome- 
nimis, buvo manoma, kad kiekvienais biudžetiniais metais nekontroliuojama 
daugiau negu 77 procentų JAV federalinių išlaidų?. Programos, kurioms ski- 
riama 800 mlrd. dolerių, pirmiausia susijusios su tokiomis teisėmis kaip teisė 
į socialinę apsaugą, sveikatos priežiūrą ir nedarbo pašalpą. Šioms progra- 
moms skiriamos išlaidos priklauso tiek nuo demografinių bei ekonominių 
sąlygų, tiek ir nuo politinių sprendimų. Didėjantis nekontroliuojamų išlaidų 
komponentas yra palūkanos už valstybės imamas paskolas, kurios turi būti 
sumokėtos, kad investuotojai neprarastų pasitikėjimo Jungtinių Valstijų eko- 
nomine sistema. Daugumos kitų pramoninių šalių nekontroliuojamos išlai- 
dos, turint omenyje platesnio masto socialines jų programas bei mažesnį 
gynybos biudžetą, turėtų būti net didesnės negu Jungtinių Amerikos Valstijų. 
Didžiojoje Britanijoje nekontroliuojamos išlaidos sudarytų 81 procentą, o Šve- 
dijoje - 84 procentus visų biudžeto išlaidų. Pasak vieno Švedijos vyriausybės 
pareigūno, tik 2 procentams biudžeto išlaidų nedarė jokios įtakos nevaldomi 
veiksniai“. 

Trupmenos skaitiklis, nurodantis santykinį viešojo sektoriaus dydį, gali 
būti nekontroliuojamas, lygiai taip pat gali būti nelengvai kontroliuojamas ir 
vardiklis. Bent jau nuo Antrojo pasaulinio karo pabaigos vyriausybės užsi- 
krovė sau ekonomikos kontrolę, tačiau, nepaisant šeštojo ir septintojo dešimt- 
mečių laimėjimų, jos neatrodo pajėgios palaikyti taip trokštamą nenutrūks- 
tamą ekonomikos augimą. Geriausiai apgalvotus biudžetinius paskirstymus 
ir apskaičiavimus gali sugriauti ekonomikos svyravimai. Vyriausybės atiduoda 
daug laiko ir jėgų prognozuodamos savo šalių ūkio ateitį, tačiau dažnai jų 
pastangos atrodo apgailėtinai. Šias nesėkmes iš dalies lemia laikotarpis, per 
kurį turi būti atlikti įvertinimai — kartais biudžetas pradedamas sudarinėti 
prieš aštuoniolika mėnesių iki jo vykdymo pradžios. Iš dalies jį taip pat lemia 
dar nepakankamas ekonomikos plėtros pramoninėse šalyse išmanymas“. 

Vyriausybės taip pat suinteresuotos pateikti savo piliečiams pernelyg op- 
timistines prognozes. Tokios prognozės ne tik leidžia joms sukurti įspūdį, 
kad jos sėkmingai valdo ekonomiką (bent jau kol pasirodo realūs skaičiai), bet 
ir skatina jas labiau išlaidauti akivaizdžiai nedidinant biudžeto deficito. 

Prognozių paklaidos dydžio pavyzdį galima matyti 7.1 lentelėje. Net socialis- 
tinėse šalyse, kuriose, kaip manoma, kontroliuojama didžioji ūkio dalis, vis 
dar gana sunku prognozuoti ekonomikos būklę ilgesniam laikui negu keli 
mėnesiai?. Su biudžeto prognozavimo problemomis itin aiškiai susiduria tre- 
čiojo pasaulio vyriausybės, ypač tos, kurių ekonominė sėkmė smarkiai pri- 
klauso nuo pirmo būtinumo prekių vartojimo". 

Kitas veiksnys, ribojantis makroekonominio paskirstymo efektyvumą, yra 
tas paprastas faktas, kad beveik visada sprendimai dėl viešojo sektoriaus 
išlaidų priimami ne viename valdymo lygyje. Tai itin pasakytina apie fede- 
racines valstybes, kuriose regionų valdžia turi realią fiskalinę autonomiją. 
Pavyzdžiui, JAV valstijų vyriausybės savo metines pajamas ir išlaidas nustato 
beveik visiškai nepriklausomai nuo federalinės valdžios, o federalinės išlaidų 
politikos įtaka joms daroma pirmiausia per papildomąsias dotacijas?. Keletas 
centrinių federalinių vyriausybių pripažino tokią finansinę autonomiją esant 
nepriimtiną ir sukūrė mechanizmus, padedančius geriau koordinuoti išlaidas 
visais valdymo lygiais (žr. p. 357-358). 

Pagaliau dauguma veikėjų, dalyvaujančių formuojant biudžetą, pirmiau- 
sia svarsto ne tai, kiek valstybės išlaidos atitinka turimus ekonominius ištek- 
lius. Ar pinigus leidžiančios įstaigos vykdo „kontroliuojamas“ ar „nekontro- 
liuojamas“ programas, jos pirmiausia rūpinasi savo sėkme arba tuo, ką jos 
gali išplėšti iš centrinio fondo resursų?. Tai reiškia, kad biudžetinės įstaigos 
susivienija prieš finansų ministrų ir/arba vykdomosios politinės valdžios 
pareigūno pastangas kontroliuoti išlaidas. Jei joms kartu veikiant pavyks 
išplėšti pinigų, padidės išlaidų santykis BNP atžvilgiu, bet tai bus kieno nors 
kito problema, ir visada kitų įstaigų programos turės būti sumažintos arba 
panaikintos. Ši problema rūpi ne tik valdymo įstaigoms. Ne tik biudžetinės 
organizacijos, bet ir dauguma piliečių galvoja, ką galima išplėšti iš biudžeto. 
Daugumos šalių piliečių požiūris į valstybės biudžetą paprastai būna 
nenuoseklus: jie prieštarauja mokesčiams, tačiau nori didesnių viešųjų išlaidų, 
O ypač tų, kurios jiems teikia tiesioginę naudą!?. Tokioje politinėje aplinkoje 
kiekvienam politikui sunku apriboti išlaidas, net jeigu jis iš tiesų norėtų tai 
padaryti, 0 ypač jeigu programas remia įtakingos klientelinės grupės. Tiesą 
sakant, dauguma politikų paprastai daugiau laimi kalbėdami apie išmokas, 
o ne apie išlaidų ribojimą. 


330 


VALDYMO FINANSAVIMAS: BIUDŽETINIS PROCESAS 


7.1 lentelė. Ekonomikos augimo prognozės tikslumas 


Švedija Jungtinės Amerikos Valstijos 
Metai Numatytas Realus Numatytas Realus 
1992 -0,7 11 2,7 2,0 
1991 -0,6 -1,4 3,4 -1,2 
1990 1,1 0,3 3,5 2,6 
1989 2,2 2,1 3,4 2,8 
1988 3,2 2,3 2,2 2,5 
1987 2,2 18 4,0 3,8 
1986 1,6 17 4,0 3,2 
1985 2,1 2,2 4,0 2,1 
1984 2,6 3,4 5,6 2,7 
1983 15 1,9 6,1 6,4 
1982 1,0 0,08 -1,2 -1,7 
1981 0,7 -0,8 2,8 1,9 
1980 3,6 18 -0,6 -0,2 
1975 3,0 0,9 -3,3 -1,1 
1973 2,5 1,5 6,75 5,2 


Šaltiniai: Ministry of Finance, The Swedish Budget (Stockholm: Almanna Forlaget, 
metinis leidinys); Office of Management and Budget, Budget of the United States Government 
(Washington, DC: US Govermment Printing Office, metinis leidinys), Bureau of the Census, 
Statistical Abstract of the United States, (Washington, DC: US Government Printing Office, 
metinis leidinys). 


Mikroekonominis skirstymas 


Pastarasis makroekonominio skirstymo aspektas perkelia mus į kitą biu- 
džeto formavimo etapą (pavadinkime jį mikroekonominiu skirstymu), kai turi 
būti priimami sprendimai dėl milžiniško skaičiaus konkuruojančių vyriausy- 
bės programų. Visų jų vykdytojai laiko savąją programą esant itin vertingą ir 
kovoja su visomis kitomis programomis dėl riboto bendrojo lėšų fondo. Šių 
sprendimų atskyrimas nuo makroekonominio skirstymo gali būti dirbtinis, 
nes bet kurios įstaigos finansavimo apribojimus bent iš dalies lemia tai, kad 
už vadovavimą ekonomikai atsakingi asmenys nori sumažinti bendrąsias 
išlaidas. Kada biudžeto išlaidos, palyginti su ankstesnėmis išlaidomis ir in- 
fliacijos lygiu, turi būti mažesnės, tada programos, kurių išlaidas lengviausia 
kontroliuoti, neproporcingai smarkiai apkarpomos. Taip jau buvo atsitikę 
Jungtinėse Amerikos Valstijose, Didžiojoje Britanijoje ir netgi Švedijoje - ša- 
lyje, kuri buvo užsibrėžusi sustabdyti valstybės išlaidų didėjimą. Menkai kon- 
troliuojamų, ypač negynybinių programų valstybės išlaidos jau buvo smarkiai 
apribotos. Pavyzdžiui, Jungtinėse Amerikos Valstijose nuo 1980 iki 1992 m. 
nekontroliuojamų biudžeto išlaidų dalis padidėjo nuo 72 iki 77 procentų visos 
federalinio biudžeto sumos!!. O pavyzdžiui, Švedijoje ši dalis apytikriai išau- 
go nuo 82 iki daugiau negu 91 procento!. 

Būtent mikroekonominis skirstymas daugiausia lemia biudžeto formavimo 
politiką. Kaip tik čia susikerta pavienių politinių lyderių prioritetai nulemda- 
mi vyriausybės išteklių skirstymą. Nors iškyla didžiulių problemų sudarinė- 
jant bet kurio šiuolaikinės valstybės kontroliuojamo sektoriaus biudžetą, vis 
dar laikomasi nuostatos, jog per biudžetą galima taip racionaliai paskirstyti 
išteklius, kad toks paskirstymas atitiktų visuomenės arba bent jau jos renkamų 
pareigūnų pripažįstamus prioritetus!. Tačiau yra tam tikrų kliūčių, trukdan- 
čių pasiekti tikslą — optimaliai paskirstyti išteklius. 

Vienas iš svarbiausių veiksnių, trukdančių racionaliai skirstyti biudžetą, 
yra biudžetinio proceso suskaidymas į atskiras dalis. Dažnai pavieniai biu- 
džetą kontroliuojančių organizacijų komitetai ar skyriai atlieka pagrindinę 
analizę ir priima svarbiausius sprendimus dėl biudžeto paskirstymo. Pavyz- 
džiui, Jungtinėse Valstijose pačius svarbiausius sprendimus Kongrese dėl 
biudžeto priima asignavimų komiteto pakomitečiai, o kiekvienas iš šių pako- 
mitečių savaip supranta nacionalinius prioritetus. Kanadoje „vokinė“ biudže- 
to skirstymo sistema (žr. p. 350-351) suteikia didelę galią maždaug tuzinui 
vadinamųjų „prioritetų komitetų“, kurie skirsto lėšas konkuruojančioms pro- 
gramoms ir kurių sprendimai paprastai labiausiai lemia galutinį asignavimų 
paskirstymą“. Panašiai yra ir Švedijoje, kur lėšos skirstomos ministerijų de- 
partamentams (styrelsen) iš anksto nustatant išlaidų paketus, o ne lyginant 
ribinius išlaidų dydžius visoms funkcijoms atlikti. Net dar ypatingesnis atvejis 
yra Danijos koalicinė vyriausybė, surankiojanti biudžetą po virtinės atskirose 
ministerijose vykusių derybų ir sudarytų sandorių, o kiekvieną sandorį 
parlamente, ko gero, remia skirtingos politinės partijos. 

Ir tik finansų ministerijoje, kuriai patikėta parengti viso biudžeto projektą, 
arba vyriausybės kabineto posėdžio metu, kai visas biudžetas (bent jau teoriš- 
kai) ir būna tvirtinamas, atsiranda galimybė iš tikrųjų detaliau svarstyti 
konkuruojančius prioritetus. Tačiau ir šiuo atveju rezultatus gali nulemti 
kelių įtakingiausių kabineto narių asmeninis arba jų personalo požiūris, todėl 
neiškyla ir realių ginčų dėl valstybės lėšų panaudojimo alternatyvų. Bendro 
valstybės biudžeto, išaugančio iki milijardų dolerių, svarstymas yra pernelyg 
sunkus darbas visokioms politinių lyderių grupėms, ypač turint omenyje, kad 
tuo pat metu jie turi daugybę kitų reikalų. 

Kitas esminis veiksnys, menkinantis biudžetinių alternatyvų paiešką ir 
skatinantis didinti išlaidas, yra praktika laikytis status guo. Vien dėl milžiniš- 
kų šių laikų biudžetų dydžių parlamentams (ir net tokioms specialioms biu- 
džeto analizės institucijoms kaip Valdymo ir biudžeto įstaiga ar finansų 
ministerija) sunku bent kiek išsamiau analizuoti galimas išlaidų struktūros 
alternatyvas. Todėl vyrauja tendencija išeities tašku laikyti ankstesniųjų metų 
asignavimus ir pirmiausia nagrinėti nedidelius buvusio jų paskirstymo pa- 

keitimus. Tokį inkrementinį rezultatą aiškiai įtvirtina Prancūzijos biudžeto 
formavimo procesas: servises votės straipsniai yra lengvai priimami, išskyrus 
tuos atvejus, kai jiems aiškiai prieštaraujama, ir tik naujieji punktai (mesures 
nouvelles) būna detaliai nagrinėjami“. 

Taip pat įprasta laikyti normaliu dalyku ne tik praktikuojamą išlaidų 
skirstymą, bet ir biudžeto augimo tempus. Yra duomenų, kad atskiroms įstai- 
goms skiriami asignavimai kiekvienais metais didinami nevienodai. Įvai- 
rioms įstaigoms skiriami asignavimai didinami nevienodai greitai, įstaigoms 
būdingas tam tikras išlaidų augimo indeksas nuspėjamai didėja skaičiuoja- 
mas pagal pradinį atskaitos tašką. Todėl biudžetas kasmet didėja. Daugelis 
biudžeto formavimo naujovių buvo įdiegtos atvirai siekiant vieno tikslo — 
sustabdyti beribį biudžeto augimą. 


Konkuruojančios biurokratijos 


Anksčiau aptarta valdžios vykdoma asignavimų politika atskleidžia kitą 
svarbų biudžetinio proceso bruožą: biudžeto sudarymas daug labiau negu 
kuri nors kita politinio proceso sritis skatina konfliktą tarp centrinių įstaigų 
ir joms pavaldžių vykdomųjų įstaigų!*. Schickas aprašo šį konfliktą kalbėda- 
mas apie priešingas „kaulytojų“ ir „sergėtojų“ grupes. Tokios centrinės 
įstaigos kaip Valdymo ir biudžeto įstaiga Jungtinėse Amerikos Valstijose, Jos 
Didenybės Iždas Didžiojoje Britanijoje arba finansų ministerijos daugelyje kitų 
šalių yra sergėtojos. Jos turi rengti biudžeto sąmatą, tačiau negali pamiršti 
savų - valstybės piniginės sergėtojų - interesų. Nors šios įstaigos yra centri- 
nės ir artimai susijusios su aukščiausia vykdomąja valdžia, jos tampa biudže- 
tinių įstaigų (kaulytojų) „priešu“!?. Tai itin akivaizdu vyriausybės kabinete: 
finansų ministras priklauso tam pačiam kabinetui kaip ir lėšų reikalaujantys 
ministrai, tačiau, tvirtinant biudžetą, jis gali tikėtis nebent premjero paramos. 

Antra vertus, nors ir norėtume, kad biudžeto klausimai būtų sprendžiami 
racionaliai, įtampa tarp konkuruojančių dėl finansavimo biurokratinių įstaigų 
neišvengiamai yra politinė, o kiekviena šalis disponuoja keliais svarbiais 
ginklais. Centrinės įstaigos ir jų ministrai turi pranašumą dėl artimo ryšio su 
aukščiausia vykdomąja valdžia, o finansų ministrai dažnai iš esmės būna 
ministro pirmininko pavaduotojai. Šitoks ryšys su politine valdžia smarkiai 
sumenkina lėšų prašančių įstaigų galią prieštarauti. Centrinės įstaigos gali 
priimti kai kuriuos sprendimus dekretu arba, pavyzdžiui, Vokietijoje, ypatin- 
gais atvejais vyriausybės posėdyje gali būti pareikalauta anuliuoti finansų 
ministro sprendimus!š. Panašiai yra Švedijoje, kur finansų ministras gali 
nutarti netenkinti tam tikrų suinteresuotų grupių nekorektiškų prašymų"“, 

jeigu paaiškėja, kad jos nori vien tik išleisti daugiau pinigų. Suomijos finansų 
ministras gali vienašališkai nutarti neskirti pinigų arba neleisti užimti laisvų 
vietų, jeigu dėl susiklosčiusių finansinių aplinkybių reikia taupyti??. Be to, 
finansinės įstaigos yra specializuotos ir visą savo energiją gali skirti biudžeto 
reikalams tvarkyti, o lėšas leidžiančios įstaigos bei jų ministrai turi gausybę 
kitų pareigų, ir nors biudžetas jiems yra svarbus, tačiau tai tik vienas iš 
daugelio rūpimų reikalų. 

Antra vertus, lėšas leidžiančios įstaigos turi politinį pranašumą, nes jos 
tiesiogiai teikia paslaugas piliečiams ir todėl turi šalininkų, kurie remia jas, 
kai jos prašo daugiau pinigų. Be to, šių įstaigų šalininkai yra renkamųjų 
pareigūnų elektoratas, todėl įstaigos gali griebtis politinio spaudimo apeida- 
mos centrinių finansinių įstaigų vadovus ir gal net aukščiausią vykdomąją 
valdžią. Pagaliau administracinės įstaigos kontroliuoja informaciją ir sugeba 
suklaidinti centro finansininkus dėl tikrųjų teikiamų paslaugų kaštų?!. Centri- 
nės įstaigos gali būti priverstos derėtis dėl pinigų mainais už informaciją, kad 
galėtų geriau valdyti nacionalinę ekonomiką. Taigi šiuo atveju centrinių fi- 
nansinių įstaigų vaidmuo makrovaldymo lygiu gali susipinti su jų vaidmeniu 
mikrovaldymo lygiu. 

Sąlygiška abiejų biurokratinių grupių sėkmė priklauso tiek nuo situacinių 
veiksnių, tiek ir nuo kiekvienos iš jų santykinės galios politiniame procese. 
Vienas akivaizdus veiksnys yra ūkio padėtis. Ekonominio nestabilumo laikai 
suteikia pranašumą centro finansiniams vadovams, nuolat keliantiems klau- 
simą dėl būtinybės apriboti biudžeto išlaidas. Ši jų galia padidėja, kai artėja 
gresiantys paskolų grąžinimo terminai tarptautinėms finansinėms instituci- 
joms, pavyzdžiui, Tarptautiniam Valiutos Fondui (TVF) arba užsienio ban- 
kams. Daugelio mažiau išsivysčiusių šalių sprendimai dėl biudžeto dažnai 
būna priklausomi nuo tarptautinių organizacijų priimamų sprendimų?2. TVF 
ir kitos tarptautinės įstaigos, tarp jų ir privačiosios, tampa vis reikšmingesnės 
net ir labai ekonomiškai išsivysčiusiose šalyse. Kita vertus, poreikio daryti 
konkrečias išlaidas suvokimas, pavyzdžiui, suprantamas poreikis didinti iš- 
laidas ekonomikos infrastruktūrai arba sveikatos priežiūrai, yra palankus 
lėšas leidžiančioms įstaigoms. Nedaug ministrų norės aukoti savąsias lėšas 
kitų ministrų finansiniams poreikiams tenkinti, o tai reiškia, kad vienai minis- 
terijai sugebėjus gauti papildomą tikslinį finansavimą, beveik garantuotai 
padidės bendrosios išlaidos. 

Pagaliau bet kokių naujovių taikymas formuojant biudžetą gali duoti fi- 
nansinėms įstaigoms įvairių ginklų (vienas iš jų yra paties metodo painumas 
ir miglotumas), kurie gali būti panaudoti kontroliuojant lėšas leidžiančias 
ministerijas. Pavyzdžiui, tokios naujovės kaip veiklos efektyvumu grindžiamas 
finansavimas ir didesnis domėjimasis vertinimu leidžia centrinėms įstaigoms 

nustatyti naujus kriterijus, padedančius kontroliuoti lėšas naudojančias 
įstaigas??. Vis dėlto šių įrankių galia dažnai gali būti perdedama. Metodika 
yra politikos papildas, o ne jos pakaitalas**. 


Išteklių svarba 


Vienas iš svarbiausių veiksnių, darančių įtaką šalies biudžeto formavimo 
stiliui, yra ekonominė aplinka, kurioje sudarinėjamas biudžetas. Aaronas Wil- 
davsky aiškino, kad biudžeto formavimo stilių lemia du ekonominiai veiks- 
niai: turtas ir prognozuojamumas?. Turtas yra savaime suprantamas daly- 
kas, tačiau prognozuojamumo sąvoką reikia šiek tiek paaiškinti. Mes jau 
kalbėjome apie sunkumus, su kuriais susiduria netgi turtingos, pramoninės 
šalys prognozuodamos savo pajamas bei išlaidas. Šie sunkumai dar didesni 
trečiojo pasaulio šalyse, kurių ūkis patiria didžiulius svyravimus dėl oro 
sąlygų, dėl tarptautinės ekonomikos pokyčių bei dėl vidinių politinių ir eko- 
nominių permainų. Pramoninės šalies aukščiausios vykdomosios valdžios 
apskaičiavimus gali pakeisti tarptautinės aplinkos pokyčiai, bet šie pokyčiai 
gali visiškai sugriauti mažiau klestinčių šalių lyderių skaičiavimus. 

Wildavsky'o atlikta aplinkos poveikio biudžetiniam procesui analizė rodo, 
kad turtingoms šalims su tvirta pajamų ir išlaidų sąmata būdingas inkremen- 
tinis biudžetas. Tai yra politinio proceso stabilumo rodiklis, nes valdžia gali 
vykdyti savo įsipareigojimus minimaliai rizikuodama, kad jai reikės daryti 
sudėtingus pasirinkimus tarp konkuruojančių finansavimo prioritetų. Kitame 
biudžetinio spektro gale yra neturtingos valstybės su negarantuotomis paja- 
momis, jos stengiasi išlaikyti esamą paskirstymą ir prireikus naujomis sąly- 
gomis peržiūri sąmatą tais pačiais biudžetiniais metais. Sąlygiškai neturtin- 
gos šalys, tačiau galinčios tiksliai bent metams numatyti pajamas, imasi 
„Skirstyti pajamas“. Jos išleidžia tiek, kiek surenka - ne daugiau ir ne mažiau, 
tačiau jos neturi nuspėjamų inkrementinių modelių, kurie būdingi turtinges- 
nėms valstybėms. Pagaliau yra turtingų, tačiau nestabilų biudžetą turinčių 
šalių. Dėl politinio nestabilumo turtingos, tačiau nestabilų biudžetą turinčios 
šalys priverstos kaitalioti didinamą finansavimą su biudžeto tikslinimu, arba 
jų administravimo gebėjimų stoka skatina jas taikyti papildomą finansavimą. 
Pastaruoju atveju pagrindinis biudžeto įstatymas toliau galioja, tačiau papil- 
domi asignavimai skiriami per visą biudžetinių metų laikotarpį aiškėjant 
pajamų ir išlaidų skaičiams. 

Kai Wildavsky pirmą kartą pateikė šį argumentą, buvo manoma, kad 
tokios pramoninės šalys kaip Jungtinės Amerikos Valstijos ir Didžioji Brita- 
nija privalėtų turėti inkrementinį biudžetą. Vis dėlto, nepraėjus nė metams po 

knygos išleidimo, ekonominės sąlygos privertė Didžiąją Britaniją per viene- 
rius metus tvirtinti tris biudžetus, o tai atitiktų neturtingos ir nepatikimos 
valstybės modelį. Jungtinės Valstijos taip pat pradėjo taikyti pakartotinio arba 
papildomo finansavimo metodus tokiu mastu, kuris buvo negirdėtas iki eko- 
nominių aštuntojo dešimtmečio sunkumų. Šis modelis tapo ypač ryškus de- 
vintojo dešimtmečio pabaigoje ir dešimtojo dešimtmečio pradžioje. Visas me- 
tinis biudžeto išlaidų planas buvo tvirtinamas praėjus keliems mėnesiams po 
finansinių metų pradžios, o lėšos buvo skirstomos daugiau rezoliucijomis, o 
ne įstatymais dėl asignavimų. Todėl papildomi asignavimai darėsi vis svar- 
besnis bendrojo federalinių išlaidų biudžeto elementas*“. 


INKREMENTALIZMAS BIUDŽETINIAME PROCESE 


Wildavsky'o sukurta tipologija iškelia hipotezę, kad inkrementalizmas 
yra būdingas palyginti nedaugelio turtingų šalių biudžetams. Tačiau, nepai- 
sant ypatingų sąlygų, dėl kurių, kaip teigiama, didėja išlaidos, ši tendencija 
tapo dominuojančiu visų šalių biudžetinio proceso bruožu. Netgi valstybėse, 
kurios pagal Wildavsky'o tipologiją nepriklauso šalių grupei, kurioms būdin- 
gas inkrementalizmas, spaudimas didinti išlaidas projektuojant biudžetą gali 
pasirodyti svarbesnis negu santykinis skurdas ar konkreti jų biudžeto padė- 
tis. Atrodo, kad pats biudžetinis procesas skatina inkrementalizmą net esant 
tokiai ekonomikos padėčiai, kai aiškiai reikalingas racionalus dekrementaliz- 
mas. Dabar čia aptarsime kai kuriuos veiksnius, darančius įtaką inkremen- 
talizmui. Toliau panagrinėsime įvairius būdus, kuriais politinės sistemos 
stengiasi atsispirti šiam spaudimui siekdamos, kad biudžeto svarstymo rezul- 
tatai objektyviau atitiktų kintančias socialines ir ekonomines sąlygas. 


Inkrementalizmo pobūdis 


Inkrementalizmas yra ir deskriptyvinė, ir preskriptyvinė sąvoka. Ji padeda 
aprašyti stebimus biudžetų pokyčių modelius ir kitus stabiliai ir nuspėjamai 
atsirandančius politinio proceso rezultatus. Pavyzdžiui, Davisas, Dempsteris 
ir Wildavsky reikšmingame empiriniame darbe apie inkrementalizmą nagri- 
nėjo, kaip kinta asignavimai kelioms JAV federalinio lygio įstaigoms?š. Jie 
nustatė, kad daugumą asignavimų pokyčių galima laikyti tiesiogiai susiju- 
siais su praėjusių metų išlaidomis. Šių trijų mokslininkų gauti duomenys rodo 
aiškią tendenciją. Kongreso asignavimai įstaigų biudžetams metų metais di- 
dėjo tiek pat procentų. Nors didinamų lėšų procentas skirtingoms įstaigoms 
smarkiai skyrėsi, tačiau asignavimų kiekvienai iš jų prieaugis buvo pastovus. 
Trumpai tariant, Kongresas (beje, kaip ir kitos tyrinėtos įstatymų leidybos 

struktūros), skirstydamas pinigus, linkęs vadovautis paprastomis ir pastovioms 
taisyklėmis. 

Preskriptyviniu požiūriu išlaidų didinimo šalininkai tokį sprendimų sta- 
bilumą ir prognozuojamumą vertina teigiamai. Institucijoms darosi papras- 
čiau planuoti, o įstatymų leidybos organams sumažėja sprendimų priėmimo 
išlaidos. Įstatymų leidėjai gali minimizuoti sprendimų priėmimo kaštus ir 
susitelkti prie išimtinių atvejų, o ne gaišti laiką rutiniškiems klausimams. Dar 
svarbiau pažymėti, kad įrodinėjama, jog bandymai plačiau svarstyti klausi- 
mus prieš priimant sprendimus nebūtinai laiduoja geresnius rezultatus, nes 
trūksta informacijos apie būsimą padėtį, o klaidingas socialinių ir ekonominių 
problemų supratimas atsispindi valstybės biudžete??. Maža to, didesni nukry- 
pimai nuo esamos biudžeto padėties gali tapti negrįžtami, nes jiems pašalinti 
prireiktų milžiniškų išlaidų. Taigi inkrementalizmo šalininkai teigtų, kad ra- 
cionaliausias iš daugelio galimų biudžeto skirstymo būdų yra tas, kuris pa- 
lyginti menkai nukrypsta nuo status guo, leidžia tikrinti naujų veiksmų efek- 
tyvumą ir koreguoti politiką darant ateityje sprendimus. Jei sprendimų priėmėjai 
daro dar ką nors daugiau, tai jie rizikuoja privelti didelių klaidų, nors ir pats 
inkrementalizmas gali ilgam įtvirtinti mažas klaidas“. 


Inkrementalizmo kritika 


Kritikuojami tiek deskriptyvūs, tiek ir preskriptyvūs inkrementalizmo po- 
žymiai. Atrodo, kad atskleidžiamas biudžetams būdingas inkrementalizmo 
mastas tiesiogiai priklauso nuo to, kokio lygio įstaigą analizuoja tyrinėtojas: 
kuo platesnė programa ar didesnė organizacija, tuo ryškesnė inkrementalizmo 
tendencija. Asignavimai programoms labai įvairūs, nes vienos programos 
pradedamos, o kitos užbaigiamos*!. Kritikai taip pat pažymi, kad inkremen- 
talizmo požiūrio pagrindu galima gana gerai paaiškinti arba apibūdinti 
daugumos programų pokyčius per daugelį metų. Tačiau jis nepadeda paaiš- 
kinti, kodėl įstaigai skiriamos lėšos didinamos būtent tokiu procentu arba 
kodėl kasmet atskiroms įstaigoms skiriamų lėšų procentinis prieaugis yra 
skirtingas. Vėlesniame savo darbe Davisas, Dempsteris ir Wildavsky parodė, 
kad yra svarbių įvykių, griaunančių inkrementalizmo politikos stabilumą??. 

Preskriptyviniu aspektu buvo įrodinėjama, kad inkrementalistinis požiūris 
priimant sprendimus turi tendenciją įtvirtinti status guo ir slopinti išradingu- 
mą, kaip verstis su menkais ištekliais. Šis teiginys itin aktualus tais laikotar- 
piais, kai labiau tinka dekrementalizmas, o ne inkrementalizmas. Atsitinka 
taip, kad, apkarpant biudžetą (o taip būna dažnai), dažniausiai nurėžiamas 
toks pat procentas lėšų visoms programoms. Tai gali neturėti reikšmingų 

padarinių didelei programai, tačiau gali reikšti mažos programos pabaigą““. 
Tokia politika nėra inkrementalizmas per se, tačiau turi tą pačią inkrementa- 
lizmui būdingą logiką - minimizuoti sprendimų priėmimo sąnaudas. Be to, 
kritikai atkreipia dėmesį į tai, kad sprendimai didinti išlaidas nebūtinai yra 
atšaukiami, nes plečiant programas gali smarkiai pagausėti klientų, kurie ir 
toliau tikėsis gauti naudos?*. Kuo dažniau programa taisoma didinant išlai- 
das, tuo labiau tikėtina, kad ji bus tęsiama, nes kiekvienas, net mažas pakei- 
timas gali tapti pasitikėjimo votumu dėl principinio programos pagrįstumo. 


Spaudimas didinti išlaidas 


Inkrementalizmą lemia du pagrindiniai veiksniai. Pirmasis veiksnys yra 
pats biudžeto formavimo mastas. Paprastai pramoninėse šalyse per valstybės 
biudžetą perskirstoma nuo trečdalio iki pusės viso pagaminto produkto ir 
suteiktų paslaugų vertės. JAV federalinis biudžetas sudaro „tik“ 23 bendrojo 
nacionalinio produkto (BNP) procentus, tačiau vis tiek šimtams programų 
paskirsto apytikriai 1,1 trilijono dolerių. Sprendimai, kaip išleisti visus šiuos 
pinigus, privalo būti priimami per palyginti trumpą laiką ir stipraus politinio 
spaudimo sąlygomis. Todėl vyrauja nuostata pripažinti esamą išlaidų skirs- 
tymą kaip duotybę ir daugiausia laiko bei dėmesio skirti palyginti negau- 
siems nukrypimams nuo esamo modelio. Formuojant Prancūzijos biudžetą, 
suinstitucinamas skirtumas tarp išsamiai nagrinėjamų mesures nouvelles ir 
services votes, kurie paliekami beveik nenagrinėti. Sudarinėjant biudžetą JAV 
federaliniu lygiu, kai pripažįstamas einamųjų reikalų biudžetas, taip pat re- 
miamasi šiuo skirtumu. Kongresas gali svarstyti biudžetą tik atsižvelgdamas 
į tai, kiek reikia išlaidų norint palaikyti pastovų paslaugų lygį. Kadangi 
trūksta laiko ir nepakanka analitikų, kad būtų galima kasmet iš esmės pertvar- 
kyti biudžetą, įstatymų leidėjai linkę priimti egzistuojantį biudžetą ir, remda- 
miesi labai paprastomis taisyklėmis, daro tam tikrus struktūrinius pakeiti- 
mus, koreguojančius procentinį biudžeto paskirstymą. 

Didžiulio valstybės biudžeto sukeliamus padarinius parodo vadinamoji 
„smulkmenos teisė““?. Biudžetas dabar toks didelis, kad eilinis įstatymų lei- 
dėjas, turintis visą finansinę galią kontroliuoti vyriausybę, realiai nepajėgia 
gerai suvokti, kokios pinigų sumos išleidžiamos. Todėl eilinis įstatymų leidė- 
jas savo laiką ir pastangas skiria dalykams, kurių reikšmingumą jis gali 
suprasti - pavyzdžiui, jis domisi keliais tūkstančiais dolerių, svarų sterlingų 
ar frankų, kurių reikia norint pasamdyti dar vieną personalo darbuotoją, 
tačiau leidžia patvirtinti milijonines ar milijardines išlaidų sumas beveik ne- 
svarstydamas arba visiškai nedalyvaudamas debatuose. Kol proporciniai poky- 

čiai atrodo pagrįsti, įstatymų leidžiamoji valdžia linkusi patvirtinti siūlomas 
išlaidas. 

Antroji biudžetinio proceso ypatybė, skatinanti inkrementinius sprendi- 
mus, yra biudžeto sudarinėjimo nuoseklumas ir pasikartojamumas. Naujas 
biudžetas turi būti parengtas kasmet, o kartais ir dažniau. Todėl biudžetą 
formuojantys administratoriai ir įstatymų leidėjai kartais galvoja, kad vienais 
metais padarytas klaidas galima ištaisyti vėlesniais metais. Be to, biudžeto 
rengėjai - biurokratai, įstatymų leidėjai ir analitikai - dažnai ilgai išlaiko savo 
pareigas. Tai ypač aktualu tose šalyse, kur, kitaip negu Jungtinėse Amerikos 
Valstijose, pasikeitus vyriausybėms, beveik nesikeičia biudžeto projekto ren- 
gėjai, arba ten, kur, sudarant biudžetą, dominuoja centrinės įstaigos, turinčios 
nuolatinį kvalifikuotą personalą, pavyzdžiui, Didžiosios Britanijos Iždas““. 
Ilgas pagrindinių biudžeto sudarytojų tarnybos laikas suteikia jiems galimybę 
sudarinėti tarpusavio sandėrius ir formuoti biudžetą taip, kaip jiems atrodo 
priimtina. Todėl sudarinėjant metinį biudžeto projektą, jiems tereikia tik ne- 
žymiai pakoreguoti nusistovėjusią biudžeto struktūrą. 

Tie, kurie nori šiek tiek daugiau pataisyti vyraujantį modelį, turi svarių 
priežasčių rinktis atsargią strategiją. Jie turėtų Žinoti, kad yra įtraukiami į 
ilgalaikį „žaidimą“ ir kad biudžetiniame procese pirmiausia yra daug labiau 
tikėtini lėti, o ne staigūs prioritetų poslinkiai. Be to, visi veikiantys asmenys 
privalo žaisti „pasitikėjimo žaidimą“, įgyti kitų biudžetiniame procese 
dalyvaujančių veikėjų pasitikėjimą ir pagarbą, kad galėtų gauti, ko jie nori??. 
Tiems, kurie ateina į politinę valdžią su naujomis idėjomis bei prioritetais ir 
tikisi staigiai įgyvendinti biudžeto pakeitimus, toks atsargus ir konservatyvus 
elgesys formuojant biudžetą sukelia didelį nusivylimą. 

Be labai svarbių pagrindinių veiksnių, skatinančių inkrementalizmą, tokį 
pat poveikį daro ir kai kurie techninio pobūdžio veiksniai. Vienas iš tokių 
veiksnių yra tas, kad daugelis valstybės išlaidų dabar yra indeksuojamos arba 
automatiškai koreguojamos atsižvelgiant į infliaciją?š. Ši procedūra ypač daž- 
nai taikoma tokioms socialinėms programoms kaip socialinės apsaugos pro- 
grama, tačiau kai kuriose šalyse taip pat buvo indeksuojami ir viešajame 
sektoriuje dirbančių žmonių atlyginimai“?. Kada teisiškai įsipareigojama 
didinti asignavimus tiek, kiek didėja kainos arba darbo užmokesčiai privačia- 
jame sektoriuje, tada valdžia iš esmės praranda galimybę kontroliuoti išlai- 
das. Turint galvoje, kad neapmokestinamas pajamų minimumas taip pat yra 
indeksuojamas, automatiškai nedidėja vyriausybių gaunamos įplaukos, ga- 
linčios padengti šias išlaidas“. 

Nors formuojant biudžetus gali atsirasti stiprus spaudimas didinti išlai- 
das, tačiau realias permainas skatina politinis spaudimas. Politinis spaudi- 
mas būna itin akivaizdus pasikeitus partinei vyriausybės kontrolei. Labiau- 
siai jo galima tikėtis tada, kai įvykę dideli pasikeitimai vyriausybėje įtvirtina 
naujas ideologines nuostatas, pavyzdžiui, pereinant valdžiai iš dešiniųjų kai- 
riesiems arba atvirkščiai. Spaudimas gali atsirasti ir ne taip radikaliai keičian- 
tis politinei valdžiai. Pavyzdžiui, Bunce'as nustatė, kad vyriausybės vadovy- 
bės pakeitimas daro pastebimą įtaką valstybės biudžeto prioritetams*!. Tai 
būdinga net komunistinėms šalims, kur keičiasi tik vadovai, nors valdo ta 
pati partija. 

Kitas, bet ne toks akivaizdus politinis veiksnys, darantis įtaką biudžeto 
pakeitimams, atsiranda dėl demokratiškai išrinktų politikų noro pademonst- 
ruoti, jog jie kažką daro savo rinkėjų labui. Vien tik gerai vykdyti visas egzis- 
tuojančias programas gali nepakakti. Nors programų klientai nori, jog būtų 
išsaugotos senosios programos, daugelis politikų supranta, kad jiems yra 
naudinga imtis naujų bei novatoriškų visuomenės problemų sprendimo būdų. 
Net jei naujosios programos vos ne vos įsiterpia į nuolat didėjančių išlaidų 
biudžetą, noras jas priimti tampa permainas ir biudžeto prioritetų peržiūrė- 
jimą skatinančiu veiksniu. 


INKREMENTALIZMO ALTERNATYVOS 


Daugumoje pramoninių valstybių nebėra tokios turtingos ir prognozuoja- 
mos aplinkos, kuri būtų palanki sudarinėti didėjančių išlaidų biudžetus, o 
beveik visose kitose šalyse jos nebuvo niekada“. Reaguodami į fiskalinius 
sunkumus, kuriuos aštuntajame ir devintajame dešimtmečiais patyrė iš esmės 
visos politinės sistemos, politikai ir administratoriai sugalvojo daugybę prie- 
monių, turėjusių padėti nutraukti grandinę, įsitempusią dėl valdžios priima- 
mų sprendimų didinti išlaidas skirstant lėšas. Kai iškyla rimtos problemos, 
politikai ir valstybės tarnautojai parodo savo kūrybingumą, ir kai kada juos 
lydi sėkmė. Vis dėlto akivaizdu, kad niekam nepavyko pakeisti lėto ir evoliu- 
cinio išlaidų didinimo pamatinio modelio, būdingo biudžeto inkrementalizmui. 

Ne tik „fiskalinė krizė“ gali pažadinti domėjimąsi alternatyviais biudžeto 
sudarymo būdais. Net ir ekonominio klestėjimo laikotarpiais propaguojamos 
kai kurios racionalesnio biudžeto sudarymo idėjos, nes pirmiausia jos atitinka 
sveiką protą, be to, potencialiai gali nutraukti nesustojantį inkrementalizmo 
ciklą. Nesudėtingi ir aiškiai iracionalūs inkrementalizmo principai įžeidžia 
tuos, kurie mano, jog valdžia turėtų priimti geriau apgalvotus sprendimus ir 
jog netgi išteklių gausa nesuteikia teisės elgtis švaistūniškai. Jie teigia, kad 

vyriausybė turėtų dėti „dolerį prie dolerio“ (arba franką prie franko), o išteklius 
paskirstyti taip, kad būtų pasiektas Pigou optimumas*?. Tai reikštų, jog biu- 
džetas turi būti tvarkomas taip, kad kiekviena iš daugybės valdžios funkcijų 
būtų visiškai įvykdyta už lygiai tiek pinigų, kiek buvo numatyta išleisti. 
Žinoma, tikrovėje šitoks optimalus išteklių skirstymas beveik neįgyvendina- 
mas, nors manoma, kad viešasis sektorius vis dėlto turėtų siekti tokio „tobulo“ 
skirstymo. 

Toliau svarstysime biudžetinius mechanizmus, kurie buvo sukurti sie- 
kiant išspręsti bendresnę efektyvesnio skirstymo problemą. Taip pat nagrinė- 
sime tuos mechanizmus, kurie leidžia konkrečiai reaguoti į šiuolaikines fis- 
kalines problemas. Tam tikrais atvejais toks skirstymas yra dirbtinis, tačiau 
jis galimas norint suprasti, kaip vyriausybės mėgino reaguoti į pamatinę 
valdymo problemą: kaip nuspręsti, kas yra svarbu“*. Pirmiausia aptarsime 
keletą bendriausių metodų, turinčių padėti racionaliau formuoti biudžetą. Šie 
metodai labiausiai buvo išpopuliarinti Jungtinėse Valstijose, o po to perkelti 
į kitas valstybes. Keletas metodų buvo sukurti ne JAV, o reaguojant į konkre- 
čioms šalims iškilusias valdymo problemas. Pastarieji plačiai pasaulyje nepa- 
plito, nors kai kada buvo taikomi ne tik gimtojoje šalyje. 


Programinis finansavimas 


Iš visų biudžeto sudarymo alternatyvų žinomiausia yra programinis finan- 
savimas, arba PPBS (Planninę, Programming, Budgeting System) (planavimo, 
programavimo ir biudžeto sudarymo sistema) - taip ji buvo vadinama JAV. 
Nors paprastai ji siejama su buvusio Gynybos ministerijos vadovo Roberto 
McNamara vardu, tačiau realiai Vašingtone PPBS radosi Antrojo pasaulinio 
karo metais ir buvo įdiegta keliose krašto įstaigose, ypač - Žemės ūkio minis- 
terijoje*?. Tokį biudžeto sudarinėjimo principą perėmė ir kai kurios kitos 
valstybės. Pavyzdžiui, programinis finansavimas tapo viena iš biudžeto refor- 
mos pakopų Kanadoje, o Prancūzija sukūrė programų finansavimo sistemą, 
pavadintą Rationalisation des Choix Budgetaires (RCB)“*“. Jungtinių Tautų Orga- 
nizacija priėmė programų finansavimo idėją kaip tinkamiausią būdą trečiojo 
pasaulio šalims valdyti savo menkus ekonominius išteklius ir susieti valsty- 
bės biudžetą su bendrosios plėtros tikslais*". Taigi kurį laiką buvo tikimasi, 
jog kelios pasaulio šalys, mažiausiai atitinkančios PPBS keliamus informaci- 
nius ir analitinius reikalavimus, sugebės atitikti šiuos standartus, kad gautų 
Jungtinių Tautų paramą ūkio plėtrai. 

Programinis finansavimas iš esmės yra grindžiamas sistemine politikos ir 
valdymo samprata. Priešingai negu įprastas organizacinis arba planinis fi- 
nansavimo principas, programinis finansavimas suponuoja nuostatą, kad 

organizacijos nėra neliečiamos ar nepriklausomos. Visos programos yra tar- 
pusavyje susijusios, ir gali būti daug būdų, kaip pasiekti tuos pačius tikslus. 
PPBS bando išsiaiškinti vyriausybės tikslus ir surasti būdus šiems tikslams 
įgyvendinti. Programinis finansavimas, siekiantis rasti optimalius biudžeti- 
nių problemų sprendimus, taip pat smarkiai priklauso nuo informacijos ir 
politikos analizės. Reikia, kad visi veikėjai nustatytų ir alternatyvius veikimo 
būdus bei jų finansines išlaidas ir pagrįstų konkrečios programos pasirinki- 
mo kriterijus. 

Toks biudžeto sudarymo metodas kaip finansavimo sistema akivaizdžiai 
būdingas turtingoms šalims, kaip ir inkrementalizmas. Norint jį taikyti, reikia 
daug patikimos informacijos, analitinės kompetencijos ir turėti galimybę šiek 
tiek numatyti vyriausybės pajamas ir išlaidas. Programinis finansavimas tin- 
ka ir palyginti centralizuotoms valstybėms, kuriose dominuoja elitas. Ši sis- 
tema beveik neišvengiamai daro centralizuojantį poveikį, nes, ją taikant, reikia 
labai aukštu lygiu nustatyti programų tikslus, o centrinė vyriausybė turi 
vadovauti programinių sprendimų įgyvendinimui“. Taigi programų finansa- 
vimo politika nėra labai patogi tokiose šalyse kaip Jungtinės Amerikos Vals- 
tijos, nes jų politinė sistema yra labai decentralizuota, o uždaviniai nustati- 
nėjami palyginti savarankiškose administracinėse įstaigose. Antra vertus, 
tokiose labiau centralizuotose valstybėse kaip Prancūzija arba net Švedija 
PPBS sistema gali atrodyti tinkamesnė*?. Taip pat programinio finansavimo 
tinkamumas priklauso nuo to, kiek šalies politinėje sistemoje svarbus įstatymų 
leidžiamosios valdžios vaidmuo. 

Kadangi programinis finansavimas paskirsto išteklius pagal programas, 
o ne pagal parlamentų lengvai kontroliuojamus biudžeto išlaidų straipsnius, 
įstatymų leidėjai nėra jam labai palankūs. Stiprios įstatymų leidžiamosios 
valdžios linkusios skirstyti išteklius savo mėgstamoms organizacijoms ir pro- 
teguoti jas vykstant kovai dėl biudžeto paskirstymo. Programinio finansavi- 
mo principas nesuteikia tokios galimybės įstatymų leidėjams, tačiau tokiose 
politinėse sistemose, kuriose dominuoja stipri vykdomoji valdžia, pavyzdžiui, 
Penktojoje Prancūzijos respublikoje, įstatymų leidėjai gali labiau kontroliuoti 
programinio finansavimo kriterijus negu kitais atvejais“?. Taip yra daugiausia 
todėl, kad daromi pasirinkimai tampa akivaizdesni, negu kad jie būtų naudojant 
įprastesnes finansavimo formas. 

Skirtingos politikos sritys nevienodai palankios programiniam finansavi- 
mui. Krašto apsauga tapo ta politikos sritimi, kurioje programinis finansavi- 
mas buvo dažniausiai taikomas tiesiog todėl, kad nėra kaip patikrinti jos 
biudžeto poreikius pagrindžiančių duomenų ir numatomų veiksmų - nebent 
karo atveju?!. Prognozuojant taikomi rafinuoti metodai ir trūksta alternatyvios 

informacijos, todėl oponentams labai sunku prieštarauti. Kita vertus, tokiose 
srityse kaip socialinė politika, kurioje daug paprasčiau susigaudyti ir aiškes- 
nės vertybinės prielaidos, tikėtini ryškesni konfliktai dėl biudžeto asignavimų 
ir būna didesnė įstatymų leidžiamosios valdžios bei nevyriausybinių organi- 
zacijų daroma įtaka. Vadinasi, šiose srityse programiniam finansavimui bū- 
dingi technokratiniai ir centralizuoti sprendimai mažiau patrauklūs. 

Programinis finansavimas iš dalies sugrįžo į biudžetinį procesą dešimtojo 
dešimtmečio pradžioje. Kai kuriose vadybai daug reikšmės teikiančiose pra- 
moninėse šalyse, pavyzdžiui, Australijoje, menedžeristams buvo patraukli 
sistemų sąvoka ir alternatyvaus lėšų panaudojimo analizė??. Be to, programi- 
nis finansavimas, nors ir retai taikomas kaip pagrindinis vyriausybės išteklių 
skirstymo būdas, daugelyje šalių išliko kaip planavimo priemonė“?. Iš to 
matyti, kad, analizuojant valdymą, labai naudinga išsiaiškinti vyriausybės 
tikslus ir ryšius tarp įvairių valstybės išlaidų straipsnių. Tačiau programinis 
finansavimas pernelyg tolimas daugumos vyriausybių vykdomos politikos 
realijoms, todėl jį galima panaudoti kaip pagrindinį biudžeto formavimo 
mechanizmą tik tam tikrose technokratiškiausiose politinėse sistemose arba 
kurioje nors technokratinėje politikos srityje. Programinis finansavimas turi 
visus racionalumo požymius, bet net ir tuo atveju, jeigu rinkos vertybės 
persmelkė viešąjį sektorių, šis metodas vis dar neatitinka politinių realijų, su 
kuriomis daugiausia susiduria vyriausybė. 


Finansų planavimas be pradinių įplaukų 


Kita „racionalių“ asignavimų paieškos forma, taikoma praktiškai tik JAV, 
yra finansų planavimas be pradinių įplaukų (Zero-Base Budgeting). Inkremen- 
talizmu grindžiamas biudžeto formavimas tiesiogiai arba netiesiogiai numa- 
to, kad yra garantuotas finansinis pagrindas - paėjusiųjų metų asignavimų 
lygis, o tada rūpi vienintelis klausimas: kiek bus skirta papildomų lėšų?*. 
Žinoma, tai pasakytina apie ministerijos ar įstaigos, o ne apie pavienes pro- 
gramas. Toks biudžetinio proceso supratimas, nors ir nėra visiškai teisingas, 
skatina spręsti šią problemą taikant finansų planavimo be pradinių įplaukų 
(ZBB) principą“. 

Pamatinė ZBB idėja yra ta, kad įstaigos kasmet visą savo biudžetą turėtų 
pagrįsti iš naujo. Turint omenyje bet kurios valstybės nacionalinio biudžeto 
mastą, tai būtų kiek nerealu. Todėl ZBB įpareigoja kiekvieną biudžetinę įstai- 
gą pasiruošti įvairiems galimo finansavimo lygio atvejams. Pamatinis asig- 
navimų lygis būtų „išgyvenimo paketas“, t. y. minimalus kiekis lėšų, reikiamų 
organizacijai išlikti ir teikti būtiniausias paslaugas. Taip pat įstaigų gali būti 
prašoma atsakyti, ką jos darytų tuo atveju, jeigu jų biudžetas būtų sumažintas 

5 arba 10 procentų, ir ko joms reikėtų norint išlaikyti esamą teikiamų paslaugų 
lygį. Pagaliau, įvertinus įvairias naujas alternatyvias programas, yra priima- 
mi sprendimų paketai, suteikiantys organizacijoms galimybę išplėsti savo 
programas. Kanados vyriausybė, norėdama rasti tokio pobūdžio alternaty- 
vius sprendimus, vienu metu taikė sistemą, pavadintą „A,B ir X“56. Čia spren- 
dimų paketus iš eilės peržiūri visų lygių organizacijos ir šitaip suformuoja- 
mas „bendras sprendimų paketas“, atspindintis vykdomosios institucijos bei 
įvairių jos padalinių prioritetus. 

Šis finansavimo būdas neslepia komplikuotų ir gąsdinančių prielaidų, kad 
programos dominuos organizacijų atžvilgiu. Todėl mažiau išsivysčiusioms 
šalims jis gali tikti labiau negu sudėtingesnė programinio finansavimo sis- 
tema"'. Vis dėlto finansų planavimas be pradinių įplaukų iškelia keletą pro- 
blemų, kurios riboja politines jo taikymo galimybes. Organizacijos, aišku, 
nenori, jog pašaliečiai žinotų, kokio iš tiesų reikia minimalaus jų finansavimo, 
kad jos išliktų. Maža to, jeigu organizacijų minimalaus finansavimo klausi- 
mas kiekvienais metais gali būti iš esmės keliamas iš naujo, tai politiniai 
konfliktai įamžinami, o senieji ginčai kasmet aimaujinami"*. Tai gali būti ypač 
grėsminga kai kurioms socialinėms programoms, neturinčioms plataus gy- 
ventojų palaikymo arba jas ginančios gerai organizuotos suinteresuotos gru- 
pės. Pagaliau įstatymų leidėjai bei dauguma piliečių paprastai mąsto procen- 
tinio prieaugio, o ne „paketų“ kategorijomis, tad šią biudžetinio finansavimo 
sampratą gali būti sunku „parduoti“ politiškai. 


Valdymas vadovaujantis tikslais 


Nors valdymas vadovaujantis tikslais (Management by Objectives) nėra biu- 
džeto formavimo sistema griežtąja šio žodžio prasme, jis daro įtaką valstybės 
išlaidoms, tad turi būti bent trumpai aptartas šiame kontekste"?. Kaip ir finan- 
sų planavimas be pradinių įplaukų, MBO yra perimtas iš privataus sektoriaus. 
Taip pat kaip ir ZBB atveju, MBO idėja yra apgaulingai paprasta ir beveik 
banali. Pagrindinė mintis yra ta, kad vadovai turėtų nustatyti tikslus bei 
sudaryti planus tiems tikslams pasiekti, o įstaigų darbuotojams turėtų būti 
atlyginama pagal tai, kaip jie šiuos tikslus įgyvendina. Viešajame sektoriuje 
šios iš pirmo žvilgsnio paprastos idėjos sukelia kai kurių labai rimtų keblumų 
tiek vadybininkams, tiek ir programų klientams. 

Vienas iš tokių keblumų tai, kad valdymas vadovaujantis tikslais gali būti 
labai centralizuojantis. Bendras valdymo bruožas tas, kad gali būti tiek tikslų, 
kiek yra organizacijų, tačiau sudaryti bet kokį sutartinį tikslų sąrašą gali tik 
aukščiausi politiniai (arba galbūt administraciniai) pareigūnai“?. Kaip ir 
programinio finansavimo atveju, šis tikslų nustatinėjimo centralizavimas neati- 

tinka įprastų Amerikos valdymo modelių, kuriems tradiciškai būdinga labai 
decentralizuota tikslų formulavimo praktika. Nixono administracija buvo pir- 
moji MBO taikymo šalininkė JAV federaliniu lygiu. Tarkim, kad šias centra- 
lizacijos tendencijas susilpnino pavieniai pareigūnai, dirbę toje administraci- 
joje, tačiau panašu, kad tokio pobūdžio problemos iškiltų valdant bet kuriam 
prezidentui. Jei vyriausybė ketina nusistatyti prioritetinius tikslus, kurių ji 
nori siekti, tai aukščiausi valstybės pareigūnai turi labai aktyviai dalyvauti ir 
galiausiai nustatyti šiuos tikslus. 

Kita problema, su kuria susiduria MBO, PPBS ar bet kuri kita sistema, 
siekianti įdiegti valdyme „racionalią“ politikos analizę, yra ta, kad, norint 
įvertinti veiklos efektyvumą, būtina turėti operacinius rodiklius, leidžiančius 
nuspręsti, ar tikslai pasiekti. Deja, tokių rodiklių paieška prilygsta akivaiz- 
džiai beprasmiškam filosofinio akmens ieškojimui?!. Daugelio veiksmų vieša- 
jame sektoriuje vyriausybės imasi paprasčiausiai todėl, kad jie sukelia miglo- 
tus, sunkiai apibrėžiamus, gal net prieštaringus bei neišmatuojamus 
padarinius. Geriausiu atveju mes galime sukurti vyriausybinių organizacijų 
veiklos kriterijus, tačiau tikrovėje ši veikla gali būti visiškai nesusijusi su 
vyriausybės realiai siekiamais tikslais. Pavyzdžiui, mes galime nustatyti, kiek 
žmonių gauna socialines išmokas, tačiau pagrindinis socialinės apsaugos 
sistemos tikslas yra padaryti juos savarankiškus. 

Pagaliau MBO įgyvendinimą riboja tai, kad daugumos vyriausybių dar- 
buotojų atlyginimų bei kitų išmokų sistema nėra tokia lanksti, kaip reikalauja 
dauguma MBO šalininkų. Daugumos valstybės tarnautojų atlyginimų dydis 
nustatomas pagal jų pareigas ir darbo stažą. Diferencijuotą užmokestį pagal 
atliktą darbą leidžia taikyti vos kelios personalo sistemos, pavyzdžiui, Senior 
Executive Service Jungtinėse Valstijose bei vadybininkų rangų sistema Norve- 
gijoje?2. Pagrindinė valstybės tarnautojų atlyginimų lentelės prielaida yra vie- 
noda alga tos pačios kategorijos darbuotojams; ji nustatoma tiek pagal darbo 
pobūdį, tiek ir pagal asmens turimas pareigas, todėl yra labai mažai galimy- 
bių efektyviau skatinti darbuotojus, lygiai kaip ir bausti tuos, kurie prasčiau 
atlieka savo darbą. 

Taigi, nors MBO yra puiki idėja ir teoriškai jai vargu ar kas oponuotų, 
tačiau ji prieštarauja daugeliui nusistovėjusių valdymo įpročių. Galbūt svar- 
biausia, kad MBO sistema daro spaudimą vyriausybės vadovui bei aukščiau- 
siems administratoriams. Ji verčia šiuos asmenis nustatinėti vyriausybės tiks- 
lus, nors jos struktūra apima daug organizacijų ir asmenų, turinčių priešingų 
tikslų. Todėl tikslai bus palaikomi taip vangiai, kad jie taps beprasmiai arba 
jų paprasčiausiai nepripažins daugelis žmonių, kuriems bus pavesta juos 
įgyvendinti. Tai itin būdinga valstybėms su smarkiai decentralizuota politine 

sistema kaip JAV, tačiau tas pats gali atsitikti ir formaliai labiau centralizuo- 
tose šalyse. 


Valstybės išlaidų tyrimas 


Jungtinėje Karalystėje, nors čia neabejojamai ryškėjo kai kurie krizių valdymo 
elementai, septintajame ir aštuntajame dešimtmečiais buvo sumanyta sukurti 
Valstybės išlaidų kontrolės komitetą (Public Expenditure Survey Commitee), ku- 
riam, nors ir būtina tam tikru mastu varžyti biudžeto išlaidas, būtų pavesta 
parengti geresnius sprendimus dėl valstybės lėšų paskirstymo“?. Buvo siekia- 
ma, kad, prižiūrėdamas valstybės lėšų panaudojimą, PESC vykdytų penkias 
procedūras. Pirmoji buvo planavimas. Gana dažnai pasitaikantis biudžeto 
sudarymo trūkumas yra nesugebėjimas numatyti ilgalaikių padarinių, kurie 
atsiranda vienąkart paskyrus biudžeto lėšas. Iš pradžių programa gali būti 
nedidelė, bet jeigu jai pavyksta pritraukti klientų arba jeigu nėra aiškiai nu- 
statytas jos veiklos mastas, programa gali labai greitai plėstis smarkiai didin- 
dama išlaidas. PESC buvo pavesta prognozuoti visų programų išlaidų porei- 
kius bei daryti vidutinės trukmės valstybės išlaidų ir ūkio padėties balanso 
prognozes. 

PESC taip pat dalyvavo skirstant lėšas, kurių reikia skirtingiems vyriausybės 
tikslams įgyvendinti. Komitetas pateikdavo lėšų paskirstymo projektus, nors, 
savaime suprantama, juos privalėjo patvirtinti Iždas ir Ministrų kabinetas. Vis 
dėlto, kaip ir kitais „racionalaus“ politikos formavimo atvejais, šio Komiteto 
daroma įtaka priimant sprendimus buvo pakankamai svari. 

PESC sistemai buvo pavesta prižiūrėti ir biudžeto įvykdymą. Kita įprasta 
biudžeto formavimo problema yra ta, kad reikia suderinti realias išlaidas su 
tomis, kurios buvo numatytos. Klausimas, kaip garantuoti biudžeto lėšų pa- 
naudojimą pagal įstatymą, yra teisinė problema, tačiau biudžeto vykdymas 
taip pat yra svarbi ekonominė problema, nes šiuolaikinės vyriausybės biudže- 
tiniais svertais stengiasi kontroliuoti ekonomiką. Jeigu išlaidos yra didesnės 
arba mažesnės, negu buvo numatyta, tai gali rimtai atsiliepti ūkiui. 

Valstybės išlaidų kontrolės komitetas taip pat vertino viešąsias išlaidas. 
Kaip ir programinio finansavimo atveju, buvo siekiama įvertinti, kaip efekty- 
viai naudojamos valstybės lėšos, ir pasiūlyti alternatyvius politikos tikslų 
siekimo būdus. Iki Programų analizės ir peržiūros (Programme Analysis and 
Review) sistemos panaikinimo šias Komiteto pastangas papildė didesnių po- 
litikos analizės gebėjimų turintis PAR“*. Vėliau PESC papildė Efektyvumo 
padalinys (Raynerio analizės), kuris peržiūrėjo išlaidas atrankiniu būdu“?. 
Dabar sistemos pėdsakai įžvelgiami augančiame finansavime. 

Pagaliau PESC dalyvavo atsiskaitant už valdžios panaudotas lėšas. Ši 
funkcija - tai išlaidų kontrolė po įvykusio fakto, o minėtojo Komiteto kontrolės 
funkcijos sukuria nuolat veikiančią per ištisus metus išleidžiamų lėšų priežiū- 
rą. Atgalinį auditą vyriausybės taiko seniai, tačiau nuolatinė kontrolė tapo 
daug svarbesnė, kai padidėjo valstybės biudžetas ir atitinkamai padidėjo 
biudžeto reikšmė šalies ekonomikai““. 

Iš pradžių, 1972-1973 biudžetiniais metais, kai PESC pradėjo savo veiklą, 
pagrindinis darbas buvo planuoti ir prognozuoti. Apskritai tai buvo Britani- 
jos klestėjimo laikotarpis, o didžiausia problema buvo laikoma būtinybė tin- 
kamai paskirstyti būsimas viešąsias išlaidas. Tačiau nuo to laiko Britanijos 
ekonomika patyrė daug sukrėtimų, todėl prioritetu tapo ne išlaidų planavi- 
mas, ojų kontrolė*?. PESC veiklos pradžia buvo grindžiama biudžeto apimčių 
samprata (daugiau dėmesio skiriama teikiamų paslaugų apimtims, o ne jų 
išlaidoms esamomis kainomis), kuri būna labai gera ir racionali tuo metu, kai 
biudžeto gaunamos pajamos būna pakankamos. Bet kada vėl radosi lėšų 
stygius, prireikė griežtesnės kontrolės“?. Daugiausia dėmesio iki šiol skiriama 
racionaliam paskirstymui, nors didžiausiu rūpesčiu tapo einamųjų išlaidų 
priežiūra, o ne ateities prognozės. Kad ir kaip būtų, PESC reorganizavimas 
pakeitė jį beveik visiškai, tad iš pirminės šitos kontrolės sistemos liko tik 
pavadinimas, o dabar veikia iš esmės visai kita išlaidų kontrolės sistema. 


Paketinis finansavimas 


Naujoji Zelandija buvo turbūt pirmoji valstybė, plačiai eksperimentavusi 
su tuo, kas vėliau buvo pavadinta „paketiniu finansavimu“ („bulk budge- 
ting“)??. Idėja yra gana paprasta. Užuot kaip įprasta finansavus organizaci- 
jas, kai lėšos skiriamos konkretiems išlaidų straipsniams, tarkim, darbuotojų 
atlyginimams mokėti ar įrangai įsigyti, organizacijoms skiriama bendra pini- 
gų suma ir leidžiama toliau tęsti savo darbą. Tariama, kad rengdami biudžeto 
poreikių projektą, vadovai pastraipsniui apskaičiuoja sąnaudas, tačiau, kada 
lėšos būna paskirtos, jie, laikydamiesi įstatymų, gali laisvai jomis disponuoti 
stengdamiesi įgyvendinti organizacijai iškeltus tikslus. Manoma, kad šitokia 
finansavimo sistema suteikia programų vadybininkams daugiau galimybių 
lanksčiau siekti numatytų tikslų, ypač tada, kai iškyla nenumatytų aplinkybių. 
Kai išlaidų suma patvirtinta, vadybininkai įpareigojami atlikti savo darbą ir 
vertinami pagal jo rezultatus. Daugeliu atžvilgių šis finansavimo būdas pri- 
mena planavimo, programavimo ir biudžeto sudarymo sistemą (PPBS), tačiau 
jam įgyvendinti nereikia jokio analitikų biuro ir jis nekelia grėsmės organiza- 
cijų išlikimui. 

Norint sėkmingai taikyti paketinį finansavimą, reikia kelių sąlygų, kurias 
valdžia ne visada pajėgi patenkinti. Būtina gera informacinė sistema, kuri 
leistų vadybininkams įvertinti veiklą ir pasirenkamas priemones tikslui pa- 
siekti/?. Taip pat, norint žinoti, ar pinigai leidžiami tikslingai, reikia turėti 
veiksmingą ir profesionalią audito organizaciją, o galbūt net teikti nepriklau- 
somas viešųjų programų produktyvumo ir efektyvumo konsultacijas, kaip tai 
daro Vyriausioji apskaitos įstaiga JAV arba Riksrevisionsverket'!. Paketinis 
finansavimas taip pat reikalauja lanksčiau taikyti maksimalaus etatų skai- 
čiaus politiką, kuri sunkiais ekonominiais laikais buvo priemonė tarnautojų 
skaičiaus didėjimui kontroliuoti. Be to, toks finansavimas reikalauja šiek tiek 
lanksčiau skatinti vadovus, kad jie kuo labiau atskleistų savo sumanumą. Jau 
anksčiau minėjome, kad įstatymų leidėjai nori kontroliuoti tiek visus biudžeto 
straipsnius, tiek ir valstybės tarnautojų kadrų skaičių bei atlyginimų norma- 
tyvus. Tačiau, nepaisant šių sunkumų bei išlygų, paketinis finansavimas 
duoda įdomią galimybę viešojo sektoriaus vadybininkams pasinaudoti savo 
sugebėjimais ir būti įvertintiems pagal jų pastangų sėkmę. 

Paketinio finansavimo samprata dabar paplitusi labiau, nors dabar dažniau 
vadinama „rėmų“ arba „rėminiu“ finansavimu?2. Rėminis finansavimas yra 
vienas komponentas bendros slinkties prie to, kad vadyba daugiau dėmesio 
skiria vyriausybės veiklos rezultatams, o ne jos sąnaudoms. Naujausias viešojo 
sektoriaus vadybos postūmis buvo siekimas pabrėžti atliktą darbą, vertinimą, 
kiek pasiekti iškelti tikslai, ir atlikto darbo siejimą su biudžetais bei asmeniniu 
užmokesčiu'?, Kai viešiesiems vadybininkams suteikiama laisvė savarankiškai 
spręsti, kaip panaudoti fondus, tada darosi labiau įmanoma vertinti jų veiklą 
pagal tai, kiek pasiekiami tikslai, dėl kurių sutarta su jų politiniais arba 
administraciniais viršininkais/“. 


REAKCIJA Į SUNKUMUS 


Mes jau minėjome kai kuriuos Britanijos valstybės išlaidų kontrolės pakei- 
timus, kurie buvo ilgainiui įgyvendinti dėl nepastovios ekonominės sėkmės. 
PESC keitimosi procesas yra tik viena iš daugelio Vakarų šalių ekonominėje 
politikoje išryškėjusių reakcijų į biudžetui iškylančius sunkumus. Pirmiausia 
aptarsime, kaip buvo pakeistas pats Valstybės išlaidų kontrolės komitetas, o 
tada kalbėsime apie išteklių skirstymo tiek mikro, tiek makro biudžeto forma- 
vimo lygiu alternatyvius metodus, kurie buvo sukurti kaip atsakas į realų ir 
numanomą fiskalinį spaudimą"". Žinoma, daugelis vargingesnių šalių niekada 
negyveno be biudžetinės įtampos, o kiek nors didesnė įtampa turtingesnėse 
šalyse toms, ne tokioms turtingoms šalims atrodydavo gana valdoma. 

Pasak iš pradžių suformuluotos PESC programos, išlaidos buvo progno- 
zuojamos tvirto svaro pagrindu (nors skaičiavimų pagrindas buvo dažnai 
keičiamas). Taigi PESC skirstė išteklius pagal teikiamų paslaugų apimtis, o 
ne pagal tų paslaugų kainą esamais pinigais. Infliacijos laikotarpiu tai reiškė, 
kad teikiamų paslaugų, už kurias vidutinis pilietis mokėjo mokesčius svarais 
ar pensais, kaina galėjo labai greitai didėti, o tikroji paslaugų vertė galėjo nė 
kiek nesikeisti. Dėl tokios sistemos parlamentinė kontrolė darėsi sunkesnė, 
kadangi skaičiavimai buvo grindžiami „keistais pinigais“, taip pat menkai 
varžė administratorius, kurie, praėjus tam tikram laikui, niekad tiksliai neži- 
nojo, kiek jie gali ar privalo išleisti pinigų. 

Kadangi dėl tokio paslaugų apimčių biudžetinio finansavimo kilo politi- 
nių bei administracinių sunkumų, 1976 m. balandžio mėn. buvo įdiegti atsi- 
skaitymų grynaisiais pinigais apribojimai. Buvo nustatytos absoliučios išlai- 
dų, skaičiuojant einamąja svarų verte, ribos apytikriai 75 procentams visų 
valstybės biudžeto išlaidų. Tokie apribojimai buvo taikomi tik pirmiaisiais iš 
penkerių PESC numatytos veiklos metų, bet kadangi tai yra svarbiausi metai, 
kada biudžetas iš tikrųjų yra vykdomas, šios priemonės rodo, kad, reaguojant 
į didėjančią Britanijos vyriausybės finansinę krizę, kontrolė užgožia planavi- 
mą. Įdiegus atsiskaitymų grynaisiais pinigais apribojimus, buvo naudojamas 
ir rezervinis fondas, tačiau kaip trumpalaikė kontrolės priemonė, o ne kaip 
bendras „medaus puodas“, į kurį galėtų kišti nagus tas, kuris pereikvojo 
pinigus/?. Įdomu, kad įdiegus atsiskaitymų grynaisiais pinigais apribojimus, 
buvo pastebėta, jog vyriausybinės organizacijos neišleidžia, ir gana smarkiai, 
visų joms skirtų lėšų. Konservatyvūs iždininkai tai galėtų vertinti teigiamai, 
tačiau tie, kurie tvarko valstybės biudžetą siekdami reguliuoti šalies ekonomi- 
ką — o ką jau kalbėti apie galimus pasipelnytojus iš valstybės lėšų, — šį 
rezultatą vertina ne taip palankiai. Iškilę sunkumai dėl pinigų nepanaudoji- 
mo ir jų apribojimų šiek tiek paskatino leisti viešiesiems vadybininkams lanks- 
čiau elgtis su metų gale jų sąskaitose likusiais pinigais'/. Beveik visų vals- 
tybių biudžetinėse sistemose nepanaudoti pinigai turi būti sugrąžinami į 
valstybės iždą ir nepaliekami įstaigose, kurios, būdamos pakankamai tau- 
pios, juos išlaikė?*. 

Didžiosios Britanijos vyriausybė dabar jau atsisakė pirminės pinigų ribo- 
jimo praktikos ir pakeitė ją sistema, kuri riboja mokestinius atsiskaitymus 
einamaisiais biudžetiniais metais, tačiau iš naujo sudaromų biudžetų pinigi- 
nę išraišką vertina pagal prognozuojamą kainų lygį. Vienas analitikas šią 
sistemą pavadino „Žagsinčiais pinigais“, nes tai yra nauja teikiamų paslaugų 
apimčių finansavimo rūšis, tik išreikšta pinigais. Tas pats analitikas įrodinėjo, 

kad pagrindinis šio pasikeitimo padarinys bus padidėjusi sumaištis dėl skel- 
biamų biudžeto skaičių"?. 

Atsiskaitymų grynaisiais pinigais apribojimai Didžiosios Britanijos vy- 
riausybei buvo naudinga laikina priemonė siekiant kontroliuoti valstybės 
išlaidas. Dėl tos pačios priežasties įvairūs šių apribojimų variantai buvo įdiegti 
daugumoje kitų išsivysčiusių šalių ir keliose mažiau išsivysčiusiose valstybė- 
se?0. Tačiau šie ribojimai yra labai jau „neaštrus“ įrankis, ypač toms vyriau- 
sybėms, kurios turi gausybę įvairiausių programų. Maža to, jie parodė visuo- 
menei, kuri nesupranta, koks sudėtingas šiuolaikinis finansavimas, kad, 
atsiradus tokiems kur kas rafinuotesniems paskirstymo būdams kaip PESC 
arba PPBS, daug sunkiau taikyti įprastus biudžeto kontrolės metodus. Todėl 
pažįstama (ir daugiausia klaidinga) analogija tarp namų ūkio biudžetų ir 
centrinės vyriausybės biudžeto formavimo yra patrauklesnė visuomenei. 


Vokinis finansavimas 


Aštuntajame ir devintojo dešimtmečio pradžioje ekonominio sąstingio su- 
keltoms problemoms spręsti Kanadoje buvo suformuota vokinio (envelope 
budgeting) finansavimo sistemaš!. Šis finansavimo metodas grindžiamas dviem 
skirstymo lygiais. Pirmausia ištekliai buvo paskirstomi vienuolikai „vokų“ 
arba, kitaip sakant, tokioms politikos sritims kaip krašto apsauga ir sociali- 
niai reikalai. Bendrieji ištekliai šioms sritims iš dalies buvo skiriami pagal 
susiklosčiusią tradiciją, o iš dalies pagal Ministrų kabineto, Iždo valdybos 
sekretoriato ir Finansų ministerijos nustatytus prioritetus. Kiekvienoje srityje 
atitinkami ministrai turėjo susidurti su paskirtų lėšų trūkumu. Kadangi kiek- 
vienam „vokui“ buvo skiriama fiksuota pinigų suma, tai išlaidų, skirtų vienai 
programai finansuoti, padidinimas turėjo būti kompensuojamas mažinant 
kitoms programoms skiriamas lėšas. Ministrai ir jų atstovai (valstybės tarnau- 
tojai, o ne politikai) turi imtis sunkios naštos skirstyti „voke“ esančius ištek- 
lius. Jų sprendimai dar peržiūrimi ir tvirtinami Kabineto posėdyje bei Parla- 
mente, tačiau paprastai jų rekomendacijos išlieka ir tampa galutiniu išteklių 
paskirstymu. 

Šį įdomų metodą, padedantį spręsti nepakankamų išteklių paskirstymo 
problemą, pirmą kartą pasiūlė 1979 m. trumpai valdžiusi Clarko vyriausybė. 
Šios Pažangiųjų konservatorių vyriausybės politiniai lyderiai ieškojo būdų, 
kaip įdiegti griežtesnę finansinę drausmę ministerijose. Šitoks „atsisakymo ir 
didinimo“ metodas valstybės išlaidoms kontroliuoti taikomas ne tik Kanado- 
je. Pavyzdžiui, Naujojoje Zelandijoje nuo 1980 m. įgyvendinant COPE (Com- 
mittee of Officials on Public Expenditure) nuostatas, ministerijos, prašančios 
pinigų naujoms programoms, privalo nurodyti, kaip jos gali sutaupyti atitin- 

kamų lėšų iš kitų programų. Nors dar atsirastų galimybių naujoms progra- 
moms finansuoti, tačiau, jas kuriant, turi būti dedamos tam tikros pastangos 
apkarpyti senąsias. Šis metodas skiriasi nuo kanadietiškojo tuo, kad čia svars- 
tymai vyksta tik ministerijų lygiu. Kompromisai tarp skirtingų įstaigų pasie- 
kiami COPE arba Finansų ministerijoje, tačiau politikai ir vėl verčiami pasver- 
ti naujųjų ir senųjų programų svarbą. Nors ne tokia formalia forma, tačiau 
panaši sistema buvo taikoma ir Australijoje, o Japonijoje biudžetinis finansa- 
vimas, grindžiamas „atsisakymo ir didinimo“ filosofija, tapo įprastu dalyku. 
Pagaliau JAV 1990 m. priimtas Biudžeto vykdymo aktas reikalauja naujų 
programų atžvilgiu vadovautis principu - „pradėdamas mokėk“, t. y. prieš 
patvirtindamas naują programą, sutaupyk arba rask naujų pajamų,“. 

Ši finansavimo sistema labai gerai priverčia įvairių politikos sričių minis- 
terijas ir jose dirbančius valstybės tarnautojus priiminėti sprendimus dėl kolek- 
tyvinių prioritetų. Tačiau ji neleidžia taip gerai priimti pradinių paskirstymo 
sprendimų dėl to, kiek reikia skirti kiekvienam iš pagrindinių portfelių. Tai vis 
dar reikia daryti būdais, panašiais į tuos, kuriais visada buvo sudarinėjami 
biudžetai. Tačiau metodas suteikia tam tikrų priemonių spręsti realaus išteklių 
trūkumo klausimą tokiais būdais, kurie „paskirsto skausmą“ galbūt priimti- 
niausiai visoms suinteresuotoms šalims. 


Struktūrinė biudžeto norma 


Nors biudžeto formavimas makro lygiu yra pirmas logiškas žingsnis ren- 
giant biudžetą, galutiniai biudžeto skaičiai dažniausiai atspindi tiek skaičius, 
gaunamus priėmus sprendimus dėl atskirų programų, tiek ir sprendimus dėl 
prekių ir paslaugų paskirstymo tarp viešojo ir privataus sektorių. Struktūrinė 
biudžeto norma yra būdas suinstitucinti valstybės išlaidų makro kontrolę ir 
mėginti suinstitucinti tam tikrą abiejų sektorių pusiausvyrą. Be to, ši finansavimo 
sistema grindžiama vidutinės arba ilgalaikės trukmės ekonomikos plėtros per- 
spektyvomis ir todėl turi būti atsieta nuo svarstymų apie artimesnę politinę 
ateitį, mat tokie svarstymai paveiktų daugelį biudžetinių sprendimų. 

Struktūrinis finansavimas prasideda nuo ekonomikos plėtros padarinių ir 
biudžetinių įplaukų infliacijos prognozių. Dėl pramoninėse šalyse taikomos 
progresyvinių mokesčių sistemos tiek infliacija, tiek ir reali ekonomikos plėtra 
didina valstybės pajamų proporciją privataus sektoriaus atžvilgiu. Tada šie 
„tiksliniai dividendai“ gali būti naudojami mokesčiams mažinti arba išlai- 
doms didinti. Kai ši sistema aštuntajame ir devintajame dešimtmečiais veikė 
Nyderlanduose, buvo numatyta palaikyti apytikriai tokį viešojo sektoriaus 
dydį (palyginti su privačiuoju sektoriumi), koks jis buvo pradėjus įgyvendinti 
šį planą?“. 

Kai struktūrinis finansavimas buvo taikomas Nyderlanduose, jis labai 
priminė JAV Brookingso instituto idėjas apie „visiško užimtumo biudžetą“**. 
Brookingso institutas pasiūlė apskaičiuoti, kokios būtų biudžeto įplaukos bei 
išlaidos tuo atveju, jeigu ekonomika funkcionuotų visiško užimtumo sąlygo- 
mis. Natūralu, kad jeigu ūkyje nebūtų visiško užimtumo, įplaukos iš mokesčių 
turėtų sumažėti, o išlaidos įvairioms socialinėms programoms - padidėti. Tai 
sukurtų „visiško užimtumo deficitą“, kuris, pasak šio požiūrio į biudžetinį 
finansavimą, būtų pateisinamas kaip priemonė vėl atkurti ekonomikoje visiš- 
ką užimtumą. Tačiau deficitas, kuris viršytų šį lygį, ekonomiškai nebūtų 
pateisinamas, nes rodytų politikų norą pirkti balsus už programų finansavi- 
mą ne iš surenkamų, o iš pasiskolintų pinigų“?. Vokietijoje buvo panašiai 
mąstoma planavimo tikslams taikant „cikliškai neutralaus“ biudžeto metines 
prognozes““. 

Struktūrinis finansavimas tam tikru mastu yra sprendimas, kaip spręsti. 
Biudžetiniame procese jis padeda apibrėžti derybų ribas, nurodo, kiek mak- 
simaliai leistina didinti bendrąsias išlaidas. Iš esmės šis metodas labai tinka 
Nyderlandų politiniam gyvenimuiš?. Dėl didelio partinio susiskaidymo bei 
suinteresuotų grupių glaudaus ryšio su atitinkamomis ministerijomis gana 
sunku kontroliuoti biudžeto vykdymą pradedant žemiausiomis grandimis, 
kaip kad daroma PESC sistemoje. Bent jau netiesiogiai nustatydamas aukš- 
čiausią išlaidų ribą (pagrįstą pinigų suma, gaunama visai nepadidinus mo- 
kesčių ir galbūt net juos sumažinus), šis metodas nepadeda išvengti sunkių 
politinių sprendimų dėl išteklių panaudojimo prioritetų, tačiau jis gali padėti 
taip valdyti makroekonominius padarinius, kad tam tikru mastu būtų skati- 
nama didesnė ekonomikos plėtra. Taikant šį metodą, problemos pradedamos 
svarstyti ne nuo politiškai grindžiamų trumpalaikių sprendimų, bet nuo eko- 
nomikos augimo ir plėtros perspektyvinių planų. Be to, buvo sudaryta iš 
dalies depolitizuota biudžeto komisija, turėjusi konsultuoti Nyderlandų vy- 
riausybę procedūriniais bei esminiais biudžeto formavimo klausimais. Tai- 
kant tokį mechanizmą, biudžetiniai sprendimai tampa technokratiškesni ir 
sumažėja politinė partijų kontrolė svarbiausiose valstybės politikos srityse. 

Struktūrinė biudžeto norma taip pat parodo biudžetinio finansavimo ir 
kitų ekonominės politikos aspektų tarpusavio priklausomybę. Atsižvelgiant į 
tai, kad didžioji bendrųjų vyriausybės išlaidų dalis tenka valstybės tarnautojų 
apmokėjimui (1979 m. Olandijoje, kai ši programa buvo įgyvendinta, tai su- 
darė apie 30 procentų biudžeto išlaidų), biudžeto išlaidų ribojimo politika gali 
būti efektyvi tik tam tikru mastu derinama su atlyginimų ir kainų politikašė. 
Jeigu toks derinimas atliekamas, valdžia gali palaikyti stabilią darbuotojų 
perkamąją galią ir tada, kai stengiasi kontroliuoti bendrąsias valstybės išlaidas. 

Visi kalba apie valdymo efektyvumą, tačiau tik tada, kai kadaise buvę 
gausūs ištekliai pradeda vis labiau sekti, kai kurie valdžios atstovai ima iš 
tikrųjų ką nors daryti. Turint omenyje tai, kad sunku, o galbūt net neįmanoma 
apskaičiuoti ir įvertinti daugelio vyriausybinių programų įgyvendinimo tik- 
rųjų rezultatų, viešajame sektoriuje efektyvumas griežtąja šio žodžio prasme 
vargu ar pasiekiamas*?. Antra vertus, galima rasti metodų priversti vadybi- 
ninkus ieškoti geresnių ir galbūt pigesnių būdų padaryti tai, ką jie daro. 

Yra labai paprasta priemonė, verčianti vadybininkus galvoti apie efekty- 
vumo didinimą, - tai duoti jiems mažiau pinigų ir liepti daryti tai, ką jie iki 
tol buvo suplanavę. Paprasčiausias jos variantas gerai žinomas vyriausybinių 
apkarpymų tyrinėtojams““; jį Švedijos finansininkai vadina „sūrio raiky- 


mu“?! 


- tai lėšų sumažinimas visiems vienodai. Dabar įgyvendinama švedų 
samprata, oficialiau vadinama „pagrindine alternatyva“, yra kur kas subtiles- 
nis problemos sprendimo būdas. Švedijoje biudžetas formuojamas taip, kad, 
skirstant asignavimus programoms, atsižvelgiama į infliacijos koeficientą; iš 
pradžių tai yra finansavimo pagal teikiamų paslaugų apimtis variantas. Tad 
jeigu infliacija jau įskaičiuota į išlaidų prognozes, „pagrindinė alternatyva“ 
yra gaunamus skaičius sumažinti dviem procentais. Idėja yra paprasta. Šiuo 
kukliu procentu galima padidinti efektyvumą net viešajame sektoriuje, kuria- 
me padidinti produktyvumą gali būti sunku. Tiesą sakant, Švedijos vyriau- 
sybė paprastai nereikalauja iš administratorių, kad jie siūlytų savo idėjas, kaip 
didinti produktyvumą. Šiuo tikslu buvo įkurtos kelios vyriausybinės organi- 
zacijos, kaip antai vidaus konsultacinė tarnyba Statskontor bei valstybinė au- 
dito agentūra Riksrevisionsverket, kurios pataria tiek efektyvumo, tiek ir išlaidų 
teisėtumo klausimais. Danijos vyriausybė turi labai panašią programą, tačiau 
dėl išlaidų ir jų efektyvaus naudojimo planų ministerijoms leidžiama derėtis 
su Finansų ministerija. Po įtemptų pastangų suderinti planai kartais pranoks- 
ta Švedijoje dažniausiai taikomą dviejų procentų ribą??. Panašią sistemą taiko 
Airijos vyriausybė“. 

Didžiojoje Britanijoje buvo sukurtas dar subtilesnis valdymo efektyvumo 
didinimo būdas, vadinamas Finansinio valdymo iniciatyva (Financial Manage- 
ment Initiative)?*. Šios naujovės samprata perimta tiesiogiai iš verslo. Valsty- 
binės tarnybos vadybininkai apie savo organizacijas privalo galvoti kaip apie 
„Išlaidų centrus“ (mintis apie „pelno centrą“ būtų pernelyg nenatūrali val- 
džiai). Kai vadybininkai perima šią sampratą, jie pradeda atkreipti dėmesį į 
tai, ką jie sukuria ir kiek tai kainuoja konkrečiu atveju, taip pat ima galvoti 
apie visuminę korporacinę strategiją. Tada iškyla užduotis sumažinti kiekvieno 

kuriamo produkto ar teikiamos paslaugos išlaidas. Tai darydami, vadybinin- 
kai gali nuolatos svarstyti ir galimybes pasitelkti privatųjį sektorių“?. Trumpai 
sakant, siekiant, kad būtų efektyviau teikiamos paslaugos, FMI sistema priver- 
čia nuolat remtis informacija, kai svarstomos valdymo išlaidos. 

Kol yra tik popieriuje, FMI tikslai neatrodo grėsmingi. Tačiau praktiškai, 
kaip mano daugelis kritikų, tai nėra paprastas patikrinimas, kaip funkcionuo- 
ja vyriausybės teikiamų paslaugų tinklas. Pirmiausia reikia priminti, kad ši 
iniciatyva buvo išplėtota Thatcher vyriausybei „pliekiant“ daugelį valstybės 
tarnybų ir buvo kalbama, jog tai esąs tik kitas būdas sumenkinti valdžią ir 
išaukštinti privatųjį sektorių??. Antras su tuo susijęs veiksnys yra tai, kad 
vienas iš FMI sumanymų - aukštesniuosius valstybės tarnautojus padaryti 
vadybininkais, o ne politiniais patarėjais ar strategais. Tai yra dar vienas 
valstybinės tarnybos vaidmens sumenkinimas, nes valstybinė karjera gali 
tapti mažiau patraukli aukštos kvalifikacijos specialistams, kurie reikalingi 
norinčiai savo aukštus standartus išlaikyti valstybinei tarnybai?'. Paskutinis, 
techniškesnis dalykas yra tai, ką jau minėjome anksčiau, - įvertinti valstybi- 
nės tarnybos veiklos rezultatus ir efektyvumą yra sunku ir galbūt net neįma- 
noma. Taigi FMI gali tik tiesiog pradėti kiekybiškai skaičiuoti neišmatuoja- 
mus dalykus ir, tai darydama, potencialiai gali priimti neteisingus sprendimus 
dėl politikos ir viešojo valdymo. Visi šie dalykai buvo iškelti viešumon, tačiau 
Thatcher vyriausybė buvo įsipareigojusi FMI ir su ja susijusiam valdymo ir 
efektyvumo vertinimui. Majoro ir Blairo vyriausybės toliau akcentavo vadybiš- 
kumą viešajame sektoriuje, nors Finansinio valdymo iniciatyvos per se buvo 
iš esmės atsisakyta?*. 

Australija turėjo savo finansinio valdymo iniciatyvos variantą - Finansi- 
nio valdymo tobulinimo programą (Financial Management Improvement 
Programme)??. Jos tikslas taip pat buvo išskaidyti valdymą į išlaidų centrus ir 
suteikti galimybę jų vadybininkams patiems spręsti, kaip su skirtomis lėšomis 
gauti norimų rezultatų. Šis požiūris bei panaši Padidintų ministerijų įgalio- 
jimų ir atskaitomybės programa (Increased Ministerial Authority and Accountabil- 
ity) Kanadoje patenka į tą pačią „valdymo dereguliavimo “ kategoriją, nes vis 
daugiau biudžeto formavimo, pirkimo bei kadrų politikos sprendimų perke- 
liama į ministerijas ir pašalinama tiesioginė centrinių institucijų atliekama 
kontrolė!*?. Tai, kokiu mastu išlieka kontrolė, yra Iždo valdybos sekretoriato 
(Kanadoje) arba Finansų ministerijos (Australijoje) ir atskirų ministerijų dery- 
bų rezultatas!?!, 


Išoriniai verbinimai 


Finansinio valdymo iniciatyva (FMI) perima svarbias vadybos idėjas iš 
privataus sektoriaus, ir mėginama pagerinti vyriausybės darbą. Kitos efekty- 

vumo didinimo priemonės - į viešąjį sektorių pritraukti Žmonių iš privataus 
verslo arba šiame sektoriuje pasitelkti vadybos ekspertus. Kaip ir Finansinio 
valdymo iniciatyvos atveju, buvo sumanyta valdymo funkcijas padaryti pana- 
šesnes į verslą, o verslo administratorius kviestis patarėjais. 

Žymiausia tokio pobūdžio veiklos institucija buvo Prezidentinė išlaidų 
kontrolės privataus sektoriaus inspekcija, kitaip vadinama Grace'o komisi- 
ja -jos pirmininko Peterio Grace'o vardu!*2. Per keletą mėnesių į Vašingtoną 
buvo pakviesti keli tūkstančiai privataus verslo administratorių, kurie turėjo 
ištirti visą vyriausybės darbą. Po to jie pateikė 2 478 rekomendacijas, kaip 
vyriausybė galėtų sutaupyti pinigų. Nors, pasak ekspertų, dauguma šių reko- 
mendacijų buvo neįvykdomos viešojo valdymo srityje, o daugelis ignoravo 
politines valdymo realijas, vis dėlto šios pastangos leido sutaupyti daug 
lėšų! Dauguma JAV valstijų vyriausybių ėmėsi panašių tyrimų ir sutaupė 
palyginti dar daugiau!?“. 

Jungtinių Valstijų vyriausybė yra atviresnė išoriniams vertintojams negu 
daugumos kitų šalių vyriausybės, tad jai lengviau pasinaudoti tokių institu- 
cijų kaip Grace'o komisija rekomendacijomis efektyvumui didinti. Kada vy- 
riausybė yra ne tokia atvira, pavyzdžiui, Didžiojoje Britanijoje, tiems patiems 
tikslams pasiekti reikia surasti kitų priemonių. Seras Derekas Rayneris (dabar 
jau Lordas Rayneris) į vyriausybę buvo pakviestas iš Marks 6 Spencer univer- 
salinių parduotuvių tinklo ir jam buvo pavesta atlikti konkrečių vyriausybei 
iškylančių vadybos problemų tyrimus!“. Padėjėjais šiam darbui atlikti buvo 
paskirta nedidelė grupė jaunų, „ambicingų“ valstybės tarnautojų, o kiekvienai 
„Raynerio analizei“ buvo duota nedaug laiko pateikti įvertinimams bei reko- 
mendacijoms. Po to Efektyvumo padalinys prie kabineto atidžiai tikrino, kaip 
įgyvendinamos šios rekomendacijos. Nors šios programos rezultatai nebuvo 
tokie geri, kaip tikėtasi, ypač tiems, kurie teigė, jog privatusis sektorius yra 
geriausias pavyzdys viešajam sektoriui, vadyba smarkiai pagerėjo!“*. 

Jungtinės Valstijos ir Didžioji Britanija jokiu būdu nebuvo vienintelės vals- 
tybės, kurios stengėsi įdiegti į valdymą kai kuriuos privataus verslo vadybos 
metodus arba siekė peržiūrėti vyriausybės politiką. Kanados vyriausybė nuėjo 
panašiu keliu kaip JAV - sudarė Nielseno komisiją, turėjusią pateikti reko- 
mendacijas, kaip sumažinti išlaidas. Tačiau ši komisija skyrėsi nuo Grace'o 
komisijos, nes pusė jos narių buvo karjeros tarnautojai, o pusė — išoriniai 
vertintojai!“". Sistemingai tikrinti įgyvendinamas vyriausybines programas 
pradėjo net Švedijos socialdemokratai, pasak kurių, viešasis sektorius tapo 
pernelyg didelis. Valdžios tvarkomo sektoriaus dydis toliau buvo nuolatos iš 
naujo persvarstomas ir valdant konservatorių vyriausybei, ir valdžion sugrįžus 
socialdemokratams!*ė. Valdžios funkcijų peržiūra dešimtojo dešimtmečio 

pradžioje, valdant konservatoriams, netgi paspartėjo. Nyderlanduose „per- 
žiūrėjimo“ procesas skatina vyriausybę imtis kai kurių politinių sprendimų ir 
verčia kiekvienais metais iš naujo svarstyti ir pagrįsti didelę biudžeto dalį!“?. 
Kaip ir visos anksčiau aptartos biudžeto formavimo ir finansinės kontrolės 
priemonės, šios analizės yra neišbaigtos ir netobulos, tačiau jos yra dar vienas 
ginklas rankose tų valdžios atstovų - tiek tarnautojų, tiek ir politikų, kurie iš 
tiesų nori kontroliuoti viešąsias išlaidas. 


Grįžimas prie racionalumo? 


Mes aptarėme keletą naujovių, kurių dauguma buvo įdiegtos devintajame 
ir dešimtajame dešimtmečiais reaguojant į iškilusius sunkumus, bet akivaiz- 
du, kad iš dalies tai buvo pastangos racionaliai spręsti biudžeto formavimo 
problemas. Finansinio valdymo iniciatyvai ir jos analogams Britų sandraugos 
valstybėse būdingi gana svarbūs racionalumo elementai. Pavyzdžiui, buvo 
daroma prielaida, kad galima gana nedviprasmiškai įvertinti viešojo sekto- 
riaus veiklos rezultatus ir kad aiškios korporacinio valdymo strategijos leistų 
įgyvendinti tam efektyvumui pasiekti reikalingą kontrolę. Be to, šie metodai 
grindžiami prielaida, kad biudžetiniai sprendimai turėtų būti paremti šiais 
rezultatais. Šitie metodai labiau susiję su vietiniais organizaciniais efektyvu- 
mo problemų sprendimais, negu su globaliniais sprendimais, glūdinčiais 
tokiose metodikose kaip programinis finansavimas. 

Kaip minėjome, net tokie metodai kaip programinis finansavimas vėl tapo 
populiarūs. Devintajame dešimtmetyje vykdytų Australijos biudžeto reformų 
dalis buvo ir programinio finansavimo variantas, kurio taikymas suteikia 
didesnę veiksmų laisvę vadybininkams. Kitaip negu septintajame dešimtme- 
tyje, kada didėjo valdžios išlaidos, šis programinio finansavimo variantas 
buvo pritaikytas biudžetinių apribojimų sąlygomis. Vis dėlto buvo pasiryžta 
leisti žinybų vadovams surasti geresnius negu centralizuotai priimamus spren- 
dimus, o ne paprasčiausiai sumažinti bendrąsias valstybės išlaidas. 

Taip pat buvo smarkiai sugrįžta prie atlikto darbo kriterijų ir mėginimų 
sieti organizacijos atliktą darbą su biudžetiniais sprendimais. Pavyzdžiui, 
1993 m. Government Performance and Results Act (GPRA, Vašingtono kalba) 
reikalauja, kad visos įstaigos sukurtų veiklos planus ir rodiklius, o po to būtų 
vertinama, kaip jos įgyvendina šiuos tikslus; Vyriausioji apskaitos įstaiga yra 
pagrindinė šio proceso taškų skaičiuotoja!!?. Nors beveik neįmanoma pa- 
šalinti politikos iš finansavimo, GPRA strategija yra siekti, kad šį procesą kuo 
labiau lemtų atlikto darbo kriterijai, o jis pats taptų „racionalus“ ir auto- 
matiškas. 

BENDROSIOS BIUDŽETO FORMAVIMO PROBLEMOS 


Pateikėme tik penkis pavyzdžius iš plataus diapazono naujovių, kurios 
buvo įdiegtos reaguojant į fiskalinę Vakarų šalių vyriausybių ir ūkio krizę!!!. 
Daugelis panašių problemų yra būdingos ir mažiau išsivysčiusioms šalims, 
tačiau šios šalys nepatyrė palyginti geresnių laikų. Vis dėlto šie penki pavyz- 
džiai iliustruoja tipiškas problemas, kurias reikia spręsti suvokus, kad val- 
džios išlaidos tampa nekontroliuojamos. Visi šie metodai laikomi trumpalai- 
kiu atsaku į iškilusias trumpalaikes problemas, nors, juos taikant, gali būti 
atsižvelgiama ir į ilgalaikius motyvus. Tačiau kelios kitos problemos nebuvo 
atspindimos šiose programose, o tai yra problemos, su kuriomis susiduria 
kiekviena vyriausybė spręsdama, kiek išleisti pinigų ir kaip juos išleisti. 


Tarpvyriausybinė biudžeto kontrolė 


Federacinėse valstybėse itin aktuali problema yra išlaidų politikos derini- 
mas įvairiais valdžios lygiais. Net unitarinėse valstybėse regioniniai valdžios 
organai gana savarankiškai tvarko savo išlaidas ir gali trukdyti vykdyti 
suderintą biudžeto politiką. Suderintų veiksmų svarbą lemia tai, kad biudže- 
tas tampa ekonomikos reguliavimo priemone, o centrinei vyriausybei reikia 
subalansuoti ne tik savo sąskaitas, bet ir bendrąsias valstybės pajamas ir 
išlaidas. Jeigu centrinė vyriausybė pasirinktų ekspansinę politiką ir sumažin- 
tų mokesčius, tai tokių sprendimų rezultatus gali paversti niekais mokesčius 
didinančios regioninės vyriausybės. Pavyzdžiui, Kennedy'o administracijos 
1963 m. mokesčių sumažinimo poveikį iš dalies sušvelnino padidinti valstijų 
ir vietiniai mokesčiai tais pačiais ir vėlesniais metais!!2. Jungtinėje Karalystėje, 
kuri yra unitarinė valstybė, vietinės valdžios kartkartėmis prieštaraudavo tiek 
dėl esminių vyriausybės nustatytų biudžeto principų, tiek ir dėl konkrečių jo 
dalių. Iš dalies todėl, kad turėjo galimybę gauti pajamų iš vietos nuosavybės — 
nekilnojamojo turto - mokesčio, jos kai kada išleisdavo daugiau arba mažiau, 
negu reikalavo centrinė vyriausybė!?. 

Thatcher vyriausybė ėmėsi spręsti šią problemą keliais būdais. Pirmiausia 
buvo įvestas „turto mokesčio apribojimas“, nurodant, kiek pinigų vietos val- 
džia gali surinkti savo naudai, ir įpareigojant kiekvieną vietos valdžią pateik- 
ti išsamią išlaidų ataskaitą. Antra, turto mokestis buvo pakeistas „bendruo- 
menės rinkliava“, arba pagalvės mokesčiu, kuris turėjo būti vienodas visiems 
vietos bendruomenės gyventojams!!'*. Ši taktika turėjo apriboti vietinės val- 
džios surenkamų pinigų kiekį, turint omenyje, kad mokestis buvo toks regre- 
sinis, jog tik nedaugelis savivaldybių būtų norėjusios jį didinti. Minėtu mo- 
kesčiu bei centralizuotu verslo turto mokesčių administravimu buvo ketinama 

sugrąžinti centrinei vyriausybei didesnę fiskalinės politikos kontrolę. Bet ben- 
druomenės rinkliava pasirodė tokia nepopuliari, kad vienu pirmųjų p. That- 
cher kabinetą pakeitusios Majoro vyriausybės potvarkiu ji buvo atšaukta ir 
buvo sugrąžintas anksčiau praktikuotas vietinių turto mokesčių variantas!?. 

Vokietija sukūrė subtilesnį mechanizmą tarpvyriausybinės finansinės kon- 
trolės problemai spręsti. „Normaliais“ metais žemių (Land) vyriausybės ir 
vietinės savivaldybės nusprendžia, kokius nori įvesti mokesčius ir kokios bus 
išlaidos (nors žemių ir federalinės pajamos yra glaudžiai susietos)!!*. Tačiau 
yra tam tikros sąlygos, kuriomis federalinė vyriausybė gali primesti savo 
norus naudodama tokias ekonomines priemones kaip mokesčių tarifų keiti- 
mas, vyriausybinių kreditų išdavimas ir specialiųjų fondų panaudojimas, jei- 
gu skelbiama ekonominė krizė!!?. Šios griežtos sąlygos nenurodo žemių vy- 
riausybėms, kaip išleisti pinigus, o tik netiesiogiai gali daryti įtaką 
bendrosioms išlaidoms. Tačiau šis mechanizmas kuria didesnes galimybes 
koordinuoti biudžeto politiką, ypač kai yra įtraukiamos ekonomikos tarybos 
konsultacinės tarnybos ir Finansinio planavimo taryba. 

Šis koordinuotas požiūris į finansų vadybą turi padidinti federacinių 
sistemų centrinių vyriausybių galimybes siekti trokštamų ekonominių rezulta- 
tų — šią išvadą sustiprino ir, palyginti su kitomis pramoninėmis šalimis, 
spartesnė Vokietijos ekonomikos plėtra beveik per visą pokario laikotarpį. 
Kitos federalinės vyriausybės, pavyzdžiui, Austrijos, Kanados ir Australijos, 
taip pat ėmėsi ekonominio stabilizavimo priemonių, bet nė viena neįdiegė 
tokios fiskalinės koordinacijos, kokia yra Vokietijoje!ė. 


Metiniai biudžetai 


Kita klasikinė finansavimo problema ta, kad jo laiko horizontas labai 
siauras, ypač modernioje visuomenėje, kuriai būdingos didelio masto kapitalo 
investicijos, ilgas techninių ir mokslinių programų kūrimo laikas ir poreikis 
tam tikrą laiko tarpą kontroliuoti galimą biudžeto didėjimą. Tradicinis biudžeto 
formavimo modelis reikalavo pateikti kasmetinę pajamų ir išlaidų sąmatą, o 
baigiantis metams kaip nors suskaičiuoti jo deficitą ar perteklių. Tai buvo 
labai suprantama biudžeto formavimo forma, leidusi įstatymų leidėjams 
griežtai kontroliuoti vykdomosios valdžios išlaidas. 

Dabar reformos verčia sudarinėti biudžetus ilgesniam laikotarpiui. Biu- 
džetai projektuojami mažiausiai dvejiems arba trejiems metams į priekį, o 
sprendimų priėmėjai turi galimybę kiekvienais metais peržiūrėti savo 
prognozes. Šis modelis ypač padeda atskleisti programas, kurių išlaidos pir- 
maisiais metais gali būti mažos, bet vėlesniais metais gali greitai augti didi- 
nant įsipareigojimus ir skleidžiant informaciją apie programą. Žinoma, nėra 

pagrindo laukti, kad šių programų gynėjai visiškai sąžiningai atskleis jų 
padarinius ar net jas suvoks, bet analizė ilgesnės perspektyvos požiūriu gali 
bent jau paskatinti kai kuriuos proceso dalyvius pamąstyti apie padarinius. 

Kai kurios šalys dabar rimčiau vertina daugiametį finansavimą. Pavyz- 
džiui, Suomijos vyriausybė beveik dešimtmetį projektavo ilgamečius perspek- 
tyvinius biudžetus, bet 2000 m. nustatė tvirtesnes ilgalaikių išlaidų „lubas“1?, 
Be to, šioms „luboms“ dabar turės pritarti įstatymų leidėjai. Įstatymų leidėjų 
įtraukimas reiškia siekį įpareigoti juos šiems skaičiams, kad post factum nekiltų 
klausimas, ar išlaidų planas buvo tinkamai išnagrinėtas. Be to, paversdama 
šiuos skaičius pasitikėjimo klausimu, vyriausybė gali pasiekti, kad jos 
programa būtų priimta esant stipriai politinei paramai, o tai ypač svarbu 
tokiai daugiapartinei koalicinei vyriausybei, kokia yra Suomijos vyriausybė. 


Kapitalo investicijų finansavimas 


Formuojant biudžetą, daugiausia svarstomi einamosios biudžeto išlaidos, 
tačiau visuomenei ne mažiau svarbūs vyriausybės priimami sprendimai dėl 
kapitalo išteklių paskirstymo!??. Ši problema tampa itin aktuali, kai daugelis 
suvalstybintų pramonės šakų priklauso nuo ilgalaikių vyriausybės investicijų. 
Priimant investicinius sprendimus, vyriausybei iškyla keletas svarbių klausi- 
mų. Pats svarbiausias klausimas - kur geriau investuoti turimus šalies kapi- 
talo išteklius — į viešąjį ar į privatųjį sektorių. Iš dalies tai beveik tokio pat 
pobūdžio rinkimasis, kuris iškyla sudarinėjant einamąjį biudžetą, tik inves- 
ticijų finansavimas gali turėti net dar didesnių ilgalaikių padarinių visuome- 
nei. Pirma, sprendimai investuoti pinigus į viešąjį sektorių gali sukurti tam 
tikro tipo prekių „atsargas“, kurios daro įtaką strateginiams tikslams ir riboja 
galimybes rinktis ateityje. Pavyzdžiui, ankstesniųjų Didžiosios Britanijos vy- 
riausybių nutarimai sukurti labai didelį valstybės butų fondą sukėlė politinių 
problemų Thatcher vyriausybei, kuri norėjo skirti daugiau dėmesio privačiai 
gyvenamųjų namų statybai. Be to, kai valstybė naudoja išteklius pagrindinių 
prekių kūrimui ir pirkimui, mažiau prekių įgyjama privačiajame sektoriuje, 
todėl galima tikėtis, jog sulėtės ekonomikos augimas!!. 

Pagaliau būta tendencijų, panaudojant valstybės kapitalą, gelbėti bankru- 
tuojančius, o ne remti geriausiuosius!?2. Tai ypač akivaizdu kalbant apie 
suvalstybintos pramonės įmones. Žinant, kiek politiškai svarbios užimtumą 
garantuojančios valstybinės įmonės, bet kuri vyriausybė bus spaudžiama 
skirti investicijas veikiančioms organizacijoms, kurios jau suteikia aiškų darbą 
konkretiems darbuotojams, ir nebus skatinama skirti tas pačias lėšas besiku- 
riančioms naujoms įmonėms subsidijuoti. Panašiai net ten, kur parlamentinės 

institucijos griežtai kontroliuoja išlaidas, jos apskritai mažiau linkusios prieš- 
tarauti kapitalo investicijoms — ypač kai šios skiriamos parlamentarų atsto- 
vaujamiems regionams - negu einamosioms išlaidoms. Kapitalo investavi- 
mas suteikia galimybę įsiamžinti įstatymų leidėjams, kurie šitokiu būdu gali 
pademonstruoti savo rinkėjams, jog buvo naudingai dirbę parlamentarai. Vis 
dėlto jeigu įstatymų leidėjai iš tiesų nori įsiamžinti, jiems patartina statyti 
paminklus, o ne ligonines, mokyklas ar krašto apsaugos įstaigas. Paminklus 
būtina retkarčiais tik nuvalyti, o kitos valstybės kapitalo investicijos reikalin- 
gos nuolatinės paramos ir einamųjų išlaidų, bet tai greitai viršija pradinio 
kapitalo išlaidas. 

Sunku aptarti ir įvertinti įvairius kapitalo fondų skirstymo būdus. Buvo 
sukurta daug įvairių sampratų, kai kurios iš jų taip ir liko grynai teoriniais 
svarstymais, tačiau kelis bendrus dalykus reikia pasiaiškinti. Vienas iš jų yra 
tas, kad kapitalo investicijų finansavimas dažniausiai yra vykdomas labai 
apgaulingu būdu, nors nėra aišku, kas ką kvailina. Taigi suvalstybintoms 
arba apskritai sunkiai besiverčiančioms įmonėms įprasta skirti investicines 
paskolas, nors beveik kiekvienas žmogus, bent kiek susipažinęs su tikrąja 
padėtimi, žino, jog šios paskolos niekad nebus grąžintos. Paprasčiausiai yra 
daug priimtiniau duoti paskolą, kai visi svarsto biudžetą (o paskolos nebū- 
tinai turi būti atspindimos biudžete), o tada skolą nurašyti ateičiai, neapibrėž- 
tam laikui. Panašiai galima skirti kapitalą vyriausybei tiesiogiai neišleidžiant 
nė penso, pavyzdžiui, kada vyriausybė garantuoja už privačias paskolas 
pramonei!2. Jei tik įmonė sugeba išmokėti paskolą, ši praktika vyriausybei 
tiesiogiai nieko nekainuoja, reikia tik pasirašyti, kad paskola bus grąžinta jos 
mokėjimą laiduojant vyriausybei. Bet pinigai nukreipiami įmonėms, tarkim, 
JAV Lockheedo ar Chryslerio kompanijoms, nors privačiame versle tokios 
paskolos be valstybės garantijų nebūtų ekonomiškai pagrįstos. 

Baigiant aptarti kapitalo finansavimą, reikia pažymėti, kad jis yra mažiau- 
siai inkrementinė biudžeto sudarymo forma. Kapitalas yra patogiausias bū- 
das išvengti išlaidų, kadangi beveik nebūna nuolatinių įsipareigojimų kon- 
kretiems ūkio subjektams. Gali būti aplinkybių, kai anksčiau padarytos kapitalo 
investicijos reikalingos papildomų išlaidų, kad būtų veiksmingos, tačiau net 
jeigu ir neskiriama daugiau pinigų, bus prarastas tik potencialus pelnas, o 
ūkio subjektai nieko nepraras. Todėl kai vyriausybės būna priverstos mažinti 
išlaidas, investicijos apkarpomos beveik pirmiausia. Taip veikiant, galima 
sutaupyti grašius, o prarasti milijonus, nes kapitalo investicijos dažnai susi- 
jusios su einamųjų santaupų perkėlimu iš trumpalaikės į ilgalaikę perspekty- 
vą, įdiegiant naujesnę, ne taip imlią darbo jėgai įrangą arba statant šiuolai- 
kiškus energiją taupančius pastatus. Be to, jeigu investicijų finansavimas 
kasmet persvarstomas iš naujo, tai kyla pavojus, kad atsiradus būtinybei 

sumažinti biudžetą, pradėti projektai nebus užbaigti, o pinigai bei materiali- 
niai ištekliai bus išeikvoti. 


Mokesčių ir išlaidų derinimas 


Kita problema, kuri neduoda ramybės biudžeto sudarytojams, politikams 
ir administratoriams, yra mokesčių dydžio ir išlaidų suderinimas. Abi šios 
valstybės biudžeto dalys yra glaudžiai susijusios: viena vertus, gaunamos 
pajamos skatina didinti išlaidas, antra vertus, spaudimas didinti išlaidas 
reikalauja didesnių pajamų. Visais atvejais sunku suskaičiuoti, kiek galima 
išleisti, nežinant, kiek padidės įplaukos, kaip ir sunku nustatyti mokesčius, 
nežinant, kokias pinigų sumas ketinama išleisti. Nors abi valstybės biudžeto 
dalys glaudžiai susijusios, dažniausiai jos sudarinėjamos atskirai, todėl gali 
rastis akivaizdžių prieštaravimų. Tai mažiau būdinga parlamentinėms vals- 
tybėms, nes čia vyriausybė gali palyginti daugiau kontroliuoti politiką negu 
prezidentinėse šalyse, kuriose didesnė parlamentų įtaka. Tačiau net ir esant 
parlamentiniam valdymui, biudžeto pajamų ir išlaidų straipsniai dažnai pri- 
iminėjami skirtingu laiku ir juos gali rengti skirtingos institucijos. Dėl susi- 
klosčiusios tradicijos arba dėl organizacinių motyvų ir noro sutelkti kompe- 
tenciją vienoje vietoje institucijos, kurios atsakingos už išlaidų planavimą, 
gali būti atskirtos nuo tarnybų, įpareigotų parengti biudžetinių pajamų pro- 
jektus!*. Nors organizaciniu požiūriu ši sistema ir pasiteisintų, ji nepadėtų 
subalansuoti biudžeto. 

Mokesčių nustatymas ir išlaidų svarstymas atskirti instituciškai, o šie du 
procesai taip pat psichologiškai atskirti daugelio piliečių bei politinių veikėjų 
sąmonėje, todėl labai dažnai turime nesubalansuotą biudžetą!??. Per keturias- 
dešimt ketverius metus, nuo 1950 iki 1993 m., JAV vyriausybė keturiasdešimt 
kartų patvirtino nesubalansuotą biudžetą, nors tuo metu iš esmės smarkiai 
augo ekonomika. Jungtinės Amerikos Valstijos nebuvo išimtis: per tą patį 
laikotarpį Didžiosios Britanijos vyriausybė patvirtino keturiasdešimt du nesu- 
balansuotus biudžetus, o Italija ir Airija kiekvienais metais turėjo deficitinį 
biudžetą. Net išmintingą finansinę politiką vykdanti Vokietija trisdešimt metų 
gyveno su deficitiniu biudžetu!??. Taigi nereikia jokios ekonominės krizės, 
kad šalyje susidarytų biudžeto deficitas; pats sprendimų priėmimo procesas, 
atskiriantis pajamų ir išlaidų sąmatas, gali sukelti šiuos padarinius, o jie 
sustiprėja dėl paprastos politinės realybės — daug lengviau leisti pinigus 
rinkėjų poreikiams, negu juos apmokestinti. 

Mokesčių surinkimą ir išlaidas nelengva subalansuoti turtingose pramo- 
ninėse valstybėse, dar sunkiau tai padaryti trečiojo pasaulio šalyse. Dėl ribotų 
galimybių numatyti abu biudžeto komponentus dviejų klaidingų prognozių 

derinys lemia tai, kad biudžeto formavimas grindžiamas miglotais apskaičia- 
vimais, o pats biudžetas dažnai taisomas. Tai taip pat reiškia, kad šios šalys, 
prognozuodamos savo pajamas, privalo pirmiausia atkreipti dėmesį į tuos 
mokesčių mokėtojus, kurie galbūt neklesti ekonomikos augimo laikais, tačiau 
kompensuoja šį trūkumą tuo, jog yra labiau nuspėjami susiklosčius nepalan- 
kioms ekonominėms aplinkybėms. Taip pat aišku, kad šios šalys tampa vis 
labiau priklausomos nuo paskolų ir subsidijų, kurias gali suteikti tik tokios 
tarptautinės finansinės institucijos kaip Tarptautinis Valiutos Fondas, Pa- 
saulio Bankas, Amerikos Plėtros Bankas ir pan. Kadangi silpnai išsivysčiusių 
šalių ekonominio ir socialinio gyvenimo sąlygos paprastai būna varganos, tai 
vos tik atsiradus biudžeto pertekliui, tuoj pat didėja politinis spaudimas 
išleisti šiuos pinigus. Dėl tos pačios priežasties, atsirandus deficitui, beveik 
nėra jokių galimybių kreiptis pagalbos kur nors kitur, išskyrus tarptautines 
organizacijas. 


Nebiudžetinės operacijos 


Paskutinė bendroji biudžeto formavimo problema yra ta, kad daugumoje 
šalių ne visi valdžios finansiniai veiksmai įtraukiami į pagrindinį biudžeto 
dokumentą ir apskaičiavimus!?. Be to, daugelyje šalių didėjant vyriausybės 
aktyvumui, proporcingai stiprėja „nebiudžetinė“ veikla!?ė. Yra keletas nebiu- 
džetinės veiklos formų. Viena jų - atskirti tam tikrus pajamų ir išlaidų fondus 
ir juos naudoti nepriklausomai nuo viso biudžeto. Kai kuriose šalyse taip yra 
sprendžiama socialinės apsaugos problema. Iš atlyginimo dalis mokesčių 
atidedama pensijoms, sveikatos apsaugai ir panašiems tikslams, ir visa ši 
sistema funkcionuoja taip, tarsi tai būtų privati draudimo kompanija, kokios 
legaliai veikia daugelyje šalių!2?. 

Nuo biudžetinio proceso dar labiau atskirti tokie finansiniai instrumentai 
kaip paskolos, kurias kada nors reikės grąžinti, tačiau kurį laiką joms skirtos 
realios išlaidos daugelyje šalių nebūna įtraukiamos į biudžetą!?9. O jeigu jos 
įtraukiamos, tai dažniausiai kaip galimo skolinimosi apribojimai, o ne kaip 
skirstomų lėšų dalis. Taip pat yra tokių politikos instrumentų kaip draudimas 
ir paskolų garantijos, kurios trumpalaikėje perspektyvoje beveik arba visai 
nieko nekainuoja, tačiau ateityje gali pridaryti labai didelių nenumatytų įsi- 
skolinimų, kurių vyriausybė nesugebės apmokėti. Pagaliau išmokos daromos 
per mokesčių sistemą - per vadinamąsias mokesčių nuolaidas arba, kalbant 
mandagiau, per „spragas“ — šitaip valdžia reguliuoja realius ekonominius 
visuomenės išteklius nepriimdama sprendimų dėl išlaidų??!. 

Yra labai svarių politinių ir administracinių priežasčių, skatinančių vy- 
riausybes vis plačiau taikyti nebiudžetines operacijas. Pirmiausia pažymėti- 

na, kad politiniu požiūriu šios operacijos leidžia vyriausybėms teikti savo 
piliečiams gėrybes ir paslaugas be akivaizdžių finansinių sąnaudų. Kai pilie- 
čiai spaudžia vyriausybę teikti socialines paslaugas ir kartu mažinti jų kai- 
nas, šios nebiudžetinės operacijos leidžia politiniams vadovams įvykdyti šiuos, 
atrodytų, neįmanomus dalykus. Be to, naudodama tokius politinius įrankius 
kaip mokesčių nuolaidos, vyriausybė inicijuoja tam tikrą veiklą, tačiau didžią- 
ją realių išlaidų dalį padengia privatūs ūkio subjektai. 

Antra, gali būti svarbu atskirti tam tikrus fondus nuo bendrojo biudžeto 
arba siekiant apsaugoti jų pajamų šaltinius nuo galimo kėsinimosi į juos, arba 
norint palaikyti patogų mitą, kad šie fondai iš tikrųjų nepriklauso vyriausybei. 
Socialinė apsauga yra akivaizdus tokio pobūdžio veiksmų pavyzdys; gyven- 
tojams daug maloniau patikėti, kad jie daro įnašus į draudimo fondą, o ne 
moka tiesioginius mokesčius vyriausybei. Pagaliau kai kurie valdžios veiks- 
mai, pavyzdžiui, draudiminės operacijos, gali iš tiesų būti suvokiami kaip 
atskira veikla — pusiau verslas. Tokios veiklos imtis daug geriau, kai ji atsieta 
nuo didelį susidomėjimą keliančių politinių konfliktų, kurie kyla svarstant 
valstybės biudžetą. Reikalai tvarkomi taip, tarsi tai iš tiesų būtų privatus 
sektorius. 

Garantuoti tinkamą finansinę ir politinę nebiudžetinių išlaidų kontrolę 
visada sunku, o kartais ir neįmanoma. Kai kurių nebiudžetinių operacijų, 
pavyzdžiui, mokesčių nuolaidų, neįmanoma apriboti įprastiniais išlaidų kon- 
trolės būdais, nes jos labiau priklauso nuo piliečių, reaguojančių į mokestines 
paskatas, veiksmų ir jas gali veikti tokie veiksniai kaip kainų ar palūkanų 
normų pokyčiai!?2. Galutinė vyriausybės išlaidų sąmata draudimo srityse gali 
priklausyti nuo oro sąlygų (derliaus draudimo arba draudimo nuo potvynių 
atvejais) arba nuo procesų, vykstančių tarptautinėje rinkoje. Visuminės pasko- 
lų išlaidos gali priklausyti nuo jas gavusiųjų sąžiningumo ar net geros atmin- 
ties. Trumpai sakant, nors valdžia stengiasi valdyti ekonomiką kontroliuoda- 
ma bendrąsias valstybės išlaidas, kai kurios jos pačios taikomos priemonės 
gali užkirsti kelią šio tikslo įgyvendinimui. 


REZIUMĖ 


Valstybės biudžetas visada buvo svarbiausias valdžios rūpestis. Kartu jis 
yra valdžios ketinimų ekonominėje ir socialinėje srityse planas bei jos politi- 
nės galios išraiška. Apskritai valstybės biudžeto svarba per pastaruosius du 
dešimtmečius tik padidėjo, nes daugelyje šalių kilo konservatyvesnės poli- 
tinės nuotaikos ir reikalavimai apriboti vyriausybinius mokesčius bei išlaidas. 
Šią svarbą taip pat lėmė ir daugelio valstybių nesugebėjimas suderinti mo- 
kesčių surinkimą ir išlaidas, o svarbiausias šito padarinys yra didžiuliai 

valstybės deficitai. Pagaliau dėl daugumos šalių bendrųjų ekonominių proble- 
mų valstybės iždo įplaukos nėra tokios garantuotos kaip anksčiau. Tad 
valstybės biudžeto reikalais privalo labai rūpintis visi šiuolaikiniai politiniai 
vadovai. 

Nors politiniai vadovai iš pažiūros galingi, jiems ir toliau bus sunku 
kontroliuoti biudžetą. Pirma, nėra netgi aiškios ir visuotinai pripažįstamos 
sampratos, kas yra įskaičiuotina į biudžetą bei kas yra deficitas?3. Antra, dėl 
inkrementalizmo ir nekontroliuojamas išlaidas skatinančių veiksnių sunkiau 
būna jį tvarkyti ir kontroliuoti. Trečia, daugelį sprendimų dėl išlaidų dydžio 
lemia ne tik valdžios pareigūnai, bet ir fiziniai asmenys bei privačiosios 
organizacijos. 

Ir pagaliau visada daromas politinis spaudimas didinti išlaidas, bet ne- 
daug kas nori didinti mokesčius. Labiausiai spaudžia didinti išlaidas valdy- 
mo institucijos. Viešojo administravimo dinamika rodo, kad vyriausybinės 
organizacijos privalo nuolat rūpintis biudžeto formavimu. Nuo to priklauso, 
ar jos išliks, o jei išliks, tai kiek bus įtakingos ir kokią turės veikimo laisvę. 
Psichologiniai bei prestižo dalykai taip pat susiję su biudžetu, nes jie gali 
nulemti kad ir nežymius kasmetinių asignavimų skirtumus arba asignavimų 
įvairioms įstaigoms pokyčius. Politinės kovos dėl biudžeto rezultatai suri- 
kiuoja nugalėtojus ir pralaimėjusius, o permaininga sėkmė šioje kovoje paro- 
do vyriausybės interesų ir prioritetų kaitą. 

Biudžeto reikšmė dar daugiau išaugo, kai daugelio šalių piliečiai pradėjo 
vis labiau abejoti daugybe valstybės išlaidų straipsnių bei jų mokamais mo- 
kesčiais, kurie padengia tas išlaidas. Reaguojant į šias abejones, buvo atlikta 
daugybė procedūrinių ir institucinių reformų. Tačiau, nors būta daug gerų 
ketinimų, vis dėlto akivaizdu, kad jokios metodinės procedūros nepadės, jeigu 
nebus tvirto ryžto kontroliuoti išlaidas. O jei tokia valia yra, tai ir daugelio 
procedūrų gali neprireikti. Institucijos ir jų veiklos procedūros yra svarbūs 
dalykai, tačiau jie negali pakeisti vyriausybės struktūrose dirbančių žmonių 
ryžto ir sugebėjimų. 

Aštuntas skyrius 


Dokumentais patvirtinome viešojo administravimo augimą ir didėjančią 
administracinių įstaigų daromą įtaką politikai. Dėl šių permainų amžinoji 
politinė problema - kaip kontroliuoti administraciją — tapo svarbesnė negu 
kada nors anksčiau. Šią problemą galima išdėstyti kaip „kontrolės“, „atskai- 
tomybės“ arba „atsakomybės“ problemą, bet pagrindinis klausimas lieka tas 
pats: kaip politiniai lyderiai ir visuomenė įtikina, išprašo arba priverčia ad- 
ministracines įstaigas ir pavienius administratorius vykdyti jų įsakymus? Ši 
problema tokia pat sena kaip pati valdžia, tačiau padidėjus politiką 
įgyvendinančių organizacijų reikšmei, šie klausimai tapo dar svarbesni. 

Kyla ir dar fundamentalesnė problema: ar viešieji administratoriai visada 
turi paklusti visuomenės norams, kai tie norai gali prieštarauti platesniems 
visuomenės interesams arba pažeisti kai kurių jos narių pilietines laisves? 
Viena vertus, politiniai lyderiai tikisi, kad valstybės tarnautojai vykdys jiems 
duodamus paliepimus ir nebus labai savarankiški. Kita vertus, iš valstybės 
tarnautojų tikimasi, kad jie bus pajėgūs savarankiškai apsispręsti dėl etninių 
ir teisinių klausimų ir nesutiks vykdyti jokių nurodymų, kuriuos laikys šiuo 
atžvilgiu esant netinkamus!. Eiliniams valstybės tarnautojams tai yra sunkūs 
sprendimai, nes jie, apsispręsdami priešintis vyresniųjų nurodymams, rizikuoja. 

Politikos moksle egzistavo dvi plačios atskaitomybės sampratos. Pasak 
pirmosios, atsakomybės pagrindas esąs „vidinis asmeninės pareigos jaus- 
mas“; pasak antrosios, asmeninės pareigos nepakanka, todėl norint garan- 
tuoti atsakingą elgesį, reikia panaudoti išorines jėgas“. Pirmasis požiūris į 
problemą grindžiamas prielaida, kad valstybės tarnautojai turi etines vertybes 
ir profesinius standartus, kuriais vadovaujasi atlikdami savo uždavinius. 
Antrasis požiūris grindžiamas prielaida, kad tų vertybių nepakanka, todėl 
būtina turėti priemonių bausti už elgesį, prieštaraujantį teisei ir įstatymų 
leidėjų intencijoms. Taip pat, ko gero, reikia turėti būdų, kaip apdovanoti 
labai nusipelniusį valstybės tarnautoją. 


PAGRINDINĖS SĄVOKOS 


Šis skyrius pavadintas „atskaitomybe“, bet tai tėra viena iš kelių svarbių 
sąvokų, kuriomis reikia remtis nagrinėjant viešojo sektoriaus kontrolę. Viešo- 
sios tarnybos elgesio reguliavimo procesas turi tris pamatinius aspektus“. 
Trys terminai dažnai vartojami pakaitomis, bet jų prasmės gana skirtingos. 
Iš tikrųjų kai kuriais atvejais jie prieštarauja vieni kitiems, tad gerai veikiant 
vienoje plotmėje, gali būti prastai veikiama kitoje. 

Atskaitomybė 


Terminas „atskaitomybė“ pavartotas kaip šio skyriaus pavadinimas ir, ko 
gero, yra dažniausiai vartojamas*. Savo paprasčiausia forma atskaitomybė 
reiškia reikalavimą, kad viešoji organizacija (arba galbūt asmuo) pateiktų 
ataskaitą kokiai nors kitai organizacijai ir paaiškintų savo veiksmus. Tai gali 
būti nesudėtingas uždavinys, pavyzdžiui, pateikti kasmetinį pranešimą, arba 
gali būti politiškai svarus, pavyzdžiui, kai ministras kovoja už savo politinę 
gyvybę per paklausimų laiką parlamente. Be to, atsiskaitymas gali būti finan- 
sinis arba administracinis, arba atsiskaitoma už priimtus politinius sprendi- 
mus. Todėl atskaitomybė priklauso nuo kokios nors išorinės, paprastai turin- 
čios politinį legitimumą, organizacijos, nustatančios, ką padarė biurokratija, 
ir tai vertinančios. 

Sąvoka „atsakomybė“ yra gana skirtinga. Biurokratijos turi ne tik 
atsiskaityti pašaliečiams, bet ir vadovautis vidinėmis gairėmis, grindžiamomis 
etiniais standartais ir suformuotais įgūdžiais, kurie yra viešosios tarnybos 
aspektas". Be to, valstybės tarnautojai turi paklusti teisei - tiek bendriesiems 
įstatymams, reglamentuojantiems viešosios politikos administravimą, tiek ir 
konkretesniems įstatymams, apibrėžiantiems jų programas. Tad valstybės 
tarnautojai patys turi priimti kai kuriuos sprendimus dėl to, kiek legalus ir 
tinkamas jų elgesys. Savo ruožtu šie sprendimai gali sukurti konfliktą tarp jų 
ir formaliųjų jų politinių šeimininkų ir baigtis atsistatydinimais arba galbūt 
„demaskavimu““. 

Trečioji sąvoka, sudaranti atskirą šios plačios diskusijos apie biurokratijos 
veikimo laisvės kontrolę aspektą yra „jautrumas“. Jautrumo idėja ta, kad 
valdžia ir pavieniai valstybės tarnautojai privalo reaguoti į visuomenės - 
ypač programų klientų - poreikius ir keliamus reikalavimus. Todėl jautrumas 
yra aiškiai demokratiškas idealas, bet jis taip pat kelia kai kurių problemų 
administratoriams. Viena problema ta, kad galima tikėtis, jog, reaguodami į 
klientų reikalavimus, pavieniai administratoriai veiks ne tik prieš savo politi- 
nių šeimininkų norus, bet ir prieš savo sąžinę. Be to, ne visada paprasta 
nustatyti, kas yra programos klientūra, todėl, sutelkus dėmesį į tiesioginę 
programos klientūrą, galima pamiršti amorfiškesnės visuomenės kaip mokesčių 
mokėtojos ir balsuotojos vaidmenį. Taip pat maksimaliai sustiprinus vieną 
kontrolės aspektą, galima pakenkti kitiems veiklos kontrolės būdams. 


Etika ir kontrolė 


Šiame skyriuje labai daug dėmesio skirsime atskaitomybės ir atsakomybės 
įtvirtinimo metodams, nes vyriausybės paaukojo tiek daug laiko mėgindamos 
atrasti tuos kontrolės metodus. Tačiau reikia nuolatos atsiminti, kad valstybės 

tarnautojai etiniu požiūriu, ko gero, nėra nei geresni, nei blogesni už asmenis, 
dirbančius privačiajame sektoriuje. Pagrindinis juos skiriantis dalykas yra 
tas, jog valstybės tarnautojai dirba valdžiai, o demokratinėje santvarkoje ma- 
noma, kad jie bent jau netiesiogiai dirba visiems piliečiams. Net liberaliose 
demokratijose valstybė kelia tam tikrus reikalavimus asmenims (ji turi teisę 
suimti, apmokestinti ar šaukti į karo tarnybą), ir jais gali piktnaudžiauti jos 
atstovai. Tad atskaitomybės klausimai aktualesni valstybinėse įstaigose ne 
todėl, kad čia dirba ypatingi ir asmeninės atsakomybės stokojantys asmenys, 
o todėl, kad jų pareigos, vyriausybės uždaviniai 'r jos turima teisėta valdžia 
yra ypatingo pobūdžio. 

Kitas veiksnys, kuriantis kontrolės ir atsakomybės problemas - nepaprastai 
didėjantis administratorių įtraukimas į valdymą. Viešieji administratoriai ne 
tik vykdo įstatymus, bet taip pat sąmoningai juos kuria ir net atlieka teismines 
funkcijas. Daugelis įstatymų, kuriuos mūsų dienomis sukuria politinių siste- 
mų įstatymų leidėjai iš tikrųjų yra įstatymai, suteikiantys įgaliojimus biuro- 
kratijai. Tokiais įstatymais dažnai nustatomos plačios politikos gairės, bet 
kartu reikalaujama, kad biurokratija išleistų detalias taisykles, numatančias 
įstatymams įgyvendinti reikalingus žingsnius, be kurių tie įstatymai liktų 
negyvi". Eisneris aprašė, kaip Jungtinėse Valstijose formuojama ekonominė 
politika: 


Išsiplėtus valstybinio reguliavimo mastams, išrinkti pareigūnai prisiėmė at- 
sakomybę už politikos formavimą daugelyje labai sudėtingų sričių. Įstatymų 
leidėjams trūksta žinių, būtinų norint daryti pagrįstus ir techniniu požiūriu kom- 
petentingus sprendimus, liečiančius politikos detales, taip pat jie nepajėgūs iš 
anksto numatyti ją įgyvendinant iškylančių problemų.š 


Jeigu nebūtų šito atsakomybės perėmimo, įstatymų leidėjai būtų perkrauti 
darbo net dar labiau negu dabar. 

Lygiai taip pat daugelyje šalių administraciniuose teismuose sprendžiama 
daugiau bylų negu įprastiniuose teismuose?. Nors šias bylas nagrinėja, o 
dažnai ir neformaliai nagrinėja administratoriai, jos turi tokią pat reikšmę 
asmenims kaip ir įprastiniame teisme nagrinėjamos bylos!?. Todėl administ- 
racijos kontrolės problemos tapo platesnės tuo požiūriu, kad nuo paprastos 
politikos vykdymo kontrolės pereita prie sudėtingesnių uždavinių - politikos 
formulavimo ir administracijos teisminės veiklos kontrolės. Tačiau sunku, o 
gal ir visai neįmanoma atskirti šių administracinės veiklos aspektų, nes po- 
litikos įgyvendinimas ir teisminė veikla reikšmingu mastu formuoja pačią 
politiką. 

ATSAKOMYBĖS ASPEKTAI 


Nagrinėjant klausimą, kaip kontroliuoti biurokratijos veiksmų laisvę, iš- 
ryškėja iš esmės dvilypis eilinio žmogaus - o ką jau kalbėti apie politikus ir 
akademikus - požiūris į biurokratiją!!. Viena vertus, biurokratija apibūdina- 
ma kaip leviatanas, monolitinė ir faktiškai nekontroliuojama jėga, ryjanti as- 
mens laisves ir ekonominius išteklius. Kita vertus, biurokratija laikoma „kvai- 
le“ - fragmentiška grupe individų, kurie taip sukaustyti popierizmo ir knyginių 
instrukcijų, kad niekada nežino, ką daro. Televizorių siuntinėjimas elektros 
neturintiems Žmonėms ir tyrinėjimai, kokia turėtų būti tinkamiausia klozetų 
forma, pateikiami kaip biurokratinio kvailumo pavyzdžiai. Šie nepaprastai 
prieštaringi požiūriai į biurokratiją būdingi tiems patiems komentatoriams ir 
jų rašiniams. Palikus nuošalyje šiuos nenuoseklumus, svarbu pažymėti, kad 
šie du požiūriai į šiuolaikinės vyriausybės biurokratijos problemas smarkiai 
atspindi skirtingas atskaitomybės ir kontrolės problemas bei skirtingus tai 
atskaitomybei ir kontrolei keliamus reikalavimus. 

Asmenims taip pat būdinga dvilypė reakcija į biurokratiją, nors šis dvily- 
pumas retai būdingas tam pačiam asmeniui. Kita vertus, dažnai skundžiama- 
si, kad biurokratija ir biurokratai veikia ultra vires viršydami savo įgaliojimus. 
Skundai dėl policijos brutalumo, dėl Alkoholio, tabako ir šaunamųjų ginklų 
biuro elgesio įvykus nelaimei Branch Davidian komplekse Teksase, dėl Šve- 
dijos mokesčių rinkėjų brovimosi į namus, dėl Danijos socialinių darbuotojų, 
atimančių vaikus iš tėvų, elgesio - tai vis skundai dėl akivaizdžiai neteisėtų 
arba savavališkų biurokratijos veiksmų!2. Šiuo atžvilgiu biurokratai peržengė 
jiems suteiktos valdžios ribas ir veikia vadovaudamiesi savo asmeninėmis 
vertybėmis ir savo „iniciatyva“. 

Kita vertus, dažnai girdime viešųjų įstaigų klientų skundus, kad valstybės 
tarnautojai pernelyg griežtai laikosi taisyklių ir procedūrų. Tokiais atvejais 
klientai - dažniausiai tai būna socialinės tarnybos įstaigų klientai - mano, jog 
jie negauna reikiamos arba užsitarnautos pagalbos todėl, kad griežtai laiko- 
masi procedūrų??. Taisyklių laikomasi taip smarkiai, kad galbūt pamirštamas 
pats pradinis programos tikslas. Šias dvi blogo administravimo formas atspindi 
vieno Britanijos ministro sudarytas biurokratinių klaidų sąrašas: „...šališku- 
mas, ignoravimas, abejingumas, vilkinimas, nekompetentingumas, neišmany- 
mas, įnoringumas, niekšiškumas, savavališkumas ir t. t.“!* Panašiai Geraldas 
Caidenas sudarė sąrašą daugiau negu 150 terminų, kuriais apibūdinamos 
valdžios tyrinėtojams ir paprastiems piliečiams pernelyg gerai žinomos ad- 
ministravimo nesėkmės - biuropatologijos!?. 

Pirmosios dvi biurokratijos keliamos problemos - jos leviataniškumas ir 
kvailumas - iš esmės yra institucinės problemos, būdingos biurokratijos kaip 

darinio veiklai. Kitos problemos dažniau siejamos su elgesiu tų asmenų, kurie 
užima tam tikrą hierarchinę padėtį - paprastai žemesnę!?. Šios problemos - 
tai perdėtas naudojimasis turima valdžia ar teisinių apribojimų nepaisymas 
arba, priešingai, nesugebėjimas naudotis kitais, ne tik įprastais kanalais ieš- 
kant informacijos, patarimo ar mėginant koordinuoti veiksmus. Galima ma- 
nyti, kad šie keturi įžvelgiami administracinės atskaitomybės problemų tipai 
yra dviejų kontrolės aspektų sąveikos rezultatas. Pirmasis aspektas — tai as- 
meninio arba institucinio lygmens problemos. Antrasis matmuo - tai konkre- 
taus administratoriaus aktyvumo mastas (administratorius gali būti pernelyg 
aktyvus arba nepakankamai aktyvus). Šie du aspektai ir galimi keturi proble- 
mų tipai parodyti 8.1 schemoje. 

Šitokia kryžminė skundų dėl administravimo dviejų aspektų klasifikacija 
nėra vien intelektualinės pratybos, o turi mums padėti geriau suprasti admi- 
nistracinės atskaitomybės politiką. Pirmasis aspektas - institucinis-individu- 
alus. Čia politikos turinį lemia institucinis biurokratijos konfliktas su kitomis 
politinėmis institucijomis, pavyzdžiui, su įstatymų leidžiamąja ar vykdomąja 
valdžia, ir ši politika priešinama tai politikai, kuria siekiama paveikti su 
klientais bendraujančių pavienių administratorių elgesį. Institucinė kontrolė 
gali reikšti didelį, dažnai gana aršų, politinį konfliktą, o individuali kontrolė 
gali būti susijusi tik su pastangomis pakeisti vieno asmens nuostatas arba 
elgesį. Akivaizdu, kad, norint išspręsti šių dviejų tipų problemas, reikia skir- 
tingų sprendimų. Tačiau asmeninės problemos gali peraugti į institucines 
krizes. Tai, pavyzdžiui, liudija ryšys tarp pavienių policijos pareigūnų veiks- 
mų ir didelių per paskutinį dešimtmetį Jungtinių Valstijų miestuose vykusių 
neramumų!". 


Veikėjas 


Institucija Asmuo 


Perdėtas CŽV priežiūra Policijos brutalumas 


Veikimas 


Atsakomybės 


Per menkas Biurokratizmas i 
neprisiėmimas 


8.1 schema. Biurokratijos keliamų sunkumų tipologija 


Kito atskaitomybės aspekto požiūriu politikos skirtumai atrodo esą skirtu- 
mai tarp institucionalizacijos bei kontrolės įdiegimo ir politikos, priešingos 
galiojančių taisyklių švelninimo politikai. Ir šie veiksmai atrodo šiek tiek 


380 


ADMINISTRACINĖS ATSKAITOMYBĖS POLITIKA 


prieštaraujantys vieni kitiems, bet jais siekiama priversti administratorius 
daryti tai, ko nori visuomenė, klientai ir politiniai lyderiai. Pirmojo tipo veiks- 
mai susiję su politine veikla kuriant įstatymus ir, gal net svarbiau, su politine 
valia įdiegti esamas taisykles. Jie taip pat susiję su pavienių piliečių ryžtu 
aukoti laiką ir galbūt pinigus kovojant su tuo, ką šie piliečiai laiko esant 
administravimo veiklos nulemtomis neteisybėmis. 

Kur kas sunkiau būna sušvelninti institucines normas arba procedūras, 
kurias taikant kontroliuojamas valstybės tarnautojų elgesys. Iš dalies tokia 
kontrolė reiškia, kad įstatymiškai administratoriams suteikiama plati laisvė 
savarankiškai veikti, o tai prieštarauja vyraujančiam nerimui dėl jų atskaito- 
mybės ir kontrolės. Ji taip pat prieštarauja konstitucinėms doktrinoms dėl 
politinių veikėjų atsakomybės už valdžios politiką. Dabar akivaizdu, kad 
daugelyje politikos sričių reikia didesnio lankstumo. Vienas iš siūlomų būdų 
išspręsti „nepagrįsto reguliavimo“ problemą - suteikti didesnę laisvę pavie- 
niams inspektoriams daryti sprendimus!ė. Šalims, kurios suteikė tokią laisvę, 
pavyko sėkmingiau spręsti gamtosaugos politikos problemas negu tokioms 
šalims kaip Jungtinės Valstijos, kuriose administratorių veikimo laisvė labiau 
varžoma!?. Panašiai benamių problemas Jungtinėse Valstijose (o tam tikru 
mastu ir kitose šalyse) iš dalies kuria vyraujančios mįslingos ir prieštaringos 
normos, kuriomis remiantis kontroliuojami Žmonių gerove besirūpinančių biu- 
rokratijų daromi sprendimai“?. Nors daugelis analitikų mano, kad didesnis 
lankstumas ir veikimo laisvė leidžia išspręsti daugelį administravimo proble- 
mų, tokiam sprendimui vis dar stipriai politiškai priešinasi tie, kurie nori 
labiau kontroliuoti biurokratiją. 

Kitas būdas atpalaiduoti biurokratizmo varžtus yra asmeniškesnis — tai 
administratorių mokymas, turintis padėti jiems geriau suprasti klientus. Gali 
šiek tiek pasikeisti pavienių administratorių mąstysena ir pačios įstaigos kul- 
tūra. Tai reikštų, kad padidėja valstybės tarnautojų noras prisiimti asmeninę 
atsakomybę už veiksmus ir naudotis normomis kliento naudai, o ne remtis 
jomis siekiant apsisaugoti. Apie visus šiuos pokyčius, ir ypač antrąjį, leng- 
viau kalbėti, negu realiai juos įgyvendinti. Organizacijos veiklos taisyklės ir 
procedūros garantuoja didelį saugumą jos nariams, todėl valstybės tarnauto- 
jai gali nenorėti išsižadėti šito saugumo. Tai ypač pasakytina apie daugelį 
tų šalių, kuriose apskritai nepasitikima biurokratija ir uoliai ieškoma jos ne- 
kompetentingumo ir klaidų įrodymų. Dėl pastangų padaryti valdžią draugiš- 
kesnę jos „klientams“ iš tiesų gali pagerėti elgesys su klientais, bet dažnai 
reikia labai daug laiko, kad pagerėtų daugelio klientų požiūris į įstaigas, 
kurios oficialiai jiems tarnauja?! 

Kitas veiksnys, į kurį būtina atsižvelgti šioje administracinės atskaitomy- 
bės nagrinėjimo įžangoje, yra tas, kad pati problema iš esmės atsiradusi dėl 

jau minėto troškimo atskirti administravimą nuo politikos22. Šiuo atveju ypač 
svarbu tai, kad dauguma Vakarų visuomenių ir jų pavyzdžiu sekusių valsty- 
bių stengėsi atskirti daugumos administratorių tarnybos kadencijas nuo po- 
litinės kontrolės. Kol egzistavo skyrimo į pareigas už politinius nuopelnus 
sistema - ji nebūtinai reiškia, jog tai buvo „geri seni laikai“, —- daugelis 
šiandieninių administracinės atskaitomybės problemų tiesiog neiškildavo. Ad- 
ministratorius užimdavo pareigas politinio pareigūno valia, ir jeigu valstybės 
tarnautojas nedarydavo to, ko būdavo iš jo tikimasi, jis prarasdavo darbą. Ši 
sistema negarantavo didesnės atskaitomybės visuomenei, o jos keliamus sun- 
kumus gerai atskleidė valstybinės tarnybos reformatoriai? 

Nedaugelis žmonių rimtai ragintų grįžti prie patronažinės sistemos skirs- 
tant valstybines pareigas, tačiau svarbu atsiminti, kad nuopelnų sistemos 
pasirinkimas viešojo valdymo srityje turi daug latentiškų padarinių administ- 
racinei atskaitomybei. 

Svarbiausias iš šių padarinių yra tas, kad turimos pareigos tampa saugios, 
todėl valstybės tarnautojai iš dalies pradeda nepaisyti kitų požiūrio. Valsty- 
binės tarnybos sukuriamos gėrybės ir paslaugos nepatenka į rinką, o jeigu ir 
patenka, tai dažnai monopolinėmis sąlygomis. Nesugebėjimas dirbti pelnin- 
gai arba žlugimas net nesiejami su darbo valstybės tarnyboje praradimu, 
todėl dažnai būna mažai veiksnių, galinčių priversti valstybės tarnautoją 
reaguoti į rinkų, politikų arba visuomenės norus. 

Šie samprotavimai nereiškia, kad valstybės tarnautojai yra moraliniu po- 
žiūriu menkesni žmonės arba kad jie pasirinko tokį darbą tik norėdami sau- 
gesnio gyvenimo. Norime pasakyti, kad daugumoje valstybinės tarnybos sis- 
temų paskatų struktūroms būdinga labiau pabrėžti pareigų saugumą, o ne 
sugebėjimą įgyvendinti projektus arba reaguoti į visuomenės poreikius**. Tad 
mėginant apsaugoti valstybės tarnautojus nuo politinio spaudimo ir tuo tiks- 
lu reformuojant valstybės tarnybą, buvo nueita taip toli, kad valstybinė tarny- 
ba faktiškai tapo apsaugota nuo bet kokio spaudimo. Šitaip atsirado sunkios 
atskaitomybės ir kontrolės problemos. Šios problemos gali būti didesnės dabar, 
kai reformos (žr. 8 skyrių) pašalino daugelį kitų viešosios vadybos kontrolės 
mechanizmų?. 

Žinoma, politinių lyderių galimybės daryti įtaką skiriant žemesnius parei- 
gūnus smarkiai skiriasi įvairiose šalyse. Jungtinėse Valstijose yra palyginti 
daug ir daugėja skiriamų asmenų, kurie ateina ir išeina keičiantis administ- 
racijai ir kurių dėka vykdomieji departamentai tampa politiškai atskaitinges- 
ni. Panašiai Švedijoje ir Vokietijoje politiniai lyderiai turi didelę veiksmų 
laisvę rinktis aukštesniuosius valstybės tarnautojus ir gali atleisti dykinėtojus?. 
Politiniai lyderiai Prancūzijoje, Ispanijoje ir Belgijoje gali šiek tiek kontroliuoti 
skyrimus į aukščiausius valstybinės tarnybos postus ministerijose, jie taip pat 

turi teisę skirti politiškai lojalių asmenų cabinets, padedančius vadovauti mi- 
nisterijoms. 

Šių šalių priešingybė yra Jungtinė Karalystė, kurioje dar visai neseniai 
politiniai lyderiai beveik visiškai negalėjo rinktis valstybės tarnautojų. Ponia 
Thatcher apsisprendė aktyviau rinktis aukštesniuosius pareigūnus ir apskritai 
stengėsi formuoti tokią valstybės tarnybą, kuri atitiktų jos įsivaizduojamą 
Britanijos valdymą. Šią tendenciją tęsė ir gal net pabrėžė leiboristų vyriausybė2ė. 
Permainos Jungtinėje Karalystėje atspindi bendras išsivysčiusiose šalyse ryš- 
kėjančias tendencijas žvelgti į valstybės tarnybą daugiau politiniu požiūriu??. 
Daugeliu atžvilgių šios tendencijos gali būti teigiamos, nes atsakomybė ir 
atskaitomybė valdymo srityje tampa aiškesnės, negu jos buvo anksčiau. 

Besivystančios šalys linkusios labiau kliautis patronažine skyrimų sistema 
negu dauguma pramoninių demokratinių šalių vyriausybių. Tų šalių priva- 
čiajame ekonomikos sektoriuje yra mažiau gerų tarnybų išsilavinusiems žmo- 
nėms negu pramoninėse demokratijose, todėl tokios tarnybos svarbesnės eko- 
nominiu požiūriu ir palaikant paveldimą politinę ištikimybę“?. Be to, daugelis 
tų režimų nėra konkurencinės demokratijos, tad politinis patikimumas yra 
svarbesnis, o neutralios valstybinės tarnybos samprata nėra tvirtai 
institucionalizuota. Šį politizuoto įdarbinimo modelį Vakarų analitikai daž- 
nai vadina „korupciniu“, bet pačiose tose šalyse jis paprastai nebūna taip 
neigiamai vertinamas ir yra svarbus šiems režimams išsaugoti. 

Pradėję šiek tiek suprasti, kokie yra administracinės atskaitomybės ir kon- 
trolės problemos aspektai, jau galime aiškintis, kokios priemonės padeda 
įtvirtinti atskaitomybę. Apibūdinsime, kokiomis priemonėmis gali naudotis 
kiekvienas veikėjas, siekiantis kontroliuoti biurokratiją, ir pamėginsime įver- 
tinti santykinį šių priemonių efektyvumą įvairiuose valstybiniuose ir organi- 
zaciniuose kontekstuose. Plėtodami šiuos svarstymus, priemones bei jų efek- 
tyvumą susiesime grįžtamuoju ryšiu su pamatiniais atskaitomybės aspektais 
ir konkrečiomis bendrais bruožais jau minėtomis kontrolės problemomis. 


ATSKAITOMYBĖS ĮTVIRTINIMO PRIEMONĖS 


Procedūrų, institucijų ir veikėjų, turėjusių garantuoti administravimo kon- 
trolę, sąrašas jau dabar yra nepaprastai ilgas ir įvairus. Neturime vilties 
aptarti visų šių metodų nei šiame skyriuje, nei visoje knygoje. Todėl daugiau 
aptarsime tas kontrolės priemones, kurios atrodo galinčios būti efektyviausios 
arba mums, administravimo analitikams, arba dideliems, jas vertinantiems 
visuomenės sektoriams. Bendra gija, siejanti visus šiuos pasiūlytus problemos 
sprendimus, yra ta, kad tokią kontrolę kažkas turi įdiegti, o tai ir yra silpnoji 
visos kontrolės grandinės dalis. Dauguma aptariamų metodų galėtų būti 

efektyvūs, tačiau viskas priklauso nuo kontroliuojančių žmonių. Kyla pavojus, 
kad kontrolė pradės be galo regresuoti. Jeigu instituciją arba individą paski- 
šito kontroliuojančiojo veiklą? Tai elegantiškiau pasakoma lotynišku aforiz- 
mu: Oui custodiet ipsos custodiens??! Todėl svarbu atrasti kontrolės mechaniz- 
mus, kurie mažiau priklausytų nuo kontrolierių geros valios ar įgūdžių. 
Tai susiję su Williamo Gormley'aus samprotavimais apie „raumenis ir 
pamokslus“ kaip priemones biurokratų atskaitomybei įtvirtinti??. „Raume- 
nys“ reiškia, kad taikoma kokia nors jėga, o jėga reiškia, kad naudojamos 
teisinės ir politinės priemonės, kuriomis mėginama priversti tinkamai elgtis 
ir/arba bausti už piktnaudžiavimą tarnybine padėtimi. Kita vertus, „pamoks- 
lai“ reiškia, kad tobulinami moralinio valstybės tarnautojų įtikinėjimo būdai 
arba kuriamos teigiamos jų tinkamo elgesio paskatos. Gormley mano, kad 
apskritai pamokslai yra veiksmingesni, nes labiau susiję su bendrųjų etinių ir 
visuomeninių žmonių vertybių įtvirtinimu viešajame sektoriuje. 


Organizaciniai metodai 


Paprasčiausias būdas kontroliuoti viešąją administraciją — tai leisti vals- 
tybės tarnautojams kontroliuoti patiems save. Friedrichas pasiūlė vieną prie- 
monę - tai kliautis internalizuotomis valstybės tarnautojų vertybėmis, ir mes 
vėliau grįšime prie šios galimybės*3. Čia mus domina tai, kaip, siekiant 
garantuoti paklusnumą, taikomos kolegialios arba teisinės sankcijos. Taigi, 
jeigu ne visi organizacijos nariai bus pripažinę Friedricho siūlomus etinius 
standartus, tai ar esama priemonių, leidžiančių organizacijai juos kontroliuo- 
ti? Nors šis kontrolės metodas yra tarsi paprasčiausias, už jį gali prireikti 
mokėti didžiausią politinę kainą, nes jis gali sukelti kivirčus pačioje organi- 
zacijoje. Be to, jis gali sukurti prielaidas kitoms politinėms institucijoms toliau 
pulti organizaciją. Kai organizacija viešai svarsto savo vidaus problemas, 
daug lengviau įgyvendinti įstatymų leidėjų arba politinės vykdomosios val- 
džios užmojus mažinti jos biudžetą arba taikyti kitas sankcijas. 

Viešumas. Nors patį viešumą galima laikyti atskiru kontrolės metodu, jis 
yra viena iš organizacinių priemonių, padedančių kontroliuoti biurokratiją. Jis 
ypač naudingas kontroliuojant tuos pavienių asmenų veiksmus, kuriais pa- 
žeidžiamos taisyklės arba, priešingai, jų pernelyg griežtai laikomasi. Šio me- 
todo apibūdinimas, kad tai esąs organizacinės kontrolės metodas, gali skai- 
tytojui pasirodyti keistokas, bet reikalo esmė ta, kad pats viešumas beveik ar 
visai nesusijęs su tiesiogine sankcija. Šis mechanizmas daugiau susijęs su 
tuo, kad pati organizacija taiso išaiškėjusias klaidas. Ji gali tai daryti arba 
vykdydama savo visuomeninę pareigą, arba tik stengdamasi išvengti tolesnių 
nemalonumų. Abiem atvejais pagerėja organizacijos veikla. Kai pati orga- 

nizacija nereaguoja į išviešintą problemą, tada gali būti pradėti taikyti vyk- 
domosios, įstatymų leidžiamosios arba teisminės valdžios turimi metodai. 
Tačiau organizacijai lengviau, pigiau ir veiksmingiau reaguoti pačiai. Tokiu 
atveju sumažėja išorinė organizacijos kontrolė ir gali išlikti didesnė jos vei- 
kimo laisvė ateityje. Jeigu organizacija susikuria reputaciją tokios organiza- 
cijos, kuri sprendžia savo problemas, ji daug geriau sugeba priešintis išori- 
niam politiniam ar teisiniam spaudimui. 

Galbūt viešumą kaip kontrolės priemonę taikanti administravimo sistema 
labiausiai išgarsėjo Švedija. Buvo sakoma, kad Švedijos valstybės pareigūnai 
dirba „auksinės žuvelės dubenyje“, nes jų veiksmus visuomenė gali tikrinti 
beveik be jokių kliūčių“*. Kai tik pareigūnas priima sprendimą, jis privalo 
pagrįsti jį raštu, o užrašytas pagrindimas tampa byla, kuri turi būti pateikta 
piliečiui šiam pareikalavus. Negana to, daugelis valdžios kaupiamų doku- 
mentų, kurie daugumoje visuomenių būtų laikomi konfidencialiais, pavyz- 
džiui, pajamų mokesčio deklaracijos, Švedijoje yra vieši??. Šia sistema siekia- 
ma priversti administravimo ir visą politinę sistemą labiau reaguoti į žmones 
dėl tos paprastos priežasties, kad Žmonės, žinantys, kokie sprendimai buvo 
priimti ir kodėl priimti, gali geriau juos suprasti ir užginčyti. 

Be to, atvirumas spaudai leidžia net dar plačiau paskleisti informaciją. 
Toks atvirumas gali ir trukdyti administratoriams; jie nedarys nieko, ko ne- 
gali gerai pagrįsti. Žinoma, yra ir būdų išvengti viešumo. Visose ministerijose 
pareigūnai sprendžia, kokia medžiaga yra privati ar konfidenciali, ir nors dėl 
jų sprendimų būna apeliuojama, dažniausiai šie sprendimai yra galutiniai. 
Taip pat ypatingą informaciją galima siųsti privačiais, o ne viešais kanalais. 
Galiausiai spauda dažnai kritikuojama dėl to, kad nepakankamai domisi bylų 
medžiaga; dėl informacijos pertekliaus ja iš tikrųjų gali būti naudojamasi 
mažiau?“. Vis dėlto nors yra problemų, Švedijos sistema atrodo esanti žings- 
nis, žengiamas derama linkme tiems, kurie siekia, kad visuomenė labiau 
kontroliuotų viešąją biurokratiją. 

Švedija yra viešiausia iš kelių sistemų, grindžiančių kontrolę informacija, 
bet kitos politinės sistemos taip pat nemaža daro stengdamosi panaudoti 
informaciją kaip kontrolės mechanizmą. Norvegijoje buvo įdiegta panaši į 
švediškąją viešumo sistema. Jungtinėse Valstijose Watergate'o ekscesai ir di- 
dėjantis nepasitikėjimas valdžia privertė federaliniu lygiu priimti Informaci- 
jos laisvės įstatymą, o panašūs įstatymai buvo priimti daugumoje valstijų??. 
Be to, valstijų ir vietinės valdžios lygiais priimta nemažai „saulės šviesos 
įstatymų“, kuriais visuomenei suteikiama galimybė susipažinti su administ- 
racinių darinių, ypač tų, kurie veikia tarsi įstatymų leidžiamosios arba tarsi 
teisminės institucijos, dokumentais bei dalyvauti jų posėdžiuose**. Kanadoje 

administracinės procedūros taip pat buvo pakeistos, kad sprendimai ir infor- 
macija taptų viešesni“?. 

Net Didžiojoje Britanijoje, kurios nacionalinė vyriausybė yra ypatingas 
uždaros vyriausybės (žr. toliau) pavyzdys, vietos vyriausybės perėmė atviru- 
mo politiką, o teismų sprendimais padaryta atviresnė ir centrinė vyriausybė. 
Nors ministras pirmininkas Johnas Majoras davė keletą pažadų paversti cen- 
trinę vyriausybę atviresne ir atsakingesne visuomenei, o Blairo vyriausybė 
pakartojo šiuos pažadus, centrinė vyriausybė tebėra palyginti uždara“?. Bri- 
tanijoje vietos vyriausybė jau susidūrė su kai kuriomis abejingumo ir informa- 
cijos pertekliaus problemomis, dėl kurių sumažėjo atviros valdžios vykdomos 
politikos efektyvumas kitose šalyse*!. Ko gero, teisinga sakyti, kad bendras 
nepasitikėjimo valdžia didėjimas ir gyventojų politinis sąmonėjimas buvo 
susieti su stiprėjančiu spaudimu valdžiai atskleisti savo veiklą žmonėms ir 
spaudai. 

Kalbant apie atvirą valdžią, paprastai turima omenyje tai, kad piliečiai 
gali gauti informacijos po to, kai buvo priimti sprendimai. Tai svarbu norint 
sužinoti, kas buvo nuspręsta, kas ir kodėl taip nusprendė, tačiau ši priemonė 
beveik negali pakeisti paties politikos formavimo būdo. Kitas atviros valdžios 
aspektas būtų sprendimų priėmimo proceso atvėrimas piliečiams tuo laikotar- 
piu, kol sprendimai dar tik rengiami. Atsiverti galima įvairiais būdais. Pa- 
grindinis mechanizmas čia yra viešieji svarstymai. Pavyzdžiui, dabar Jung- 
tinių Valstijų vyriausybė gali pradėti įgyvendinti daugelį federalinių programų 
tik po viešųjų jų svarstymų. Šis reikalavimas keliamas daugeliui aplinkosau- 
gos programų, kai kurioms urbanistinėms programoms ir kas dešimtmetį 
peržiūrint socialinės apsaugos programą. Be to, valstijų ir vietos valdžios 
reikalauja, kad šitokiu būdu būtų svarstomi daugelis klausimų, tarp jų daž- 
niausiai — vietos rajonų planavimo pakeitimai. Panašiai vietos valdžia kon- 
troliuoja rajonų planavimą ir žemės naudojimą daugumoje pramoninių visuo- 
menių. Vienas iš atviros valdžios principų yra tas, kad tokie sprendimai, 
pavyzdžiui, dėl žemės naudojimo, labai konkrečiai paliečiantys piliečius, bū- 
tų iš anksto apsvarstyti visuomenės. 

Be tiesioginio piliečių ir valdžios ryšio, kurį garantuoja vieši svarstymai, 
esama ir kitų priemonių, leidžiančių piliečiams dalyvauti priimant administ- 
racinius sprendimus. Tokios galimybės pavyzdys yra 1946 m. Administraci- 
nių procedūrų įstatymas ir juo nustatytos procedūros, kuriomis turi vadovau- 
tis federalinė biurokratija rašydama taisykles“. Federalinė įstaiga Jungtinėse 
Valstijose negali išleisti taisyklių (antrinė įstatymų leidyba) nepaskelbusi 
Federaliniame registre (Federal Register) pareiškimo apie ketinimą tai padaryti 
ir nepateikusi taisyklių projekto, o po to nesuteikusi galutinio kelių mėnesių 
laikotarpio suinteresuotiems piliečiams ir grupėms komentuoti jos pasiūlymo. 

Suinteresuotų šalių pateikti komentarai tampa oficialių dokumentų dalimi, o 
galutinis dėl taisyklių priimtas sprendimas turi būti nors kiek panašus į 
įstaigos gautus komentarus. Kai kurioms programoms keliami net dar griež- 
tesni reikalavimai rengti formalius posėdžius, panašius į teismų posėdžius**. 
Dėl tokio atvirumo piliečiams biurokratijos vykdomas antrinių įstatymų leidy- 
bos procesas tampa daugeliu atžvilgių demokratiškesnis negu Kongrese vyks- 
tanti pirminių įstatymų leidyba. Nors svarstomosios demokratijos daugiausia 
susijusios su politine teorija, 0 ne su praktiniu administravimu, jos atspindi 
atviresnės valdžios siekį. Atviri klausimai ir dauguma kitų įprastinių priemonių 
visuomenei įtraukti paprastai būna „vienkartiniai“ įvykiai, kai visuomenė 
reaguoja į iš anksto sudarytą dienotvarkę. Kita vertus, svarstomoji demokratija 
mėgina įtraukti visuomenę pastovesniu pagrindu ir leisti jai pareikšti nuomonę 
svarstytinu klausimu. Kadangi biurokratijai nereikia siekti pareigų per 
rinkimus ir atstovauti rinkėjams, ji yra labiau pageidautina tokios veiklos 
vieta negu įstatymų leidžiamoji valdžia“?. 

Dirbanti vyriausybė taip pat gali pasinaudoti informacija siekdama, kad 
jos biurokratija būtų atsakinga už savo veiklą, taip pat ir už piktnaudžiavimą 
tarnybine padėtimi. Vyriausybės dabar vis dažniau reikalauja, kad mokyklų 
sistemos ir ligoninės bei kitos sistemos dalys, turinčios daug palyginti autono- 
miškų organizacijų, skelbtų „lygos lenteles“, parodančias visuomenei, kiek 
sėkmingai jos veikia. Jeigu tėvai mato, kad jų vaikų mokykla yra viena iš 
prastai dirbančių, jie greičiausiai spaus mokytojus ir administraciją reikalau- 
dami siekti tam tikrų standartų. Šis atskaitomybės metodas galimas esant 
sąmoningai ir aktyviai paslaugos „vartotojų“ grupei, todėl gali būti vienoms 
gyventojų grupėms naudingas, bet kitoms - ne. 

Kaip ir daugelis kitų administracinės atsakomybės ir atskaitomybės aspek- 
tų, viešumas ir atvira valdžia nėra vien teigiamos vertybės. Nors tikrai svarbu, 
kad visuomenė galėtų susipažinti su reikšminga administravimo informacija, 
darbas „auksinės žuvelės dubenyje“ retai būna toks efektyvus kaip darbas 
vienumoje. Be to, toks atvirumas paprastai administratorių veiklą padaro 
politinio spaudimo taikiniu, o uždaresnėje sistemoje šitokio spaudimo galima 
tiesiogiai ir nepajusti. Beveik tučtuojau ateina į galvą visiškai kitokia padėtis 
Didžiojoje Britanijoje. Čia administravimas tradiciškai buvo susijęs su beveik 
visišku slaptumu ir administratorių privatumu*“. Nors spauda puola šį slap- 
tumą, didžiuma visuomenės žino - ypač kai kyla klausimas dėl politikos 
sprendimų ir patarimų, — kad biurokratai yra beveidžiai. Slaptumas buvo 
įtvirtintas siekiant garantuoti, kad administratoriai kaip visuomenės tarnai 
būtų apsaugoti nuo trumpalaikio politinio spaudimo ir turėtų laisvę daryti 
sprendimus atsižvelgdami į tai, ką jie laiko esant „viešuoju interesu“. Teismo 
sprendimai, liečiantys keleto dienoraščių ir kitų panašių atsiminimų 

publikavimą, parlamento ombudsmeno suinstitucinimas (žr. toliau), specia- 
liųjų komitetų sistema, informacijos nutekėjimas iš pavienių valstybės tarnau- 
tojų ir tebevykstantis visuomenės spaudimas atvėrė net šią uždarą sistemą, bet 
ji tebėra kur kas labiau izoliuota negu dauguma kitų sistemų. Uždara ir 
izoliuota administravimo sistema gali maksimaliai pagausinti kai kurių ver- 
tybių, lygiai kaip gali duoti tam tikrą naudą labai atvira sistema. Visuomenė 
ir politinis elitas tiesiog turi apsispręsti, kokio tipo sistemos jie nori ir kokia 
administracinės sistemos forma geriausiai atitinka politinę kultūrą ir kitas 
valdžios institucijas. 

Vidinė drausmė. Vidinė viešųjų organizacijų drausmė yra kita potencialiai 
efektyvi priemonė kontroliuoti administraciją neprimetant išorinės politinės 
kontrolės. Todėl tai palyginti „pigi“ kontrolės priemonė vertinant laiko ir jai 
eikvojamos institucinės energijos požiūriu. Kita vertus, ji grindžiama prielai- 
da, kad įstaigos atsakingų asmenų hierarchijoje yra žmogus, kurio vertybės 
labiau atitinka tai, kas manoma esant visuomenės vertybėmis, o ne vertybes, 
kurių laikosi klystantys to žmogaus valdiniai ar net klystantys jo viršininkai. 
Kadangi mes teigėme, kad vidutinis viešasis administratorius, ko gero, nėra 
nei geresnis, nei blogesnis už vidutinį pilietį, tikimybė rasti tokį asmenį hie- 
rarchijoje didelė. Tačiau yra daugybė kliūčių, trukdančių bet kuriam asmeniui 
organizacijoje panaudoti savo valdžią prieš valdinius, išskyrus tuos, kurie 
akivaizdžiausiai piktnaudžiauja tarnybine padėtimi. 

Pirma, bausmės, kurias galima taikyti valstybės tarnyboje, paprastai nebū- 
na itin griežtos, ypač jeigu jos taikomos asmeniui, kuris nėra „kopėjas“, 
siekiantis aukštesnių pareigų*?. Vidinių sankcijų taikymo problemos tampa 
itin akivaizdžios, kada paaiškėja, jog asmuo, kuriam viršininkas norėtų tai- 
kyti sankcijas, tik pernelyg, uoliai taikė taisykles ir laikėsi jų nurodymų. Be to, 
norint taikyti esamus organizacinės kontrolės mechanizmus, būtinas ilgas ir 
dažnai sudėtingas administracinis tyrimas, kurio metu svarstyklės dažnai 
būna pasvirusios į valstybės tarnautojo pusę*?. Pavyzdžiui, policijos kontro- 
lės valdybų nariais paprastai būna daugiausia kiti policijos pareigūnai, kurie, 
nors ir būdami nusiteikę išlaikyti policijos principingumą, taip pat supranta 
pavienio pareigūno problemas, iškylančias jam atsidūrus pavojingoje arba 
kompromituojančioje situacijoje. Tiek dėl pramonėje, tiek ir dėl kitur dirbančių 
viešųjų tarnautojų profesinių sąjungų kūrimosi įdiegti vidinę kontrolę tampa 
dar sunkiau““. Pačiose valstybinės tarnybos sistemose reikalaujama, kad, tai- 
kant esamas sankcijas, būtų atliekamos sudėtingos procedūros. Pavyzdžiui, 
vienas Carterio administracijos pareigūnas liovėsi mėginęs drausminti dar- 
buotoją, nes tam būtų prireikę paaukoti visą likusį jo kadencijos laiką?!. Tad 
sankcijos, kurias lengva taikyti, paprastai būna švelnios, o taikyti griežtas 
sankcijas būna sunku. 

Be to, yra labai svarių organizacinių priežasčių, trukdančių taikyti sank- 
cijas darbuotojams. Kaip nurodėme ankstesniuose skyriuose, daugeliui viešų- 
jų administratorių ir jų įstaigų biurokratinė politika yra pagrindinis reikalas?. 
Šios įstaigos turi konkuruoti su visomis kitomis įstaigomis dėl pinigų, dar- 
buotojų etatų ir įstatymų leidėjų dėmesio, o vykstant šiam konfliktui dėl resur- 
sų, nėra lengvesnio būdo sumažinti savo galimybes laimėti — kaip įsivelti į 
skandalą. Nors įstaiga gali mėginti išspausti iš tokio skandalo maksimalią 
naudą teigdama, kad ji „švarina savo pačios namus“, vis dėlto kitą kartą 
skirstant biudžetą ji gali patirti rimtų keblumų"?. Šiais ribotų valstybinių lėšų 
laikais darbuotojo atleidimas gali reikšti tai, kad nebus leista pakeisti jo kitu 
darbuotoju, tad organizacija praras etatą. Be to, administratoriai nori, tikimės, 
kad taip yra, jog darbas būtų atliktas, ir todėl nenori eikvoti pernelyg daug 
laiko ir energijos persekiodami savo pačių kolegas. Taip pat aukštesnieji 
pareigūnai paprastai vertinami pagal tai, kiek sugeba įgyvendinti tikslus, o 
ne pagal tai, kokia vidinė drausmė vyrauja jų vadovaujamose organizacijose. 
Žinoma, į teisines ir moralines normas būtina atsižvelgti, bet apskritai iš visų 
darbo aspektų labiausiai vertinamas sėkmingas programos įgyvendinimas. 

Kitas veiksnys, skatinantis pernelyg uoliai nesilaikyti administracinių įstai- 
gos vidaus taisyklių, yra tai, kad, norint įgyvendinti oficialiai skelbiamus 
organizacijos tikslus, dažnai būtina apeiti taisykles. Šalyse, kuriose būta di- 
delių politinių skandalų, tokie samprotavimai gali skambėti abejotinai daugeliui 
skaitytojų, tačiau būna situacijų, kai administravimo normos ir taisyklės kliu- 
do suteikti paslaugą arba atlikti darbą. Blau pateikia jau klasikiniu tapusį 
FTB agentų pavyzdį. Norėdami gerai atlikti savo darbą, jie buvo priversti 
atvirai pažeidinėti taisykles, reikalaujančias pranešti apie mėginimus duoti 
kyšį?*. Skrydžių kontrolieriai nuolat valdo daugiau lėktuvų skrydžių per va- 
landą, negu turėtų valdyti pagal sutartį - jeigu jie šito nedarytų, oro kelionės 
būtų dar nepatogesnės, negu dabar. Daugelis taisyklių, reglamentuojančių 
socialinių paslaugų teikimą, trukdo viešųjų įstaigų klientams gauti pagalbą, 
todėl įstaigos darbuotojai, norintys padėti klientui, dažnai būna priversti 
nepaisyti šių taisyklių“?. Tačiau pateisinti tokius veiksmus sunku, nes tada 
kiekvienas darbuotojas turi spręsti, kokie yra tikrieji organizacijos tikslai. 
Šitokia praktika geriausiu atveju įtartina, o daugeliu atvejų gana pavojinga 
esant demokratinei santvarkai. 

Galiausiai privalome atsiminti, kad darbas valstybės tarnyboje, kaip ir bet 
kuris kitas organizacinis arba profesinis darbas, susijęs su karjera. Todėl čia 
būna bičiulystės ir esprit de corps, trukdančių griežtai laikytis vidinės draus- 
mės. Nors egzistuoja formalūs subordinacijos barjerai, neformalios organiza- 
cijos susieja kaip lygius asmenis, kurie formaliai yra viršesni ar pavaldūs, 
todėl jų buvimas taip pat trukdo palaikyti drausmę. Ten, kur valstybinė tarnyba 

traktuojama kaip labai atskirta nuo visos visuomenės organizacija (galbūt 
Prancūzijoje arba Japonijoje), arba viešosios biurokratijos segmentai (policija 
arba armija) patys labai integruoti, nenorima diskredituoti šios tarnybos. To- 
dėl daugelis vidaus pažeidimų gali būti nuslepiami?*. Net esant mažesnei 
diferenciacijai gali vyrauti nuostata, kad neverta pernelyg kritikuoti kolegų 
jau vien todėl, jog ateityje galima apsikeisti vaidmenimis. 

Ypatingas biurokratijos piktnaudžiavimų vidinės kontrolės atvejis yra 
„skundimas““?. „Skundikais“ vadinami asmenys, kurie imasi veiksmų norė- 
dami atskleisti tai, ką laiko esant jų pačių įstaigose daromais nusižengimais, 
ypač kai juos daro jų viršininkai. Vienas garsiausių skundimo atvejų — kai 
Gynybos departamento buhalteris atskleidė milžiniškas permokas perkant C- 
5A lėktuvą. Visa tai baigėsi dideliais nemalonumais Gynybos departamentui 
ir buhalterio atleidimu iš darbo*š. Nuo to laiko Amerikos federalinėje biuro- 
kratijoje buvo įdiegta geresnė skundikų apsaugos sistema. Jai priklauso ir 
visų ministerijų generaliniai inspektoriai, kuriems galima pranešti apie pikt- 
naudžiavimus beveik nebijant atsakomojo smūgio"?. Be to, federalinis įstaty- 
mas dėl melagingų ieškinių“? numato dideles finansines paskatas (iki ketvir- 
tadalio iš sukčių susigrąžintų lėšų) pavieniams demaskuotojams, pranešantiems 
apie įstatymo pažeidėjus Teisingumo departamentui. 

Jungtinės Valstijos nėra vienintelė šalis, pradėjusi remti skundikus. Pavyz- 
džiui, bendras Švedijos valdžios viešumas reiškia tai, kad šioje šalyje skun- 
dikai nelaikomi nusižengėliais įprastinio elgesio normoms tokiu mastu kaip 
kitose šalyse?!. Tačiau daugumoje kitų šalių skundikai palaikomi mažiau, o 
tokiose šalyse kaip Jungtinė Karalystė dažnai būdavo atleidžiami iš darbo ir 
persekiojami pareigūnai, ryžęsi atskleisti tai, ką manė esant netinkamais val- 
džios veiksmais, daugiausia todėl, kad tie veiksmai pažeidžia griežtas konfi- 
dencialumo normas??. Britų sistema darosi atviresnė, bet turės praeiti dar 
daug laiko, kol bus pradėtas remti demaskavimas. Labiau ideologizuoti arba 
autoritariniai režimai tikrai neremia valstybės tarnautojų, atskleidžiančių re- 
žimo piktnaudžiavimus. 

Vidinė administracinė biurokratijos kontrolė priklauso ne tik nuo esamų 
institucijų ir procedūrų, bet ir nuo aukštesniųjų pareigūnų noro taikyti šias 
procedūras. O dėl organizacijų vidaus drausmės, tai čia gali nebūti nei pro- 
cedūrų, nei noro jas taikyti. Valios stoką retai lemia koks nors sąmokslas ar 
siaučiantis amoralumas, paprastai ją lemia tiesiog biurokratinių įstaigų poli- 
tika ir poreikis išlikti potencialiai priešiškoje politinėje aplinkoje. Tad metodai 
vidinei drausmei palaikyti geriausiu atveju yra gremėzdiški ir sudėtingi, 
blogiausiu — neveiksmingi. Vis daugėja būdų panaudoti pažadus siekiant 
motyvuoti — pavyzdžiui, mokėti atlyginimą pagal nuopelnus, bet tų nedaug 
lazdų, kurias galima būtų panaudoti siekiant drausmės, iš tikrųjų panaudoti 
sunku. 

Pokyčiai viešajame sektoriuje ir didėjanti privataus sektoriaus mechaniz- 
mų reikšmė lėmė tai, kad atsirado naujų viešosios administracijos kontrolės 
būdų. Pavyzdžiui, užuot kliovusis apskaita arba biudžetine kontrole siekiant 
mažinti paslaugos teikimo išlaidas, jas galima apriboti pasiūlant tą paslaugą 
konkurenciniu pagrindu teikti privačiajam sektoriui. Net nesant galimybių 
formaliai rinkoje patikrinti teikiamos paslaugos efektyvumo, valstybės tarny- 
boje įmanoma sukurti tarsi rinkas, dažnai galinčias nors iš dalies garantuoti 
tokį patikrinimą“*. Pavyzdžiui, Britanijos nacionalinė sveikatos tarnyba re- 
gioninių sveikatos tarybų perkamas paslaugas ir bendrosios praktikos gydy- 
tojams skiriamą biudžetą atskyrė nuo ligoninių teikiamų paslaugų““. 

Vienas iš rinkos kontrolės pranašumų yra tai, kad ji veikia beveik savaime. 
Nereikia kitos valstybinės institucijos, turinčios nutarti, ar sprendimas buvo 
tinkamas: jeigu sprendimų priėmėjai vadovausis tinkama ekonomine logika, 
jie ras būdą kuo pigiau teikti paslaugas. Jeigu ši kontrolės priemonė veiks- 
minga, tada mažiau reikia nerimauti dėl teisinių standartų ir asmenų, kurie 
kontroliuoja viešąją biurokratiją, organizacijos interesų. Kontrolė tampa 
palyginti automatišku grįžtamojo ryšio procesu, kai reaguojama į rinkos 
signalus. Kita vertus, šis metodas problemiškas tuo atžvilgiu, kad jis 
veiksmingas tik kontroliuojant efektyvumą. Efektyvumas tikrai svarbi, bet 
anaiptol ne vienintelė vertybė. Negana to, kai maksimaliai padidinamas eko- 
nominis paslaugos efektyvumas, gali iki minimumo sumažėti kitos svarbios 
paslaugos teigiamybės, pavyzdžiui, paslaugumas klientui ir noras atidžiai 
nagrinėti skundus. Kontroliuojant viešąjį sektorių paprastai reikia rasti dau- 
gelio reikšmingų vertybių pusiausvyrą, tačiau kai vadovaujamasi rinka, at- 
kreipiamas dėmesys tik į vieną ir gana siaurą aspektą - į valdymo kokybę. 


Grupių ir visuomenės spaudimas 


Kitas administracijos kontrolės būdas, padedantis išvengti formalių kon- 
fliktų tarp institucijų — tai spaudimo grupių veikla ir viešoji nuomonė. Jau 
aptarėme kai kuriuos ryšio tarp spaudimo grupių ir biurokratijos aspektus ir 
priėjome išvadą, kad dėl spaudimo grupių daromos įtakos administracija 
dažnai nesugeba veikti „viešojo intereso“ labui“?. Kaip tos pačios spaudimo 
grupės gali veikti ir kaip administracijos kontrolierės? Pirma, nors spaudimo 
grupės iš tikrųjų gali neatstovauti plačiai suprantamam viešajam interesui, jos 
tikrai atstovauja savo klientūrai, ir dažnai tai klientūrai, kurią labiausiai liečia 
tam tikros įstaigos veikla. Tad informuodamos savo narius apie įstaigos 
veiklą, grupės savo ruožtu gali atlikti veiksmingą viešą kontrolę. Žinoma, 

šitokios veiklos rezultatas dažnai būna įstatymai arba administraciniai veiks- 
mai, palankūs konkrečiai suinteresuotai grupei, bet net ir tai rodo, kad įstaiga 
kažkaip reaguoja. 

Antra, viena iš svarbiausių dabartinės politinės raidos tendencijų buvo ta, 
kad susiformavo vadinamosios viešojo intereso spaudimo grupės, kurios or- 
ganizuotos ir veikia beveik taip pat kaip ir bet kuri kita spaudimo grupė, bet 
formaliai neatstovauja jokiai konkrečiai suinteresuotai grupei. Jungtinėse Vals- 
tijose šią tendenciją pirmiausia įkūnijo Bendrojo reikalo ir vartotojų sąjū- 
džiai?*. Viešumas ir skundų dėl vyriausybės veiksmų skelbimas yra šių orga- 
nizacijų dažniausiai naudojami ginklai, bet jos taip pat įsitraukė į lobistinę 
veiklą įstatymų leidimo ir administravimo įstaigose“?. Galiausiai Amerikos 
kontekste šioms organizacijoms palyginti gerai sekėsi teismuose, o Europos 
valstybėse sukurtos vartojimo reikalų ministerijos ir įstaigos linkusios nagri- 
nėti daugelį skundų nesigriebdamos teisminių priemonių. 

Trečia, kuriantis vartotojų grupėms žemyninės Europos šalyse, formavosi 
ir vadinamosios „veikimo grupės“, arba Burgerinitiateven. Paprastai tai būna 
grupės, sprendžiančios vieną problemą, jos susiburia protestuojant prieš kokį 
nors vieną sprendimą arba politiką ir išnyksta pavykus arba nepavykus pa- 
daryti įtaką valdžiai. Šios grupės paprastai domisi politinių pareigūnų daro- 
mais sprendimais, bet joms taip pat rūpi ir biurokratiniai sprendimai. Kaip 
rodo žaliųjų judėjimo peraugimo į politines partijas daugelyje Europos šalių 
patirtis, veikimo grupės vis dažniau institucionalizuojamos“?. Nors dauguma 
šių grupių buvo „libertarios kairiosios“ — ekologinės, priešbranduolinės, tai- 
kos ir t. t. - grupės, būta ir nemažai dešinės pakraipos grupių, tokių kaip 
mokesčių mokėtojų organizacijos/“. 

Yra dar vienas ypač įdomus viešąją biurokratiją kontroliuojančių suinte- 
resuotų grupių veiklos aspektas. Vyriausybės globojo tokias organizacijas 
taip smarkiai, kad beveik pačios sau susikurdavo opoziciją. Vykstant kovos 
su skurdu kampanijai Jungtinėse Valstijose, buvo sugalvota „maksimaliai 
galimo dalyvavimo“ doktrina - siekta bendruomenių, kuriose buvo įgyvendi- 
namos socialinės programos, nariams sudaryti galimybes nors kiek dalyvauti 
formuojant ir įgyvendinant politiką?!. Ši ir vėlesnės iniciatyvos buvo grin- 
džiamos idėja, kad gyventojams turi būti sudarytos sąlygos įgyti politikos 
įgūdžių ir kartu neleisti pernelyg subiurokratinti ir popieriuose paskandinti 
programų/?. Britanijoje reorganizuojant Nacionalinę sveikatos tarnybą buvo 
kuriamos Bendruomeninės sveikatos tarybos, turėjusios neleisti, kad šioje tar- 
nyboje dominuotų gydytojai specialistai, ir garantuoti, kad būtų labiau atsi- 
žvelgiama į bendruomenės pageidavimus?3. Šios tarybos ir jų įpėdinės smar- 
kiai prieštaravo konservatorių vyriausybių siekiams apkarpyti Nacionalinei 
sveikatos tarnybai skiriamas lėšas ir spaudė leiboristų vyriausybę ją plėtoti““. 

Daugelyje trečiojo pasaulio šalių, kurios politiškai telkiasi ir patiria sociali- 
nius pokyčius, buvo sukurtos kaimų tarybos ir kitos vietinės organizacijos. Šių 
pastangų tikslas — garantuoti vietos indėlį į politiką ir priešintis biuro- 
kratiniams ekscesams?“. Visais šiais atvejais vyriausybės aktyviai globojo or- 
ganizacijas, kurios yra opozicija biurokratijai. Tai įdomaus, nors ir ne visada 
visiškai vykusio požiūrio į administracinę atskaitomybę pavyzdys. 

Kita tendencija, padedanti suinteresuotoms grupėms kontroliuoti admi- 
nistraciją, buvo anksčiau buvusių savarankiškesnių viešųjų paslaugų klientū- 
rinių organizacijų, pavyzdžiui, Gerovės teisių organizacijos (Welfare Rights 
Organization) Jungtinėse Valstijose, augimas. Kurį laiką šios grupės buvo 
viduriniosios ir aukštesniosios klasės interesams atstovaujančios organizaci- 
jos, rūpinusios, pavyzdžiui, švietimo reikalais, bet kur kas įdomiau tai, kad 
plečiasi organizacijos, kurias sudaro žemesnį statusą turintys socialinių gė- 
rybių gavėjai. Kadaise bendruomenė ir net patys šie klientai manė, kad jie turi 
teisę vien reikšti dėkingumą už gaunamas gėrybes. Dabar jie pradeda vis 
garsiau reikalauti geresnio aprūpinimo ir geresnio administratorių elgesio su 
jais. Šiuo atžvilgiu svarbu ir tai, kad politiškai vis labiau telkiasi ir pagyvenę 
žmonės, tad „pilkoji jėga“ gali vis efektyviau spausti valdžią reikalaudama 
didesnių pensijų ir geresnio pensijų programų administravimo. Nors aišku, 
kad šios organizacijos neatstovauja platesniam viešajam interesui, jos gali 
veiksmingai daryti spaudimą reikalaudamos pagerinti socialinį administra- 
vimą. Ypatingais atvejais socialines paslaugas gaunančių klientų grupės net 
gali imtis tvarkyti teikiamas socialines paslaugas. Savivalda pavyzdžiui, bu- 
vo itin svarbi įgyvendinant valstybines aprūpinimo būstu programas. Šis 
klientų įtraukimo modelis ypač akivaizdus Šiaurės Europos šalyse, kur tvirta 
dalyvavimo kultūra, o dalyvavimas viešosiose programose ne taip uždeda 
gėdos žymę??. Savo ruožtu šie savivaldos projektai tapo pagrindu plėtoti 
kitus socialinių paslaugų projektus, kai kurios paslaugos privatizuojamos ir 
perduodamos į jų gavėjų rankas, ir apskritai „įgyja galią“ grupės, kurioms 
anksčiau nebūdavo leidžiama veiksmingai dalyvauti politiniame procese“. 

Savivaldos galių suteikimo klientų grupėms atmaina yra tėvų įtraukimas 
į švietimo institucijų valdymą. Pavyzdžiui, Čikagoje nepasitenkinimas vietos 
mokyklomis virto sąjūdžiu, reikalavusiu leisti tėvų komitetams kontroliuoti 
mokyklas?*. 1988 m. Švietimo reformos įstatymas Jungtinėje Karalystėje lei- 
džia mokykloms atsisakyti vietinės švietimo valdžios kontrolės ir perduoti 
mokyklų vadovavimą tėvams. Taip pat Šiaurės Europa, o ypač Danija, suteikia 
tėvams daug valdžios vietos mokyklose. Panašiai „pasitikėjimo ligoninių“ 
kūrimas suteikia daugiau kontrolės teisių darbuotojams ir valdymo komite- 
tams ir mažina suvaržymus, kuriuos lemia hierarchinė Nacionalinės sveikatos 

tarnybos struktūra'?. Modifikuotą šio valdymo stiliaus versiją mėginama įgy- 
vendinti socialinės gerovės tarnybose““. 

Vertinant šį kontrolės būdą kaip bendrą administracinės kontrolės proble- 
mų sprendimą, galima teigti, kad nors kai kurioms grupėms aiškiai sekasi, 
sunku būti labai dideliu optimistu. Tokių grupių veiklos efektyvumą riboja tie 
patys veiksniai, kurie riboja visų spaudimo grupių veiklos efektyvumą. Svar- 
biausia tai, kad siekdamos, jog jų reikalavimai būtų įgyvendinti, šios grupės 
priverstos daryti įtaką per antrąsias ar trečiąsias šalis. Be to, nepaisant trum- 
palaikės sėkmės, daugeliui socialinių grupių, kurios galėtų daugiausia laimė- 
ti sukurdamas klientūros tipo organizacijas, vis dar trūksta politinių ir orga- 
nizacinių įgūdžių, reikalingų garantuoti nuolatinę sėkmę. Galiausiai vartotojų 
grupės ilgainiui gali pasirodyti menkai besiskiriančios nuo kitokio tipo spau- 
dimo grupių. Jos gali atstovauti siauriems interesams, arba, tiksliau kalbant, 
daliniam požiūriui į vartotojo keliamas problemas, o šis požiūris galbūt ver- 
čia kurti dar vieną kontrolės sistemą, kad būtų galima kontroliuoti kon- 
trolierius. 


Politiniai kontrolės metodai 


Kai viešumo, organizavimo ir organizacijos vidaus drausmės metodai 
pasirodo esą neveiksmingi kontroliuojant administraciją — 0 jie iš tiesų gali 
būti tokie, - tada būtina diegti antro lygmens kontrolę. Ją atlieka politinės 
institucijos. Remiamasi logika, kad politinės institucijos pagrįstai laikomos 
žmonių atstovėmis net ir tais atvejais, kada jos nebuvo išrinktos tiesiogiai. Jos 
pagrįstai laiko save ir šaltiniu tų deleguojamų galių, kuriomis naudojasi 
biurokratija, ir mano turinčios teisę atimti šias galias, jeigu jomis piktnau- 
džiaujama. Jau aptarėme vykstantį konfliktą dėl politikos tarp politinių ins- 
titucijų ir biurokratijos?!. Daugelis aptartų dalykų tinka ir dabar nagrinėja- 
mam klausimui. Užuot nagrinėję, kiek šios dvi institucijos sugeba kontroliuoti 
politiką plačiąja šio žodžio prasme, dabar nagrinėsime, kiek jos gali kontro- 
liuoti, kad ir ex post facto, sprendimus konkrečiais atvejais. Daugelis keleto 
institucijų galių yra panašios, tačiau būtina išnagrinėti, kokiais būdais gali- 
ma naudotis tomis galiomis siekiant daryti įtaką konkrečiais gero arba blogo 
administravimo atvejais. 


Įstatymų leidyba. Paskutiniaisiais metais įstatymų leidybos institucijos 
atsidūrė kovos už administravimo kontrolę centre. Iš dalies taip yra todėl, kad 
didėjantis rinkėjų susirūpinimas virto jų išrinktų atstovų veiksmais. Be to, jau 
vien dabar atliekamo administracinio darbo mastas paskatino įstatymų leidė- 
jus imtis jiems priskiriamų priežiūros funkcijų. Ypač reikia turėti omenyje tai, 

kad padaugėjo administracinių taisyklių, turinčių įstatymo galią ir išleistų 
remiantis įstatymų leidėjų deleguotomis administratoriams galiomis. Įstatymų 
leidėjai privalo mėginti bent jau stebėti šių taisyklių priėmimą, net jeigu ne 
visada pajėgia kontroliuoti jų turinį. Pagaliau vykdomosios valdžios domina- 
vimas formuojant politiką lėmė tai, kad priekabiavimas prie administracijos 
pareigūnų yra vienas iš nedaugelio būdų, kuriais naudodamasis pavienis 
įstatymų leidėjas gali tapti plačiai Žinomas ir įgyti svarbaus valstybininko 
statusą??. 


1. Ministrų atsakomybė. Pagrindinis mechanizmas, kurio padedamos įsta- 
tymų leidybos struktūros kontroliuoja biurokratiją parlamentinėse sistemo- 
se, - tai ministrų atsakomybės doktrina“*. Parlamentinėse santvarkose pa- 
prastai galioja tvarka, kad ministras atsakingas parlamentui už viską, kas 
įvyksta jo ministerijoješ*. Taigi jis iš principo atsako už savo ministerijos 
tarnautojų veiklą, ir nesvarbu, ar pareigūnas vykdė ministro nurodymus, ar 
tiesiog naudojosi įstatymo jam suteiktomis galiomis. Kai kurie įstatymų leidė- 
jų turimi kontrolės mechanizmai, kuriuos aptarsime vėliau (pvz., paklausi- 
mai), padeda įgyvendinti šią atsakomybės sampratą, bet parlamentinėse san- 
tvarkose atskaitomybę reikia suprasti šiame pamatiniame konstituciniame 
kontekste. 

Galima teigti, kad ministrų atsakomybė vis labiau tampa patogiu mituš?. 
Ministrai vis labiau nebenori rizikuoti savo politine ateitimi dėl žemesniojo 
rango valstybės tarnautojų daromų klaidų. Jie privalo atsakyti į parlamentarų 
klausimus dėl visų iškylančių problemų, bet kartu jie dabar jau itin trokšta 
nukreipti visuomenės dėmesį į konkrečius valstybės tarnautojus, kurie laiko- 
mi kaltais. Tradicinis principas (ypač vyravęs Westminsterio tipo sistemose) 
palikti valstybės tarnautojus anonimiškus, o ministrui viešai atsakyti už klai- 
das dabar daugiau laužomas, negu taikomas. 

Parlamentinės atsakomybės samprata palyginti menkai prasminga tokiose 
prezidentinėse sistemose kaip Jungtinės Valstijos*. Šiose sistemose, kurios 
būdingos daugiausia Lotynų Amerikos ir Afrikos šalims, ministrai ar jiems 
prilygstantys pareigūnai nėra atsakingi įstatymų leidėjams, kaip kad jie atsa- 
kingi parlamentinėje santvarkoje. Valdžių susipynimas parlamentinėje siste- 
moje reiškia, kad keblumai, iškylantys įstatymų leidimo arenoje, taip pat gali 
reikšti efektyvios ministro veiklos pabaigą ir jam kainuoti pareigas. Yra ir 
daugiau būdų, kuriais įstatymų leidybos institucijos gali kontroliuoti, bet dėl 
prezidentinėms sistemoms būdingo valdžių atskyrimo tokio pobūdžio kontro- 
lė yra sunki. Be to, prezidentinėms sistemoms būdinga institucijų konkuren- 
cija paprastai įstatymų leidėjų galimybes kontroliuoti padaro dar labiau gin- 
čytinas. 

2. Finansavimas. Programų finansavimas yra pagrindinė priemonė, leidžianti 
įstatymų leidėjams kontroliuoti administraciją. Jau išsamiai aptarėme kai ku- 
rias problemas, susijusias su politinės kontrolės vykdymu per finansavimą. 
Tačiau, nors piniginės galia gali būti neaštrus įrankis politikai kontroliuoti, 
ji gali padėti sutramdyti nepaklusnų administratorių arba įstaigą. Nors galė- 
tume manyti, kad įstatymų leidimo institucijos turi kam skirti savo kolektyvinį 
laiką, vis dėlto gausu pavyzdžių, kada komitetai ir net ištisos įstatymų leidy- 
bos institucijos paaukojo daug laiko spręsdami menkas atskirų įstaigų ir net 
pavienių administratorių problemas. Ši „smulkmenos teisė“ reiškia, kad įsta- 
tymų leidėjai nagrinėja mažas biudžeto dalis, nes pajėgia jas suprasti, bet 
„praleidžia“ milžiniškas išlaidas tik paviršutiniškai išnagrinėję jų pagrįstu- 
mą*". Be to, rinkėjus dažnai jaudina mažos detalės, ir todėl manoma, kad, 
domėdamiesi šiomis detalėmis, įstatymų leidėjai kažką daro savo rinkėjų labui. 

Kartais nederamu laikomo įstatymų leidėjų „kišimosi“ į biudžeto forma- 
vimą problemos ypač svarbios Jungtinėse Valstijose. Nedaug kitų politinių 
sistemų suteikė savo įstatymų leidimo institucijoms tokią laisvę kištis į biudže- 
to formavimą, kad jos galėtų knaisiotis finansinėse ir administracinėse įstaigų 
veiklos detalėse. Regioniniu lygiu, ir vėlgi Jungtinėse Valstijose, įstatymų 
leidėjų kišimasis į administravimą per biudžeto skirstymą yra net akivaizdes- 
nis. Jis toks stiprus, kad Žmonės pašalinami iš pareigų paprasčiausiai neski- 
riant toms pareigybėms išlaikyti reikiamų pinigų. Už netinkamą (tikrą ar 
įsivaizduojamą) administravimą taip tiesiogiai baudžiama retai, bet šitaip 
dažnai baudžiama sumažinant visai įstaigai skiriamas lėšas. Šios galios 
tvarkyti biudžetą leidžia Amerikos Kongresui ir valstijų įstatymų leidybos 
organams smarkiai kontroliuoti įstaigas. Tokia kontrolė buvo iš esmės pra- 
rasta parlamentinėse sistemose, kurioms būdinga griežtesnė partinė drausmė“ė. 

Tačiau net parlamentinėse sistemose įstatymų leidybos institucijos mėgina 
šiek tiek kontroliuoti biudžeto formavimą, o per tai - vykdomąją valdžią ir jos 
biurokratiją. Daugeliu atvejų ši kontrolė apsiriboja tuo, kad tikrinama, kas 
įvyko, ir nėra susijusi su aktyviu dalyvavimu nustatant išlaidų prioritetus*?. 
Tačiau kartais kontrolė būna realesnė ir labiau susijusi su ateitimi. Dar svar- 
biau tai, kad įstatymų leidybos institucijos, atrodo, mėgina susigrąžinti isto- 
riškai turėtas galias kontroliuoti valdžios piniginę ir stiprina savo analitines 
pajėgas, be kurių net neįmanoma mėginti daryti kokią nors realią įtaką“. 
Biudžetinės krizės, su kuriomis susidūrė daugelis vyriausybių dešimtajame 
dešimtmetyje, padarė tokią kontrolę dar svarbesnę ir įmanomesnę"?!. Kitas 
piniginės galios kontroliuoti administravimą aspektas yra daug šiurkštesnis 
įrankis — tai galimybė priimti privatinės nuosavybės įstatymus, pagal kuriuos 
asmenims turi būti kompensuojama už viešųjų administratorių veiksmus. 

Dauguma politinių sistemų turi tam tikrų būdų priimti tokį kompensavimą 
garantuojančius „privačius įstatymus“, bet čia nenumatomos bausmės nusi- 
žengusiems valstybės tarnautojams, o pilietis, norintis gauti atlygį už patirtą 
žalą, privalo turėti politinių poveikio svertų. Be to, šia galia įmanoma piktnau- 
džiauti, o ji pati gali tapti slapta papirkinėjimo priemone galingų įstatymų 
leidėjų rankose. 

Įstatymų leidybos institucijų galimybė kontroliuoti administravimą per 
finansavimą potencialiai yra gyvybiškai svarbus ir galingas ginklas, bet jį, 
kaip ir daugelį įstatymų leidėjų turimų ginklų, efektyviai panaudoti sunku. 
Įstatymų leidybos organai tradiciškai gremėzdiški, todėl administratorių veiks- 
mus gali išsamiai nagrinėti tik delikačiais arba labai politizuotais atvejais. 
Tai pasakytina net apie tokias sistemas kaip Jungtinės Valstijos, kurios di- 
džiuojasi savo sugebėjimu panaudoti biudžetą kaip kontrolės priemonę. Be to, 
didėjanti makroekonominės politikos svarba reiškia tai, kad biudžeto kontrolę 
plačiai perėmė iš įstatymų leidybos organų vykdomoji valdžia ir centriniai 
bankai??. Biudžetai tapo pernelyg svarbūs (ekonominiu ir politiniu požiūriu), 
kad įstatymų leidėjams būtų leidžiama juos panaudoti baudžiant bloguosius 
ir atlyginant teisiesiems. 


3. Tyrimas. Galbūt dažniausiai minima iš visų įstatymų leidėjų turimų galių 
kontroliuoti administravimą yra jų galia atlikti tyrimus. Šių tyrimų spektras 
gali būti platus - nuo paprastų klausimų parlamentų sesijų metu iki komiteto 
atliekamo visapusiško tyrimo arba paskyrimo pareigūno, kuris, įstatymų lei- 
dybos organo įpareigotas, atliktų tyrimą. Nors šiomis priemonėmis iš dalies 
apeliuojama į viešumą kaip prielaidą ištaisyti klaidas, jos taip pat gali būti 
naudingos kuriant naujus įstatymus arba šalinant esamų įstatymų spragas. 

Paprasčiausia tokio tyrimo forma yra parlamentiniai paklausimai. Faktiš- 
kai visose parlamentinėse sistemose įstatymų leidėjams sudaromos kokios 
nors sąlygos pateikti paklausimus dėl vyriausybės ministrų veiklos. Nors 
klausimai gali būti susiję su ministro priimtais politiniais sprendimais, jie 
gali liesti ir ministerijos administracinę veiklą. Tai ypač pasakytina apie 
britiškajai tradicijai priklausančias sistemas, mat čia ministras laikomas, bent 
jau iš įpročio, politiškai atsakingu už viską, kas vyksta ministerijoje, net už 
žemesniųjų klerkų elgesį. Per paklausimų valandą galima ištraukti informa- 
cijos, pastatyti į keblią padėtį vyriausybę ir sudominti „dėmesingą publiką“ 
esamomis administravimo problemomis. Tačiau tokiais atvejais retai kada 
nueinama toliau ir paprastai tik išprovokuojami platesni politiniai debatai 
kuria nors tema. Nors retais atvejais per paklausimų valandą iškeltos proble- 
mos gali baigtis vyriausybės nario ar net visos vyriausybės atsistatydinimu, 

tokie atvejai reti. Kad įvyktų realūs pokyčiai, parlamentinius paklausimus turi 
pratęsti vyriausybės, pačių administratorių, o galbūt ir visuomenės veiksmai. 

Amerikoje labiausiai paplitusi tokio tyrimo forma paprastai yra Kongreso 
komiteto organizuojami klausymai“?. Funkcinė Kongreso komitetų specializa- 
cija ir tolesnis jų specializavimasis į pakomitečius, ypatingieji ir specialieji 
komitetai sudaro platų ir gerai kvalifikuotą tyrimo institucijų spektrą. Tiria- 
masis Kongreso vaidmuo buvo ypač svarbus McCarthy 'o laikotarpiu šeštojo 
dešimtmečio pradžioje, o vėliau buvo svarbus tiriant „ginklai už įkaitus“ 
sandėrį su Iranu bei Maisto ir vaistų administracijos veiklą ir įvairius skandalus 
Clintono administracijoje? Šie klausymai pateko į pirmuosius laikraščių pus- 
lapius, bet savo mastu juos užgožia gausybė tyrimų, kurie atliekami faktiškai 
visose federalinės valdžios politikos srityse. Formalus jų tikslas — tobulinti 
įstatymų leidybą, bet praktiškai tiek informacijos skelbimas, tiek ir įstatymų 
leidėjams atsiverianti galimybė knaisiotis administracijos veikloje daro povei- 
kį viešosios biurokratijos elgesiui. 

Nors Kongreso komitetų sistema Jungtinėse Valstijose ir jų atlikti tyrimai 
labiausiai žinomi, panašūs metodai egzistuoja ir kitose politinėse sistemose. 
Vokietijoje gausu funkciškai specializuotų įstatymų leidybos komitetų, kurie 
kontroliuoja administraciją??. Švedijos Riksdage taip pat yra funkciškai specia- 
lizuotų komitetų sistema, o Konstitucijos komitetas turi neįprastą teisę kasmet 
peržiūrėti Kabineto posėdžių protokolus?*. Jungtinėje Karalystėje įkurta virti- 
nė specialiųjų Parlamento komitetų, apytikriai atitinkančių vykdomosios val- 
džios organizaciją. Britanijos valdymo sistemoje šių komitetų funkcijos arti- 
miausios parlamentinės kontrolės funkcijoms??. Tačiau vien parlamentinių 
komitetų egzistavimas nereiškia, kad jie iš tikrųjų veiksmingai kontroliuoja. 
Norvegijos Stortinge yra gerai išplėtota komitetų sistema, bet dėl menko kon- 
trolės komitetų efektyvumo ir palyginti mažo suinteresuotumo jų veikla šie 
komitetai iš esmės yra neveiksmingi?*. Be to, daugelyje šalių parlamentiniai 
komitetai neturi personalo ir negauna papildomos paramos, todėl jiems daž- 
niausiai nepavyksta įsibrauti į sudėtingą viešosios biurokratijos pasaulį, ku- 
riame formuojama politika. 

Galėtume toliau vardyti nedidelius įvairių parlamentų komitetų struktūros 
ir tyrimo procedūrų skirtumus“?, tačiau svarbiausia tai, kad parlamentai tiria, 
jie stengiasi tai daryti per komitetus, o tyrimai paprastai susiję su kontrolės 
vykdymu konkrečioje politikos srityje. Šie komitetai ir jų atliekami tyrimai tapo 
efektyviausia įstatymų leidėjų priemone, leidžiančia daryti poveikį administ- 
racijos elgesiui. Ryšys tarp komiteto ir administracinės įstaigos būna ilgalai- 
kis, tad bendradarbiaujanti įstaiga daug laimi ilgalaikėje perspektyvoje. Be to, 
komitetai paprastai tampa ekspertų komitetais, ypač tais atvejais, kada jų 
nariai priklauso tam pačiam komitetui ilgą laiką. Vis dėlto pernelyg sustip- 

rėjusi draugystė tarp komiteto ir įstaigos tampa pavojinga beveik taip pat, 
kaip ir tarp įstaigų ir spaudimo grupių užsimezgantis ryšys!0?, 

Paskutinis parlamentinio tyrimo metodas galėtų būti atskiro nagrinėjimo 
tema, turint omenyje domėjimąsi šiuo metodu. Tai - ombudsmeno arba jam 
prilygstanti institucija!?!. Nors šis kontrolės metodas dažnai vaizduojamas 
kaip magiškas vaistas nuo visų administravimo ir visuomenės ligų, jį papras- 
tai įgyvendina įstatymų leidybos institucijos. Nors šios įstaigos įvairiose ša- 
lyse yra skirtingos, tačiau ombudsmenas paprastai negali priimti administ- 
ratorius įpareigojančių sprendimų arba atlyginti piliečiams už patirtą žalą. 
Apskritai ombudsmenas gali tirti, derėtis su valstybės tarnautojais, pranešti 
įstatymų leidėjams, o galbūt siūlyti priimti naujus įstatymus. Viliamasi, kad, 
esant prielaidų tolesnei veiklai, įstatymų leidėjai reikalą stums pirmyn. Daž- 
niausiai tokiais veiksmais tiesiog kaip nors atlyginama piliečiui už patirtą 
žalą, bet kai kuriose sistemose ombudsmenui leidžiama teikti bendresnio 
pobūdžio siūlymus dėl procedūrų, galinčių neleisti kilti problemoms ateityje!??. 

Ombudsmeno sistema dažniausiai siejama su Skandinavijos šalimis, bet 
šios sistemos principus perėmė (be kitų šalių) Jungtinė Karalystė, Naujoji 
Zelandija, Izraelis, Japonija, Jugoslavija, Indija, Gana, o modifikuota forma — 
Lenkija ir buvusi Sovietų Sąjunga!9. Vokietijoje ir Švedijoje specialieji ombud- 
smenai sprendžia su kariuomene susijusias problemas, paprastai — eilinio 
personalo skundus dėl karininkų elgesio. Kanada nužengė net dar toliau 
steigdama „specialaus ombudsmeno“ - Kalėjimų ombudsmeno, Transporto 
ombudsmeno, Oficialių kalbų komisaro, Žmogaus teisių komisaro ir Privataus 
gyvenimo saugos komisaro - institucijas!?*. Kai kuriose šalyse taip pat buvo 
suteikti pareigūnams įgaliojimai saugoti piliečius nuo centralizuoto duome- 
nų rinkimo!“. Be to, daugelyje JAV valstijų, Kanados provincijų, Australijos 
valstijų, taip pat daugumos šalių regioninės valdžios lygiu buvo sukurtos 
sistemos, vienokia ar kitokia forma primenančios ombudsmeno instituciją!0?, 
Net Prancūzijoje, nors čia valstybinė tarnyba tradiciškai stipri ir autonomiška, 
1972 m. buvo įsteigta „mediatoriaus“ institucija, turinti padėti apsaugoti 
piliečius nuo tos stiprios biurokratijos!*. 

Visos šios sistemos gali būti vadinamos ombudsmeno sistemomis, tačiau 
šio pareigūno vaidmenys smarkiai skiriasi. Vienas svarbus skirtumas - tai 
suteikta arba nesuteikta galimybė veikti savarankiškai: pavyzdžiui, tokie pa- 
reigūnai kaip Parlamento komisaras Jungtinėje Karalystėje gali pradėti veikti 
tik ;arlamento nario prašymu!“ė. Kitas atvejis — tai pareigūno turima arba 
neturima teisė inicijuoti įstatymus. Pavyzdžiui, Suomijoje ombudsmenas pri- 
skiriamas prie tų pareigūnų, kurie teisėtai gali inicijuoti įstatymų priėmimą!9?. 
Skiriasi ir ombudsmeno veiklos laukas: vienose šalyse ši sistema apima ka- 
linių ir kareivių reikalus, kitose - tik viešosios administracijos veiksmus!!?, 

Ombudsmeno sistemą sunku vertinti. Viena vertus, ji suteikia tribūną 
piliečiams ir turi tą pranašumą, kad yra valdžios dalis ir tuo pat metu nepri- 
klauso valdžiai. Būdamas valdžios dalimi, atstovu, arba, tiksliau kalbant, 
būdamas oficialiai pripažintu įkyruoliu, ombudsmenas turi galimybę daug 
kur prieiti ir priversti rimtai traktuoti jo atskleidžiamus faktus. Kita vertus, 
kadangi ombudsmenas nepriklauso valdžiai, tai jis daugumai žmonių atrodo 
esąs gynėjas, kurio nekausto dauguma biurokratinių saitų ir kuris todėl atsto- 
vaus „žmonėms“. Nors šios pareigos simboliškai atrodo labai tvirtos, norint 
jas sėkmingai atlikti, reikia žengti ne vieną žingsnį. Piliečiai, kuriems gali 
labiausiai reikėti jo paslaugų, ko gero, nieko nežinos apie tokią instituciją. 
Ombudsmeno veiklos sėkmė priklauso ir nuo to, ar įstatymų leidybos institu- 
cija nori atsižvelgti į jo siūlymus. O pats noras iš dalies priklauso nuo einan- 
čio šias pareigas asmens svarbos, šių pareigų suinstitucinimo masto konkre- 
čioje šalyje, taip pat nuo įstatymų leidybos procedūrų, kurių būtina laikytis 
nagrinėjant ombudsmeno teikiamus siūlymus!!!. Sėkmė gali priklausyti ir 
nuo siekiamo rezultato - atlyginti asmenims ar nubausti administratorius. 
Atlyginti asmenims gali būti nesunku, nes reikalaujamos pinigų sumos daž- 
nai būna menkos, 0 įgyjamos privilegijos - gana mažos. Pasiekti, kad būtų 
imtasi veiksmų prieš pavienius administratorius, gali būti sunkiau, tokie veiks- 
mai gali žlugdyti valstybinės tarnybos dvasią, taip pat dėl jų gali pasunkėti 
problemos, kurias kelia viešosios biurokratijos nelankstumas. Vadinasi, om- 
budsmeno įstaigos patirtis rodo, kad ši institucija gali būti naudinga atlygi- 
nant žmonėms už patirtą asmeninę žalą, bet ji ne tokia veiksminga siekiant 
rimtų procedūrinių arba vyraujančios politikos pokyčių. 


4. Rinkėjų tarnyba. Ketvirtas pagrindinis būdas, kuriuo įstatymų leidybos 
institucija gali daryti įtaką valstybinės tarnybos veiklai, yra tai, ką amerikie- 
čiai vadina „rinkėjų tarnyba“. Airijoje ji buvo vadinama „sukiojimusi aplink 
persekiojant valstybės tarnautojus“!!Ž. Abiem atvejais mintis ta pati. Papras- 
tas pilietis dažnai jaučiasi bejėgis prieš biurokratiją ir ieško kokio nors būdo, 
kaip ją paveikti. Vienas iš patogiausių būdų - pasitelkti išrinktą atstovą. Šiaip 
ar taip, pilietis suteikė šiam asmeniui jo turimas pareigas, todėl atstovas 
turėtų ką nors padaryti piliečio naudai. Tad iš daugelio įstatymų leidėjų 
tikimasi, kad jie skirs daug laiko problemoms, kurios iškyla rinkėjams, susi- 
dūrusiems su valstybine tarnyba. Galbūt rinkėjas laiku negavo pensijos čekio, 
o galbūt atsisakyta subsidijuoti vietos valdžios projektą. Įstatymų leidėjas gali 
būti priverstas asmeniškai aiškintis, kas atsitiko, ir mėginti kuo greičiau iš- 
spręsti problemą. 

Teikdami paslaugas pavieniams rinkėjams, įstatymų leidėjai taip pat gali 
teikti paslaugas ir jų atstovaujamai geografinei sričiai. Todėl jie dažnai tampa 

tokiais pat regioninių vyriausybių ambasadoriais, kokie yra visos šalies įsta- 
tymų leidėjai. Šis jų vaidmuo labai akivaizdus Jungtinėse Valstijose, bet įpras- 
tas ir kitur!. Pavyzdžiui, Prancūzijoje ir Belgijoje cumul des mandats sukūrė 
valstybės politikus, kurie būna ir rinktais vietos pareigūnais!!*. Valstybinės 
pareigos leidžia jiems daryti spaudimą viešajai biurokratijai siekiant išpešti 
naudos jų atstovaujamoms vietovėms, taip pat leidžia smarkiai apeiti Pary- 
žiaus arba Briuselio biurokratiją!!“. 

Praktiškai daugelis įstatymų leidėjų mano, kad tarnystė rinkėjams turi 
sudaryti didelę jų darbo krūvio dalį, ir traktuoja ją kaip veiklą, kurią rinkėjai 
ir labai gerai mato, ir palankiai vertina!!?. Nors ši veikla gali būti naudinga 
kontrolės priemonė, ji dažnai būna neefektyvi. Ji susijusi su konkrečiais atve- 
jais, o įstatymų leidybos institucija gali neturėti laiko priimti tokius įstatymus, 
kurie leistų išspręsti bendresnę biurokratijos piktnaudžiavimo tarnybine pa- 
dėtimi problemą arba atsikratyti prastai parengtų programų. Tokia veikla taip 
pat mažina įstatymų leidėjo turimą pasitikėjimo kreditą tarp biurokratų, nes 
šie persekiojami dėl palyginti menkų problemų. Šį kontrolės metodą paprastai 
labai vertina tie, kuriems jis davė naudos, bet ilgalaikės perspektyvos požiū- 
riu jis gali padėti įamžinti kontrolės problemas, o ne spręsti jas. 


5. Antrinių įstatymų leidybos kontrolė. Įstatymų leidėjai ne tik kontroliuoja 
biurokratines įstaigas. Jie taip pat gali kontroliuoti biurokratijos leidžiamus 
antrinius įstatymus, kuriuos Amerikoje valdžia vadina „taisyklėmis“, o Bri- 
tanijoje - „poįstatyminiais aktais“!!/. Visose demokratinėse šalyse biurokratijai 
(veikiančiai ministro vardu) suteikiama daug galių leisti tokias įpareigojan- 
čias taisykles, tačiau su sąlyga, kad šios taisyklės atitikts įstatymais išreišktą 
jų leidėjų valią. Tikroji problema ta, ar įstatymų leidėjai pajėgūs prižiūrėti 
gausybę biurokratijos išleidžiamų antrinių įstatymų ir ar jie gali ką nors 
padaryti paaiškėjus, kad biurokratija sužlugdė jų ketinimus!!ė. 

Vienas iš būdų garantuoti, kad įstatymų leidėjai išmanytų apie biuro- 
kratijos veiklą kuriant taisykles, - reikalauti, kad jie būtų informuojami apie 
ypač aktualias taisykles. Pavydžiui, JAV Kongresas įtvirtino „įstatymų leidy- 
bos veto“, reikalaujantį pranešinėti Kongresui apie tam tikrų rūšių taisykles 
ir suteikiantį galimybę jas vetuoti. Nors ši procedūra galiausiai buvo paskelb- 
ta nekonstitucine, ji buvo vienas iš mechanizmų, garantuojančių antrinių 
įstatymų leidybos monitoringą ir kontrolę!'?. Tačiau, kad šis mechanizmas 
būtų efektyvus, reikėjo gausaus personalo vien peržiūrėti taisyklėms, apie 
kurias būdavo pranešama. 

Nors tik nedaugelyje šalių įstatymų leidėjai nužengė taip toli kaip Jung- 
tinėse Valstijose siekdami garantuoti kontrolę, dauguma šalių turi kokių nors 
mechanizmų, leidžiančių peržiūrėti antrinius įstatymus. Paprastai tai atlieka 

parlamento komitetas - pavyzdžiui, Britanijoje tai Bendruomenių rūmų pojsta- 
tyminių aktų komitetas. Žinoma, daugeliu atvejų nepakanka tik peržiūrėti, ką 
padarė biurokratija, kad būtų galima veiksmingai ją kontroliuoti. Būna situ- 
acijų, kai prireikia valdančiosios vyriausybės pagalbos, o pastaroji galėjo būti 
atsakinga už tai, kad išleido taisykles, kurioms kai kurie parlamento nariai 
mano esant būtina prieštarauti. Tad antrinių įstatymų leidybos kontrolė tam- 
pa daugiau politiniu reikalu negu klausimu, kaip išlaikyti įstatymų leidėjų 
prerogatyvas ir teisės vientisumą. 


6. Postauditas. Pagaliau įstatymų leidėjai turi dar vieną galimybę kontro- 
liuoti administratorius - tai naudotis vyriausybės sąskaitų postauditu!??. Įsta- 
tymų leidėjai gali skirstyti asignavimus ir taip pat gali atlikti priežiūros 
funkciją po to, kai pinigai jau buvo išleisti. Faktiškai visose politinėse siste- 
mose postaudito funkciją atlieka įstatymų leidybos institucijos. Jungtinėse 
Valstijose Vyriausioji apskaitos įstaiga yra Kongreso kūrinys, ir ji turi praneš- 
ti Kongresui apie visus atvejus, kada administracinės įstaigos netinkamai 
leidžia valstybės pinigus!?!. Dauguma audito įstaigų, tokios kaip Bundesrech- 
nungshof Vokietijoje ir Corte di Conti Italijoje, savo ataskaitas pateikia įstatymų 
leidėjams. Didžiausia išimtis šiuo požiūriu yra Prancūzijos Cours de Comptes, 
kurį su valstybės tarnyba sieja naujų darbuotojų priėmimo ir personalo forma- 
vimo veikla, o su Respublikos prezidentu - formalūs organizaciniai saitai!22. 
Vykdant postaudito funkciją Jungtinėje Karalystėje buvo pradėjęs dominuoti 
Iždas, o ne Parlamentas; tačiau 1983 m. įkūrus Valstybinę audito įstaigą, o 
specialiesiems komitetams pradėjus energingiau dirbti, parlamentas iš dalies 
vėl susigrąžino šią funkciją!??, be to, maždaug tuo pat metu buvo įkurta 
Audito komisija, turėjusi kontroliuoti vietinės valdžios Anglijoje ir Velse 
sąskaitas. 

Postaudito sąvoka gana paprasta. Įstatymų leidėjai asignuoja pinigus kon- 
kretiems tikslams finansuoti ir turi būti tikri, kad vykdomoji valdžia leidžia 
šiuos pinigus pagal paskirtį. Kai kuriose politinėse sistemose audito funkcija 
grindžiama valdžių atskyrimo teorija, o kitose — tiesiog tuo, kad valstybės 
iždas turi būti apsaugotas nuo nepagrįstų išlaidų. Visais atvejais realios 
išlaidos lyginamos su skirtais pinigais ir fiksuojami visi neatitikimai. Už 
finansinius reikalus gali būti laikomi atsakingi asmeniškai konkrečių sričių 
ministrai arba valstybės pareigūnai- tai priklauso nuo konkrečios sistemos. 

Postauditinė įstatymų leidėjų atliekama valstybės išlaidų kontrolė buvo 
labai prasminga, kai valdžios buhalterija priminė viršutiniame stalčiuje gu- 
linčias mūsų tėvų sąskaitų knygas. Iki šiol ji yra vertinga priemonė tikrinant 
tai, kas atsitiko, bet jos vertė mažėja sudėtingėjant vyriausybės finansinei 
veiklai: daugėja perkamų dalykų ir darosi painesnė pati finansų sistema. 

Vyriausybinių programų įgyvendinimo išlaidų nebeįmanoma lengvai apskai- 
čiuoti remiantis kasmetiniais joms skiriamais asignavimais: pastatyti užtvan- 
ką arba pagaminti lėktuvnešį paprasčiausiai trunka pernelyg ilgai, todėl 
kuriais nors metais skirtus pinigus galima laikyti „vamzdyne“ ir visiškai 
legaliai išleisti juos po kelerių metų. Be to, aiškūs tikslai, kuriems iš pradžių 
buvo skirti pinigai, gali tapti nebeaktualūs arba gali (tai nuostabu) atpigti jų 
įgyvendinimas, todėl tampa įmanoma beveik nevaržomai eikvoti tam tikras 
„Vamzdyne“ turimas lėšas. Pentagonas kartą apskaičiavo, jog, Kongresui 
atsisakius toliau finansuoti Vietnamo karą, savo „vamzdyne“ jis dar turėtų 
pakankamai daug teisėtai skirtų pinigų, kad galėtų tęsti konfliktą dar keletą 
mėnesių. 

Be biudžeto „vamzdyne“ turimų pinigų, daug valstybės pinigų teka pri- 
vačiais „vamzdynais“, o įsitvirtinant trišalio valdymo principui, smarkiai 
gausėja ir finansinės atskaitomybės problemų. Kai kurios iš tų problemų su- 
sijusios su sunkumais kontroliuoti, kaip pinigai sudėtingais keliais pasiekia 
tuos, kuriems galų gale jie skirti. Mėgindamos padaryti viešąsias institucijas 
lankstesnes, vyriausybės taip pat išplėtojo įvairias finansavimo schemas: pa- 
sitikėjimo fondus, viešąsias korporacijas, prekybos fondus ir pan. Dėl šitaip 
sukurto lankstumo darosi daug sunkiau siekti ir kontroliuoti fondus. 

Kai kurios problemos gali būti konceptualesnės, nes jas lemia būdingi 
buhalterijos ir atskaitomybės standartų viešajame ir privačiajame sektoriuose 
skirtumai. Tai reiškia, kad kai viešajame sektoriuje pradeda labiau vyrauti 
privataus sektoriaus vadybos idėjos, į viešąjį sektorių gali įsiskverbti su kiek 
mažesne atskaitomybe susiję privataus sektoriaus standartai. 

Dar pilkesnę kontrolės zoną kuria didėjantis domėjimasis efektyvumu, 
arba „už pinigus gautos vertės“ tikrinimu!*. Užuot domėjusios tik išlaidų 
teisėtumu, tokios audito organizacijos kaip Vyriausioji apskaitos valdyba 
pradėjo vis labiau domėtis tuo, kaip efektyviai panaudojami skiriami pini- 
gai!25. Panašiai nauja valstybinio audito įstaiga Britanijoje mėgina nagrinėti 
efektyvaus pinigų panaudojimo galimybes ir šitokia analize papildo tradicinę 
finansinę apskaitą'2*. Ši tendencija labiausiai įsitvirtino Švedijoje, kur ne tik 
keletas organizacijų kontroliuoja išlaidų efektyvumą, bet buvo sukurta ir nau- 
jų organizacijų, turinčių tobulinti efektyvesnį valdymą garantuojančias proce- 
dūras!?. Tačiau kad ir su kokiais gerais ketinimais dedamos šios pastangos, 
iškyla fundamentalios problemos mėginant įvertinti gaunamus rezultatus ir 
net sąnaudas. Todėl vyriausybės veiksmų efektyvumo vertinimas yra labai 
sunki problema. 

Perėjimas nuo sąnaudų prie rezultato finansavimo per paketinį ir rėminį 
finansavimą taip pat komplikavo fiskalinės atskaitomybės diegimo proble- 
mas. Pinigai nebėra dalijami atsižvelgiant į iš anksto nustatytus jų leidimo 

tikslus; norint nustatyti, ar jie buvo tinkamai išleisti, būtina sugebėti atskirti, 
ar iš tikrųjų buvo pasiekti žadėti rezultatai. Dėl šiuolaikinių vyriausybės finansų 
mastų auditoriaus darbas labai pasunkėjo ir lygiai taip pat sunkios darosi 
įstatymų leidėjų pastangos suprasti auditoriaus tyrimo rezultatus. Išskyrus 
atvejus, kai pinigai išleidžiami aiškiai klaidingai, įstatymų leidėjai susiduria 
su pilkomis teisės ir politikos zonomis, dėl kurių kontrolė tampa dar sunkesnė. 

7. Reziumė. Nors priemonės, kuriomis įstatymų leidybos institucijos kontro- 
liuoja administravimą, yra svarbios, jos turi daug trūkumų, kuriuos minėjome 
lygindami įstatymų leidybos organų ir biurokratijos galimybes formuoti vals- 
tybės politiką. Šios galimybės priklauso nuo darnių įstatymų leidėjų veiksmų, 
kurių ne visada imamasi. Be to, net jeigu veikiama darniai, laiko požiūriu 
tokius veiksmus ir neteisėtus administracijos veiksmus dažniausiai skiria 
nemenkas nuotolis. Taip pat įstatymų leidėjams vis sunkiau suspėti atlikti 
didžiulį darbą, kuris būtinas šiuolaikiniam valdymui, todėl, norint valdyti, 
vis svarbesnės tampa administracinėms įstaigoms deleguojamos galios leisti 
įstatymus. Galiausiai įstatymų leidėjo politinės valdžios pagrindas paprastai 
nesutvirtėja, jeigu jis imasi daug laiko reikalaujančio, varginančio ir papras- 
tai nuobodaus darbo prižiūrėti įstaigas ir jų veiklą. Net jeigu taip būtų, dėl 
partinės ištikimybės daromos įtakos sprendimams visiška kontrolė, ko gero, 
greičiausiai būtų negalima. Išskyrus ypatingus atvejus, kada toks kontrolės 
darbas galėtų sukelti visuomeninį ir politinį triukšmą, jis paprastai nieko 
neduoda įstatymų leidėjo karjerai nei tarp rinkėjų, nei jo partijoje. 

Tačiau įstatymų leidėjų galimybes kontroliuoti garantuoja du pagrindiniai 
šaltiniai. Pirmasis — tai vidinės paties įstatymų leidybos organo vertybės — 
jomis tam tikru mastu vadovaujasi kai kurie Amerikos Kongreso ir Bundestago 
komitetai, - skatinančios labai vertinti biurokratijos veiklos priežiūrą!?š. To- 
kias normas sunku įdiegti ir jos nedaug padeda siekiančiam būti perrinktam 
įstatymų leidėjui, bet jos vaidina lemiamą vaidmenį efektyvios kontrolės po- 
žiūriu. Antra, politikos formavimo galias perimant biurokratams ir politinei 
vykdomajai valdžiai, įstatymų leidybos organai vis labiau gali vaidinti sar- 
ginio šuns vaidmenį. Galima skirti daugiau laiko ir energijos politikos ir / 
arba vadybos problemoms nagrinėti bei pažeidėjams persekioti. Kadangi pra- 
moninėse šalyse politika techniniu požiūriu tampa vis sudėtingesnė, toks 
vaidmuo gali efektyviausiai garantuoti realią įstatymų leidėjų įtaką valstybės 
politikai. 

Vykdomoji valdžia. Nagrinėjant organizacines valdžios schemas, gali at- 


rodyti, kad geriausias galimybes kontroliuoti viešosios biurokratijos veiklą 
turi politinė vykdomoji valdžia. Organizacinėse schemose randame visus 

valdžios ir kontrolės kanalus, tereikia noro pasinaudoti ta valdžia - bent jau 
taip gali atrodyti žvelgiant vien į formalias struktūras. Praktiškai panaudoti 
vykdomąją valdžią prieš biurokratiją yra kur kas sunkiau. Esamos valstybinės 
tarnybos sistemos ir kiti valstybinio personalo vadybos aspektai dažnai ne- 
leidžia politiniams vykdomiesiems pareigūnams sukurti entuziastingos tar- 
nybos ir gauti sąžiningų patarimų iš administratorių, kuriuos jie galbūt la- 
biausiai norėtų įdarbinti. Ši problema pasunkėja dėl to, kad daugelis įstatymų 
leidėjų mano, jog geriausias būdas kontroliuoti vykdomąją valdžią — tai kon- 
troliuoti biurokratijos veiksmų laisvę. Tad vykdomosios valdžios galimybės 
kontroliuoti biurokratiją, kuri dažnai veikia kaip beveik visiškai atskira val- 
džios šaka, smarkiai sumažėja. Be to, lygiai kaip organizacijos vadybininkai 
gali nenorėti atskleisti vidinių savo organizacijos problemų, taip politinė ša- 
lies vykdomoji valdžia gali nemėgti šalinti ir tuo pačiu atskleisti piktnaudžia- 
vimų savo srityje. Esant kabinetiniam valdymui, politinis vykdomasis pareigū- 
nas teoriškai atsakingas už viską, kas vyksta ministerijoje, todėl politiškai gali 
būti nepatartina kelti klausimus dėl galimų nederamų veiksmų!??. 

Vykdomajai valdžiai neturint galimybių savo nuožiūra samdyti darbuoto- 
jus, juos paaukštinti, perkelti ir atleisti, pradeda veikti subtilesni kontrolės 
metodai. Kai kuriuos šių metodų, taikomų formuojant biudžetą, jau minėjome, 
nors mėginant kontroliuoti biurokratiją, galima panaudoti tokias drastiškes- 
nes biudžetines priemones kaip lėšų atėmimas. Daugeliu atžvilgių tokie kon- 
trolės metodai yra šiurkščių priemonių rinkinys, ir jų negalima lengvai taikyti 
tais atvejais, kada reikalingas skalpelio tikslumas. Jos menkai padeda kovoti 
su piktybiškais asmenimis arba administravimo nelankstumu. 


1. Galios personalo atžvilgiu. Vykdomosios valdžios turimos galios kovoti su 
biurokratija įvairiose politinėse sistemose yra skirtingos. Pagrindiniai skirtu- 
mai susiję su galimybėmis skirti ir šalinti pareigūnus, perkelti darbuotojus iš 
įstaigos į įstaigą, įdarbinti juos arba atleisti, taip pat su galimybėmis panau- 
doti vykdomąją valdžią pertvarkant valdymą. O dėl galimybės skirti pareigū- 
nus, tai kai kuriuos skirtumus tarp šalių jau nurodėme. Amerikos prezidento 
teisė skirti maždaug tris tūkstančius vykdomosios valdžios pareigūnų ir dau- 
gumą jų šalinti be Senato pritarimo, taip pat teisė skirti savo asmeninį perso- 
nalą yra reikšmingos galios net ir turint omenyje tai, kad ją varžo daug 
papročių ir procedūrinių saugiklių!9?. Ši teisė tampa itin reikšminga, kai ją 
palyginame su galimybėmis Britanijos ministro pirmininko, kuris tradiciškai 
turi nedaug galių skirti pareigūnus, o jo ministrų turimos galios nuolatinio 
sekretoriaus ir kitų jiems tarnaujančių pareigūnų atžvilgiu suvaržytos. Nors 
Thatcher vyriausybei pavyko šiek tiek išplėsti savo galias skirti pareigūnus, 
šios galios vis dėlto menkos, palyginti su Prancūzijos, Belgijos ir Vokietijos 

ministrų galimybėmis rinktis chef du direction arba jam prilygstantį pa- 
reigūną!?!. 

Tačiau buvo pamėginta labiau supolitinti skyrimus į britų valstybinę tar- 
nybą!?2. Panašiai daugelyje mažiau išsivysčiusių šalių - ypač Lotynų Ame- 
rikos šalyse - buvo sukurta valstybinės tarnybos sistemos forma be turinio, 
tad ateinanti valdžia turi labai plačias galimybes rinktis aukštesniuosius 
valstybės tarnautojus ir patarėjus!“?. Totalitarinėse arba autoritarinėse siste- 
mose personalas labiau kontroliuojamas; tuos, kurie laikomi politiškai nepa- 
tikimais, galima lengvai pašalinti, pažeminti jų pareigas arba paskirti iš 
naujo?!s*, 


2. Tyrimas. Vykdomoji valdžia taip pat gali atlikti administracinės veiklos 
tyrimus. Šiuos tyrimus galima inicijuoti įstatymų leidėjų veiksmais, kada, 
pavyzdžiui, atsakymas į parlamente iškeltą klausimą toks, kad vykdomoji 
valdžia priverčiama reaguoti. Tyrimai paprastai būna vidiniai, o daugelyje 
vykdomųjų ministerijų yra nuolatinių tikrinančių ir kontroliuojančių padali- 
nių. Šiuo atžvilgiu galbūt itin išsiskiria armija. Tokios jos institucijos kaip 
generalinio inspektoriaus institucija iš vidaus kontroliuoja įvairių tarnybų 
administravimą bei jų veiklos efektyvumą. Jungtinių Valstijų civilinė valdžia 
dabar perėmė generalinio inspektoriaus sampratą, pasak kurios jis esąs vidi- 
nis sarginis šuo, prižiūrintis tam tikros vykdomosios valdžios šakos vady- 
bą!??. Panašiai įvairios inspekcijos paprastai būdingas Prancūzijos administ- 
racinės sistemos ir iš prancūziškosios tradicijos kilusių administracinių sistemų 
bruožas“*. Tai daugiausia buvo finansų inspekcijos, bet vėliau, siekiant pa- 
brėžti jų svarbą, jos buvo įkurtos ir kitose srityse, pavyzdžiui, socialinių pa- 
slaugų srityje. 

Kitose šalyse inspekcijos gali būti įkurtos ypač reikšmingoms funkcijoms 
atlikti. Pavyzdžiui, Jungtinėje Karalystėje buvo įkurta Jos Didenybės mokyklų 
inspektorių įstaiga. Iš tiesų viena iš reakcijų į administracinę reformą Jungtinėje 
Karalystėje buvo kūrimas naujų inspekcijų, turėjusių prižiūrėti valdžios veiks- 
mus ir rekomenduoti priemones konkretiems ir bendro pobūdžio pažeidimams 
ištaisyti??. Nors inspekcijų darbas nėra vien tyrimai, jis tikrai susijęs su 
šniukštinėjimu, ar tinkamai laikomasi įstatymų, ypač finansinių. 

Galiausiai daugelis politinių vykdomųjų pareigūnų, o daugiausia minist- 
rai parlamentinėse sistemose, gali patys inicijuoti problemų ir procedūrų ty- 
rimus tiesiog todėl, kad jiems rūpi jų ministerijų veikla. Tačiau, kaip ir įstaigų 
atveju, „išlaidaujantis ministras“ yra labai suinteresuotas nutylėti apie bet 
kokią netvarką administravimo srityje. 

Administravimo tyrimus taip pat gali inicijuoti ir tokie aukštieji vykdomie- 
ji pareigūnai kaip prezidentai ir ministrai pirmininkai, o tokie tyrimai dažnai 

susiję su plačiu administravimo tyrimu. Amerikoje Brownlowo komisija ir dvi 
Hooverio komisijos buvo pavyzdžiai vykdomosios valdžios iškeltų iniciatyvų, 
kuriomis buvo siekiama nuodugniai peržiūrėti administravimo struktūras ir 
procedūras!?š, Jungtinėje Karalystėje tokios kaip Fultono ir Plowdeno komi- 
sijos taip pat nuodugniai nagrinėjo pamatines administravimo struktūras ir 
procedūras bei skatino imtis ryžtingų reformų“?. Tą patį darė Glasco ir 
Lamberto komisijos, o kiek vėliau - Macdonaldo komisija Kanadoje bei dau- 
gybė komisijų, nagrinėjusių Australijos valstybinės tarnybos reformos klausi- 


mMus!40 


„Kitos vykdomosios valdžios iniciatyvos tirti viešosios administracijos 
veiklą būna ne tokio plataus pobūdžio ir paprastai jas paskatina skandalas 
arba krizė. Net visuomenėse, turinčiose senas pagarbos biurokratijai ir gero 
administravimo tradicijas, dideli skandalai dažnai išprovokuoja plataus mas- 


to tyrimus. 


3. Reorganizacija. Viena iš svarbių vykdomajai valdžiai suteiktų galių yra 
galia reorganizuoti valdymą. Šią galią turi ne tik vykdomoji valdžia; įstatymų 
leidžiamoji valdžia dažnai turi tokias pat ar panašias galias. Tačiau įstatymų 
leidėjai gali padėti pertvarkyti organizavimo schemas ir po to, pasitraukę 
šalin, stebėti, kas vyksta, o vykdomoji valdžia įgyja galimybę dirbti su nauja 
struktūra. Todėl tokie veiklūs vykdomosios valdžios pareigūnai kaip Frankli- 
nas Rooseveltas sugebėjo įgyvendinti plačias reorganizacijas ir jas panaudoti 
savo tikslais!*!. Kitais atvejais vyriausybės negali deramai numatyti reorga- 
nizavimo pastangų rezultatų. Taip įvyko daug kartų reorganizuojant Britani- 
jos valdymą septintajame ir aštuntajame dešimtmečiuose ir galbūt vykdant 
radikalesnes devintojo dešimtmečio reformas!42. Tačiau vykdomoji valdžia 
vis dėlto turi galimybę mėginti siekti, kad reformos būtų veiksmingos. 

Reorganizaciją galima panaudoti norint įvesti moratoriumą būsimosios 
vykdomosios valdžios veiklai, todėl ji gali leisti kurį laiką kontroliuoti admi- 
nistraciją ateityje. Dėl tokios reorganizacijos, jeigu tai ne per menkas žodis, 
kaip pramonės nacionalizavimas bet kuriai būsimai vykdomajai valdžiai gali 
būti sunku pakeisti ankstesnės administracijos vykdytą politiką. Tiesiog per- 
nelyg sunku nacionalizuoti ir iš naujo privatizuoti pramonę po kiekvienų 
rinkimų, tad, kartą įvykdžius nacionalizaciją, ji paprastai neatšaukiama. Pa- 
našiai, kada vyriausybės veikla „ištirpsta“ ir depolitizuojama perkeliant ją į 
tokius beveik autonomiškus darinius kaip kvangos, vėlesniems vykdomosios 
valdžios atstovams būna sunku pakeisti jų struktūrą taip, kad, tvarkydami 
viešąją politiką, jie neatrodytų pernelyg šališki partiniu požiūriu“?. Nors 
tokie depolitizuoti dariniai kur kas mažiau atskaitingi žmonėms negu vyriau- 
sybinės organizacijos, daugeliui piliečių jie patinka. Šie dariniai gali sukurti 

regimybę, kad jie veikia efektyviai kaip verslo organizacijos ir yra aukščiau 
vyriausybėje vykstančių politinių peštynių, tad šitaip sukuriama ir geresnės 
vadybos iliuzija. Kadangi jų organizacinė forma patraukli visuomenei, „ištir- 
pimas“ realiai gali virsti „aptakumu““. 

Reorganizacija gali būti svarbi ir įtvirtinant vykdomosios valdžios kontro- 
lę. Daugelis regioninių vyriausybių, o ir kai kurios nacionalinės vyriausybės, 
toli nuėjo depolitizuodamos, slėpdamos ir įteisindamos svarbius politinius 
sprendimus. Skiriamos gausios komisijos, tarybos, institutai ir kitos grupės, 
daugelis kurių sugeba save įamžinti arba jų veiklos kadencijos būna pakan- 
kamai ilgos, kad neleistų politinei vykdomajai valdžiai kontroliuoti jų sudė- 
ties, ir šitaip sumenkina vykdomosios valdžios galimybes ką nors kontroliuo- 
ti. Jos atstovai tampa, lyg koks Neustadto aprašytas Jungtinių Valstijų 
prezidentas, derybininkais, o ne viršininkais!44. Gerai žinomi argumentai, 
kuriais grindžiamas nepriklausomų įstaigų egzistavimas, bet privalu atsi- 
žvelgti ir į nematomus šių įstaigų veiklos padarinius. Kadangi vykdomuosius 
pareigūnus pradėta kaltinti, o gal ir liaupsinti beveik už viską, kas vyksta jų 
vyriausybėse, jie nori turėti galimybę kontroliuoti, kas iš tikrųjų vyksta, ir, 
vadinasi, norėtų prižiūrėti, kaip vykdoma kuo daugiau funkcijų. Tai savaime 
nereiškia, kad kontroliuoti sekasi, bet tokiu atveju jie turi struktūrinį pagrindą, 
leidžiantį mėginti tai daryti. Net kai vykdomoji valdžia kontroliuoja įstaigas, 
galima mėginti jas reorganizuoti taip, kad jos griežčiau laikytųsi vykdomo- 
sios valdžios programos. Tokios reorganizacijos pavyzdys — Ekonominių 
galimybių įstaigos padarymas pavaldžia įprastiems departamentams!*?. Sėk- 
mės garantijų nėra, bet tiesiog padaugėja galimybių daryti įtaką įstaigos 
veiklai. 

Nors gali būti daug praktinių priežasčių, skatinančių imtis reorganizaci- 
jos, ši veikla būna ir simbolinė!“*. Kai kuriais atvejais dėl klientų grupių 
veiklos arba įstatymų leidėjų galios tampa neįmanoma efektyviai kontroliuoti 
vyriausybinės įstaigos. Tada galima griebtis reorganizacijos siekiant parody- 
ti aukščiausios vykdomosios valdžios ir jos politinių rėmėjų galią, o galbūt ir 
siekiant priversti labiau paklusti. Be to, reorganizacija keičia valdžios mode- 
lius ir bendravimo kanalus, todėl ji gali būti veiksminga keičiant politikos 
kryptį net kai nepadidina politiką vykdančių organizacijų veiklos efektyvumo!*?. 


4. Biudžetinės galios. Galiausiai vykdomoji valdžia gali mėginti kontroliuoti 
administravimą panaudodama biudžetinės galias. Daugumoje politinių sis- 
temų biudžetą kuria vykdomoji valdžia, ir jis yra vykdomasis dokumentas. 
Įstatymų leidėjai tikrai dalyvauja galutinai tvirtinant biudžetą, bet parlamen- 
tinėje sistemoje jie dažnai tik beveik mechaniškai jį patvirtina. Įstatymų 
leidžiamajai valdžiai dažnai trūksta personalo ir laiko nuodugniai išnagri- 

nėti biudžetą, taip pat galios pakeisti atskirus jo straipsnius. Taigi vykdomoji 
valdžia turi galimybę realiai atsilyginti draugams ir nubausti priešus. Šią 
galią galima parodyti skiriant vyriausybines dotacijas draugiškiems politikų 
rinkėjams arba suteikiant mokesčių lengvatas draugiškoms suinteresuotoms 
grupėms 

Realus daugelio biudžetinių galių, kurias turi vykdomoji valdžia, poveikis 
gali būti ribojamas. Pirma, biudžetinės galios dažnai būna statiškos ar ne- 
lanksčios. Sunku per biudžetą nubausti administratorių ar net įstaigą. Taip 
elgiantis galima sumažinti ar net atimti didesniam administraciniam dariniui 
skiriamus asignavimus, o šis gali plėtoti veiklą kaip tik tos politikos srityje, 
kurioje vykdomoji valdžia norėtų matyti didesnį, o ne mažesnį aktyvumą. Be 
to, net jeigu biudžetinės vykdomosios valdžios galios būtų lankstesnės, poli- 
tinė parama įstaigai gali būti tokia stipri, kad vykdomoji valdžia iš tikrųjų 
nepajėgtų apkarpyti tai įstaigai skiriamų asignavimų. Biudžetines vykdomo- 
sios valdžios galias padėtų sustiprinti tokios galios kaip teisė vetuoti tam 
tikras veiklos kryptis, kuri suteikta daugelio Amerikos valstijų gubernato- 
riams ir kurią siūloma suteikti prezidentui'*. Turint tokią teisę galima tiks- 
liau nutarti, kam apkarpyti finansavimą, ir tada įmanoma daryti tam tikrą 
realią įtaką konkrečioms politikos sritims ir konkretiems administratoriams. 

Vykdomosios valdžios galimybės kontroliuoti daugelį veikėjų formuojant 
biudžetą taip pat ribotos. Pavyzdžiui, Britanijos ministras pirmininkas gali 
įsitikinti, jog sunkoka kontroliuoti Iždo veiksmus, o kitiems vykdomosios 
valdžios pareigūnams taip pat sunku kontroliuoti ekonomikos bei finansų 
planuotojų ar centrinių bankų veiklą!“?. Apskritai finansų ministrai ir jiems 
prilygstantys pareigūnai įgijo dideles institucines galias tvarkyti biudžetą, 
todėl aukščiausiam vykdomosios valdžios pareigūnui gali būti sunku ar net 
neįmanoma asmeniškai įsikišti į biudžeto reikalus, ypač kai manoma, jog 
tokio kišimosi motyvai yra politiniai. Pavyzdžiui, Vokietijoje, norint pakeisti 
finansų ministro sprendimą, reikia ypatingos kabineto daugumos pritarimo!?“, 
Be to, išmanymas, kuriuo disponuoja finansų ministerija, gali lemti tai, kad 
toks daugumos sprendimo primetimas bus politiškai neišmintingas. Aukš- 
čiausias vykdomosios valdžios pareigūnas tikrai gali daryti politinę įtaką 
finansų ministro veiksmams, bet dažnai jos negalima paversti biudžeto kon- 
trole, tad aukščiausio vykdomosios valdžios pareigūno galimybės naudotis 
biudžetiniais įgaliojimais priklauso nuo jo sugebėjimo užsitikrinti finansų 
pareigūno lojalumą ir paklusnumą. 

Viena iš biudžetinių galių, suteiktų Jungtinių Valstijų prezidentui, bet tik 
implikuojama daugumoje kitų politinių sistemų, yra lėšų atėmimas. Kongreso 
1974 m. priimtu Biudžeto ir lėšų atėmimo kontrolės įstatymu (Budget and 
Impoundment Control Act) prezidento galia sumažinti Kongreso skirtus 

asignavimus yra ribojama. Jeigu prezidentas nori panaikinti tam tikrus asig- 
navimus - nukarpymas, - jis per keturiasdešimt penkias dienas turi gauti 
abiejų Kongreso rūmų sutikimą, o priešingu atveju asignavimai tęsiami. Tačiau 
jeigu prezidentas nori tik atidėti pinigines išlaidas, jo norai turi būti įgyven- 
dinti su sąlyga, kad tam nepasipriešins nė vieni Kongreso rūmai. Šios galios 
daryti įtaką išlaidų politikai, net ir turint omenyje Kongreso veto galimybę, 
leidžia prezidentui dideliu mastu savarankiškai kontroliuoti vyriausybės iš- 
laidas ir prioritetus. Tokios galios nėra labai svarbios parlamentinėje sistemo- 
je, nes čia vykdomąją valdžią skiria įstatymų leidžiamoji valdžia, o patiems 
parlamentams būdinga partinė drausmė. Tačiau net ir čia vykdomasis parei- 
gūnas norėtų būti tikras, jog gali kontroliuoti, kaip vykdomas biudžetas. 


5. Ministrų patarėjai ir kabinetai. Kai kuriose politinėse sistemose ministrai 
atrodo labai vieniši, kai jie privalo dirbti su savo valstybės tarnautojais. Kai 
kuriose šalyse, ypač Britanijos ir iš Westminsterio tradicijos kilusiose sistemo- 
se, kabineto ministrams menkai padedama. Net didelėje vyriausybinėje minis- 
terijoje gali būti tik penki ar šeši politiškai paskirti asmenys (ministras, keli 
žemesni ministrai ir parlamentinis asmeninis sekretorius)"!. Panašiai Vokie- 
tijoje, sukūrus parlamentinio žemės sekretoriaus, kaip savotiško žemesnio 
ministro, postą, kilo rimtas politinis ginčas, ar ministrui reikalingas toks 
pareigūnas, kada jis gali remtis kompetentinga ir lojalia valstybine tarny- 
ba'?2. Kitose politinėse sistemose ministrams leidžiama skirti patarėjų gru- 
pes — Prancūzijoje ir kai kuriose kitose šalyse jos vadinamos cabinets, ir šiems 
pareigūnams mokama valstybinė alga. Net Westminsterio sistemose didėja 
domėjimasis ir plačiau naudojamasi asmeniniais patarėjais ir funkciniais 
cabinets analogais, turinčiais padėti ministrams!??. 

Kad ir kokia kompetentinga ir lojali būtų valstybinė tarnyba, ministras vis 
dėlto gali jausti, kad jam reikia pagalbos, kurią suteikti ne visada gali vals- 
tybės tarnautojas. Ministras gali norėti nepriklausomų politinių patarimų dirb- 
damas sistemoje, kurioje tokius patarimus daugiausia teikia valstybinė tarny- 
ba?*. Taip įgyjamas svarbus kontrolės svertas, leidžiantis įvertinti valstybinės 
tarnybos indėlį į modernios demokratinės valstybės gyvenimą. Moderniose 
demokratijose ryškėja tendencija, kad vykdomosios ministerijos praranda po- 
litikos formuotojų vaidmenį. Tai vyksta arba leidžiant antrinius įstatymus, 
arba leidžiant pirminius įstatymus parlamentuose. Todėl ministrui naudinga 
turėti patarėjų, kurių patarimais jis gali pasikliauti, o šie patarėjai yra tų pačių 
politinių pažiūrų. Negana to, jie yra ne tik politiniai patikėtiniai, bet turi ir 
techninių žinių. 

Ministerijų kabinetai taip pat padeda vertinti valdymo rezultatus. Ribotas 
skaičius ministrų nepajėgia kontroliuoti plačios politikos įgyvendinimo veik- 

los. Tuziną arba maždaug tiek narių turintis ministro kabinetas taip pat 
negali nuolatos stebėti ir kontroliuoti visos ministerijos veiklos, bet jo galimy- 
bės vis dėlto didesnės negu kelių ministrų galimybės. Be to, jeigu kabineto 
nariai pasirenkami atsižvelgiant ne tik į jų politinį patikimumą, bet ir į kom- 
petenciją bei išsilavinimą (pvz., vadybos arba finansų srityje), tai politinių 
vadovų galimybės priversti savo ministeriją dirbti taip, kaip reikia, didėja. 
Aukščiausieji vykdomosios valdžios pareigūnai yra ypatingas atvejis, ilius- 
truojantis bendrą poreikį patarinėti ir teikti paramą vykdomosios politinės 
valdžios pareigūnams“*. Jiems dažnai reikia pagalbos ne tik kontroliuojant 
biurokratiją, bet ir kontroliuojant visą jų pačių vyriausybės dalį bei koordinuo- 
jant jos veiklą. Vienas iš aukščiausių vykdomosios valdžios pareigūnų vyk- 
domos biurokratijos kontrolės aspektų yra tas, kad jie sukūrė savą biurokratiją, 
atspindinčią ir prižiūrinčią kitą vyriausybės dalį. Tokių organizacijų nariai 
paprastai būna asmeniškai ištikimi vykdomosios valdžios pareigūnui, tad jie 
patarinės ir padės įgyvendinti tai, ko reikia aukščiausiam pareigūnui. 


6. Reziumė. Nors vykdomoji valdžia ir užima svarbią padėtį organizacinėje 
valdymo schemoje, jos galios kovoti su biurokratija yra suvaržytos. Galima 
pasakyti, kad, kaip ir kalbant apie vidinę pačios administracijos drausmę, 
daugelis taktinių žingsnių, galinčių padėti įtvirtinti atskaitomybę, kelia vyk- 
domajai valdžiai tam tikrų politinių pavojų. Be to, daugelis devynioliktame ir 
dvidešimtame šimtmečiuose įvykdytų reformų atėmė iš vykdomosios valdžios 
daug turėtų galimybių kontroliuoti savo organizacijas. Tad vykdomajai val- 
džiai liko tam tikros galios, kurias menkina sunkumai, atsirandantys tada, 
kai reikia atskirti ištisas įstaigas, pavienius administratorius ir net klientų 
patiriamus padarinius. Vykdomoji valdžia išlaiko stiprias pozicijas, leidžian- 
čias derėtis su biurokratija dėl jos pritarimo vykdomai politikai ir procedū- 
roms, bet jos padėtis retai būna tokia tvirta, kad ji galėtų reikalauti paklusti. 


Teisminė valdžia. Paskutinis institucinis saugiklis, padedantis kontroliuo- 
ti viešosios biurokratijos valdžią, yra teisinė sistema. Jau minėjome, kad viešoji 
biurokratija yra pagrindinė politikos formuotoja ir svarbiausias arbitras svars- 
tant vyriausybei keliamas pretenzijas. Todėl nepaprastai svarbu teisiškai ap- 
riboti šias jos galias. Faktiškai visose politinėse sistemose piliečiai turi prie- 
monių, leidžiančių prieštarauti administratorių veiksmams, o kartais net 
politiniams sprendimams, kuriuos per administraciją priima vyriausybė. Net 
Europos Bendriją, kuri buvo kritikuota dėl jos nuo žmonių nutolusios ir nekon- 
troliuojamos biurokratijos, galima priversti atsakyti teismuose"“*. Tačiau teismi- 
nės galios, leidžiančios kontroliuoti biurokratiją, savo apimtimi ir pobūdžiu 

smarkiai skiriasi įvairiose šalyse, ir ši aplinkybė tampa svarbi norint suprasti 
teisminę administracijos kontrolę. 

Pirmasis svarbus skirtumas tarp įvairių vakarietiškų ir iš jų kilusių teisės 
sistemų tas, kad vienos sistemos turi atskirą administracinių teismų sistemą, 
o kitose administracines bylas nagrinėja įprastiniai teismai. Tačiau šis skir- 
tumas nėra absoliučiai griežtas. Net tose teisės sistemose (tokiose kaip Jung- 
tinių Valstijų, Jungtinės Karalystės ir daugelio buvusių britų kolonijų), kuriose 
administracinius klausimus nagrinėja įprastiniai teismai, vyksta gausybė ad- 
ministracinių klausymų atskiruose administraciniuose tribunoluose, veikian- 
čiuose pačiose administracinėse organizacijose!??. Bent jau savo gausumu šie 
klausymai smarkiai pranoksta įprastinių teismų nagrinėjamų bylų skaičių. Be 
to, šios sistemos turi atskirus administracinės teisės darinius, kurie nagrinėja 
administravimo procedūras, administratorių teises ir pareigas bei panašius 
klausimus net tada, kai bylas nagrinėja įprastiniai teismai. Galiausiai net tose 
šalyse, kur remiamasi įprastiniais teismais, gali būti specialių teismų, nagri- 
nėjančių grynai administracinius, ir ypač mokesčių, klausimus. Paliekant nuo- 
šalyje šias tris išlygas, galima teigti, kad tokios šalys kaip Jungtinė Karalystė, 
Danija ir Norvegija, kuriose remiamasi įprastiniais teismais, skiriasi nuo tokių 
šalių kaip Prancūzija, Vokietija ir Švedija (tokių šalių esama ir daugiau), 
kuriose administracinius klausimus nagrinėja administraciniai teismai. Kad 
byla pasiektų įprastinį teismą, ji paprastai turi būti nors kiek svarbi kaip 
bendrosios teisės klausimas; Jungtinėse Valstijose tokios bylos dažnai gali 
būti susijusios su kokiu nors konstituciniu klausimu arba tuo, kad pažeidžia- 
mos tokios garantuotos teisės kaip teisingas procesas arba vienoda apsauga. 
Dėl šio apribojimo šioje sistemoje tiesiog sunkiau iškelti administracinę bylą 
negu ten, kur paprastai nagrinėjami tik administracinio piktnaudžiavimo 
atvejai. 

Bendrą administracinių teismų sąrangą iliustruoja Prancūzijos modelis. 
Čia yra virtinės administracinių teismų, apytikriai atitinkančių įprastinių teis- 
mų struktūrą. Šią virtinę užbaigia Valstybės tarybos (Conceil d Etat) sections de 
contineaux!98, Šių teismų teisėjais paprastai būna buvę administratoriai ar bent 
jau asmenys, studijavę administravimą Ėcole Nationale d' Administration (ENA). 
Atlikdami savo vaidmenį, jie remiasi specialiomis žiniomis, tačiau iškyla 
problema, kad jie potencialiai bus šališki ir spręs konfliktą administratoriaus 
naudai. Šie teismai turi teisę tiek panaikinti administracijos veiksmus, tiek ir 
atlyginti administraciniais veiksmais asmenims už padarytą žalą; atlyginimą 
kartais galima išieškoti iš žalą padariusio administratoriaus. Jie taip pat gali 
skirti bausmę nusižengusiam valstybės tarnautojui ir net atleisti jį iš pareigų. 

Nors administracinei teisei būdingos teisinės apsaugos priemonės svar- 
bios, jos kelia daug rimtų keblumų eiliniam piliečiui, norinčiam apsiginti nuo 

to, ką jis mano esant neteisingą administracinį veiksmą. Net tose sistemose, 
kurios turi atskirus administracinius teismus, bylos nagrinėjimos teisiškai, 
taigi būtina išmanyti specialias procedūras ir formas, ir tai gali padaryti tik 
profesionalus teisininkas. Jo samdymo išlaidos — net jeigu kai kuriose siste- 
mose jos kompensuojamos, kai pilietis laimi bylą, - gali tapti kliūtimi daugu- 
mai piliečių. Skundą dėl administratoriaus veiksmų taip pat reikia pagrįsti, 
kad tai nebūtų tiesiog skundas dėl šiurkštaus elgesio arba reikalų vilkinimo, 
kai nėra padaryta jokios realios ekonominės ar asmeninės žalos. Dėl šių 
priežasčių galimybės panaudoti teisę kaip priemonę kontroliuoti kasdienius 
ir erzinančius, bet vis dėlto nereikalaujančius atsakomybės blogo administra- 
vimo aspektus yra ribotos. 

Galiausiai administracinė teisė veikia kaip kontrolės priemonė dažniau- 
siai po įvykusio fakto. Ji paprastai gali padėti tik atlyginti žalą arba panai- 
kinti tam tikrus administracijos veiksmus; todėl ji pirmiausia yra negatyvioji 
biurokratijos kontrolės priemonė. Taigi, nors administracinė teisė, kaip admi- 
nistravimo kontrolės priemonė, apskritai yra svarbi, tokios kontrolės galimy- 
bes riboja tai, kad dauguma procedūrų sudėtingos, bylos nagrinėjamos lėtai 
(šiuos metu jų nagrinėjimas Valstybės Taryboje vėluoja kelerius metus), o 
priemonės problemoms spręsti iš esmės yra negatyvaus pobūdžio. 


Normatyviniai apribojimai 


Paskutinis būdas įtvirtinti administracinę atskaitomybę - tai normatyvinė 
kontrolė, kurią propaguoja Friedrichas!?. Ji reiškia, kad biurokratijos ar 
pavieniai biurokratai tobulina mechanizmus, leidžiančius kurti „viešąjį in- 
teresą“ atitinkantį administravimą. Tai tikrai pigiausia, o galiausiai ir veiks- 
mingiausia kontrolės forma tuo požiūriu, kad ji, užuot taisiusi skriaudas tik 
ex post facto, gali joms užkirsti kelią. Net jeigu visi instituciniai kontrolės 
mechanizmai būtų efektyvesni, negu mes manome, atsidavimo valstybės tar- 
nybai stoka — arba, tiksliau sakant, aktyvus atsidavimas tarnybai sau pa- 
čiam —- galėtų sutrukdyti šiais mechanizmais iš esmės išspręsti problemą. 
Jeigu valstybės tarnybai būtų apskritai atsiduodama - 0 mes tuo tikrai tiki- 
me, - tai poreikis naudoti institucinius mechanizmus būtų nedidelis ir pa- 
kaktų bet kurio iš tų mechanizmų. 

Atrodo, kad dabartinė administravimo praktikos būklė, net ir turint ome- 
nyje skundus dėl biurokratijos elgesio, artimesnė antrajam, o ne pirmajam 
vaizdiniui apie biurokratijos piktnaudžiavimo mastus. Palyginus gaunamų 
skundų kiekį su priimtų sprendimų ir atliktų veiksmų skaičiumi, atrodo, jog 
dauguma valstybinės tarnybos sistemų veikia padoriai. Didžiausi skundai 
dėl neteisėtų arba amoralių valdžios veiksmų dažniausiai klojami ne prie 

karjeros valstybės tarnautojų, o prie politinių pareigūnų kojų, nors mums vis 
dėlto reikia institucinių mechanizmų nukrypimams šalinti. 

Reikia pažymėti, kad kai kalbama apie valstybės pareigūnų atskaitomybę, 
ne visos administracinės sistemos būtinai turi vadovautis- ir nesivadovauja — 
tomis pačiomis vertybėmis. Ilchmanas kalba apie būtiną vaidmenų tapatumą, 
o tai reiškia, kad administratorių elgesys turi atitikti visuomenės lūkesčius!*“. 
Buvo atlikti tam tikri empiriniai tyrimai, kuriais siekta nustatyti vertybių ati- 
tikimo mastą, 0 gauti rezultatai pasirodė esą skirtingi. Atrodo, kad rezultatai 
labiausiai skiriasi besivystančiose šalyse: čia valstybės tarnautojai gali būti 
perėmę vakarietiškas idėjas apie atsakomybę, bet dauguma gyventojų visiškai 
kitaip suvokia valdžios pasaulį!*!. Vakarų visuomenėse labai vertinamos uni- 
versalizmo ir lygybės idėjos, kuriomis grindžiami daugelis skundų prieš biu- 
rokratiją, nevakarietiškose šalyse rastų palyginti mažai rėmėjų. Administrato- 
rius, kuris mėgintų remtis tokiomis vertybėmis darydamas sprendimus, 
susidurtų su beveik tokiais pat sunkumais, kokius patirtų Vakarų šalių admi- 
nistratorius, pamėginęs daryti sprendimus pirmiausia atsižvelgdamas į as- 
mens priklausomybę klanui arba rasei. Kitais žodžiais sakant, atskaitomybės 
problemos skiriasi taip pat kaip ir administravimo kultūros, o pamatinis 
motyvas tas, kad administratoriai daro tai, ko iš jų tikisi piliečiai. 

Užuot šlovinus administravimo vertybes, ką galima padaryti norint su- 
stiprinti atskaitomybę normatyvinių apribojimų pagrindu? Trumpalaikėje per- 
spektyvoje greičiausiai galima padaryti labai nedaug. Kaip pažymėjome, dau- 
gumoje politinių sistemų gerai įsitvirtino tam tikra biurokratijos samprata, o 
ji dažniausiai nėra teigiama!?2. Ši samprata darosi vis nepalankesnė galbūt 
todėl, kad viešoji biurokratija gausėja ir didėja jos išlaikymo kaiia. Tad 
pozityvių administravimo vertybių samprata paprastai negali rastis plates- 
niuose visuomenės sluoksniuose, todėl ji turi būti kuriama pačios biurokratijos 
sluoksniuose. Projektuoti tokias vertybes palyginti lengva tarp valstybinės 
tarnybos elito, kuris turi stiprią esprit de corps, jaučia atsakomybę už vadova- 
vimą visuomenei ir turi palankias pozicijas visuomenėje!““. Tai kur kas sun- 
kiau daryti tarp eilinių valstybės tarnautojų, menkai besiskiriančių nuo priva- 
čiai samdomų darbuotojų, kuriems nekeliami dideli reikalavimai tarnauti 
valstybei ir būti lojaliems. Pasirenkantys valstybinę tarnybą asmenys nei ge- 
resni, nei blogesni už tuos, kurie renkasi privatų darbą: pagrindinis skirtu- 
mas - darbui keliami reikalavimai ir su juo siejami lūkesčiai. Jeigu darbuo- 
tojas arba privati įmonė nepateisina kliento lūkesčių, jie gali kliautis būsimais 
klientais. Jeigu lūkesčių nepateisina valstybės tarnautojas, tai gali virsti vals- 
tybės reikalu tiesiogine šio žodžio prasme. 

Labai padidėję valstybiniai atlyginimai ir privilegijos, kurie daugeliu at- 
žvilgių smerkiami, taip pat gali būti naudingi siekiant sustiprinti internali- 

zacija pagrįstą biurokratijos kontrolę. Dėl didesnių atlyginimų valstybinė tar- 
nyba tampa saugia ir teikiančia pasitenkinimą darbo vieta, didesni atlygini- 
mai taip pat tampa apčiuopiamu atpildu už įstaigos keliamus reikalavimus. 
Didesni atlyginimai taip pat pritraukia daugiau labai talentingų Žmonių į 
valstybinę tarnybą, o šie žmonės anksčiau nebūtų įją ėję dėl palyginti menko 
atlyginimo. Kai devintajame ir paskutiniajame amžiaus dešimtmetyje tenden- 
ciją didinti valstybinės tarnybos atlyginimus pakeitė priešinga tendencija, 
aiškiai smuko į viešąjį sektorių pritraukiamo ir čia pasiliekančio personalo 
kokybė!**. Dar pamatysime, kaip tai paveiks turinčių pareigas valstybės tar- 
nautojų darbą, nors pastebimas jų dvasios smukimas, atrodo, liudija, jog tie 
padariniai anaiptol nebus teigiami!“, 

Priežastinis veiksnys, lėmęs tam tikrais atvejais atlyginimų didinimą 
viešajame sektoriuje, - valstybės tarnautojų vienijimasis į profesines sąjun- 
gas - gali suvaidinti svarbų vaidmenį keliant valstybinės tarnybos dvasią bei 
jos standartus. Profesinės sąjungos gali padaryti valstybės tarnautojo darbą 
panašesnį į profesiją, kaip kad didesni atlyginimai pritraukia kvalifikuotesnių 
žmonių. Tai ypač svarbu tokiose visuomenėse kaip Jungtinės Valstijos ir 
Australija, nes čia valstybinė tarnyba nebuvo labai gerbiama ir neturėjo to 
aukšto statuso, kurį turi Vakarų Europoje arba Kanadoje. Tačiau galimas ir 
vienas šalutinis efektas: valstybinė tarnyba gali tapti pernelyg panaši į pro- 
fesiją ir dar labiau izoliuota nuo visuomenės. Bet ryškėja ir tam tikros priešin- 
gos tendencijos. Tiek didėjantis valstybinės tarnybos politizavimas, tiek ir 
daugelyje šalių padidėjęs jos prieinamumas pašaliečiams siekiant garantuoti 
politinį angažavimąsi valstybinę tarnybą labiau priartina prie visuomenės. 
Valstybinė tarnyba labiau atspindi visuomenėje vykstančius vertybinių nuo- 
statų pokyčius, jeigu rinkimų laimėtojai gali įtraukti daugiau savo rėmėjų į 
vyriausybę. 

Vadinasi, normatyvinė kontrolė yra geriausia biurokratijos kontrolė. Ji ne- 
brangi, patikima ir veikia anksčiau, negu gaunamas skundas arba padaroma 
žala, o ne tiesiog garantuoja bausmę arba kompensaciją jau įvykus faktui. 
Daug visuomenių yra laimingos, nes čia ši kontrolės forma jau gerai veikia, 
todėl palyginti retai tenka taikyti šiame skirsnyje aprašytus institucinius me- 
chanizmus. Net jeigu veiktų visa virtinė kontroliuojančių institucijų, kontro- 
liuoti, ko gero, nebūtų įmanoma, jeigu dauguma valstybės tarnautojų nebūtų 
internalizavę tam tikrų vertybių. 


KONTROLĖS RIBOS 


Be savo įvairove primenančių sodą administracinės atskaitomybės ir kon- 
trolės problemų, verta dėmesio ir virtinė specialesnių problemų bei svarstymų. 

Šiais atvejais įprastiniai viešosios kontrolės ir atskaitomybės mechanizmai 
yra itin iškreipti ir dažnai nepakankami. Kad ir kokios reikšmingos šios 
problemos, jos jau nebėra neįprastos. Todėl jas reikia plačiai apmąstyti ir net 
iš naujo įprasminti, jeigu norima, kad organizacijos, kurioms šios problemos 
kyla, atitiktų mūsų turimas atsakingos biurokratijos sampratas. Gausybė nau- 
jovių, kurių ėmėsi vyriausybės bei jų darbuotojai siekdami įveikti kintančius 
blemas. 


Profesijos 


Viena iš dažnai minimų problemų, dėl kurios būna iškreipiama pati admi- 
nistravimo kontrolė, yra profesionalių darbuotojų darbas viešojoje biurokratijoje. 
Beveik neišvengiamai profesionalas būna internalizavęs vertybes, kurias anks- 
čiau gyrėme kaip geriausią valstybės tarnautojų kontrolės priemonę. Šios 
profesinės vertybės, kurias skatina, diegia ir kontroliuoja pati profesija, verčia 
iškelti kliento interesus aukščiau darbuotojo interesų ir nustato griežtas elge- 
sio taisykles, kurią nuostatos reikalauja gerbti kliento interesus bei jo priva- 
tumą!*?. Problema ta, kad šios vertybės dažnai prieštarauja įstaigos, kurioje 
dirba profesionalai, puoselėjamoms vertybėms. Įprastas atvejis - valstybinėje 
mokslinių tyrimų įstaigoje dirbantis mokslininkas. Viena iš įprastinių moks- 
linės veiklos normų - laisvas keitimasis informacija ir idėjomis!*?. Toks lais- 
vas keitimasis idėjomis dirbant vyriausybei su slapta medžiaga nebūtų tole- 
ruojamas. Panašiai viešojoje įstaigoje dirbantis gydytojas ir toliau tiki, kad jis 
pirmiausia atsakingas pacientui, o tai gali prieštarauti viešojoje organizaci- 
joje keliamam reikalavimui tvarkyti bylas ar teikti standartinį gydymą!“š. 
Panašių konfliktų sąrašą galima plėsti, bet esmė pasakyta. Profesionalai gali 
vadovautis vertybėmis, iš esmės prieštaraujančiomis jų valstybinių pareigų 
keliamiems reikalavimams. Viešasis sektorius priverstas samdyti profesiona- 
lus, todėl reikia, galbūt net abiem šalims, derinti vertybes. Tačiau tai yra 
svarbus atvejis, kada gali atrodyti nepritaikomos normalios kontrolės ir at- 
skaitomybės procedūros. 

Ypatingos profesionalų kontrolės problemos iškyla tada, kai pati valstybi- 
nė tarnyba suvokiama kaip profesija. Jungtinėse Amerikos Valstijose randasi 
vis daugiau valstybinės tarnybos mokyklų, šių mokyklų auklėtiniai laiko save 
profesionalais beveik tokia pat prasme kaip ir teisės arba socialinio darbo 
profesionalai, taip pat jie internalizuoja vertybių sistemas, panašias į analo- 
giškas kitų profesionalų sistemas!*?. Kitose šalyse, pavyzdžiui, Prancūzijoje, 
turinčioje ENA, šio profesionalumo tradicijos senesnės. Vertinant visa tai kon- 
trolės galimybių požiūriu, keblu tai, kad tokią profesionalo savimonę turintis 
valstybės tarnautojas gali priešintis kontrolei net dar labiau negu politines 

pareigas turintys „mėgėjai“. Remdamasis savo išsilavinimu ir apeliuodamas 
į tai, kad jis rūpinasi kliento arba „viešuoju interesu“, valstybės tarnautojas 
gali manyti, kad jis „išmano geriausiai“!70, 


Autonomiškos ir pusiau autonomiškos įstaigos 


Teikdamos viešąsias paslaugas, vyriausybės dabar naudojasi įvairiomis 
autonomiškomis ir pusiau autonomiškomis organizacijomis. Anksčiau pažy- 
mėjome, kad agentūrų, kvangų ir daugybės panašių organizacijų kūrimas 
buvo pateisintas ekonominiu jų efektyvumu. Kaip ir seniau buvusių valstybinių 
korporacijų atveju, vyraujanti prielaida ta, kad šios mažiau tiesiogiai kontro- 
liuojamos organizacijos sugebės priiminėti sprendimus remdamosi ekonomi- 
niais ir efektyvumo kriterijais, o ne politiniais motyvais. Antra vertus, šios 
organizacijos kelia naujų atskaitomybės problemų!'!. Kai kuriais atžvilgiais 
valstybinės korporacijos, atrodo, kelia mažiau kontrolės problemų. Šiaip ar 
taip, jos pateikia ataskaitas apie pelną arba nuostolius (paprastai apie pas- 
taruosius), tad galima iš karto matyti, kaip jos valdomos. Praktiškai tai nėra 
taip lengva. Pirma, gauti pelną valstybinei korporacijai tėra vienas iš tikslų, 
gal net ne itin svarbus tikslas. Jeigu tam tikra veiklos rūšis būtų pelninga ir 
mums rūpėtų tik pelnas, tai ta veikla galėtų išlikti privati. Imkime viešąjį 
transportą. Šiai sričiai keliami tikslai - garantuoti pigų ir greitą susisiekimą, 
mažinti automobilių skaičių keliuose, mažinti kamšatį piko valandomis, at- 
gaivinti smunkančius regionus ir t. t. - gali prieštarauti tikslui gauti pelno. 
Tad vertinant, kaip valdoma valstybinė korporacija, gali toli gražu nepakakti 
tiesiog Žvilgterėti į jos balanso dokumentus metų pabaigoje. 

Antra, beveik visada iškyla sunkumų kontroliuojant valstybines korpora- 
cijas, „ištrūkusias“ iš tiesioginės politinės kontrolės!'?. Labiausiai paplitusi 
tokių korporacijų valdymo sistema dažniausiai grindžiama tuo, kad steigia- 
ma nepriklausoma arba pusiau nepriklausoma direktorių valdyba, tad šioms 
korporacijoms tiesiogiai nebevadovauja vykdomoji valdžia!"?. Nors įprastinis 
valdžios vadovavimas nėra panacėja nuo kontrolės problemų, jis bent jau 
garantuoja ryšį su politine valdžia. Manoma, jog agentūra arba valstybinė 
korporacija turi būti laisva nuo tokios kontrolės, kad galėtų savarankiškiau, 
vadybiškiau rinktis savo veiklos kryptį. Šitaip korporacija tebebūna politinis 
darinys, tačiau jos ryšiai su politine vadovybe ir politinis vadovavimas jai yra 
tik riboti!"*. Galų gale tokia padėtis nebūna patogi nei vadybininkams, nei 
valstybei. Ji nepatogi ir politiniams vadovams, kurie laikomi atsakingais už 
veiksmus, kuriuos jie kontroliuoja labai menkai ar net visai nekontroliuoja. 

Ši valstybinių korporacijų atskaitomybės problema ypač svarbi besivystan- 
čioms šalims, nes čia tos organizacijos lemia ekonominės plėtros strategiją. Be 
to, šiose organizacijose gali būti daug darbo vietų, kurios šiose palyginti 

skurdžiose šalyse laikomos geriausiomis. Todėl skiriant pareigūnus, politi- 
niai vadovai būna priversti rasti pusiausvyrą tarp politinių ir techninių sky- 
rimo kriterijų!?. Būta keleto sėkmingos valstybinių įmonių veiklos Lotynų 
Amerikoje atvejų (PEMEX Meksikoje, Petroles de Venezuela, S. A. Venesueloje) 
ir daug tokių atvejų pramonėjančiose Azijos šalyse. Tačiau apskritai, valdant 
šias šalis, buvo pernelyg pabrėžiami politiniai, o ne ekonominiai kriterijai. Šis 
modelis padeda kurti trumpalaikes, naudingas politines koalicijas, bet nega- 
rantuoja didesnės socialinės ekonominės plėtros!?. 


Sutartys ir trečios šalies valdymas 


Sunkumai, kuriuos kelia valstybės valdoma pramonė tiek vadybos, tiek ir 
kontrolės srityse, daugelį šalių paskatino pradėti platų šitos pramonės priva- 
tizavimą!'?. Apskritai valstybinė pramonė ir tiesioginis paslaugų teikimas 
buvo pakeisti įvairiais sutartiniais ir trišaliais mechanizmais, garantuojan- 
čiais viešojo ir privataus sektorių sąveiką!"š. Nors šitaip pakeisti paslaugų 
teikimo mechanizmus galbūt pageidautina ekonominiu požiūriu, šie pakeiti- 
kontrolės ir atskaitomybės srityje ir smarkiai verčia iš naujo permąstyti mecha- 
nizmus, kuriais vyriausybė teikia savo paslaugas. 

Valdymas sutartiniu pagrindu politiniams pareigūnams dažnai iškelia 
sunkių kontrolės problemų!'?. Kol programą įgyvendina viešojo sektoriaus 
personalas, tol galima iš dalies veiksminga hierarchinė jo veiklos kontrolė. 
Panašiai viešojo sektoriaus darbuotojams būdingos vertybės, ko gero, labiau 
atitiks viešųjų paslaugų teikimui keliamus reikalavimus bei „viešąjį interesą“, 
negu privataus sektoriaus darbuotojų, ypač dirbančių „pelno“ siekiančiose 
organizacijose, puoselėjamos vertybės!*?. Be to, įgyvendinti programą per 
viešąjį sektorių galima labiau tiesiogiai negu pasitelkus sudėtingą sutarčių 
arba partnerystės sistemą. Visoms kitoms sąlygoms esant vienodoms, jos 
vykdymą prižiūrėti būtų lengviau. 
deli, kai privatusis sektorius teikia gėrybes ir paslaugas. Sunkumai itin aki- 
vaizdūs karinių užsakymų srityje!*!. Gausybė siaubingų istorijų apie karinius 
užsakymus pasakojama ne tik Jungtinėse Valstijose, bet ir kitose šalyse, nors 
dėl Jungtinių Valstijų gynybos pajėgų masto akivaizdžiai blogos vadybos 
mastai čia atrodo baisesni. Kontroliuoti karinius užsakymus pasidarė itin 
sunku todėl, kad jie yra perspektyviniai, nes užsakoma kurti naujas ginklų 
sistemas. Be to, tokias dideles sistemas kaip lėktuvai arba raketos potencialiai 
gali tiekti tik nedidelis skaičius tiekėjų. Vyriausybė taip pat suinteresuota 
išsaugoti tą nedaugelį stambių tiekėjų, kad galėtų įsigyti reikiamų ginklų 

ateityje ir gautų atsarginių dalių turimiems ginklams. Todėl daugelis suda- 
romų sandėrių atrodo esą kaip „širdingi reikalai“. Šie motyvai nepateisina 
„apgavikiško švaistymo ir piktnaudžiavimo“, kurio kartais esama sudarinė- 
jant gynybinius kontraktus, bet atskleidžia priežastis, dėl kurių sunku įgyven- 
dinti griežtesnę kontrolę. 

Daugumą problemų, kylančių vyriausybei sudarinėjant sutartis, lemia ne- 
etiškas privataus sektoriaus elgesys, o ne viešojo sektoriaus korupcija!ėŽ. Vie- 
šosios įstaigos, sudarančios sutartis su privačiuoju sektoriumi, žinoma, turi 
prižiūrėti, kaip jos vykdomos, ir garantuoti, kad visuomenė gautų paslaugas 
už tuos pinigus, bet problema būtų mažesnė, jeigu privatusis sektorius veiktų 
taip pat pedantiškai, kaip, mūsų manymu, turi veikti viešasis sektorius. Yra 
faktų, kad viešasis sektorius retkarčiais nekompetentingai kontroliuoja, kaip 
vykdomos sutartys, bet paprastai tai nebūna susiję su korupcija ar piktnau- 
džiavimu tarnybine padėtimi. 


Profesinės sąjungos 


Valstybės tarnautojų profesinės sąjungos valstybinei tarnybai nėra vien 
naudingos, jos taip pat kelia ir tam tikrų kontrolės problemų. Valstybės tar- 
nautojus saugo ne tik valstybinės tarnybos nuostatai, daugelį jų dabar papil- 
domai saugo ir profesinės sąjungos. Panašiai daugelį pramonės darbuotojų, 
kuriuos minimaliai saugojo valstybinės tarnybos procedūros, dabar geriau 
saugo profesinės sąjungos. Nors šie modeliai gana įprasti moderniose visuo- 
menėse, kuriose asmens teisės yra pagrindinis dalykas vadybos ir valdymo 
srityse, tačiau dėl šių tendencijų labai pasunkėja viešojo vadybininko darbas. 
Samdant, atleidžiant ir perkeliant darbuotojus, iškyla procedūrinių sunkumų, 
kurie susiję su būtinumu atsižvelgti į valstybinės tarnybos ir profesinių sąjun- 
gų nuostatų keliamus reikalavimus. Todėl manipuliuoti personalu kur kas 
sunkiau, negu norėtųsi vadybininkui. Be to, dabar tenka susidurti su darbuo- 
tojais kaip su vieninga mase bei atsižvelgti į galimą grėsmę, jog streikuos net 
ir tokios gyvybiškai svarbios tarnybos kaip policija, ugniagesiai ir šiukšlia- 
vežiai. Kitaip negu daugumoje pramonės įmonių, įvykus streikui, šios tarny- 
bos gali nedirbti tik trumpą laiką, todėl viešieji vadybininkai ir politiniai 
pareigūnai verčiami žūtbūt išspręsti ginčą, taigi ir dažnai nusileisti profesi- 
nėms sąjungoms. Nors kai kurių iš šių darbų, pavyzdžiui, šiukšliavežių dar- 
bo, statusas gali būti labai žemas, jie bendruomenei gali būti tokie svarbūs, 
kad jų derybinės pozicijos gali būti lyginamos su gydytojų pozicijomis vals- 
tybės tarnyboje. Tad plintant profesinėms sąjungoms, kyla pavojus, kad po- 
litinė sistema liausis kontroliavusi ne tik savo biudžetą, bet ir personalo 
formavimo politiką!8?, 

Šalies politinė struktūra taip pat gali sukurti didelių sunkumų kontroliuo- 
jant viešąjį administravimą. Federalizmas galbūt yra akivaizdžiausias struk- 
tūrinis veiksnys, trukdantis kontroliuoti administravimą. Federalinės siste- 
mos nebūtinai turi būti tokios kaip Vokietijos arba Europos Bendrijos sistemos, 
kada daugumą centrinės valdžios programų administruoja Lander arba šalys 
narės. Net esant laisvesnei struktūrai, būtina, kad programas bent iš dalies 
administruotų žmonės, tiesiogiai neatsakingi politikos formuotojams!**. Pa- 
vyzdžiui, Jungtinėse Valstijose federalinius socialinės gerovės įstatymus įgy- 
vendina valstijų ir vietos valdžios darbuotojai. Jie daugiausia įgyvendina ir 
federalinius švietimo įstatymus. Tai tiesiog reiškia, kad federalinės valdžios 
kontrolė sumažėja; jai lieka tik gana tiesmukiška kontrolės priemonė - teisė 
atimti programai skirtas federalines lėšas. Ši kontrolė dar labiau susilpnėjo 
Reaganui diegiant „naująjį federalizmą“. Ankstesnės įvairių rūšių programos 
buvo pakeistos subsidijomis ištisoms programų grupėms remti, todėl pasidarė 
sunkiau prižiūrėti, kaip panaudojami federaliniai pinigai. Kai pinigai skiria- 
mi visai programų grupei, sunku kontroliuoti, kokia jų dalis skiriama atski- 
riems paslaugų komponentams, todėl valstijos, įgyvendindamos federalinę 
programą, gali iš dalies nustatyti savo prioritetus. Nors šitoks teisės nustatyti 
prioritetus suteikimas valstijoms yra vienas iš „naujojo federalizmo“ progra- 
mos tikslų ir galbūt jis yra politiškai prasmingas, vis dėlto jis kelia daug 
sunkumų finansinei atskaitomybei ir kontrolei. 

Kitas struktūros atvejis, trukdantis kontroliuoti administravimą - politiką 
formuojančių ir ją vykdančių įstaigų atskyrimas. Jis daugelį metų buvo 
praktikuojamas Švedijoje ir jį kopijuoja tokios šalys kaip Britanija, Nyderlan- 
dai ir Naujoji Zelandija!**. Pagal šią schemą ministerijos laikomos atsakingo- 
mis už politikos formavimą, o įstaigos - atsakingomis už tos politikos įgyven- 
dinimą. Dėl tokio atskyrimo kontroliuoti darosi tik sunkiau, ir tai realiai 
atsitinka politikai, kuri tampa kitokia, negu skelbiama popieriuje. 

Politikos ir administravimo atskyrimas lemia ir didėjančią valdžios pri- 
klausomybę nuo nevyriausybinių veikėjų teikiant viešąsias paslaugas. Vis 
daugiau valstybės programų įgyvendina tiesiogiai su valdžia nesusiję asme- 
nys arba asmenys, kurie nėra programas finansuojančios tam tikro lygio 
valdžios darbuotojai!**. Jau atkreipėme dėmesį į kai kurias finansines proble- 
mas, kurias kelia pinigų tekėjimas tarp įvairių valdžios lygių. Net dar dides- 
nės problemos iškyla tada, kai reikia tikrinti tokius mažiau apčiuopiamus 
negu pinigai dalykus kaip valdžia arba atsakomybė. Galiausiai problemos 
sunkėja ir tais atvejais, kada su programų įgyvendinimu susijusi ne vietos 
valdžia, o pelno nesiekiančios institucijos, verslo arba suinteresuotos grupės. 

Tų, kurie siekia objektyviai kontroliuoti valdymą, nelaimei, tokie paslaugų 
teikimo metodai kasdien vis labiau plinta. 


Kultūra 


Jau apibūdinome kultūrinius skirtumus, nuo kurių iš dalies priklauso 
biurokratinio politikos įgyvendinimo sėkmė arba nesėkmė!“?. Galbūt dabar 
turėtume priminti tuos skirtumus kalbėdami apie administravimo kontrolę. 
Esminis klausimas tas, kad kai kurioms politinėms sistemoms ir kultūroms 
trūksta normatyvinių įsipareigojimų visuomeninei moralei ir tinkamam admi- 
nistravimui, kurie tokie svarbūs kontroliuojant administraciją. Daug kur Va- 
karų biurokratijos modelis laikomas svetimu, o gal net nemoraliu. Biuro- 
kratinių pareigų turėjimas gali būti ne visuomenės pasitikėjimo ar atsakomybės 
įrodymas, o asmens ir šeimos galimybių požymis. Asmuo, nepajėgiantis gra- 
žiai aprūpinti savo šeimos, tokioje kultūrinėje aplinkoje laikomas nemoraliu. 
Nors vakarietiškos (arba netradicinės) vertybės tikrai paplito, jos vis dar nėra 
universalios, ir tai turime suprasti kalbėdami apie administracinę kontrolę 
labai skirtingose kultūrinėse situacijose, nes gali kilti problemų. 

Net Vakarų šalyse svarbūs kultūriniai pokyčiai gali daryti įtaką administ- 
ravimo būdui ir sukelti administracinės kontrolės problemų. Bent jau nuo 
septintojo dešimtmečio ryškėja individualistiškesnė ir ne tokia hierarchinė 
politinė kultūra. Ši besiformuojanti kultūra tampa problemiška daugelio įpras- 
tinių kontrolės metodų požiūriu, nes vis sunkiau pripažįstama hierarcija or- 
ganizacijų viduje ir, ko gero, valdingi paliepimai. Kita vertus, vėl imta iš 
dalies pripažinti tradicines etines vertybes. Todėl normatyvinė kontrolė, kuri 
yra lemiamas veiksnys išlaikant atsakomybę, vėl gali tapti vis svarbesnė 
pavieniams valstybės tarnautojams priimant sprendimus. 


Vengimas administruoti 


Galiausiai sunku kontroliuoti, ar vengiama administruoti, kaip ir tai, ar 
laikomasi politikos!*š. Kur kas sunkiau kontroliuoti tai, kas nevyksta, negu 
ištaisyti tai, kas padaryta netinkamai arba nesąžiningai. Kitais žodžiais sa- 
kant, daug sunkiau priversti biurokratiją daryti tai, ką ji privalo daryti, negu 
neleisti jai toliau daryti to, ko ji neturėtų daryti. Čia kitaip apibūdiname du 
administracinės veiklos matmenis, kurių aptartimi pradėjome šį skyrių. Yra 
nedaug pozityvių kontrolės priemonių, galinčių priversti asmenis arba įstai- 
gas daryti sprendimus, bet gausu procedūrų, padedančių ištaisyti netinkamo 
sprendimo padarinius. Net politinė vykdomoji valdžia, kuri, kaip manoma, 
gali pareikalauti iš biurokratijos veikti, iš tikrųjų gali nesugebėti šito padaryti, 

o gali tik derėtis su gausybe veikėjų, dalyvaujančių įgyvendinant politiką. 
Prezidentas, kuriam gyvybiškai svarbios Kuboje esančios raketos arba Oaklan- 
do urbanistinės problemos, arba švietimo ministras, kuriam rūpi švietimo 
reforma, negali priversti veikti!??. Biurokratija tvarko reikalus savais būdais, 
o tai reiškia, kad dalykai, kada juos padaryti norėtų vykdomosios valdžios 
pareigūnai, nebūtinai bus padaryti. Jeigu jau su tokiomis problemomis susi- 
duria prezidentai ir ministrai pirmininkai, tai ką kalbėti apie paprastą pilietį. 
Pirma, turime kliautis tuo, kad dauguma žmonių, kuriuos imame į valstybės 
tarnybą, apskritai išpažįsta „geros valdžios“ idėjas. Antra, turime būti pasi- 
ryžę užsikrauti rūpestį panaudoti turimus politinio poveikio metodus, kada 
tos vidinės normos neveikia. 


REZIUMĖ 


Pagrindinės šio skyriaus išvados iš tikrųjų apibendrintos ankstesniame 
sakinyje. Atrodo, kad viešosios administracijos kontrolė, net ir esant dabartiniam 
išplėstam valdymui ir biurokratijai, priklauso nuo dviejų gana asmeninio 
pobūdžio žmonių bruožų. Pirmasis — valstybės tarnautojų internalizuotas 
tikrojo jų vaidmens supratimas. Šis pilietinės atsakomybės, pareigos ar net 
garbės supratimas gali būti skirtingas įvairiose kultūrose net ir palyginti 
siauroje vakarietiško valdymo erdvėje, tačiau pamatinės idėjos - jautrumas 
keliamiems reikalavimams, atsakomybė politiniams vadovams ir atskaitomy- 
bė už padarytus veiksmus - būdingos faktiškai visoms sistemoms. Šios idėjos 
ne visada įgyvendinamos, bet apskritai šias vertybes visi supranta. Atrodo, 
kad dauguma valstybės tarnautojų pripažįsta šias vertybes ir paprastai mė- 
gina jomis vadovautis savo veikloje. Jeigu šios vertybės nebūtų plačiai pripa- 
žįstamos, tai visi šiame skyriuje apibūdinti instituciniai kontrolės mechaniz- 
mai būtų palaidoti po storu blogo administravimo klodu. 

Antrasis deramai funkcionuojančios administracinės atskaitomybės ir kon- 
trolės sistemos komponentas - gyventojai, kuriems tarnauja valstybinė tarny- 
ba. Dauguma atskaitomybės metodų susiję su reikalavimus keliančiais indi- 
vidais arba grupėmis, kurie būtini tam, kad mechanizmai pradėtų veikti. 
Taigi atsakomybė ir atskaitomybė suponuoja veikėjų porą - be pačių valstybės 
tarnautojų, turi būti kažkas, kam jie atsakingi. Net toks institucinis 
mechanizmas kaip įstatymų leidžiamoji valdžia būtų neveiksmingas, jeigu 
politikai įsitikintų, kad visuomenei niekas nerūpi. Beveik arba visai nebūtų 
paskatų eikvoti energijos ir laiko; nėra jokių priemonių tinkamam administra- 
vimui garantuoti, jeigu gyventojai apatiški ir ciniški. 

Grįždami prie keleto atskaitomybės ir kontrolės aspektų, nuo kurių pradė- 
jome šiuos svarstymus, galime pamatyti, kad du aspektus gana gerai apima 

mūsų apibūdinti atskaitomybės mechanizmai. Pirma, yra gana daug priemo- 
nių biurokratinėms institucijoms kontroliuoti, bet palyginti mažiau priemonių 
asmenims kontroliuoti, ir taip yra daugiausia todėl, kad jie užsidarę savo 
organizacijose. Politinėms institucijoms dažnai sunku kovoti su asmenimis 
nekovojant su visa organizacija. Tad stengiantis, kad valdymo ratai nesiliau- 
tų sukęsi, gali būti nebaudžiama už daugelį asmeninių veiksmų. Panašiai yra 
daug procedūrų, leidžiančių nagrinėti dėl įgaliojimų viršijimo padarytas nuo- 
dėmes, bet palyginti maža procedūrų, leidžiančių nagrinėti neveiklumo arba 
tiesiog perdėto griežtumo nulemtas nuodėmes. Daugeliu atvejų „vengimas 
administruoti“ pateisinamas techniniu, t.y. instrukcijų laikymosi, požiūriu, 
bet „ištikimybė įstatymo raidei“ sugeba sužlugdyti programas. 

Iš ankstesnių skyrių aiškėja, kad stiprėja viešosios biurokratijos vaidmuo 
formuojant valstybės politiką. Todėl reikšmingesni tampa atskaitomybės ir 
kontrolės klausimai. Socialinės ir politinės raidos tendencijos rodo, kad būsi- 
mosioms piliečių ir politikų kartoms kontroliuoti bus ir lengviau, ir sunkiau. 
Viena vertus, plintant visuotiniam švietimui ir žiniasklaidai, gyventojams 
lengviau sužinoti apie biurokratijos veiksmus. Kai kuriose šalyse, pakeitus 
viešumą reglamentuojančius įstatymus, informacija plačiau prieinama. Vi- 
suotinis švietimas taip pat gali reikšti tai, kad viešoji biurokratija bus telkiama 
iš platesnių gyventojų sluoksnių ir todėl tiek geriau įsijaus į piliečių proble- 
mas, tiek ir geriau supras, kaip visuomenė suvokia biurokratiją. Galiausiai 
naujausieji įvykiai daugelyje šalių — pavyzdžiui, Belgijoje, Japonijoje, Vokie- 
tijoje ir Italijoje — paskatino gyventojus susirūpinti, kas vyksta valdžioje, ir 
privertė juos noriau abejoti valstybės pareigūnų veikla. Jeigu toks sveikas 
skeptiškumas nevirs cinizmu ir nesibaigs visos politinės sistemos, kaip nemo- 
ralios ir iš esmės neteisingos, atmetimu, tai jis gali sustiprinti veiksmingą 
biurokratijos elgesio kontrolę. 

Tuo pat metu kelios tendencijos didina biurokratijos galimybes išvengti 
kontrolės. Be to, kadangi auga pati biurokratija ir sudėtingėja jos sprendžiami 
uždaviniai, daugelis valstybinių programų, pavyzdžiui, Jungtinėse Valstijose 
ir daugelyje kitų šalių įgyvendinamos socialinės rūpybos programos, tapo 
„šventomis karvėmis“, kurias užsipulti turi drąsos tik nedaugelis politikų. 
Populiarioms programoms senstant ir institucionalizuojant jų klientūrą bei 
taikomas procedūras, jos gali tapti ir neveiksmingos, ir nebekritikuotinos. Be 
to, biurokratijos uždarumą dar labiau gali stiprinti valstybės tarnyboje papli- 
tusi personalo vadybos praktika. Konkrečiai, augant valstybės tarnautojų pro- 
fesinėms sąjungoms, gali sumažėti vadybininkų galimybės kontroliuoti per- 
sonalą. Galiausiai ryškėja stiprėjanti tendencija „slėpti“ ir depolitizuoti 
viešąsias paslaugas. Iš dalies tai yra reakcija į visuomenės bjaurėjimąsi po- 
litika, iš dalies tai lemia gausėjantys tų paslaugų įgyjami kai kurie rinkos 

bruožai, o iš dalies tai yra priemonė išlaidoms apkarpyti. Šiaip ar taip, depo- 
litizavimas dažniausiai yra tiesiog biurokratijos galios formulė. 

Apibendrinant galima teigti, kad didesnės atskaitomybės reikalavimai at- 
rodo stipresni negu didesnio uždarumo reikalavimai. Galime tikėtis, kad 
visuomenė labiau rūpinsis valstybės reikalais ir bus aktyvesnė. Kaip efekty- 
viai bus tvarkomi šie reikalai, galiausiai priklausys nuo to, ar gyventojai 
atkakliai kels savo reikalavimus ir naudosis tam skirtais mechanizmais. Gre- 
sia pavojus, kad trumpalaikės nesėkmės gali pažadinti nuolatinį gyventojų 
cinizmą ir paskatinti juos ilgam laikui atitrūkti nuo valdžios reikalų. Šiame 
skyriuje aptarti gausūs instituciniai mechanizmai gali padėti reikalauti atsa- 
komybės, bet ilgalaikėje perspektyvoje valdžios atsakomybę gali garantuoti 
tik nuolatinis ir atkaklus atsakingų pareigūnų ir piliečių dialogas. 

Vienas iš daugelio viešojo administravimo paradoksų yra tas, kad epocho- 
je, kurioje didelė visuomenės dalis laiko valdžią nesvarbia ir beveik neišven- 
giamai neveiksminga (žr. 2 skyrių), jos renkami lyderiai paaukojo nepaprastai 
daug laiko ir energijos reformuodami viešąjį administravimą. Šių reformų 
tikslai iš esmės yra tie patys, kurie nurodyti Gore'o ataskaitoje (National Per- 
formance Review) Jungtinėse Valstijose: priversti valdžią dirbti geriau ir ma- 
žiau kainuoti!. Įvairios vyriausybės ir net tos pačios vyriausybės dalys gali 
„geresnį darbą“ suprasti skirtingai. Tačiau svarbiausia yra tai, kad jeigu 
vyriausybė nori įveikti piliečių nepasitenkinimą ir nepasitikėjimą, ji privalo 
rasti būdų, kaip veiksmingiau ir efektyviau formuoti bei įgyvendinti politiką. 
O tuo pat metu vyriausybė spaudžiama pradėti labiau reaguoti į visuomenę 
ir skaidriau priiminėti sprendimus. 

Tikslai padaryti vyriausybę veiksmingesnę ir efektyvesnę visada vertingi, 
ir būta daug mėginimų juos pasiekti. Kai kurios reformos buvo įgyvendintos 
staigiais pokyčiais, pavyzdžiui, pokomunistinėse Rytų Europos sistemose, 
taip pat daugelyje demokratėjančių trečiojo pasaulio šalių?. Kitos reformos 
vyko pamažu, nes daugelis pirmojo pasaulio vyriausybių palyginti nedaug 
keitė politikos administravimą?. Tačiau beveik neįmanoma rasti politinės 
sistemos, kuri nebūtų rimtai nagrinėjusi savo viešojo administravimo ir jo 
kokiu nors būdu nekeitusi*. Skiriasi pokyčių mastas, jų įgyvendinimo stilius, 
bet beveik tikrai visur būta pokyčių. 

Šiame skyriuje viešųjų biurokratijų reforma bus aptariama lyginamuoju 
požiūriu. Tai darysime pirmiausia aptardami idėjas, kurios skatino daryti 
reformas per praėjusius keletą dešimtmečių, o ne iš eilės aptarinėdami atskiras 
šalis arba net politikos sritis. Taip pat žvilgterėsime į tai, kaip plito palyginti 
bendros permainų idėjos, ir aptarsime, kokie veiksniai verčia daugelį šalių 
imtis reformų, kurios bent jau iš pažiūros atrodo menkai reikšmingos esamo- 
mis objektyviomis politinėmis ir ekonominėmis sąlygomis. Iš tikrųjų suabejo- 
sime reformos veiksmingumu daugeliu atvejų ir nurodysime alternatyvias 
strategijas. 


REFORMOS IDĖJOS 


Tam tikru mastu pats žodis „reforma“ turi pozityvią konotaciją, tad norint 
politiškai motyvuoti permainas, pakanka tiesiog pažadėti ką nors reformuoti. 
Praėjusio amžiaus paskutiniųjų dviejų dešimtmečių ir dvidešimt pirmojo šimt- 
mečio pirmajame dešimtmetyje tebetrunkanti reforma ypatinga tuo, kad vyk- 
domos permainos grindžiamos ir teisinamos tam tikromis sąvokomis ir idė- 
jomis. Kai kuriais atvejais šiomis idėjomis vadovaujamasi labai atvirai. 
Pavyzdžiui, Margaret Thatcher naudojosi ekonomisto Williamo Niskaneno 

idėjomis britų valstybinės tarnybos reformos kampanijai pagrįsti?. Tačiau 
dažniausiai idėjos būna labiau numanomos, nors jas dažnai galima įžvelgti 
vien paviršutiniškai skaitant reformos dokumentus. 

Šios idėjos — reformai kryptingumą suteikiantys idėjų rinkiniai - nebūtinai 
yra suderinamos, tad imantis reformų, kurių griebtis skatina vienos idėjos, 
gali būti atliktas beprasmis darbas mėginant įgyvendinti kitokio pobūdžio 
pakeitimus, kad ir kokie patrauklūs jie galėtų atrodyti. Tad būsimieji reforma- 
toriai privalo labai kruopščiai atsižvelgti į intelektualinę pasirenkamų re- 
formų kilmę, taip pat labai atidžiai stebėti, kad jos atitiktų reformuojamas 
politines ir administracines institucijas. Patys įvairiausi politiniai ir administ- 
raciniai vadovai atrodo palankiai nusiteikę dėl permainų viešajame sektoriuje 
ir suinteresuoti skatinti administracinę reformą, bet praktiškai tai padaryti 
sunkiau, negu tiesiog politiškai sutarti dėl permainų. Šiuo atveju galbūt tu- 
rėtume apversti seną posakį ir paklausti: „Tai puiku praktiškai, bet ar tai 
veiks teoriškai?“ 


Rinka 


Per praėjusius du dešimtmečius dominuojanti permainų idėja buvo rinkos 
idėja. Vadovaujamasi prielaida, kad viešasis sektorius būtų veiksmingesnis ir 
efektyvesnis, jeigu jis būtų panašesnis į privatųjį sektorių. Williamas Niska- 
nenas, ekonomistas, kurio idėjomis žavėjosi p. Thatcher, aiškino, kad val- 
džios įstaigų vadybininkai yra agresyvūs verslininkai, mėginantys maksima- 
liai padidinti savo įstaigos paslaugas“. Įstaigų vadovai siekia asmeninių 
tikslų viešajame sektoriuje didindami savo įstaigas ir jų biudžetus. Monopo- 
linė šitų įstaigų padėtis, taip pat egzistuojanti asimetrija informacijos srityje 
biurokratijos naudai leido įstaigoms paslėpti tikruosius jų teikiamų gėrybių ir 
paslaugų kaštus. Tokia informacijos kontrolė leido jiems išplėšti didesnius, 
negu reikia, biudžetus iš savo „rėmėjų“ - įstatymų leidėjų. 

Pagrindinė diagnozė, ką daro blogai valdžia rinkos požiūriu, yra ta, kad 
dauguma vyriausybės teikiamų paslaugų yra monopolinės, todėl jų vadybi- 
ninkai turi mažai paskatų dirbti efektyviau arba parodyti paslaugų kainas. 
Šių monopolių spektras driekiasi nuo aiškiai viešų paslaugų, dėl kurių galbūt 
niekada nebus tikros konkurencijos - gynybos ir išmokų gyventojams, - per 
tokias paslaugas kaip paštas, kuris istoriškai buvo viešas, bet kuriame leng- 
vai galima įdiegti privačią konkurenciją. Kitame poliuje yra paslaugos, kurios 
daugelyje visuomenių priklauso privačiam sektoriui, bet yra viešos kitose 
šalyse — pavyzdžiui, oro linijos arba telekomunikacijos. Dauguma valdžios 
teikiamų paslaugų yra tarp šių dviejų polių, nes jas potencialiai galima ati- 
duoti konkurencijai, bet jos taip pat turi bruožų, skatinančių jas palikti viešajame 

sektoriuje ir teikti kaip monopolines valstybės paslaugas. Pavyzdžiui, pašto 
tarnyba ilgai buvo viešojo sektoriaus veikla, bet jo tradicinį monopolį dabar 
ardo kurjerių kompanijos, privatūs pasiuntiniai, o ką jau kalbėti apie elektro- 
nines komunikacijas. 

Ypatingais atvejais rinka grindžiamų reformų diegimas reiškė tai, kad 
buvo privatizuojama veikla, anksčiau priklausiusi tiesioginei viešojo sekto- 
riaus nuosavybei ir kontrolei. Buvusiose komunistinėse Rytų ir Centrinės 
Europos valstybėse privatizavimas reiškė didžiulį pramonės įmonių išparda- 
vimą, nors dažnai atrodydavo gana sunku rasti pirkėjų, norinčių įsigyti iš 
sovietinės eros išlikusių pasenusių gamyklų". Panašaus masto valstybės turto 
išpardavimas vyko kai kuriose trečiojo pasaulio šalyse, kurios patiria tarp- 
tautinių organizacijų spaudimą labiau pritaikyti savo ekonomikas rinkos san- 
tykiamsė. Daugumoje Vakarų Europos šalių taip pat buvo plačiai išpardavi- 
nėjamos valstybinės įmonės, nors šitokio privatizavimo būdai smarkiai skyrėsi?. 
Šiek tiek paradoksalu, bet privatizavimas Vakarų Europoje dažnai buvo su- 
sijęs su ne tokiu visišku finansinės pagalbos sustabdymu, kaip kad buvusiose 
komunistinėse sistemose. Daugeliu atvejų vyriausybės pasilikdavo teisę tam 
tikru mastu dalyvauti joms priklausiusių įmonių valdyme, turėdavo kad ir 
„auksinę akciją“, suteikiančią tam tikras balsavimo teises valdytojų taryboje. 

Vyriausybės ne tik išpardavinėjo valstybės nuosavybei priklausančias kor- 
poracijas ir grąžino tas pramonės šakas privataus sektoriaus vadybininkų 
kontrolei, jos taip pat siekė įgyvendinti rinkos idealus atskirdamos politikos 
vykdymą nuo jos formavimo. Be to, griaunamos ir įgyvendinimo struktūros 
taip, kad ten, kur įmanoma, kiekviena organizacija tampa atsakinga tik už 
vienos programos įgyvendinimą. Šito atsakomybės už įgyvendinimą išskai- 
dymo logika ta, kad vienai organizacijai atliekant virtinę funkcijų, prasideda 
kryžminis tos veiklos rūšių subsidijavimas. Jeigu tos veiklos rūšys atskiria- 
mos, rėmėjai gali lengviau nurodyti kiekvienos iš jų išlaidas ir geriau spręsti 
dėl jų finansavimo bei geriau įvertinti jų efektyvumą. 

Kartu su struktūriniais pokyčiais rinkos reformų diegimas reiškė tai, kad 
buvo remiamasi rinkos idėjomis siekiant pakeisti paties valdymo operacijas. 
Galbūt aiškiausiai tai matyti viešojo personalo vadybos srityje!?. Ankstesnia- 
me skyriuje aptarėme valstybinės tarnybos sistemų pobūdį, bet nors šios per- 
sonalo sistemos įkūnija vieno gero valdymo stiliaus triumfą, jos taip pat 
pašalina tą įtampą ir tarnautojų iniciatyvas, kurios skatina dirbti privataus 
sektoriaus tarnautojus. Pavyzdžiui, tradicinė apmokėjimo sistema, pagrįsta 
pareigų laipsniavimu ir vyresniškumu, keičiama „apmokėjimu už atliktą dar- 
bą“ ir kitais privačiam sektoriui būdingais atlyginimo būdais!!. Panašiai 
pareigos viešajame sektoriuje dabar nebėra karjerinės valstybės tarnybos mo- 
nopolis, veikiau tapo įmanoma atviresnė konkurencija dėl jų, o apie laisvas 

vyriausybines pareigas, į kurias galima pretenduoti, viešai skelbiama beveik 
taip pat, kaip ir privačiame sektoriuje! 

Net kai vyriausybės negali atsikratyti joms priklausančių firmų ir jų teikia- 
mų paslaugų, jos suranda būdų, kaip į politikos formavimą diegti rinkos 
mąstymą. Rinka buvo įdiegta iš dalies pasitelkus vidinės rinkos sampratą 
arba mėginant priversti žmones viešajame sektoriuje veikti taip, tarsi jie būtų 
konkurencijos situacijoje. Pavyzdžiui, Jungtinės Karalystės nacionalinė svei- 
katos tarnyba, taip pat ir kai kurių kitų šalių sveikatos programos, atskyrė 
„pirkėjus“ nuo „tiekėjų“?*. Pavyzdžiui, sveikatos priežiūros srityje regioninė 
sveikatos tarnyba gali būti pirkėja, o ligoninės - tiekėjos. Tada ligoninės gali 
ruošti „verslo“ paraiškas sveikatos tarnybai dėl įvairių sričių, tarkim, dėl 
įvairių chirurgijos sričių. Tai gali būti tik rinkos kopija, nes galimybės į ją įeiti 
ribotos, o visi cirkuliuojantys pinigai yra mokesčių pinigai. Tačiau ši sistema 
vis dėlto gali įžiebti tam tikrą konkurencijos supratimą formuojant politiką. 

Rinkos modelis, formuojantis politiką per vidines rinkas, taip pat reikalau- 
ja leisti visuomenei daugiau apsispręsti dėl viešosios politikos. Turint ome- 
nyje, kad rinkos modelis iš esmės yra kaltinimas valstybinėms monopolijoms, 
logiška, jog svarbiausias dalykas rinkos reformoms yra politika, leidžianti 
pavieniams piliečiams nuspręsti, kokių paslaugų jie nori iš valdžios!*. Viena 
standartinė nuo rinkos priklausoma politikos priemonė yra investicinis če- 
kis!?. Jo esmė ta, kad valdžia, užuot teikusi tokias kaip švietimas paslaugas 
monopolio sąlygomis, gali nutarti skirti vartotojams čekį, kuriuo jie gali pa- 
sinaudoti rinkdamiesi vieną iš daugelio galimų tos paslaugos tiekėjų. Pavyz- 
džiui, vyriausybė gali ir toliau rūpintis švietimu, bet tėvai turėtų galimybę, 
naudodamiesi savo čekiais, apsispręsti, ar rinktis vietos valstybinę mokyklą, 
kitą valstybinę mokyklą ar įvairius privačius šios paslaugos tiekėjus. Taigi 
pilietis tampa tikru besirenkančiu vartotoju, žinoma, su sąlyga, kad šios pri- 
vačios galimybės tikrai egzistuoja. 

Akivaizdu, kad čekis taip pat daro žalą viešajai biurokratijai. Perėjimas 
prie paslaugų teikimo per privatųjį sektorių reiškia tai, kad mažiau reikia 
viešųjų tarnautojų. Todėl nenuostabu, kad viešojo sektoriaus profesinės sąjun- 
gos linkusios prieštarauti šiai reformai ir dažnai savo egoizmą dangsto rū- 
pinimusi klientų interesais. Be to, klientams ir net privačiam sektoriui poten- 
cialiai gali kilti problemų, jeigu čekis tampa standartiniu viešųjų paslaugų 
teikimo būdu. Klientams iškyla didesni informacinio pobūdžio reikalavimai — 
daugumai piliečių nelengva Žinoti ir įvertinti esamas pasirinkimo galimybes. 
Panašiai pilietis kaip mokesčių mokėtojas gali sužinoti, kad jis apmoka dvi 
mokyklų sistemas arba du aprūpinimo būstu sektorius, kurie abu veikia ne- 
optimaliailė . 

Rinka taip pat duoda šiek tiek kitokį klasikinės administracinės atskaito- 
mybės problemos sprendimą negu tas, kurį siūlo įprastas veikimo šioje srityje 
modelis (žr. 8 skyrių). Šalia Niskaneno idėjų apie monopolį ir maksimizavimą 
kita rinkos požiūrį reformoms taikanti akademinio mąstymo srovė siūlo įga- 
liotojo - agento modelį!'. Pasak šio požiūrio, organizacijas galima traktuoti 
kaip santykius tarp įgaliotojų ir agentų manant, kad pastarieji veikia pagal 
pirmųjų nurodymus. Šis požiūris skiriasi nuo įprastinio požiūrio į hierarchiją 
tuo, kad agentai laikomi savanaudiškais ir mėginančiais „sabotuoti“ - jie 
siekia, kad jiems būtų mokama už paklusnumą, o tuo pat metu rūpinasi 
savais tikslais. Todėl į sutartis galima žiūrėti kaip į būdą kontroliuoti sabo- 
tažą ir kaip į pagrindinę priemonę viešųjų organizacijų atskaitomybei ga- 
rantuoti. 

Mintis pasinaudoti rinka ir konkurencija yra labiausiai vykusi vykstant 
dabartiniam reformų ciklui, bet rinka ir konkurencija tikrai nepripažįstamos 
visuotinai, o jų dominavimas dažnai ir smarkiai kritikuojamas!č. Galbūt svar- 
biausia yra normatyvinio pobūdžio rinkos modelio kritika, pasak kurios, val- 
džia nėra tas pat kas privatus sektorius, tad visokie mėginimai pakeisti ją 
konkurencija ir šitaip sukelti (arba skatinti) nevienodus padarinius piliečiams 
kelia grėsmę lygybės vertybėms, kurios viešajam sektoriui buvo svarbiausios. 
Be to, tokios paslaugos kaip sveikatos priežiūra gali būti pernelyg svarbios, 
kad būtų galima jas paleisti ir sukurti dirbtines rinkas, kurios, atrodo, dažnai 
pakeičia medicinos personalą buhalteriais, tvarkančiais sudėtingus tų rinkų 
santykius. 

Bet net jeigu paslaugos teikiamos kitaip negu viešajame sektoriuje, tai ar 
negali vadyba būti tokia pati? Empiriniu požiūriu nėra aišku, kad viešajame 
sektoriuje visada veikia rinkos paskatos, o valstybės tarnautojai dirbdami gali 
būti suinteresuoti kitokiomis negu pinigai vertybėmis. Rinkos modelis šito 
lengvai nepripažįsta'?. Be to, normatyviniu požiūriu nėra aišku, kad visuo- 
menei geriausiai tarnauja valstybės tarnautojai, kuriuos pirmiausia. skatina 
finansinis atlygis. Daugelis viešųjų programų gali iš tikrųjų geriau padėti 
visuomenei, jeigu yra neveiksmingos ir jeigu joms įgyvendinti reikia daug 
personalo laiko ir energijos. Be to, senamadiškos tarnybos ir atsidavimo vi- 
suomenės interesui vertybės gali iš tiesų sukurti geresnes viešąsias progra- 
mas negu asmeninio pelno siekimas. 


Dalyvavimas 


Rinkos modelis, aišku, grindžiamas ekonominiais požiūriais. Antrasis re- 
formos modelis - dalyvavimas - yra kur kas politiškesnis modelis. Viešojo 
sektoriaus problemų diagnozė čia ta, kad valdymas pernelyg hierarchinis. 

Manoma, kad reikalingas dalyvavimas, pirmiausia pačiose organizacijose. 
Dalyvavimą skatinantys reformatoriai remiasi prielaida, kad vyriausybinės 
organizacijos dirbtų geriau, jeigu tų struktūrų nariams būtų suteikta galimybė 
būti glaudžiai susijusiems su jų organizacijų sprendimais. Be to, dalyvavimo 
modelio šalininkai taip pat suteiktų tarnautojams daugiau galimybių sava- 
rankiškai priiminėti sprendimus. 

Kaip ir rinkos modelis, dalyvavimo modelis iš tikrųjų yra sena vadybos 
idėja, kurios ištakos siekia bent jau „žmogiškais santykiais“ grindžiamą po- 
žiūrį į organizacijas??. Šios dalyvavimo idėjos savo ruožtu grindžiamos net 
dar fundamentalesnėmis prielaidomis apie žmogaus prigimtį. Konkrečiai, 
dalyvavimo modelis grindžiamas prielaida, kad individai suinteresuoti savo 
darbu ir, suteikus jiems galimybę, dirbs kuo geriau. Nors tarnautojai tikrai 
nori gero atlyginimo, pinigai nėra vienintelė priemonė skatinti žmones gerai 
dirbti - dalyvavimas ir įdomus darbas potencialiai šiuo atžvilgiu net svarbes- 
ni. Įtvirtinti tarnautojų vertybes ir angažuotumą ypač svarbu viešajame sek- 
toriuje, o viešuosius tarnautojus (ypač esančius organizacinės piramidės vir- 
šūnėje) dažnai stipriai skatina nuoširdus atsidavimas jų vykdomoms 
programoms bei bendra viešosios tarnybos samprata. Daugelį aukštųjų vals- 
tybės tarnautojų gali iš tikrųjų įžeisti jų politinių šeimininkų nuomonė, kad 
jiems pirmiausia rūpi finansinis atlygis už darbą. 

Dalyvavimu pagrįstas požiūris į viešojo sektoriaus reformą ne tik skatina 
įtraukti viešuosius tarnautojus, bet ir pabrėžia didesnį klientų ir apskritai 
visuomenės įtraukimą į programų kūrimą ir įgyvendinimą. Šių reformų prie- 
laida ta, kad visuomenė taip pat suinteresuota šiek tiek kontroliuoti viešąjį 
sektorių ir nori tam skirti laiko ir energijos. Visuomenei sunku daryti tokią 
įtaką esant įprastinėms biurokratinėms valdymo struktūroms, tad reikalauja- 
ma, kad reformos sukurtų tokias galimybes dalyvauti. Šių galimybių spektras 
gali būti įvairus: nuo paprasto balsavimo in referenda per viešuosius klausy- 
mus ir diskusijas iki realaus klientų vadovavimo viešosioms programoms (žr. 
p. 202-204). 

Viena svarbiausių iš dalyvavimu pagrįsto požiūrio į reformas kylančių 
rekomendacijų dėl struktūros - sumažinti vyriausybinių organizacijų hierar- 
chiją. Pavyzdžiui, Nacionalinė efektyvumo kontrolės valdyba (National Perfor- 
mance Review) (Gore'o komisija) Jungtinėse Valstijose pamėgino sumažinti 
hierarchijos lygių nuo viršaus iki apačios skaičių federalinėse įstaigose ir, 
vykstant šiam procesui, taip pat pašalinti žemesniojo ešelono darbuotojus 
slegiančios kontrolės sluoksnius?!. Nors šis struktūrinis pokytis grindžiamas 
dalyvavimo ir įgaliojimų suteikimo ideologija, iš esmės jis tapo galimas dėl 
informacinių technologijų plėtros, leidžiančios aukštiesiems vadybininkams 
stebėti ir kontroliuoti žemesniojo rango darbuotojus kur kas mažiau juos 

tiesiogiai prižiūrint. Beje, organizacijų „plokštinimas“ pats savaime neska- 
tina vidinio dalyvavimo, tokios sąvokos kaip „perkūrimas“ ir visuminis ko- 
kybės valdymas (Total Ouality Management) rodo tendenciją vertinti tarnautojų 
vaidmenį ir jų pateikiamas idėjas, kaip vadovauti organizacijoms. 

Sąjūdis už kokybę tėra vienas iš daugelio mėginimų panaudoti dalyvavi- 
mo mechanizmus siekiant įtraukti darbuotojus, taip pat jis yra priemonė 
vadovauti tiems patiems darbuotojams. Viena vertus, šios priemonės gali būti 
svarbiausias būdas tiek įtraukti darbuotojus, tiek ir pateikti jų idėjas, pade- 
dančias gerinti organizacijos veiklą. Kita vertus, sąjūdžio už kokybę mecha- 
nizmuose glūdi galimybė manipuliuoti tais pačiais darbuotojais. Toks sąjū- 
dis gali kurti tik jų dalyvavimo regimybę kaip atpildą už jų pritarimą įstaigos 
programoms ar aktyvią joms paramą. Negana to, vadybininkai gali iš tikrųjų 
nesuprasti, kokiu mastu jų siūlymas dalyvauti nėra visai tikras, ir tikėti, kad 
jie patys išties atviri ir palankūs tokiam dalyvavimui. 

Dalyvavimas plečiamas perkeliant jį tiek į politikos formavimo, tiek ir įjos 
įgyvendinimo sritis. Vėl paprastai įrodinėjama, kad dalyvauti gali tiek pro- 
gramos klientai, tiek ir ją įgyvendinantys tarnautojai. Jeigu žemesnieji ešelo- 
nai „įgaliojami“2 priimti daugiau savarankiškų sprendimų ir jiems suteikia- 
ma didesnė veikimo laisvė, tai jie, aišku, privalo tapti kur kas svarbesni 
formuojant politiką. Be to, kadangi tokie mechanizmai kaip TOM ir „perkū- 
rimo“ procesas veikia kaip pagrindinis National Performance Review Jungtinė- 
se Valstijose komponentas, tai visi mano, jog įstaigos žemesnio lygio tarnau- 
tojai bus labiau įtraukti į politikos formavimą, negu esant tradicinei 
vyriausybinei biurokratijai. 

Klientams galios suteikiamos įvairiais būdais. Rinkos modelis gynė pilie- 
čių ir klientų pasirinkimą, o dalyvavimo modelis daro tą patį, nors pasirinki- 
mo formos gerokai skiriasi. Rinkos modelio sąlygomis pasirinkimą reikia 
įgyvendinti per ekonominį mechanizmą, o dalyvavimo požiūriu jį reikia įgy- 
vendinti daugiau politinėmis priemonėmis. Pavyzdžiui, švietimo srityje, užuot 
kliovusis čekiais ir galimybe pirkti paslaugą, dalyvavimo modelis grindžia- 
mas prielaida, jog tėvai turi dalyvauti komitetuose ir valdybose, kurios gali 
tiesiogiai vadovauti mokykloms. Danijoje, pavyzdžiui, daugumą vietos mo- 
kyklų iš esmės valdo tėvai ir mokytojai, nors ir vadovaudamiesi valstybinės 
švietimo valdžios nustatytomis gairėmis. Šis pasirinkimo įgyvendinimo bū- 
das suryja daugiau laiko ir yra kolektyvinis pasirinkimas, o ne tiesiog indi- 
vido sprendimas, kaip pasinaudoti čekiais. 

„Piliečio chartijos“ idėja yra kitas būdas leisti piliečiams kaip klientams 
daugiau dalyvauti teikiant paslaugas. Iš esmės tai yra atskaitomybės įtvirti- 
nimo forma, bet čia nurodoma virtinė kokybės standartų, kurių tikėtis pilietis 
turi teisę ir kuriais naudodamiesi piliečiai įgyja galių prieš biurokratiją. Nors 

chartijų numatomas padarytos žalos atlyginimas galimas tik ex post facto, 
skundais galima pasinaudoti kaip priemone skatinti vadybininkus daugiau 
stengtis gerinant paslaugas, taip pat apdovanoti ir bausti tarnautojus. Į šią 
idėją pirmą kartą plačiai atkreiptas dėmesys Jungtinėje Karalystėje, bet dabar 
ji paplitusi daugelyje šalių, tarp jų Jungtinėse Valstijose, Prancūzijoje, Naujo- 
joje Zelandijoje ir Argentinoje. 

Rinkos modelis kelia savas problemas, tas pat pasakytina apie dalyvavimo 
nuostata grindžiamą požiūrį į viešojo sektoriaus reformavimą. Jau pažymėjo- 
me, kad dalyvavimas gali būti neautentiškas, kai klientai ar tarnautojai gali 
tikėti galį formuoti politiką, nors iš tikrųjų negali. Taip gali atsitikti tiek dėl 
teisinių, tiek ir dėl vadybinių priežasčių. Be to, mėginimai suteikti galių ir 
klientams, ir žemesniojo rango tarnautojams gali sukelti šių grupių konfliktą, 
nes daugeliu atvejų jie dėl programos turi priešingų interesų??. Negana to, 
programos klientai ir visa visuomenė taip pat gali turėti skirtingų interesų, 
ypač kada klientai paprastai nori, kad programos būtų plečiamos, o visuome- 
nė dažnai nori, kad būtų apribotos programos ir su jomis siejamas apmokes- 
tinimas. 


Dereguliavimas 


Kitaip galvojantys apie viešojo sektoriaus reformą įrodinėja, kad viena iš 
valdymo klaidų yra tai, jog viešajame sektoriuje dirbančius žmones varžo 
taisyklės ir nuostatos, trukdančios jiems veiksmingai ir efektyviai dirbti. Šios 
taisyklės atspindi ankstesnių reformų rezultatus, bet dabar jos (bent jau šiai 
mokyklai priklausančių reformatorių akimis) jau nefunkcionalios. Pavyzdžiui, 
valstybės tarnybų kūrimas daugelyje šalių buvo ilgas ir įtemptas politinis 
procesas, nes reikėjo įveikti politinius lyderius, norėjusius, kad valstybinės 
pareigos ir toliau būtų priemonė, padedanti atsilyginti politiniams sąjungi- 
ninkams. Nors valstybės tarnyba ir buvo labai svarbi diegiant sąžiningumo 
principus valstybinių pareigų srityje, daugelis reformatorių mano, jog ji dabar 
tapo geros vadybos kliūtimi?*. Valstybinės tarnybos sistemos vadybininkas 
paprastai negali savo noru įdarbinti ar atleisti tarnautojų ir jiems atlyginti. 
Panašiai buvo įdiegti pirkimo nuostatai siekiant garantuoti, kad politiniai ir 
administraciniai pareigūnai nenaudotų vyriausybinių kontraktų savo drau- 
gams ir politiniams rėmėjams turtinti. Dabar atrodo, kad šios taisyklės trukdo 
vyriausybei pirkti dalykus pigiausia kaina, taip pat dėl jų gali lėtėti įsigijimo 
procesas? . 

Akivaizdus pernelyg gausių taisyklių problemos sprendimas - panaikinti 
kai kurias taisykles, ir iš tiesų tai padaryti mėginama daugelyje šalių įgyven- 
dinamomis reformomis. Pavyzdžiui, Jungtinėse Valstijose nebėra tiek daug 

reikšmės teikiama taisyklėms, kuriomis vadovaudamasi valstybės tarnyba rin- 
kosi ir išlaikė viešuosius tarnautojus. Organizacijoms paliekama daug laisvės 
suburti personalą. Panašiai vadybininkams dabar leidžiama laisvai pirkti 
prekes ir paslaugas už labai dideles sumas be pirkimo konkursų, jei tik jie gali 
pateisinti savo pasirinkimus*ė. Daugelyje šalių taip pat dereguliuojamas biu- 
džeto formavimas ir skirstymas, „paketinis“ ir „rėminis“ finansavimas keičia 
tradicinį „vokinį“ (žr. p. 350-351) finansavimą. Šitaip plečiant vadybinę lais- 
vę, siekiama „leisti vadybininkams vadovauti“ — tai viena iš frazių, dažnai 
vartojamų šio tipo administracinėms reformoms pateisinti. 

Pasak šio refomatoriško požiūrio į valdymą, vadybininkai taip pat nėra 
vien vadybininkai; tam tikru mastu jie yra ir politikos formuotojai. Remiamasi 
prielaida, kad jie žino, ką reikėtų daryti jų politikos srityje tiek pat, kaip ir 
politikai, o greičiausiai ir daugiau, todėl jiems turi būti leidžiama savarankiš- 
kai veikti kaip politiniams verslininkams??. Dereguliuojamosios valdymo 
reformos sampratos herojus yra viešasis vadybininkas. Tariama, kad jis su- 
geba gerai vadovauti ir turįs būti administruojamos politikos žinovas. Su 
vadybininku siejamų lūkesčių spektras labai platus, bet galbūt truputį plates- 
nis negu tie dalykai, kurių paprastai būdavo tikimasi atliksiant ministrus?? 
„ Iš tiesų viešieji vadybininkai turi aiškų pranašumą, nes jiems nereikia var- 
žytis dėl pareigų ir todėl jie neturi gausybės, kartais nepaprastai daug laiko 
atimančių, politinių įsipareigojimų. Be to, vadybininkui nereikia galvoti (bent 
jau labai daug galvoti) apie sprendimų padarinius rinkimams, todėl jis gali 
pajėgti reikalauti techniškai tinkamų, o ne populiarių sprendimų. 

Turint omenyje, kaip smarkiai pabrėžiamas vadybininko vaidmuo vyk- 
dant dereguliuojamojo pobūdžio reformas, nereikia stebėtis, jog tokio pobū- 
džio viešojo sektoriaus reformos požiūriu šie pareigūnai turi būti atsakingi ir 
už atskaitomybę. Esant dereguliuojamam valdymui, ministrai galėtų būti ma- 
žiau atsakingi už kasdienę jų ministerijų veiklą negu anksčiau, bent jau esant 
įprastiniam Westminsterio tipo ministrų atsakomybės modeliui*!. Taip pat 
galima laukti, kad atskaitomybės srityje daugiausia dėmesio bus pradėta 
skirti valdymo organizacijos rutiniškai veiklai, o ne ypatingiems įvykiams, 
galintiems sutrikdyti ministrą ir kasdienį valdymą. Taigi, kai kuriose visuo- 
menėse formuojantis vadybiniam valdymo modeliui, pati atskaitomybė tampa 
daugiau vadybinė negu politinė. 


Lanksti vyriausybė 


Paskutinis ir galbūt ne toks išplėtotas požiūris į administracinę reformą 
pavadintinas „lanksti vyriausybė“??. Pasak šio požiūrio į reformą, vyriausybės 

problema ta, kad jos organizacijos pernelyg pastovios, tad suinstitucinami 
valdymo modeliai, kurie kadaise galbūt buvo funkcionalūs, bet dabar nelei- 
džia reaguoti į kintančias socialines ekonomines sąlygas. Be to, vyriausybių 
ministerijoms keliami pastovūs ir gan griežtai apibrėžti uždaviniai, todėl 
sunku koordinuoti naujas problemas sprendžiančių tarnybų veiklą, kitaip 
būtų esant mažiau suinstitucintai valdymo sistemai. 

riausybės struktūroms. Vyriausybė politiškai ir finansiškai skatino organiza- 
cijas užčiuopti besirandančias problemas ir traktuoti jas kaip jų pačių politi- 
kos „nuosavybę“. Panašiai suinteresuotos grupės, galinčios išjudinti politinį 
procesą, taip pat linkusios siaurai apibrėžti klausimus ir problemas ir joms 
gali nepatikti lankstumas, kurio būtų galima laukti iš labiau reaguojančios ir 
geriau koordinuotos vyriausybės. Politikai ir piliečiai taip pat gali skeptiškai 
vertinti adaptyvesnę vyriausybės sąrangą, turint omenyje, kad esant lanksčiai 
sistemai, vyriausybės priežiūra ir jos atskaitomybė gali tapti dar sunkesne 
problema, negu esant įprastinėms struktūroms, kai šie uždaviniai ir taip jau 
yra sunkūs. 


Reziume 


Daryti administracinę reformą dabar įkvepia daug idėjų, kaip turi ir gali 
dirbti vyriausybė, taip pat supratimas, kokie buvo ankstesnio valdymo ir 
administravimo modelio trūkumai. Visi anksčiau aptarti permainų modeliai 
yra šiek tiek pagrįsti, o jų padariniai aiškūs. Šias idėjas įgyvendinti keblu 
todėl, kad daugelis įgyvendintojų menkiau suvokė ir buvo menkiau pasiryžę 
priimti šias sampratas ir jų padarinius negu permainas ginantys mokslinin- 
kai ir politikai. Mat daugelis reformatorių manė galį tiesiog ką nors pasirinkti 
iš kitur, atrodo, buvusių veiksmingų struktūrinių ir procedūrinių naujovių ir 
po to sukurti bet kokį norimą ir veiksmingą jų derinį. 

Tačiau aš teigčiau, kad daugelis šių idėjų ir programų yra nesuderinamos, 
tad griebiantis vienos reformos, gali nepavykti efektyviai įgyvendinti kitų. 
Toks gana atsitiktinis idėjų ir programų skolinimasis buvo įprastas anksčiau, 
bet, vykstant dabartinėms reformoms, jis atrodo ne toks gyvybingas. Šį anks- 
tesniųjų ir šiuolaikinių reformų skirtumą daugiausia lemia tai, kad šiuolaiki- 
nės reformos turi daugiau ideologinio ir net intelektualinio“* turinio. Pavyz- 
džiui, rinkos modelio pabrėžiama pamatinė individualizmo svarba gali būti 
nesuderinama su labiau kolektyvinio dalyvavimo modelio požiūriu. Panašiai 
rinkos modelis tam tikru mastu nesuderinamas su dereguliuojamojo kaitos 
modelio pabrėžiamais vadyba ir aktyvumu. 

Ankstesniuose svarstymuose pateikėme kelis per praėjusius keletą dešimt- 
mečių įvykusių valdymo pokyčių pavyzdžius, bet šie mūsų svarstymai kartais 
galėjo atrodyti gana abstraktūs. Dabar aptarsime kelias konkrečias reformų 
iniciatyvas, kurios buvo įgyvendintos tuo pačiu laikotarpiu. Čia neturime nei 
vietos, nei laiko detaliai aptarti visų daugelio tipų reformų ir įvertinti, kiek jos 
buvo sėkmingos ten, kur buvo įgyvendintos. Todėl daugiau panagrinėsime 
kai kuriuos pagrindinius pokyčių tipus, ypač tokio tipo pokyčius, kurie buvo 
įgyvendinti ne vienoje šalyje. 


Agentūros ir dekoncentravimas 


Viena iš svarbiausių įgyvendintų struktūrinių reformų buvo integruotų 
vyriausybinių ministerijų departamentų, tokių kaip kadaise buvusių būdingų 
Jungtinei Karalystei, suardymas. Ministerijų struktūros formavo ir įgyvendino 
politiką ir turėjo palyginti aiškią ir visuotinai paplitusią hierarchiją nuo vir- 
šaus iki apačios. Modelis, kuriam buvo plačiai teikiama pirmenybė, keičiant 
tokį organizavimo stilių, buvo pavadintas „agentūriniu modeliu“. Jis reiškia 
tai, kad politikos įgyvendinimas perkeliamas į palyginti autonomiškas agen- 
tūras, o politikos formavimas paliekamas mažo kabineto departamento kom- 
petencijai. Be to, agentūrų darbuotojai gali (nors ir nebūtinai) nebebūti vals- 
tybės tarnautojai įprastine šio žodžio prasme, ypač labiau vadovaujančias 
pareigas agentūrose turintys darbuotojai. 

Agentūrų sistemos logika - išsklaidyti vyriausybės kaip politikos įgyven- 
dintojos vaidmenį ir leisti toms agentūroms dirbti daugiau verslininkišku 
stiliumi. Remiamasi prielaida, kad jei agentūra turi atlikti tik vieną funkciją 
ir laikoma smarkiai atskaitinga už tą veiklą, ji dirbs geriau, negu tuo atveju, 
kai ta pati veikla palaidota didelėje daug tikslų turinčioje organizacijoje. Be 
to, atėmus kai kurias veiklas iš ministerijų, gali rastis didesnė privačių orga- 
nizacijų ar galbūt kitų viešojo sektoriaus padalinių konkurencija dėl tų veiklų. 
Pavyzdžiui, buvo sukurtos pastovaus biudžeto neturinčios informacinių tech- 
nologijų agentūros; tikimasi, kad jos užsidirbs pinigų iš sutarčių su kitomis 
agentūromis. Žinoma, tos kitos agentūros gali sudarinėti sutartis kitur (su 
kitomis agentūromis arba privačiuoju sektoriumi), jeigu jų teikiamos paslau- 
gos geresnės arba pigesnės. 

Garsiausias agentūrinio modelio panaudojimo pavyzdys buvo projektas 
„Kiti žingsniai“ Jungtinėje Karalystėje?*. Kadangi šis projektas buvo pradėtas 
daugiau nei prieš dešimtmetį, apytikriai 75 procentai centrinės vyriausybės 
darbuotojų JK buvo perkelti į agentūras. Šioms organizacijoms vadovauja 
vyriausi vykdomieji pareigūnai, su kuriais sudaryti nustatytos trukmės kontr- 

aktai, o ne, kaip įprasta, valstybės karjeros tarnautojai, be to, šiuos vykdomuo- 
sius pareigūnus galima pašalinti nesibaigus jų kontrakto galiojimo laikui, 
jeigu jų veikla nepatenkinama. Šis modelis buvo išmėgintas, nors ne taip 
plačiai, ir kitose šalyse. Pavyzdžiui, Kanada sukūrė ribotą skaičių „specialių 
veikiančiųjų agentūrų“, o kai kurios Australijos ir Naujosios Zelandijos refor- 
mos turi agentūrinio modelio elementų. Japonija dabar periminėja ribotą agen- 
tūrinio modelio variantą“?. Kitais atvejais pokyčiai atėjo iš šiek tiek priešingos 
pusės, pavyzdžiui, Suomijoje anksčiau nacionalizuotos gamyklos verčiamos 
agentūrinėmis struktūromis. 

Įdomu, kad tuo pat metu, kai daugelis vyriausybių ardė integruotas minis- 
terijų struktūras ir kūrė agentūras, kitos vyriausybės kūrė tam tikras šių struk- 
tūrų atmainas. Be kitų šalių, taip vyko Švedijoje, kuri buvo pagrindinis Jung- 
tinėje Karalystėje pritaikyto agentūrinio modelio prototipas. Švedija išlaiko 
šimtmečiais buvusią pagrindinę agentūros formą, bet tuo pat metu mėgina 
šias agentūras glaudžiau susieti su ministerijomis ir glaudžiau susieti jų 
priimamus sprendimus bei politikos modelius su vyriausybės prioritetais**. 
Taip pat ir Danijoje kai kurios ministerijos (ypač švietimo) blaškėsi tarp 
agentūrų ir labiau centralizuotų struktūrų“. 


Personalo vadyba 


Kaip pažymėjome anksčiau, viena iš labiausiai reformuojamų sričių buvo 
viešojo sektoriaus personalo vadyba. Tai galbūt natūralu, nes personalo iš- 
laidos sudaro didžiąją dalį vyriausybės veiklos išlaidų“?. Be to, pagrindinis 
kai kurių reformų elementas buvo mėginimas reaguoti į personalo skundus 
dėl jo darbo vyriausybėje. Antra vertus, kitomis reformomis taip pat reaguo- 
jama į piliečių skundus dėl vyriausybės tarnautojų elgesio su jais. Kaip akcen- 
tavome visoje šioje knygoje, viešoji biurokratija yra pagrindinis valdžios ir 
piliečių sąlyčio taškas, tad jeigu įmanoma pagerinti šį ryšį, tai galima sustip- 
rinti visuomenės pasitikėjimą ir tikėjimą. 

Nors netrūksta suinteresuotumo reformuoti personalo vadybą, tikrai nėra 
bendro požiūrio, kaip įgyvendinti šį tikslą. Kaip jau pažymėta, apmokėjimo 
už atliktą darbą programų diegimas ir atliekamo darbo vadyba apskritai yra 
svarbiausi rinka grindžiamo požiūrio į reformą elementai. Čia remiamasi 
prielaida, kad privertus tarnautojus konkuruoti dėl atlyginimo, jie bus pri- 
versti dirbti geriau. Dereguliavimo šalininkai nori panaikinti didelę dalį kon- 
trolės, dabar varžančios aukštuosius vadybininkus, bet, atrodo, jiems mažiau 
rūpi įvertinti ir atlyginti žemesniųjų valdymo grandžių atliekamą darbą. Va- 
dybiniu požiūriu manoma, kad efektyvi vadyba išspręs visas toje valdymo 
struktūrų grandyje kylančias problemas. Dalyvavimą pabrėžiančių reformų 

šalininkams labiau rūpėjo organizacijų žemieji darbuotojai. Šie reformatoriai, 
atrodo, mano, kad juos įtraukus į organizacijų veiklą, šie viešieji dariniai 
savaime veiks efektyviau. 

Taigi viešasis personalas, be abejonės, svarbus reformuojant valdymą, bet 
reikia aiškiai suprasti, apie kokį personalą kalbama, kaip yra traktuojami 
viešieji tarnautojai ir kaip jie susiję su vyriausybe. Iš tikrųjų kai kurios apie 
viešuosius tarnautojus dėstomos prielaidos bei juos liečiančios rekomendaci- 
jos beveik tiesiogiai prieštarauja vienos kitoms. Pavyzdžiui, rinkos reformo- 
mis linkstama suindividualinti tarnautojų ryšį su organizacija, o dalyvavimo 
reformomis mėginama sukurti komandas ir stiprinti bendradarbiavimą šiose 
organizacijose. Kol aiškiai nenustatytas grupės ir individo atlikto darbo (ir 
atlygio) ryšys, šiomis dviem strategijomis neįmanoma vadovautis vienu metu 
taip, kad būtų galima nors kiek tikėtis tikros sėkmės“?. 

Viešajame sektoriuje visada bus daug darbuotojų. Dėl technologinių poky- 
čių mažėja skaičius darbuotojų, reikalingų atlikti daugelį rutiniškų užduočių, 
kurios buvo žmonių įdarbinimo viešajame sektoriuje pagrindas. Tačiau vy- 
riausybei vis tiek dirbs tūkstančiai, o gal milijonai žmonių. Turint omenyje šį 
faktą, išspręsti personalo vadybos klausimus yra lemtingai svarbu norint, kad 
„Valdžia geriau dirbtų ir mažiau kainuotų“. Personalo vadyba taip pat nuro- 
do kai kuriuos reformoje glūdinčius mainus. Spaudžiant darbuotojus geriau 
dirbti už pinigines paskatas, galima iš tikrųjų nesukurti rūpestingo ir veiks- 
mingo valdymo, kurio reikia ir daugeliui kitų reformų įgyvendinti. Šioje sri- 
tyje, kaip ir kitur, reikia daryti svarbius politinius pasirinkimus, o pasirinkus 
vieną dilemos sprendimą, toliau rinktis gali būti nebeįmanoma. 


Valdymo artinimas prie vartotojo 


Kita įprasta viešojo sektoriaus keitimo strategija - tai mėginimas padaryti 
valdymą palankesnį „vartotojui“ ir viešųjų paslaugų srityje suinstitucinti „tar- 
navimo vartotojui“ idėjas. Vartotojo sąvoka galbūt stipriausia interpretuojant 
valdymo problemas rinkos požiūriu. Jei būtų įmanoma, rinkos modelis mielai 
paverstų piliečius tikrais vartotojais ir suteiktų jiems realią galimybę rinktis 
gaunamas paslaugas - švietimą, sveikatos priežiūrą, aprūpinimą būstu, etc., — 
kurių jie reikalauja iš viešojo sektoriaus. Pavyzdžiui, čekių idėja, taip pat 
reikalavimas, kad piliečiai privalo turėti tikrą galimybę rinktis tarp viešųjų ir 
privačiai teikiamų paslaugų, yra svarbus mąstymo apie viešąjį sektorių rinkos 
požiūriu elementas? .. 

Labiau dalyvavimu grindžiamo valdymo šalininkai taip pat suinteresuoti 
tarnauti klientui ir sukurti piliečiams didesnes galimybes rinktis įvairiose 
viešosios politikos srityse. Nenuostabu, kad sąvoka „tarnauti klientui“ su- 

prantama skirtingai kalbant apie dalyvavimo ir rinkos modelius. Konkrečiai, 
rinkos modelio požiūriu programas renkasi pavieniai vartotojai, o dalyvavi- 
mo modelio požiūriu kur kas svarbiau, kaip klientai ir vartotojai, traktuojami 
kaip grupė, gali apsispręsti dėl jiems siūlomų paslaugų pobūdžio. Taigi 
valdymo artinimas prie vartotojo čia reiškia tai, kad piliečiai gali būti tiesio- 
giai įtraukiami į politinį ir administracinį procesą, kuriam vykstant priimami 
sprendimai dėl jiems teikiamų paslaugų. Ši valdymo artinimo prie vartotojo 
samprata taip pat reiškia, kad jis gali priimti kolektyvinius sprendimus dėl 
tų paslaugų. Kai kuriais atžvilgiais valdymo artinimo prie vartotojo per da- 
lyvavimą idėja nėra tokia aiški kaip rinkos versija, mat asmuo negali rinktis 
neįtikindamas kitų, kad šis pasirinkimas teisingas. 

Pagrindinis šių dalyvavimu grindžiamų reformų pavyzdys - kelios šalys, 
pakeitusios savo švietimo sistemos vadybą. Įdiegtos permainos leidžia tėvams 
ir mokytojams drauge nutarti, kokio pobūdžio išsilavinimas turi būti teikia- 
mas įvairiose mokymosi pakopose, ir tokių sprendimų jau nebepriima labiau 
centralizuotos mokyklų valdybos*!. Panaši tvarka diegiama aprūpinimo būs- 
tu ir kitose vietinės valdžios tarnybose“. Tokie dalyvavimo būdai galbūt 
sumažina galimybes lygiai dalyvauti labiau negu visos kitos, išskyrus balsa- 
vimą, dalyvavimo formos. Vadinasi, norint gauti trokštamą dalyką per poli- 
tinį procesą, reikia sugebėti veiksmingai kalbėti, organizuoti ir įtikinti kitus, 
taip pat vis labiau reikia tokių techninių įgūdžių kaip sugebėjimas naudotis 
internetu. Šie įgūdžiai nevienodai būdingi visiems gyventojams, jų dažniau 
turi labiau pasiturintys ir geriau išsilavinę sluoksniai“?. 

Šios dvi gana nesuderinamos vartotojo įtraukimo į valdymą sampratos 
jokiu būdu neapima visų galimų šio termino interpretacijų. Pavyzdžiui, kartą 
išanalizavus, kiek viešoji tarnyba susijusi su vartotoju, buvo pateikta maž- 
daug 16 alternatyvių šio sąryšio interpretacijų. Šios alternatyvos radosi ap- 
mąsčius, kokio lygio dalyvių aktyvumo galima laukti ir kokiu mastu jų daly- 
vavimas galėtų paveikti konkrečios politikos pobūdį. Šiose analizėse išryškėjo 
rinkos ir dalyvavimo metodų susipynimo tendencija, nors apskritai dalyvavi- 
mo mechanizmų tiesioginė įtaka politikai atrodė esanti šiek tiek didesnė negu 
rinkos instrumentų daroma įtaka. 

Kai vyriausybė mėgina savo programoms taikyti vartotojo idėją, iškyla 
pamatinis klausimas, kas yra programos klientai. Išaiškinti klientus atrodo 
paprasta esant tokioms programoms kaip švietimo ar socialinės gerovės pro- 
gramos ar net ekonominės programos. Nėra tokie aiškūs tikrieji tokių kaip 
kalėjimo programos klientai. Viena vertus, klientas yra visuomenė, laukianti 
apsaugos nuo neteisėtų įkalintųjų veiksmų. Antra vertus, kaliniai turi teisę į 
tinkamą elgesį su jais, ir toks elgesys su jais turi būti kažkaip garantuojamas 
net jeigu jie ir yra kaliniai. Panašiai visuomenė turi teisę reikalauti tinkamo 

mokesčius renkančių pareigūnų elgesio, bet paskutinis klientas šiuo atveju 
gali būti visa visuomenė.“* Taigi paprasta mintis, kad reikia tarnauti klien- 
tui, dar gali savaime nepasakyti, kokį klientų spektrą privalu aptarnauti, ir 
neatskleidžia, kiek tarpusavyje galbūt konkuruoja suteiktinos paslaugos. 

Nors valdymo artinimas prie vartotojo suprantamas įvairiai, išlieka pa- 
grindinis normatyvinis klausimas, kuris tikrai svarbesnis nagrinėjant viešo- 
sios tarnybos pobūdį. Klausimas yra toks: ar viešąjį sektorių verčiau organi- 
zuoti visuomenę laikant vartotojais,ar piliečiais? Šis klausimas turi du aspektus. 
Pirma, mąstant apie vartotoją, galima kreipti dėmesį tik į tai, jog visuomenė 
dalyvauja valdyme vien ekonominiu požiūriu ir vien kaip paslaugos gavėja, 
nors iš tikrųjų tas ryšys yra sudėtingesnis ir daugiamatis. Be to, atsižvelgiant 
tik į vartotojo vaidmenį, linkstama nepakankamai įvertinti politiškai apibrė- 
žiamą pilietį su visomis jo politinėmis: ir pilietinėmis teisėmis, kurias numato 
pilietybė. Tad pabrėžiant vartotojus, galima sumenkinti iš esmės viešąjį vals- 
tybinio sektoriaus pobūdį ir linkstama manyti, jog viskas, ko nori piliečiai — 
tai būti viešųjų paslaugų vartotojais. 


Atskaitomybė 


Galiausiai kad ir kokios būtų reformos, teigiama, kad jomis siekiama 
padidinti viešojo sektoriaus skaidrumą ir atskaitomybę, nors šių sąvokų reikš- 
mės ir, vadinasi, pačių reformų pobūdis smarkiai skiriasi kiekvieno modelio 
atveju. Iš tiesų galima būtų teigti, kad visuminis kai kurių reformų efektas 
realiai yra tas, kad sumažėja atskaitomybė, bent jau įprastine šio termino 
prasme (žr. 8 skyrių). Kaip tik kai kurie valdymo bruožai, tapę reformų taiki- 
niais, pavyzdžiui, administracijos sąsajos su politine valdžia, taip pat buvo 
lemiamai svarbūs kontroliuojant vyriausybės veiksmų laisvę““. 

Anksčiau aptartos reformų ideologijos atskaitomybę interpretuoja šiek tiek 
kitaip, negu ji suprantama turint omenyje įprastines politines biurokratijos 
kontrolės priemones. Rinkos modelis numato beveik tokį pat požiūrį, kokį jo 
gynėjai taiko nagrinėdami kitas valdymo problemas: sukūrus konkurenciją ir 
alternatyvas įprastinėms monopolinėms paslaugoms, bus padaryta pakanka- 
mai, kad būtų kontroliuojama biurokratijos veiksmų laisvė. Be to, pozityvus 
puikaus darbo skatinimas ir galimybė taikyti sankcijas (pvz., atleisti) už blogą 
darbą leis išspręsti visas biurokratų asmeninio darbo problemas. Pasak šios 
valdymo sampratos, hierarchinė kontrolė ir politinė priežiūra ne tiek būtinos, 
kiek trukdo kontroliuoti. 

Kitas rinkos požiūryje glūdintis atskaitomybės elementas yra veiklos tikslų 
nustatinėjimas. Šis požiūris į atskaitomybę grindžiamas prielaida, kad sukū- 
rus išmatuojamus rodiklius ir padarius vadybininkus atsakingus už šių tikslų 

pasiekimą, valdymas pagerės. Kai kuriais atžvilgiais tai pranašesnė atskaito- 
mybė forma negu tradicinės politinės atskaitomybės „kaltės ir gėdos“ sam- 
prata. Domėjimasis atliktu darbu yra mėginimas įvertinti vidutiniškai atlieka- 
mą darbą, o ne išsiaiškinti gluminančias išimtis palyginti su tuo, ką būtų 
galima laikyti apskritai tinkamu ar net puikiu tikslų įgyvendinimu““. Tačiau, 
antra vertus, toks požiūris gali paversti atskaitomybę pernelyg mechaniška ir 
nesuderinta nei su politiniu, nei su vadybiniu valdymo aspektais. Jeigu tikslai 
nepasiekti, ar tai būtinai vadybininko kaltė, ar kaltas nepakankamas finansa- 
vimas ar nerealistiški lūkesčiai?“ 

Vėlgi galima tikėtis, kad įgyvendinant dalyvaujamąsias reformas, linksta- 
ma kliautis populistiškesniais atskaitomybės mechanizmais. Vyraujanti šių 
reformų prielaida ta, kad klientai ir apskritai visuomenė sugebės duoti ženklą, 
kai jų netenkina gaunamos paslaugos. Tad tikimasi, kad patys viešieji tar- 
nautojai stebės, kaip veikia jų organizacijos ir teiks rekomendacijas, kaip 
gerinti tų organizacijų veiklą. Nors šios idėjos sveikintinos demokratijos po- 
žiūriu, jos taip pat gali būti šiek tiek naivios. Pirma, daugelis viešųjų organi- 
zacijų klientų dažnai priklausomi nuo jiems pragyventi leidžiančių programų 
ir todėl gali bijoti rimtai skųstis. Be to, daugelio programų klientų neįmanoma 
taip aiškiai nustatyti (žr. auksčiau), tad nebus ir laukiamo nuolatinio stebė- 
jimo. Galiausiai pernelyg pasikliaujant viešųjų tarnautojų gerais ketinimais ir 
profesionalumu, visuomenė gali likti menkai apsaugota nuo piktnaudžiavi- 
mo ir nekompetentingumo*?. 

Dereguliuojamųjų reformų šalininkai pabrėžia viešojo vadybininko vaid- 
menį garantuojant atskaitomybę. Jų požiūriu, efektyviausia atskaitomybės for- 
ma - tai perduoti atsakomybę į gabių vadybininkų rankas, o po to vertinti jų 
atliktą darbą. Šiuo atveju taip pat matyti šioks toks suinteresuotumas nusta- 
tyti veiklos tikslus ir juos naudoti kaip kitų valdymo kontrolės formų pakai- 
talą. Šiuo atžvilgiu dereguliavimą pabrėžiančios reformos kai kuriais aspek- 
tais gana panašios į rinkos požiūrį. Pagrindinis jų skirtumas tas, kad, užuot 
plačiai domėjusis visu viešuoju sektoriumi, domimasi vadybininku. Be to, 
manoma, kad, siekiant atskaitomybės, pagrindinis elementas yra vadyba, o ne 
konkurencija ir labiau decentralizuoti mechanizmai. 

Tik ką pateikti samprotavimai apie atskaitomybę buvo susieti su proble- 
momis, kurios būdingos pramoninėms demokratinėms šalims. Kitose šalyse 
atskaitomybės problemos, taigi ir kai kurie motyvai daryti reformą, yra kitokie. 
Konkrečiai, besivaduojančiose iš komunistinių politinių sistemų šalyse, taip 
pat mažiausiai išsivysčiusiose šalyse, atskaitomybės problemos susijusios su 
korupcija ir nederamu naudojimusi viešosiomis pareigomis siekiant asmeni- 
nės naudos*?. Šiose santvarkose korupciją išrauti gali būti sunku, turint ome- 
nyje menką pagarbą viešajam sektoriui, daugelio vyriausybių tarnautojams 

mokamus labai mažus atlyginimus bei šeimyninių ir klientūrinių saitų vyra- 
vimą visuomenėje“?. Tarptautiniu mastu daromas stiprus spaudimas imtis 
tokio pobūdžio reformų, jis kyla iš rėmėjų (vyriausybinių ir nevyriausybinių) 
organizacijų. Tokį spaudimą iš vidaus daro ir kai kurie nauji politiniai lyde- 
riai. Vis dėlto prireiks labai daug laiko korupcijai pašalinti. 

Atskaitomybė yra pagrindinis viešosios administracijos, kad ir kokia būtų 
jos struktūra, rūpestis. Įprastinės atskaitomybės formos remiasi politinėmis 
institucijomis arba veikėjais. Aptartos reformuotos atskaitomybės versijos dau- 
giau grindžiamos nustatomais veiklos tikslais arba vadybininkų galimybėmis 
atsiskaityti už savo ar jų vadovaujamų organizacijų veiksmus. Šie mechaniz- 
mai gali būti veiksmingi, bet jie paprastai įkūnija vidinę pačios biurokratijos 
atskaitomybę, atsietą nuo išorės veikėjų. Be to, šios atskaitomybės formos 
nepriklauso nuo internalizuotų valstybės tarnautojų vertybių ar nuo jų pagar- 
bos įstatymui. 


ADMINISTRACINĖS REFORMOS POLITIKA 


Akivaizdu, kad išnagrinėjus visas reformų idėjas ir visus jų tipus, kyla 
klausimas, kodėl vyriausybės turėjo eikvoti visą šį laiką ir energiją vykdyda- 
mos reformą? Šiaip ar taip, visa ankstesnioji reorganizacijos ir reformų istorija 
nebuvo tokia sėkminga, kad įkvėptų didžiulį optimizmą būsimam reformato- 
riui?!. Net kai reformos buvo iš tikrųjų įgyvendintos, maža įrodymų, kad jos 
iš tiesų padidino valdymo efektyvumą. Iš tikrųjų yra nemažai įrodymų, kad 
reformų rezultatai gali būti visai priešingi, negu tikėjosi jų gynėjai. 


Kodėl reforma? 


Reformos buvo grindžiamos įvairiomis priežastimis: nuo ekonominių ir 
programų išlaidų iki partinės politikos ir siekių įgyti pranašumą per rinki- 
mus. Tik nedaugelį reformų paskatino viena priežastis, o daugelis iš jų yra 
politinių galimybių, reformistinių idėjų ir ekonominių krizių sutapimo pada- 
rinys. Vis dėlto galime aptarti kai kurias reformų priežastis ir būdus, kuriais 
jos prasiskina kelią vykstant politiniam procesui. 


Išlaidos ir efektyvumas. Vienas iš svarbiausių argumentų daryti reformas — 
pernelyg didelės valdymo išlaidos. Tai pasakytina tiek apie valdymo išlaidas 
apskritai, tiek ir apie jo efektyvumą, tai yra sąnaudas, kuriomis pasiekiamas 
konkretus rezultatas. Pavyzdžiui, didelio masto reformų procesą Naujojoje 
Zelandijoje iš dalies paskatino šalies „daužymasis į sieną“ tarptautinėje eko- 
nomikoje ir iškilusi būtinybė rasti priemonių šiai problemai spręsti??. Panašiai 

didelio masto reformas daugelyje pokomunistinių sistemų paskatino poreikis 
atkurti jų ekonomikas ir padaryti jas konkurencingas tarptautinėje rinkoje. Be 
bendrųjų ekonominių problemų, yra konkrečių valstybinio sektoriaus ekono- 
mikos bei išlaidų, kuriomis mokesčiai ir valstybės skola prislegia ekonomiką, 
problemų. 

Tai pasakę, turime pridurti, jog yra atvejų, kai į realias ekonomines pro- 
blemas buvo visai nereaguojama administracinėmis priemonėmis arba buvo 
reaguojama menkai - buvo teigiama, kad praėjusio amžiaus paskutinio de- 
šimtmečio Vokietija yra kaip tik toks atvejis, nors šitoks jos apibūdinimas irgi 
ginčijamas"s. Taip pat yra atvejų, kai (sąlygiškai) sėkmingai veikiančios eko- 
nomikos ir vyriausybės, kurios jau dabar kainuoja palyginti labai mažai, buvo 
siejamos su labai didelėmis reformomis — toks aiškus pavyzdys čia, atrodo, 
yra Australija?*. Tad, kaip pažymėjome anksčiau, ekonomines sąlygas reikia 
laikyti svarbiomis ir sieti jas su idėjomis, žadančiomis padėti įgyvendinti 
trokštamus teigiamus pokyčius. 


Kokybė. Dažnai manoma, kad vyriausybės teikiamos paslaugos ne tik 
brangios, bet ir menkos kokybės. Tai gali lemti ta pati konkurencijos stoka, 
kuri, pasak Niskaneno, buvo siejama ir su pernelyg didelėmis išlaidomis“". 
Stokodamos paskatų gerinti įgyvendinamas programas, vyriausybinės orga- 
nizacijos gali ir toliau teikti paslaugas, kaip joms patinka. Visuomenė dažnai 
tiki, kad valstybės tarnautojai su ja elgiasi blogai ir kad jai teikiamų paslaugų 
programos prastai suplanuotos. Kai kuriais atvejais šis nerimas tikrai pagrįs- 
tas, ir programų kokybei buvo leista smukti. Tokiais atvejais labiausiai galėjo 
būti rūpinamasi viešųjų programų išlaidomis, ir tai prisidėjo prie kokybės 
smukimo“. 

Jau minėjome, kad atlikto darbo vertinimas ir tikslų kėlimas yra vyraujan- 
tys šiuolaikinių reformų bruožai. Domėtis atliktu darbu nėra visiškai nauja 
mintis; septintojo ir aštuntojo dešimtmečių programų finansavimo idėjos taip 
pat buvo grindžiamos kiekybiniais vertinimais, o šie rodikliai būdavo siejami 
su biudžeto formavimo procesu“'. Nors šios idėjos nėra naujos, jos dabar 
įgyvendinamos agresyviau negu anksčiau ir labiau akcentuojama klientams 
teikiamų paslaugų kokybė. Be to, stiprinant šiuolaikinių reformų orientavimą- 
si į klientą, linkstama pabrėžti tą kokybės ir atlikto darbo vertinimą taip pat 
kaip ir objektyvesnes jo formas. 


Darbuotojai. Viešojo sektoriaus darbuotojai taip pat yra svarbi priežastis 
vykdyti reformą. Tačiau šis reformos pagrindas gali reikšti skirtingus daly- 
kus skirtingiems žmonėms. Viena reformos priežastis yra ta, kad viešojo sekto- 
riaus darbuotojai neturi pakankamai galios daryti įtaką politikai, o tradiciniai 

viešojo sektoriaus vadybos modeliai iš jų atima paskatas dirbti. Kaip pažymė- 
jome anksčiau, dalyvavimą pabrėžiančios reformos leidžia tiems darbuoto- 
jams labiau kontroliuoti savo darbą bei suteikia jiems didesnį vaidmenį da- 
rant sprendimus dėl jų organizacijų vykdomos politikos. Čia remiamasi 
prielaida, kad dėl šių reformų pareigos viešojoje tarnyboje turėtų tapti patrauk- 
lesnės perspektyviems darbuotojams, o jų organizacijos turėtų tapti veiksmin- 
gesnės. 

Kiti dabartinio viešosios biurokratijos vaidmens kritikai teigia, kad karjeros 
valstybės tarnautojai daro pernelyg didelę įtaką politikai ir kad išrinktiems 
politiniams lyderiams, turintiems nustatyti politikos kryptį, dažnai trukdo jų 
pačių biurokratai. Tuo buvo grindžiamas kitas požiūris į viešojo sektoriaus 
reformą, kurio esmė - sumažinti aukštųjų valstybinių tarnybų galią ir padaryti 
politikus aiškiau atsakingus už vykdomą politiką. Pavyzdžiui, kai kuriomis 
Thatcher vyriausybės inicijuotomis reformomis Jungtinėje Karalystėje buvo 
siekiama sumažinti „sero Humphrey'o“ galią viešajame sektoriuje ir aiškiau 
įpareigoti politikus?*. 


Struktūra. Viena iš dažniausių priežasčių vykdyti reformą praeityje ir to- 
liau esanti dabartinių permainų šaltiniu yra troškimas „sutvarkyti“ vyriausy- 
bės struktūrą — dažniausiai tai būdavo vadinama reorganizavimu. Kadaise 
buvo vadovaujamasi prielaida, kad yra vienas geriausias būdas organizuoti 
tiek atskiras organizacijas, tiek ir visą viešąjį sektorių"?. Tas tikėjimas moks- 
liniu organizacinės struktūros pagrindu beveik išnyko, tačiau troškimas keis- 
ti struktūrą siekiant pagerinti vyriausybės darbą tebėra gyvas ir jį aktyviai 
įgyvendina politiniai ir administraciniai vadovai. 

Vienas iš įprastų reorganizavimo modelių buvo panašių organizacijų ir 
veiklų jungimas. Tai yra logiškas požiūris į valdymo organizavimą, ir jis 
padeda iš dalies nukreipti bendra vaga susijusias veiklos rūšis ir galbūt 
sumažinti bendrąsias administravimo išlaidas. Čia iškyla ta problema, kad 
palyginti nedaug vyriausybinių programų susijusios tik su vienos rūšies 
veikla arba turi vienintelį tikslą. Todėl daugumą organizacijų galima būtų 
sujungti su keliomis kitomis organizacijų grupėmis. Pavyzdžiui, Jungtinių 
Valstijų Kranto apsaugos tarnyba įvairiu laiku priklausė Iždo ministerijai, 
Gynybos ministerijai, o dabar - Transporto ministerijai. 

Kita priežastis reformuoti valdymo struktūrą yra siekis geriau koordinuoti 
įvairias viešojo sektoriaus veiklas. Vyriausybė paprastai gan gerai dirba ver- 
tikalioje plotmėje siedama suinteresuotas visuomenės grupes su įstaigomis ir 
ministerijomis, besirūpinančiomis ir saugančiomis jų interesus; žemės ūkio 
ministerijos būna susijusios su suinteresuotomis grupėmis ir galbūt reikšmin- 
gais įstatymų leidžiamosios valdžios komitetais. Vyriausybė nedirba taip ge- 

rai struktūrindama politikos sričių sąveiką arba formuluodama nuoseklius 
tikslus ar programas; tos pačios žemės ūkio ministerijos retai kada būna 
pasirengusios bendradarbiauti su suinteresuotomis gamtosaugininkų grupė- 
mis. Todėl reorganizacija kartais naudojama kaip priemonė koordinavimui ir 
veiksmų darnai stiprinti. 


Politikos keitimas. Lesteris Salamonas teigė, kad tikėtina, jog reorganiza- 
cija labiau padėtų sėkmingai keisti politiką, negu mėginti didinti efektyvu- 
mą“?. Salamonas rėmėsi prielaida, kad keičiant organizacijai įprastus bendra- 
vimo ir sąveikos modelius, galimi viešosios politikos pokyčiai, o dėl reformos 
nors kiek padidėjęs efektyvumas greičiausiai bus trumpalaikis. Pavyzdžiui, 
toliau aptardami anksčiau pateiktą pavyzdį galime sakyti, kad Kranto apsau- 
gos tarnybą perkėlus iš Iždo į Transporto ministeriją, jos vadovas, ko gero, 
gaus daugiau atmintinių dėl laivybos saugumo ir mažiau dėl to, kaip užkirsti 
kelią kontrabandai, nors jo organizacija ir toliau atliks abi funkcijas. Galima 
tikėtis, kad organizacijos prioritetai bus pakeisti reaguojant į pasikeitusią jos 
vietą vyriausybės struktūroje. 

Vykdydami reformą, rinkos metodų šalininkai gali turėti net dar funda- 
mentalesnių politinių tikslų. Jie nori kuo daugiau politikos sričių pakeisti 
rinka grindžiamomis politikos sritimis manydami, jog programos susidurs su 
konkurencija, o dalyviai galės kažkiek rinktis iš alternatyvių paslaugų tiekėjų. 
Panašiai rinkos reformatoriai nori kur tik įmanoma kokia nors forma įdiegti 
kainos mechanizmą, leidžiantį sumažinti programai skiriamų mokesčių dydį 
ir išsiaiškinti realią visuomeninę kokios nors paslaugos paklausą. Tad devin- 
tajame ir paskutiniajame praėjusio amžiaus dešimtmečiais įgyvendinant daug 
anksčiau buvusių „nemokamų““! programų, pradėta imti mokestį, turintį iš 
dalies arba visiškai padengti programų išlaidas. 


Skaidrumas ir atskaitomybė. Kaip jau minėjome keletą kartų, viena iš keleto 
priežasčių reikalauti reformos yra troškimas padidinti viešojo sektoriaus skaid- 
rumą ir atskaitomybę. Šie terminai svarbūs kalbant apie valdymą ir apibrė- 
žiant jo santykį su visu viešuoju sektoriumi, bet jų reikšmė gali būti nepagau- 
nama, O jie patys gali būti tiesiog dalis politinės retorikos, siejamos su 
skirtingais požiūriais į viešąjį sektorių. Nors reformos gynėjai išsako daug 
skirtingų minčių dėl jos, jie visi remiasi prielaida, kad tradiciniai atskaitomy- 
bės elementai viešajame sektoriuje nebeveikia kaip privalėtų veikti. 

Įdomu, kad viena paplitusi reakcija į reformų procesą buvo mėginimai iš 
naujo pagrįsti senesnių atskaitomybės stilių svarbą ir atgaivinti buvusias 
kontrolės formas. Tai ypač pasakytina apie kai kurias Westminsterio tipo 
vyriausybes, kurioms atskaitomybės teorija faktiškai turėjo konstitucinį statusą. 

Tai taip pat pasakytina apie kai kurias legalistines administracines sistemas, 
kuriose buvo jaučiama, jog lemtingai svarbu grįžti prie griežtesnės teisinės 
atskaitomybės formos ir valstybės tarnautojų veiksmų apribojimų. Tačiau šias 
konservatyvias reakcijas į atskaitomybės problemas daugiausia užgožė troš- 
kimas sukurti naujas ir populiaresnes formas, kuriomis visuomenės valia 
būtų primetama biurokratijai. 


Politika. Galiausiai vykstant administracinei reformai, politika yra švieta- 
las. Nors gali būti kiek nori svarių objektyvių priežasčių daryti reformas, kol 
nebus politinės valios keisti administravimo sistemą, tol greičiausiai nedaug 
kas keisis. Jau parodėme, kad daug gyventojų viešąjį sektorių laiko problema. 
Todėl politiškai naudinga pulti biurokratiją per rinkimų kampanijas, o tapus 
išrinktam į pareigas, pamėginti šiek tiek parodyti, jog kažkas daroma siekiant 
ją kontroliuoti ir sumažinti jos svarbą. 

Nors galima šiek tiek politiškai laimėti pliekiant biurokratiją, ironiška, jog 
galima mažai ką laimėti iš tikrųjų investavus daug politinio kapitalo į tai, kad 
būtų keičiamas viešasis administravimas. Atrodo, jog visuomenė beveik nepa- 
stebėjo net per praėjusius kelis dešimtmečius įgyvendintų didelio masto refor- 
mų, tad jos, matyt, nedavė bent kiek didesnės rinkiminės naudos šias reformas 
skatinusiems politikams“?. Atrodo, daugelio šalių visuomenės turbūt mano, 
būdo, kuriuo bus teikiamos viešosios paslaugos. Todėl imdamiesi reformuoti 
biurokratiją, politikai dažnai sulaukia tik trumpalaikio dėmesio, o einančių 
pareigas politikų pradinį entuziazmą gali pakeisti akivaizdus suinteresuotu- 
mo vykdyti permainas praradimas. 

Ne visa politika yra partinė, rinkiminė politika. Visos vyriausybės taip pat 
smarkiai imasi organizacinės, su administracine reforma susijusios politikos. 
Viena vertus, centrinės įstaigos“ dažnai vaidina lemiamą vaidmenį remda- 
mos reformas ir skatindamos (arba versdamos) reformuotis kitas viešojo sek- 
toriaus dalis. Kita vertus, šitos organizacijos pačios dažnai būna labiausiai 
nereformuoti vyriausybės dariniai. Tad dažnai būna daug stumdymosi dėl to, 
kokia tam tikrų reformų prasmė ir kaip jas reikia įgyvendinti. Visoje šioje 
biurokratinėje politikoje vienas akivaizdžių rezultatų buvo tas, kad tuo laiko- 
tarpiu, kai decentralizavimas buvo laikomas svarbiausia vertybe, programų 
valdymas tapo labiau centralizuotas ir atsidūrė centrinių įstaigų rankose. Bet 
tai yra tik vienas iš daugelio paradoksalių rezultatų, gautų reformuojant vie- 
šąjį sektorių““. 

IŠVADA 


Administracinės reformos įgyvendinimas buvo svarbiausia vyriausybių 
veikla per paskutiniuosius kelis dešimtmečius. Tačiau tai nėra nediferencijuo- 
ta veikla. Ji vyko įvairiomis politinėmis sąlygomis, kurios lėmė skirtingas jos 
formas. Tie skirtumai kai kuriais atžvilgiais susiję su skirtingomis intelektu- 
alinėmis reformų ištakomis. Interpretacijų skirtumai taip pat gali būti susiję su 
šalių, kuriose realizuojamos šios interpretacijos, politinių ir administravimo 
tradicijų skirtumais. Taigi reformų prasmės išskleidžiamos politiškai ir kul- 
tūriškai, o kai kurie nominalūs viešojo sektoriaus pokyčiai realioje praktikoje 
gali reikšti labai skirtingus dalykus. Ypač ryškūs skirtumai tarp pramoninių 
šalių ir besiformuojančių Centrinės ir Rytų Europos demokratijų, taip pat 
trečiojo pasaulio šalių. Nors kai kurios turtingesnėse šalyse vykdomos tos 
pačios reformos taip pat įgyvendinamos mažiau išsivysčiusiose šalyse, tų 
reformų reikšmė gali būti kitokia ir jos gali nepaliesti šiose šalyse iškilusių 
atskaitomybės ir kontrolės problemų ar net jas padidinti. 

Nors šiose administracinėse sistemose reformų idėjos interpretuojamos iš 
esmės skirtingai, tarp pačių reformų yra (tai jau pažymėjome anksčiau) ir 
nuostabių panašumų. Daug tokių pat pokyčių įgyvendinama beveik visose 
šiose šalyse, nors skirtingais būdais, skirtingais greičiais ir net dėl skirtingų 
priežasčių. Lyginamieji tyrimai svarbūs todėl, kad iš šių bendrų paskatų gauti 
skirtingi rezultatai leidžia pažvelgti, kaip įvairios politinės ir administracinės 
sistemos reaguoja į poreikių kaitą bei į poreikį interpretuoti politikos ir vady- 
bos idėjas. 

Gera naujiena yra tai, kad reformos sukūrė ištisą naują laboratoriją viešojo 
administravimo visame pasaulyje tyrinėjimams. Norint suprasti politinius ir 
administracinius procesus lyginamuoju požiūriu, naudinga stebėti, kaip įvai- 
rios šalys reaguoja į tas pačias paskatas keistis. Per keletą praėjusių dešimt- 
mečių vykstant reformoms, tokių bendrų paskatų būta, nes idėjos, kas yra gera 
vadyba, išplito po pasaulį tiek savaime, tiek veikiant tokiems veiksniams kaip 
tarptautinės organizacijos ir konsultantai. Patekusios į skirtingas administra- 
vimo kultūras, šios idėjos buvo suprastos ir įgyvendintos skirtingai, tad ben- 
dra permainų kalba slepia kur kas didesnę painiavą bei įvairovę. 

Dešimtas skyrius 


Administruoti viešąsias programas niekada nebuvo lengva. Efektyviai ad- 
ministruoti sunku dėl paties vyriausybinių programų pobūdžio - jų įvairia- 
lypių tikslų, neišmatuojamo ar net nenustatomo naudingumo bei jų politinio 
aspekto. Bet administruoti viešąsias programas tapo net dar sunkiau dešim- 
tajame dešimtmetyje, o mums žengiant į dvidešimt pirmą amžių problemos 
toliau sunkėja. Didėjančius efektyvaus viešojo valdymo sunkumus lemia keli 
ekonominės, socialinės ir politinės administravimo aplinkos aspektai. Be to, 
bininkams, įpratusiems prie hierarchinės vadybos, Weberio aprašyto biuro- 
kratijos tipo ir politinės atskaitomybės formų. 

Galbūt, svarbiausias veiksnys, darantis įtaką administravimui, yra realus 
arba suvokiamas viešojo sektoriaus turimų išteklių skurdumas. Septintojo de- 
šimtmečio ekonomikos „pirmyn pirmyn“ dienos seniai praėjo, ir net miglotas 
septintojo dešimtmečio ekonomikos vaizdas atrodo mielesnis politiniams ly- 
deriams, turintiems priimti sprendimus dėl pajamų ir išlaidų naujo šimtmečio 
pradžioje. Didžiausią nerimą keliantis devintojo dešimtmečio ekonominių pro- 
blemų aspektas yra tai, kad, kitaip negu kitais pokario laikotarpio nuosmukių 
atvejais, aiškiai sutariama, jog nėra trumpalaikio problemų sprendimo, ir 
tikėtina, kad užtruks laikotarpis, kai ekonomika auga lėtai arba visai neauga. 
Nors būta periodiškų kilimų ir nuosmukių, netikrumo laikotarpis jau trunka 
pusantro dešimtmečio, o jo galo nematyti. 

Absoliutus (žemas) augimo lygis nėra vienintelė ekonomikos problema, 
daranti įtaką administravimui dvidešimt pirmame šimtmetyje. Net augimui 
vėl pasiekus ankstesnijį lygį, atrodo, kad užimtumas nedidės tiek pat, kiek 
didės produktyvumas. Anksčiau tai buvo galima sakyti apie gerai apmoka- 
mas darbininkiškas profesijas, bet dabar vis labiau pasakytina ir apie tarnau- 
tojų profesijas. Tai reiškia, kad viešasis sektorius turės labiau imtis suaugu- 
siųjų švietimo, profesinio mokymo ir t. t., be to, turės iš naujo peržiūrėti tokias 
socialines programas kaip socialinės apsaugos programos, kurių prielaida 
anksčiau buvo stabilus užimtumas. O mažiau išsivysčiusios šalys vėl patirs 
pramoninių šalių konkurenciją, mat pramoninės šalys gali norėti sumažinti 
atlyginimus ir išmokas, kad galėtų efektyviau konkuruoti su šalimis, kuriose 
atlyginimai mažesni. 

Administruoti sunku ne tik dėl ekonomikos būklės. Piliečiams vis labiau 
įkyri „biurokratijos“ vadovavimas jų gyvenimui, ir net šalyse, turinčiose stip- 
rios ir palyginti geranoriškos valdžios tradicijas (Švedijoje, Jungtinėje Kara- 
lystėje), būta priešiškumo biurokratijai ir administravimui apraiškų. Kitose, 
labai biurokratizuotose sistemose (Kuboje, Kinijos Liaudies Respublikoje) grei- 
tos ekonominės pažangos siekimas lėmė ryškų debiurokratizavimą!. Gyven- 
tojų priešiškumą valstybinėms organizacijoms iš dalies skatina buvusios po- 

litikos ir įgyvendintų programų nesėkmės, skatinančios abejoti „naujų“ pro- 
gramų efektyvumu. Didžiausios nesėkmės patirtos ekonomikos valdymo sri- 
tyje, bet tokia lemtis ištiko ir daugelį socialinių bei švietimo programų. 

Trečia, administruoti sunku dėl vis labiau išcentrinio valdymo pobūdžio 
ir jo sudėtingėjimo. Viešosios organizacijos tiesiogiai susijusios su privataus 
sektoriaus organizacijomis, tad piliečiai gali abejoti, ar daugeliu atvejų vieša- 
sis sektorius tarnauja „viešajam interesui“. Negana to, pačiame viešajame 
sektoriuje yra tiek daug organizacijų, kurios daro įtaką vienos programos 
administravimui, kad tarporganizacinė politika komplikuoja to, kas iš pažiū- 
ros atrodo esanti paprasta programa, administravimą?. Be to, teikiant viešą- 
sias paslaugas, didėja viešojo sektoriaus priklausomybė nuo privačių veikėjų, 
o tai dar labiau stiprina jau veikiančias išcentrines jėgas. 

Galiausiai kaip valdžios organizacijos patiria stiprų privataus sektoriaus 
spaudimą, taip nacionalinės vyriausybės patiria tarptautinių jėgų spaudimą. 
Vyriausybės, kadaise galėjusios iš esmės kontroliuoti savo šalių ekonominę ir 
socialinę sistemas, įsitikina, kad jų kontrolę dešimtame dešimtmetyje riboja 
platesnė tarptautinė aplinka. Ši situacija verčia tobulinti organizacijas ir po- 
litikos vykdymo priemones, kurios lankstesnės ir labiau pritaikomos negu tos, 
kurias paprastai turi viešasis sektorius. Be to, turi keistis ir politikos tikslai, 
kad ši politika atitiktų didėjantį gamybos veiksnių, ypač kapitalo, mobilumą 
globalizuotoje ekonomikoje. Tad jeigu valdžia nori daryti įtaką verslo plėto- 
jimo vietai, tikrasis jos politikos taikinys gali būti bendruomenės piliečiai, o 
ne pati kompanija. 


SKURDAS IR VIEŠASIS ADMINISTRAVIMAS 


Daugumai pasaulio šalių skurdas yra pamatinis ir pastovus gyvenimo 
faktas, o daugumai Vakarų šalių jis yra naujesnis reiškinys. Ilgalaikis skurdas 
beveik visose trečiojo pasaulio šalyse kelia milžiniškas problemas viešųjų 
programų administratoriams. Biudžeto formavimą ir planavimą lydintis ne- 
tikrumas ir tas paprastas faktas, kad nėra išteklių teisėtiems gyventojų porei- 
kiams tenkinti, visas pastangas tvarkyti šias ekonomikas ir visuomenes pa- 
verčia labai sunkiu uždaviniu net gabiausiam administratoriui". 

Vakarų pasaulis ekonominius suvaržymus patyrė po keleto dešimtmečių 
greitos ir nuolatinės ekonomikos plėtros“. Šis sąlygų pasikeitimas privertė 
pertvarkyti politiką ir jos formavimo stilių, kurie anksčiau buvo grindžiami 
ekonomikos nuolatinės plėtros prielaidomis. Politiniams vadovams skurdas 
reiškė tai, kad jie, užuot skelbę geras naujienas, turėjo bent iš dalies prisiimti 
kaltę už varganą ekonomikos padėtį. Išryškėjęs išteklių trūkumas viešiesiems 
administratoriams reiškė tai, kad jiems teks pertvarkyti vidinę savo organizacijų 

veiklą, santykius su įgyvendinamų programų klientais ir keisti lūkesčius dėl 
programų ateities. Administratoriai, kurie kadaise išgarsėjo plėsdami savo 
programas, dabar turi mėginti saugoti savo įvaizdį (ir karjerą) apribodami 
plėtrą ar net atsargiai genėdami tai, kas nereikalinga. 

Vienas pasikeitęs pamatinis veiksnys yra tas, kad dėl ekonomikos augimo 
nebeįmanoma net patikimai finansuoti vis didėjančių valstybės tarnautojų 
atlyginimų. Pinigai galbūt nėra vienintelė — ar net geriausia —- priemonė 
skatinti valstybės tarnautojus, bet jie tikrai nekenkia?. Pradėjus mažėti rea- 
lioms valstybės tarnautojų pajamoms, kaip kad įvyko daugelyje šalių, tikėtina, 
jog smuks ir moralėš. Nuosmukis gali būti net dar ryškesnis tada, kai vals- 
tybės tarnautojai turi vykdyti ir programas, duodančias mažiau realios nau- 
dos jų klientams. Tikėtina, kad toks apkarpymų derinys sukels nevykėliškumo 
ir svetimumo programai ar net visai politinei sistemai jausmą. Tie darbuotojai 
praras tiek tiesioginį atlygį (atlyginimus), tiek ir netiesioginį atlygį (jausmą, 
jog jie teikia klientams tokias paslaugas, kokias norėtų teikti patys ir kokių 
pageidautų klientai). Vadinasi, administracijos vadovų uždavinys (labai sun- 
kus) - rasti alternatyvius pasitenkinimo šaltinius savo darbuotojams. Kaip 
pamatysime vėliau, tai buvo iš dalies mėginta daryti keičiant programų val- 
dymo praktikas. 

Iš dalies prarasto pasitenkinimo darbu nė kiek nesušvelnina kylančios 
grėsmės, kad organizacijos bus mažinamos arba naikinamos. Dešimtajame 
dešimtmetyje tai galbūt vyko dažniau negu devintajame. Buvo įprasta manyti, 
kad vyriausybinės organizacijos „nemirtingos“, bet devintojo dešimtmečio 
įvykiai neparemia tokio teiginio?. Daugumoje pramoninių ir kitų šalių įvykę 
pamatiniai kultūriniai pokyčiai padarė viešojo sektoriaus veiklą įtartinesnę. 
Jungtinėse Valstijose Reagano administracija svarstė galimybę panaikinti iš 
naujo sukurtas Švietimo ir Energetikos ministerijas bei daugelį mažesnių 
įstaigų. Jungtinėje Karalystėje „kvangų triuškinimas“ baigėsi keleto šimtų 
pusiau vyriausybinių institucijų panaikinimu!?. Net Švedijoje, kuri įkūnija 
gerovės valstybę ir didelę valdžią, buvo griežtai naikinamos ir mažinamos 
organizacijos. Faktiškai visose šalyse viena iš vyriausybės reakcijų į didėjan- 
čias išlaidas ir mažėjančias realiąsias pajamas buvo darbuotojų atleidinėjimas 
arba ištisų organizacijų naikinimas. Todėl vadybininkams iškyla sunkus už- 
davinys taip vadovauti tiems apkarpymams, kad kuo mažiau nukentėtų išlie- 
kančios organizacijos, darbuotojai ir klientai. Tai ypač svarbu turint omenyje, 
kad vyriausybė naikina vykdomas funkcijas kur kas rečiau negu programas 
arba organizacijas!. Tai reiškia, kad nors kai kurie darbuotojai gali būti 
atleisti, o organizacijos panaikintos, vyriausybė toliau teiks kai kurias anks- 
tesnes paslaugas, todėl būtina rasti mechanizmus, padedančius sutelkti arba 
reorganizuoti programų vykdymą visiškai nesugriaunant valdymo rutinos. 

Vienas iš svarbiausių metodų siekti šių tikslų — „privatizuoti“ viešąsias pro- 
gramas ir pasitelkti įvairius alternatyvius paslaugų teikimo mechanizmus, 
kad būtų įgyvendinti valstybės tikslai. 

Charlesas Levine'as pasiūlė tam tikras „karpymo vadybos“ viešajame sek- 
toriuje gaires!2. Pirmasis sprendimas, kurį turi priimti kiekvienas vadybinin- 
kas, - ar priešintis apkarpymui, ar tik švelninti perėjimą nuo gausesnių prie 
ne tokių gausių paslaugų teikimo. Šios strategijos gali visiškai skirtis, nes 
griežtumas, rodomas aršiai kovojant prieš išlaidų mažinimą, tolesnius karpy- 
mus gali padaryti sunkesnius, arba jis gali baigtis visišku programos panai- 
kinimu, o ne tik jos apkarpymu. Panašiai vadybininkas privalo suvokti savo 
patiriamų sunkumų priežastis. Strategiją įgyvendinti keblu, jeigu kylančių 
sunkumų priežastys grynai ekonominės ir jų nelemia tokie veiksniai, kad 
paslauga tapo nereikalinga arba organizacija prarado turėtą politinę paramą. 
Ekonominio nuosmukio atveju gali būti prasmingiau priešintis permainoms 
ir siekti, kad būtų labiau apkarpytos kitos organizacijos, o sumažėjus politinei 
paramai, galima daugiau laimėti kuo neskausmingiau įgyvendinant permai- 
nas. Nė viena iš šių galimybių neguodžia vadybininkų, suklestėjusių augimo 
ir plėtros metais, bet tai gali būti vienintelės pasirinkimo galimybės. 

Devintajame ir dešimtajame dešimtmečiais vadyba tapo ir ateityje bus už- 
daviniu mėginti siekti teigiamų rezultatų turint menkus išteklius. Reikia ypač 
gabių vadybininkų, bet dėl senkančių išteklių ir mažesnių atlyginimų vieša- 
jame sektoriuje palyginti su privačiuoju tiems vadybininkams valdiškas dar- 
bas gali būti nepatrauklus. Valdžia atrodo esanti supančiota dvigubai: ma- 
nantieji, kad ji neveiksminga, gali apriboti jos galimybes tapti veiksmingesnei. 
Pavyzdžiui, buvo teigiama, kad dėl Reagano administracijos vykdyto Jung- 
tinių Valstijų federalinės biurokratijos puolimo valdymas tapo mažiau 


veiksmingas, nors buvo siekiama didesnio veiksmingumo!č. 


DIDĖJANTYS IŠŠŪKIAI VALDŽIAI IR ADMINISTRACIJAI 


Sunkumų administratoriams kelia ne tik ekonominės sąlygos, bet ir patys 
piliečiai, kurie, kitaip negu anksčiau, nebėra nuolankūs prašytojai. Atrodo, 
kad administratorių patiriami didėjantys sunkumai susiję su virtine faktorių. 
Susidūrę su šiais faktoriais, piliečiai gali rinktis „išeiti, triukšmauti arba būti 
lojalūs“'3. Tai reiškia, kad jie gali mėginti išvengti valdžios daromos įtakos, 
gali išreikšti savo nepritarimą jos veiksmams arba gali tiesiog sutikti su tuo, 
kas vyksta. 

Vienas veiksnys, verčiantis piliečius svarstyti šias tris pasirinkimo galimy- 
bes, yra šiuolaikinės valdžios mastas. Kai kurie piliečiai jaučia, kad dėl valdžios 
augimo blogėja jų padėtis, ir todėl nėra linkę pripažinti valdžios įsakymų. 

Tokia reakcija gali būti konkreti: pavyzdžiui, asmenys nenori gerbti tokių 
įstatymų ir taisyklių kaip, tarkime, mokesčių įstatymai; arba ji gali būti ben- 
dresnio pobūdžio: dalis piliečių mėgina iš pinigais grindžiamos, reguliuoja- 
mosios ekonomikos sugrįžti prie paprastesnio gyvenimo!“. Net ir nesant tokių 
kraštutinių reakcijų, piliečiai gali būti tiesiog menkiau nusiteikę nedvejodami 
pripažinti įstatymus ir taisykles ir jie gali mėginti išvengti mokesčių bei kitų, 
jų manymu, primestų įstatymų, o ne juos apeiti. 

Augant valdžiai, kartu sudėtingėja daugelis įstatymų bei taisyklių ir jų 
tarpusavio ryšiai. Šiuolaikinėje visuomenėje asmuo atsiduria plačiame politi- 
kos sričių lauke, o kai kurios iš jų viena kitai prieštarauja arba net viena kitą 
neigia. Atskirų biurokratijų, kuriančių kokios nors pramonės šakos ar kokio 
nors elgesio taisykles, gali būti tiek daug ir jų veiksmai gali būti tokie nekoor- 
dinuoti, kad individas jaučia, jog valdžia nežino, ko nori, tad kodėl pilietis 
turėtų mėginti joms tai nurodyti? Dažnai tai akivaizdžiai matyti iš socialinės 
politikos ir jos ryšio su mokesčių politika, kai šios politikos gali būti nesude- 
rintos ir pasmerktos žlugti iš vidaus??. 

Beje, piliečiai visa tai matė ir anksčiau. Mėginantis įgyvendinti „naują“ 
programą administratorius gali įsitikinti, kad tą programą buvo nesėkmingai 
mėginta įgyvendinti anksčiau. Atrodo, kad vyriausybės dažnai iš naujo at- 
randa savo anksčiau atmestus sprendimus, ypač tais atvejais, kada jos keičia- 
si ir iš dalies prarandama institucinė atmintis!*. Net kai sprendimas būna iš 
tiesų naujas, virtinė pokyčių kurioje nors politikos srityje gali išprovokuoti 
cinizmą ir nenorą pripažinti programinius pokyčius. Ši problema buvo ypač 
ryški socialinės politikos srityje, kurioje vienas po kito vykstantys pokyčiai 
buvo reklamuojami kaip žmonių, kuriems mažiau pasisekė, problemos spren- 
dimas, bet čia kiekviena programa iš tikrųjų yra tik dar vienas etapas ilgame 
kelyje mėginant išspręsti visas problemas. 

Galiausiai daug, politikos iniciatyvų tiesiog nedavė lauktų rezultatų!/. Be 
to, daugelis anksčiau dirbusių žmonių gali pasirodyti dirbą neefektyviai ir esą 
nerangūs. Tiesą sakant, nors vyriausybė dažnai raginama spręsti problemas, 
kurių išspręsti pasirodė esąs nepajėgus privatusis sektorius, bet yra daug 
vyriausybės nesėkmių ir jos nesugebėjimo veiksmingai dirbti pavyzdžių. Dau- 
gelis skundų dėl reguliavimo kaip priemonės siekti tam tikrų visuomenės 
pageidaujamų rezultatų buvo grindžiami tuo, kad tiesioginis veiklos draudi- 
mas gali nebūti toks veiksmingas, kaip paskatų veikti kūrimas arba mokes- 
tiniai mechanizmai. Todėl buvo pasiūlytos kelios alternatyvos tiesioginiam 
vyriausybės kišimuisi. 

Viena dažniausiai minimų alternatyvų - mokestinės paskatos, ypač aplin- 
kosaugos srityje. Užuot draudus teršti aplinką arba nustačius maksimalius 
leistinos taršos dydžius, įmonėms galima skirti tokius mokesčius, kurie priklau- 

sytų nuo to, kiek jos teršia aplinką. Pavojus būti apmokestintoms turėtų pa- 
skatinti įmones mažinti jų gamyklų skleidžiamą taršą. Be to, kadangi labiau 
klestinčios įmonės sugebėtų lengviau sumokėti taršos mokesčius, jos taptų 
pelningesnės, o ekonominiai ištekliai būtų panaudojami geriau. 

Radikalesnis menamo valdžios neefektyvumo ir nerangumo problemos 
sprendimas būtų iš naujo privatizuoti konkrečias valstybės atliekamas funk- 
cijas!8. Būtent vyriausybės administruojamos programos turėtų būti sugrąžin- 
tos privačiajam sektoriui, nors valdžia šiek tiek kontroliuotų ir reguliuotų jų 
vykdymą. Iš principo beveik visas viešojo sektoriaus vykdomas programas 
galėtų perimti privatusis sektorius, o Jungtinėse Valstijose ir kitose šalyse kai 
kurios iš šių programų vėl privatizuojamos. Privatusis sektorius galėtų vyk- 
dyti ir vykdė net kai kurias tokias tradicines valdžios funkcijas kaip gaisrinė 
ir policijos apsauga??. Yra ir ekstremistinis požiūris, pasak kurio privačioms 
įmonėms būtų galima išparduoti ir tokius dalykus kaip gatvės. Praktiškai 
kurdama visą infrastruktūrą (kelius, vandentiekį, kanalizaciją ir t. t.), vietos 
valdžia, užuot pasikliovusi vyriausybės parama, vis dažniau pasitelkia pri- 
vačius savininkus. Tačiau nėra garantijų, kad ši sistema pamalonins ką nors 
daugiau, o ne vien jos gynėjų ideologines nuostatas. Kadangi daugelis viešųjų 
paslaugų susijusios su monopolinių teisių suteikimu jų teikėjams, pavyzdžiui, 
kelių statytojams, tokiu atveju konkurencijos būtų ne daugiau, negu jos būta 
tada, kai paslaugą teikė viešasis sektorius. Be to, didelės organizacijos viešaja- 
me sektoriuje gali daugelį vyriausybės teikiamų paslaugų trūkumų lemti tiek 
pat, kiek juos apskritai lemia bet kokia didelė organizacija. 

Tačiau per šiuos dešimtmečius pasikeitė ne tik piliečių polinkiai. Tiek 
viešojo, tiek ir privataus sektorių darbuotojų nuostatos dabar kitokios negu 
buvo iki devinto dešimtmečio. Didelės organizacijos tradiciškai priklausė nuo 
to, kiek jų darbuotojai pasirengę pripažinti viršininkų autoritetą bei organiza- 
cijos taisykles ir procedūras. Dauguma darbuotojų nebenori nedvejodami pri- 
pažinti šio lygio kontrolės. Taisykles ir tvarką dabar reikia aiškinti, o darbuo- 
tojai tikisi dalyvauti formuojant politiką, kuri turės įtakos jų darbui. Tačiau 
ilgalaikėje perspektyvoje dėl tokio dalyvavimo, arba „galių suteikimo“ dar- 
buotojams, gali pagerėti darbas, nes darbuotojai labiau atsiduoda organiza- 
cijos tikslams ir procedūroms. Tai ypač pasakytina apie Japonijos ir šiek tiek 
mažiau — apie Skandinavijos organizacijas. Bet vadybininkams, neįpratu- 
siems šitaip bendrauti su darbuotojais, gali būti sunku prisitaikyti. Valdymas 
nebegrindžiamas valdžia ir vis labiau tampa aiškinimo ir diskusijų procesu 
net tokiose autoritariškiausiose viešojo sektoriaus organizacijose kaip armija 
ir policija. 

Valstybės funkcijų privatizavimas susijęs su kitu ryškiu administravimo 
devintajame dešimtmetyje bruožu, dėl kurio pasunkėjo viešojo sektoriaus va- 
dybininko darbas. Vis sudėtingesnės tampa „įgyvendinimo struktūros“, ku- 
rioms vadovauja tie vadybininkai. Vienas iš šio sunkumo aspektų - didėjantis 
viešojo ir privačiojo sektorių sąryšis. Kitas aspektas — paties viešojo sektoriaus 
sudėtingumas. Tradicinė liberali socialinė mintis atskyrė valstybę nuo visuo- 
menės. Valstybė laikoma teisėtos visuomenės valdžios įsikūnijimu su sąlyga, 
kad įgyvendinamos pamatinės sutartinės arba prigimtinės teisės??. Devinta- 
jame dešimtmetyje šališkas valstybės ir visuomenės skyrimas daugumoje pra- 
moninių visuomenių nebėra labai pagrįstas. Panašiai plataus valstybės ins- 
titucijų diferencijavimosi negalėjo būti daugumoje mažiau industrializuotų 
visuomenių?! ir visai negalėjo būti keliose tebesančiose socialistinėse 
valstybėse. 

Pirmiausia viešasis sektorius vis labiau naudojasi privataus sektoriaus 
ištekliais ir sugebėjimais. Daug viešųjų programų įgyvendina privačios orga- 
nizacijos. Jų veiklos spektras platus - nuo lėktuvų kabinų personalo raginimų 
keleiviams prisisegti saugos diržus iki profesionalių organizacijų daromų 
sprendimų dėl to, kam reikia, o kam nereikia suteikti teisę verstis kokia nors 
profesija. Sudėtingesnis viešosios politikos privataus įgyvendinimo mode- 
lis — plačiai pasitelkiamos žemės ūkio organizacijos, įgyvendinančios vals- 
tybinę žemės ūkio politiką2?. Įgyvendinant šiuos įstatymus, paprastai daly- 
vauja vietinės organizacijos, kurios savo nariams skirsto centralizuotai 
nustatytas išmokas už pasėlių plotus. Galiausiai privačios organizacijos pa- 
sitelkiamos teikiant paslaugas, kurias apskritai galėtų tiesiogiai teikti valsty- 
bės tarnautojai. Pavyzdžiui, Jungtinėje Karalystėje vyriausybė sudaro sutartis 
su Teisės draugija, kad ši teiktų teisines paslaugas gyventojams. Vyriausybės 
sudarinėja įvairių gėrybių ir paslaugų teikimo sutartis, bet tik ką minėto tipo 
sutartys yra visai kitokios. Jos leidžia ir reikalauja, kad organizacija, įgyven- 
dindama įstatymą veiktų valdžios vardu. Valdymas sutartiniu pagrindu kar- 
tu yra ir atitolęs valdymas, tad atskaitomybės ir kontrolės problemos, kurios 
labai svarbios norint suprasti viešąjį administravimą, tampa net dar aktuales- 
nės (žr. 8 skyrių). Panašios atskaitomybės problemos kyla tada, kai siekianti 
teikti svarbias viešąsias paslaugas valdžia tampa priklausoma nuo partneriš- 
kų santykių su privačiuoju sektoriumi. Pavyzdžiui, ekonominę plėtrą vis dau- 
giau lemia bendri valdžios ir privačių veikėjų veiksmai, o tai potencialiai gali 
atsiliepti plėtros krypčiai. 

Antra, ne tik vyriausybės perima privačiojo sektoriaus metodus siekdamos 
savo tikslų, bet ir privatusis sektorius gerai išmoko naudotis viešuoju sek- 

toriumi savais tikslais. Apskritai valdžiai skaidantis į „subvaldžias“ - o tai 
yra svarbiausias beveik visų išsivysčiusių visuomenių bruožas, - išrinktiems 
vadovams darosi sunku koordinuoti ir kontroliuoti visą politiką. Šiuos sun- 
kumus didina tai, kad kiekvienas iš šių valdžios segmentų turi žinių ir egzis- 
tuoja stiprūs politiniai ryšiai tarp privataus ir viešojo sektoriaus organizacijų. 
Biurokratijos amžiuje valdžia tapo daug — neretai prieštaringų - tikslų sie- 
kiančia valdžia, o ne valdžia, kalbančia vienu balsu ir besistengiančia įgy- 
vendinti tik ribotą skaičių tikslų?3. 

Pagaliau pati valdžia darosi vis sudėtingesnė. Iš dalies tai lemia tas fak- 
tas, kad valdžia daro tiek daug dalykų, kurių ji nedarė net baigiantis Antra- 
jam pasauliniam karui. Net jeigu organizacija sukuriama tokioje srityje, kuri 
anksčiau neturėjo nieko bendra su valdžia, ta organizacija, ko gero, palaikys 
kokius nors ryšius su esamomis organizacijomis. Turint omenyje politines 
sąlygas, kuriomis kuriamos viešosios organizacijos, susipynimo ir dubliavi- 
mo tikimybė didėja. Tuzinas federalinių organizacijų daugiau ar mažiau 
vykdo sveikatos apsaugos politiką Jungtinėse Valstijose, ir nėra politinės 
sistemos, sugebėjusios išspręsti dubliavimo ir susipinančios jurisdikcijos 
problemas. Viešasis administravimas niekada nebuvo paprasta įsakinėjimo 
sistema, kaip manė kai kurie tradiciškai jį supratę autoriai, pavyzdžiui, Wo- 
odrowas Wilsonas, tačiau jis darėsi vis sudėtingesnis. „Įgyvendinimo struktū- 
ros“, su kuriomis dabar susiduria viešoji organizacija, yra centrinės institu- 
cijos, kitos vykdomosios, įstaigos, teikiančios papildomas (arba konkurencines) 
paslaugas, ir privačios organizacijos. Išaugus viešajam sektoriui ir jam tapus 
sudėtingesniam, biudžeto, personalo formavimo ir panašiais reikalais besirū- 
pinančios centrinės organizacijos pamėgino sustiprinti centro kontrolę. Pana- 
šiai, kadangi vis svarbesnis darosi kitas šiuolaikinio administravimo bruo- 
žas — išteklių trūkumas - kitos organizacijos labiau linksta konkuruoti dėl 
išteklių. O viso to rezultatas - administravimo ir politikos formavimo sistema, 
sudėtingumu kur kas pranokstanti net aštuntojo dešimtmečio sistemą. 


VALDYMAS NAUJAME TŪKSTANTMETYJE 


Viešojo sektoriaus valdymas niekada nebuvo lengvas, bet dešimtame de- 
šimtmetyje jis tapo net dar sunkesnis. Dėl išteklių stokos, socialinių ir kultū- 
rinių vertybių kaitos, vis sudėtingėjančių organizacijų ir ryšių tarp jų viešajam 
sektoriui vis sunkiau įgyvendinti keliamus uždavinius. Valdžios žmonėms 
darosi vis svarbiau veikti efektyviai. Esant išteklių trūkumui ir suvaržymams, 
didėja vadybinių įgūdžių vertė. Vadybininkams paprasčiausiai reikia išspausti 
maksimumą iš kiekvieno valstybės dolerio, svaro ar rupijos. Kai kurios devin- 
tojo ir dešimtojo dešimtmečio vadybos naujovės turėjo padėti vadybininkams, 

bet net ir dabar galbūt nepakankamai vertinami nei viešųjų vadybininkų 
kvalifikacija, nei jų atsidavimas savo darbui. 

Kaip minėjome, viena iš reakcijų reaguojant į keliamus reikalavimus, kad 
vyriausybė dirbtų efektyviau, buvo mėginimas vėl privatizuoti daugelį viešųjų 
paslaugų. Tačiau ilagalaikėje perspektyvoje dėl to gali sumažėti valdymo 
efektyvumas, o lėšų bus sutaupyta mažai ir tik trumpam laikui. Vyriausybei 
nustojus kontroliuoti funkcijas, kurios laikomos valstybės funkcijomis, ji gali 
prarasti galimybę efektyviai vadovauti visuomenei; ji gali prarasti sugebėjimą 
valdyti, nors iš čia kilęs pats žodis „valdymas“. Trumpalaikis lėšų taupymas 
taip pat turi ribas, nes monopolinėmis sąlygomis teikti paslaugas gali ne tik 
viešasis, bet ir privatusis sektorius. Tad šitaip laimima trumpalaikė lėšų eko- 
nomija gali būti gaunama ilgalaikio susvetimėjimo ir neefektyvumo sąskaita. 
Vyriausybė gali prarasti galimybę valdyti remdamasi savo autoritetu ir gali 
pradėti kištis pasitelkdama brutalesnius ir brangesnius mechanizmus. 

Ankstesniame skirsnyje implikuotas valdymo „pagal rinką modelis“ yra 
tik vienas iš konkuruojančių valdymo modelių, kurie buvo propaguojami 
dešimtojo dešimtmečio viduryje. Šis modelis yra dažniausiai skelbiamas kaip 
alternatyva esamai padėčiai, bet jis jokiu būdu nėra vienintelė alternatyva?“ 
Pavyzdžiui, alternatyva, kuri ideologiškai prieštarauja rinkos modeliui, bet 
taip pat turi tam tikrų panašių elementų, galėtų būti vadinama „dalyvavimo 
modeliu“?. Užuot akcentavęs tai, kad administracinius sprendimus ir struk- 
tūras lemia ekonominiai motyvai, šis dažnai plėtojamas požiūris į gerą valdy- 
mą pabrėžia žemesniųjų organizacijos grandžių, o dažnai ir jos klientų anga- 
žuotumą. Nors šis ir rinkos modeliai prieštarauja tradicinei hierarchija 
grindžiamai vadybai, rinkos modelis skatina decentralizaciją tam, kad būtų 
įdiegiama konkurencija, o pirmasis modelis ją skatina tam, kad būtų maksi- 
maliai įtraukti reikalų tvarkyti tie, kurie didelėse, sudėtingose organizacijose 
paprastai neturi balso teisės. 

Trečioji alternatyva esamai padėčiai viešojo valdymo srityje —- nagrinėti 
galimybes kurti lankstesnes organizacijas ir lanksčiau komplektuoti jų perso- 
nalą. Kada valstybinės tarnybos sistemos samdo žmones nuolatiniam darbui, 
o valdymo organizacijos teisiškai ir per biudžetą padaromos faktiškai amži- 
nos, potencialiai atsiranda galimybės netaupiai naudoti lėšas. Šias problemas 
būtų galima spręsti kuriant laikinas ir ne tokias formalias organizacijas ir 
samdant daugiau laikinų arba ne visą dieną dirbančių valstybės tarnautojų. 
Tokia tendencija būdinga privačiajam sektoriui, o valdžia galėtų pagrįstai 
sekti jo pavyzdžiu. Šis reorganizavimo modelis yra veiksmingesnis ir leidžia 
geriau reaguoti į kintančius visuomenės poreikius negu dabartinės daugiau 
ar mažiau nuolatinės struktūros. Žinoma, įgyvendinant šį valdymo modelį, 

iškils problemų, pavyzdžiui, kaip palaikyti laikinai įdarbintų darbuotojų mo- 
tyvaciją, bet jo pranašumai gali nusverti trūkumus. 

Paskutinį alternatyvų modelį būtų galima pavadinti „dereguliuojamu val- 
dymu“. Pamatinė mintis, kuria grindžiamas šis modelis, yra ta, kad daugelį 
viešųjų organizacijų veiklos sutrikimų lemia taisyklės ir nuostatos, kurias 
šioms organizacijoms primeta kiti dariniai, paprastai politinės institucijos. 
Pavyzdžiui, viešojo personalo sistemas sunku reguliuoti todėl, kad įstatymų 
leidėjai apgaubė jas apsauginių priemonių ir taisyklių sluoksniu. Iš dalies 
viešojo administravimo sutrikimai tapo išsipildančia pranašyste, kada suvok- 
ta būtinybė kontroliuoti neveiksnias ir neefektyvias organizacijas iš tikrųjų 
didina jų neveiksnumą. Jeigu ši diagnozė teisinga, tai valdymą galima page- 
rinti pasitikint valstybės tarnautojų sąžiningumu ir vertybėmis bei leidžiant 
jiems savarankiškai dirbti. Šis požiūris šiek tiek panašus į rinkos modelio 
požiūrį „leiskite vadybininkams vadovauti“; tačiau čia manoma, kad geros 
vadybos šaltinis yra ne privatus sektorius, o kad valstybės tarnautojai turi 
gabumų ir atsidavimo tinkamai atlikti savo darbą. 


REZIUMĖ 


Naujajame šimtmetyje viešajam administravimui mesta didžiulė gausybė 
iššūkių. Vadybininkai susiduria ne tik su išteklių trūkumu, bet turi kovoti ir 
su smunkančia darbuotojų morale bei didėjančiu klientų skeptiškumu. Galima 
pagrįstai teigti, kad organizacinės formos ir valdymo stiliai keitėsi ne taip 
sparčiai, kaip keitėsi pati visuomenė. Darbas didelėse organizacijose labiau 
paplitęs ekonomikos srityje, bet jis mažiau tenkina daugelį, jeigu ne daugu- 
mą, darbuotojų. Tad vadybininkai gali atsidurti tokioje padėtyje, kada jiems 
reikia priversti nepatenkintus darbuotojus dirbti geriau siekiant suteikti su- 
mažintas paslaugas suerzintiems klientams. Buvo plačiai išbandomos orga- 
nizavimo formos, leidžiančios įtraukti darbuotojus ir klientus arba suteikti 
jiems galių. Tebėra neišspręsta daugybė organizacinių problemų, susijusių su 
tinkamu darbuotojų skatinimu ir atlyginimu. Beveik visose šalyse viešasis 
valdymas naujajame šimtmetyje reikalingas nepaprastos kantrybės ir kompe- 
tencijos. Dar svarbiau, reikia nepaprasto įsitikinimo, kad gyvenimo kokybę 
galima pagerinti kolektyviniais veiksmais. Taip pat reikia tikėti, kad admi- 
nistravimas nėra vien „teisės taikymas“, o gyvybiškai svarbus valdymo pro- 
ceso elementas, turintis milžinišką — ir dažnai nepanaudojamą - potencialą, 
galintį padėti kurti geresnę ekonomiką ir visuomenę. 

